
Neb nins sẽn sõng n gʋls sebrã


 


Sẽn be tẽngrã yaa neb nins sẽn
sõng ne sebrã tʋmda yʋya. La gubsã pʋs limoyã wilgda sapιta
nins ned fãa sẽn gʋlse


____________________


A Adade, Ayi, Dogtɛɛr. Secretary General, Togo Asãmble De
Diye (29) 


A Ama, UcheChukwu. Deputy Chairman, Africa
Asãmble De Diye sẽn yaa dũni gill komisõ wã ned (40) 


A Banda, Lipenga. General Superintendent, Asãmble
De Diye sẽn yit Zambi (33)


A Bogere, Richard, Dogtɛɛr. Co-Founder, Christ Chapel
International, Kampala, Uganda; n yaa fakilte karen-saamba,
Pan Africa Theological Seminary (6) 


A Bomboko, Cécile, Dogtɛɛr. Afirik
sãntrall yʋʋr yĩng la a tʋm-yã, n yaa pãntkotist rãmba
teologzi Asosiayasõ Afirik soolem (APTEA) (14, 32)


A Bomboko, Marcel, Dogtɛɛr.
Chairman, Board of Governors, a yaa Afirik wĩndg sẽn yitẽ
teolozi wã karen-saamba, Lomé, Togo (14, 32)


A Chipao, Lawrence, Dogtɛɛr. Yẽ
yaa taoor soab Theology Faculty and Ministerial Formation, Malawi Asãmble De
Diye University wã pʋgẽ (34)


A Churchill, Todd. AGWM Missionary sẽn
yit Kongo, Africa’s Hope (30)


A Daplex Ouentchist, Honoré, Dogtɛɛr.
Yẽ yaa perzidã, Kodivaar Asãmble De Diye (10)


A Djakouti, Mitré. Perzidã, yẽ yaa Togo
Asãmble De Diye karen-saamba Perzidã, AfriK Asãmble De Diye Alyãansã Perzidã (15)


A Dube, Andrew, Dogtɛɛr. Malawi Asãmble De Diye wã
Perzidã (11)


A Flindja, Douti Lallebili, Dogtɛɛr. Karen-do-kasengã
taoor soaba, Afirik wõndg sẽn yitẽ, Lomé, Togo (27)


A Frimpong-Manso, Poll, Dogtɛɛr.
General Superintendent, Asãmble De Diye, Gana (37)


A Gnanchou, Désiré Béchié, Dogtɛɛr. Former Perzidã,
Evangelical Asãmble De Diye, Kodivaar; Dιrectɛɛr, sẽn kõ
Katagi teolozi wã (23)


A Kitoto, Dinah. A Philip Kitoto pag sẽn
yaa, General Superintendent, Kenya Asãmble De Diye (7)


A Kitoto, Philip. General Superintendent,
Kenya Asãmble De Diye; Chancellor, KAG East University (7) 


A Kuoh, Jimmy, Dogtɛɛr. General
Superintendent Emeritus, Asãmble De Diye Asãmble De Diye Liberia; Perzidã,
Liberia Asãmble De Diye Wẽnnaam sebr zãmsg lekoll taoor soaba (21, 41)


A Lebelo, Gordon, Dogtɛɛr.
General Perzidã, International Asãmble De Diye, Afirik Di Siid (26)


A Lwesya, Enson, DMin. Vice Chancellor,
Malawi Asãmble De Diye University (28)


A Mba, Arthur, Dogtɛɛr. First
Vice Perzidã, Asãmble De Diye, Gabõ (2, 18)


A Mbiwan, Daniel. General Superintendent,
Full Gospel Mission, Camerund (25) 


A Miller, Denzil R., DMin. AGWM Missionary;
Diregtɛɛr, yãab nins sẽn be Afirikã zugu (1, 3, 8, 16, 20, 36) 


A N’sembe Loyela, Israẽl. Pastɛɛr,
Ark of the Covenant Evangelistic Center, Kinshasa; Former General
Superintendent, Asãmble De Diye, Dogtɛɛr Kongo (22)


Ndayisaba, Jérõme. Perzidã, Burundi Asãmble
De Diye Fellowship (24) 


Nelson, Jeffery, Dogtɛɛr. AGWM Missionary;
Former Vice Chancellor, KAG East University, Nairobi, Kenya (5, 12, 39)


A Ngabonziza, Emanwɛlll. Vice General
Superintendent, Pentecostal Asãmble De Diye, Rwanda (38) 


A Niba, Felix, Dogtɛɛr of
Foreign Missions, Full Gospel Mission, 

Cameroon (13) 


A Oganya, Ngozi Cecilia, Dogtɛɛr.
teolozi wã ɛgtãnsõ kaoreng koordonatɛɛre (TEE), Asãmble De Diye Divinity
School, Umuahia, Nizeriya (17)


A Sawadogo, Jephté, DMin. Viise Perzidã, Burkina
Faso Asãmble De Diye; Koubri lekoll biblikã Dιrɛgtɛɛre (4,
42) 


A Sebastião, Francisco. Perzidã, Angola Asãmble
De Diye (9)


A Smith, Bernard, MA. AGWM misõneer n be
Togo (15)


A Swai, Ron. Ligd gũud kaseng, Tãnzani Asãmble De Diye
(35) 


A Turney, Mark, MA. AGWM Missionary; Perzidã,
Afirik wĩndg sẽn lʋιtẽ, Lome, Togo (19)


A Watt, C. Peter, Dogtɛɛr. Chairman,
Asãmble De Diye, Afirik Di Siid (31)


 








Sιngr koɛɛg a Randɛll
Taar sẽn dιke


 


Pastɛɛr dãmb nins sẽn tẽed
Sιιg-Sõngã zãmsg sebr rãmba tʋʋm-teoogã
saagdame tι kõ paoong sẽn yaa sõma pastɛɛr-dãmb nins sẽn
be Afrik soolma yʋʋm nins sẽn pogdã. Wẽn-doogã sẽn
be Afrikã sιng n data hal wakat sẽn kaoos paoong a woto, sẽn
yaa paoong sẽn leokd zu-loees nins pastɛɛr-pãntkotiste rãmba sẽn
sɛgd Afrik soolma.


Seb-kãngã pʋgẽ, Dogtɛɛr
Denzil R. Miller ne a sull ning sẽn gʋls sebrã, sẽn yaa Dogtɛɛr
Jeffery Nelson ne a Todd Churchill, tigsa Afrik tẽns zãab taoor dãmb yʋy
b sẽn mi sõma n na n gom zu-loees wʋsg yell sẽn yaa pastɛɛr-pãntkotiste
rãmba sẽn sɛgd Afrik soolma rũndã. A wa a sẽn vẽneg
bũmb ningã «neb nins sẽn kõ kιbayã sõore» sebrã sιngrẽ,
taoor dãmb kãens yaa egliiz nasonallã, Pastɛɛr prẽnsιpall
dãmbã, administratɛɛr la lekoll biblik la semineer-dãmba karen-saamb
dãmba, misõ rãmba taoor dãmba, wẽn-dotã lugundba, la koe-moondbã, lsk. 


Nin-kãensã tʋʋm-minma zulum la b
bãngrã paasda tʋʋmdã sõmnem. Mam sẽn tʋm ne nin-kãensã wʋsg
sẽn yaa pagb la rapã, mam tõeeme n kιs b burkĩndã kaset
taoor-sobendã wɛɛngẽ, b nonglem a Kiris yĩng la b tʋʋmdã,
la b ratem tι yã wẽn-doogã b sẽn lugl Afrik kιrensã fãa. Sẽn
le paase, gʋlsdbã sull me wata ne arzɛk sẽn yaa tι bãng
Afrik ne a buudã toor toor yidgrã wɛɛngẽ seb-kãngã pʋgẽ.
B ned fãa maana tʋʋmdã Afrik widg sẽn yitẽ nug rιtgo,
widg sẽn lʋιt-y la a tẽn-sʋkã yʋʋm wʋsg
pʋgẽ wa misõneere. 


Seb-kãngã pʋlemdame tι paas neb
nins sẽn zoe n zãad wẽn-dotã Afrik tẽnsã pʋsẽ wã Wẽnnaam
tʋʋmd pãnga, la neb nins sẽn ket n be lekoll biblik rãmb pʋs
la zãmsg sẽn yaa paasg porgarem sɛglg tʋʋmd sẽn be
taoor yĩnga. A pida ne tʋʋm-makds sẽn na n sõng Pastɛɛr-pãntekõtistã
t’a tõog a ministɛɛrã pʋg la a wom biis sẽn kaoosde.


Teesg sẽn tar yõod wʋsg seb-kãngã
pʋg ya a sẽn boond Pastɛɛr-pãntekõtist rãmbã sẽn be
Afrikã tι b yι raop wall pagb sẽn tar yalẽ sẽn tar
pãng la yaa sõma. Teesg a to sẽn tar yõod yaa booll sẽn yaa wakat fãa
yĩng sebrã sẽn boond Afrik Pastɛɛr dãmbã tι b pa Sιιg-Sõng
pidb pʋgẽ wakat fãa la b kẽng taoor ne tʋʋmd ning Wẽnnaam
sẽn kõ wẽn-doogã tι b mao tι sẽn yι raoa, pag
la biig sẽn be Afrik paam zu-noog n wʋm bõn-sõng ning a Randɛll
Tarr sιngr koɛɛgã. 


Sẽn yaa kιbay la a leb n yaa
wa-y a Krist pʋgẽ. wakat sẽn zĩndi, bι d sẽn tõe
yeel tι «yidgr koe-noogã» zãaga wẽn-dot wʋsg Afrik ne Wẽnnaam
tʋʋmdã n kẽes-b rat-m-meng yidgrã pʋgẽ, la a kõta
raood tι yã tees-kaseng sẽn be misõneerendã tʋʋmd pʋgẽ
seb-kãngã pʋgẽ. Neb nins sẽn tʋm seb-kãngã pʋgã yaa
neb sẽn mi Wẽnnaam goama sõma, sẽn yaa raop la pagb sẽn
mi Wẽnnaam n baood tι ning na-kẽndr zug ratem ning sẽn
yaa tι rιk Wẽnnaam tʋʋmdã tι yι b daar fãa
tʋʋmd b vιιma pʋgẽ.


Yʋʋm pi-gĩn a yoob loogr zugẽ,
b rιka maam n naag Afrik wẽn-doogã, sẽn yaa mam sẽn nan
yaa biig n bιt Afrik soolem, la m leb n yaa misõneer Afrik wĩdg sẽn
lʋιtẽ sẽn yιιd yʋʋm pistã la a nu pʋgẽ.
A yaa ligr wʋsg tι yã bũmb ning Wẽnnaam sẽn maan tʋʋmd
ning pʋg roap la pagb wʋsg sẽn yaa Afrik neb sẽn dιk
b vιιm n kõ tι tʋm tι paam sιιs nins sẽn
menema. Mam tẽedame tι seb-kãngã na n sõngame tι tʋʋmdã
maaneg yι sõma ministɛɛrã pʋgẽ. Mam pʋʋsg
yaa tι, seb-kãngã sã n ta pastɛɛr-dãmb la lekoll bibligsã
karen-biis nusẽ Afrik soolma fãa, bι Wẽnnaam soolma sig Afrik
ne yalẽ sẽn tar pãnga.


Taoor-dãmb nins sẽn pid Sιιgã
la b paam Wẽnnaam sebrã zãmsg yaa tẽeb Afrik yĩnga!


~  Reverã. Randɛll Taar

    Sẽn yaa Africa’s Hope 

    Tʋʋma Dirɛgtɛɛr 


 







Dogtɛɛr
Barnabas Mtokambali sιngr koɛɛga


 


Pastɛɛr-pãntekõtist rãmbã sẽn
be Afrik tõeeme n yã b mens a Poll yalẽ tagsgã pʋg wakat ning a sẽn
a sẽn wa n gʋlsd Korẽnt tẽedbã: 


«Mam yιι ned sẽn kẽn wʋsgo. Mam pιʋʋga
zĩis bι wakats sẽn yaa wẽnga.…mam tʋmame la m zĩnda
zu-loees pʋgẽ n pa gũs ye; mam yãa kom la ko-yũud la wakat
kẽere rιιb paooga maam; waood yõka maam la fut paooga maam. La
sẽn paase, daar fãa mam bee tʋʋm-kaseng ning taoor sẽn
yaa mam zu-loɛɛg wẽn-dotã fãa yĩngã.» (2 Ko 11: 26-28)


A yaa sιd tι ned fãa yell yaa
toor ne a Polle, la Pastɛɛr-pãntekõtist rãmbã sẽn be Afrik
soolema tõe n yãa b mens sẽn yaa «tι moon zĩiga fãa» (4: 8).


Boolg kẽer tara yamleoogo, a wa tι
yι Afrik egliiz pãntkotist Pastɛɛre. tags-y vιιma kιrensã
wʋsg yell ne mining pʋg Pastɛɛr-pãntekõtist rãmbã sẽn
tog n wilg b pãn-tõogo. Sã n yaa raop wall pagba b tog n yιι neb sẽn
tõe n ges Wẽnnaam piisã yelle, la b tõe n ges b mens tʋʋm la b
zags yelle. B togame me n yaa koe-moondba, karen-saam-dãmba, sagendb la zãadb sẽn
tar tʋʋm-minim. La tʋʋmdã woglem tõre, b togame n yaa neb sẽn
tõe n tae b wẽn-doogã tι b pids tõnd Zu-soabã tõog sẽn yaa tι
maan nebã buud fãa karen-biisi. Sõdgrã tõe n ket n kẽnda taoore. Yaa rẽ
n kιt tι seb-kãngã sõmlma sẽn yaa Pastɛɛr-pãntekõtist
rãmba yĩngã b reeg-a sõma. 


Hal sẽn kaoose, mam yãa ratem sẽn
yaa karen-saamb sõngr sebr sẽn pid zãng b sẽn gʋls sẽn
yaa yãab Afrik nebã yalẽ la pãntkotisma pʋgẽ. 


Mama pʋʋsda m zaame beoog tʋʋmd
ning Africa’s Hope sẽn maan n na n tõog n yiis seb-kãngã. Sẽn kõt
raoodã, yaa tι seb-kãngã yaa pastɛɛr-dãmb ne pãntkotisma taoor dãmb
sẽn bι n yit Afrik kιrensã fãa n gʋlse. A yaa bũmb sẽn
tar pãng teolozι wã pʋgẽ, sẽn tik misõ wã zug la a tar yõod
na-kẽndrã pʋgẽ. Seb-kãngã kõta Pastɛɛr-pãntekõtist rãmba
kιbae sẽn pa tõe n mak n bilg pãntkotisma vιιm wɛɛngẽ
a Barnabas Mtokambali sιngr koɛɛgã ne ministɛɛrã pʋgẽ.
Bõn-kãngã na n sõnga Pastɛɛr-pãntekõtist rãmbã Afrik soolma tõr tι
b tʋʋmdã wʋm biisi. La d sã n sõng Pastɛɛr dãmbã tι
b paam bãngr n paase, bõn-kãng na n paasa wẽn-dot nins b sẽn zãadã
me pãnga. 


Mam daab yaa Pastɛɛr dãmb nins
sẽn tẽed Sιιg-Sõngã zãmsg sebr yĩngã yι
sõma toor zall «yʋʋm piigã lebg n tekã pʋgẽ» Afrik Asãmble
de Diye wã lagem-n-taar sull (AAGA) pʋg yʋʋm 2021 tι ta yʋʋm
2030. Yʋʋm piig kãng pʋgẽ, Afrik Asãmble de Diye wã yãka
yam tι bao Wẽnnaam wẽn-doogã na pid Sιιg-Sõng ne pãng
pʋgẽ, sẽn na yιlẽ n paam nekr kaseng a buud sẽn
na zι n zĩnd Afrik soolma, sẽn na yιl tι tẽedbã
tõog n tall koe-noogã n taas buudã fãa, tẽnsã la ninbuiidã sẽn deng
a Kris waoongã.


Yʋʋm piigã nekr pʋgẽ,
Asãmble de Diye Wẽn-doogã na n tika Sιιg-Sõngã baoob pʋgẽ,
tιrlem vιιm, tẽedbã zãmsgo, koe-moonego, wẽn-dot
luglg la tʋʋm sẽn yaa tι bao tι koe-moonegã zems ne
buud nins koe-noogã sẽn na n pa ta wã minindu, sẽn tι yaa toor
zall Afrik wĩndg sẽn yitẽ nug goabg la kιrensã wa a yaasrã
tẽnsã. Mam tẽedame tι Pastɛɛr dãmb nins sẽn
tẽed Sιιg-Sõngã zãmsg sebr rãmbã sebrã na n tʋma tʋʋmd
sẽn pa tõe n mak n bilgi, sẽn na n sõng Pastɛɛr dãmba tι
b tae b wẽn-dotã tʋʋm-kasengã pidsg yĩnga. Sẽn le
paase, Zu-soaba sã n kaoos waoongo, seb-kãngã na n kell n kẽnga taoor n tʋm
n kõ pãntkotã wẽn-doog Afrik soolma yʋʋm wʋsg sẽn
wate. 


Mam yeta Pastɛɛr dãmbã ne pãntkotisma
tẽn-tʋmdb fãa tι b tʋm ne seb-kãngã ne m sũur fãa
Afrik soolma tõre.


 


~ Dogtɛɛr Barnabas Mtokambali

Perzιdã

Afrik Asãmble de Diye wã lagem-n-taar sulli


 







Sιngr koɛɛga


 


D sã n ges wẽn-doogã sẽn bιt Afrik to-to, Afrik taoor soab a ye n pẽg a menga: «Wẽnnaam
ning Afrik wẽn-doogã bark tι Afrik wẽn-doogã
tõog n ning tẽnsã toor toor barka!» Sã n yaa ne tõndo, Africa's Hope
yam-yãkrã sẽn yaa Tʋʋma 1: 8, tõnd saka ne tagsgã. Tõnd tẽedame
tι Wẽnnaam boola Afrik Wẽn-doogã
soolma pʋgẽ wakat yĩng wa zĩ-kãngã (Ɛst 4: 14). Pãntkotã wẽn-doog sẽn be Afrik soolma tara
misõ wã tʋʋm-kaseng a taoore. Yaoolem dayã pʋgẽ, Zu-soabã
sẽn yaa tigsgã soab pʋdgda b sιιgã b nebã sʋk sẽn
na yιlẽ n kõ-b pãng tι b tõog maan tʋʋmdã sõma, sẽn
yaa tʋʋm-kaseng ning B sẽn kõ-b tι b maan sẽn deng tι
B yi saasẽ wã n wa wã (Mat 24: 14; Tʋm 1: 8-11).


Woto yĩnga, Afrik wẽn-doogã tog
n talla pãnga. La sẽn na yιlẽ t’a tall pãnga, a tog n talla
taoor dãmb sẽn tar pãnga. Pastɛɛr-pãntekõtist
rãmbã sebrã b tʋm-a-la ne yalẽ sẽn na yιlẽ leok
ratem-kãnga. B gʋls-a-la sẽn na yιlẽ n sõng Afrik Pastɛɛr-pãntekõtist
rãmba tι bãmb me maan b tʋʋmd sẽn kẽed ne Wẽnnaam
tʋʋmdã maaneg wẽn-doogã yĩnga. Tõnd tẽeb sιd sιd
yaa tι seb-kãngã na lebg tʋʋm-teoog sẽn tar yõod Pastɛɛr-pãntekõtist
rãmba nusẽ soolma zãng fãa. B maan-a-la ne ratem a yoob sẽn tees sιιg
pʋgẽ: 


1. A goama tika Wẽnnaam sebrã. Seb-kãngã gʋlsdbã ne a sigindbã tẽedame tι Wẽnnaam
sebrã yaa gomd Wẽnnaam sẽn puk ne ninsaalba. A yaa sõngr sebr sẽn
pid zãng ne tẽed a vιιma ne a tʋʋmdã
yĩnga. Dẽ wã, sebrã sigindb baoome tι
tilg vẽeneg fasι gomd fãa võor Wẽnnaam
goama pʋgẽ.


2. Yaa pãntkotisma zug la d na n gome. Sebrã yaa Pastɛɛr dãmb nins sẽn tẽed Sιιg-Sõngã n gʋls Pastɛɛr dãmb nins sẽn tẽed
Sιιg-Sõngã yĩnga. A baoodame tι leok zu-loees nins Pastɛɛr dãmb nins sẽn tẽed
Sιιg-Sõngã sẽn tar sẽn kẽed
ne sιιgã yãab wɛɛngẽ. Neb
nins sẽn kẽes b toog seb-kãngã pʋgẽ wã yaa taoor dãmb sẽn
bι n kẽnd Sιιg-Sõng taeeb pʋgẽ tι b boolgã
yaa vẽenega. B tʋʋm-minima sẽn yaa ne Sιιg-Sõng la b Wẽnnaam goama võor wʋmbã, nin-kãens sẽn
yaa roap la pagbã tika na-kẽndr toor zall sẽn yaa Sιιg-Sõngã vιιma la tʋʋmdã
pʋgẽ. Na-kẽnd-kãng n dιk tʋʋmdã woglem tõre.


3. Yaa misõ wã yell la d na n gome. Seb-kãngã sigindb
tẽedame t’a Kris rogla Pastɛɛr fãa la Sιιg-Sõngã wẽn-dot
fãa tι b kẽes b toog Wẽnnaam tʋʋmdã pʋgẽ.
Wẽnnaam tʋʋmdã yaa tι fãag la b tall n wa ne Bãmb nengẽ
neb sẽn yit buud fãa pʋgẽ, goam la tẽns sẽn be tẽng
zug sẽn deng a Zezi waoongã (Mat 24: 14; Vẽnegre. 5: 9). A Kris kʋmsa
Wẽnnaam tʋʋmdã n kẽes B tʋʋm-kasengã sẽn
yaa koe-moonegã pʋgẽ (Mat 28: 18-20; Mar 16: 15-17; Luk 24: 47-49; Zã
20: 21-22; Tʋm 1: 8). Misõneerendã yelle b gom-a-la sebrã woglem tõre.


4. A yaa sor teesg Afrik yĩnga. Neb nins yĩng
b sẽn gʋls seb-kãnga wã yaa Afrik Pastɛɛr-pãntkotist rãmba
yĩnga. Sebrã gʋlsdb miime tι Afrik Pastɛɛr dãmbã
maanda b tʋʋmdã Afrik nebã sẽn vι to-to la b yalẽ pʋgẽ,
la b maand-a-la ne yɛl sẽn yaa Afrik zu-loees pʋgẽ. Sapιtr
fãa pʋgẽ gʋlsma tũuda ne zu-loees nins sẽn be wã.


5. A gomda bũmb wʋsg yelle. B maana seb-kãngã sẽn na yιlẽ n tõog n gom yɛlã
wʋsg yell Pastɛɛr-pãntkotist rãmba sẽn sɛgd Afrik
zamaana rũndã. A sigindbã tẽedame t’a na n wa lebga tʋʋm-teoog
sẽn tar yõod wʋsg Pastɛɛr dãmba nusẽ soolma tõre.


6. Tʋʋmda maanda na-kẽndra
pʋgẽ. A yaa sιd tι seb-kãngã
gomda teolozι pastorallã zãmsg yell bala, la lesõ rãmb nins b sẽn
tar n kõt zãmsgã ka wã b maan-b lame tι b tall n tʋm ne wã yaa nana.
A sẽn gomd bũmb nins yellã, yaa Pastɛɛr-pãntkotist rãmba sẽn
tog n maan bũmb ningã, la bũmb ning sẽn kιt tι b tog
n maana, la a wilgda manesem la yalẽ ning b sẽn tõe n tũ n
maan tʋʋmdã tι yι sõma.


Sebrã sẽn gʋls to-to


Pastɛɛr dãmb nins sẽn tẽed
Sιιg-Sõngã zãmsg sebr rãmba sebrã yaa
Dogtɛɛr Geyõ Estɛɛr n tags a yellã pipi, a yaa soab ning sẽn
yaa Africa's Hope dιrɛgtɛɛrã. A rιka tʋʋmdã
n kõ sull sẽn yaa tʋʋmd sull tι b maan sebrã. Wakat ning
Dogtɛɛr Eastɛɛr b sẽn ledg-a ne a Randy Tarr, sẽn
yaa tʋʋmdã dιrɛgtɛɛr paalgã ninga tʋʋmdã
a sor zug ne a sũur fãa.


Sullã pipi tʋʋmda da yaa tι
tigim koe-zut nins sebrã sẽn na n goma yelle. Ra yaa tʋʋm-noor
sẽn yalem sẽn yaa tιlae tι vaeesg tʋʋmd sẽn
zulum zĩndi, sẽn yaa wakat wogd goam pʋsẽ. Koe-zutã yaa
Afrik taoor dãmb sẽn yit a soolma fãa n yaa nebã zãadb la zãmsdb n maan
vaeesg. 


La baasgo, koe-zut pis-naas la a yiibã sẽn
labg seb-kãngã sapιta wã yii vaeesgã pʋgẽ. B sẽn yãk
koe-zutã n sã wã, komité wã tigim-b-la sul piig pʋgẽ wa sẽn
zemsd ne b yalẽ rãmbã, sẽn lebg sebrã sagse.


B sẽn yãk yam n sa ne koe-zut nins sẽn
na n zĩnd solgr pʋgẽ la b sẽn na n puk zĩig ning
sebrã pʋgẽ wã, sull wã yãka Pastɛɛr dãmba, zãmsdb la Afrik
gill fãa Asãmble de Diye wã taoor dãmb tι ned fãa gʋls sapιtre. Amerik
misõneer dãmb wʋsg sẽn maan b tʋʋmdã n kaoos Afrik me b
bool-b lame tι b naag gʋlsgã pʋgẽ. Gʋlsdb kãense, b yʋyã
sẽn gʋls seb-koɛɛg pʋgẽ n bilg ned fãa sẽn
ya a soaba, n be «seb-gʋndbã yʋy tongr zĩigẽ» sebrã sιngr
zĩigẽ.


Seb-gʋndbã ned sã n wa n sa a tʋʋmde,
a kιsda a tʋʋmdã sull wã tι karem n bal la b yaool n kẽes
tʋʋmdã pʋgẽ. Sull wã me leb n banda sapιtr fãa, a sẽn
gomd bũmb ning yell ne a sã n tara zemsg ne sapιtr dãmbã a taabã. B tʋʋmd
da yaa tι bãng vẽeneg sapιtr fãa sã n gomda pãntkotã la misõ wã
yell sebrã pʋgẽ, la goama võor sã n tũuda taab sebrã woglem zãnga.
Tʋʋm-kãng sã n sa, b kẽesda sapιtrã sebrã pʋgẽ.


Yʋʋrã tall n tʋme 


 D sã n dat n gom gomde rẽndame tι
d pʋd gom-bil yʋʋre «sẽn yaa rao bι paga» seb-kãngã pʋgẽ
sẽn tikd Pastɛɛr-pãntkotist rãmba afrik soolem. B maana tʋʋm-kãngã
sẽn na yιlẽ n wilg vẽeneg tι pagbã sõor sẽn
paasd Pastɛɛr dãmba sʋk Sιιg-sõngã wẽn-dot pʋsẽ
Afrik soolma bãng tι bãmb Wẽnnaama tʋʋmd yaa sẽn
zems yaa tι pẽge.


Hal a sιngrẽ wã, pãntkotist rãmba
kẽesa pagbã sʋk tʋʋmdã pʋgẽ. Pãntkotist rãmbã tẽedame
tι Sιιg ning sẽn yãkd roapã tʋʋmdã yĩng me
yãkda pagbã. B tika tẽeb kãng ne kãabg ning a Zeezi sẽn kãab Tʋʋma
1: 8, b sẽn kãab Sιιg-Sõngtẽedbã fãa, roap la pagba. B rãmb
nins fãa sẽn deegd Sιιg-Sõngo, ne pagbã, reegda pãng tι kιs
a Kris kaseto. Kaset-kãng wilgd vẽeneg koe-noogã moonego.


Pastɛɛr dãmb nins sẽn tẽed
Sιιg-Sõngã me leb n togsda a Zʋwɛll goama a Pιyɛɛr
sẽn togs pãntkotã daarã: «Yaoolem wakat sãn ta, mam na n pʋdga m Sɩɩg-sõng
ninsaalbã buud fãa zutu. La yãmb kom-dibli ne y kom-pugli na n togsa bãngr
goama» (Tʋm 2: 17-18, ne Zow 2: 28 -29). Pãntkotã tẽedb gelgda gom-kãng
wa bũmb sẽn yaa wakat fãa yell b sẽn tog n tẽ la b maan
wakat kãensã sẽn yaa «Sιιg-Sõng zãmaana»
Wẽnnaam sẽn pʋdgd B Sιιgã b
barkã pʋg ninsaalbã fãa zutu.


Kʋdemdã kιbar pʋgẽ, ãngilintɛɛr gʋlsdbã talla yʋy
nins sẽn yaa rao bι pag n gom vẽeneg vẽenga.
La sẽn na yιl tι gaoong ra kẽ, gʋlsdbã talla gom-biis nins sẽn tar
welgr vẽeneg wa «raoa bι paga» la «yẽ
sẽn yaa rao wall yẽ sẽn yaa paga» b sã n wa n gomd Pastɛɛrpãntkotist
rãmba yelle. Sẽn na yιl tι kaorengã pʋg bãng n bak yι sõma,
a yaa sõma tι yʋʋr wilgd sẽn wigd
yagr wa «bãmb» b tar-b lame n gomd wakat ning sẽn wilgd yendlem wala «rao»
bι «paga». A yaa goama angilentɛɛrã gʋlsdbã
fãa sẽn sak rũndã rũndã, la New International Version Biblã
goama tũuda ne gom-bi kãensã, sẽn yi-a yʋʋmd 2011, sẽn
ya b sẽn tall n tʋm seb-kãngã pʋgẽ.


Seb-kãngã sẽn karem to-to


Wa a yʋʋrã sẽn wilgdã, b
maana seb-kãngã wa sebre, bι tʋʋm-teoogo, Afrik Pastɛɛr-pantkotist
rãmba yĩnga. Yãmb tõe n karem-a-la nens wʋsg pʋgẽ sẽn
tar yõodo. Yãmb sã n sιnge, yamleoog kẽeda yãmb tι rat n
karem-a n tãag a tɛka. Yãmb sã n karem-a y na n yãa koe-zut nins sebrã sẽn
wilgdi. Bõn-kãng na n sõnga yãmb sõma tι y bãng tʋʋma buud toor
toor Pastɛɛr-pãntkotist rãmbã tʋʋm Afrik.


Yãmb sã n karemd-a bilf bilfu, y tog tara
bik ne sebr tι pẽ yãmb sẽn na yιl n tõog n gʋlsd
tagsgã buud toor toor sẽn yaa toor zall y yĩng y sẽn tõe ning
na-kẽndr zug y meng vιιm la y ministɛɛrã yĩnga. Y
leb n tõeeme me n dat n gʋls y meng tagsg koe-zugã zugu. Y leb n togame me
n gʋlsd paasg kẽer sẽn tõe n sõng yãmb y sẽn maand y
ministɛɛrã to-to rũndã rũndã wã. Tι baase, tι
kelg Sιιg-Sõng yamleoog n na n kẽ yãmba, tι yãmb gʋsd
bũmb nins B sẽn yet yãmbã. Yãmb na n dat n zãa y kaye wã wa
sor-wilgd pʋʋsgã pʋgẽ la a wa yidgr sor fo meng ministɛɛrã
pʋgẽ.


Yãmb leb n tõeeme n tall seb-kãngã wa sor
wilgd zãmsgã pʋgẽ. Wa tʋʋmd sẽn welg toor zall sã n
wa sẽn yaa wa, yi-kãadem, kũum, tʋʋmd maanego, dιrɛgsõ
relyõ wall tiginga, yãmb tõe n vaees-a lame wall y kẽ sapιta nins sẽn
sιιsd yãmb wʋsgã pʋsẽ n paam kιba-paal la teesg
sẽn yaa sõma. Wall yãmb sã n baood sõngr n dat n maneg yel-tʋʋlga
wall y gom ministɛɛrã tʋʋm-paalg yelle, yãmb tõe n kẽnga
taabl dɛ matiyɛɛrã pʋgẽ sẽn yaa sebrã koe-zut sõdgr
tongr zĩigẽ sẽn gom koe-zutã buud toor toorã pʋgẽ n
tι bao.


Tι baase, lekoll biblik rãmbã
karen-saam-dãmb ne semineer maandbã tõe n talla seb-kãngã n tʋm wa tʋʋm-teoog
wall seb-karemdg sẽn lokd Pastɛɛr dãmba ministɛɛr
karen-doog pʋgẽ. Seb-kãngã b tõe n tall-a-la toor zall n tʋm
karen-dot nins sẽn kõt zãmsgã ne tʋʋlem wakat koees pʋgẽ
wã wa ɛgstãnsõ rãmba lekollsẽ wall wẽn-do lugundbã zãmsg.


Tõnd, sẽn
yaa sull ning Pastɛɛr dãmb nins sẽn tẽed
Sιιg-Sõngã zãmsg sebr rãmba sebrã yellã, kotame tι Afrik Pastɛɛr-pãntkotist
rãmbã maan tʋʋm-kãngã. Tõnd pʋʋsda ne d sũur fãa tι
Wẽnnaam tall-a n tʋm n ning Afrik Pastɛɛr dãmba bark yʋʋm
pi-gĩn nins sẽn watã pʋgẽ, la seb-kãngã yι sebr sẽn
tar yõod sẽn na n yalg Wẽnnaam soolma Afrik soolma pʋga, sẽn
tũnug Afrik wẽn-doogã, tẽns toe toeyã pʋsẽ.


Yaa ne waoore,

~  Dr Denzil R. Miller, sẽn yaa sebrã yiisda

~  Dr Jeffery Nelson, sẽn yaa gʋlsdbã taoor soab pʋgdga

~  Rev. Todd Churchill, sẽn yaa sõab ning sẽn naag sebrã yiisgu 


 







~ PIPI VŨKA ~ 



PASTƐƐR DÃMB NINS SẼN TẼED SΙΙG-SÕNGÃ
YALẼ DÃMBA


 







~ Pipi
sapιtre ~ 



Ned sẽn tar bãngr tʋʋmd pʋgẽ

wa ned sẽn
maan logtoeem-bɛdã zãmsg univɛrsite bedr pʋgẽ, n zĩnd
sɛg-taab rãmb pʋs sẽn kẽed ne upeerasõ wã, la a leb n
karem sɛb sẽn gomd a yelle. Wakat kãnga, a na n zι n upeer ned
ye. Yãmb na n sakame tι nin-kãng upeer yãmb bιι? A na n yιι
ayo. Fo tagsg pʋgẽ tι fo sã n dat n yι logtor sẽn
maand upeerasõ, sã n yaa rao bι paga a tog n paama tʋʋm minim sẽn
yaa vẽeneg tʋʋmdã pʋgẽ n maand upeerasõ rãmbã
upeerasõ wã logtoeem-bɛdã nifẽ b sẽn tũud a tʋʋmdã
n getẽ.


A yaa woto me, sẽn deng tι kẽ
pasteerendã tʋʋmd pʋgẽ, sã n yaa rao bι paga a tog n
deng n paama tʋʋm minim. Tʋʋm-minim kãng tog n yιι
sιιg la yĩng pʋgẽ. Sapιtr kãngã pʋgẽ,
tõnd na n yãa tʋʋm-minim ning Pastɛɛr-pãntkotist sẽn
sɛgd n paam n yaool n kẽ tʋʋmdã pʋgẽ.


SΙΙGÃ PƲGẼ TƲƲMDÃ
BÃNGRE


Bãngr ning tõnd sẽn paam ne Wẽnnaama
n yaa pipi na-yakemd Pastɛɛr-pantkotist fãa yĩnga. Sẽn
deng bũmb fãa, sã n yaa rao bι paga a tog n
paama lagem-n-ta-zulung ne a Kris. A Zezi sẽn yãk piig la a yiibã, B
maana woto «sẽn na yιl tι b zĩnd ne Bãmba» (Mar 3: 14). B ra miime tι b sã n kẽnd la b gomd ne Bãmba, b na n wẽnega Bãmb wʋsgo.
A Zezi yeelame: «Ned ning fãa, sẽn paam zãmsg sõma, na n yιι wa
a karen-saamba» (Luk 6: 40). 


A yaa woto me ne tõnd rũndã, tõnd sẽn
dιkd weer ne a Kris B gomdã la pʋʋsgã pʋgẽ wã, tõnd
me lebgda wa Bãmb bilf bilfu (2 Ko 3: 18). Sẽn deng tι d tõog n tʋm
n kõ bãmba, tõnd tog n yιι wa Bãmba, la tι tõnd tõog n yι
wa Bãmba, tõnd tog n dιka weer ne Bãmba. 


Sιιg-Sõngã tẽedb sẽn
yaa pãntkotist rãmba lugla ne tẽeb tagsg rũndã tẽedbã sẽn
paame, tι b tõe n vιιmd-a sιιg vιιm la a yalẽ
sẽn tekd b vιιma wa Kãab-Paalgã tẽn-tʋmdbã ne a
karen-biisã. Pãntkotist rãmba zãmsdame tι dogtrindã sã n yaa a yeyn yeyn
bala, a pa pid zãng ye. Sẽn yιιd bũmb fãa, yãmb tog n
paama lagem-n-taar wakat fãa ne a Zezi. Lagem-n-taar a woto sã n kaẽ, yãmb
pa naag tẽn-tʋmdbã pʋg ye. Lagem-n-taar kãng paamda Sιιg-Sõngã
pʋgẽ vιιm pʋga.


Wẽnnaam sebrã gill fãa pʋga, ne
nins fãa sẽn tʋmd n kõt neb a taabã sιnga b tʋʋmdã ne
reng n sɛg Wẽnnaam. A Abraham wʋma Wẽnnaam koɛɛga
(Sιn. 12: 1-3). Moyiis sɛga Wẽnnaam tuugã sẽn wit bugma pʋgẽ
(Yik 3: 1-4). A Ezayi yãa Wẽnnaam wẽn-doogã pʋgẽ, sẽn
be yĩngri (Ezy 6: 1-5). Karen-biisã kẽna ne a zezi (Mar 3: 13-14). La
a Poll sɛga Kris sẽn vʋʋgã Damaas sorã zugu (Tʋm 9: 1-5).


A yaa woto me, ned ning sẽn dat n yι
Pastɛɛr sẽn tʋmd ne Sιιg-Sõng rat n yeel tι
Pastɛɛr-pãntkotist sɛgd n talla sɛgb a naas ne Wẽnnaam:



Rogem paalgã


A Nikodɛm da yaa zʋιf rãmba
naab a ye. A ra yaa fariisẽ ned sẽn yaa nin-tιrga la a ra yaa
tõogã karen-saam-dãmba sʋk ned a ye. Hal ba ne bõn-kãnf fãa, a ra pa tar fãa
ye. La Zeezi yeela a Nikodɛm ya: «rẽndame tι fo paam
rogem-paalga» (Zã 3: 7). A Zeezi yeela yẽ t’a ra pa tõe «n kẽ,»
wall «a yã» Wẽnnaam soolma sã n pa t’a paam dogem-paalg sẽn yaa Sιιg
rẽnda (v. 3-5).


sẽn tʋmd ne Sιιg-Sõng
bι Pastɛɛr-pãntkotist fãa sɛgd n paama rogem paalga. Sã n
yaa rao bι paga a tõg n tõog n kιsa a vιιma kaset a sẽn
sɛg a Zezi zĩig ninga, a sẽn kos a yel-wẽna sugr la a sẽn
deeg Bãmb wa a Zu-soab la a fãagda. Wakat kãnga, a Zezi soogd a vιιma
zãnga, la b lebgda yĩn-paalga. A Poll gʋlsame tι: «ned sã n be a
kris pʋgẽ, nin-kãng lebga nin-palga. Yĩn-kʋdgã loogame, la
a lebga nin-paalga!» (2 Ko 5: 17).


Yãmb paama rogem-paalg bιι? Yãmb
paama sũ-lebgr sιd sιd bιι? A sã n pa wato, yãmb tõe n
paam-a-la mosã. Bι y tek yam n bas yel-wẽna
la y pʋʋse, n kos Wẽnnaam tι B kõ-y
sugri. Bι y rιk y
teegrã n teeg a Kris B yembr y fãagrã yĩnga, la y kos bãmb tι B soog yãmb n yι y vιιma fãagda. Yãmb sã n dat n deeg a Kris tι b yι y fãagda, bι y tẽ ne y sũur fãa la y pʋʋs pʋʋs-kãngã:



 «Zezi, mam tẽedame tι yãmb yaa Wẽnnaam
biiga, sẽn yaa dũni wã fãagda. Ma tẽedame tι yãmb kii mam yel-wẽna yĩng la Yãmb vʋʋgame.
Mam miime tι mam yaa yel-wẽna soaba, la sã n
pa ne tẽeb Yãmb pʋgẽ, mam menema wakat sẽn pa sat yĩnga.
Mam kota Yãmba, tι kõ maam m yel-wẽna sugr
la Y yι mam fãagd la m Zu-soaba. Mam basda fãa n
na n tũ yãmba. Mam na n maana Yãmb tʋʋmdã wakat fãa m vιιma tɛka. Mam pʋʋsa ne Yãmb yʋʋre. Amen.» 


Sɩɩg-Sõng pidbu


Sẽn deng t’a Zezi rʋ saasẽ,
B yeela B karen-biisã: «bι y pa tẽngã pʋgẽ
hal tι y wa n deeg pãng sẽn yit yĩngri»
(Luk 24: 19). B ra tog n paa Zerizalem hal tι b paam Sιιg-Sõng
pidbu (Tʋm 1: 4). Nin-kãensã ra paam Sιιg-Sõng pidbu. B ra tika
a Zezi zãmsgã la b ra yιι kaset rãmb ne bõn-bãna. B kõ-b-la tʋʋmd
tι b moon koe-noogã dũni wã gill fãa. La, b yaool na n pa sɛgl
n sa ye.


Tʋʋmd ning a Zezi sẽn kõ-bã yaa kaseng b sã
n dat maan-a ne b mens pãnse. B ra tog n paama pidb ne Wẽnnaam pãnga. A
Zezi kãab-b lame: «La Sɩɩg-sõng sãn wa yãmb zutu, yãmb na reeg pãnga.
La yãmb na n yɩɩ mam kaset-dãmb Zerizalɛm, ne Zude la Samari ne
dũniyã tɛk fãa» (Tʋm 1: 8).


Sιιgã n deng n sig
karen-biisã zug n pid-b pãntkotã daare. Wakat-kãnga, b goma gom-zẽn la b
reeg pãng la noor b sẽn da tog n paam n yaool n tõog n moon a Kris ne
daoodo, hal ba ne gιdgr sẽn tar pãng taoore.
Soab ning fãa sẽn dat n tũ Zu-soabã n maan B tʋʋmdã tog n
paama Sιιg-Sõng pidbu.


A Zezi wilga tõnd d sẽn tog n maan
to-to n paam Sιιg-Sõng pidbu. B kãabame tι: «Ba wã sẽn
saasẽ wã [na n kõo] Sιιg-Sõngã b rãmb nins fãa sẽn na n
kos Bãmba!» (Luk 11: 13). Ned buud fãa tõe n paama Sιιg-Sõng pãngã a
sẽn na n kos ne tẽebo. Kos-kãngã tara yalẽ a tãab sẽn
yaa tẽebo: 


1. Kos-y ne tẽebo. Sιg-y ne tι kos Sιιgã
Wẽnnaam. D sã n gomd Sιιg-Sõng kũuna yelle, a Zezi kãabame
tι: «bι y kose; la b na kõ-yã; bι bao la y na yã; kogs-y, la b
pak n kõ-yã» (Luk 11: 9). Yãmb sã n kose, bι y tẽ tι Wẽnnaam
wʋmdame la b leoka yãmb pʋʋsgã, la mosã bala, b pita yãmb ne Sιιg-Sõngo.
Bι y pak y sũyã sõma n tees Wẽnnaam la y ges Sιιgã sẽn
sigd yãmb zugu. Yãmb sã n deeg Sιιg-Sõng pidbã n sa, yãmb sɛglame
n sa tι maan tẽebã na-yakemde a yiib soabã.


2. Reeg-y ne tẽebo. A Zezi leb n kãabame
tι: «ned ning fãa sẽn kot reegdame» (Luk 11: 10). Zĩig a to me,
B zãmsame tι: «Yãmb sẽn na n pʋʋs n kos bũmb ning
fãa, bɩ y tẽ tɩ yãmb deeg-a lame, la yãmb na yã t’a pidame»
(Mar 11: 24). Bι y tẽ tι Wẽnnaam leokda yãmb pʋʋsgã
la b pit yãmb ne Sιιg-Sõngo. Yãmb sẽn maand bõn-kãng wakatã, bι
reeg Wẽnnaam belma y sũ-zulungã pʋgẽ, yãmb yalẽ wã
(Zã 7: 38). Bõn-kãng sã n maan n sa, bι maan y tẽebã na-kemd a tãab
soaba.


3. gom-y ne tẽebo. Wẽnnaam gomdã
wilgame tι pãntkotã daare «b fãa pida ne Sιιg-Sõng n gomd gom-zẽna,
a wa Sιιg-Sõng sẽn kõ bãmb tι b goma» (Tʋʋma 2: 4).
Gom-biis nins yãmb sẽn gomdã pa le yaa yãmb dẽnd ye; la b yita Wẽnnaam
nengẽ. B na n yii yãmb sũ-zulungã pʋgẽ, yãmb sιιgã
pʋgẽ (1 Ko 14: 2). La a na n yιι gom-zẽng yãmb sẽn
pa wʋmd-a ye. A yaa Wẽnnaam bãnd yãmb yĩnga, la wẽn-doogã
yĩnga, b sẽn kõ yãmb pãn-tõog tι gom Bãmb yĩnga. Pẽg-y
Zu-soabã ! Bala yãmb paama Sιιg-Sõng pidbu.


Wẽnnaam boolgo


Tι yι Pastɛɛr-pãntkotist yaa vιιm
yam-yãkre; a yaa Wẽnnaam boole. D sã n gomd a Zezi yelle, a Poll gʋlsame
tι: «yaa bãmb n kõ kẽer tι
b yι tẽn-tʋmdba,
la kẽer bãmb no-rɛɛsdba, la kẽer koe-moaandba, la kẽer
pe-kɩɩmba, la kẽer karen-saam-dãmba» (Efɛ 4: 11). Ministɛɛrã
tʋʋma naasã, pastɛɛr-dãmba yaa kũun a Kris meng sẽn
B wẽn-doogã. Yaa Zu-soaba meng n yãkd soab ning b sẽn dat t’a yι pastɛɛre. b yãkdame, la B boondame, la B tʋmdẽ.
A Zezi yeela B tẽn-tʋmdbã woto: Jésus a dit à Ses douze disciples: «Ka yãmb n yãk maam ye, yaa maam n yãk yãmba, n ning m tʋʋmd
yãmb zutu, tɩ yãmb kẽng n wom biisi, la tɩ yãmb biis kõn sɛ
ye» (Zã 15: 16).


Zu-soabã vẽnega sιd-kasens
a tãab sẽn kẽed ne Wẽnnaam ne boolgã: Pipi, B wilga vẽeneg
tι yaa Wẽnnaam B ye n yãkde. Pastɛɛr
sẽn tʋmd ne Sιιg-Sõng bι Pastɛɛr-pãntkotist sιd sιd pa yẽ mengã n
yãkd a meng ye. A sã n yaa rao bι paga ya a Kris n yãkde.
A Zezi leb n wilga vẽeneg tι yaa bãmb n kõt ned fãa ne a tʋʋmde.
B leb n kẽnga taoor n yeel tι: «Mam n yãka foo, la m tʋm-fo.» A
Kris pa yãkd tẽn-tʋmdb bal ye, B wilgda tʋʋmdã sẽn
na n yι a soab la B tʋm tẽn-tʋmdb tι b tι maan tʋʋmdã.


Tι baase, neb nin B sẽn yãkd la
b ningdẽ wã, B tʋmd-b lame. A Zezi baasa b goama n yeel tι: «[Mam] yãka foo tι f kẽng la f
tι wom biisi. Yaa Bãmb n yaa zakã Zu-soaba, la yaa
Bãmb n so tõndo: «Saag-y zĩiga fãa n moon koe-noogã buuda fãa» (Mar 16: 15).
D sã n lebg-a neng a to, Pastɛɛr-pãntkotist rãmba sιd sιd
pa bãmb n yãk b mense, wall b tʋm b mens ye. La a yaa Wẽnnaam n tũus
bãmba, n yãk-b la B tʋm-ba. Tõnd tʋʋmd yaa tι wʋm bãmb
goama, n sak Bãmb sẽn yetã la d sak B boolgã.


Wẽnnaam boolgã tõeeme n tũ soay
wʋsg n wa. A tõe n tũu koɛɛg n wa, a wa a sãmwɛll sẽn
wʋm Wẽnnaam sẽn bool yẽ yʋʋrã vẽenegã. (1
Sam. 3: 1- 11). Wakat kẽere, Wẽnnaam boolgã tũuda ne bũmb
sẽn pa zιsg sẽn yaa yalẽ faag sẽn pukd tõnd mengã
pʋgẽ. A Eli boolgã yιι woto. Porfɛtã pa wʋm Wẽnnaam
koɛɛgã sebg sẽn tar pãng pʋgẽ, tẽn-digimdg
wall bugum pʋg ye. A wʋma Wẽnnaam koɛɛgã wa «walengo»
(1 Rĩm 19: 12).


Boolg a woto mi n yãaga ne «sũ-bãngre»
tι yaa Wẽnnaam n gomde. La a sã n wa n kaoosdẽ,
a pãnga paasdame, n wilgd bũmb sẽn pid zãnga. Bi-ribl a Zezi yãa bõn-kãngã
wakat ning B sẽn yeel B roagdbã: «Mam da tog n zĩnda m Ba wã roogẽ»
(Luk 2: 49). A Poll wilga sẽn yaa tιlae kãng Korẽnt nebã. «Bala,
yõwã bee mam zugu», a sẽn
gʋls n wilgi, «la mam sãn ka moon koe-noogã, a na
n yɩɩ toog ne maam!» (1 Ko 9: 16). Porfɛt
a Mise gʋlsa sũ-bãngr kãngã sẽn yit Wẽnnaam nengẽ wã:
«La Zu-soabã Sɩɩgã kõo maam pãng ne tɩrlem la raood tɩ
m wilg a Zakoob yagensã b yel-wẽnã, la m wilg Israyɛll nebã b kongrã» (Mse 3: 8)


Tõnd sã n leok ne tẽeb la sakr Sιιg-Sõng
koɛɛgã, tõnd sũ-bãngrã bιtame hal tι tõnd wa bãng vẽeneg
tι Wẽnnaam boola tõnd tι d dιk d vιιma n kõ tι
moon koe-noogã.


Lagem-n-taar sẽn vι


Tι baase, Pastɛɛr-pãntkotist
togame n paam lagem-n-taar wakat fãa sẽn vι ne Wẽnnaam. Wẽnnaama
bãngr pa tog n yaa bũmb sẽn yaa wakat wakat pʋgẽ bal ye. A
sã n yaa bãngre, sẽn yaa bãng-yooko, a pa tõe n sõng tẽedã vιιm
ye. Hal ba pipi tẽedbã, sẽn paam Sιιg-Sõngã pidb pãntkotã
daarã, talla Sιιg-Sõngã pidb tʋʋmd naoor yaka, (Tʋm 4:
8, 31; 5: 8).


Yãmb sẽn yaa Pastɛɛr-pãntkotist
rãmbã, yãmb sɛgdame n zãms tι vιιmd y meng vιιm
na-kẽndr sẽn yaa sõma wakat fãa ne Wẽnnaam. A Poll gʋlsa
Galatẽ tẽedbã n yeel tι: «Bala tõnd vɩɩ Sɩɩg-sõng
yĩnga, bɩ tõnd kẽn sẽn zems Sɩɩg-sõng me.» (Gal
2: 25). Seb-kãng pʋgẽ, a leng-b lame: «Yãmb yam pa waoog la? Yãmb sẽn
sιng ne Sιιg-Sõngã, masã yãmb dat n
baasa ne ninsaal datem laa? (Gal 3: 2). A pa tι pid Sιιgã vugr bal ye, la a yaa tι pa «ne Sιιg-Sõngo» (Luk 4: 1; Tʋm
6: 3; 7: 55; 11: 24).


A Zezi wilga lagem-n-taar kãng wa bũmb
sẽn keta, wall sẽn paade, ne bãmba (Zã 15: 4). Tι pa ne a Kris yaa tι vιιmd B gomdã la B nongelma pʋgẽ (v. 7, 9). A le yaa tι tι tall bãmb tõodã (v. 10) la vιιmd ne Sιιg-Sõngo (1 Zã 2: 27; 4: 13).


BÃNGR TƲƲMDÃ MINIM PƲGẼ


Bãngr tʋʋmd minim kẽere pa
sɛbã pʋg la d tõe n paam-b. Ned tõe n karma sebr sẽn gomd koom
dugb sẽn dugd to-to; la wakat kãnga, a ket n yaa zιιlem soab ne tι lis ko-zulunsã pʋg
sẽn deng t’a bιιs a bãngrã ne kooma sẽn
pa zulme wã. A yaa woto me ne tẽn-tʋmdb nins sẽn tẽed Sιιg-Sõngã.
D bãnge, tι inivɛrsite ba a ye koareng pa tõe n sɛgl ned t’a
zems sẽn kẽed ne pasteerendã ministɛɛr ye. Sẽn deng
tι d kẽ ministɛɛrã pʋgẽ, yãmb tog n deng n
paama bãng-minim. Yãmb pa tõe n paam bãng-minim a woto tι sã n pa yãmb kẽesa
y meng ministɛɛr pʋg sẽn tʋmd vẽeneg ye.


Afrik wĩndg sẽn yitẽ nug rιtg
lekoll biblik a ye pʋgẽ, karen-biis nins sẽn dat n wa karma
tog n wa kιsa b «kosg sɛb sẽn wilgd tι b rat n wa karmame.»
Lekoollã tʋʋm-noor yaa ne bãng-minim ning b sẽn tar na-kẽnd
kãng pʋgã yĩng n sõngd-b tι b tõog n ges n bãng karen-biigã yalẽ
b sã n tõe n deeg-a-la lekoollẽ wã. Sʋk-n-bãngã lekollã sẽn maand
sẽn yaa reng n makã sẽn yãk a toogo, karen-biigã tog n gʋlsa a
kasetã ne a meng nugu. Kaset kιsg kãng pʋgẽ, soab ning sẽn
dɛgl a kosg sebrã tog n loee sʋkds a naase: (1) yaa tι wilg wãn
wãn to la yãmb bãng a Kiris wa y fãagda; (2) wilg-y yãmb Sιιg-Sõngã
pidb sẽn yι to-to la a maan yãmb vιιma to-to; (3) wilg-y yãmb
boolgã sẽn yaa a soaba; tι baase (4) wilg-y yãmb sẽn tʋm
to-to yãmb wẽn-doogã pʋgẽ yãmb boolgã pʋgẽ.


Lekollã taoor soab wilgame tι «yaoolem
sʋkrã d sẽn sʋkã yaa tι d tẽedame tι nedã sẽn
da zoe m mi bũmb ningã yaa bũmb sẽn yaa tιlae boolgã zãmsg
yĩnga. Zĩ-kãngã, tõnd lekollã pʋgẽ, tõnd pa maand zãmsgã tʋʋmdã
yĩng ye, la tõnd maanda zãmsgã tʋʋmdã pʋga.» A yaa sιd
tι sebrã pʋgẽ bãngr yaa sõma, la bõn-kãng a yeyn yeyn pa tõe n
sɛgl yãmb pasteerendã tʋʋmd yĩng ye. Yãmb tog n paama tʋʋm-minim
tʋʋmdã meng pʋgẽ n tʋmd vẽeneg boolgã meng pʋgẽ.


A ka yam tʋʋmd tι mak tι
zã wẽn-doog wa Pastɛɛr, n yaool pa tar pasteerendã bãngr ye. Yãmb
tõe n paama bãng kãng sõma wẽn-doog pʋgẽ Pastɛɛr sẽn
bι la a pid ne Sιιg-Sõng tẽngre. A Poll yeela a Tιmote
tι karen-saamba, «ka tog n yɩ ned sẽn
kos sugr paalem ye» (1 Tι 3: 6). A wilgame n paas
tι Pastɛɛr tog n talla «kaset-sõng ne neb nins sẽn pa tũud
Wẽnnaama sʋka» (v. 7). Ad sags a naas tʋʋmdã bãngr pʋgẽ
sẽn yaa bãng minima kaseto, yaa koe-moonegã ne zãmsgã tʋʋmd
minim, kũuna meng tʋʋmd ne pʋʋsgã tʋʋmd bãngr
pʋgẽ, a wa sẽn pogdã: 


0Kasetsã togs bãngre


Pipi, b sẽn sɛgend yãmb
pasteerendã tʋʋmda yĩngã, yãmb sɛgd n paama bãngr kaset
togsg pʋgẽ. Yãmb sɛgdame n minim tι pʋι koe-noogã
ne neb a taabã. Kaset a woto yaa biis sẽn yit yãmb pʋgẽ n
wilgd tι yãmb paama Sιιg-Sõng pidbu, a wa d sẽn gom yĩngrã.
A wa B sẽn gomd B meng yellã, a Zezi yeelame tι pe-kιιma «bee
a [piisã] taoore, t’a piisã pogda» (Zã 10: 4). Tõnd sẽn yaa Pastɛɛr-pãntkotist
rãmbã, a yaa woto me ne tõndo. Yãmb sã n be y piisã taoor n paamd sιιs
n wat ne a Kris nengẽ, b na n poga me. Wakat kãnga, yãmb sã n pa tõog n kιs
kasetã, neb nins sẽn be ne yãmbã me pa na n maan-a ye.


Tʋʋmd sẽn yaa kaseng n be Pastɛɛr-pãntkotist
rãmba zug yaa tι zã wẽn-dotã neb n pagsd wẽn-dot zĩis
nins wẽn-dot sẽn maand misõ wã ne Sιιg-Sõng pãng sẽn
ka be wã. A yaa sõma tι yãmb zĩnd wẽn-dotã lugl ba yaa vugr
wall naoor yak n yaool n tõog n zã wẽn-doogo. Bõn-kãng yaa yãmb sẽn
be wẽn-doog ningã, lekoll biblik ning yãmb sẽn karma wall sull a
woto buud n tog maan bõn-kãngã. Yãmb sẽn na n paam bãngr ning be wã na n
sõnga yãmb tι y tõog n yõgeng y wẽn-doogã sõma la y pags wẽn-doto.[1]


Koe-moonegã ne zãmsgã tʋʋmd bãngre 


Sẽn le paase, ned ning fãa sẽn
dat n yι Pastɛɛr-pãntkotist tog n paama bãngr koe-moonegã ne zãmsgã
pʋg sẽn yit Wẽnnaam goama pʋgẽ. Bala, a wãn wãn to
la tõnd tõe n zã wẽn-doog sõma tõnd sã n pa tar bãngr sõma sẽn na n
moon neb a taabã Wẽnnaam gomdã? a Poll tẽega a Tιmote tι Pastɛɛr
togame n tõe «n kõ zãmsgo» (1 Tι 3: 2). A leb n tẽega a biig tẽeb
pʋgẽ wã t’a sɛgl sõma n tõog n maan koe-noogã zĩiga fãa 2 Tι
4: 2).


Na-yakemd d sẽn tõe n tũ n bãng
zãmsgã ne koe-moonegã tʋʋmd yaa tι kõ f meng n yι lekoll de
dιmaas karen-saamb wall tι kẽes f meng Wẽnnaam goama zãmsgã
pʋg wẽn-doogã pʋgẽ. Neng a to yaa tι yι zak pʋgẽ
sull taoor soaba. A woto, yãmb tõe n tõoga yãmb pastɛɛrã yãagr pʋgẽ,
n zãmsd tι bao la y tõog n moone. Na-kẽnd sõng a to sẽn yaa tι
paam bãngr koe-moonegã pʋgẽ yaa tι moon tiginsã wakat zãma wã sʋka,
b sẽn boond tι plẽ neerã. Yãmb tõe n maan-a-la sull yõgneg pʋg
sẽn yaa wẽn-doogã neba, n kẽnd raasẽ wã la zĩis a
taab sẽn yaa zãma zĩis sẽn pẽ yãmb wẽn-doogã n
maan koe-moones b sẽn boond tι plẽ neerã.[2]



Tʋʋm-minim kũuna pʋgẽ 


A tãab soaba, ned ning sẽn dat n yι
Pastɛɛr-pãntkotist tog n talla kaset sõng a Wẽnnaam pʋιιrã
yãkr pʋgẽ la a tall kũun sõms la a nonglem kũun Wẽnnaam
tʋʋmdã yĩnga. Ned sẽn yaa bõn-zoet n leb n yaa bõn-zoet pa
tol n tõe n yι Wẽnnaam sẽn yaa sιd soab la nin-bãan-zoeer
soabã kaset soab ye. A Zezi paasa b karen-biisã raoodo n yeel tι: «yãmb
deega zaalem; bι y kõ zaalem» (Mat 10: 8). A woto me, a Poll keooga Korent
tẽedbã tι: «bι y rιk mam mamsgo, a wa ma me sẽn ya a
Kris zãmsgã» (1 Ko 11: 1). Wẽn-doogã nebã sã n yã yãmb sõmlem sẽn
pid ne tẽebo, bãmb me na n paama raood tι tʋm Wẽnnaam tʋʋmdã
ne sõmlem, ne pʋ-peelem sẽn kẽed b ratma fãa (Filipẽ. 4:
19). La rẽ na n kιtame, tι Wẽnnaam tʋʋmdã
yidgi.


Tʋʋmdã bãngr pʋʋsgã pʋgẽ


Baasgo, ned ning fãa sẽn dat n yι
Pastɛɛr-pãntkotist tog n paama tʋʋm-minim pʋʋsgã
maaneg pʋgẽ. Yaa pʋʋsgã n yaa ministɛɛr pãntkotist
buud fãa yẽbgre. Tι paam pʋʋsgã tʋʋmd minim sιngda
ne pʋʋsg sẽn zems la sẽn tũud noor sakr pʋgẽ.
Wẽnnaam sebrã bilga «a Zezi sẽn da yit kιreng n zãagd nebã n pʋʋsdẽ»
(Luk 5: 16). Tι yι Pastɛɛr-pãntkotist sẽn tʋmd tι
yaa sõma pʋgẽ, yãmb me tog n maana a woto. Yãmb tog n paama weer
daar fãa n gomd ne y Ba sẽn be yĩngrã.[3]



Yãmb tõeeme n dat n tι naag neb a taab
n pʋʋse. Yãmb tõeeme n tι naag-b b pʋʋsgã pʋgẽ,
sẽn yaa yit n kẽngd zĩis n pʋʋsdẽ wall yʋʋng
sɛg-taab pʋʋsgo. Manesem a woto maasem yĩnga, yãmb tõe n sɛgla
y meng n tõog n pʋʋs neb a taabã yĩnga. Nens a yiib y sẽn
tõe n le paam tʋʋmdã bãngr yaa bãad-rãamb pʋʋsg la zu-loeesã
rãamb sẽn na yιl tι b tõe n paam laafι, la pʋʋsg
sẽn maand ne tẽedbã sẽn na yιl tι b tõog n paam Sιιg-Sõng
pidbu.[4]


 







~ Sapιtr a 2 soaba ~ 



Ned sẽn kẽnd ne Sιιg-Sõngo

frik tẽng a
yembre pʋgẽ, bi-bιιg a ye n yã tι boolg n be a vιιma
pʋgẽ. A wilga a pastɛɛrã bũmb ning sẽn puk a vιιma
pʋgẽ wã. La pastɛɛrã me bãngame tι boolg n be bi-bιιgã
vιιm pʋgẽ, tι b kιt t’a kẽng wẽn-doog
a ye pʋg galo-tẽng a ye pʋg sẽn yaa denominasõ yang ne bãmba.
A yeela bi-bιιgã: «yãmb tog maoome tι wẽn-doogã yidg la y
lugl wẽn-dot a taab reezõ rãmb a taaba me pʋgẽ. Ratma sẽn
be ne-a yĩnga, bi-bιιgã kẽnga ne a zak rãmb n tι zĩnd
tẽngã pʋgẽ n sιng tʋʋmde. A tʋma sõma n
maan a sẽn tõe tɛka. La wakat kãnga, a tʋʋmdã biis yιι
bilfu. La bi-bιιgã yeelame tι: «mam tog n paama bãngr la zãmsg n paase. T’a gʋls a meng
lekoll biblik.»


Lekoll biblikẽ wã, bi-bιιgã zãmsa Wẽnnaam gomdã. A zãmsgã pʋgẽ, bilf bilfã a
paamda vẽenema. A leb n wʋma b sẽn gomd Sιιg-Sõng
pidbã yelle. Bi-biigã bao wa Sιιg-Sõng pidbã ne a sũurã fãa la a
paama Sιιg-Sõng pidbã, a wa koabg la pisi wã sẽn paam Sιιg-Sõng
pidbã Pãntkotã daarã. (Tʋm 2: 1-4). La a porfesɛɛr dãmba zãms-a
lame t’a kẽn Sιιg-Sõng pãnga pʋgẽ. A sẽn wa n
leb a wẽn-doogã pʋgẽ wã, yɛlã teemame. A maana a tʋʋmdã
ne pãng la sũur kaset sẽn yaa vẽenega. Nebã paama maagr
la lokre, la neb wʋsg kõo b mens a Kiris. La rẽ zugẽ, wẽn-doogã
yalgame n tar pãnga.


La wakat bilf pʋgẽ, a tõog n lugla wẽn-doto.
Kιba-kãng bilgda bũmb ning sẽn yaa sõma tι Pastɛɛr-pãntkotist
fãa yι rao wall pag sẽn yaa tẽn-tʋmd meng meng sẽn
tʋmd ne Sιιg-Sõngo.


Baasgã zĩigẽ sapιtrã goma bũmb ning sẽn
kιt tι Pastɛɛrpãntkotist tog n yι ned sẽn tʋmd
Sιιg-Sõng pʋgẽ la a yaa ned sẽn tʋmd zãmsgã bãngr
me pʋgẽ. Sapιtr lkãngã na n goma bõn-kãens yelle. A na n le
goma b sẽn wʋmd Pastɛɛr-pãntkotistã võor to-to a yãgrã
meng sẽn kẽed ne Sιιg-Sõng ne B tʋmmdã. A na n le goma a kẽndã sẽn yaa to-to la a tʋʋmdã
Sιιg-Sõng pʋgẽ. 


TΙ BÃNG SΙΙG-SÕNG SẼN YA A SOABA


Yãmb sã n yaa Pastɛɛr-pãntkotisti,
yãmb tog n yιι Sιιg-Sõng neda, la y tog n wʋma yɛl
a naas võor sẽn yaa: 


Sɩɩg-Sõng ya ãnd soaba?


Pipi, yãmb tog n bãnga Sιιg-Sõngã
sẽn ya a soaba. Tẽedb wʋsg rũndã, la pãntkotist rãmbã, pa
mi Sιιg-Sõngã vẽeneg zãng ye. Neb kẽer tẽedame t’a
yaa wa pãng buud sẽn lall ned sẽn yit Wẽnnaam nengẽ. Pastɛɛr-pãntkotist
rãmbã, wakat kãnga, tõg n bãngã bõn-kãng võor la b zãms nebã tι b bãng tι
Sιιg-Sõngã yaa Wẽnnaam. Tãab-n-yembrã tãab soaba (Mat 28: 19; 2
Ko 13: 14). A wa Ba wã sẽn yaa Wẽnnaam tι biigã me yaa Wẽnnaama,
Sιιg-Sõng me yaa Wẽnnaam. A wa Wẽnnaam, Sιιgã
tasgdame (Tʋm 15: 28), n gomda (Tʋʋma 1: 16), n taetẽ (Rom
8: 14) la b tõeeme n sãam a sũurã (Efɛ 4: 30). Bala Sιιg-Sõngã
yaa neda, t’a Kiris karen-biig fãa tõe n paam lagem-n-taar ne-A (Zã 14: 16-18;
2 Ko 13: 14).


Sẽn le paase, yãmb sẽn yaa Pastɛɛr
sẽn teed Sιιg-sõngã, yãmb tog n bãngame la ya zãms tι Sιιg-Sõng
n yaa misõ (tʋʋma saagre) sιιga. A yaa tãab-n-yembrã ned a
ye, sẽn yaa sιιgã zamaana, sẽn pids Wẽnnaam misõ wã
tʋʋmd tẽng zugu. La sẽn paase, A paasda pãnga, n yikd
ratem la A taet Wẽnnaam nebã tι tõe n naag Bãmb misõ wã pʋgẽ
(Tʋm 1: 8).


Sιιg-Sõngã tʋmda wãn
wãna?


Sιιg-Sõng sẽn ya a soabã bãngr
loogr poore, yãmb tõg n bãnga A sẽn tʋmd to-to. Sιιgã tʋmda
Wẽnnaam nebã sẽn yaa misõneer dãmbã, wẽn-doogã pʋgẽ,
sẽn na n pids Wẽnnaam misõ wã tẽng zugu. B kõo a Zezi pãng tι
maan b tʋʋmdã (Luk 4: 17-19; Tʋm 10: 38). A woto me, B na n kõo
a Zezi karen-biisã me pãn-tõog tι b maan B tʋʋmdã (Tʋm 1: 8;
Zã 14: 12). Yãmb sẽn yaa Pastɛɛr-pãntkotist rãmbã, yãmb tog n bãnga
vẽeneg la y zãms nebã sιd kãensã tι nebã tõe n kõ sιda.[5]



Yãmb sã n dat n wʋm Sιιg-Sõng
tʋʋmdã võor sõma tõnd zamaana, yãmb tog n bãnga yɛl a tãab võor
sẽn yit Wẽnnaam goama pʋgẽ: 


1. Wẽnnaam tʋʋmdã. Pipi, yãmb tog n bãngame tι Wẽnnaam sebrã wilgda Wẽnnaam
wa misõneere. Wẽnnaam tʋʋmdã yaa tι lebg n da la bool buudã
fãa neba, goam buud fãa la tẽns buud fãa sẽn be tẽngã zug tι
b wa Bãmb nengẽ, (Vẽnegre. 5: 9). Wẽn-doogã belem yaa wa Wẽnnaam
tʋʋm-teoog sẽn na tall n pids B tʋʋmdã.


A Zezi tagsgã pʋgẽ B ra tara Wẽnnaam
tʋʋmdã wakat ning B sẽn wa n kõ B tʋʋmdã n yeel tι:
«Bɩ y kẽng n maan nebã buud fãa tɩ b yɩ mam karen-biisi, n
lis bãmb ne Ba la Biiga, la Sɩɩg-sõng yʋʋre. la zãms
bãmb tɩ b sak bũmb nins fãa mam sẽn da togs yãmbã.» (Mat 28: 19-20;
ges Mar 16: 15-16; Zã 20: 21).


Yãmb sẽn yaa Pastɛɛr sẽn
tẽed Sιιg-Sõngã, yãmb tog n zãmsa Wẽnnaam nebã Wẽnnaam
tʋʋmdã. Yãmb le n tog n zãms-b lame tι b bãng b tʋʋmd
Wẽnnaam tʋʋmdã maaneg pʋgẽ.


2. Sɩɩg-Sõng pidbã ne misõ wã
tʋʋmde. Sẽn na n paas yãmb sẽn
na n bãng Wẽnnaam tʋʋmda sẽn ya a soaba ya tɩ yãmb sẽn
ya pãntkot pastɛɛr sɩd sɩda,y sɛgdame n bãng bõ kasẽng
ning Sɩɩg-Sõng pidba sẽn maand Wẽnnaam tʋʋmda
maaneg pʋga. Yámb sɛgd n bãngame tɩ Wẽnnaam kosda Bãmb
neba B Sɩɩga pʋgẽ sẽn na n yɩlẽ tɩ
bãmb tõe n maan Bãmb tʋʋmdã. (Luk 24: 49). Yaa Zezi Sẽn deeg Sɩɩg-Sõng
pãng loogr poore la B yaool n sɩng B tʋʋmda (Luk 3.21-23;
4.17-19; Tʋm 10.38). La bãmb san yaa tɩ Bãmb karen-biisa me maan woto
rũnda (Tʋm 1: 48).


3. Sɛglg misõ wã tʋʋmd
yĩnga. Sẽn le paase, yãmb sẽn yaa
pãntkot pastɛɛrã, yãmb sɛgdame n bãng tɩ yãmb sã n taet nebã
tɩ b paamd Sɩɩg-Sõng pidbu, yãmb sɛgenda bãmb tʋʋmd
yĩnga, la yaa Sɩɩg-Sõng n taet tʋʋm kãnga. A Zezi sẽn
wa n yeel b karen-biisa: ιιBɩ y pa tẽnga pʋga hal tɩ
yãmb wa n deeg pãng sẽn yit yĩngri (Luk 24: 49), Bãmb ra sɛgenda
b karen-biisa tʋʋmd ning sẽn da be bãmb taoora yĩnga. (vv.
47-48). La a Poll sẽn sʋk Efesẽ karen-biis piig la yiibã: ιι
Yãmb deega Sɩɩg-Sõng wakat ning yãmb sẽn tẽ wã bɩɩ?
(Tʋm 19: 2), a ra baoodame tɩ bãng bãmb sã n tara ratem tɩ lagem
ne yẽ koe-moonega tʋʋmd pug Efesẽ la Aazi mineer soolem
(v. 10).


A tog n yɩɩ woto ne tõnd me
rũnda. Tõnd me sɛgd n bãngame tɩ tae neba tɩ b paamd Sɩɩg-Sõng
pidbu, Tõnd sɛgenda bãmb tɩ b tõe n kõ kaset ne Sɩɩg-Sõng
pãnga, wẽn-dot pagsgo la misõ tʋʋma.


Tɩ bilg Tʋʋma sebrã 


Tãab soaba, yãmb sẽn ya pãntkot pastɛɛr
meng meng n be Afrɩk soolma, yãmb sɛgd n bãnga Tʋʋma sebra
yalẽ sẽn yaa misõ wã tʋʋmdã la y le bãng sebra sẽn
gʋls bũmb ning yĩnga. Bũmb a yembre sẽn welgd pãntkot
tẽedba ne neb nins sẽn pa pãntkot tẽedba yaa sull fãa sẽn
wʋmd Tʋʋma sebra võor to-to wã. Neb nins sẽn pa pãntkot tẽedba
naoor wʋsgo b rɩkda Tʋʋma sebr wala kɩbar sẽn
wilgd wẽn-doogã sẽn tũ sor ning n sɩng a tʋʋmda
maanego. Bãmb tagsga pʋga, Tʋʋma sebr wilgda Wẽnnaam sẽn
dag n tʋmd to-to zamaan wook sẽn looge. La pãntkot tẽedba,
gelgda Tʋʋma sebra wala mamsg sẽn wilgd Wẽnnaam sẽn
dat n tʋm ne wẽn-dooga zĩig ning tõnd sẽn be wã la wakat
ning tõnd sẽn be wã. 


Pastɛɛr sẽn tẽed Sιιg-Sõng
fãa miime tɩ Tʋʋma sebrã pa kʋdemd kɩbay sebr bal ye.
La a yaa sebr sẽn wilgd so-tũuds sẽn tõe n paam Wẽnnaam
yam yaoolem wakata tʋʋmda pʋga. Tʋʋma sebrã pʋga,
Sɩɩg-Sõng kõo wẽn-dooga mamsgo, tʋʋm teedo, la noa-kẽndr
sẽn na maan Wẽnnaam tʋʋmdã. Noa-kẽndr kãng kʋms
n gila a Zezi yaoolem kãabga pʋgẽ: ιιLa Sɩɩg-sõng
sã n wa yãmb zutu, yãmb na reeg pãnga. La yãmb na n yɩɩ mam
kaset-dãmb Zerizalɛm, ne Zude la Samari ne dũniyã tɛk fãa (Tʋm
1: 8).


Vɛrse kãnga wilga mamsg sẽn yaa
tɩ tõog n kɩs kaset, la mamsg kãng yɩlemda Tʋʋma
sebra fãa pʋga. Wakat ning fãa, Sɩɩg-Sõng sẽn pɩʋʋg
Tʋʋma sebra pʋga, a wata ne kaset ne Sɩɩg-Sõng pãnga.
Tɩ wʋm bõn-kãnga võor, yaa kʋɩl-n-bil sẽn na n sõng tɩ
yãmb wʋm Tʋʋma sebra võor la a sõng tɩ yãmb wẽn-dooga
tõe n nang pãng ne tʋʋma ne Sɩɩg-Sõng taeebo. 


Tɩ tẽ Sιιg-Sõngã
võore


Tɩ baase, yãmb sẽn yaa Pastɛɛr
sẽn tẽed Sιιg-Sõngã, yãmb sɛgd n bãnga vẽeneg Sιιg-Sõngã
tẽeb võor sẽn yaa bũmb ninga. Pãntkot tẽeb sɩd sɩda,
a ka tɩ maand kaoreng nens toay toaya, wala tɩ wẽnemd y meng n
togl bũmb nins neba nin sẽn ka tõe n yã wã bal ye. Wẽnnaam waa
ne pãntkot tẽedba tɩ bãmb tõe n yɩ yaoolem wakatã tʋm-tʋmdb
ne Sɩɩg-Sõng taebo. Pãntkot pastɛɛr sɩd sɩd yãkda
yam tɩ tũ tʋʋmda mamsg ning Zezi sẽn vigl Koe-nooga pʋga,
tɩ tʋm-tʋmdba ne karen-biisa leb n tũ-a Tʋʋma
sebra pʋga. Yẽ tara manesem a naas sẽn yit Wẽnnaam sebra
pʋga: 


1. Koɛ-yɛnga. Pipi, pãntkot pastɛɛr sɩd sɩd yãkda yam tɩ
togs koɛɛga wa sẽn zems ne tʋm-tʋmdba la koe-moondba
sẽn da togs Tʋʋma sebra pʋgã. Koe-kãng yaa koe-noogã. B
wilga bõn-kãng a Filip tʋʋmda pʋga ιιA Filip kẽnga
Samari tẽng a yembr n moon Kiris koɛɛgã bãmb sʋkaƖƖ
(Tʋm 8: 5; v. 12). Tʋʋma sebra fãa pʋga, wẽn-dooga pa
tol n bas tɩ togs a Kiris kʋʋma neba yel-wẽn yĩng la
bãmb vʋʋgra ye (2: 22-24; 3: 15; 4: 10-12). Sẽn le paase, b ra
boonda neba tɩ b tek yam n kos sugr la b tẽ koe-noogã (2: 38; 16: 31;
20: 21; 26: 20). Tõnd sɛgd n maana woto me rũnda. 


2. Misõ yɛnga. Yiib soaba, pãntkot pastɛɛr sɩd sɩd yãkda yam tɩ
kẽng taoor ne tʋʋmd ning wẽn-doogã sẽn da maand Tʋʋma
sebra pʋgã. Wa d sẽn da zoe n gom tʋʋm-kãng yellã, tʋʋmda
kʋmsame n gil sõma Tʋʋma 1: 8 pʋga, zĩig ning a Zezi sẽn
yeele: «La Sɩɩg-sõng sã n wa yãmb zutu, yãmb na n yɩɩ mam
kaset-dãmba... dũniyã tɛk fãa.» Tʋʋma sebra wilgdame tɩ
wẽn-dooga rag n yalgda a todsã, la a kẽed tẽn-paalsẽ n
togsd koe-noogã ne Sɩɩg-Sõng pãnga. Yãmb sẽn yaa pãntkot pastɛɛr
sɩd sɩdã, yãmb sɛgdame n mao tɩ yãmb wẽn-dooga me
maan woto. 


3. Manesem yɛnga. Tãab soaba, pãntkot pastɛɛr sɩd sɩd modgdame tɩ
bũmb nins sẽn maand neba tẽeb vɩɩm pʋga tõe n yɩ
wa bũmb nins sẽn da maand tʋm-tʋmdba vɩɩm pʋg
Tʋʋma sebra pʋga. Bõn-kãensa yaa sugr kosg sẽn wat ne vɩɩm
tekre (Tʋm 2: 41; 8: 5-6; 9: 1-8), koom lisgu (Tʋm 2: 41; 8: 13,
36-38; 9: 17 -19; 16: 33), Sɩɩg-Sõng pidb tɩ gom-zẽna n
yaa kaseto (Tʋm 2: 4; 10: 44-46; 19: 6), maagr bõn-bãna (Tʋm 3: 1-10;
5: 12-16; 20: 7-12), la yoleg ne zĩn-dãmba (Tʋm 8: 7; 16: 16-18).
Woto me pãntkot pastɛɛr kɩɩsda bõn-bãnd fãa la manesem fãa
sẽn ka zemsd ne Gʋlsg sõmyã. 


4. So-tũud-yɛnga. Tɩ baase, pãntkot pastɛɛr sɩd sɩd
tũuda soay nins tʋm-tʋmdba la neb a taaba sẽn tũ Tʋʋma
sebra pʋga. So-tũuds kãens yaa koe-nooga togsg ne Sɩɩg-Sõng
pãnga, sẽn wat ne sũur kaset sõngo, tẽebo, la yam-tekre. (Tʋʋma
2: 14-41; 8: 13). Pãntkot pastɛɛr gũudame tɩ Wẽnnaam
leb n paas b gomda pãnga ne bãn sẽn yaa bõn-bãna, ne maagr la yolsgo (Tʋm
5: 12-16; 10: 44-47; 14: 6-10).[6]



Sẽn le paase, pãntkot pastɛɛr
sɩd sɩd baoodame tɩ Sɩɩg-Sõng tae-a tʋʋmdã pʋga
(Tʋm 8, 29; 10, 9-20; 16, 6-10). Tae-kãng tõe n yιι yẽ
sũ-zulunga pʋga (Tʋm 8: 29; 10: 19), zãmsed pʋse (Tʋm
2: 17; 16: 9) la vẽnegr toay toay pʋsẽ (Tʋm. 9: 10-16; 10:
9-20). Koe-moonega nao-kẽnd kaseng ning tʋm-tʋmdba sẽn da
tar Tʋʋma sebra pʋga yaa tɩ pags misõ wẽn-doot Sɩɩg-Sõng
taeeb pʋgẽ la sẽn paamd bɩʋʋng hal tɩ a
Kiris koe-nooga sãeeg n ta tẽns nins sẽn gugbga pʋgẽ.[7]


KẼN NE SƖƖGA


Pastɛɛr sẽn tẽed Sιιg-Sõngã
sɛgd n deng n bãnga Sɩɩg-Sõng sẽn ya a soaba la a sẽn
tʋmd to-to, la a sɛgdame n le zãms tɩ vɩɩmd Sɩɩg-Sõng
taeeb pʋga. A Poll yeela Galatẽ tẽed paalsã ya: «Yãmb yam
paooda woto laa? Yãmb sẽn sɩng ne Sɩɩg-sõngã, masã yãmb
dat n baasa ne ninsaal datem laa?» (Gal 3: 3). A ra tẽegda bãmb b sẽn
sɩng b tẽeba kẽnd to-to. Bãmb sɩng n paama rogem-paalga,
n paam Sɩɩg-Sõng pidbu. Masã, bãmb sɛgdame n «kẽn wa sẽn
zems Sɩɩg-Sõngo» (Gal 5: 25). Pãntkot pastɛɛr fãa sẽn
be Afrɩk soolem sɛgdame n bao bõn-kãnga ne a sũur fãa. 


Yãmb tõe n tũu soay a yiib sẽn
yaa pʋʋsg ne Sɩɩg-Sõng pãnga, la tɩ wom Sɩɩg-Sõng
biisi, n tõog n maan bõn-kãnga: 


Pʋʋsg ne Sɩɩg-Sõngo


Wẽnnaam sebra gomda pʋʋsg
buud toay toay yelle, sẽn ya se-yõkre, kosgo, wõosgo, sugr-kosgo,
waoogre, bark pʋʋsgo, lsk. La pʋʋsg ne Sɩɩg-Sõng
yaa pʋʋsg sẽn welg toor n yãagd ned t’a tõe n kẽn ne Sɩɩga.
A Poll gomda pʋʋsg kãnga yell Efeesẽ 6: 18 pʋgẽ. Sẽn
le paase, Rome dãmba 8: 26 pʋga, a wilga pʋʋsg ne Sɩɩga
sẽn tʋmd to-to: «Sɩɩga sõngda tõnd d pãnkomsma pʋgẽ.
Tõnd ka mi d sẽn togd n pʋs to-to ye, la Sɩɩga meng
wõosdame n yõkd sɛɛg tõnd yĩnga. Yaa sɩd tɩ pʋʋsg
ne Sɩɩga yaa pʋʋsg bʋʋd fãa Sɩɩga sẽn
tɩʋʋse, n be a pʋgẽ la a taetẽ, la sẽn yɩɩd
fãa, a yaa pʋʋsg gom-zẽn pʋgẽ» (1 Ko 14: 14-15).



Pastɛɛr sẽn tẽed Sιιg-Sõng
sẽn mi a tʋʋmde, a sɛgd n tʋma ne sɩɩg pʋgẽ
zab-te-kãnga wakat fãa (2 Ko 10: 4-5).[8] 


Sɩɩga bila


Neng a to yãmb sẽn tõe n tũ n
paas yãmb tẽeba pãng yaa tɩ kẽn ne Sɩɩga bil wakat
fãa. A Poll wilgame tɩ bil kãng ya «nonglem, la sũ-noogo, la laafɩ,
la sũ-mare, la maan-neere, la sũ-maasem, la tẽebo, la sũ-bʋgsem,
la yõk-m-menga» (Gal 5: 22-23).


Pastɛɛr sẽn tẽed Sιιg-Sõngã
sɛgd n bãnga pipi a Zezi pãnga, la a vɩɩma me sɛgd n wẽnega
wa a Zezi. Yãmb sã n tar kũuna tɩ biis ka naagr a ya «waaga wala
keoonf sẽn wẽed zaalem» (1 Ko 13: 1). Neb wʋsg beeme tɩ
bãn ka tõe tɩ b reeg a Kiris ye, la b sã n wilg bãmb a Kiris nonglem, rẽ
n tõe tɩ b reega Kiris. Yãmb tõe n woma Sɩɩga biis yãmb vɩɩma
pʋga, yãmb sã n kẽnd ne Sɩɩga (Gal 5: 16) la y pa ne a
Kiris (Zã 15: 4).


SƖƖGÃ PƲGẼ TƲƲMA


A Zezi kõo kaseto: «Zu-soabã Sɩɩg
bee mam zugu, bala, bãmb kõo maam pãng tɩ m moon Koe-noogã» (Luke 4: 18). A
Poll rɩka a Zu-soaba mamsgo, n gom a menga tʋʋmd yell wa «Sɩɩg-Sõng
pãnga wilgri» (1 Ko 2: 4). Woto me, yãmb sẽn yaa pãntkot pastɛɛrã,
yãmb sɛgd n yãka yam tɩ maan y tʋʋmda ne Sɩɩg-Sõng
pãnga. A wa a Polle, yãmb sɛgdame n yɩ Sɩɩga tʋm-tʋmd
sẽn yaa sõma (2 Ko 3: 6).


Woto, wakat fãa yãmb sɛgdame n bãng Sɩɩg-Sõng
tʋʋmdã (a sã n kẽngda taoor wala a yalsame) yãmb vɩɩma
pʋga, y ministɛɛrã pʋga, la neb nins yãmb sẽn taeta vɩɩm
pʋga. Yãmb sɛgd n laka ne dĩin yalẽ sẽn yaa vɩʋʋg
tɩ Sɩɩg-Sõng belem la pãng ka be a pʋgẽ ye (2 Tɩm
3: 5), la y nang pãnga sẽn kẽed ne pãntkot sɩd sɩd dogtrind
la tʋʋma (Zʋʋ 1: 3).[9] Yãmb tõe n
tũu soay a tãab n maan bõn-kãnga: tɩ bao Sɩɩg-Sõng pidbu, tɩ
bao Sɩɩg-Sõng taeebo, la tɩ mao n paam Sɩɩg-Sõng
kũuna. 


Tɩ bao Sɩɩg-Sõng pidbu 


Yãmb sẽn yaa pãntkot pastɛɛr
sɩd sɩdã, yãmb sɛgd n bao wa Sɩɩg-Sõng kaama ne y
sũur fãa. Yãmb sɛgd n baoome tɩ Wẽnnaam belem zĩnd
yãmb koe-moonega, zãmsga la y tʋʋmda pʋgẽ wakat fãa. Sẽn
dat n yeel tɩ yãmb sɛgd n pʋʋsame la y bas y meng Sɩɩg-Sõng
nugẽ, n gũ tɩ Bãmb sig y vɩɩma pʋgẽ n kõ
yãmb tõogr tɩ y maan tʋʋmda ne pãng la noore. Sɩɩg-Sõng
kaama na n kɩtame tɩ baa neb nins sũy sẽn digl wʋsga
wẽnemd n wa Wẽnnaam nengẽ n yeele: «A Zezi yaa Zu-soaba!»


Tɩ bao Sɩɩg-Sõng taebo


Sẽn le paase, yãmb sɛgd n kɩsa
Sɩɩg-Sõng sɩda, tɩ b tõe n tae yãmb ministɛɛra pʋga.
Yaa woto la a Zezi ne tʋm-tʋmdba ra maanda.
Pãntkot pastɛɛr sẽn tar yam miime tɩ yaa Sɩɩg-Sõng
n yaa Wẽnnaam tʋʋmda taeta. Bãmb (Sɩɩg-Sõng) bal b
yembre n mi tʋʋmda sẽn sɛdg n yɩ to-to.


Sɩɩg-Sõng taya a Filip n kẽng
ne Etiyopi balem naaba nengẽ (Tʋm 8: 26-38), B taya a Piyɛr n kẽng
a Korney yiri (Tʋm 10: 9-25) la B taya a Poll ne a misõneer dãmba sull n kẽng
Erop wĩndg sẽn lʋɩtẽ (16: 6-40). B na le maana woto
tõnd yĩng rũnda. Tõnd sã n kell n pa Bãmb koɛɛga kelgr pʋga,
Sɩɩg-Sõng na n taee tõndo, a Kiris tʋʋmda pʋga. 


Tɩ mao n paam Sɩɩg-Sõng kũuna


A Poll keooga Korẽntẽ tẽedba
tɩ «B bao Sɩɩg-Sõng kũuna ne b sũur fãa» (1 Ko 14:
1). Yãmb sẽn yaa pãntkot pastɛɛrã, yãmb sɛgd n gelga a
Poll saglsã n bao tɩ Sɩɩg-Sõng kũun toay toaya zĩnd
yãmb vɩɩma pʋg la y wẽn-dooga pʋga. Yaa ne kũun
kãens la Sɩɩg-Sõng kaama yãmb sẽn deeg Sɩɩg-Sõng
pidba wakatã pukd ministɛrã pʋga. A Poll
gomda kũun toay toaya sẽn tʋmd to-to 1 Korẽntẽ
dãmba 12-14 pʋga. A Luke me maana woto Tʋʋma sebra pʋga. A
Poll goma kũun toay toaya sẽn tʋʋmd to-to tẽedba sʋk
wẽn-dooga pʋga (1 Ko 14: 23-26), la a Luke wilga kũun toay
toaya sẽn tʋʋmd to-to koe-moonega pʋg la wẽn-dota
pagsg pʋga.[10]



____________________


A Poll yaoolem koɛɛg
a sẽn kõ a Timote, a sagla a Sɩɩg pʋg biigã tɩ a «wɩng
ne Wẽnnaam kũuna» yẽ sẽn deeg ne tʋmtʋmda
(Poll) nug-tikra (2 Tɩ 1: 6). A ra pẽdgda Tɩmote ta yɩ Sɩɩg
neda. Pãntkot pastɛɛr fãa sẽn be Afirik soolem sɛgd n
tũ a Pool sẽn sagla Tιmote totowã. B sɛgdame n zã «bõn-sõng»
nĩng Sɩɩg Sõng sẽn gũneg bãmba sõma (2 Tɩ 1: 14).
Woto yĩnga, bãmb sɛdg n modgame tɩ wakat fãa bɩ b pid ne Sɩɩg
Sõngo, la b maand Wẽnnaam tʋmda ne b sũur fãa. La bãmb sɛdg
n maana b tʋʋma Sɩɩg-Sõng kaama la B pãnga pʋga. 


 







~ Sapιtr a 3 soaba~ 



Ned sẽn tar na-kẽnd-sõngo

O-RɛɛS B
SẼN YALS A SẼN TALL LAGEM-N-TAAR NE KOM-PUGLI YĨNGA. Gom-zu-kãngã
sẽn kõt sãmbsã yii Afirik ostrall kιbae kιsg sebr pʋgẽ.
Gom-zugã ra togsda kom-pugli wʋsg tι kẽer sẽn tar sẽn
pa yιιd yʋʋm piig la naase, «no-rɛɛs sẽn
yaa tẽed» d sẽn mi sõma, sẽn ning-b pʋse. Kom-pugli wã fãa
naaga taab n kẽng pãn-soaadba taoor n tι togs koe-moaandã manesem wẽngã.
Zu-bʋko, a wa rãmbg nins sẽn loogã, Wẽn-doogã reega yãnde, tι
Wẽnnaam tʋʋmda paam rẽgengo, t’a Kiris paam paoogre.


Wakat kãnga, ka yel-wẽn nins sẽn
pukã n wa ne rãmbgã n gιdgd Wẽn-doogã taoor kẽnd ye; yaa sẽn
solg-b n yaa bãoonsã. A Akã soos n maana yel-wẽndã, la a yel-wẽndã
longa neba fãa (Zoz 7: 1-12).


A yaa woto me, tι Pastɛɛr kongr
tõe n longa Wẽn-dooga fãa. Wẽnnaam tʋm-tʋmdb kẽer
yel-manesem yĩnga, b ninga Wẽnnaam tʋʋmda yãnde, n yi n
bas tʋʋmdã.


Tʋʋmd sẽn yaa Sιιga
tʋʋmd sιd yẽbga yalẽ sõng zugu. Yẽbgr kãnga sã
n kae, bũmb fãa na n lengame n tι lʋι.Tʋʋmd sẽn
kaoosd ka tõe n tol n yẽbg talã zugu, neerlem, nin-buiida sʋka, f sẽn
kaoreng sẽn taẽ, wall f sẽn tar Sιιga pãng ye. A
tog n talla yẽbgr kãnkãe yalẽ wã zugu. Sẽn zʋʋg wã
fãa, Wẽnnaam nebã tog n tõog n kõo b Pastɛɛr sιda.


YALẼ WÃ YÕODO


Pastɛɛr
sẽn kẽnd ne Sιιg-Sõng tog n yιι rao bι pag
sẽn tar yalẽ sõngo. A Poll gʋlsa a Tιmote, a sẽn da
tʋmd Efɛɛs wẽn-doogẽ wã wa pastɛɛrã t’a vιιmd
vιιm sẽn yaa mamsgo: 


«Gũud tog n yιι ned sẽn ka tar rõadga, n yaa
paga a yembr sιda,sẽn tar yõk-n-meng a tagsgã pʋgẽ, n tõe
a menga, n sɛgd ne waoogre, n maand sãamba sãando, n tõe n zãmse, n pa rã-yũuda,
n pa nin-kɛgenga, n pa zab-zabda, n pa ligd noang ye.» (1 Tι. 3: 2-3)


A Poll leb n sagla a Tιt sẽn kẽed
ne Pastɛɛr yalẽ wɛɛngẽ: 


«Gũud
sẽn yaa Wẽnnaam laog-gũuda, a pa tog n tall yell ye. A ka tog
n yι wuk-n-meng soaba, sũ-yikr bι rã-yũud bι nin-kɛgeng
bι a nong ligdi ye, la a maanda sãamb sãando, n nong sιda, n tõe a
menga, n yaa tιrga, n yaa sõma la sakdẽ.» (Tit 1: 7-8)


D ges wãn-wãna,
sodgr a yiiba fãa pʋsẽ, a Poll sιngame tι gom yalẽ
yelle, n yιιd pãn-tõogo. Pãn-tõog sẽn tar yõod ne Pastɛɛr
sẽn kẽnd ne Sιιg-Sõngo, yalẽ wã yaa bõn-kaseng n yιιda.



YALẼ VÕORE


Yalẽ rat n yeelame tι bõe? Yalẽ
gomda bũmb ning sẽn be pʋgẽ wã yelle. Yaa tõnd sẽn
yaa a soab ning tõnd pʋgẽ wã. Ne tẽeda, yãlẽ wã yaa a
Kiris wẽnegã. Yalẽ wilgda ned sẽn tʋmd to-to, a sẽn
leokd to-to, a sã n wa be modgr pʋga.Yaa tõnd sẽn ya a soaba, ned a
to sã n wa pa get tõndo. Yalẽ wã gom-bil a to yaa pʋ-peelem. Pʋ-peelem
gomda tags-sõng yelle.


Tõnd sã n yaa Pastɛɛr dãmb sẽn
kẽnd ne Sιιg-sõngo, tõnd yalẽ wã yell n tog loe ne tõnd n
yιιd tõnd piuugã. Yaa tõnd piuugã sẽn ya a soaba la neb a taabã
tagsd tõnd sẽn ya-b rãmba, la yaa tõnd yalẽ wã n wilgd tõnd sẽn
ya a soab sιd-sιda.


D tẽeg Wẽnnaam sẽn keoog
a Sãmwɛll a sẽn mak n na n pʋgdg a Davιιd zug t’a
lebg Israyɛll rĩmã. No-rɛɛsa yeelame: «ninsaalba
geta nin sẽn ne, la Zu-soaba geta sũuri» (1 Sa 16: 7). La baasgo a Sãmwɛll
pʋdga a Davιιd zug naam kaam t’a lebg
Israyɛll rĩm bala a yaa ned sẽn baood n ta Wẽnnaam (1 Sa
13: 14; Tʋm 13: 22).


Pastɛɛr sẽn kẽnd ne Sιιg-Sõng
yalẽ sõng pukda weens a tãaba vιιmã ne
tʋʋma pʋs wa sẽn pʋgdã: 


 Sιdã


Patɛɛr sẽn sιd
kẽnd ne Sιιg-Sõng yãkda yam tι rιk
a Zezi vũk sẽn «ka maan yel-wẽnd ba a yembre, la zãmbg ba a
yembr sẽn ka tol n yãnd Bãmb noorẽ ye» (1 Pιy 2: 22). Pag bι rao yaa sιd ne bãmb goama
ne taab sʋka. D sẽn tõe n le yeele, Pastɛɛr sẽn kẽnd
ne Sιιg-Sõng sιd
zãgsdame tι yag ziri, ba a sã n wẽnd ziri n
yaa sor sẽn tõe n togs n yi yel-pakr pʋga. A Poll sagla Efɛɛs
tẽedba tι» b bas ziri yagbo, la b togs
sιda» (Efɛ 4: 25).


Tõnd sã n yaa Pastɛɛr sẽn ne Sιιg-Sõngo, yãmb sɛgd n modga y meng n paam
piuug kãng wakat fãa Sull ning yãmb sẽn be wã pʋgẽ, tι nebã bãng tι bãmb sẽn
kelgda yaa sιda. Bãmb sã n pa tõe n tẽ yãmb
sẽn gomd ne kʋʋngã, wãn-wãn la b na n tẽ yãmb sã n wa
gomd pipitra taoore? B tog n bãnga yãmb wa ned sẽn «[togsd] sιd wakat fãa ne nonglem» (Efɛ 4: 15).


Pʋ-peelem ligd wɛɛngẽ


Yãmb sã n yaa Pastɛɛr sẽn sιd
kẽnd ne Sιιg-Sõngo, yãmb sɛgd n yιι pʋ-peelem soab ne yãmb goama fãa pʋsẽ,
la yãmb sιd sɛgd n yιι
pʋ-peelem soab ne yãmb sẽn zãad ligdã to-to wã. Wã fãa naaga yãmb sẽn
tar lagem-n-taar ligdã sʋka, ne wẽn-doogã, la ne neb nins sẽn
ka be wẽn-dooga pʋgã. Yãmb maanda woto yãmb sẽn mi tι Wẽnnaam getame wã yĩnga. La sẽn yιιd
fãa, yãmb sẽn dat n ta Bãmb yama yĩnga. La sẽn yaa yelle, yaa
tι yãmb zãgsame tι zu Wẽnnaam ne yãmb piig pʋyã ne y nonglem
kũunã (Mal 3: 8).


Pastɛɛr dãmb kẽer kengdame tι b Wẽn-doogã
tẽedb yao piig pʋyã, tι bãmb mens yaool n ka yaood b piig pʋy
ye. Bãmb sẽn maand woto wã, ka b sẽn zuud Wẽnnaamã bal ye, b
pukda bãmb mens sũyã zãmbo. Yãmb sã n yaa nin-kãnga soaba, tek-y yam n kos
sugri, la y maan yãmb sẽn mi tι zemsame wã (ges Tʋm 26: 20).


Sẽn paase, yãmb tog n yιι wẽn-doogã
laog-zãad sẽn tar waoogre. Yãmb sẽn yaa Pastɛɛr yĩng
ka kõt yãmb noor tι y rιk wẽn-doogã ligd n maan yãmb sẽn
dat ne ye. Yãmb tog n yιι tao-tao n bĩng nonglem kũunã sẽn
paamdã. La yãmb tog n gũusame, tι ligdã rιk n maan tʋʋmd
ning a sẽn tog n maana. Makre, yãmb ka tog n dιk ligd ning b sẽn
kõt tʋʋmda yĩng n da mobill ye, wall ligd ning b sẽn kõ
koe-moonegã yĩng n me wẽn-doog ye. Sẽn yaa wẽenga, yãmb
ka tog n dιk ligd ning b sẽn kõ tι b sõng naoong rãmbã, wa a
Zudaas sẽn zu korgã ligdã, n bao-y y meng yõod ye (ges Zã 12: 6).


Sẽn paase, Pastɛɛr sẽn
kẽnd ne Sιιg-Sõngtog n talla pʋ-peelem ligd wɛɛngẽ
ne neb nins sẽn pa be wẽn-doogã pʋgã. B tog n mii yãmb wa ned
sẽn tar pʋ-peelem wʋsgo.Yãmb ka togd n zu abada, wall zãmb neb
a taabã, wall y kaoos n pa yaood samd yãmb sẽn peng ned nengẽ ye. Tι maan woto na n kẽesa wẽn-doogã beem la a kιt tι nebã lebg n bas Kiris koɛɛgã.


N yι yιlemd raoolem wall poglem pʋgẽ 


Tõnd sã n yaa Pastɛɛr sẽn kẽnd
ne Sιιg-Sõngo, pa tι y yι sιd rãmb
ne yãmb goama la sιd rãmb ne ligdã zãab wɛɛngẽ
bal ye, la yãmb togame tι wakat fãa, n bɩ y tall
yel-manesem sẽn yaa sõma ne pag f sã n yaa raoa, wall ne rao f sã n yaa
paga. Yãmb sɛgd n yιι pʋ-peelem
soab ne yãmb yi-kãadme pʋlengo la y «Zãgs wẽng buud fãa» (1 Tes 5: 22).


Yãmb tog n gesa «pʋg-yãansa wa ma-rãmba,
la pʋg-bi wã wa ba-bi-pʋgse, ne sõmblem fãa» (1 Tι 5: 2). Sã n
yaa woto, yãmb ka tog n zĩnd ne pag y yembr tι sã n ka yãmb paga bal ye. Yãmb tog n gũusame n da kιs pag a to nonglem n sõsd ne yẽnda wall tʋmd ne yẽ tι sã n sã n ka yãmb paga ye. Yaa woto ne Pastɛɛ dãmb pagb
me, tι b maan woto, n da tall lagem-n-taar ne raop
a taab ye.


Tõnd sẽn yaa Kiris tʋm-tʋmdã,
yãmb togd n saka tʋm-tʋmda a Poll keoogrã ne y sũur fãa: «Bι y ra sak n pʋd yoob yell yãmb sʋka, wall rẽgdo, wall
zoe-bõne, tι bõe, bõn-kãngã ka zems ne Wẽnnaam
nin-tιrsa ye.» (Efɛ 5: 3).


YALẼ A TAAB SẼN ZEMSE


Yãmb sẽn tʋmd Wẽnnaam zĩigẽ
wã, yãmb leb n tog n baoome la y zã yalẽ sõms a taaba.Yalẽ a nu d sẽn
tog n sõdg yaa raoodo, yãabo, sik-n-menga, ninbãan-zoeere, la maan-neer wa sẽn
pʋgdã: 


Raoodo


Raood yaa pel-kɛgeng tι maan sẽn
zemse, ba sã n wa yaa yell ne-a, wall toogo wall toog taoore. Yaa sõma tι
f gẽneg f yõor n yals kãnkãe, n maan sẽn yaa sõma, la tι kιs
Wẽnnaam sιd baa sã n wẽnda sor ka be sẽn na n zoe n
gilgi. A Nelson Mandela gʋlsa a sebra pʋg tι: «Mam wʋmame tι
raoodã, pa rabeemd n kae ye, la yaa tõogr yẽnda zugu. Ned sẽn tar
daood pa ned sẽn pa zoet rabeem ye, la yaa ned sẽn tõogd rabeem kãnga.»


Raood yaa rabeemd nen-lebemde. Rabeem yaa yιιr
tι loog bil a yembre; Raood rogda neb a taabã yιιra pʋgẽ.
Rabɛɛm sãmbda ne a sẽn tõe n maan wall a togs sẽn zemse.
Raood tara ratem tι yals ne pʋ-peelem yell taoore. A Moyiiz talla raood
a sẽn wa n yas a Faarõ taoor n na n gom ne Ezipt neba rĩmã t’a bas Wẽnnaam
nebã tι b looge (Yik 5: 7). A Zezi talla raoodo, Bãmb sẽn sak kũum
da-pιkã yaoolg la paoogrã ne sik-n-mengã (Ebr 12: 2). La a Etɛnd
talla raood n yeel Zʋιf-rãmba taoor dãmb tι yaa bãmb n kʋ Mesi
wã (Tʋʋma 7: 51-52).


Tõnd sã n sakd Sιιg-Sõngo, Bãmb
na n kõo tõnd raood ning tõnd sẽn dat n tõog n gom a Kiris yellã, la d
moon Bãmb yʋʋrã neba fãa sʋka. Bãmb sẽn paam namsgã a Pιyɛɛr
ne a Zã pʋʋsame: «Masã, Zu-soaba, kelg-y bãmb zabre la y kõ y tʋm-tʋmdba
pãng tι b togs yãmb koɛɛga ne raood kasenga». Bãmb pʋʋsgã
leokr yĩnga, Wẽnnaam pid-b-la ne Bãmb Sιιgã la bãmb togsa
koɛɛga ne raoodo (Tʋm 4: 29-31).Yãmb sẽn yaa Pastɛɛr
sẽn kẽnd ne Sιιg-Sõngã, yãmb tog n baoome tι pa n
pid ne Sιιg-Sõng n teeg Wẽnnaam tι B kõt-y raood ning yãmb
sẽn datã, n tõog n pids yãmb boolgã ne pʋ-peelem.


Ned b sẽn tõe n teege


Sẽn le paase, yãmb sẽn yaa
Kiris Wẽn-dooga laog-zãadã, yãmb tog n n yɩɩ ned b sẽn tõe
n teege. Wẽnnaam tog n tõe n kõo yãmb B sιda zãnga (Tit 1: 7; 1 Pιy
4: 10). A Poll gʋlsame: «yaa tιlae tι b rãmb nins fãa b sẽn
kõ tʋʋma yι pʋ-peelem dãmba» (1 Ko 4: 2). Yãmb vιιmã
tog n puka yel-manesem wala yãabo, n tũud sιda, n gũusd a menga
la a nangd pãnga. Manesem a woto yaa kẽnd sẽn pid ne Sιιg-Sõng
biisi (Gal 5: 22).


A Poll keooga Efɛɛs Wẽn-doogã
kasem-dãmb tι b «gũus b mense, la b gũus ne piisa Sιιg-Sõng
sẽn gũnug bãmbã. Bι y yι Wẽnnaam doogã B sẽn
da ne Bãmb menga zιιmã pe-kιιmba» (Tʋm 20: 28). Tõnd sẽn
yaa Pastɛɛr dãmbã, Zu-soaba gũnuga tõnd sιιse sẽn
yaa pagb la raopa. La daar a yembre, tõnd na n togsa Wẽnnaam tõnd sẽn
maan pʋ-peelem yel-kãng pʋgẽ (Ebr 13: 17). A Zak keoogda vẽeneg
tι: «Bι yãmb neb wʋsg ra bao tι yι karen-saam-dãmb ye,
m ba-bi-nongdse, tι bõe, yãmb miime tι tõnd sẽn zãmsdã tõnd bʋʋd
na n yιι toogo» (Zak 3: 1).


Sik-n-menga 


Tõnd sẽn yaa Kiris togs-n-taagã, Pastɛɛr
tog n yιι sik-n-meng soaba (Efɛ 5: 1). A Zeezi yeela B
karen-biisã: «Bι ned ning sẽn dat n yι kaseng yãmb sʋka bι
a yι yãmb tʋm-tʋmda, la sẽn dat n yι-a taoor yãmb sʋka
bι a yι yãmb yãmba Yaa woto yĩng la
Ninsaal Biigã wa yã. Bãmb ka wa tɩ neb sõng bãmb ye, b waame n na n sõng
nebã, la b kõ-b vɩɩm tɩ yao neb wʋsg yĩnga» (Mat 20: 26-28). A
pa zems tι yã Pastɛɛr sẽn kẽnd ne Sιιg-Sõngo,
tι pid ne sũ-noog la ratem, n baoodẽ tι neb a taabã tʋm
n kõ yẽnda la tι yẽ meng kõn tʋm n kõ bãmb ye. Nao-kẽndr
a woto yaa tull ne tõnd Zu-soaba sẽn wilg sik-n-meng ninga. A Poll gʋlsa
Filipẽ tẽedbã: «Yãmb lagem-n-taara ne taaba sʋka, bι y
tall sιιg a yembr ne a Zeezi Kiris: Tι Bãmb sẽn zem Wẽnnaamã,
Bãmb ka tags t’a yaa bũmb sẽn na n gãd kẽnkãe ye; la Bãmb basa
b naam n lebg wa yãmba, n dιk yĩng wa ninsaala. La B sẽn lebg
wa ninsaalã, B sika B meng n sak n ki, hal n ki da-pιka zugu!» (Flp 2: 5-8).
Naab sẽn yaa wuk-n-meng soab baoodame tι b waoog-a; Pastɛɛr
sẽn yaa sõma paamda sũ-noog a sẽn tʋmd n kõt neb a taabã
ne sik-n-menga pʋgẽ.


Ninbãan-zoeere 


Yãmb sã n yaa Pastɛɛr sẽn kẽnd
ne Sιιg-Sõngo, yãmb tog n yιι ned sẽn yaa ninbãan-zoɛta.
Ninbãan-zoeer yaa nonglem sẽn tʋmda. A pukda ne neb nins sẽn
be ratem pʋgẽ wã tagsgo. A yaa sũur sẽn pid ne Wẽnnaam
nonglem togsgo. Wẽnnaam sebra yeela a Zeezi wɛɛngẽ tι:
«Bãmb sẽn yã kʋʋngã, a ninbãaneg yõka bãmba, bala bãmb sãeegame
n yaa wa piis sẽn ka tar kιιma» (Mat 9: 36).


A Zeezi ninbãan-zoeerã tus-b lame tι B
ges neb a taab sιιga la yĩnga pʋgẽ ratem yelle. Tõnd
sẽn yaa Wẽnnaam pe-kιιmbã, tõnd tog n gesa B neba yell ne
nonglem la ne neb nins sẽn ka mi-b a Kiristã me. Ninbãan-zoeerã na n tusa
tõnd tι ges neb a taaba sẽn be ratem pʋgẽ wã yelle, la a
leb n tus-d tι d moon neba fãa koe-noogã.


Tõnd sẽn yaa raop la pagb sẽn
yaa Wẽnnaam neba, tõnd kẽnda ne Sιιg-Sõng sẽn kẽngd
taoorã tog n neka tõnd ratmã tι d ges neb a taaba yelle. A Poll bilgame: «Sιιg-Sõng
ning b sẽn kõ tõndã pita tõnd sũyã ne Wẽnnaam nonglem» (Rom-dãmba 5: 5). Neba fãa sʋka, tõnd sẽn
yet tι d pida ne Kiris Sιιga tog n wilga a Kiris ninbãan-zoeerã
ne neb a taabã.


Maan-neere 


Yaoolem yalẽ Pastɛɛr sẽn
kẽnd ne Sιιg-Sõng sẽn tog tall yaa maan-neere, pipi tẽedbã
ra tara maan-neer sιιga. Wẽnnaam sebra yeta bãmb wɛɛngẽ
tι: «Tẽedba fãa ra bee zĩig a yembre, la b ra naaga b paoongã
taaba. Bãmb ra koosda b paoong n kõt neb nins sẽn dat sõngrã» (Tʋm 2:
44-45). Woto me, tõnd sã n yaa Pastɛɛr sẽn pid ne Sιι-Sõngo,
tõnd tog n yιι tao-tao n pʋι bũmb ning tõnd sẽn
tara ne neb a taabã. Yãmb tog n paka y meng ne Wẽnnaam, ne wẽn-doogã,
la ne neb nins sẽn dat sõngrã. B sẽn tʋm piig la a yiibã, a
Zeezi sagla bãmba: «Maag-y bãase, vʋʋg-y kũum, maag-y wãooba, la
y rig zĩn-dãmba. Yãmb deega zaalem; kõ-y zaalem» (Mat 10: 8). Maan-neere kãnga
longdame. Nebã sẽn yã bãmb pastɛɛrã sẽn kõtã, bãmb me na
n paka b sũyã, la b lok b kord n maan-neere. La maan-neer kãngã na n sιιsa wẽn-dooga ne pãnga, sull nins sẽn gũbgã, la
baasgo, hal ne dũniyã rãmb fãa.


ROOGÃ YALẼ


Sʋkdg n be ka: Pastɛɛr sẽn
kẽnd ne Sιιg-Sõng na n maana wãn n tall
yalẽ sõms nins b sẽn bilg yĩngrã. Tõnd tog n dιka a Zeezi mamsg n maane. A Zã gʋlsame: Bãmb yaa tõnd vιιmã ne tʋʋmda mamsgo, «Ned ning fãa sẽn dat n vιιmd Bãmb pʋgẽ tog n kẽna wa a Zeezi» (1 Zã 2: 6).


Wa sẽn zemsd a Poll goama, tõnd tog n
«yelga Kiris» (gesKoloos rãmba l. 3: 12-17; Rom 13: 14). A Zeezi sẽn kõ B
karen-biisa noor tι b «tũ maamã», bãmb ra yeelame tι b ges Bãmb
n dιk Bãmb vιιmã mamsgo. (Mar 4: 19). Bãmb sã n maan woto, b na
n teka b vιιmã tι yι wa Bãmb mamsgo (Rom-dãmba 8: 29; 2 Ko3:
18). Bilf-bilfã, Bãmb vιιmã na n lebga wa Bãmb dẽndã. Ne Sιιg-Sõng
sõngre, bãmb sιngame tι vιιmd wa Bãmba (2 Pιy 1: 3-4).
Yãmb sã n dat n yι Pastɛɛr sẽn sιd kẽnd ne Sιιg-Sõngo,
yãk-y yam tι lebg wa a Zeezi.


Piig la yiibã sẽn tũud a Zeezi wã,
bãmb wa n lebga bũmb ning bãmb sẽn ka a soab pĩnda. Pĩnda,
bãmb da yaa zĩm-yõagdba. Wakat kãnga, bãmb sẽn tũ-bã, bãmb
lebga neb baoodb wa bãmb Zu-soabã. D tõe le yeelame tι b rιka a Zeezi
yalẽ wã. Wẽnnaam sebra bãngdb boonda nao-kẽnd kãngã tι Sιιg
pʋgẽ zãmsgo.


Tõnd ka tog n tags tι tõnd tõe n paama
a Zeezi yalẽ wã ne tõnd meng nang-pãng bι d ratem pãng ye. Tõnd tog
n paama Wẽnnaam sõngre. Tõnd tõe n tũu Sιιg pʋgẽ
soay a tãab n paam Bãmb sõngre: 


Tι pa a Kiris pʋgẽ



 Pipi, tõnd tõe n paama a Kiris sõngre, n
tall yalẽ sõng n tõog n yalse, wall d pa Bãmb pʋgẽ. Yaa tõnd sẽn
na n pa a Kiris pʋgẽ bal la tõnd na n lebg wa Bãmba. A Zeezi yeelame:
«Will ba a yembr ka tõe n wom biis a toor ye; a tog n paa ne vιιy tιιgã.
Yãmb ka tõe n wom biis tι yãmb ka be ne maam ye» (Zã 15: 4). Tι pa ne
Kiris yaa tι reeg vιιm Bãmb nengẽ, n kell n kẽngd
taoor ne Gomdã, la Bãmb belmã. Yaa ne tι yãk yam ne pʋʋsgo, Wẽnnaam
goamã kaoreng wakat fãa, la d kιs Bãmb sιd zãng tι Bãmb tõe n wa
sõng tõnd sẽn dat-B sõngr ninsã fãa.


Tι kolg Wẽnnaam


Tõnd paamda a Kiris yalẽ wã n paasdẽ,
tõnd sã n kolgd Bãmb daar fãa. A Zak paasda tõnd raoodo: «Kolg-y Wẽnnaam,
la Bãmb na kolg yãmba «(Zak 4: 8). A wa tõnd sẽn kolgd Kiris to-to wã, tõnd
kolgda Wẽnnaam ne pʋʋsgo, waoogre la tʋm ne pʋ-peelem.Tõnd
sã n kolgd Kirstã, tõnd tekdame n lebg Bãmb wẽnego. A Poll gʋlsame: «Tõnd
fãa, sẽn get Zu-soaba waoogr ne d nina, tõnd tedgdame n lebgd wa Bãmb wẽnego,
ne ziir sẽn paasd wakat fãa, sẽn yit Zu-soaba sẽn yaa Sιιga
nengẽ» (2 Ko 3: 18).


N kẽn ne Sιιg-Sõngo


Sẽn na n baase, tõnd paamda Kiris yalẽ
wã, tõnd sã n kẽnd Sιιga pʋgẽ. «Tι kẽn ne
Sιιga, yaa tι vιιmd Sιιg-Sõng sakr pʋgẽ.
Yaa tι sak bãmb tõodã. A Poll yeelame tι Sιιg-Sõng welga tõnd
toore» (Rom 15: 16). Woto rat n yeelame tι Wẽnnaam Sιιga kõta
tõnd pãng ning tõnd sẽn dat n vιιmd wa a Zeezi wã. A Poll paasa
Galatẽ tẽedba raoodo: «Bι y kẽn ne Sιιg-Sõngo,
la yãmb kõn sak yĩngã ratem ye» (Gal 5: 16).


____________________


A Salmo gʋlsaame:
«Yam yιιda bũmb fãa. Rιk bũmb ning fãa fo sẽn
tarã n bao bãngre. Nong yam t’a na n kιtame tι f yι kasenga;
sak-a t’a na yιι f waoogre» (Ylb 4: 7-8). D tõe n yeela woto me ne Pastɛɛr
sẽn kẽnd ne Sιιg-Sõngo. Ba sẽn na n yι a soab
ne yãmb sẽn tarã, yãmb tog n paama yalẽ; nong-a t’a na n zẽk-f
lame; sak-a t’a na n yιι y waoogre. Sẽn zʋʋg rẽ
fãa, Pastɛɛr sẽn kẽnd ne Sιιg-Sõng tog n yι
rao bι pag sẽn tar yalẽ.

wa sull fãa pʋgẽ,
wẽn-dooga zãab tog paama neb sẽn paam sɛglg sõma tʋʋmda
yĩnga. Koe-moon-poak a yembr n yeel daar a yembre: «Mam sã n da bãng tι
yaa yʋʋm a tãab bal la mam tar n na n moon koe-noogã, mam da na n dιka
yʋʋm a yiibã n sɛglg m menga.» Pastɛɛr a yembr sẽn
tõog gesa ne yam: «Tõogrã watame, sã n yaa tι f paama zu-noogã n sɛgl
f menga.» Neb a yiibã goma rẽng n sɛglã yõod yelle.


A Poll gʋlsa a Tιmote, a sẽn
da ning-a t’a yaa Efɛɛs Wẽn-doogã pastɛɛrã yĩng:
«Ned sã n dat yι karen-saamba [pastɛɛr], a soab baooda n maana tʋʋm
sẽn yaa neere» (1 Tι 3: 1). A Poll leb n sõdga yalẽ dãmb wʋsg
f sẽn tog n deng n tall n yaool n kẽ karen-saamdlma tʋʋmde
pʋgẽ. A yembr bãmb sʋka ra yaa: «A ka tog n yι ned sẽn
kos sugr paalem ye» (v. 6).


Gɛrɛk gom-bilã b lebg-a lame tι
«sẽn kos sugr paalem», zĩ-kãngã wã yaa neophytos, sẽn dat n
yeel «tι sẽn sãn yaa paalem» wall «soab ning sẽn sιngde».
Yão wã zemsda ne tʋm-tʋmda a Poll sẽn boond tι pastɛɛre,
sẽn dat n yeel tι «kasma» wall presbyteros ne gɛrɛk goama.
Gom-bi-kãnga gomda yãabo ne bιʋʋngo, la
a naaga ne sɛglgo (1 Tι 5: 17-19; Tit 1: 5). A Poll yeelame tι
Pastɛɛr ka tog n yι ned
sẽn kos sugr paalem Kirisa pʋgẽ ye. La, a tog n yιι ned sẽn bι tẽeba pʋga,
la a paam sɛglg tʋʋmda yĩnga.


Koe-moond bi-bιιg sẽn kẽnd ne Sιιg-Sõng
a yembr yeela lekoll biblik taoor soab daar a yembre: «Mam ka baood zãmsg ye;
mam sẽn dat bal yaa tι paam Sιιg-Sõng wa karen-biisa sẽn deeg Pãntkota daarã». Woto, yaool n
yaa yalem goama. Koe-moond bi-bι-kãngã sẽn
ka bãng bũmb ninga yaa tι sẽn deng pãntkotã
daare, karen-biis piig la a yiibã zĩnda ne a Zeezi yʋʋm a tãab n
zãms ne Bãmba. Tʋm-tʋmd bi-bι kãngã ra
tara bʋʋm a sẽn magd tall Sιιg-Sõngn tʋma yõodo,
la a konga bʋʋm a yãabã sẽn yaa tι
paam sɛglg Sιιg pʋgẽ wã bãngr
wɛɛngẽ vẽeneg tʋʋmda yĩngã.


A Zeezi yãka Karen-biis piig la yiibã «tι b tõe n zĩnd ne Bãmba, tι Bãmb tõe
n tʋm-b tι b kẽng n moon koɛɛgã»
(Mar 3: 14). Sẽn deng tι Bãmb kõ-b tʋʋmd
tι b saag dũniyã n moon koe-noogã, Bãmb zĩnda
ne-b wakats wʋsg n sɛgl-b tʋʋm-kãng yĩnga.


Sapιtr kãng
gomda Pastɛɛr sẽn kẽnd ne Sιιg-Sõng sẽn tog n paam sɛgl-sõng yõod yelle. Bãmb wilga
weens kẽer sɛglg sẽn yaa tιlae.A leb
n gomda Pastɛɛr sẽn kẽnd ne Sιιg-Sõng sẽn tõe n paam la a gãd Sɛgl-sõng to-to yelle.


SƐGLSÃ NENSE


Pastɛɛrrendã zãmsgã sõngda tʋm-tʋmd
sẽn paam boolgã, t’a paam pãn-tõod la yel-mansem sẽn sɛgd n tõog
n pids a boolgã ne tõogre. D tõe n gelg-a-la wa pastɛɛrã tʋʋm-teed
bι a vιιmã bĩngr zĩiga. Sɛgl sẽn zems na n
sõnga yãmb tι pa yãmb sẽn na n tõog n maan y tʋʋmda neerã
bal ye, la a na n gũu yãmb ne kongre, makre, wall kũum wakate. Yãmb sẽn
yaa Pastɛɛr sẽn kẽnd ne Sιιg-Sõngã, yãmb tog n
paam sɛglg nens a nu: 


Sɛglg Sιιg pʋgẽ


Sẽn deng bũmb fãa, yãmb sẽn
yaa Pastɛɛr sẽn kẽnd ne Sιιg-Sõngã, yãmb tog n
paama sɛglg Sιιg pʋgẽ tʋʋmda yĩnga.Tι
bõe, wãn-wãn la yãmb na n tõog n taas Wẽnnaam barka neer-neer neb a taabã
tι yãmb meng sã n ka toll vιιmd bark-kãng yãmb meng-y toore? Sẽn
yιιd fãa, yaa tι yι pastɛɛre, yãmb tog n paama
rogem-paalg sιda (Zã 3: 3-7) la pid ne Sιιg-Sõng sιd-sιda
(Tʋʋma 1: 8; Efɛɛs-rãmba 5: 18). Sẽn paase, yãmb tog
n talla vιιm sẽn waoogd Kiris ne B tʋʋmdã (1 Zã 2: 6)
la kõ y meng zãng Kiris ne B tʋʋmda yĩnga (Mat 16: 24).


A Poll tẽega a Tιmote tι «yĩnga
modgr bee yõod bilfu, la Wẽnnaam sakr tara yõod ne bũmb fãa» (1 Tι
4: 8). A Poll talla zãmsg kãngã n na n wilg Sιιg pʋgẽ sɛglg
sẽn tog deng Pastɛɛr tʋʋmda sɛglg pʋgẽ
(ges 1 Ko 9: 24-27). A ra yeta a Tιmote tι wa zoɛt sẽn tog
n sɛglg a meng zoees yĩnga, Pastɛɛr tog n sɛgla a meng
tʋʋmda yĩnga. Bal-taood sã n zãgs tι sɛglg a menga, b
na n yiis-a-la ekipa pʋgẽ. Yaa woto me tι Pastɛɛr sã
n zãgs Sιιga pʋgẽ sɛglgo, a na n yii tʋʋmda
pʋgẽ.


Sɛglg ne Wẽnnaam goama 


Yiibu, tι yι Pastɛɛr sẽn
kẽnd ne Sιιg-Sõngo, yãmb tog n paama sɛglg sõma ne Wẽnnaam
goama. D le tõe n yeelame tι yãmb tog n paama Gʋlsg-sõamyã võor wʋmb
zulungu. Pastɛɛr fãa pipi tʋʋmd yaa tι rιlg Wẽnnaam
piisa n zãms-b Wẽnnaam goama ne sιda. Wẽnnaam sebra zãms-tιrg
na n bιιsa nin-sõamyã a Kiris pʋgẽ (1 Pιy 2: 2), na n
kõ-b-la zab-teed tι pos zãmb karen-saam-dãmbã (Tʋʋma 20: 28-29)
la a na n sɛgla bãmb ne tẽeba tʋʋmde (Efɛ 4: 11-12).
Pa lingr t’a Poll yeela a Tιmote naoor a yiib tι Pastɛɛr
tog n yιι ned «sẽn tõe n zãmse» (1 Tι 3: 2; 2 Tι 2: 24).
Zãmsg tʋʋmd sẽn tar pãng ka tõe n me tι ka tik Wẽnnaam
sebra bãng-yaooleng ye. Tι tõog n zãms Wẽnnaam
nebã, yãmb tog n bãngame la y bilg la y tũ «sιd
koɛɛga» tιrga» (2 Tι 2: 15).


Sɛglg tagsg pʋgẽ


Rẽ poore, yãmb sẽn yaa Pastɛɛr
sẽn kẽnd ne Sιιg-Sõngã, yãmb tog n
paama sɛglg ne tags-sõng tʋʋmda yĩnga.Yãmb tog n talla vι-sõng sẽn waoogd a Kiris. A Poll gʋlsame tι gũuda wall pastɛɛre, «ka tog n tall yelle,… ned sẽn
ka yũud rãam, ned sẽn pa nin-kɛgenga, ned sẽn pa baood
arzɛgs sẽn pa tũud soaya» (Tit 1: 7). A paasame n yeel tι
Pastɛɛr tog n yιι «tιrga, sõma la a yaa sakda»
(v. 8). Woto me, a wilga a Tιmote tι gũud pa tog n tall dõdga,
a tog n talla pʋ-peelem ne a pagã, la a pa tog n yι ned sẽn nong ligd ye» (1 Tι 3: 2). Ned ning fãa sẽn
ka paam tõogr vιιm ween-kãensã pʋgẽ
yii tʋʋmda pʋga. Nin-kãng soab tog n yιι tao-tao n yi tʋʋmda pʋg hal n wa tõog n paam tõogr
ne vιιmã pãn-komsem kãensã.


Yãmb sã n yaa Pastɛɛr sẽn kẽnd
ne Sιιg-Sõngo, yãmb tog n gũusa ne yel-wẽn-bɛd
a tãabã sẽn bẽt la sẽn yiisd wẽn-tũudum taoor dãmba
wʋsgo. Yel-kasens a tãaba yaa ligdã ratem (ligdã nonglem), arzɛkã vιιm (rat-zaalma) la dũni wã nonglem (rat tι nebã nong foo la rat n soog nebã). Kũun bι pãng ka be n tõe n yao kongr kãensa weemsã ye.


A Poll sẽn gʋls sebrã n kõ tẽedbã
sẽn be Galatã, a keoog-b lame tι b ra sak yĩnga
ratem ye (Gal 5: 19-21). B tog n woma Sιιg-Sõng
biisi (v. 22-23). A Poll leb n vẽneg-b-la yĩnga ratem wẽng tõogr
sẽn wat ne sõmblem: «Neb nins sẽn yaa Kiris rẽnda kaa bãmb yĩngã
ne a ratmã da-pιka zugu. Tõnd sẽn vι Sιιg-Sõng
yĩngã, bι d kẽn wa sẽn zems Sιιg-Sõng ratem»
(v. 24-25). Tʋm-tʋmd a Poll leb n sagla Galat nebã: «Kẽn-y ne Sιιg-Sõngo,
la y kõn sak yĩngã ratem ye» (v. 16).


Sɛglg bãngr ne pɛlg wɛɛngẽ 


Sẽn na baase, sẽn na yιl n
tõog n maan f tʋʋmd neere, yãmb tog n paama sɛglg bãngr ne pɛlgã
wɛɛngẽ, tʋʋmda yĩnga. D tõe le yeelame, tι
yãmb tog n tõe n tagsa ne yam wa sẽn zemse, la y tõe n yõka y ratmã, n gũus
ne y ratmã, n tõog n leok wa sẽn sɛgd yãmb sã n sɛg yelle. 


A Poll gʋlsa a Tit: «Gũud sẽn
yaa get Wẽnnaam dooga yĩnga, tog n yιι ned sẽn ka
tar dõdga, n pa nin-kɛgenga, n pa sũ-yikri soaba,… n pa maan-pãng
soaba.… Sẽn yιιda, a tog n yιι… tõog-n-meng soaba …la a yaa ned sẽn tar sakre» (Tit 1: 7- 8).
A Poll sẽn gʋls a pipi sebrã n kõ a Tιmote
wã a paasame n yeele: «Gũud tog n yιιd …
tar zemsg a vιιma fãa pʋgẽ, n tõe
a menga,… n pa nin-toaaga, la sẽn yaa nin-bogsgo, n ka zab-zabd ye» (1 Tι
3: 2). D ges yalẽ-dãmb nins fãa b sẽn sõdg yĩngrã sẽn
gomd bιʋʋng bãngr ne tagsgã yell to-to.
Yãmb sẽn yaa Pastɛɛr sẽn kẽnd ne Sιιg-Sõngã, yãmb tog n modgame n paam yalẽ kãensã yãmb meng vιιmã ne y tʋʋmda pʋgẽ.


Pastɛɛr sẽn tar bãngr ne
tagsg sẽn bι na n wilga a kιs-sιdã a tʋʋmda maaneg pʋgẽ,
la ne kũun nins Wẽnnaam sẽn kõ-a wã pʋgẽ. Kιs-sιd kãng na n sõng-b lame tι b tõog n yals kãn-kãe toog wakate, la b maan yam-yãgsa sẽn
tar yõodo. Bõn-kãng na n sõng-b-la tʋʋm-tood pʋs wala koe-beed
togsgo, n zab wẽn-dooga yĩng ne zãmb karen-saam-dãmba la tʋʋm-tood
a taaba.


SƐGLGÃ SOAYA


Tõnd sẽn bãng tι d paama sɛgl-sõngã, Pastɛɛr sẽn tar yam la sẽn
kẽnd ne Sιιg-Sõng na n maana a sẽn
tõe, n sɛgl tʋʋmda yĩnga. D ges soay a tãab d sẽn
tõe n tũ n ta: 


Sẽn tũud ne bang-minim


Pipi, yãmb tõe n sɛgla y meng tʋʋmda yĩnga,
n bao yãab vẽenega (ɛsperyãas). Ad nens a tãab sẽn tar yõod d
sẽn tõe n tũ n paam yã-vẽenega: 


1. Tι tʋm wẽn-doog
pʋgẽ. Wẽndoog yaa zĩig y sẽn tõe n sιng yãmb tʋʋmdã. A Poll ne a Barnabaas ra
naaga tʋʋmda pʋgẽ, Ãntiyoos Wẽn-doogẽ wã, Sιιg-Sõng sẽn yãk bãmb tι
maan misoneer tʋʋmde (Tʋm 11: 25-26; 13: 1-3). A Poll leb n yãka
neb wʋsg sẽn naag misoneer tʋʋmdã neb nins sẽn da tʋmd
wẽn-dotẽ wã pʋsã. Yẽ yãka a Tιmote
sẽn da be Listr Wẽn-doogã pʋgẽ (16: 1-2), a Sopatɛɛr
sẽn da be Beere, a Aristark ne a Sekundus sẽn da be Tesalonikã, ne
a Gayuus sẽn da Dɛrbe (20: 4). Raop kãensa fãa zãmsame tι maan tʋʋmda b Wẽndo-bãoonesa pʋse.
La bãmb sẽn wilg b tʋʋma sẽn yaa bũmb ningã, b yãka
bãmb tι b maan tʋʋm sẽn yaa
yalengo.


La sẽn zemse, Pastɛɛr sẽn kẽnd
ne Sιιg-Sõngo, sẽn paam boolgo, a tog n
baoa weer tι tʋm wẽn-dot nins a sẽn
be wã pʋse. Yãmb sɛgd n sɛglame n sa tι
tʋm ne yamleoog zu-noog sor sã n pake. Yãmb sã n naag Wẽndo-bila tʋʋm
pʋgẽ, yãmb na n paama yãab sẽn tar yõod wʋsgo, yãmb sιιga pʋgẽ kũunã na n pukame, tι yãmb yalẽ wã na n paama pãnga, la yãmb boolga tι maan tʋʋmd sẽn yaa yalenga na n
pukame.


2. Tι tʋm Pastɛɛr
sẽn tar tʋʋmdã minim tẽngre. Sɛglgã neng a to sẽn
yaa sõma yaa tι tʋm Pastɛɛr sẽn
tar tʋʋmdã minim tẽngre. Zãmsg ne Pastɛɛr sẽn
tar tʋʋmdã minim maanda wakat ning koe-moaand sẽn na n be Pastɛɛr
sẽn kaoos tʋʋmda sɛɛgẽ n deeg zãmsgã ne yẽnda.
Yaa woto la a Zeezi zãms b karen-biisã (Mar 3: 14-15). Bãmb yeela bãmb yaa: «Wa-y
n tũ-y maam, … la mam na n kιtame tι yãmb yι mam neba baoodba»
(Mar 1: 17). Bãmb sẽn wa n kẽnd la maand tʋʋmda ne Zeezi
wã, bãmb zãmsame, tι tʋm wa Bãmb me. Bãmb bilgame: «La ned ning sẽn paam zãmsgo, a yιta wa a
karen-saambã» (Luk 6: 40). 


Mamsg a taab sẽn be Wẽnnaam
sebra pʋg Pastɛɛr sẽn tar tʋʋmdã minim tẽngrã
wɛɛngẽ yaa a Moyiiz ne a Zozoe (Yik 24: 12-13), a Eli ne a Sãmwɛlle
(1 Sa 2: 11), a Eli ne a Eliize (1 Rĩm 19: 19-21), na a Poll ne a tʋmd-n-taasã
sẽn yaa misoneer dãmbã, sẽn naag ne a Tιmote, a Tιte, a
Luki, ne neb a taaba. Tι tʋm Pastɛɛr sẽn kaoos tʋʋmdã
pʋg sɛɛgẽ na n sõnga tõnd tι d paam Wẽn-doogã vιιm
yãabo, la d zãms bũmb wʋsg Pastɛɛr tʋʋmda pʋgẽ.


3. Tι tall tʋmd-n-taar ne neb
a taaba. Yãmb le tõe n le paama yãab sẽn ka tõe
n mak n bilgi, yãmb sã n naag tʋm-tʋmdba sẽn maand tʋʋmda
sul a taaba pʋgẽ. Sul-kãense, d na n naaga se-yõakdb sula,
koe-mooneg sula, Wẽn-dot lugl sul la sul a taaba.Yõod a yembr sẽn
be tʋʋm ne neb a taab sulla pʋg na n sõnga yãmb tι y tõog n
tʋm ne yãmb tʋmd-n-taase, tʋʋmda pʋgẽ.


Zãmsg sẽn yaa sor a to tι pa ne na-kẽndr sẽn gãnege


Sor a to pʋgẽ yãmb tõe n sɛgla
y toor y ministɛɛrã tι pa tũ ne «zãmsgã na-kẽndr ye».
Yaa zãmsg sẽn pa tik zãmsg na-kẽndr sẽn siglgi. Ba ne zãmsgã
sẽn ka tik zĩig sẽn siglã, d ka tog n geelg-a wa yell bι sãmbg
ye. Bõn-kãng tõe n yιι nana la sõma. Zãmsgã tõe n naaga ne Wẽnnaam
sebr zãmsg toore, sɛb a taab kaorengo, tigs-bɛd kẽna (kõnferãans
rãmba) pa yιιg n tũ zãmsgo, wa sẽn pʋgdã: 


1. Wẽnnaam sebr kaoreng f mengã yĩnga. Wẽnnaam sebrã f meng f toor kaoreng yaa zãmsg so-sõng sẽn
pa tik zãmsg na-kẽndr sẽn siglgi.Tι karem Wẽnnaam sebra
yʋʋmd fãa yaa tʋʋmd sẽn tar yõodo. Bõn-kãng na n sõnga
yãmb tι yãmb minim Gʋlsg-sõamyã ko-zoetem zãnga. Wẽnnaam sebra
kaoreng neng a to yaa karem Wẽnnaam sebra sebr a yembr toor zall n yιlem
naoor wʋsgo. Wẽnnaam sebrã karemd a yembr n yeele: «Wẽnnaam bãngr
sẽn solg pa tι karem-a bal ye, la yaa tι leb n karem-a n yιlme.
Yãmb sã n karem sebr naoor wʋsgo, yãmb na n wʋma sιd wʋsg sẽn
zãms a pʋgẽ wã võor sõma. 


Wẽnnaam sebra kaoreng zugẽ, yãmb
minimdame tι zãmsd Wẽnnaam sebra ne nao-kẽnda. Yãmb sã n tõe n
paam Wẽnnaam sebr sẽn yaa sõma n tar kart-rãmba, sɛbã gãnegre,
tιʋʋsg ne goam bilgri, n tar koe-zut la naana mamsgo.[11]


2. Tι karem sɛbã a taaba. So-sõng a to sẽn
yaa zãmsg sẽn pa tik siglg zĩig Pastɛɛr sẽn kẽnd
ne Sιιg-Sõng fãa yaa sɛba ne koe-zut sẽn
yãkd tι karem la tagse b zugu. Ned a yembr n
yeele, «Taoor dãmba yaa seb-karemdba.» Yãmb tog n lebga seb-karemdb wakat fãa.
Kaorenga na n kιtame tι yãmb bĩng y sẽn karma y zugẽ,
n wek yãmb yama, n kõ yãmb taogsgã pãn-tõogo. Bõn-kãng na n kõo yãmb tʋʋmdã
vιιm yãab paalse. Sẽn paase, na n sõnga yãmb n paas yãmb
gom-biisa wɛgsg pãnga, n kιt tι goama lebg faag ne yãmba.


La yãmb tog n maana gũusg ne yãmb
kaorenga tʋʋm-teoogã yãkre. Sɛb wʋsg la koe-zut sẽn
be Afirik rũnda wã zãmsda yãab sẽn ka Wẽnnaam sebra rẽnda,
la karend sẽn ka sõma (ges 1 Tι 4: 7; 2 Zã 1: 78). Yãmb tog n
gũusa ne te-bãmba.


3. Tι kẽn tigsã la semineer dãmba.
Yãmb tõe n paama tõog tʋʋmda pʋg yãmb sã n naag Pastɛɛr
dãmb n maand kõnferãas la semineer dãmba. Tigs-kãens yaa sẽn tik n sõng Pastɛɛr
dãmba tι paas b tõogr tʋʋmda pʋgẽ. A sõngda Pastɛɛr
dãmb nins raood sẽn boogã tι b le paam bãng-paalg Gʋlsg-sõamyã
la Wẽn-dooga tʋʋmd pʋgẽ. Semineer dãmbã me kõta Pastɛɛr
dãmbã yãab toay-toay sẽn tʋmd sul a taabã pʋsẽ, la a leb
n sõngd-b tι tõog n paam lagem-n-taar tʋʋmd yõod ne b tʋmd-n-taasa
sʋk tʋʋmda pʋgẽ.


Tι paam zãmsg sẽn tar na-kẽndr sẽn gãnege siglg pʋgẽ


Sẽn na n baase, Sã n tõe, yãmb sã n yaa Pastɛɛr
sẽn kẽnd ne Sιg-Sõngo, Yãmb tog n deega zãmsg sẽn siglg
zĩigẽ. Zãmsg sẽn siglg yaa zãmsg lekollsã sẽn kõt neb sẽn
zĩndid zĩigã pʋgẽ n deeg zãmsgã, bι b be zĩis a
taab n tũud zãmsgã. D sẽn tõe n paam zãmsg sẽn sigl n tũuda
ne bõn-kãensã sẽn pʋgdã: 


1. Zãmsg sẽn yaa neba fãa yĩnga. Karen-bi
bãooneg kaorengo, la karen-bi-bɛd kaoreng bι karen-bi-bɛda
kaoreng poor kaoreng yaa tιlae ne Pastɛɛr sẽn kẽnd
ne Sιιg-Sõng Afirik ka. Zĩ-kãensã sõngdame n sɛglg zãmsdbã ne
dũni-paalgã vιιmã sẽn yaa to-to. Beene, b zãmsda
karen-biisa kaorengo, gʋlsgo la gɛɛla. Beene, b leb n zãmsda kʋdemde,
ween-vιʋʋgã yɛla, la gom-zut a taab sẽn tar yõod wʋsgo.
Pastɛɛr sẽn paam boolgo, lekoll karen-bi-bãoonega kaoreng tara
yõod wʋsg ne-a. B sõngdame tι b paamd ratem, yam-wekre, n yalgd b
taogsgã la a kõt-b sagls sẽn kẽed ne rũnd-rũndã nin-buiidã
vιιm wɛɛngẽ.


2. Wẽnnaam sebr kaoreng tʋʋm noy zĩisi.
A leb n yaa tιlae tι sã n toẽ, bι yãmb paam zãmsg lekoll
biblik bι kolɛɛs biblik yʋy sẽn yi pʋgẽ. A
wa ned sẽn tar logtoeemd boolg sẽn na n maan yalemd n pa tι
gelg a sẽn tog n deeg zãmsg logtoeemd lekoll pʋgẽ wã, a yaa
woto me ne ned sẽn baood tι Pastɛɛr sẽn kẽnd
ne Sιιg-Sõngo, sẽn na zãgs tι reeg tʋʋmda zãmsg
lekoll biblik pʋgẽ. Tõnd tẽngã Wẽn-dot wʋsg ratame
tι b pastɛɛrã paam zãmsg lekoll biblik pʋgẽ. Wẽn-doogã
sã n dat wall a pa rat me, a yaa tιlae tι Pastɛɛr sẽn
tar yam n kẽnd ne Sιιg-Sõng reeg tʋʋmda zãmsg lekoll
pʋgẽ.


3. Karem-n-paasga. Lekoll biblik rãmb wʋsg kõta
zãmsg sẽn yaa be zĩigẽ n deegd zãmsgã sɛb n pʋgd zãmsgã.
Zãmsg kãens tõe n tika neda, seb-toondse, wall ne Ẽnternetã zutu. B sõngda
pastɛɛrã t’a pa a zakẽ, n yaool n kõ a meng tʋʋmdã zãnga.
B yaa so-tũud-sõms ne pastɛɛre, t’a tõog n paas a bãngr la ratem.


Wakat kãngã, Asãmble de Diye Wẽn-dotã sẽn be Afirikã
zãada tʋʋmdã zĩis sẽn yιιd 300. Lekoll bibligs kãens
kõta zãmsgã karen-biis sẽn yaa Asãmble de Diye la sẽn ka Asãmble de
Diye karen-biisi. Pastɛɛr sẽn be egliis lokall pʋgẽ
yãmb soolme wã tõe n wilga lekoll biblik sẽn be yãmb tẽngẽ wã.


4. Karen-bɛdã. Tʋm-tʋmdb sẽn kẽnd
ne Sιιg-Sõng dat n kell n kẽnga taoor n zãms lekoll kasems pʋs
wall naagd semineer dãmba. Bõn-kãng yaa sιd ne neb nins sẽn kõt zãmsg
lekoll kasemsa pʋsã wall kolɛɛs rãmb pʋsã. La wakat kãnga
yaa sõma tι reeg zãmsg lekoll bι semineer pʋg sẽn kẽnd
ne Sιιg-Sõng sẽn pidi. Tõnd tẽngã Asãmble de Diye wẽn-dot
kẽer zãada lekoll biblik rãmb Afirik ka sẽn tar bãngr kaset sebr sẽn
boond tι mastɛɛre. Semineer teoolozik panAfirikẽ (PAThS) kõta
dogteerend zãmsgo. PAThS yaa semineer b sẽn kõ noor tι Asãmble de
Diye sẽn be Lʋme wã, Togo n zãad-a, ne tʋʋmda sẽn yãag
n ta Afirik tẽns a taabã pʋsã gilli. Zãmsgã kõta ne gilimdu, la ne
farende.


SƐGLGÃ SOAYA


Sιda, yãmb sã n yaa Pastɛɛr sẽn kẽnd
ne Sιιg-Sõngo, yãmb zãmsgã tʋʋmda yĩng ka tol n tar
saab ye.Yãmb tog n lebga zãmsd y vιιmã tɛka. Yãmb vιιmã
tog n pida ne kẽng taoor n bao sẽn yaa neer n yιιda. A
Poll kõo kẽng taoor kãng yell kaset a vιιma pʋg a sẽn
gʋls tι: «A ka tɩ mam paam-a-la nanda, wall tɩ mam tõog n
zemsa nand ye. La mam maoodame tɩ maam tõe n paam-a tɩ yɩ m dẽnda,
Kirist a Zezi sẽn deeg maam tɩ m yɩ bãmb dẽndã yĩnga»
(Flp 3: 12).


Kẽng taoor n bao sẽn yaa neerã n yιιdã tog n kẽnga taoor yãmb vιιma woglem gilli. Yãmb tog n kẽnga taoor n sɛglg
y meng Sιιg pʋgẽ, n kell n pa Sιι-Sõng pidba pʋgẽ, n tʋmd tʋʋmdã
pʋʋsg ne no-loeere, la waoogre, la Wẽnnam goama kaorengo. Yãmb
le tog n sɛglga y meng nee Wẽnnaam goama ne Gʋlsg-sõamyã zãmsgo,
tι Sιιg-Sõng sã
n boola yãmb tι paama zãms-zulungu.


Sẽn le paas me, yãmb tog n kẽnga taoor n bao tι paam taogsg manegre. Wa a
Salomo gom-biisã, yãmb tog n gũusa y sũurã ne wẽng buud fãa, n
tagsd yãmb sẽn tũud sor ning yellã neere (Ylb 4: 23-27).


Sẽn na n baase, yãmb sẽn n yaa Pastɛɛr
sẽn tar yam sẽn kẽnd ne Sιιg-Sõngã,
yãmb tog n kẽnga taoor n sɛglg y meng ne bãngr ne ratem. Yãmb tõe n
maana woto ne kaorengo la zãmsg sẽn sakde, n kιtdẽ
tι Sιιgã ne Wẽnnaam
goama tʋmd yãmb vιιmã pʋg ne pãnga,
n tek yãmb tι y lebg a Kiris wẽnego (2 Ko 3:
18).


 







~ VŨK A 2 SOABA ~ 



PASTƐƐR SẼN KẼND NE SƖƖG-SÕNG PIPI TƲƲMA


 







~ Sapιtr
a 5 soaba ~ 



Tʋʋmdã pipi bõn-daabo

astɛɛr sẽn
kaoos tʋʋmda pʋg n zĩnd ne leloll biblik karen-biis sull sẽn
pid ne datem. Karen-biig a yembr sʋka yẽnda: «Mise, wãn-wãn la yãmb
maan n tõog n yẽbg wẽn-doog sẽn tar pãng woto? A loekra linga
karen-biisã. «Tι maan sẽ yaa sõma n yιιda, a sẽn
leoke,’’ a yeelame, rẽndame «ra bao-y sõma bal ye» A sẽn yã tι
karen-biisã sãmbdame wã, a bilgame: «Vιιma pʋgẽ, bõn-sõme
wʋsg la yãmb tõe n maane. Dũni wã na n modga yãmb ne ratem wʋsgo.
Yãmb wẽn-dooga tẽedb ne kasem-dãmbã na n gũuda bũmb wʋsg
yãmb nengẽ. Pastɛɛr dãmba a taab na n maana bũmb kẽer
n gũudẽ tι yãmb me na n maana wa bãmb sẽn maandã.»


Pastɛɛrã sẽn kaoos tʋʋmda
pʋgã kẽnga taoor n yeele: «Bõn-kãensa fãa tõe n yaa sõma.» La yãmb sẽn
yaa rao bι pag sẽn yaa Wẽnnaam nedã, yãmb sɛgd n sʋka
Bãmb yaa: «Zu-soaba, yãmb datame tι mam maan bõe?» Rẽ poore, yãmb sã
n wʋm Wẽnnaam koɛɛgã, yãmb sɛgd n maana wa B sẽn
yeel yãmbã. Bũmb a taaba fãa tõe n yaa sõma, la Wẽnnaam sẽn
yeel yãmb bũmb ningã n yιιda. Wẽnnaam na n talla nebã yãmb
Wẽn-doogẽ wã tι b wa sõng yãmb tι y maan bõn-kãens a taabã.
Wakat kãnga yãmb sɛgd n kell n yalsa Wẽnnaam sẽn yeel yãmb bũmb
ninga zug kãn-kãe.


Pastɛɛrã sẽn kaoos tʋʋmda
pʋgã ra gomda zĩnig bũmb nins sẽn yaa tιlae ne tʋʋmdã.
Sẽn yaa tιlae yaa bũmb ning sẽn tar yõod n tι yιιdã.
Yaa bũmb ning d sẽn maand n yaool n maan bũmb a taaba yaoolma.


 


SẼN YAA TƖLAE NE WẼNNAAM SEBRÃ


A Zeezi ne B karen-biisa yii Zude n dabd Galile. Bãmb sẽn
yaas sora zugu, a Zeezi yeela bãmba: «Mam tog n pιʋʋga Samaari»
(Zã 4: 4). Bõn-kãngã namsg karen-biisã, tι bõe, bãmb da tog n maana b sẽn
tõe tɛk n tõog n ta be. Bãmb sẽn ta Sisaarã, b bãnga bũmb sẽn
kιt t’a Zeezi da tog n pιʋʋg Samaari wã. Neb sẽn
menem n da sɛgl n sɛ tι reeg fãagr koɛɛgã.
La Bãmb da rat n zãmsa b karen-biisã pʋt sẽn bι
tigsgu.


Wakat a to yɛsa, a Zeezi yeela B
karen-biisa: «Mam na n me m wẽn-doogã» (Mat 16: 18). Kaoosg zugẽ,Bãmb
kõ-b-la noore: «Bι y kẽng n maan neba buud fãa tι b yι mam
karen-biisi» (Mat 28: 19). Yel-kãensa a yembr fãa pʋgẽ, a Zeezi yãka
sẽn yaa tιlae ne Bãmb mengã la ne B karen-biisã.


Bãmb sẽn dιk b Zu-soaba mamsgã,
Tʋm-tʋmdba me zĩniga sẽn yaa tιlae ne tʋʋmdã.
Sẽn yaa tιlae ne bãmba, yaa tι maan tʋʋmd ning Kiris
sẽn kõ bãmbã. Daar a yembre, Wẽn-dooga sull a yembr n wa n yã tʋm-tʋmdba
ne b kosgo. B pa kõt bãmb pʋg-kõapã rιιb daar ye, tι bãmb
rat tι tʋm-tʋmdba sõng-b ne zu-loɛɛga welgre.Tʋm-tʋmdba,
wakat kãnga, sẽn da zoe n zĩnig sẽn yaa tιlae ne bãmbã, leoka
nebã: «a zemsame tι tõnd bas Wẽnnaam koɛɛga mooneg tʋʋmd
n pʋιt rιιbo» (Tʋm 6: 2).


Tι ges tι pʋg-kõak paamd rιιb
yell ra yaa bõn-sõng la sẽn zemse, la pa tʋʋmd ning a Kiris sẽn
kõ tʋm-tʋmdba noor tι b maana ye. Bãmb kosa wẽn-doogã tι
b yãk yel-gɛtb sẽn na n ges tʋʋm-kãng yell tι bãmb tõe
n paam weer ne pʋʋsg la koɛɛga moonego. La «Wẽnnaam
koɛɛga saagame. Karen-biisa sõorã paasa Zeruzalɛm tao-tao, la
maan-kʋʋdba wʋsg sak n tẽeme» (v. 7).


Sapιtr kãngã na n goma sẽn yaa tιlae
ne Pastɛɛr sẽn kẽnd ne Sιιg-Sõng tʋʋmda
yĩng Afirik rũndã.


TƲƲMA YEL-TƖLAE WELGRE


Bõe n yaa tιlae
ne Pastɛɛr sẽn kẽnd ne Sιιg-Sõng t’a paame? Ba ne a sẽn tõe n maan bõn-sõma wʋsgã,
bũmb wʋsg n be t’a tog n maane. Bũmb a yopoe sẽn yaa tιlae bãmb sʋkã yaa (1) tι pids Wẽnnaam
misõ wã, (2) sak Wẽnnaam boolgo, (3) tι fãag
sẽn menem-bã, (4) tι moon Wẽnnaam koɛɛgã,
(5) tι pʋʋse, (6) tι koglg Sιιga tẽeba yɛla
(7) la tι kõ Wẽnnaam neba tʋʋm-teed tʋʋmda yĩnga.
D kolg n ges sẽn yaa tιlae tʋʋmda
yĩng yembr-yembre: 


Tι pids Wẽnnaam misõ wã


Pipi, Pastɛɛr sẽn kẽnd
ne Sιιg-Sõng tog n yãka Wẽnnaam misõ wã
tʋʋmd tι yι
tιlae ne-a. A Zeezi sẽn paam makr weooga pʋga
poore, Bãmb lebg n leba Galile. Be, Bãmb kẽe Nazarɛt karen-doogẽ
wã, n sιng tι karem a
Ezayi sẽn gʋlse: «Zu-soaba Sιιg
bee mam zugu, tι bõe Bãmb yãka maam, tι m moon naong rãmb koe-noogo…» (Luc 4: 18-19).A Zeezi ra mii sẽn
yaa tιlae ne B Ba ne Bãmb vιιmã ne B tʋʋmdã. Bãmb bãngame tι Ba wã tʋma Bãmb tι B maan B tʋʋmdã.
Bãmb leb n tʋma B biiga tι B kõ b vιιmã n yao neba fãa yĩnga (Mat 20: 28).


Wa a Zeezi, yãmb sẽn yaa Pastɛɛr
sẽn kẽnd ne Sιιg-Sõngo, yãmb tog n
kõo y meng tι maan Wẽnnaam tʋʋmdã.
A Zeezi yeela B karen-biisã: «Wa M Ba sẽn tʋm Maama, ma me tʋmda
yãmba «(Zã 20: 21). A wa Ba sẽn tʋm a Zeezi dũniyã pʋgã tι Bãmb maan tʋʋmdã, ma me tʋmda yãmb dũniyã tι y maan woto. Wennaam tʋʋmdã b sẽn mi n boondẽ
tι misõ Dei wã, yaa tι ra, neb sẽn yaa buud toay-toaya, goam toay-toaya la dũniyã
soolem toay-toaya tι b wa Bãmb nengẽ (Vẽn
5: 9).[12]



Tι sak Wẽnnaam boolgo 


Yiib soaba, Pastɛɛr sẽn kẽnd
ne Sιιg-Sõngo, tog n ninga Wẽnnaam
boolgã pipi zĩigẽ a vιιma pʋga.
A Zeezi ka tol n mum b nin ne bũmb ba a yembre, ne Ba wã sẽn bool Bãmb
tι B maana ye. Wakat ning sẽn wa n lebg toog
n yιιdã, Bãmb pʋʋsa B Ba: «Bι yãmb daab maane, la ra yι Mam dẽnd
ye» (Luk 22: 42).Yaa woto me la Pastɛɛr sẽn kẽnd ne Sιιg-Sõng Afirik tog n wʋm a boolgã võor a vιιma pʋgẽ, la a tog n nanga pãng n sak boolg kãnga. Wẽnnaam
tuka sor n kõ B tʋm-tʋmdba ned fãa. Pastɛɛr fãa sẽn kẽnd
ne Sιιg-Sõng tog n yãa so-kãnga. La b sɛgd n paa so-kãng zug hal
n tãag b zoeesa baasgo (Ebr 12: 1-2; 2 Tι 4: 7).


Tι fãag sẽn menem-bã 


Tãab soaba, Pastɛɛr sẽn kẽnd
ne Sιιg-Sõng pipi zu-loɛɛg yaa tι paam sẽn
menem-bã. Ra yaa bũmb sẽn yι tιlae ne a Zeezi. Bãmb kιsa kaseto: «Ninsaal
Biga waame, tι bao la tι fãag sẽn menem-bã» (Luk 19: 10). Tι tõog n paam sẽn menem-bã tog n yιι tιlae bũmb ne sẽn dat-b n tũu
aZeezi wã. A Zeezi kõo noore: «Kẽg-y dũniyã tɛk fãa n moon neba
fãa koe-noogã» (Mar 16: 15).


A Kiris tõog kãngã na n zĩndame hal tι Bãmb leb n yi saasẽ n wa (Mat 24: 14).Yãmb sã n yaa Pastɛɛr
sẽn kẽnd ne Sιιg-Sõng n yaa sιd soaba, yãmb tog n wilga sor la yõgneg wẽn-doogã koe-moonegã
yĩnga, la tʋʋm Sιιg-Sõng pãngã
sẽn tʋmd b pʋsẽ. Yãmb tõe n maan-a-la nens a yiibu: 


Pipi, Yãmb tog n yιι mamsg wẽn-doogã yĩng n pʋιt ne neb a taabã koe-noogã wakat fãa, n baoodẽ tι tall bãmb wa Zu-soaba nengẽ. Bilf-bilf fãa, yãmb wẽn-doogã
karen-biis sẽn yãt tι yãmb kιt kasetã, bãmb me na n paama raood tι kιs kaseto. Yiibu, yãmb sɛgd n wilga yãmb sũur ratem ne sẽn
menem-bã, n kõ-y meng tʋʋmda yĩnga, la y pʋʋsd Afirik
buud nins sẽn nan ka paam fãagrã ne la tẽns a taaba. Yãmb tog n yõgna
wẽn-doogã t’a maan woto me. Yãmb tog n maana koe-moonegã ne misõ wã tʋʋm
tι b yι yãmb tιlae tʋʋm sẽn yιιd fãa,
yãmb wẽn-doogã tʋʋm gãnegre la ligd saagds wɛɛngẽ.[13]


Tι Moon Wẽnnaam koɛɛgã


Naas soaba, Pastɛɛr sẽn kẽnd
ne Sιιg-Sõngtog ninga koe-moonegã pipi zĩigẽ. A Poll sagla
a tẽeb biig a Tιmote, «Moon koɛɛgã; sã n yaa naana wala
toogo; saglg la f lenge, paas raoodo, ne sũ-bʋgsem la ne maag-n-meng
zãmsg wʋsgo» (2 Tι 4: 2). Tι moon koɛɛga naaga ne moon
koe-noogã b rãmb nins sẽn menema, la zãms la saglg tẽedbã Zu-soaba
tũudum pʋgẽ. A Zeezi kõo noore: «Bι y saag dũni gill
fãa n moon koe-noogã» (Mar 16: 15). B leb n kõo noore: «Gũ Mam piisã» (Zã
21: 17). Tι tõog n moon sõma, yãmb tog n kõo y meng tι tall sιd-sιd
koɛɛgã neere (2 Tι 2: 15). Tι maan bõn-kãnga, rẽndame
tι yãmb lebg Wẽnnaam Gomdã zãmsd ne ratem kaseng soaba.[14] 


Tι pʋʋse


Nu soaba, Pastɛɛr sẽn kẽnd
ne Sιιg-Sõng tog n dιka pʋʋsgã tι yι tιlae
bũmb ne-a. Yãmb sã n yãk yam n vι ne pʋʋsgo, yãmb wilgda yãmb
sẽn teeg Wẽnnaam. Yãmb leb n dιka a Zeezi ne Tʋm-tʋmdba
vũka. Wẽnnaam Sebra yeelame t’a Zeezi, B dũni wã zug vιιma
wakate, «Bãmb maana pʋʋsgo, la kosdo, ne kelemse la ne nintãm» (Ebr 5:
7; ges Mar 1: 35; Luk 5: 16). B yeelame tι Tʋm-tʋmdbã, bãmb «pʋʋsda
wakat fãa» (Tʋm 1: 14; ges 3: 1; 6: 2-4; 10: 9).


Pʋʋsg pa tekd yel-pakrã bal ye, a
tekda sẽn pʋʋsd-a wã me. A Martẽ Lutɛɛr sẽn
yaa reformatɛɛrã, wʋma pʋʋsgã yõod võore.


B yeelame t’a goma daar a yembr n yeele: «Mam
sɛgd n maana bũmb wʋsg rũndã, yaa rẽ tι m dιk
pipi lɛɛr dãmb a tãabã n na n maan pʋʋsgo!» Yaa woto me, la
Pastɛɛr sẽn kẽnd ne Sιιg-Sõng
vιιma pʋga, pʋʋsga tog n yι tιlae bũmb ne-a.[15]


Tι koglg Sιιga Tẽeba yɛla


Yoob soaba, Pastɛɛr sẽn kẽnd
ne Sιιg-Sõng tog n modgame n tall Sιιg-Sõng yalẽ a tʋʋmda pʋgẽ. Sιιg-Sõn yalẽ sõmsã yaa tẽebã ne kõ-n-meng zãngã, sẽn
wilg ned wa tẽed sẽn sιd kẽnd ne
Sιιg-Sõngo. Yalẽ sõms a tãab Pastɛɛr
sẽn kẽnd ne Sιιg-Sõng sen tog n
tall yaa tι yãk yam tι f zãmsgã tik Wẽnnaam sebr dogtrind sιd sιda, n sakd Wẽnnaam ne a sũur
fãa ne Bãmb misõ wã, la pak a meng tι Wẽnnaam
tʋm ne a Sιιgã.


Pak-n-meng kãng ne Wẽnnaam Sιιga tʋʋmda tika tʋʋmd ning sẽn yaa yã tι tẽedba reega Sιιg-Sõng
pidbu.[16]
A Zeezi ne tʋm-tʋmdba wilga ratem kãnga. Sẽn deng B zẽnkrã,
A Zeezi kõo Bãmb karen-biisa tõogo: «Ra yi-y Zruzalɛm ye, labι y yals n gũ M Ba sẽn kãabã… bilf sã n paase, yãmb na n
deeg lisg Sιιg-Sõng pʋgẽ» (Tʋm
1: 4-5; ges Luk 24).: 49).Yʋʋm sẽn kaoos poore, a Poll sẽn
wa n sɛg Tʋm-tʋmdb piig la a yiibã Efɛɛsã, a pipi sʋkdg
yιι: «Yãmb sẽn tẽ wã yãmb reega Sιιg-Sõng pidb bι?» (Tʋm 19: 2).


A Zeezi ne Tʋm-tʋmdba yeelame tι
tẽedba fãa tog n paama Sιιg-Sõng pidb tι bõe bõn-kãng na n sõng-b
lame tι b yι a Kiris
kaset dãmb «Zeruzalɛm, la Zude ne Samaari, la dũniyã tɛk fãa» (Tʋm
1: 8).


La tι kõ Wẽnnaam neba tʋʋm-teed
tʋʋmda yĩnga


Sẽn na n baase, Pastɛɛr sẽn
kẽnd ne Sιιg-Sõng tog n sɛgla Wẽnnaam
neba tʋʋmda yĩng tι yι tιlae bũmb ne-a. Pastɛɛr
sẽn tar yam n kẽnd ne Sιιg-Sõng miime
tι yẽnda tʋʋm-kasemsa sʋk tʋʋmd
a ye yaa tι «sɛgl [a Kiris nebã] tʋʋmdã
tʋʋmd yĩnga» (Efɛ 4: 12). Yão wã wilgdame tι yãmb sẽn yaa pastɛɛrã, yãmb sẽn tog n maan n
yιιd fãa yaa tι
ges piisa yelle, yãmb tog n maana Wẽnnaam nebã tι b yι neb sẽn tar yõod ne soolmã.
Yãmb tog n dιka karen-biisa yidgr tʋʋmda
tι yι tιlae bũmb ne yãmba.[17]


KẼNG TAOOR NE TƲƲMDÃ TƖLAE TƲƲMA


Yãmb sẽn yã yel-zut a yopoe sẽn
yaa tιlae ne Pastɛɛr dãmb sẽn kẽnd
ne Sιιg-Sõngã Wẽnnaam sebra pʋgã,
Yãmb tog n yãka yam y sã n yakame tι yãmb meng rẽnda.
A yaa bũmb sẽn yaa tιlae tι karem sebr pʋgẽ. A yaa bũmb a to d sẽn dat tι
Sιιg-Sõng gʋls-a tõnd sũyã pʋsẽ. Sẽn na yιl
tι bõn-kãng maane, yãmb tog n kõo y meng nao-kẽndr pʋg sẽn
gũud tι tekã sẽn yaa tιlae wã, la leb n tek sẽn yaa
tιlae tι yι tʋʋm tʋʋmdã pʋgẽ. D
ges nao-kẽnd-kãensã.


D zĩnig sẽn yaa tιlae
wã


Yãmb sιngda nao-kẽnd-kãng n mi tι
lebg Pastɛɛr sẽn kẽnd ne Sιιg-Sõng rata nang-pãnga.Tʋʋmda
tõogre, yaa so-toa sẽn yaa woko. La a wa so-toak fãa, so-tog-kãngã sιngda
ne sẽn dabdẽ zĩig ninga yãkre. A kẽngda taoor n baood
sore, sen na n tõog n ta f sika zĩigẽ. Yιlẽ n zĩnig sẽn
yaa tιlae a yopoe wã sẽn be zugẽ wã yãmb tʋʋmdã la yãmb
Wẽn-dooga pʋgẽ, yãmb tog n kõo y meng ne so-toakã.


Yãmb tõe n sιnga so-toakã, n gʋls
sẽn yaa tιlae kãensa a yopoe wã ne tʋʋmdã sebr zugu. Yãmb
le tõe n dιka seb-kãng tι yaa yãmb pʋʋsg taeeb koe-zut daar
fãa.Yãmb tõe n dιka koe-zu-kãensã tι yι pʋʋsgã taeeb sõngr
sebre daar fãa yĩnga, yãmb sã n tik koe-zu-kãensã pʋʋsd daar fãa,
bι y kos Wẽnnaam tι ning koe-zu-kãensã yãmb zugẽ wã. Yãmb
sã n maan woto, tekr n na n wa yãmb vιιma pʋgẽ. Sιιg-Sõng
na n sιngame tι gʋls sẽn yaa tιlae kãensa yãmb sũurã
pʋgẽ. a wa b sẽn yaa noor goma, b na n lebgã tʋʋmdã
tιlae tʋʋma.


 Yãmb sẽn wat n pʋʋsd wakat
bι y sʋk y menga: «Sẽn yaa tιlae ne maam tʋʋmdã
yĩng rũndã la bʋse?» Sẽn yaa tιlae ne yãmb rũnda
wã yaa tʋʋm nins yãmb sẽn kẽesd y weerã ne y pãnga n yιιdã.
Sõdg-y sẽn yaa tιlae yã. Rẽ poor bι y sʋk n gese: «Wãn-wãn
la tιlae kãens tongd ne a Zeezi, ne Tʋm-tʋmdba rẽnda?» Moasã,
yãmb sã n tik yãmb menga magbã, bι y sʋk y mens sʋkds kãensã sẽn
pʋgdã: 


·        
Yaa wãn-wãn la mam tõogd n maand Wẽnnaam tʋʋmdã?


·        
Yaa wãn wãn la mam pidsd Wẽnnaam boolgã
mam vιιma pʋgẽ la wẽn-doogã ning mam sẽn taetã
pʋgẽ?


·        
Rẽ yĩnga mam tõog n fãaga neb nins sẽn
menem-bã mam soolmẽ wã, la dũni wã pʋgẽ?


·        
Wãn wãn to la mam moond Wẽnnaam Gomdã?


·        
Yaa wãn wãn to la mam tõog tι mam mengã pʋʋsg
vιιm ne Wẽn-doog ning mam sẽn taetã pʋʋsg vιιm
yaa sõma?


·        
Rẽ yĩnga mam tõog n moona pids Sιιg-Sõngã
tẽebã ne a yel-kisdã mam Wẽn-doogã pʋgẽ?


·        
Rẽ yĩnga mam tõog n sɛgla Wẽnnaam
nebã tʋʋmda yĩnga?


Gʋls-y
leokdsã yãmb sebra pʋgẽ. Masã, sʋk-y y menga: «Mam na n maana wãn
n tõog n pids sẽn yaa tιlae kãensã torã mam vιιma ne m tʋʋmdã
pʋgẽ?» Sẽn le paas yɛsa, leb n gʋls-y yãmb leokdsã yãmb
sebra pʋgẽ, n kell n kẽng taoor n pʋʋsd b yĩnga
daar fãa.


Yɛl nins sẽn yaa tιlae wã na-kẽndr zug ningri


Yãmb sã n sak tʋʋmdã sẽn yaa
tιlae yã tι yι yãmb meng rẽnda, yãmb sɛgd n sιng-a-la
ne yãmb mengã tʋʋmdẽ la wẽn-dooga tʋʋm pʋsẽ.
Tι tõog n maan bõn-kãnga, yãmb tõe n tũu nao-kẽnda kãensã sẽn
pʋgdã: 


1. Paas-y yãmb wʋmbã pãnga. Yãmb tog n paasa yãmb wʋmbã sẽn kẽed ne Wẽnnaam
sebrã sẽn yet bũmb nins sẽn kẽed sẽn yaa tιlae
fãa ne tʋʋmdã, b yopoe wã, a yembr fãa zugu. Yãmb tõe n maana bõn-kãng
y sã n vaeesd Gʋlsg-sõmyã n baood tagsd koe-zu bãmb zutu. A Zeezi kota tõnd
tι d «maag d meng n zãms Gʋlsg-sõmyã» tõnd sẽn baood sιdã
wɛɛngẽ (Zã 5: 39). Yãmb sã n wa karemdẽ, bι y sʋk
y menga: «Sιιga yeta maam tι bõe?» Gʋls-y yãmb tags-paalsã
yãmb sebra pʋgẽ. Sã n tõe, yãmb tog n paama seb-sõms koe-zu-kãens
zut n karme.[18]


Sẽn le tõe n paas yãmb wʋmbã
neng a to koe-zu kãens wɛɛngẽ yaa tι moon la zãms koe-zu-kãens
wakat kẽere. Nao-kẽnd kãnga ka na n paas yãmb wʋmba pãng bal
ye, la a na n sɛglga yãmb karen-biisã ne tʋʋmdã vũk ning sẽn
pʋgdã sẽn yaa tι kẽes sẽn yaa tιlae wã wẽn-doogã
vιιm pʋga.


2. Maan-y tʋʋmdã gãnegr sebre
(pãlã). Rẽ poore, yãmb sɛgd n yigdga pãlã
wã, n tõog n tʋm sẽn yaa tιlae wã yãmb tʋʋmdã ne wẽn-doogã
tʋʋm pʋsẽ. Tι maan bõn-kãnga, yãmb tog n bιιsa
wẽn-doogã wʋmb sẽn yaa tιlae a yopoe wã a yembr fãa zugu.
Yãmb tõe n sιngame tι leok sʋkds nins sẽn pʋgdã: 


·        
Mam na n maana wãn n tõog n tae mam wẽn-doogã
t’a tõog n maan Wẽnnaam tʋʋmda sõma n yιιda?


·        
Mam na n maana wãn n tõog n sak Wẽnnaam
boolgã mam vιιma la wẽn-doogã bãmb sẽn bool maam tι
m tae-yã?


·        
Mam na n maana wãn n tõog n tall wẽn-doogã
t’a tõog n fãag sẽn menem-bã?


·        
Mam na n maana wãn n tõog n moon la m zãms Wẽnnaam
Gomda sõma wẽn-dooga pʋgẽ?


·        
Mam na n maana wãn n tõog n paas pʋʋsga
pãng Wẽn-dooga pʋga?


·        
Mam na n maana wãn n tõog n tae Wẽn-doogã
t’a bι Sιιg-Sõng belma pʋgẽ sõma n yιιda?


·        
Mam n a n maana wãn n tõog n daool Wẽnnaam
nebã tʋʋmdã yĩnga?


Gʋls-y yãmb
leokdsã yãmb sebrã zug n lebgd n get wakat-wakate.


3. Tũ-y
yãmb tʋʋmdã gãngre. Yãmb tog n tʋma ne yãmb pãlã wã mosã. Woto
rat n yeelame tι yãmb togd n kẽnga taoor n tʋm ne nao-kẽndr
ning yãmb sẽn yidgã. Yãmb sã n tũud yãmb pãlã wã n kẽnda, yãmb
data wakat fãa n geelg la y leb n le geel yãmb sẽn kẽng taoor
to-to. Sẽn yaa sõma, yãmb tog n lebg n gesa yãmb pãlã wã n manes bũmb
kẽer tι yι sõma n paase.


Ra yĩm-y tι yãmb ka tõe n paam tõogr
beoog sẽn vẽeg fãa ye. Bõn-kãng na n dιka weere, la zu-loees sã
n wa lingi, yãmb tog n yalsa kãn-kãe.Yãmb sã n maan bõn-kãnga, ne wakatã, yãmb
wẽn-doogã na n sιng n tekame. A na n lebga Wẽn-doog sẽn
tar pãng wa a Kiris sẽn dat t’a yι to-to wã. Bas-y tι Tʋm-tʋmda
goam paas yãmb raoodo: «Tõnd da yɛ ne tʋʋm-sõma maaneg ye, tι
bõe, wakat sã n ta, tõnd na n tigsame, tõnd sã n ka base» (Gal 6: 9). 


____________________


Pastɛɛr
fãa sẽn be Afirik tog n tonga sẽn yaa tιlae ne a tʋʋmda
wɛɛngẽ, ne a Zeezi ne Tʋm-tʋmdbã rẽndã. Bãmb sɛgd
n basame tι sẽn yaa tιlae kãensã tae tʋʋmdã. Ba nao-kẽndr
kãngã sẽn yaa toogã, a sɛgda ne maanego. A Kiris nonglem yĩnga,
la kõ-n-meng tι maan Wẽnnaam daaba yĩnga, la Sιιg-Sõng
vιιma pãng yĩnga, Pastɛɛr sẽn kẽnd ne Sιιg-Sõng
na n tõog n pidsa a tʋʋmdã tʋlsem.


 







~ Sapιtr
a 6 soaba ~ 



Bũmb nins sẽn yaa tιlae ne fo meng yĩnga

 ma-bi-raopã sũy yika ne maam tɩ b kɩt tɩ m kẽng
b pʋtẽ n tɩ tʋme. Mam ka tʋm m meng pʋʋgẽ
ye» (A Salmo Yιιla 1:
6). Yaa Silamit bi-pugla sũ-sãoong goama. A rιka a weerã n ges neb a taabã nasaar-sĩb pʋto, n bas bãmb dẽndã.
Yẽnda, a yaool n da pa gomd yĩng pʋgẽ nasaar-sĩ-pʋt
gũudb yelle ye; a ra gomda a menga vιιm
yelle. Yẽnda rιka weer n ges neb a taab vιιm yelle, t’a menga vιιmã yaool n
pid ne mo-wẽense.


Zu-bʋko, yel-kãngã tõe n dιk n bilga Pastɛɛr dãmb sẽn kẽnd ne Sιιg-Sõng vιιm sẽn be Afirik rũndã.
B rιka b weerã n ges tʋʋmdã yell la leok
neb a taaba ratem, n yaool n bas b menga yelle. Sẽn yaa yella yaa tι b yiiba fãa paama namsgo. Bãmb mens Sιιga vιιmã yaame, tι wẽn-dotã b sẽn zãdã pãng booge.


A Poll yãka a Tιmote t’a ges Efɛɛs wẽn-doogã yelle. Kaoosg zugẽ,
b gʋlsa a tʋmd-n-ta bi-bιιgã n
keoog-a: «Gũus f menga la ne zãmsg ning fo zãmsdã. La f ges bõn-kãng n da
bas ye, bala, yaa woto la fo na n fãag f menga, la neb nins sẽn kelgd
foomã» (1 Tι 4: 16). A Poll sagla a Tιmote,
t’a tog n gesa tʋʋmda neba sʋk yelle, la a mengã me vιιm yelle. Pastɛɛr sẽn tar yõk-n-meng ka na n dιk weer n ges yell wa d gom bõn-kãng yell sapιtr a 5 wã zĩigẽ wã, la a na n dιka a weerã me n ges a menga yelle. Sapιtr
kãnga na n gesa bũmb a yoob sẽn yaa tιlae
ne Pastɛɛr meng sẽn kẽnd Sιιg-Sõngo.


 SẼN YAA TƖLAE TƖ BÃNG A KIRIS 


Sẽn zʋʋg bũmb fãa, Pastɛɛr
sẽn kẽnd ne Sιιg-Sõng tog n yãka
yam tι paam lagem-n-taar ne a Kirist, yaa bũmb
sẽn yaa tιlae ne-a. Sẽn deng Pastɛɛr
sẽn na n kιt tι
neb a taaba bãng Bãmba, Bãmb meng tog n deng n bãng-B-la sõma. Wãn-wãn la d na
n wilg ned f sẽn pa mi sõma ned a to? 


Yãmb sẽn yaa Pastɛɛr sẽn
kẽnd ne Sιιg-Sõngã, yãmb tog n bãng Bãmb bãngr baaob pʋgẽ
la ne bũmb ning y sẽn vιιmd a pʋgẽ wã me. D tõe
n le yeelame, tι yãmb tog n bãnga a Zeezi sẽn yaa ned ninga, la a sẽn
tʋm bũmb ningã. La yãmb meng tog n sɛga Bãmb y toore, n tall
lagem-n-ta sõng ne Bãmba.


N bãng Bãmb sẽn yaa ned ninga


Tι bãng Kiris ne bãngr wɛɛngẽ,
yaa tι bãng sιdã Bãmb zugu. A yaa tι wʋm Wẽnnaam
sebra sẽn yeel bũmb ninga Bãmb zugã võore, la boe yĩng la B wa
dũniyã zugu. Wẽnnaam Sebra zãmsda wa sẽn pʋgdã a Kiris sẽn
ya a soaba: 


·        
Bãmb yaa Wẽnnaam Sẽn-Ka-Sɛɛb
gomdã, bũmb fãa Naanda (Zã 1: 1-4).


·        
Bãmb yaa Wẽnnaam sẽn dιk yĩnga
(1 Tι 3: 16).


·        
Bãmb yaa «Mesι, Wẽnnaam sẽn vι»
(Mat 16: 16). 


·        
Bãmb yaa «Sore la Sιda la Vιιm»,
So-yend sẽn digd Ba wã nengẽ (Zã 14: 6).


Wẽnnaam Sebra togsda bõe yĩng la
Kiris wa dũniyã zugu: 


·        
Bãmb waame «tι bao la fãag bũmb nins sẽn
menem» (Luk19: 10; ges 1 Tι 1: 15).


·        
Bãmb waame «tι bao la kõ b vιιm n
yao neb wʋsg yĩnga» (Mar 10: 45; Zã 12: 27; Tit 2: 13-14).


·        
Bãmb «waame tι sãam Sʋtãana pãnga» (1
Zã 3: 8; Ebr 2: 14).


·        
Bãmba waame «tι tõnd
na paam vιιm, la tι d paam-a hal wʋsgo» (Zã 10: 10).


 Tι bãng Bãmb f meng yĩnga



A sã n sɛgdame tι Pastɛɛr sẽn kẽnd ne Sιιg-Sõngbãng a
Zeezi sẽn yaa ned ninga, la bõe yĩng la Bãmb wa dũniyã zugu,
woto bal ka sek ye. Yãmb sẽn yaa Pastɛɛr sẽn kẽnd
ne Sιιg-Sõngã, yãmb tog yãmb tog n sɛga
Zu-soaba y toore, n tall lagem-n-taar wakat fãa ne Bãmba.


A Poll goma bõn-kãng sẽn yaa tιlae yẽ menga vιιm pʋgẽ
wã yelle. Yẽnda gʋlsa tẽedbã sẽn be Filipã: «Mam dat n bãnga
a Kiris, n yẽe, n bãng Bãmb vʋʋgra pãng la naag ne Bãmb namsgã,
n lebg wa Bãmb B kũumã pʋgẽ» (Filp-rãmbã 3: 10). A Poll ratem tι bãngã ra yaa kasenga, la a ra sɛgl n sɛɛme, pa tι tõog ne Bãmba bal ye la yaa tι lagem Bãmb
n namse. A ra sɛgl n sɛɛme tι ki Bãmb yĩnga. Pastɛɛr
sẽn kẽnd ne Sιιg-Sõng tog n naaga ne a Poll ratmã n dat tι
n bãng Kiris.


Zãms tι bãng Bãmb n paase


Yãmb tõe n kẽnga taoor ne sẽn
yaa tιlae tι bãng Kiris nens a tãabo: 


1. F meng ne a Kiris sɛk pʋgẽ. D tõe n deng n zãmsame tι bãng Kiris foo ne Bãmb sɛk pʋgẽ
nanda. Woto gila neba fãa, baa ne Pastɛɛr sẽn kẽnde Sιιg-Sõngo.
A Soll sẽn yit Tars ra mii Kiris; Yẽ meng a toor rag n ka mi Bãmba,
hal n wa tãag yẽ sẽn na n sɛg Bãmb Damaas sora zugã (Tʋm
9: 1-9). Be, A Soll kelmame n yeel yaa» Yãmb yaa ãnda m Zu-soaba? A Zeezi
leokame: «Mam yaa a Zeezi fo sẽn namsd a soabã» (v. 5).Tekr n wa a Poll vιιma
pʋga. Yẽ bãng a Kiris wa a Zu-soaba la a Fãagda. Zĩig pʋgẽ
bala, Wẽn-dooga namsd meng-meng lebga wẽn-doogã moon-kaseng soaba.


A sẽn tagsd bũmb ning a sẽn
vιιmdã, a Poll gʋlsame: «Ned sã n be Kiris pʋgẽ, a
lebga nin-paalga, bõn-kʋdgã loogame, bũmb fãa lebga paalga!» (2 Ko 5:
17). Ned ning fãa sẽn tar bolg tι yι Pastɛɛrtog n sιnga
ka. A Zeezi yeelame: «Sιda, Mam yeta yãmb tι ned sã n ka paam
dogem-paalga, a ka tõe n yã Wẽnnaam Soolem ye» (Zã 3: 3).


2. Ne Wẽnnaam gomdã. Pastɛɛr sẽn kẽnd ne Sιιg-Sõng sẽn
tõe n maan bũmb a yiib soab n bãng Bãmb sõma yaa tι sɛg Bãmb Wẽnnaam
sebra pʋgẽ, koe-noodã ne epitre dãmba pʋsẽ toor zalle.
Koe-noodã gomda B vιιmã, B tʋʋmã la zãmsgã yelle. Epitr dãmbã,
bãmb bilgda b võyã. Yãmb sã n kaeremd Koe-noodã, yãmb tõe n tũu Galile
soaya sẽn yaa wubsgã ne a Zeezi.


Yãmb tõe n zĩnda B naoẽ wã n
kelg Bãmb zãmsgã. Yãmb tõe n yasa yĩngr n get a Zeezi tι B kiid da-pιka
zugu. Yãmb tõe n gesa yãmb Zu-soaba yaoogã sẽn yaa vιʋʋgã,
n wʋm malɛɛkã sẽn goam ne koe-kasengã: «Bãmb ka be ka ye.
Bãmb vʋʋgame!» 


Pastɛɛr bi-bιιg sẽn
kẽnd ne Sιιg-Sõng yeela a meng daar a yembr yaa: «A Zeezi
karen-biisa rιka yʋʋm a tãab n zĩnd ne Bãmb n zãms ne Bãmba.
Bãmb vιιmã tekame, mame na n maana woto. Mam na n dιka yʋʋm
a tãab sẽn watã, n karem Koe-noodã a naasã, la m le lebg n karem-b n yιlme.»
A sẽn kõ-a a meng ne sιdã, koe-moon bi-bιιgã rιka yʋʋm
a tãab sẽn pʋgdã n karem Koe-noodã. A rιka wakats ka-tɛk n
sulgd a Zeezi kιbara zugu. Bõn-kãng poore, a vιιmã ne a tʋʋmdã
ka leb n yι yembr abada.


3. Ne pʋʋsgo. Neng a tãab soab Pastɛɛr sẽn kẽnd ne Sιιg-Sõng
sẽn tõen zãms tι bãng Bãmb yaa ne pʋʋsgo. Wẽnnaam
Sebra gomda pʋʋsg buud toay-toaya, sẽn naag ne kosdo, sugr
kosgo, se-yõkre, bark-pʋʋsgo, la pʋʋsg ne Sιιg-Sõng
pãnga. Wakat kãnga, pʋʋsg ning sẽn na n sõng Pastɛɛrt’a
tõog n bãng a Zeezi sõma yaa lagem-n-taar pʋʋsgo. A Zak goma pʋʋsga
a woto yelle. «Bι yãmb kolg Wẽnnaam» a sagla woto, «la Bãmb na kolg
yãmba» (Zak 4: 8). A Moyiiz me maana lagem-n-taar pʋʋsgo. Wẽnnaam
Sebra yeelame t’a goma ne wẽnnaam «neng ne nenga, wa ned sẽn gomd
ne a zoa» (Yik 33: 11).


A Maari sẽn yaa Mart tão wã, yaa
mams-sõng sẽn kẽed ne pʋʋsg a woto buudu. A Zeezi sẽn
sig bãmb zakẽ wã, a tι zĩnda a Zeezi naoẽ wã, n na n kelg
Bãmb gom-biisa ne maag-n-menga. Yẽnda tão wã bi-puglã yẽgmame, n dõd-a
ne kʋιιngo. Wakat kãnga a Zeezi pẽga a Maari n yeele: «Yẽnda
yãka pʋι-sõngã sẽn na n pa ne yẽnda wã» (Luk 10: 38-42) Zãms
tι bãng a Zeezi tog n lebga Pastɛɛr sẽn kẽnd ne Sιιg-Sõng
fãa tιlae bũmbu. Tʋʋm-kãng na n teka a menga vιιm
la a tʋʋma wa a sẽn na n zι n maane.


SẼN YAA TƖLAE, TƖ KẼN NE SƖƖG-SÕNGO


Pastɛɛrka tog n yãk tι bãng a Kiristã yι tιlae ne-a wã bal ye, a tog n yãkame me, tι kẽn la vιιmd ne Sιιg-Sõng lebg tιlae ne-a. A Poll sagla
Galat tẽedba: «Tõnd sẽn vι ne Sιιg-Sõngã, bι d
kẽn wa sẽn zems Sιιg-Sõng me» (Gal 5: 25).


Kẽn ne Sιιg-Sõng sẽn
dat n yeel tι bũmb ninga 


Kẽn ne Sιιg-Sõng rat n
yeela sẽn tat bũmb a tãabo: 


1. Tι pid ne Sιιg-Sõngo. Pipi, tι
kẽn ne Sιιg-Sõng rat n yeelme tι pid ne Sιιg-sõngo
(Tʋm 1: 4-8). D tõe n le yeelame tι sẽn deng tι f tõog n kẽn
ne Sιιg-Sõngo, rẽndame tι f reng n pid ne Sιιg-Sõngo,
wa Tʋm-tʋmdbã sẽn pid pãntekotã daarã (Tʋʋma 2: 1-4).
Bãmb sẽn pid ne Sιιg-sõngã poore,
karen-biisa sιngame n vιιmd
la b tʋm Sιιgã pãng pʋgẽ. Tʋʋma
sebra togsda bãmb tʋʋmd sẽn pid ne Sιιga
pãng kιbare. Pastɛɛr fãa tog n vιιmd bõn-kãnga.


2. Sιιg-Sõng
taeebo: Yiib soaba, kẽn ne Sιιg-Sõngo,
yaa tι sak Sιιg-Sõng
taeebo. Pastɛɛr sẽn kẽnd ne Sιιg-Sõng
tog n kιlla a tʋbr n kelg Sιιg-Sõng
koɛɛgã. Dẽ, Sιιg-Sõng sã n wa gomda,
a tog n sakame. Yaa a Zeezi sẽn maan bũmb ningã la woto. Pipi, Bãmb
deng n pida ne Sιιg-Sõngo. Rẽ poore, Sιιg-Sõng n tae
Bãmba (Luk 3: 21-22 à 4: 1). A Poll ne a koe-moonegã sullã yιι Sιιg-Sõng
n tae-ba (Tʋʋma 16: 6-10). A tog n kẽna woto me rũndã ne Pastɛɛr
dãmb sẽn kẽndne Sιιg-Sõng rũndã. Wa a Zeezi ne a
Polle, Sιιg-Sõng n tog n tae bãmba.


3. Tʋm ne Sιιg-Sõngo. Baasgo, tι kẽn ne Sιιg-Sõngo, yaa tι tʋm
Sιιg-Sõng pãngã pʋgẽ. A Zeezi kãabame: «Sιιg-Sõng
sã n wa, yãmb na n deega pãng sẽn yit yĩngri; la yãmb na n yιι
mam kaset rãmb Zeruzalɛm, la Zude soolem la Samaari ne dũniyã tɛk
fãa» (Tʋm 1: 8). Yaa bũmb ning sẽn wa a Zeezi ne Tʋm-tʋmdba
zutu. Bãmb fãa pida ne Sιιg-Sõngo, la bãmb sιngame n tʋm Sιιg-Sõng
pʋgẽ.


Sιιg-Sõng pãnga (Makre, Luk 3: 21-22
ne 4: 14; Tʋm 4: 31-33). Yãmb sã n kẽnd ne Sιιg-Sõngo, Yãmb
me tõe n yals n gũume tι Sιιg-Sõngpaas yãmb tʋʋmda
pãnga.


D na n kẽna ne Sιιg-Sõng
wãn-wãna?


Sʋkre, yãmb sẽn yaa Pastɛɛr
sẽn kẽnd ne Sιιg-Sõngã, yãmb na n maan wãn n tõog n bãng
yãmb sã n kẽndame, la y vιι ne Sιιg-Sõngo? Nanda, wa
tõnd sẽn sõs a zugã, yãmb tog n deng n bãnga yãmb sã n sιd pida ne Sιιg-Sõngo.
Yãmb sã n pid ne Sιιg-sõngo yãmb tog n paama bãn a yiib Wẽnnaam
Sebrã sẽn kõte: pipi soaba yaa tι yãmb gom gom-zẽna wa Sιιg-Sõng
sẽn kõ yãmbã (Tʋm 2: 4; 10: 44-46; 19: 6).Yiib soaba yaa tι
reeg Sιιg-Sõng pãng n tõog n kιs Kiris kaseto (Tʋm 1: 8; 4:
31).


Yãmb sã n dag n pid Sιιg-Sõng vũgr
bal n sa, yãmb tog n gũusa y sũurã ne yẽgemsã kelgre. Yaa woto
la Tʋm-tʋmdba maane tʋʋma sebra pʋga. Zeruzalɛm
tigs-kasenga wakato, Tʋm-tʋmdbã, kasem-dãmbã, yãka yam tι bu-zẽmsa
naag ne tẽedbã Wẽn-doogã pʋgẽ. Bãmb sιnga b sebra gʋlsg
n yeele: «Yão wã taa Sιιg-Sõngo, la tõnd yam» (Tʋm 15: 28). Bãmb
da ratame tι sẽn na n karem-bã bãng tι bãmb kelga Sιιg-Sõngo,
n yaool n yãk yamã.Tʋʋmd sẽn tõe n sõng yãmb tι y kẽn
la y vιιmd ne Sιιg-sõngo, yaa tι rιk weer daar fãa
n pʋʋs ne Sιιg-Sõngo (Rom 8: 26-27; Efɛ 6: 18).[19]


BŨMB NINS SEN YAA TƖLAE NE F MENG BƖƲƲNGO,
LA F YIDGRI 


Sẽn le paasde bãng a Kiris la kẽn
ne Sιιg-sõngo, Pastɛɛr sẽn kẽnd
ne Sιιg-Sõng tog n yãka bιʋʋngã, la meng yidgrã tι yι tιlae bũmb ne yẽnda. Rao bι pag fãa tog n nanga pãng n ta Zu-soaba yam.


A Poll rιka vιιma n mams ne zoeese, n sagend Korẽnt tẽedbã tι b bao sẽn yaa sõma n yιιda.
A tẽega bãmba: «Yãmb ka mi tι zoees pʋgẽ
zoɛtba zoetame, la yaa ned a yembr n deegd kũuni?» A sagenda bãmb tι: «Bι yãmb zoe zoees sẽn na tι paam kũuni» (1 Ko 9: 24). A sagla Koloos rãmbã me woto: «Yãmb
sẽn maand bũmb ning fãa, bι y maan wa yãmb
sẽn maand Zu-soaba yĩnga» (Kol 3: 23).


Tι kẽng
taoor n bao sẽn yaa sõma n yιιdã ka
paamd ne yaab-rãmb bι ne nus tikr ye. Tι tõog n ta sẽn yaa sõma zãng n yιιd rata kõ-n-menga, yam-yãkre, la sakre. Tι bao n maan sẽn yaa sõma n yιιd ka tι mak tι yι sõma n yιιd ned a to ye. La yaa tι yι sõma n tõog n maan Zu-soaba tʋʋmde.


Wɛɛng ning Pastɛɛr sẽn
kẽnd ne Sιιg-Sõng sẽn tog n bao tι yι sõma n yιιd yaa zãmsgã. Zu-bʋko, wakat kãnga, Pastɛɛr dãmb sẽn
kẽnd ne Sιιg-Sõng kẽer tara
manesem sẽn paoogd zãmsgã. Bãmb nanda bãngr ning b sẽn taas bãmbã wʋsgo,
n yaool n faagd tι kell n kẽng taoor ne bãngr
ning bãmb sẽn paama bao n paase. Wẽnnaam sebraã, wakat kãnga, zãmsdame
tι «Nin-yẽeseng paamda bãngre, yam soab
kelgdame n baood bãngre» (Ylb 18: 15).


Sẽn yaa yella yaa tι yãmb sẽn yaa Pastɛɛr sẽn kẽnd ne Sιιg-Sõngã, yãmb tog n baoome tι bιιs Gʋlsg-sõmyã bãngr n paase. La wakat kãng me, yãmb tog n
modgame n kelgd mosã nin-buiidã yõgneg sẽn yaa to-to. Yãmb tõe n lagma b
yiiba taaba, n togsd Wẽnnaam sebra bãngr goam sιda zug rũnda
zamaana pʋgẽ. Sẽn le paase, yãmb tog n minimame, tι
karemd sɛb-sõma gʋlsdb yʋy sẽn yi sɛba. Tʋʋm-kãngã
na n weka yãmb taogsga pãn-tõogo. Bao tι maan zãmsg sẽn yaa sõma n yιιd
sõngdame tι d maan sẽn yaa sõma n yιιd tʋʋmda pʋgẽ.



 YAA TƖLAE TƖ GES F MENG YELLE


Wakat a yembre, Pastɛɛr sẽn
kẽnd ne Sιιg-Sõng n wa n tar yaams wʋsg ne toog a yĩnga
pʋgẽ. A kẽng n tι yãa logtore, a sẽn da tẽed
tι bã-kʋʋdg n yõk-a yĩnga. Wakat kãnga, logtorã sẽn
ges-a wã, a yeel-a lame tι tooga yẽgr yaa bãmb sẽn ka vʋʋsdã
yĩnga. Logtorã gʋlsa sebr t’a tog n vʋʋsame la a rιt rι-sõma. Bõn-kãng tõogame! Tao-tao
bala, pastɛɛrã leb n paama a pãng tʋʋmda pʋgẽ.


B mii Pastɛɛr dãmb dãmb nins sẽn
be Afirikã wa tʋm-tʋmdb sẽn tʋmd n ka vʋʋsdẽ.
Yaa sõma. Wakat kãnga, b tog n gũusame, n da rat n yι fãa neba fãa yĩng ye. Pastɛɛr pãng sẽn sɛ
tõe n yιι komslem pastɛɛrã zak rãmb
yĩnga, la a wẽn-doogã yĩnga. Yaamsa tõe n komsa pastɛɛrã
t’a pa tõe n pʋʋse, n zãms la moone. Bõn-kãng tõe n teka a yel-manesmã
kʋʋnga taoore, n kιtdẽ t’a lebg
faoog la sẽn ya ne nebã. Woto, a tõe n wẽneg n waa ne sũ-pa-noaang
neba sʋka, n maneg n paas pastɛɛrã yaams pãnga.


Pastɛɛr dãmb nins sẽn kẽnd
ne Sιιg-Sõngã ginda vʋʋsga wakat kẽere.
Bãmb tagsdame tι bãmb sã n dιk weer n na n vʋʋse, bãmb ka maand tιrg ne b boolga ye. A Zeezi wakat kãnga, bãnga vʋʋsgã yõodo.
Bãmb yeela B karen-biisa daar a yembre: «Wa-y tι d
Kẽng zĩig bʋrg sẽn ka be, tι
yãmb tõe n vʋʋse» (Mar 6: 31).


Pastɛɛr sẽn kaeed tog n tẽegame
tι ba Wẽnnaam mengã vʋʋsa naanegã
rasem a yopoe daarã (Sιn 2: 2). Bãmb maana bõn-kãnga, ka Bãmb sẽn ya
yĩnga, la yaa sẽn na n kõ ninsaalbã mamsgo. A Zeezi yeelame: «B
maana vʋʋsg daarã ninsaal yĩnga, la b ka naan ninsaal vʋʋsg
daarã» (Mar 2: 27). Wẽnnaam pĩnd n beoola vʋʋsg daarã wa
sor Bãmb nebã yĩng tι b tõe n waoog Bãmba wa
b Naanda, la weer b sẽn tõe n paam pãng n tõog n maan vιιmã tʋʋma. Vʋʋsg daarã nao-kẽndr sã n sãame,
bõn-kãng tõe n waa ne keoosg tʋʋmda pʋgẽ. 


Pastɛɛr sẽn kẽnd ne Sιιg-Sõng tog n yaka daar a yembr rasem a yopoe wã pʋg vʋʋsg
yĩnga.Yẽnda tog n wilga nebã tι yaa
pastɛɛrã vʋʋsg daare, yẽ Sabat. Pastɛɛrã tog
n talla a pagã ne a koambã n tι noog a yõore.


F MENGÃ SÕMLEM YAA TΙLAE


Afirik wĩndg sẽn yitẽ kιbae kιsg sebr pʋg la gom-zug yi n
togsdẽ tι Pastɛɛr kaseng a yembr n
dig a paga a sẽn tar yel-manesem sẽn yaa yoob yĩnga. A zãgsame
t’a kõn kõ-a sugri, la a yãk yam tι lebg n kẽ
kãadem yɛsa. B sẽn yã pastɛɛrã sẽn maan woto wã, rao
a yembr n yeel a paga: «Sã n yaa tι pastɛɛrã
riga a pagã, fo tẽedame tι fo yaa ãnda?» Yẽ
me basa a pagã n le rιka a to. Yãmb sẽn yaa
pastɛɛrã, yãmb tʋʋma na n longa neba yãmb sẽn taetã,
sã n yaa tʋʋm-sõma, wala tʋʋm-wẽense.


Yãmb sẽn yaa Pastɛɛr sẽn
kẽnd ne Sιιg-Sõngã, Wẽnnaam boola
yãmb tι y paam vιιm sẽn kõt mams-sõngo. A Pιyɛɛr gʋlsame tι: «Dẽ, sẽn boola yãmbã sẽn yaa Sõngã, bι yãmb me zĩnd sõmblem ne bũmb nins yãmb sẽn maanda fãa;
tι bõe, a gʋlsame: ‘ Bι y zĩnd sõmblem, tι bõe Mam yaa sõngo»
(1 Pιy 1: 15-16). A Poll gʋlsame tι gũud
tog n yιι ned vιιm sẽn «ka tar rõadga, n yaa paga a yembr sιda, la a tõoga menga, n gũus t’a yel-manesem zemse, n tar
waoogre,… a ka tog n yι rã-yũud ye» (1 Tι
3: 2-3). A leb n paasame tι gũud «tog paama
kaset sõma ne neb nins sẽn ka Wẽnnaama sʋka» (v. 7). Tʋm-tʋmda
yeela a Tιte, tι
kasem «tog n yιι ned sẽn ka tar rõadga...ned
ning sẽn nong sẽn yaa sõma, n yaa tõog-m-meng soaba, la nin-tιrga, la nin-sõngo la sakda» (Tit 1: 7-8).


Pastɛɛr dãmba tara naneb wʋsg
Afirik pʋgẽ. B tũnugda bũmb wʋsgo bι b mens n
takd neba tιrga. B takda neba tιrga ne b gom-biisã, ne b sẽn
yet bũmb ninsã. B takda neba ne b vιιmã, ne b sẽn maand bũmb
ninsã. Bũmb nins Pastɛɛr dãmbã sẽn maandã takda nebã n yιιd
b sẽn yet bũmb ninsã. Karen-biig a yembr n yeel a Pastɛɛr daar
a yembre: «Yãmb sẽn gomd mam yĩnga yaa zιsg wʋsg ne maam tι
mam ka tõe n wʋm bũmb nins yãmb sẽn yet maama võor ye». Sẽn
yaa yella yaa tι yãmb sẽn yaa Pastɛɛr sẽn kẽnd
ne Sιιg-Sõngã, yãmb tog n talla vιιm ne sõmblem tι yι
tιlae n yιιda.


YAA TƖLAE TΙ WAKATÃ ZÃAB
YΙ SÕMA


Sẽn kẽnd-b ne Sιιg-Sõngã
nonga sιda la gom-m-toor kaorenga pʋgẽ. B nonga Sιιg-Sõng
belmã pukri ne lingrã. Bõn-kãensa fãa yaa sõma tι d ka sɛgd n bas-b
ye. Wakat kãnga, Pastɛɛr sẽn kẽnd ne Sιιg-Sõng
ka tog n tik bõn-kãens wa bʋʋm n ka zãad weerã sõma ye. A wa yãmb sẽn
yaa ligd-gũud ne ligd ning Wẽnnaam sẽn ning yãmb nusẽ wã,
yãmb yaa weer gũud ne weer ning Wẽnnaam sẽn ning yãmb nugẽ
wã. Yãmb tog n kõo y meng ne weerã zã-sõngo.


Pastɛɛr dãmb kẽer ka sakdb
ne b weera ye, la bãmb sɛgsã ne yã-taab rãmbã yaa retaare. Pastɛɛr
dãmb kãens viginda mamsg sẽn ka sõma wẽn-dota bãmb sẽn taeta
yĩnga. Bãmb yel-manesema sẽn yaa pa-nandma woogda bãmb nedemda kʋʋnga
taoore. Bõn-kãng lebgda wẽn-doogã minung sẽn gιdgd a taoor kẽnde.


Zĩig a to, weerã zã-sõng na n sõnga yãmb
tι y tõog n tae wẽn-dooga ne sõmblem. Yãmb tõe n yãka weer n kõ zãmsga
yĩnga, tʋʋma yĩnga, gesg yĩnga, saglsã ne zaka yɛl
yĩnga. Weera zã-sõng yaa tʋʋm nins sẽn yaa daar fãa tʋʋma
yĩnga, tʋʋm nins sẽn tog n maana gãnegr sebre, tʋʋma
maaneg pʋgd-pʋgd wa sẽn zems b yõodã, la sẽn yaa yãgb n yιιd
taaba, la yãk tʋʋmd fãa sɛɛb n gãnege.


___________________


Yãmb sã n yaa Pastɛɛr
sẽn kẽnd ne Sιιg-Sõngã, yãmb tog n yãka yam ne yãmb sẽn
na n vιιmd to-to, la yãmb sẽn na n maan y tʋʋmda
to-to. Yãmb tog n yãka sẽn yaa tιlayã y toore. Yãmb tog n tõog n
maana sẽn yaa tιlae kãensa. Yãmb sã n maan bõn-kãensã, yãmb na n
paama barka, la neb nins yãmb sẽn taetã me na n paama barka.

firik wĩndg sẽn
yitẽ galen-tẽngẽ Pastɛɛr a yembr n togs yẽnda
ma yaab-raoogã kιbar sẽn sãamd sũuri. Yʋʋm wʋsgo,
yẽ yaab-raoogã yιι wẽn-doog a yembr pastɛɛre.
La wakat kãnga, daar n wa n zĩnd t’a bas-a a zakã ne a tẽebã n nog
pagb a tãabo n maan a pagba. Ne kongr kãngã sẽn yaa wẽengã, a biig
ba a yembr ka tũ Zu-soaba ye. Ned ba a yembre, sẽn dat n yeel tι
pastɛɛrã ma wã sẽn ka naage. Pastɛɛrã kιta kaset
moasã: «Mam ya m ma wã tẽebã biisi». Yaa yẽnda maasem yĩng la tũ
Zu-soabã. Rũndã, Pastɛɛr kãnga b mi-a-la a zãmsgã ne a
koe-moonegã zagsa yɛl wɛɛngẽ.


Sιd sẽn sãamd
sũurã yaa tι baa Pastɛɛr dãmb sẽn
kẽnd ne Sιιg-Sõng n tar zu-loees ne b kãadmã
pʋgẽ, la ne b koambã sʋka. Bõn-kãngã yĩnga b sɛgd n
baoo weer tιlae lagem-n-taar ne b zaka rãmba, la b
zaka yell gesg yĩnga. Ne pastɛɛre, f sã n tõog ne f zaka, yaa tõogr
sẽn yaa sõma n yιιda; tι konge, yaa kong zãnga. Sapιtr a yiib
nins sẽn loogã goma Pastɛɛr sẽn kẽnd ne Sιιg-Sõngo la sẽn yaa tιlae f meng yĩnga.
Sapιtr kãngã na n goma sẽn yaa tιlae ne zagsã. 


LAGEM-N-TAAR ZAK PƲGẼ


Wẽnnaaam sebra gomda Pastɛɛr
lagem-n-taar ne zak yelle. A Poll gʋlsa sẽn kẽed ne Pastɛɛr
wɛɛngẽ: «A tog n gesa a zaka yell neere, la a kιt t’a
koamba yι kom-sakdse, la a tog n maana woto ne waoogre». «Tʋm-tʋmda
leb n sʋkame: «Tι ned sã n ka tõe n ges a meng zak rãmb yelle, yẽ
na n maana wãn n ges Wẽnnaam doogã yelle? (1 Tι 3: 4-5).Wẽnnaam
Sebrã zãmsg toay-toay raopa, pagba ne koamba yĩngã, naaga ne pastɛɛrã
zaka (Sιn 2: 24; Mar 10: 6-9; 1 Ko11: 3; Efɛ 5: 22-33; 6: 1-4; Kol 3:
18-21; 1 Pιy 3: 1-7).


Wẽnnaam sebra noore


Yãmb sã n yaa Pastɛɛr sẽn kẽnd
ne Sιιg-Sõngã, yãmb zak vιιm sɛgd n zemsa ne Gʋlsg-sõmyã.
Minungã sã n wa kιιsd Gʋlsg-sõamyã, yãmb tog n saka Gʋlsg-sõamyã,
n tar pel-kɛgeng tι yãmb ne y zĩnd-n-taagã, ne y koamba tar
lagem-n-taar sẽn zemsd Wẽnnaam gomdã zãmsgo. 


Makre, Afirik minund wʋsg gelgda sιd
wa zaka taoor soab tι no-koeemd kae ye. A gomde, ba a sẽn ya a soaba
fãa, ka tog n kιιs ye. A Zeezi, wakat kãnga, kõo kaset ne taoor soab
buud a to. Bãmb sẽn gom b meng yelle, B yeelame» Tι bõe, Ninsaal
Biiga ka wa tι B sõng-B ye, la B waame n na n sõng nebã, la kõ Bãmb vιιm
n yao neb wʋsg yĩnga» (Mar 10: 45).


Zu-soaba kõo taoor soab buud ning b sẽn
gũud ne yãmb sẽn yaa sιd fãa sẽn yaa tẽeda.Yãmb
taoor-sobenda tʋʋmd zaka pʋg tog n wilga ne sik-n-menga, ne maan
neer yãmb paga ne y koamba yĩnga. A Poll bilga tʋm-tʋmdbã taoor
sobenda koe-zugu, n sagend sιdbã: «Nong-y yãmb pagbã, wa a Kiris sẽn
nong Bãmb tẽedbã, n kõ B Meng bãmb yĩngã» (Efɛ 5: 25). 


A Poll bilga tẽed zak sẽn tog n
tũ to-to: «Tι bõe, sιd yaa pag zu-soaba wa Kiris sẽn yaa Wẽn-doogã
zugã, sẽn yaa Bãmb yĩngã, la sẽn yaa Fãagda» (Efɛ 5: 23).
Zĩig a to, Tʋm-tʋmda gʋlsame: «Raopa, nong-y yãmb pagbã, la
y ra maan gãgs ne bãmb ye. Koamba, bι yãmb sak-y ba-rãmba, tι bõe, bõn-kãng
tata Zu-soaba yam. Ba-rãmba, bι y ramaan bũmb sẽn yikd yãmb
kamba sũy ye» (Kol 3: 19-21). Zĩig sẽn yaa sõma pʋgẽ,
yãmb yi-kãadmã tõe n bιι sõma, tι yãmb kamba tõe n yidgir.


Sak taaba


Wẽnnaam sebra zãmsdame tι sιd
ne pag lagem-n-taarã tog n yιι sak-taaba. A Poll gʋlsame tι
sιdba ne pagba tog n «saka taab Kiris yĩnga» (Efɛɛs-rãmbã 5:
21). Ba ne rao sẽn yaa pag zu-soaba, wa a Zeezi, a tog n saka ne yamleoog
n maan a sẽn dat ne sik-n-menga. Paga me tog n maana woto me ne rao wã.
Woto pa woogd yãmb sẽn yaa pastɛɛrã ye, sik-n-meng tʋʋm-kãngã
yãmb sẽn maand zaka yĩnga na n manega yãmb zĩigã wẽn-doogã
la nin-buiida sʋka.


Nonglem la nanebo


Sẽn paase, yãmb lagem-n-taarã ne y
zaka tog n tall nonglem la waoog taab yalẽ. A Poll sagenda sιdbã: «Nong-y
yãmb pagbã, wa a Kiris sẽn nong Bãmb tẽedbã, n kõ B meng a yĩnga»
(Efɛ 5: 25). Kaoosg zugẽ, a leb n paasame: «Bι yãmb ned fãa
nong a pag wa a sẽn nong a mengã yĩngã, la bι pag fãa sak a sιda»
(v. 33). A sιd yaa woto me ne paga; la pag tog n nonga a sιda
la rao fãa sak a paga. Yãmb sã n maand woto, pastɛɛrã zak na n yιι mak-sõng neb a taaba yĩnga.


 Sẽn yaa sιda


Sẽn paase, yãmb lagem-n-taarã ne y zakã tog n talla sιda yalẽ. Bõn-kãng rat n yeelame tι yãmb sẽn yaa soab zakẽ wã, kʋʋnga
taoor yãmb tog n yιι woto. Yãmb tog n wilgame
tι bũmb nins fãa sẽn pιʋʋgd
la sẽn maand yãmb paga ne y kamba vιιmã
pʋgã tara yõod ne yãmba. Bãmb sã n be yirã, kamba tog n wʋmda b ba wã
bι b ma wã koɛɛga, la pa koe-moaand koɛɛg
sẽn zãr ne bãmb vιιmã ye.


PASTƐƐR DÃMB SẼN YAA PAGBA SẼN TOG N MAANE


Gomd a yembr sẽn yaa yaa tιlae
Pastɛɛr dãmb nins sẽn yaa pagbã ne b zaka rãmb n be ka. Pastɛɛr
dãmb nins sẽn yaa pagb n kẽ kãadem Afirikã bee zĩig a yembre. Wẽnnaam
boola bãmb tι b zã wẽn-doogo; wakat kãnga, sẽn
kẽed ne zaka yelle, Bãmb boola bãmb tι b tog
n waooga b sιdba, la b sak-b noore. Bõn-kãnga tõe
n yιι yell sẽn yaa toog tι zã.


Sẽn paase, Afirik mininda kẽer zagsda pag taoor
sobendã, tι zu-noogã, zĩis wʋsgo,
manesem kãngã rat n tekame. Sẽn yaa yellã yaa tι
wẽn-dot neb n sãmbd tι tũ pag sẽn
yaa pastɛɛre, n kõ-a noor t’a maan a pastɛɛrenda tʋʋmde.


A yaa sõma toor zall tι pag ning sẽn yaa pastɛɛrã sιdã
tebemd a pagã a tʋʋmda pʋgẽ. Naoor wʋsgo, a tog n sɛgl
n saame tι sik a meng n tebend a pagã ne bũmb
nins fãa sẽn yaa tulumd ne minungã. Makre, naoor wʋsgo, a tʋʋmda
maaneg yĩnga, sιda tog n sika a meng n naag-a
la a sõng-a naoor wʋsgo, sã n tõe. Pastɛɛr sẽn yaa pag me
ka tog n tik a tʋʋmda sẽn yaa pastɛɛrã tι yaa bʋʋm ne-a t’a ka maand a zak tʋʋma,
a sιdã ne a kamba yĩng ye.


Bõn-kãng yaa tιlae ne bιʋʋng toor zall la sulg-m-meng ne Pastɛɛr
sẽn yaa paga a sιdã yĩnga.Bãmb tog n maana
bõn-kãng t’a yι tιlae
ne bãmb lagem-n-taarã n yιιd fãa, n zãms tι yẽs ne taaba. 


TƖ GES ZAKA YELLE NEERE


Pastɛɛr sẽn kẽnd ne Sιιg-Sõng
pa tog n ya a wẽn-doogã yel bal la a get bal ye, a togame me n ges a zaka
yell me neer. Wa sẽn wilg zugẽ wã, A Poll tẽega a Tιmote,
tι gũud «tog n gesa a zak rãmb yell neere» (1 Tι 3: 4). A gʋlsa
a Tιt rẽ zugẽ: «Kasem ka tog n tall yell ye, n yaa paga a
yembr sιda, t’a koamba tar tẽebo, n pa kom-tõtse ye» (Tit 1: 6).


Tʋʋm-kasen-kãngã sẽn tar yõodã
naaga ne nao-kẽndrã, gũudma ne paga yella gesgo, ne koamba yell
gesgo. Wẽnnaam sebra zãmsdame tι rao tog n zãa a paga, wa a Kiris sẽn
zãad wẽn-doogã (Efɛ 5: 25-27). Sẽn paase, a tog n ges a koamba
yell n tall nonglem wa Arzãn Ba sẽn tar yẽnda yĩngã. Yam soaba
saglame, «Zãms-y koamba sor ning b sẽn tog n tũ wã, tι b sã n
wa lebg nin-kẽemba b ka na n bas-b ye» (Ylb 22: 6).


Yãmb sẽn yaa Pastɛɛr sẽn
kẽnd ne Sιιg-Sõngo, yãmb zaka zãaba: 


Sιιga yidgri


Pipi, yãmb zaka sιιg yigdr yell
tog n loee yãmb zugu. Wa a Zoobe, yãmb sɛgd n gesa y zaka sιιg pʋgẽ
yɛlã ne yamleoogo (Zbe 1: 4-5). Sor yãmb sẽn tõe n tũ yaa yãmb
sẽn na n yõgneg kaoreng wakat fãa ne yãmb zakã. Kaoren-kãng wakate, yãmb
tog n zãmsa y koamba tι b pʋʋse, tι karem la bĩng Gʋlsg-sõamyã
b zutẽ. Yãmb leb n tog n bãnga yãmb kamba sã n mii Kiris wa b Zũ-soaba,
la b sã n paama Sιιg-Sõng pidbu.


Meng yidgri


Yiib soaba, yãmb tog n gũusdame n get
yãmb zaka yidgr yelle. Yãmb ne y zĩnd-n-taagã tog n maoome tι wub yãmb
koambã tι b yι kasemb sẽn bι, tẽedb sẽn kõ b
mense, la neb sẽn tʋmda. Sẽn le paase, yãmb tog n zãmsa y
koambã tι b yι neb sẽn mi arzɛk zãabo. Yãmb koamba sã n
lebgd bɛd n bιtẽ n paasdẽ yãmb tog n kιtame tι
b sõng yãmb tι y zã zaka. Woto, b na n zãmsame tι bãng n bak ratema
ne tιlae yã n bake.


Nebã sʋk yidgri


Baasgo,Yãmb ne y zĩnd-n-taagã tog n
gesa yãmb koamba ne taabã sʋk yidgr yelle. B zakẽ wã vιιm
zaka pʋgã tog n kõo kaomba zĩig sẽn zems tι tõog n yidg b
naag-n-taarã pãn-tõodo. Yãmb tog n zãms-b lame tι b bãng tũud-n-ta-sõng
la tũud-n-ta-wẽeng n bake. Yãmb tog n zãms-b lame, tι viglg
lagem-n-taar ne neb a taabã, nin-buiidã yɛl toay-toay pʋsẽ.


SẼN YAA TƖLAE NE F ZĨND-N-TAAGA


Wẽnnaam sebra gomda vẽenega, tʋʋm
nins sιd sẽn tog n maana a pag yĩnga. Pastɛɛr
sẽn kẽnd ne Sιιg-Sõng naaga tʋʋm-kãens
pʋsẽ. Yãmb sẽn yaa Tẽedã, yãmb tʋʋma y paga yĩnga
gũbga sẽn pʋgdã: 


N wilg y nonglem


A Poll gʋlsame tι sιd tog n «nonga
[a] paga wa Kiris sẽn nong tẽedbã» (Efɛ 5: 25). A Kiris nonglmã
ra yaa maoong ne yamleoogo. Yãmb nonglmã ne y paga me tog n yιι woto. Yãmb tog n togsa y nonglmã ne y pagã sã n yaa yãmb ne yẽnda
wala sã n yaa kʋʋnga taoore. Yãmb sã n mi n be ne yẽnda a
yembre, yãmb tog n mi yeel-a lame: «Mam nonga foom». Kʋʋnga taoore, yãmb
tog n puka y nonglmã vẽeneg ne yãmb paga. Makre, yãmb tõe n togsa wẽn-doogã:
«Mam paama barka, mam sẽn paaam mam paga t’a be ne maam ka dũndã wã.
Yaa pʋg-neer sẽn ka to, n yaa ma-sõng tõnd kaomba yĩnga. Mam
nong-a-la wʋsgo».


Tʋʋm-kãensa ne tʋʋm a
taab sẽn wẽnd woto na n loee yãmb ne y paga la ne yãmb wẽn-doogã.
Yãmb tog n le n wilga yãmb nonglma ne y pagã, ne yãmb tʋʋma, sẽn
dat n yeel tι y gomd ne-a ne waoogre, n nong-a n yιιd y mengã, n
sõngd-a a tʋʋma pʋsẽ.


Tι kõ sõngre


Bũmb a yiib soaba sẽn yaa tʋʋmd
ne yãmb sẽn yaa Pastɛɛr sẽn kẽnd ne Sιιg-Sõngã,
yaa tι y tog n nana y pagã ne y koambã la y kõ-b naneb
ne teblg ning sẽn sɛgd ne-bã. A Pιyɛɛr gʋlsa sιdbã
n yeele: «Woto me, raopa, bɩ y
zĩnd ne yãmb pagbã n bãng tɩ bãmb ka pãng wa yãmb ye, la y maan bãmb
sẽn zemse» (1 Pιy 3: 7). Yãmb sẽn yaa rao sẽn yaa tẽedã,
a bee ne yãmb tι y sõng yãmb paga ne y koambã tι b paam teedo, ro-gãaga,
rιιbo, la fut wa sẽn zemse. Ba ne yãmb paga ne y koamb sã n wa
tõe n sõng yãmb ween-kãnga, yãmb sẽn ya a soabã, a bee yãmb zugu tι
maan tʋʋm kãnga.


Manesma a to yãmb sẽn tõe n maan n sõng
y paga yaa sõng-a t’a tõog n pids a boolgã tʋʋmda pʋgẽ. Yãmb
tagsg togd n yaa: «Mam sã n ka tõe n sõng m paga t’a paam pãn-tõogo, wãn-wãn la
mam na n tõog n sõng m wẽn-doogã t’a tõog n maan woto?» Tι tõog n
maan bõn-kãnga, yãmb tog n bãnga ne yamleoogo, tι Wẽnnaam boolg n be
yãmb zug wa Wẽnnaam boolg sẽn be yãmb vιιmã pʋgã. Yãmb
tog n kẽna ne yẽnda pʋʋsg la sagls pʋsẽ, n sõng-a
t’a bãng la a tũ Wẽnnaam daabã a vιιmã yĩnga.


Tι kõ gũudum 


Tʋʋmd a tãabẽ soab yãmb sẽn
tar ne y pagã, yaa tι gũ-a ne yĩngã pʋgẽ poglo, a
taogsga pʋgẽ, ne Sιιga pʋgẽ magsa. Yell sẽn
yaa faag n tι yιιda, yãmb tog n gũ-a-la yĩng pʋgẽ.
«Wẽnnaam boonda paga tι magd-n-taag sẽn ka tar pãng n yιιd»
yi-kãadmã lagem-n-taar pʋgẽ (1 Pιy 3: 7). Yãmb sẽn yaa
magd-n-taar sẽn tar pãng yĩng pʋgẽ wã, yãmb tog n gũu
yãmb pagã wakat fãa, n sɛglg n sɛ tι kogl-a ne bũmb nins fãa
sẽn tõe n paam-a yĩng pʋgẽ. A sã n bãng bõn-kãngã, a na n
zĩnda ne bãane n tall yõodo.


Sẽn le paase, yãmb tog n kogla y pagã
ne tagsd sẽn sãamd sũuri. Zu-bʋko, Pastɛɛr pag mi n
yaa wιdsã tikr zĩiga. Reem-dãmbã ne wẽn-doogã nin-yood wιta
yẽ ne a koambã. Kẽer ka wilgd bõn-sõme nins a sẽn maan ye. Bõn-kãng
tõe n pogl-a lame. Yãmb tog n bãnga yell wẽn-dooga pʋga, la yãmb
kogl yãmb pagã, n sõng-a t’a paam sũ-noog ning a sẽn tog n paama.


Sẽn na n baase, pastɛɛrã
pag sẽn yaa zĩig Sʋtãanã sẽn gẽendẽ n yιιdã,
Yãmb tog n kogla yãmb pagã n me pʋʋsg yãgr n gũbg-a. Sẽn
le paase, sẽn yaa sõma, yãmb tog n yalsa vιʋʋg ning sẽn
be-a yẽ ne bɛya sʋkã (Eze 22: 30).


SẼN YAA TƖLAE NE KOAMBÃ


Pastɛɛr sẽn kẽnd ne Sιιg-Sõng tog n dιka a koamba yell tι yι tιlae
ne-a. Tʋʋmd ning sẽn yaa tι nongẽ
la ges a paga yell poore, bee yẽ zug tι nongẽ
la ges a koamba yell neere. A tog n gesa b yell wa Arzãn Ba wã sẽn get yẽ
yell to-to wã. Yẽnda tog n «wuba bãmb ne Zu-soaba zãmsg la B saglgo» (Efɛ
6: 4).


Yãmb sẽn yaa rao sẽn tẽedã,
la ba sẽn yaa Kiris tẽedã, yãmb tara tʋʋm-tigs a tãabo, yãmb
koamba yĩnga: 


Wẽnnaam nonglmã mamsgo


Pipi, yãmb tog n dιka Wẽnnaam
nonglem makr yãmb koamba yĩnga. Koamb wʋsg rιkda b yãabã Wẽnnaam
wɛɛngẽ, b geta b ba wã. Bãmb tẽng-zug ba wã sã n yaa
nin-sõng n tar nonglem, bãmb gelgda b Arzãn Ba wã me wa nin-sõng sẽn tar
nonglem. La bãmb tẽng-zug ba wã sã n yaa wõrda, koamba na n gesa Wẽnnaam
me woto. La yãmb sã n dιkd Wẽnnaam yalẽ dãmb wala nonglem,
waoogre, n tʋmdẽ la tar kιs-sιda, yãmb koambã na n sak n
deega yãmb zãmsga ne y remsgã zakẽ. Wẽnnaam sebra bilgda nonglem sιdã
yalẽ: 


«Nonglem maanda sũ-mare, la a pida ne nerlem. Nonglem
ka maand sũ-kĩir, a ka pẽgd a meng ye, a ka maand wẽng
ye.A ka paoogd neb a taaba ye, a ka maand zoe-bõne ye, a ka yikda a sũur ye,
a maanda sugr ne bũmb fãa. Nonglem ka sũ-noog ne wẽng ye, la
maanda sũ-noog ne sιda. A gũuda
bũmb fãa, a tẽeda wakat fãa, a nangda pãng wakat fãa. Nonglem ka sɛt
abada.» (1 Ko 13: 4-8). Yaa nonglmã a woto buud la yãmb tog n wilg y koambã.


Tall-b n kẽng a Kiris nengẽ


Sẽn paas tι wilg-b Wẽnnaam
nonglmã, yãmb tog talla yãmb koamba tι ned fãa paam lagem-n-taar ne a
Zeezi Kiris. Wakat sõng sẽn tõe n maan bõn-kãnga yaa zakẽ kaorenga
wakate. Karen-kãens pʋsẽ, yãmb tõe n wilga yãmb koamba Wẽnnaam
fãagrã saagre. Rẽ poore, wakat sã n wa ta, yãmb tõe n pʋʋsa bãmb
yĩng tι b reeg a Kiris wa b fãagda. Bõn-kãngã poore, yaa sõma tι
koamba kιs kaset kʋʋnga taoor tι bãmb kõ-m-meng ne a Kiris
ne koom lisg kaseto. Yãmb tog n baoo soay n tall yãmb koamba tι b reeg Sιιg-Sõng
pidbu. Yãmb tog n paas-b-la raood tι b pʋι b tẽebã ne b
zo-rãmbã.[20]


Tι wub-b zog-sõng pʋgẽ


Yãmb tog n talla gãnegr sẽn yaa vẽeneg
n tõog n nan yãmb koamba yalẽ wã. Yãmb ne y zĩnd-n-taaga tog n zãmsa
y koambã tι bãng sẽn yaa sõma ne wẽenga la wãn-wãn «la b tõe n
kιιs sẽn yaa wẽeng buud fãa» (1 Tes 5: 22). Yãmb tog n zãmsa
y koamba tι yι kom-sõmse, kom-yẽesense, n sakd noore, n le paas
pʋ-peelem ne tʋʋma. Zãmsg kãnga na n sõng-b la wʋsg tι
b tõog b vιιmã pʋgẽ.


Yãmb tõe n maana bõn-kãense, n mak vι-sõng
zaka pʋgẽ, la yẽsd ne tags-zulums sẽn kẽed ne
tags-sõms ne yãmb koambã. Yãmb koambã sã n yã tι bãmb roagdbã tũuda tιrlem,
b na n yãka woto bal tι rιk yãmb mamsgo. Naoor kẽere, yãmb tog
n tʋma ne nonglem, sẽn na yιl n tall koambã tι wẽnemd
n bas tʋʋma, la sẽn tõe n wa ne pogelgo (Ylb 29: 15).


ZAG-YAOOLENG SÕNGRE


Yãm tog n wilga y nonglem ne zag-yaoolengã,
ne yãmb ne y zĩnd-n-taagã zaka. D tõe n naaga roagdbã, kẽem-kom-dibli
la kom-pugli, yagen-kom-dibli la kom-pugli, la neb a taaba. A Poll gʋlsame:
«Ned sã n ka ges a zak-rãmb yelle, la sẽn yιιdã a meng zak-rãmba,
yẽ soab yi tẽeb pʋgẽ, la ned ning sẽn ka tẽed
n são yẽnda» (1 Tι 5: 8).


Wakat kãnga, sasa kẽer beeme, tι
zag-yaoolenga neb kosg kιιsd Gʋlsg-sõamyã. Makre, yãmb zagsa tõe
n dat n modga yãmb zaka tι maan tʋʋm sẽn ka zemsd ne Wẽnnaam
sebrã, wala bãong minungu, wala biig yʋʋr pʋdbo. Ne yel-kãensã,
yãmb toga ne nonglem, n yals kãn-kãe, n kιιs kos kãensã.


Manesem a to b sẽn tõe modg yãmb ne y
zakã rãmb tι b maane, yaa tagsd sẽn ka sιd maanego, tι yãmb
rιk wakat wok n maneg y zakã. Sẽn yaa yellã yaa tι b lebgda yãmb
zaka arzɛkã la a yɛlã vaeesdbã. Modg kasemsa sẽn doga fãa yaa
pastɛɛrã pag zugu. B tõe n pẽdg-a lame hal n wa sa a pãngã.
Yel-kãngã pʋgẽ, yãmb sẽn yaa zaka soabã, yãmb tog gesa yellã n
ning tods wa sẽn zemse.


Yãmb tog n tẽega a Poll sẽn
sagl a Tιmote wa a sẽn wilg zugẽ wã, sẽn yaa tι ges
f neb yelle, «la sẽn yιιd fãa a meng zak rãmb yelle.» Yãmb
sẽn yaa tẽedã, yãmb tʋʋmda yẽgr pa tι ges
zag-yaoolenga ye, la yaa tι ges yãmb paga ne y koamba yelle. Yaa sõma tι
d tẽeg roagdb nins sẽn pa maand b tʋʋma wa Wẽnnaam
sebra noyã «tι welg ne tẽed fãa sẽn yaa saad la rãmbda» (2 Tes
3: 6), la tι «ned ning sẽn ka rat n tʋme, bι a ra rι
ye» (v. 10).


Sẽn na n yιl n da kιιs
yãmb zag-yaoolenga neba kosgo, yãmb ne y zĩnd-n-taagã tog yãka sõngr buud
ning yãmb sẽn tõe n kõ-bã. Tι tõog n maan woto, yãmb tog n zemsa
taab ne nao-kẽnda wã, sẽn yaa: ãnd n tog n yãk zag-yaoolenga pʋga,
ãnd la d na n sõnge? La, wakat a wãn la d na n sõng-a?


Yãmb tʋlsmã meng ne y zag-yaoolenga yaa
tι yι yamsem ne vẽenem
b yĩnga. A yaa naana tι lebg n sulg ne minugã
tι tʋʋmd pʋgẽ keoose. Yãmb
tog n baoome tι zemsg zĩnd n sõnge, la sõngre
wɛɛngẽ. Baasgo, yãmb zaka tog n baoome tι yι zag-yaoolenga kaset soaba.


____________________


Yãmb sẽn yaa Pastɛɛr
sẽn kẽnd ne Sιιg-Sõngã, Wẽnnaam boola yãmb tι
y zã wẽn-doogã, Wẽnnaam misõ wã pidsg pʋgẽ. Wakat kãnga,
tι maan woto me, yãmb ka tog n yĩm y menga zak rãmb yell ye. Yãmb ka
togd n wa togs tι: «Mam paama sẽn menem-bã n kõ a Kirisi; tι
mam menga zak yaool n menem ye».

a bũmb sẽn
lebg miningu, a Moyiis ra yita sik zĩiga pʋg n kẽngd sɛk
rooga pʋg n pʋʋsdẽ. Wakat ning fãa neba sẽn wat n ne
t’a maand bõn kãngã, b basda bũmb nins fãa b sẽn da maandã la b ges-a
hal t’a tι kẽ sɛk rooga pʋgẽ. A Moyiis sẽn wat
n be sɛk rooga pʋg n pʋʋsdẽ wã wakate, sawad-taok n
sigd n be rooga noore. Ninbuiidã sẽn yã bõn-kãngã, a yιι sũ-noog
ne lingr kʋʋngã yĩng tι b wõgemd tẽng n na n waoog Wẽnnaam.
B paama raood n paase, b sẽn bãng tι b taoor soaba ra mii n sõsda ne
Wẽnnaama yĩnga. A Moyiis tʋʋmd kãng sιιsa
bi-biig ning sẽn da pʋgd n sõngd-a wã, sẽn yιιda fãa,
a Zooze. A ra mi n tũu a Moyiis n kẽngd sɛk rooga pʋgẽ,
la a paada be a yembr n kaoos a Moyiis loogra poore. A ra tara ratem tι yι
wa a taoor soabã. (Yik 33: 8-11).


Bũmb ka be n tõe n zẽk Wẽn-doog
n le ta Pastɛɛr sẽn pʋʋsd ye. Sʋtãana ka zoet tõnd
bãngr kaset sɛba ye. A leb n pa zoet tõnd wẽndooga ligda wall tõnd
ro-bɛd neeba ye. Bũmb ning sʋtãana sẽn zoete, yaa tõnd pʋʋsgã.
Yẽ ne a zĩndãmba sull rigda Wẽnnaam neba sã n yĩgimd b rũma
zut pʋʋsg sẽn pid ne Sιιg-Sõngkaam la ne tẽebo.



Pãntekot Pastɛɛr sã n wa n ka yẽeged
zĩig baa-a ye, yaa pag tι yaa raowa, a sɛgd n yaa n yẽega
pʋʋsga pʋgẽ. 


PƲƲSGA VΙΙM
NAO-KẼNDRE.


Nin-kaseng ning sẽn wa ne tekrã, a
Martẽ Litɛr, yeela daar a yembre: «ned ka tõe n yι tẽed t’a sã n ka loe ne pʋʋsgo, wa ned sẽn ka
tõe n vιιmd t’a sã n ka paam pemsma ye. Bũmb
ning sẽn yaa sιd ne Kirist tẽed fãa ne
Pãntekot Pastɛɛr buud fãa yaa tι vιιmd sιd pʋga. Ned ka tõe n tʋm
tι zems wa Pãntekot Pastɛɛr tʋʋm
t’a sã n ka tar vιιm la nao-kẽndr sẽn
pid ne pʋʋsg ye. A Zeezi zãmsa B karen-biisã tι b «sɛgd n pʋʋsa wakat fãa n da bas ye» (Luk 18: 1).


Yãmb sẽn yaa Pãntekot Pastɛɛrã
yĩnga, yãmb sɛgd n dιka a Zeezi mamsgo.
Zu-soab a Zeezi vιιma la B ministɛɛrã
zĩnda pʋʋsga zugu. A Luk gʋlsa woto «A Zeezi ra mi n baoa
yii kɛɛng n pʋʋsd wakat-wakate» (Luk 5: 16). Wakat a
yembre, B «siga tãng a ye sɛɛgẽ n dιk yʋnga tõr n na n pʋʋss Wẽnnaam» (6: 12). Wakat
a to me, B talla a Pιyɛɛre, a Zã ne-a Zak n «dʋ tãng zug n
na n pʋʋse» (9: 28). Woto, a Zeezi ra pʋʋsda wakat fãa. Wa
a Zeezi sẽn da maandã, yãmb sɛgd n yιι rao wall pag sẽn
pʋʋsd wakat fãa. Ned ka tõe n tʋm Sιιga pãng t’a pa
lagem ne pʋʋsg minig wakat fãa ne pãng ye. 


Pʋʋsgã la yãmb na n tũnug n
tigl y ministɛɛrã. Yãmb sã n gũud Pʋʋsga pʋga, yãmb
kolgda Wẽnnaam (Zak 4: 8; Ebr 10: 22). Sẽn paasde, yãmb paamda Wẽnnaam
Sιιg-Sõng pãng ning yãmb sẽn sɛgd
n paam a soab ning n yaool n tõog n vιιmd a
Kirist yĩngã, la pãng ning yãmb sẽn sɛgd n paam a soab n yaool
n tõog n maan y ministɛɛrã sõma (Ezy 40: 31; Ysy 40: 1-3).


Wẽnnaam sebra sagenda woto: «bι y kẽn ne Sιιg-Sõngo, la yãmb
kõ sak yĩnga ratem ye» (Gal 5: 16). Rẽ wã yĩngã, yãmb sɛgd
n vιιmda lagem-n-tar pʋg ne Wẽnnaam
wakat fãa. Lagem-n-ta kãng paamda pʋʋsg pʋga. Pʋʋsga
tiginsa wakate, Sιιga na n goma ne yãmb la a
paas yãmb raood la a wilg yãmb so-tuudsã. Pʋʋsg sẽn pid ne Sιιga kaam sɛgɛnda yãmb sιιg
pʋgẽ zaba yĩnga (Efɛ 6: 12, 18).


PƲƲSGA TƲƲMDE


Yãmb meng vιιma yidgra loogr poore, yãmb sẽn yaa Pãntekot Pastɛɛrã
yĩngã, yãmb sɛgd n gelga pʋʋsga wa sor yãmb sẽn na n
tũnug n tʋm neb a taaba yĩnga. Pʋʋsga so-tũuds-a
tãab n be yãmb sẽn tõe n tũnug n tʋm neb-a taaba yĩnga: 


Maam Tʋʋmdã ne pʋʋsgo


Pipi, yãmb tõe n sõnga neb a taaba ne yãmb meng
pʋʋsgã. A Zeezi boola pʋʋsg kãng tι zĩ-soalgdẽ pʋʋsgo. B zãmsa neba woto: «Fo sã n
pʋʋsdẽ, kẽ f roogẽ, n pag kʋιlengã, n pʋʋs fo Ba sẽn be zĩig sẽn solge»
(Mat 6: 6). Zĩ-kãngã, sẽn yaa zĩig sẽn solgã, yãmb sɛgd
n dιka weer n yõk sɛɛg neb a taaba bõn-daaba
yĩnga. Yãmb sẽn wat n pʋʋsdẽ wakate, yãmb tõe n kosa
Wẽnnaam tι sãmbs kaẽ, n mi n tι Wẽnnaam nee yãmb nonglma tʋʋmdã la B na n leoka yãmb
pʋʋsgã. Sebra zĩ-kãngã, a Zeezi kãaba woto: «Yãmb Ba, sẽn
ne bũmb ning sẽn solgã, na n keoka yãmba.» Yãmb zĩ-solgdsẽ
pʋʋsga tõe n dιka nao-kẽndsa tãabo:



1. Yembr pʋʋsgo. Pipi bũmbu, yãmb sɛgd n pʋʋsa ne ratem
kasenga. Neng a to, yãmb sɛgd n dιka weer n pẽneg
Wẽnnaam ne pʋʋsgo. Nao-kẽnd kãng na n paasa yãmb
lagem-n-taara ne Zu-soaba pãnga. Yãmb sã n pʋʋsd ne Sιιg-Sõngo, yãmb tẽebã yidgdame tι yãmb
paamd koglg sẽn tũ ne Wẽnnaam nonglmã (Zʋʋ 20-21; Rom
5: 5). Lagem-ta kãng ne Wẽnnaama pʋgẽ, yãmb tõe n pidsa y
ministɛɛrã tʋʋmda ne tõogre.[21]



2. Se-yõkr pʋʋsgo. Sẽn paasde, wa d sẽn da zoe n gom zugẽ wã, yãmb sẽn
yaa Pãntekot Pastɛɛra yĩngã, yãmb sɛgd n dιka weer Wẽnnaam taoor n pʋʋs neb a taaba kosd yĩnga,
sẽn yιιd fãa neb nins sẽn tar tõkr
ne yãmb Wẽndooga yĩnga. A Zeezi ra nong n pʋʋsda B
karen-biisa yĩnga (Zã 17: 9). Makre, B pʋʋsa b yĩng sẽn
na n yιlẽ tι b
tẽeba kι yẽga (Luk 22: 32). B leb n pʋʋsame
tι Wẽnnaam kogl-ba (Zã 17: 11,12, 15) la b
paam sũ-noogo (v. 13). B leb n pʋʋsa b yιlg-n-mensa yĩnga (v. 17-19) la tι
b tõe n pa n loe ne taaba (v. 21: 23).


A woto me, tẽn-tʋmd a Poll ra pʋʋsda
wakat fãa Wẽnnaam neba yĩnga. A gʋlsa Rom tẽedbã n yeele:
«Mam tẽegda yãmb yell mam pʋʋsg pʋgẽ wakat fãa n ka
basdẽ ye» (Rom 1: 9-10). A yeela Efɛɛs-rãmba: «Mam pʋʋsda
Wẽnnaam bark yãmb yĩng n ka basdẽ ye» (Efɛ 1: 16; Kol 1: 9).
Tõnd sẽn yaa Pãntekot Pastɛɛra yĩnga, tõnd sɛgd n dιka
a Zeezi ne a Poll mamsg la d rιkd weer wʋsg pʋʋsg pʋgẽ,
n yõkd Wẽnnaãm sɛɛg neb a taaba yĩnga.[22]


3. Pʋʋsg la no-loeere. Tι baase, yãmb sẽn yaa Pãntekot Pastɛɛra yĩngã,
yãmb sɛgd n mi n loeya noor n pʋʋse. Pʋʋsga ne
no-loeya na n sõnga yãmb tι y paam yam-sõng sẽn loe ne Wẽnnaam
Sιιga ratem. Yãmb sã n dιkd weer pʋʋsga la no-loeya pʋs
bilf-bilfu, yamb yĩnga na n tũu Sιιga ratem tι yãmb
yama zãms tι bãng Sιιga koɛɛg n welge (Gal 5: 16-17).


Maan-y tʋʋmdã taab yĩng pʋʋsg pʋgẽ


Sẽn paasde, yãmb sɛgd n mi n
maana pʋʋsg taab yĩnga. Taab yĩng pʋʋsga maanda yãmb
sẽn wat n be ne ned wakate. Pʋʋs-kãng buuda mi n maana wẽndoogẽ
wã pʋʋsg wakate, wẽndooga taoore. A tõe n yιι zaka pʋg
wall logtor-yiir Pastɛɛr dãmb kaagr wakate. A leb n tõe n yιι
raag pʋg meng koe-mooneg wakate. Pʋʋsg a woto buud mi n tũnuga
ne nug tikr wall kaam sõogre. (Tʋm 19: 6; Zak 5: 14). Bõn-kãng lagemda ne
tẽeb pʋʋsg wakat fãa (Zak: 5: 15).


Mamsg a naas sẽn kẽed ne taab yĩng
pʋʋgã, pʋʋs ne neb sẽn na yιl n paam fãagre, pʋʋs
ne neb sẽn na yιl n paam maagre, pʋʋs ne neb sẽn na
yιl n paam lokr ne zĩn-dãmba yemdo, pʋʋs ne neb sẽn
na yιl n paam Sιιg-Sõng pidbu. Yãmb sɛgd n talla pãng
ministɛɛrã neng kãens a naasa pʋg sʋk a yembre. Yell fãa
taoore, yãmb sɛgd n wilgame tι yãmb kιsa Wẽnnaam Goama sιda,
gom-y tẽeb la raood paasg goama, la y kιt tι ned ning yãmb sẽn
pʋʋsd ne wã zu-loɛɛg yι yãmb me zu-loɛga. Maan-y
tʋʋmdã kʋʋng sʋk pʋʋsgo.[23]


Pʋʋsgã tʋʋmd kʋʋngã sʋka



Wakat kẽere, yãmb sɛgd n maana kʋʋng
sʋk pʋʋsgo. Pastɛɛr dãmb kẽer maanda pʋʋsg
dιmaas yibeoog fãa b tiginga neba yĩnga. Sẽn paasde, a yaa tιlae
ne Pãntekot Pastɛɛr t’a maan pʋʋsg tigsig buud toay-toay wa
ned sã n maan kaalem wall yikãadem kõom wakate. B sã n wa n kos yãmb tι y
maan pʋʋsg zĩ kãensa pʋs buudu, yãmb sɛgd n maana pʋʋsga
ne naneb la lohorem. La yãmb pʋʋsga neba sʋka yaool n pa maan tι
neba yã bal yã ye. Yãmb sɛgd n pʋʋsa wakat buud fãa ne y sũura
fãa la ne sιda. A Zeezi maana keoog kãnga, «Yãmb sẽn
pʋʋsd wakate, bι yãmb da yι wa zãmb dãmba sẽn nong tι yals
karen-dotẽ la so-tiisẽ n pʋʋs tι neba ges bãmbã ye» (Mat 6: 5).


TA-Y WẼN-DOOGA NE PƲƲSGO


Yaa tι Pãntekot Pastɛɛr sɛgd n yιι
ned sẽn pʋʋsde, la a sɛgd n yidga ministɛɛr sẽn
lugl pʋʋsg sẽn tar pãng vιιm zug me Wẽndoog
ning pʋg a sẽn maand pastɛɛrẽnda tʋʋmdã.


Koe-mooneg la zãmsg pʋʋsga zugu


Kʋlen-bil sẽn tar pãng wʋsg tι tιʋʋs
pʋʋsg ministɛɛr sẽn tar pãng wʋsg wẽn-dooga
pʋg yaa tι y mi n moondẽ la y maand zãmsg koe zu-kãens zutu. Yãmb
sã n maand woto, yãmb leb n dιkda a Zeezi mamsgo, Bãmb menga B toor ra zãmsda
nebã wʋsg sẽn kẽed ne pʋʋsga wɛɛngẽ
(Luk 18, 1; Mat 6, 5-15).


Yãmb tõe n tũnuga Wẽnnaam sẽn leok pʋʋsg
wakat sẽn loog kaset kũun n pʋʋse, n paas neba raood tι
b pʋʋse. Kaset kãens tõe n yιι Wẽnnaam sebra pʋgẽ,
kιbay wal tõnd rũnda zãmaana vιιm pʋgẽ yɛɛlã
pʋsẽ. Sẽn paasde yãmb sɛgd n dιka weer n kõ zãmsg sẽn
kẽed ne pʋʋsga la pʋʋsga yõodo.[24]


Wilgi neba pʋʋsgã


Pipi yaa tι yãmb sɛgd n kõo zãmsg pʋʋsga
zugu, la y sɛgd n wilga tẽedba pʋʋsga sẽn maand
to-to me. Neng-a to sẽn le paase, yaa woto la a Zeezi zãms B karen-biisã.
A pa kõb zãmsga ne noor gom-biis bal ye, B zãms-b la ne B menga vιιma
nao-kẽndrã. B talla pʋʋsg vιιm mamsg b taoore. A
Zeezi karen-biisa ra yãta a Zeezi sẽn da kẽnd ne lagem-n-tar ninga
ne B Ba sẽn be saasẽ wã sẽn da yaa neng ninga. Wakat a
yembre, b sẽn wa n yã B pʋʋsg pʋg loogr poore, b kos-b-la
woto: «Zu-soaba, zãms-y tõnd pʋʋsgo, wa a Zã sẽn da zãmsd-b
karen-biisã» (Luk 11: 1). Yãmb sẽn yaa Pãntekot Pastɛɛra yĩngã,
yãmb sɛgd n vιιmda pʋʋsg vιιm a woto buud pʋgẽ
yãmb karen-biisa sã n wa n kos yãmb tι-y wilg-b bũmbu: «Pastɛɛre,
wa-a Zeezi sẽn zãms-B karen-biisã pʋʋsgã, zãms-y tõnd pʋʋsgo.»



Sigl-y pʋʋsgo


Sẽn paasde, yãmb sɛgd n yõgna y wẽndoogã
t’a kẽ pʋʋsg pʋgẽ. Yãmb tõe n tũnuga pʋʋsg
sul la y lugl pʋʋsg wakat wa sẽn pʋgdã: 


Lugl-y pʋʋsg sula. Yãmb na n paasa neba
raood sẽn kẽed ne pʋʋsg sula luglg wẽndooga pʋgẽ.
Sull kãens tõe n luglame tι b yι ministɛɛr nins sẽn
yaa raopã, pagbã la kom-biisã ministɛɛr dãmb a taabã sẽn da zoẽ
n beẽ wã sõngdba. Sul-kãens tõe n paama luglg me sẽn na n yιl
n manes yɛll toay-toay sẽn welg tor Wẽn-dooga pʋgẽ,
saka pʋgẽ, tẽnga wall dũniyã fãa. Bõn-daab kãens tõe n yιι
Sιιg pʋgẽ wall yĩng pʋgẽ, yãmb sẽn
be zĩig ningã wall zãmaana fãa yĩnga. Makre, Wẽndooga neb kẽer
tõe n dat n pʋʋsa wẽndooga nekr yĩnga, tι neb a taab
rat n pʋʋs tẽnga laafι yĩnga. Ratem
a woto buud a taab bee wʋsg sẽn tõe n dat tι b ning-a pʋʋsg
pʋgẽ.


Yãk-y pʋʋsg raya. Yãm sɛgd n lagma pʋʋsg ray yãmb Wẽn-dooga pʋg
tʋʋma sʋka. Yãmb sɛgdame n yõgen pʋʋsg tʋʋmd
wẽndooga yĩnga, baa yaa vʋgr rasem a yopoe wã pʋga. Yãmb sɛgdame
n lugl semend de priyɛɛr dãmb la y yit-n kẽngd zĩ-solgdsẽ
n pʋʋsdẽ.


Makre, Pãntekot Pastɛɛr a ye n da
sɛgl semend de priyɛɛr la no-loe kẽeng pʋʋsg naoor
a yiib yʋʋmda pʋga, zãviye wã ne ziye wã kiuug pʋga. Tʋʋm
kãng sɛglga wakate, a paasa a neba raood tι b tigs wẽn-dooga
neb zak fãa ne a kosd kaseto, zo-rãmbã, yagsa la tʋmd-n-taasã kosd
kasetse, n gʋls n wa ne wẽn-doogẽ wã. B ra lebg n dιka
kosd kãens n gʋls sɛb zut n pʋι wẽn-dooga neba tι
b pʋʋsd b yĩng yibeoog la zaabr tigĩnsa wakate. Bark kaseng
n wa Wẽn-dooga la saka pʋg nao-kẽnd kãng yĩnga.


Wẽn-dot nins sẽn tẽed Sιιg-Sõngã
wʋsg maanda pʋʋsg yʋʋmd fãa rasem a yopoe wã sιngr
tι tãag Pãntekota dιmaas daare (semend a yopoe n be Pãntekota dιmaas
ne Paka dιmaas sʋka). Tigeng kãens sẽn welg toaya pʋse, wẽndooga
neb kota Wẽnnaam tι b pʋdg B Sιιga Wẽndooga pʋga.
B leb n pʋʋsdame tι, Pãntekota kibs kιdeng daare, bι tẽedb
wʋsg paam Sιιg-Sõngtodengo (Tʋm 1: 8; 2: 4). La b pʋʋsdame
tι neb wʋsg tõe n dιk-b mens n kõ Wẽnnaam wa bũmb
ning sẽn pιʋʋg Pãntekota pipi daarã (2: 41).


Yãmb tõe me n maan retrɛt ne yʋʋmd
fãa ne yãmb tʋmdẽn-taasã wal ne wẽndooga taoor dãmba. Yãmb sɛgdame
n bao Zu-soaba sagles ne yam sẽn ne pʋʋsga wakat raar yãgsʋg
wɛɛngẽ. 


Pʋʋs-y Wẽnnaam tʋʋmda yĩnga


Sombame tι d kel n paas pʋʋsga
pãng Afirik tẽns pãntekot Wẽndoog fãa pʋgẽ. Pãntekot Pastɛɛr
sɛgd n modgame t’a wẽn-dooga pʋʋsd wakat fãa Wẽnnaam
tʋʋmda na kẽng taoor dũniyã zug yĩnga. A Zeezi kosg sẽn
kẽed ne pʋʋsga wɛɛngẽ ra yaa woto, la d pa sɛgd
n dιk-a ne reem ye (Mat 9: 37-38). Yãmb sɛgd n taya y wẽndooga
ne pʋʋsg sẽn tar pãng Wẽnnaam soolma yalgr yĩng yãmb
sakã, y soolma, y tẽnga la dũniyã tɛk fãa yĩnga. Yãmb sɛgd
n lʋιya taoor tι y pʋʋs misõnɛɛr dãmb nins yãmb
tẽnga sẽn tʋm tẽn-taasa yĩnga, la yãmb Wẽndooga
sẽn tʋmd sõngr b rãmb nins zuta me yĩnga. La yãmb sɛgd n mi
n pʋʋsa neb sulla tus-kẽema nins gomda sẽn na n pa ta-b rãmb
ninsa dũniyã we-vιιnsa naasa pʋg yĩng me.[25]


PƲƲSG TAEEBO


Pastɛɛr dãmb nins sẽn tẽed
Sιιg-Sõngã sɛgd n banga pʋʋsg taeeb soma. Ad so-tũuds
yãmb sẽn na n tũ n tae pʋʋsg wa sẽn sɛgda. 


Reng-y n sιgl-y menga


 Wa tʋʋm nins fãa sẽn tar yõod wẽndooga
pʋgẽ wã, yãmb sɛgd n deng n sigla pʋʋsg t’a tall pãnga.
Yãmb sɛgd n deng n yãka wakatã la zĩig ning pʋʋsga sẽn
na n zĩndẽ wã. Sẽn paasde, yãmb sɛgd n talla tiginga võor
la a yõodo, la yãmb sẽn na n tik bũmb ning yell n tι
yιιdã. Yãmb sɛgd n talla koe-zug fãa ne
a pʋdg sẽn na n maan pʋʋsga wakatã. Yãmb tõeeme n kels
la-y bao tι wʋm koe-zut nins yãmb sẽn
na n pʋʋsa võore. Sẽn pʋgda, yãmb na n pʋιya kaset kãens ne neb nins sẽn wa pʋʋsga
yĩng tι y naag taab n pʋʋse.


Tũ-y wakatã-Pa-y yõk-n-meng pʋga


 Yãmb sãn wa n taet pʋʋsgo, yãmb sɛgd n tũu
wakatã la y pa yõk-n-meng pʋga. Neng-a to, yãmb sɛgd
n sιngame la y baas wa yãmb sẽn da kõ wakat ninga wã. Neb kẽer
n tar tʋʋm a taab n sɛgd n tι maan la b sũur na n yιι
noog ne yãmb sẽn tũud wakatã. Woto, b na n
talla ratem tι zĩnd wakat fãa.


 Sẽn paasde, yãmb sã n taet pʋʋsgo,
yãmb sɛgd n talla yõk-n-menga. Bõn-kãng rat n wilgame tι yãmb ka sɛgd
n bas pʋʋsga t’a ken yuusg pʋg ye, la yãmb sɛgd n paa
koe-zuga pʋg tιrga. A zemsame tι kõ-n-meng la yιιl zĩnd
wakat bilf pʋgẽ pʋʋsga sιngr wakate. La, tigunga yõod
sɛgd n zomba pʋʋsga zugu.


Pak-y sũurã n kõ Sιιg-sõngo


 Pʋʋsga sẽn sɛgd n paam yõgneg
sõma la a tik bũmb zug yĩngã, pʋʋsga taet sɛgd n paka
a sũurã n kõ Sιιg-sõngo. Yãmb sɛgd n paasa neba raood tι
b pʋʋs ne Sιιga (Rom 8: 26-27; 1 Ko 14: 15: Efɛ 6: 18)
la y bas y meng Sιιg-Sõng la B kũuna taeeb pʋgẽ (1Ko
14: 26).


PƲƲSG TIGING MAMSGO


Ned tõe n sʋkame: «Pãntekot tiging pʋʋsg
sɛgd n yιι wãna?» Sok kãnga leokr bee Wẽnnaam sebra pʋga.
Tʋʋma sebra kõta tõnd pipi Wẽndooga pʋʋsg mamsg sẽn
zemse. Pʋʋs kãng zĩnda Pãntekota raar loogr poore.


Wẽndooga ra bee rãmbg kaseng pʋgẽ.
Zʋιf rãmba taoor dãmb ra yõka a Pιyɛɛr ne a Zã. B
bugs-b lame la b kõ-b noor tι b ra le moon koɛɛga ne a Zeezi yʋʋr
ye. B sẽn wa n bas tẽn-tʋmdba tι b loogã, b lebg-n leba Wẽndoogẽ
wã n tι taas neba bũmb nins bãmb sẽn pιʋʋgã. Tẽedba
sιngame tι na n kẽ pʋʋsg pʋga. B pʋʋsga
la b pʋʋsga leokr bee Tʋʋma 4: 23-31. Sẽn tũ ne
tiging kãng pʋʋsgã, tõnd paamda zãmsg bugs-a tãab tõnd sẽn na n
tũnug n maan tõnd pʋʋsgã rũnda-rũnda: 


Tõnd pʋʋsga yalẽ 


Pipi bũmbu, yaa tι tõnd zãms tõnd sẽn
sɛgd n pʋʋs to-to, wan wãn to la d sɛgd n pʋʋse.
Wẽnnaam sebra wilgdame tι pipi tẽedbã ra «lagemda taab n zenkd
b koees n pʋʋsd Wẽnnaam» (Tʋm 4: 24). Woto, b pʋʋsga
ra kaeedame («b zẽka b koeese») la b ra loeya taaba («b lagma taab n zẽk
b koeese»). Tõnd sã n wa n tigim taab n na n pʋʋse, tõnd me sɛgd
n baoa Wẽnnaam ne kaeeb la d pʋʋs lagem-n-taar pʋga. Sẽn
paasde, tõnd sɛgd n maana d pʋʋsga ne tẽebo (Mar 11: 24). Neb
nins sẽn pʋʋs raar-n-kãng Zerizalɛma ra gũuda zãng tι
Wẽnnaam wʋm la B leok b pʋʋsgã. La tõnd sɛgd n maana
woto me rũndã.


Tõnd pʋʋsgã gom-biisi


Sẽn pʋgdã, tõnd sɛgd n zãmsa pʋʋsga
gom-biisi, wal bũmb nins yĩng tõnd sẽn pʋʋsdã.
Pipi tẽedba ra ka rιk b pʋʋsgã n tik b mensa yell zut ye,
baa tι b sã n tara zu-loees wʋsgo. B ra tika Wẽnnaam pãnga la b
kasengã zugu (Tʋm 4: 24-25). La b pʋʋs tι Wẽnnaam
daabã maan (v. 26-28). B leb n kosa Wẽnnaam tι B kõ b bãng-minim la
raood tι b moon koɛɛgã, baa ne rãmbga sẽn da yaa wʋsgã
(v. 29-30). B sẽn da kot Wẽnnaam tι b «tẽeg B nugã» b ra
kot-B lame tι B Sιιga tʋm ne pãnga. (Eze 37: 1; Luk 11: 20
ne Mat 12: 28; Tʋm 11: 21).


Tõnd pʋʋsga biisi


Tι baase, tõnd sɛgd n baoome tι
bãng bũmb ning tõnd sẽn paam tõnd pʋʋsga loogr poore. Tõnd
sã n pʋʋsd wa pipi tẽedbã, tõnd me sɛgd n gũume tι
Wẽnnaam puk B belma tõnd sũyã tiginga pʋgẽ. Wẽnnaam
sebra yetame tι: «La bãmb sẽn pʋʋs n sa, roog ning bãmb sẽn
tigmã rigimdame. Tι bãmb fãa pid ne Sιιg-sõngo. La bãmb moona Wẽnnaam
koɛɛga ne raoodo «(Tʋm 4: 31). Tõnd sã n pʋʋsd wa bãmba,
tõnd tõe n gũume tι Wẽnnaam leok tõnd pʋʋsgã wa B sẽn
leok bãmb pʋʋsgã. Tõnd tõe n gũume tι B pid tõnd ne bãmb Sιιgã
la B kõ tõnd pãng tι d yι Kirist kaset soab menemdba taoore.

ull ning b sẽn
boond tι Africa's Hope na-zakã sẽn be ‘’Springfield, Missouri,
États-Unis’’, tẽnga pʋgẽ, d yãta Afirik tẽnga naand sẽn
be lalsa zut taoor bɛd bɛda. Afirik naanda zugu, d yãta rao sẽn
tẽeg a nuga taoor naand sẽn be be. Raoa nug pʋgẽ, Wẽnnaam
sebr n be be. A moonda koe-noogã. Naanda mamsda Pãntekot koe-moondb tus-kẽema
sẽn be Afirik tẽensa ween-vιιs a naasã n moond Wẽnnaam
koɛɛga wa sẽn sɛgdã neb nins fãa sẽn na n wʋma
zutu. A leb n mamsda lagem-n-taar toor zall sẽn be Pãntekot pastɛɛra
ne a Wẽnnaam sebra sʋkã.


Wẽnnaam sebra ka wẽnd sebr a to
dũni kãnga zug ye. Baa ne a sẽn kιt kιbayã ne vẽenema,
a yιιda dũniyã sɛb a taabã. Ba ne a sẽn kõt zãms-sõngã,
a yιιda nao-kẽnd sõng tikr zãmsg sebre. Bãng-bɛda rãmb sũur
nooma ne yãab zulung ning sẽn be a pʋgẽ wã, la Wẽnnaam
sebra yιιda bãng-bɛd tagsg sebre. Wẽnnaam sebra tara «Wẽnnaam
menga goama» (Rom 3: 2). A pukda nimbuiida yel-wẽna la a wilgd Kirist sẽn
yaa fãagra sorã. Sapιtr kãnga na n goma lagem-n-taar ning sẽn be Pãntekot
Pastɛɛr ne Wẽnnnam sebra sʋka wɛɛngẽ
yelle. 


PASTƐƐR DÃMB NINS SẼN TẼED SιιG-SÕNGÃ
GETA WẼNNAAM SEBRÃ WÃN WÃNA


Pastɛɛr dãmba nins sẽn tẽed
Sιιg-Sõngã tara naneb ne Wẽnnaam sebrã wʋsgo. B tẽedame
tι yaa Wẽnnaam koɛɛg B sẽn kõ zãmaana, Wẽnnaam
sẽn yaa Sẽn-Ka-Sɛɛb koɛɛga. Sã n yaa ne Pãntekot
Pastɛɛre, Wẽnnaam sebrã n yaa ministɛɛr buud fãa yẽbgr
la a tũudum sore. Sebra pipi nug-tikr sẽn kõ «dũniyã ween-vιιs
a naasã Asãmble De Diye», b sẽn bool tι «Gʋls-sõmyã tikrã», gĩnda
Pãntekot Pastɛɛr yãab sẽn kẽed ne Wẽnnaam sebrã sẽn
yaa neng ningã: «Gʋlsg-sõmyã, sẽn be Kãab-Paalga la Kãab-Kʋdga
pʋgẽ wã, tika Wẽnnaam menga sẽn yaag b noor n gom a
zugu, la yaa Wẽnnaam menga sẽn puk b meng ne ninsaala, tẽeba
so-tũudum sẽn ka tudgd la a tar pãng la nao-kẽndr pʋgẽ
(2 Tιm 3: 15-17; 1 Tes 2: 13; 2 Pιy 1: 21).»[26]
Sẽn na n yιlẽ tι d paam yãab sẽn kẽed
ne bõn-kãnga võore, d welg-b-la zĩis-a naase: 


Wẽnnaam menga sẽn yaag B noor n gome 


Pipi, Pastɛɛr dãmba nins sẽn
tẽed Sιιg-Sõngã tẽedame tι «Gʋls-sõmyã, Kãab-Paalga
la Kãab-Kʋdgã fãa, yaa Wẽnnaam menga noor goama». Tõnd sã n yet tι
Gʋlsg-sõmyã yii Wẽnnaam nengẽ, d yetame tι Wẽnnaam
mengã n so b no-rɛɛsdbã la B tẽn-tʋmdb nins sẽn loogã,
n tae-b tι b gʋls tagsg la yam-yãkr nins bãmb sẽn datã. A Poll
kõo sιd ne gom-kãnga a sẽn wa n gʋlsdẽ: «Gʋlsg-sõmyã
zãng yaa Wẽnnaam n kõ tõndo» (2 Tιm 3: 16). A Pιyɛɛr
gʋlsa Wẽnnaam nao-kẽnd kãngã vẽeneg woto: «La sẽn
yιιda, bι y bãng tι bãngr gomd ba a ye ka be Gʋls-sõmyã
pʋgẽ ned sẽn tõe n bilg tι zems a meng tagsg ye. Bal bãngr
goama ka yι ne ned yam ye, la yaa Sιιg-Sõng sẽn tʋm
neb nins pʋsẽ wã n togs Wẽnnaam yĩnga» (2 Pιy 1: 20-21).


Tõnd sã n yetẽ tι Wẽnnaam
sebra yaa Wẽnnaam goama, tõnd dat n wilgame tι gom-biisa fãa yii Wẽnnaam
nengẽ. Wẽnnaam pa gelg goama yell bal ye, B gesame tι gʋlsga
nao-kẽndr tũ taaba, n yãgsg gom-biis nins sẽn zemsd ne Bãmb
meng tagsgã. A Zeezi kιsa sιd ne bõn-kãng B sẽn wa n yeel tι:
«A yaa nana tι yĩngr la tẽngã loog n yιιd tι tõog
kargr a yembr sãame» (Luk 16: 17). Wẽnnaam gom-biisã rat n wilgame tι
gomd bil fãa sẽn be Gʋls-sõmyã pʋg yita Sιιg-Sõng
nengẽ. Gomda bee be bala Wẽnnaam n dat t’a zĩnd
be.


Wẽnnaam sebrã sẽn yaa Wẽnnaam
tagsga yĩngã, b boond-a lame tι Wẽnnaam goama. Rat n bilgame tι,
Wẽnnaam sebrã boonda a meng tι «Wẽnnaam Goam» wall «Zu-soaba
gomd» sẽn yιιd naoor pis-naase.


 Wẽnnaam vẽnegre


Pastɛɛr-dãmba nins sẽn tẽed
Sιιg-Sõngã leb n tara tẽeb tι Wẽnnaam sebrã yaa «Wẽnnaam
vẽnegr ninsaal sẽn deege.» Bõn-kãng rat n wilgame tι Wẽnnaam
tũnuga Gʋls-sõmyã goama n puk B raabã dũniyã gilli. B puka B
raabã Wẽnnaam Sebra pʋg sẽn na n yιlẽ tι
nimbuiida tũnug n bãng Bãmba, n bãng B tʋʋma la B Soyã. B sẽn
kõ tõnd Wẽnnaam sebrã, Wẽnnaam wilgame tι B yaa Wẽnnaam
sẽn pukd B menga. Wẽnnaam sebra raab yaa vẽeneg tι Wẽnnaam
ratame tι rao buud fãa la pag buud fãa sẽn be dũniyã tɛk fãa
pʋgẽ tõe n bãng Bãmba, la b bãng B fãagra sorã.


Tudgr kae ye


Sẽn paasde, Pãntekot Pastɛɛr tẽedame
tι Wẽnnaam sebra ka tar tudgr ye. Yeel tι Wẽnnaam sebrã
ka tar tudgri, yaa sẽn dat n yeel tι sẽn ka zems ka a pʋgẽ
ye. Gʋls-sõmyã goama sẽn yit Wẽnnaam nengẽ wã yĩngã,
a yãaba yaa sιda, la a goama zemsame. Yιιn-yιιnda
yeela woto: «Wẽnnaam soɛyã zemsa zãnga» (Yιιl-Sõmyã 18: 30).
A Zeezi kιsa sιd kãnga kaset n yeele: «Yĩngr la tẽng na n
loogame, la mam goama paada wakat fãa» (Mat 24: 35).


Yaa sõma tι Pastɛɛr dãmba nins
sẽn tẽed Sιιg-Sõngã bãng tι tõnd sẽn yeel tι
Wẽnnaam sebra ka tudgdã, tõnd ka tik Wẽnnaam sebra lebgr buk ba a
yembr ye. Tõnd tika Gʋls-Sõmyã b sẽn gʋls ne nus hal sιgra
wakatã zugu. Neb nins sẽn lebgd Wẽnnaam sebrã ne buuda goam
toay-toaya tʋmda ne b pãnga fãa sẽn na n yιl n kõ sιd tι
b lebgra zemsa sõma. Baasgo, b sẽn yaa ninsaalba yĩngã, yaa tιlae
tι remsg zĩis zĩndi. La naoor wʋsgo, rems-kãens yaa bãoones
bala. Rũnda-rũndã, tõnd tõe n kõo sιd tι tõnd Wẽnnaam
sɛbã mamsda Wẽnnaam goama b sẽn vẽneg denem gʋlsdbã.


Tẽeba so-tũudg la nao-kẽndr sẽn tar
noore 


Tι baase, Pãntekot Pastɛɛr tẽedame
tι Wẽnnaam sebra yaa tẽeda «tẽeba so-tũudg la
nao-kendr sor sẽn tar noore.» Wẽnnaam sebra yeta rao wall pag sẽn
yaa Wẽnnaam biiga, b sẽn sɛgd n tẽ bũmb nins la b sẽn
sɛgd n vιιmd neng ninsi. Wẽnnaam sebra sẽn yaa Wẽnnaam
goama yĩngã, a tara noore. Bõn-kãng rat n bilgame tι d sɛgd n
saka zãmsg la tõod nins sẽn be a pʋgẽ wã. Rĩm a Davιιd
bãnga sιd kãnga. A boola Wẽnnaam Goama tι «Yãmb Goama yaa mam
naoã fιtla, la m sor vẽenem» (Ysy 119: 105).


WÃN TO LA PÃNTEKOT PASTƐƐR GELGD WẼNNAAM
GOAMA


Wãn to la Pãntekot Pastɛɛr sɛgd
n gelg Wẽnnaam sebrã? Nao-kẽnd bʋg la tags-bʋg la a sɛgd
n tall sẽn kẽed ne Gʋls-sõmyã? A sẽn tẽed tι
Wẽnnaam sebrã yaa Wẽnnaam Goama yĩngã, Pãntekot Patɛɛr
sɛgd n gelga Wẽnnaam sebra ne nao-kẽnd a tãabo: 


Waoogr sẽn sẽn zemse


Gʋls-sõmyã sẽn yit Wẽnnaam sẽn
yaa yιlgemd sũurẽ wã yĩnga, kιtame tι Wẽnnaam
sebrã meng yaa yιlemde. Gʋls-sõmyã sẽn yit Wẽnnaam sẽn
yaa yιlemda sũur pʋgẽ wã yĩngã, Wẽnnaam sebra
meng a toor yaa yιlemde. La Wẽnnaam sebrã sẽn yaa Yilemda yĩngã,
Pãntekot Pastɛɛra sɛgd n talla gelgr wʋsg ne-a. Pag wall
rao buud fãa sɛgd n nana Wẽnnaam Goama la a kõ-a waoogr kasenga. A
Poll pẽga tesalonisẽ tẽedbã nao-kẽndr a woto yĩnga:
«Yãmb sẽn deeg Wẽnnaam koɛɛgã …..yãmb ka reeg-a wa ninsaal
koɛɛg ye, la yãmb deeg-a la wa Wẽnnaam koɛɛg sẽn
tʋmd yãmb sẽn tẽeda pʋse» (1 Tes 2: 13). Pãntekot Pastɛɛra
sẽn waoogd Wẽnnaam sebra wa Wẽnd hakιιk gomda yĩngã,
a sɛgd n gũusa a meng n da wẽnems a zãmsgã n da kιt tι
sebra yeel yẽ sẽn dat t’a togs bũmb ninsa ye. A Pιyɛɛr
keoogdame tι neb nins sẽn maand woto wã maanda la ‘’ b mens sãoong yĩnga»
(2 Pιy 3: 16).


Nonglem sẽn zulum sιd sιda


Pipi yaa tι Pãntekot Pastɛɛr sɛgd
n waooga Wẽnnaam sebrã, la a sɛgd n talla nonglem sẽn yaa sιd
sẽn kẽed ne a zãmsgo. Yιιn-sõmyã gʋlsda wilgda sapιtr
119 pʋgẽ, nonglem sẽn kẽed ne Wẽnnaam Goama yelle.
Ne verse rãmb sõor sẽn tat 176, b gelgda yιιn-kãng wa Wẽnnaam
sabra pʋg sapιtr wok sẽn yιιd a taaba fãa. Yaa pʋʋs
wok sẽn dιk n tees Wẽnnaam.


Pʋʋs-kãnga sã n pid ne gom-noodã pʋga,
gʋlsdã wilga naoor wʋsg a Nonglem sẽn kẽed ne Wẽnnaam
Goama wɛɛngẽ. Makre, a yeela Wẽnnaam: «Mam sũur yaa
noog ne yãmb tõodã, bala mam nonga bãmba» (v. 47). La a tẽeg Wẽnnaam
wãn to la gom kãens tek yẽ vιιma: «Yãmb tõoda ratem n tar maam
daar fãa hal tι sũ-toog tar-ma.… La yãmb kasetã me yaa noog ne
maam; b sagenda maam» (v. 20, 24). Wa yιιn-yιιndã, Pãntekot Pastɛɛr sɛgd n
baoome tall tι paam
nonglem sιd-sιd sẽn
kẽed ne Wẽnnaam Goamã.


Sιd-kιseng sẽn tar pãnga


Sẽn paasde, Pãntekot Pastɛɛr sẽn
tẽed tι Wẽnnaam sebrã yaa Wẽnnaam goamã yĩngã, a
gomd a yell ne sιd-kιseng sẽn tar pãng wʋsgo. B miime tι
b tõe n tẽe bũmb nins sẽn be a pʋgẽ wã, la b kιs
sιd ne kãabs nins sẽn be a pʋgẽ wã. Pãntekot Pastɛɛr
sẽn tar kιs sιd zãng ne Wẽnnaam sebrã yĩngã, wa a
Abrahaam, a kõo sιd vẽeneg tι Wẽnnaam sẽn kãab bũmb
ninsã fãa, na n sιd paama pisdgu (Rom 4: 21).


Pipi yaa tι Pãntekot Pastɛɛr tẽedame
tι Wẽnnaam sebra yaa Sιda, la sẽn paasde, a leb n miime
t’a tara pãnga. Yιι ne Wẽnnaam Goama la B
naan bũmb faã (Zã 1: 1-3). Wẽnnaam sebra kõta
a meng kaseto: «Wẽnnaam Goama vιιme la
a tar pãnga. [ A] rιtame n yιιd sʋʋg sẽn tar noy a yiibu» (Ebr 4: 12). A Poll
bilga koe-nooga võor wa «Wẽnnaam pãngã, sẽn kõt ned ning fãa sẽn
tẽeda fãagre» (Rom 1: 16). Wẽnnaam sebra zĩ-kãensã la zĩis
a taab gomda Wẽnnaam Goama pãng yelle. Makre, sẽn tũ ne no-rɛɛs
a Ezayi noore, Wẽnnaam goma B Gomda yell t’a yaa: «wa saag sẽn niid
la sapιlem sẽn yit yĩngr n sigd la a ka
lebd be t’a ka zãgs tẽngã ne koom n kιt tι bõn-biis bul n yi,... woto me gomd ning sẽn yit mam noorẽ
wã: ka na n le wa mam nengẽ zaalem ye, a na n maana bũmb ning Mam sẽn
datã, la a na n tõoga bũmb ning ying Mam sẽn tʋm-a t’a tι maanã» (Ezy 55: 10-11).


Sẽn paasde, Wẽnnaam sebra
wildga tõnd tι Wẽnnaam Gomdã yaa sor vẽenem
(Ysy 119: 105), a fãagda Sιιgã (Zak 1: 21), a
wata ne tẽebo (Rom 10: 17), a manegdame (1 Pιy 1: 23), a soogdame (Zã 17: 17), a paasda tẽebo (Tʋm 20:
32), a maagdame la a fãagdẽ (Ysy 107: 20), a yιlgdame (Zã 15: 3), a kõta tõogre (Zoz 1: 8), a kõta sũ-noogo
(Zer 15: 16), la bũmbli a taab sẽn yιιd woto. Sιd kãensa sẽn pid ne pãng
yĩngã, Pãntekot Pastɛɛr tara kιs-sιdeng sẽn yaa kaseng ne Wẽnnaaam Goamã.


PASTƐƐR DÃMB NINS SẼN TẼED SιιG-SÕNGÃ
TƲƲM SẼN ZEMSD NE WẼNNAAM SEBRÃ


Yãmb sẽn yaa Pãntekot Pastɛɛrã
yĩngã, yãmb tara tʋʋm kẽer sẽn kẽed ne Wẽnnaam
Goamã. Ad tʋʋm kãens sʋk pʋgẽ tʋʋm a yoobe:



Tι bãng Wẽnnaam sebrã


Pipi, yãmb sɛdg n paama bãng-zulung sẽn
kẽed ne Gʋls-somyã. Bũmb ka kιtd tι Pãntekot Pastɛɛr tõog a tʋʋmda pʋg n leb n
ta gʋls-somyã bãng-zulung ye. La bũmb ka kιtd t’a leb n kong n ta Gʋls-somyã bãngr baa t’a sã n paoodẽ
ye. Yãmb sɛgd n kẽesa y toog ne Gʋls-somyã võor wʋmb wakat
fãa. Yãmb tõe n tunuga nao-kendr a tãab n maan bon-kanga: 


1. Daar fãa kaorengo. Yãmb tõe n paama Wẽnnaam Goama bãngr sẽn tũ ne Wẽnnaam
sebra kaorong daar fãa pʋgẽ. Yãmb sɛgd n baowame tι kẽes-y menga minim tι karem Gʋls-somyã
daar fãa pʋgẽ.[27]
Yãmb sã n dιk minit 15 tι karem Wẽnnaam sebrã daar fãa, yʋʋmd pʋgẽ
yãmb sɛta lame. Yãmb sã n dιk nao-kẽnd
kãngã beoog-beoog fãa, yãmb bangrã sẽn kẽed ne Wẽnnaam sebrã
paasdame. 


2. Tι Zãmsg pʋk pʋka. Yãmb tõe n
paasa y Gʋls-somyã bangr sẽn tũ ne zamsg nao-kendr dιkre. Wẽnnaam sebrã gomda nao-kend kãnga buud sẽn da be
Beere tẽedb nins sẽn yaa zʋιf
rambã yelle. A yetame tι: «bãmb deega Wẽnnaam
koɛɛgã [koe-noogã] ne b sũyã fãa. La bãmb baoo Gʋls-somyã pʋgẽ
daar fãa tι bãng bũmb nins ten-tʋmd a
Poll sẽn yet bãmbã sã n yaa tιrga.» (Tʋm
17: 11). Yaa sõma tι yãmb dιk Beere neba mamsg n maag-y mens n vaeesd Wẽnnaam goamã ne yõk-n-meng
n getẽ.


Yãmb sɛgdame me n bao sɛb sẽn
na n sõng yãmb y Gʋls-somyã kaoreng pʋga. Sɛb kãens pʋse, yãmb
sɛgd n lagma Wẽnnaam sɛb nins sẽn kõt Gʋls-somyã sapιtr
la verse rãmb yãab zĩisi, b bilsg zĩis la Wẽnnaam sebrã zãmsg
koe-zut a taab zĩisi. Yãmb sɛgd n baoa zãmsg sebr sẽn yaa Wẽnnaam
seb-sõngo. Wẽnnaam sebrã zãmsg seb-song Pãntekot sɛba sʋk yaa Wẽnnaam
sebr ning b sẽn boond a soab tι «Wẽnnam sebr zãmsg sẽn kẽed
ne vιιma tõr zãnga», sull b sẽn boond tι «layιιf»
sẽn yiisi. Sɛb gʋlsdba sẽn be «Springfield, Missouri,
États-Unis» tẽnga pʋgẽ.[28]


Sã n tõe, yãmb sɛgd n paama zãmsg Pãntekot
lekoll zãmsg zĩig pʋgẽ. Bõn-kãng na n paasa yãmb bãngra sẽn
kẽed ne Gʋls-somyã la yãmb ministɛɛrã tʋʋmd pãng
sõma. Afirik Asãmble de Dιye tara zĩ-bɛd sẽn kõt zãmsg sẽn
kẽed ne ministɛɛrã wɛɛngẽ. Naoor wʋsgo,
karen-do kãens tara gãag zĩis sõma. D sã n ges Afirik tẽns nins sẽn
be Sahara wĩndg sẽn yitẽ nug rιtg la Afirik tẽns
nins sẽn be wĩndg sẽn lʋιtẽ wã tẽns pʋsẽ,
d yãta Asãmble de diye lekoll ba na n yιι a yembre. Lekoll kãens kõta
Asãmble de diye la sẽn ka asãmble de diye tẽn-tʋmdb zãmsgo.[29]


3. Tι bĩng sũur pʋga. Yãmb sɛgdame
me n zãms tι bĩng Gʋls-somyã y sũyã pʋsẽ. Yãab sẽn
zems yaa tι yãmb modg n bĩng Gʋls-somyã pʋg gom-bi paal
wall zĩ-paal rasem a yopoe fãa pʋgẽ. Sẽn paasde, yaa bõn-sõng
tι yãmb zãms tι bĩng y sũura pʋg Gʋls-somyã zĩis
nins yãmb sẽn sɛgd n kõ zãmsg wall y moon koɛɛga zĩis
ninsa zutã. Nao-kẽnd kãng na n paasa yãmb bas-yaard y koe-moonga wakate. Bõn-kãng
na n paasa yãmb sũ-bĩngr koeesa me pãnga.


Vιιmd wa sẽn zems a
tõodã


Yiib soaba, yãmb sẽn yaa Pãntekot
pastɛɛra yĩngã, yãmb sɛgd n vιιmda wa sẽn zems
Wẽnnaam Goama tõodo. Tι bãng Wẽnnaam sebrã sẽn zãmsda
bal ka sek ye, yãmb sɛgd n baoome tι zãms-kãens tek yãmb vιιma
la yãmb ministɛɛrã. Wẽnnaam sebra sagendame: «bι yãmb yι
koe-sakdba, la y ra yι koe-kɛlgdb bala sẽn belgd yãmb mens ne
tagsg sẽn ka sιd ye. Bι y yι sakdba» (Zak 1: 22; ges Rom 2:
13). Ne yιιn-yιιndã, yãmb sɛgd n tõog n pʋʋsa
ne y sũura fãa,» «Mam yãka sιd sor n get yãmb tõodo. Mam gãta Yãmb tõogã
kãenkãe, Zu-soaba» (Ysy 119: 30-31).


Lebg-y Sιd Gomda vẽenega


Tãab soaba, yãmb sẽn yaa Pãntekot
Pastɛɛrã yĩngã, yãmb sɛgd n yãka yam tι tall gomda
wegsg bãngr sõma» (2 Tι 2: 15). Yãmb sẽn tẽed tι Wẽnnaam
sebrã yaa Wẽnnaam gomd sẽn ka saabã yĩngã, yãmb sɛgd n gũusa
y meng sõma n da wa mak tι wẽn Gʋls-sõmyã goam n tees yãmb meng
yam tagsg ye. 


Yãmb sɛgd n talla gelgr ne a Pιyɛɛr
keoogrã «neb nins sẽn ka tar yam vẽnegre la b yam sẽn yuusda»
tekda Gʋls-sõmyã võeyã, t’a lebg bãmb mens la neb a taab sãoongo (2 Pιy
3: 16). La yãmb sɛgd n saka gʋls-sõmyã tõodã wa sẽn sɛgda «zãms-y
neba wa sẽn zems sιd-koɛɛgã» (Tit 2: 1).


Bι misõ wã tʋʋmda kẽngd
taoor n yẽegdẽ


Naasẽ soaba, yãmb sɛgd n yãka
yam n bao tι wʋm Wẽnnaam tʋʋmda yell vẽenega la
y nadg pãng tι Wẽnnaam tʋʋmda kẽng taoor wa sẽn
zems Gʋls-sõmyã sẽn zãmsdã. Wẽnnaam sebra wilgdame tι Wẽnnaam
yaa Tẽn-tʋmda, la B tʋmda sẽn na n yιlẽ tι
B tʋʋmda dũniyã zugã na paam pidsgu. B nong n boola tʋʋm-kãnga
tι «missio Dei». Tʋʋmd ninga sẽn dog Wẽnnaam zuga
yaa tι B fãag la B bool ninsaal buud fãa bãmb goam sẽn yaa
toor-toore, la b soolem sẽn yaa toor-toor dũniyã zugu (Vẽn 5: 9).[30] 


Yãmb sẽn yaa Pãntekot Pastɛɛr
hakιιka yĩnga, yãmb sɛgd n taya wẽndooga t’a kẽes
a toog Wẽnnaam misõ kãnga yĩnga (Mat 24: 14). Rẽ wã, yãmb sɛgd
n wʋma Wẽnnaam sebra sẽn zãmsd bũmb ning vẽenega sẽn
kẽed ne Wẽnnaam misõ wã wɛɛngẽ. La y kẽes y
toog n tall wẽndoogã t’a maan a tʋʋmd Wẽnnaam misõ wã
pidsig yĩnga.


Moon-y la y zãms Wẽnnaam Gomdã


Nũ soaba, yãmb sẽn yaa Pãntekot pastɛɛra
yĩngã, yãmb sɛgd n mooname la y zãms nebã Wẽnnaam Gomda wa sẽn
zemse. Yãmb sã n maan bõn-kãnga yãmb na n sõng-b lame tι b «bι la b
paam yam-vẽnegr Zu-soaba pʋga» (2 Pιy 3: 18). La yãmb modg me tι
Wẽnnaam nebã «pid ne tʋʋm sõmyã «(2 Tι 3: 17). Yaa bũmb
sẽn tar yõod hal wʋsgo t’a Poll sagl a Tιmõte, a sιιg
pʋgẽ biigã: «Bι f moon Wẽnnaam koɛɛgã; la f
nang pãng wakat fãa; wilg nebã b kongre, la f lenge, la f sagl ne sũ-maasem
wʋsgo, la f zãms nebã» (2 Tι 4: 2).


 Pãntekot Pastɛɛr ning sẽn zãmsda Wẽnnaam
Goama wa sẽn zems na n paama keoore (Mat 24: 45-47). Ned
ning sẽn kong-a tʋʋmda pʋg bʋʋd na n yιι toogo (Zak 3: 1).


Tι wilg sebrã sẽn pukda ne pãnga


Tι baase, yãmb sẽn yaa Pãntekot Pastɛɛr hakιιka yĩngã, yãmb sɛgd n sɛgla
y meng n gom n wilg sιd ninga
sẽn be Gʋls-sõmyã pʋg yelle. Wa a
Polle, yãmb sɛgd n welga toor «koe-nooga koglg yĩnga» (Flp 1: 16). Sẽn
kẽed ne tẽn-tʋmdã sẽn bilgdã, yãmb «sɛgd n talla sιd
koɛɛg ning b sẽn zãmsã kãnkãe, sẽn na n yιlẽ tι
[yãmb] tõe n zãms neb a taabã sιdã la y tõog nin-kιιsdbã» (Tit 1:
9).


Yãmb sã n ning bõn-kãng y yama pʋga, yãmb
sɛgd n gũusa y mens ne piis nins Wẽnnaam sẽn kõ yãmbã, la
bι y rιlg Zu-soaba tẽedbã n fãag-b ne zãmb karen-saam dãmb la zãmb
kaorendã (Tʋm 20: 28-31). Yãmb tõe n tũnuga sιd koɛɛga
zãmsg yãmb sẽn na n dιk n taas wẽndoogã n maan bõn-kãnga. La yãmb
tõe n kogla piisã ne yãmb sẽn na n welg y mens ne ziri-koees sẽn ka
zemsd ne Wẽnnaam Goamã.[31]


____________________


Pastɛɛr dãmba
nins sẽn tẽed Sιιg-Sõngã sɛgd
n yιι rao wall pag sẽn nong Wẽnnaam Sebrã kaorengo. B sɛgd
n kõo sιd tι Wẽnnaam sebrã yaa Wẽnnaam Goama. Rẽ wã
yĩngã, a sɛgd n talla nonglem ne Wẽnnaam sebrã la b nan-a hal wʋsgo.
B sɛgd n bãnga Wẽnnaam sebrã n zãms-a la b moona Wẽnnaam nebã
ne gũus-n-menga.

Pãntkotã sιd koɛɛgã koglgo

astɛɛr-dãmb
nins fãa sẽn be Afirik n tẽed Sιιg-Sõngã tog n modg n
yalsa pãntekotã sιd pʋga wẽn-doog ning a sẽn be. Rẽ
yĩngã; b tog n gãda sιd ning sẽn be Wẽnnaam sebra pʋga
pãntkotisma sulla rãmb sẽn gãdã. B tog n tõog n kιsa sιd kãng
kaset.


Pa tι paam bʋʋm no-koɛɛm
wẽeb pʋgẽ ye; a yaa tι Wẽnnaam gomda paam pidsg
bala. Tõnd sẽn tẽed Sιιg-Sõng tʋʋmda tẽedba
vιιm pʋga na n tek-b lame tι b bãng a Kiris raabã sẽn
yaa tι maan dũniyã neba fãa tι yι bãmb karen-biisi (Mat 28:
18-20). B sã n pa bãng Sιιg-Sõng sẽn ya a soaba; a tʋʋma
pidsg yaa toogo.


Siizo sã n beẽ t'a bogrã ka be; ba a
noorã sã n dιtẽ; a pa tar yõod ye. La a boag a yiibã sã n beẽ;
a lebga tʋʋm teoogo. Yaa woto me la Wẽnnaam sebrã zãmsd Sιιg-Sõng
yellã. D sã n kengd Sιιg-Sõng yellã sẽn tekd ninsaal (wa tʋm-tʋmd
a Poll sɛba) sẽn gʋlsã n yĩm a pãng tι maan bõn-bãna
yell (wa Tʋʋma sebr sẽn gomdã); Sιιg-Sõng tʋʋmda
tẽedba vιιm pʋg pang woogdame, la fãagrã tʋʋmd sãamdame.
La yɛla a yiiba fãa sã n beẽ; nebã tõogd n wʋma Sιιg-Sõng
tʋʋmda võore. A yõodo, Wẽnnaam nebã vιι
sιιgã vιιm wa b sẽn wʋmd-a wã. La b tara tõog
tι Wẽnnaam soolma yalgr dũniyã zugu.


Sapιtr-kãngã gomda tʋʋmd
ning sẽn be pãntekot karen-saamb fãa zug t'a pa sιd pʋg wẽn-doogẽ
pʋga. Sιd kãng yaa sιd ning sẽn be-a Wẽnnaam sebra pʋgã
tι pãntekot sullã gãd la b tẽedã. Sιd-kãens gomda Sιιg-Sõng
tʋʋm tẽedba vιιm pʋga.


Afirik pãntekot sulla sã n dat n pa b sιda
la misoneerendã tʋʋmd pʋga tι Wẽnnaam soolma yalge, pãntekot
karen-saam-dãmb tog n paa pãntekot sullã tẽeb la b minungã pʋg b wẽnd-dotẽ
wã. B sã n pa tõog yel-kãngã, sulla pãng na n boogame t'a kιll wa karend
sul a taabã sẽn looge. B wẽnd dotã tõe n ket n tara sulla yʋʋr
bala, la b pãngã la b raooda Wẽnnaam tʋʋmda pʋg tõe n
boogame. B tõe n lebga wẽn-do-kʋd sẽn da vι n tall kaset
sõng sẽn looge n yaool n pa tar pãng rũndã ye. (2 Tιm 3: 5).


D BÃNG YẼBGRÃ VÕORE


Pãntekot rãmba bãngdba tika Wẽnnaam
goama fãa wa bãmb zãmsgã yẽbgre. Bãmb pipi tikr sẽn kẽed ne
Sιιg-Sõng pãngã kũun tʋʋmdã yĩng võor wʋmb
yaa Tʋʋma sebr sẽn be Kãab-Paalga pʋgẽ. Seb kãng pʋga,
b yãta Sιιg-Sõng pidbã, la a tʋʋmd ne neb tι b maand Wẽnnaam
soolem tʋʋma.


Tẽeb yẽbgr ning sẽn welg
pãntekota bãngdb ne sẽn pa-b pãntkotã bãngdb sʋka, yaa Tʋʋma
sebr sẽn gomd bũmb ningã võor wʋmbo. Sẽn pa be-b pãntekotã
pʋg gelgda Tʋʋma sebrã wa Wẽnnaam yell kibar. Sã n yaa ne
bãmba, Tʋʋma sebra gomda yɛl sẽn loog yelle, wẽn-doogã
sẽn yẽbg to-to Zeruzalɛm n tall n ta Rome dãmba soolem, sẽn
pa-b pãntekot rãmba gelgda Tʋʋma sebrã wa sebr sẽn gomd kʋdemd
yɛl sẽn looge.


La Pãntekotist-rãmbã yãabã ne Tʋʋma
sebrã yaa toore; b sakda ne tẽedb a taabã tι Tʋʋma sebra
gomda pipi wẽn-dooga yelle; la sẽn paase, b geta Tʋʋma
sebrã wa sebr sẽn yιιd kibay kιsg bala. Pãntkot rãmba tẽedame
t'a Luk n gʋls Tʋʋma sebrã n na n wilg tẽedba sẽn sɛgd
n vιιmd to-to n paam tõogr n gu a Zezi waoongo. Tʋʋma sebrã
kõta tõnd mamsg toay toaya, a Kiris tẽedbã sẽn tog n
vιιmd la b maan tʋʋmdã wakat kãng la rũndã. (Tʋm
1: 8)


Tõnd zãmsda Tʋʋma sebrã pʋga
t’a Kiris wẽn-doogã beeme tι yelg Sιιg-Sõng pãng n
kιs a Kiris kaset b zagsẽ hal n tãag dũni wã tɛka. A
wilgda karen-biisã sẽn paam tekr ne Sιιg-Sõng pãnga tι bãn
yãagd-ba. ( 5: 12-16; 6: 8; 15: 12). Tʋʋma sebrã pʋga Sιιg-Sõng
yãkda b tʋm-tʋmdba, la A yãagd-b ne pãnga zĩis toay-toay tι
b moond koe-noogã. B sẽn sakd Sιιg-Sõngã, a taet-b-la b sora
zug b sẽn togd n kẽngι fãa. B koe-nooga mooneg paamda Sιιg-Sõng
yãagre ne pãnga. (2: 4; 4: 31). 


Sιιg-Sõng sẽn yãagd
koe-nooga togsg Tʋʋma sebr pʋg wilgda pãntekot karen-saam dãmbã,
pãntekot wẽn-doog sẽn tog n yι to-to rũndã zãmaana.


D ZẼK PÃNTKOTÃ KÕBGO 


Pãntekotist-rãmbã tẽedame tι Tʋʋma
sebr wilgda vẽenega tẽedba sẽn tog n deeg Sιιg-Sõng
to-to. F tog n paama rogem-paalga n yaool n deeg Sιιg-Sõngo; la a
reegra bãnd yaa gom-zẽna. pãntekotist rãmba sẽn tika la woto: 


Sιιg-Sõng pidb zãmsgo.


Sιιg-Sõng pidbã zãmsg wilgdame «tι
sugrã kosg ne Sιιg-Sõng pidbã pa naagd taab ye.»[32] sẽn
pa tẽed-b Sιιg-Sõngã yetame tι ned sugr koosg wakat la a
paamd Sιιg-Sõng pidbu. La pãntkotist rãmbã tẽedame tι b
yaa toor-toore. La bãmb me tika zĩis a tãab Tʋʋma sebra pʋga:



1. Sιιg-Sõng reegr Samari tẽnga Tʋm 8: 4-17). Zĩ-kãngã, a Filip kẽnga Samari n tι
gom a Kiris fãagra yelle. Neba kelga koɛɛgã, n tẽ n paam lokr sʋtãana
nugẽ, la b paama koom lisgu (v a 5-8; 12). Yel-kãng rasem a wãn loogr
poore, a Piyɛɛr ne a Zã waame, n pʋʋs-b n tik-b ne-b nus tι-b
yaool n paam Sιιg-Sõng pidbu (v 14-17).


2. A Soll (Poll) reega Sιιg-Sõng
pidbu. (Tʋm 9: 1-19). A Soll sɛga a Zezi
Damaas sora zugu; a tẽe a Zezi n bool-B t'a «Zu-soaba» naoor a yiibu.(v
5; 22: 8-10). Poll kãng n wa n gʋls n yeel tι ned pa tõe yell «t'a
Zezi yaa Zu-soab» a sã n pa pid Sιιg-Sõng ye.(1Ko 12: 3). A Soll sak
n deega a Kiris zĩig pʋgẽ tι b bas-a t'a kẽ tẽnga
pʋga.(vɛrse a 6-9). Be, a Ananiyaas sɛga a Poll n bool-a tι
m «ba-biig a Soll» (v 17; 22: 13). Rasem a tãab loogr poore, a Ananiyaas
tik-a-la ne a nus la a Soll reega Sιιg-Sõng. (v 17-18).


3. Efeesẽ karen-biis piig la a yiibã
reega Sιιg-sõongo (Tʋm 19: 1-7).
Nin-bãmba ra tog n yaa Efeesẽ karen-do-paalga karen-biisi (18: 27). B tẽe
a Zã sẽn gom Zu-soab a Zezi sẽn yaa fãagda yelle. La a Poll
lis-b-la koom (v.5). Yaa rẽ loogr poor la a Poll tik-b ne a nus tι b
paam Sιιg-Sõng n gom gom-zẽna (v. 6).


Zĩis a tãaba fãa, d yãtame tι
sugrã kosg ne Sιιg-Sõng pidbã zãagda taaba. Sιιg-Sõng
waoonga võor sẽn yaa ninsaal tekr sιd-sιda kιtame tι
sugra kosg ne Sιιga pidb zãagd taaba. (Tʋm 1: 8)


Sιιg-Sõng pidb kaset yaa
gom-zẽna


Pãntekotist rãmbã zãmsdame tι Sιιg-Sõng
pidba reegda ne tẽebo; la yaa gom-zẽna n ya a kaseto.»[33] Tõnd tẽeba
tika Tʋʋma sebre. Tʋʋma sebr gomda naoor a nu neb sẽn
pid Sιιg-Sõng yelle. Zĩis a tãabo, sebra gomda neb sẽn pid
Sιιg-Sõng n gomd gom zẽn yelle.


Naoor a nu sebrã gomda neb sẽn pidi
wall b lis Sιιg-Sõng pʋgẽ yelle. Naoor a tã, sebrã wilgda
tõnd vẽeneg tι neb nins paam Sιιg-Sõng pidbã goma gom-zen
wa kaset sẽn wilgd tι b paama Sιιg-Sõng pidbu. Pipi soabã
yaa pãntekota raare, karen-biis sẽn ta koabg la pisi (120) «sẽn
paam Sιιg-Sõng pidb n gomd gom-zẽna wa Sιιg-Sõng
sẽn kõtã    (Tʋm 2: 3)». Yiib soaba yaa a Korneye zakẽ wã,
a Sezare tẽnga pʋga. Wẽnnaam sebra gomda a yell n yetẽ tι
«yιι lingr ne neb nins sẽn da be-b be wã tι b yã tι
nin-sõmyã mens paam Sιιg-Sõng pidbu bala, b ra wʋmda b sẽn
gomd gom-zẽna la b yιιndẽ n pẽgd Wẽnnaam» 10:
45-46). Tãab soaba yιι Efɛɛs a Poll sẽn sɛg
karen-biis piig la yiibã; Wẽnnaam sebra yeelame, tι «wakat ning a
Poll sẽn tik-b ne a nusã, b ra gomda gom-zẽn la b togsd bãngr goama.»
(19: 6)


Zĩis a yiibã sẽn kell tι b
gomd Tʋʋma sebr pʋgã, yeelame tι nebã sẽn paam-b Sιιg-Sõng
pidbã ra gomda gom-zẽna. Tʋʋma 8: 17 pʋga, a Piyɛɛr
ne a Zã tika b nus Samari tẽed paalsã zut la b reega Sιιg-Sõngo.
La a Luk pa togs vẽeneg tι b ra gomda gom-zẽn ye, la sebrã vẽnegdame
tι bũmb sẽn yaa vẽeneg la kιt kaset n zĩndi. Ra
liga bag a Simo hal t’a yãk a ligd n dat n da kũunã. Wẽnnaam sebrã bãngdb
naaga taab n sak t'a Simo sẽn yã wã ra yaa tẽed-paalsã sẽn da
gomd gom-zẽna. Bala sẽn sιng wakat kãnga, yaa bãn-kãng n da be
Sιιg-Sõng kũuna tʋʋma sebr pʋgã.


Yaoolem ned a ye b sẽn ye gomd a yell
Tʋʋma sebr pʋg a sẽn pid Sιιg-Sõng ya a Poll sẽn
yit Tarse, a Ananiyaas sẽn tik ne a nusi. (Tʋʋma 9: 17-18). Ba
tι sebrã pa sã n gomd vẽeneg t'a Poll goma gom-zẽna, a Poll
mengã kιsa kaset tι yẽ ra pʋʋsda ne gom-zẽna (1
Kor 14: 18). La tõe tι ya a sẽn nan sιng goam la wakat kãngã.


Yel-kãens fãa yinga, Pãntekotã bãngdbã tιka
bõn-kãens n yetẽ tι ned ning fãa sẽn pʋʋsdẽ n
baood Sιιg-Sõng pãnga tog n goma gom-zẽn a pidbã paalem. 


KOE-NOOGA ZÃNG TOGSGO


Bũmb sẽn tar pãng ne Pãntekot
karen-saamb yaa a sẽn na n togsd Wẽnnaam sebra tιrga a koe-mooneg
wala a zãmsga pʋga.


Koe-nooga togsg tara yẽbgr a naase: pipi,
a Zezi fãagdame; yiib soaba, a Zezi maagdame; tãab soaba a Zezi lisda Sιιg-Sõng
pʋga; naas soaba, a Zezi le watame. Pipi pãntekotist rãmbã ra tagsdame tι
wẽnd-dotã ra pa tolg n ningd tẽeba yẽg a naasa b nao-kẽndr
zug ye. Bũmb sẽn tar pãng tẽeb kãng pʋga, yaa tι ya
a Zezi yell la tõnd gomd tõnd zãmsga wala tõnd koe-moonega pʋga. Wakat kãngã
sẽn yaa wa Afrik pãntekotist wẽnd-dota tudga sorã, Yaa sõama tι
pãntekotist rãmbã lebg n wa kaorengã yãg a naasa zugu: 


A Zezi fãagdame


Koe-moonega pipi yẽgr yaa tι
togs neba t'a Zezi fãagdame. Yẽ bal n ya Wẽnnaam biiga la dũniyã
fãagda (Zã 20: 31; 1 Zã 4: 14). Pãntekotist karen-biisa tẽedame tι dũniyã
fãagr yita a Zezi zĩima pʋg sẽn daag kũum-dapika zugã. (Tʋm
4: 12; Kol 1: 20). Pãntekotist karen-saamb fãa sẽn tʋmd a tʋʋmd
sõama tog n goma wakat, wakat, bũmb ning sẽn maan kũum-dapika
zug, n kit tι nebã tek yam n kos sugr n tẽ Wẽnnaam gomdã. (Mar
1: 15).


A Zezi maagdame


Wẽnnaam goama yiibẽ yẽgr
yaa t’a Zezi maagdame; la Pãntekotist rãmba tẽeda bõn-kãng. B tẽedame
tι yel-wẽna sugr kũuni la bãasa maagr yita a Zezi zĩima pʋga.
Bãasa maagr yaa lohorem b sẽn kõ tẽedbã. (Ezy 53: 4-5; Mat 8: 16-17).
Ya rẽ tι Wẽnnaam sebra yetẽ, t'a «Zezi yaa yembr zaame,
rũnda la wakat sẽn ka sɛta.» (Ebr 13: 8). Wa b sẽn maag
neba pĩndã Wẽnnaam sebra pʋgã, b ket n fãagdame la b maagd rũnda
me.


A Zezi lisda Sιιg-Sõng pʋgẽ


Koe-noogã yãgre a tãabo, a Zezi lisda tẽedbã
Sιιg-Sõng pʋga, n kõt-b pãnga tι b lebg bãmb kaset rãmba dũniyã
pʋga. (Tʋm 1: 8). Pãntekotist rãmbã tẽedame t'a Kiris ned fãa
togame, la a tar noor tι reeg Sιιg-Sõngo wa Wẽnnaam goama
sẽn yeela. (v. 1: 4-5; Luk 24: 49).


Wa d sẽn gom poorẽ wã, yel-kãngã
welga toor ne sugrã kosgo. La gom-zẽna goam n wilgd Sιιga
pidbu. (Tʋm 2: 4). Pãntekotist karen-saamb fãa sɛgd n zãmsa a wẽn-doog
rãmb wakat wakat Sιιg-Sõng yellã, la a pʋʋsd-b yĩnga.[34] 


A Zezi na n le waame


Yẽgr a naas soabã, Wẽnnaam sebrã sẽn
gomde, yaa t'a Zezi na n le watame. A Zezi kãabame tι-b na n yii saasẽ n lebg n wa reeg b nebã (Zã 14: 3). B sã n na n
wa, sẽn ki-bã tẽeb pʋga n na n deng n vʋʋge; n lagem
ne sẽn ket n vι-bã n zẽk
n sɛg bãmba. (1 Tes 4: 16-17; 1 Ko 15: 51-52). Tẽedbã tara tẽeb
ne sũ-no-kãng (Tit 2: 13).


Neb nins sẽn vι-b ne a Kiris, n mi tι yẽ la b fãagda, n be sakr pʋgã reegda Zu-soaba yiibẽ
waoongã ne sũ-nooga. La sẽn pa tẽed-b a Zezi reegda koe kãnga
ne rabeem. Pãntekot karen-saamb fãa tog n togsa neba fãa a Kiris yiibẽ
waoongã ne raoodo tι rabeem kae ye. A tog n togsame tι neba bas yel-wẽna n vιιmd tιrlem pʋga. Bãng t'a Kiris watame tog n yika pãntekot tẽedbã
tι-b tʋʋm n mao tι neb nins sẽn da menema lebg n wa a Kiris pʋga.


PÃNTEKOTÃ WẼNNAAM TƲƲMDE.


Pãntekotã karen-saamb sẽn tar yam miime
tι pãntkotã vιιm la a Wẽnnaam tʋʋmdã maaneg
loee ne pãntkotã sιda. A tog
n bãngame tι neba kιs-sιda pa tik ninsaal yam ye, la yaa Wẽnnaam zugu (1 Ko 2: 4-5). Tẽeb
sẽn yaa sõama sɛgd n waa ne kaset sẽn yaa sõama; tẽeb sẽn
yaa sõama sɛgd n waa ne na-kẽndr sẽn yaa sõama. D na n yãa vιιm kaset vũgs a nu sẽn
wilgd tι b bee pãntekot rãmbã
sιd pʋga.


Vιιmd ne Sιιg-Sõngo


Vιιmd ne Sιιg-Sõng yaa pãntekotist rãmbã sẽn tẽed bũmb ninga
pidsgu. Yãmb sã n moond Wẽnnaam koɛɛga la y pʋʋsd ne
Sιιg-Sõng pãng ne tẽedba, a na n teka wẽn-dooga
gill vιιm. B na n lebga a Kiris kaset rãmba; la
a bee ne yãmb tι y wenemd nebã n tees nen-kãnga.[35]


Sιιg-Sõng taeebo Sιιg-Sõng pʋgẽ


Rιk pãntekotist rãmba sẽn tẽed bũmb ningã n zãms
karen-biisã; na n kιtame tι Sιιg-Sõng tae nebã. Yãmb sã n tae yãmb wẽn-dooga neb tι b kẽ Sιιg-Sõng belma pʋga, b pʋʋsga na n tekame n lebg ne pãnga.
Tʋm-tʋmd a Poll gomda pʋʋs kãng
yell (Rome-dãmba 8: 26-27; 1 Ko, 14: 14-15; Efɛ 6: 18).[36]


Kaset sẽn tar pãnga


A Zezi kãabame: «La Sιιg-Sõng sã
n wa yãmb zugu; yãmb na reeg pãnga; la yãmb na yι mam kaset rãmba» (Tʋm
1: 8). Nebã sã n deeg Sιιg-Sõngã, tι b nensa wẽnemd n tees
Wẽnnaam tʋʋmda, b na n kιsa a Kiris kaseta n yιιd
pĩnda. Yãmb na n yãag-b la koe-moonesa pʋg la wẽn-dot pagsgo.


Sιιg-Sõng kũuni


Wẽnnaam gomda togsg tιrg wẽn-doogẽ
wã na n Sõngame tι karen-biisã tι reeg Sιιg-Sõng kũuna.
Yãmb sẽn yaa pãntekot karen-saambã tog n kenga wẽn-dooga neb raood
tι b kẽng taoore la y kõ-b zãmsgo.[37]
Sẽn paase, yãmb sɛgd n kõ-b-la Sιιg-Sõng weer wẽn-doogẽ
wã. A yõodã yaa tι neb wʋsg na n paama lokre, maagre la Sιιga
pidbu.


Yãab ne misõ wã tʋʋmde


Yãmb sẽn wat n zãmsd y karen-biisã pãntekotist
rãmba sẽn tikã, koe-moonega togsg ratem n yikd wẽn-doogẽ wã.
Wakat ning karen-biisã sẽn na n pid ne Sιιg-Sõngã, n paam zãmsg
tι bee bãmb zug tι maan buuda fãa tι yι Kiris karen-biisã,
b sũiyã na n pida ne ratem kasenga tι togs koe-noogã zĩig fãa n
fãag sιιse. Yãmb tog n kenga wẽn-dooga raood ne yel-kãngã.[38]


____________________


Rũnda Pãntekot
wẽn-dooga gelgda Tʋʋma sebr sẽn gomd wẽn-doog ningã
yell tι yaa mams sõngo bãmb yãaba pʋg bala, a yaa Sιιg-Sõng
n taeta. A tara ratem ne koɛɛga moonego.Tõnd sẽn be yaoolem
wakat sẽn deng a Zezi waoongã, pãntekot karen-saam dãmbã sɛgd n yιι
pãntekotist rãmba b yãaba pʋga, b tẽeba pʋga la b minunga pʋga.
B sɛgd n zãmsa b karen-biisã tι b yι a woto.

Keng ne pãntkotã
Sιιgã vιιm la a tʋʋma 

ãntekotã pastɛɛr
a yembr sẽn tar yam n yeele: «tι yι pãntekotã koe-mooned yaa
toore, ne tι moon pãntekotã menga.» Welgr ning pastɛɛrã sẽn
dat n goma yaa tι koe-moaand tõe n yaa pãntekotist ne yʋʋr n
yaool n pa pãntekotist ne a tʋʋma ye. Pastɛɛr tõe n yeelame
tι yẽ bee pãntekot kaorengã sull pʋga n yaool n pa mi pãntekotist
tʋʋma la a yel-manesem. La Pastɛɛr sẽn yaa pãntekotist
karen-saamb sιd-sιda na n wilga a bãngre la a yel-manesem sõng wẽn-doog
ning a sẽn be wã pʋga.


Yaoolem sapιtra pʋga, tõnd yãa pãntekot
karen-saamb sẽn sɛgd n maan to-to n pa pãntekotist rãmbã sẽn tẽed
bũmb ningã pʋga. Sapιtr kãngã pʋga, d na n yãa tũudma
na-kẽndι a sẽn sɛgd n tũ.


KENG NE PÃNTEKOTÃ VιιM


Pãntekotã tẽedb fãa tẽedame tι tall tẽeb ne Wẽnnaama yaa sõama la pa sek ye. B tika a
Zak goama sẽn yetã: «yãmb tẽedame tι Wẽnnaam a ye bal n
be; yãmb maanda neere. Zĩn-dãmba me tẽedame n digd ne dabeem.» (Zak
2: 19)


Pãntekotist rãmbã zãmsdame n yetẽ tι
sẽn yaa kaseng n yιιd m tara tẽeb ne Wẽnnaama rẽnd
f reng n tar lagem-n-taar n loe ne Wẽnnaam. Lagem-n-ta kãng kaoosdame n yιιda.
Lagem-n-ta kãng tũuda ne yɛl a tãabo: tekre Sιιg-Sõng pidbu
la loe-n-meng daar fãa ne a Kiris. D na n gesa yel-bãmbã a tãabã, la d ges pãntekot
Pastɛɛr sẽn sɛgd n tʋʋm to-to wẽn-doog
ning Wẽnnaam sẽn ning-a t'a tʋma. 


Rogem-paalga


Pipi yãmb tog n kenga ne rogem-paalga zãmsg
yelle. Yãmb sɛgd n wilga wẽn-doogã, tι yaa tιlae t'a b
paam rogem-paalga. Yãmb tog n baoome tι bãng yãmb wẽn-dooga rãmb fãa
sã n deega a Kiris tι ya b fãagda. Yaa woto la a Zezi maan ne a Nikodɛm.
B yeela dĩin taoor-soaba ya: «yaa tιlae tι yãmb paam
rogem-paalga» (Zã 3: 7). A Zezi
gom-kãensa tog n bee yãmb noorẽ, wakat ning yãmb sẽn moond Kiris koɛɛgã.


Paam rogem-paalga rat n yeelame tι f
lebga Wẽnnaam biiga. (Zã 1: 13; Zã 3: 5; Zã 3: 8). Ned sẽn paam
rogem-paalga, yaa ned sẽn yãk yam ne yamleoogo n deeg a Kiris, n sak tι
Bãmb la a Zu-soaba la a fãagda, n kos a yel-wẽna sugr, la a rιk a sιdã
fãa n kõ Bãmba. Wakat kãnga, Sιιg pʋgẽ tekr na n zĩnda
a vιιma pʋga. Kiris na n deega a vιιma, tι Sιιg-Sõng
kẽ n teka. Tʋm-tʋmd a Poll gʋlsame: «Ned sã n tũud
Kiris, yẽ yaa nin-paalga; bõn-kʋda fãa loogame. Gese, bũmb fãa
lebga paalse» (2 Ko 5: 17).


Sιιg-Sõng pidbu


Tall nebã tι b kos sugra loogr poore,
yãmb sã n yaa pãntkot sulla Pastɛɛre, yãmb tog n maoome tι
sug-kot-paalsã leb n paam Sιιg-Sõng pidbu. Woto yaa pipi wẽn-dooga
sẽn da maande. Zeruzalem tʋm-tʋmdba sã n da wʋm tι
neb n kos sugr Samari, b lebd n tʋma a Piyɛɛr ne a Zã tι b
tι maan pʋʋsg ne-ba tι b paam Sιιg-Sõng pidbu.(Tʋm
8: 14-17). Yʋʋm a wãn loogr poore, a Poll kẽnga Efeezẽ tẽnga;
pipi sʋkr a sẽn sʋk karen-biisã, yaa: «yãmb sẽn tẽ
wã, yãmb reega Sιιg-Sõng bι? (Tʋm 19: 2). A Poll sẽn
wʋm tι b pa reeg Sιιg-Sõngã, a leb n tik-b-la ne a nus, la
Sιιg-Sõng waa b zut tι b gomd gom-zẽna la b togsd bãngr
goam. (Tʋm 19: 6)


Yãmb sẽn yaa pãntkot karen-saambã, y
tog n dιka a Zezi karen-biisã mamsg n tʋm tι sug-kot paalg fãa
paam Sιιg-Sõng pidbu. Karen-saambã sɛgd n maoome n bãng
karen-biisã sẽn paam Sιιg-Sõngã sã n wʋmda a võore. Wẽnnaam
kõta b Sιιga tι neb nins sẽn na n deega paam pãng n tõog n
yι a Kiris kaset rãmba. (Tʋm 1: 8). Yãmb tog n zãmsa sug-kot paalsã tι
b gom a Kiris fãagra yell ne b roagdbã la b zo-rãmba.


Yãmb sã n dat n bιιs wẽn-doogã,
n kιt t'a vι ne Sιιg-Sõngo; karen-saamba sɛgd n zãmsa
karen-biisã tι b bao Sιιg-Sõngo. Yãmb zãmsgã tog n pʋιι
zĩis a tãabo: pipi Sιιg-Sõng pidb yaa bõe? Yiibu, bõe tι tẽed
fãa sɛgd n bao Sιιg-Sõng pidbu? Tãab soaba, wãn-wãn la ned tõe n
paam Sιιg-Sõng pidbu? [39]


Yãmb tog n paama weer neba sẽn tõe n
bao Wẽnnaam Sιιgã. Wilgdame tι yãmb porgarma pʋga, yãmb
tog n baoo weer tι wẽn-dooga neb tõe n pʋʋs n bao Wẽnnaam
Sιιgã pidbu. (Luk 11: 13). Sẽn paasde yãmb tog n maoome tι
laafι zĩnd wẽn-dotã tʋʋm pʋs sẽn na yιl
tι nebã tõog n deeg Sιιg-Sõngo. Vιιm sẽn yaa sõma
laafι pʋg woto na n kιtame tι Wẽnnaam belma puk tẽeb
pʋg ne kιdeng Wẽnnaam nebã sʋka.[40] 


Daar fãa lagem-n-taare


Yãmb tog n bao n bãnga yãmb wẽn-dooga
karen-biis sã n vιι lagem-n-taar wakat fãa ne a Kiris. A Zezi gelga bõn-kãng
wa ned sẽn be ne a Kiris. (Zã 15: 4-7). A Poll boond-a lame tι ned sẽn
kẽnd ne a Kiris lagem-n-taar pʋga. (Galat-rãmba 5: 25). Yãmb sɛgd
n zãmsa nebã tι pa sugrã kosgo, bι pid ne Sιιga bal ye, tẽedbã
tog n dιka sard tι vιιmd lagem-n-taar ne a Kiris n ka bas Sιιg-Sõng
pʋga ye. (Zã 14: 16-18; 23; 1 Zã 1: 3) 


Ne Wẽnnaam gomdã la mams-sõngo yãmb
tog n zãms-b la sẽn pʋgdã: 


·        
 «kẽn ne Sιιg-Sõngo»
(Gal 5: 25)


·        
«vιιmd ne Sιιg-Sõng»
tι f tagsga fãa loe ne Sιιg-Sõng
sẽn datã. (Rom 8: 5-6).


·        
Reeg Wẽnnaam Sιιgã t'A kẽn
ne yãmb n yaa yãmb avoka, y Sõngd la y bɛlsda. (Zã 14: 16).



·        
«Bι y maan pʋʋsg la kosg wakat fãa
ne Sιιg-Sõng pãnga n da bas ye» (Efɛ 6: 18; Rom 8: 26; Zʋʋ
20).


·        
Paam-y lagem-n-taar ne Sιιg-Sõngo, n sιιs
neba sũyã, b sẽn kelgd Wẽnnaam goama wakate. (Zã 16: 13).


·        
Wom Sιιg-Sõng biis b vιιma pʋga.
(Gal 5: 22-23)


Yãmb sã n dat tι
yãmb raaba pidi, yãmb tog n zãmsa karen-biisã Wẽnnaam goama Sιιg-Sõng
yellã. Yãmb meng vιιma tog n yιι mamsg la kõ kaset Sõng y Wẽnnaam
tʋʋmda pʋga.


KENG NE PANTEKOTÃ TƲƲMA


 Sẽn paas yãmb sẽn zãad Wẽnnaam
neba, yãmb sẽn ya pãntekot Pastɛɛrã tog n talla tẽedba pãntekota
minung la b sẽn tẽeda pʋga. Rẽ yĩnga, yãmb tog n kẽesa
y meng yɛll piig pʋgẽ sẽn ya pãntekotist rãmba sẽn
tẽed yãmb wẽn-doogẽ wã:


Moon ne Sιιg-Sõng pãnga


Pipi, yãmb sẽn yaa pãntkot pastɛɛrã,
yãmb sɛgd n deega Sιιg-Sõng pãngã n togsd Wẽnnaam goama. Õgsõ
wã yaa Wẽnnaam pãng sẽn tʋmd tẽed vιιmẽ
ne bõn-bãn a Sιιg-Sõng pidb loogr poore. A Sõngd-a lame t'a tʋmd
ne pãnga, raoodo la bõn-bãna. yãmb sã n baood õgsõ wã, yãmb rιkda a Zezi
ne a karen-biisa mamesgo. A Zezi goma B menga yell n yeele: «Wẽnnaam Sιιga
bee ne maam bala B yɛlg-a-la maam tι m togs koe-noogã». (Luk 4: 18).
A Zezi karen-biisã me moona koɛɛga ne Sιιg-Sõng pãnga. (Tʋm
2: 14-18; 4: 8; 13: 8-12).


Yãmb tõe n boola Wẽnnaam Sιιga
pãng t'a wa yãmb zug yãmb sẽn moond koɛɛga wakate. A sã n wa, yãmb
deegd-a-la ne tẽeb n tõog n togs Wẽnnaam goama ne pãnga. (Tʋm
4: 31). A Zezi kãabame tι bãmb na n yãaga b nebã Wẽnnaam tʋʋmda
pʋg ne bãna la bõn-bãna. (Mar 16: 15-18).


Pʋʋsg bãad rãmb yĩnga


Yiibẽ soaba, yãmb sẽn yaa pãntekot
Pastɛɛr sιd-sιdã, yãmb tog n kẽesa y meng bãad rãmba
pʋʋsg yĩnga. A Zezi tʋma b karen-biis pig la yiibã ne tõ-kãngã:
«Maag-y bãad rãmba, vʋʋg-y kũum, la y maag wãooba, la y rig zĩn-dãmba.
Yãmb reega zaalem bι yãmb me kõ zaalem.» (Mat 10: 8). A Zak yeela kaorenga
taoor dãmb yaa; «Ned bee yãmb sʋk n ka laafι bιι? Bι a
bool Wẽnnaam tẽedba kasem dãmba, la bι bãmb tik a soab ne kaam
ne Zu-soaba yʋʋr n pʋʋs Wẽnnaam a yĩnga. Tẽeb
pʋʋsg na n maaga bãadã. La Zu-soaba na yik-a t'a paam laafι»
(Zak 5: 14-15).[41]


Kõ-n-meng misõ tʋʋmd yĩnga


Tãabẽ soaba, yãmb sẽn yaa pãntekot
karen-saamb mengã, sɛgd n bãngame tι kõ-n-meng tʋʋmda yĩng
n yaa bõn-kasenga. Yãmb sẽn yaa pãntekotist sιd-sιdã, yãmb tʋʋmd
yaa kõ-n-meng zãng ne y sũur fãa Wẽnnaam tʋʋmdã. A Zezi rιka
Sιιg-Sõng pãngã n yãagd Wẽnnaam tʋʋmdã. Rẽ la B
sẽn yeele: «Sιιg-Sõng sã n wa yãmb zugu, yãmb na yι mam
kaset rãmb Zeruzalem, Zʋde la Samaari hall n tι tãag dũniyã tɛk
fãa» (Tʋm 1: 8).


Wẽn-doog pa tõe n yeel tι yẽ
yaa pãntekot wẽn-doog t'a pa maand tʋʋm kãeesa ye. Yãmb sã n
yaa pãntekot karen-saamba, yi n moon neba koɛɛgã tog n zĩnda yãmb
wẽn-dooga porgarem pʋga.


Rẽ yĩnga, yãmb tog n mooname la
y zãms Wẽnnaam daabã. Wẽnnaam raaba yaa tι bool la b fãag buud
fãa, ned fãa, tẽng fãa sẽn deng a Kiris yiibẽ waoogã. (Mat 24:
14; Vẽn 5: 9). Yãmb tog n baoo n bãnga wẽn-doogã neb sã n mii b sẽn
sɛgd n maan n pids Wẽnnaam tʋlsmã.


Yãmb tog n maana sore, neba fãa sẽn
na n kẽes b toogo sιιsa fãagr yĩnga. Yãmb tõe n Sõng-b
lame tι b kẽnd koe-moonese, kroazaad rãmba, zak-zak koe-moonego. Pãntekot
wẽn-doog fãa tog n ninga koe-moonegã tʋʋmd a yʋʋmda
porgarem pʋga. karen-biisa sɛgd n maanda ligd-loab, pʋʋsgo
misionɛɛr tʋʋmda yĩnga.[42]


Wẽnnaam boolgo


Naasẽ soab, yãmb sẽn yaa pãntekot
pastɛɛrã, sɛgd n goma Wẽnnaam boolga yelle; Wẽnnaam
boolga yaa toor-toore. Yaa Wẽnnaam n tʋm a Zezi, t'a Zezi me tʋʋmd
neb tι b tι bao neb n wa. (Mat 4: 19; Zã 20: 21). B yeela a
karen-biisa yaa: «pa yãmb n yãk maam ye; yaa maam n yãk yãmb, n kõ-y tʋʋmd
yeel tι y kẽng n wom biisi.» (Zã 15: 16).


Pãntekot wẽn-doogã sã n na yalg wa Wẽnnaam
sẽn datã, a tog n paama wẽn-do-pagsdba, Pastɛɛr dãmba,
Misionɛɛr dãmba, la koe-moondba. Rẽ wã, yãmb tog n kenga y neba
pelse tι b kelg Wẽnnaam boolg tι B sã n wa gom bala, wa tʋm-tʋmdbã
sẽn zĩnd pĩndã, bι b leok «ad maam, tʋm-y maam» (Ezy
6: 8).[43]


Sιιg zabre


Nu soaba, fo sã n yaa pãntekot
karen-saamba, f tog n sɛgla f meng Sιιg zabr yĩnga. Fo tog
n segla f meng wakat fãa n zab ne lik-pãnsoaadb sẽn yikda. Yaa woto la a Zezi ne tʋʋm-tʋmdba maan-yã. (Mar 1: 21-28;
Tʋm 16: 16-18). Yãmb me tog n sɛgla y karen-biisã zab kãng yĩnga.[44]


Waoogr sẽn tar pãnga


Yoob soaba, Yãmb tog n maoome tι y wẽn-doogã waoogd Wẽnnaam
ne Sιιg-Sõng pãnga. Woto
yaa kaoreng sẽn zemsd ne pãntekotist rãmba yalẽ. neba mii pãntekotist
rãmbã tι b kõta b mens zãng b
kaorenga pʋga. B yιιnda ne sũ-noogo waoogra wakate, n pãbd nus-pogse, saooga la nus zẽgsgo
n waoogd Wẽnnaam. Waoogra tog n yιι ne Sιιg-Sõng
taeeb la ne sιda. A Zezi yeela b karen-biisa ya: «Wẽnnaam yaa Sιιga;
yaa rẽ tι b waoogdba tog n waoog Bãmb ne Sιιg la ne sιda.»
(Zã 4: 24) A Poll paasame n yeele: «Sιιg-Sõng sẽn
be zĩig ning fãa, lohorem bee be.» (2 Ko 3: 17).


Wẽnnaam waoogrã wakate, yãmb tog n
paasa yιιn-yιιdbã raoodo tι b waoog Wẽnnaam b zĩira
yĩnga ne b sũiyã fãa; wakat kãnga, wẽn-dooga neb gill tog n
paka b sũiyã n kõ Wẽnnaam.[45]



Kaset kιsgo


Yopoe soaba, yãmb tog n sagla y karen-biisã
tι b pʋιt b kaset rãmba ne neb a taabã. Wẽnnaam neba sɛgd
n minima me tι kιsd kaset wakat fãa Wẽnnaam sẽn maan-b
neere. (1Pιy 3: 15). Wẽnnaam sebra yetame: «Wẽnnaam sẽn
fãag-b rãmbã kιs kaseto.» (Ysy 107: 2)


Kaset rãmba kιsg wilgdame tι yãmb
yaa Kiris kaset rãmba. Ya bõn-bil sẽn tar pãnga ne tẽedbã tι b
pʋιt kaset rãmb ne neb nins sẽn na n ka paam fãagrã. yãmb sɛgd
n paasa karen-biisa raood ne bõn-kãngã. Yãmb tog n baoa weer kaset rãmba kιsg
yĩnga wẽn-doogẽ wã tι neba bãng Wẽnnaam Sιιga
sẽn tʋmd to-to b vιιma pʋga.


Sιιg-Sõng kũuna


Nii soaba, yãmb sẽn ya pãntekot
karen-saambã, yãmb tog n mao me tι Sιιg-Sõng tʋʋma puk
pʋʋsga wakat tι neba reeg kũun dãmbã. Woto la Kiris pipi wẽn-dooga
ra maanda, laa a sɛgd n yii rũnda-rũnda pãntekot wẽn-dooga
me manesem. Makre: (Tʋm 11: 28-30; 13: 1-2; 21: 10-14). 1 Ko 12: 8-10 a
Poll gomda Sιιg-Sõng kũun a wae wã yelle.


«Sιιg-Sõng kõta yembr yam goam la
a to yam-vẽnegr goama, la yaa Sιιg a yembre; la bãmb kõta ned a
to tẽebo, la a to maagr kũuni; la yaa Sιιg a yembre. La bãmb
kõta ned a to pãng tι maan bõn-bãna, la a to bãngr goama, la a to sιιs
buud bãngre, la a to gom-zẽna, la a to gom-zẽn reesgo. La yaa Sιιg-Sõng
a yembre bal n maand bõn-kãees n kõt ned kaam fãa wa sẽn zems bãmb meng
raaba.»[46]


Yãmb sã n zãmsd neba tι b bao kũun
bãmbã, wẽn-dooga na n bιιιme, Wẽnnaam yʋʋr
na n paama waoogre la a soolem na n yalgame.


La yãmb tog n bãngame tι Sιιg-Sõng
kũunsã pa zĩig pʋgẽ ye; a tũuda ne yam-yãkre la raood
tι bao (1 Ko 12: 31; 14: 1). Yãmb tog n baoa Sιιg-Sõng kũunsã
yãmb menga vιιm pʋga tι yik neb a taab me ratem tι
bao-a. A baooba tũuda ne zãmsgo. Yãmb sɛgd n zãmsa karen-biisã kũuna
sẽn sɛgd n zã to-to. Yãmb tõe n yãnga kũuna y sã n kõt kũuna
weer t'a tʋmd wẽn-dooga pʋga. (1 Ko 14: 26) la b gũus tι ra yι yaar ye. (1 Ko 14: 39-40).[47] 


Se-yõkr pʋʋsgo


Wae soaba, yãmb tog n tae-ya y wẽn-dooga
se-yõkr pʋga. Wa wẽn-dooga sẽn da yaa to-to Tʋʋma
sebr pʋgã, pãntekot wẽn-doog ninsabls tẽng tog n yιι wẽn-do-vιιg sẽn pʋʋsde.
(Tʋʋma 1: 14; 4: 23-32; 12: 5; 13: 2). Wa a Zezi sẽn zãms B
karen-biisã pʋʋsgã, yãmb me tog n zãmsa y karen-biisã pʋʋsgo.
(Luk 11: 1-13) Yãmb tõe n maana zãmsg wakat wakate n wilgd-b pʋʋsg la
pʋʋsg vιιm nao-kẽndre wẽn-dooga
pʋga. Karen-saamba sã n vι ne pʋʋsgo,
karen-biisã na n paama raoodo la b rιk mamsg n pʋʋsdẽ.
(Luk 11: 1; Yik 33: 10).[48]


Tιrlem vιιm


Yãmb sẽn yaa pãntekot karen-saambã, y
sɛgd n modgame tι karen-biisa vιιmd tιrlem vιιm sẽn waoogd Wẽnnaam yʋʋre. (1 Zã 2: 6). Vι-Sõng yaa Wẽnnaam goama sakre sẽn wilgd tι yãmb yaa pãntekot tẽedba. (1 Piyɛɛr 1: 16). Wa tẽeba
sẽn dat bũmb ningã, a Kiris karen-biisa me sɛgd n maoome n vιιmd
wa bãmba. B tog n yιι pʋ-peelem dãmba bala, bãmb sẽn tũuda
a soabã yaa pʋ-peelem soabã. A Poll ra gomda ne Filipẽ dãmba woto: «Bι
y maan bũmb fãa tι yẽgõng ne yam-yuusg ra zĩnd ye, tι
yãmb na yι neb sẽn ka tar yell ye, la sẽn tar pʋ-peelem,
la sẽn yaa Wẽnnaam kamb sẽn ka tar dõdb nin-kιιdsba
ne nin-wẽensa sʋk ye, neb nins yãmb sẽn yãgd b sʋk wa fιtel
dãmb dũniyã pʋgẽ n talld vιιm koɛɛga kãn-kãe
wã.» (Flp 2: 15).


Yãmb tog n wilga y neba, ne zãmsgo b sẽn
sɛgd n yι a Kiris mamsg ne vιιm sẽn yaa tιrga la
sõama la yιlgemde. Karen-saamba meng vιιma tog n kõo mams-sõngo.
A Poll yeela Filipẽ tẽedba ya: «Yãmb yaa kaset rãmba, la Wẽnnaam
me yaa kaset soaba, tι tõnd da kẽnda ne pʋ-peelem la tιrlem
yãmb tẽedba sʋk tι rõdb kaẽ ye.» A ye yeela tẽedbã
tι yaa: «Bι yãmb yι mam togs-n-taas wa ma me sẽn yaa Kiris
togs-n-taagã.» (1 Ko 11: 1). Yãmb a karen-saamba sɛgd n tõog n yeela woto
y karen-biisa taoore.


____________________


Pãntekotist sιd-sιdã
pa tog n yaa tẽeb kalem-kalem soab ye. Pãntekotisem halaal yaa tι
bao tιrlem n vιιmd wa tõnd tẽeb yaab rãmbã b sẽn gom
b yell Tʋʋma sebr pʋgã, la karen-biisã sɛb pʋsã. Pãntekot
Pastɛɛr fãa sɛgd n talla a wẽn-doogã neb n kẽn tιrlem
sor zug, la kaset Sõng zug wa pãntekot tẽeda.


 







 ~ Sapɩtr
12 soaba ~ 



Pẽg bũmb ning pãntkotã sẽn bas ne tõndã 

 Leila McKinney rag
n yɩɩ pipi misõneer sẽn tʋm ne Afrik soolem kamba. Yẽ
reega Sɩɩg-Sõng pidb wakat ning Sɩɩg-Sõng sẽn sig-b sẽn
zĩnd yʋʋm 1906 tɩ ta yʋʋm 1908 Azusa Street Los
Angeles ne Kalifornie sẽn be Amerik soolema. Nekra ra pida ne ratem tɩ
maan tʋʋmda, la a Leila ne a pʋgdba a Julia Hutchins paama ratem
tɩ kẽng Afrik soolem n moon koe-nooga. A Leila gʋlsa zʋgnal
ning sẽn boond tɩ The Apostolic Faith sẽn yaa
misõ wã zʋgnala pʋg n yeele: «Mam kõta Bãmb sɩd hal tɩ ta
Afrik soolem. Mam miime tɩ Zusoaba ratame tɩ mam kẽng be. Mam
na n kõo kaset neba taoore la mam zãms kamba tɩ Wẽnnaam ningda
barka, la mam na n tʋʋma Zusoaba yĩnga. Mam sɛgl n saame tɩ
bas mam pẽtsa fãa Bãmb yĩnga.» Pãntkota nekr Afrik soolma pʋga,
neb tus kẽema kɩbar n ya waa a Leila kɩbara. 


A ya bõn-kasẽnga tɩ pãntkot pastɛɛr
wʋm la a pẽg pãntkota kɩbar sẽn tũ sor ning n wa Afirik
soolma pʋga. Daar a yembre, Afirik soolem pastɛɛr a yembr
yeelame tɩ: «Tõnd sã n ka mi tõnd sẽn yi zĩig ninga, tõnd ka mi
d sẽn ya eb rãmb ye, la d leb n ka mi d sẽn dabd zĩig ninga
ye.» Tõnd sã n ka wʋmd tõnd kʋdemda võore, tõnd ya wa koom kogleg sẽn
ka tar pɛɛl ye. Tõnd tõe n wa n kẽndame n ka mi d sẽn
dabd zĩig ninga wala d sẽn baod bũmb ning ye. La tõnd sã n tõnd
sẽn yi zĩig ninga, la bũmb ning sẽn kɩt tɩ d be
ka wã, tõnd na n tõog kẽna ne raodo n mi tɩ beoog na n yɩɩ
neere. 


Sapɩtr kãnga na n kõo leoka sʋkds
wʋsg sẽn kẽed ne pãntkota tʋʋmd sɩngr Afrik
soolem: Pãntkota tʋɩmd sẽn be rũna rũnda wã sɩnga
yɛy? Yaa wakat bogo, la sor bog la a tũu n ta Afrik soolem? Yaa wãn
wãn la pãntkota sãeg n kẽ Afrik soolma? Ya bõe zuloes n be pãntkot Wẽndooga
sẽn be Afrik soolema taoor rũnda rũnda? Pãntkota tʋʋmd
beoog vɩɩm na n yɩɩ wãn wãna Afrik soolem? 


SULLÃ SΙNGRE


Desãmbr kiuug kũum yʋʋm
1900, lekoll biblik sẽn yaa bilf n be Topeka, Kãnsas, Etazini soolem, a Sarl
Fogs Param kõo a karen-biisa tʋʋmd tɩ b maan vaeesgo. A yeelame
tɩ bãmb vaees Gʋlsg Sõmyã n bao «bũmb sẽn wilgd» Sɩɩg-Sõng
pidba kɩbare. La karen-biisa rɩka weer n bao ne b sũur fãa, la
bãmb wilga a Parham bãmb sẽn yã bũmb ninsã. Bãmb yeelame tɩ
bãnd sẽn wilgd Sɩɩg Sõng pidba yaa gom-zẽna Sɩɩg
Sõng sẽn kõta. 


Rẽ bãmb dɩka rasem wʋsg n
na n kẽ pʋʋsg pʋga. Zãnviye kiuug pipi daare, yʋʋm
1901, yʋn-sʋk sẽn loog bilf bala, Sɩɩg Sõng siga pag
yʋʋr sẽn boond t’a Agnes Ozman zug ne pãnga. A yɩɩ
bõn-bãnde, bala yẽ sɩngame tɩ gom gom-zẽna wa sẽn
zems Sɩg Sõng sẽn kõt yẽ ta gom. Rasm bilf pʋgẽ
bala, neb wʋsg, hal baa a Parham reega Sɩɩg Sõng pidbu, n gom
gom-zẽna. A Parham ne a karen-biisa sẽn deeg Sɩɩg Sõng
pidba poore, bãmb sɩngame n moond koe-nooga ne pãng la noore a wa tẽedba
sẽn da maand bũmb ning Tʋʋma sebra pʋga. Ratm kasẽng
tɩ maan misõ tʋʋmd pida bãmb sũyã. A Parham ra tẽedame
tɩ Wẽnnaam pʋdga Eb Sɩɩga n na n sõng Wẽndooga
ta tõog tɩ koe-nooga ta neba buud fãa sẽn deng a Kirist yiibẽ
waonga. 


Yʋʋm 1905, a Parham viiga a
lekola n kẽng Houston, Texas tẽnga sẽn be Etazini soolem, la
yẽ kẽnga taoor n zãms neba Sɩɩg Sõng pidbu. La taotao
bala, a Lucy Farrow naaga bãmb tʋʋmda pʋga. La yẽ sõnga a
Parham ta bãnga William J. Seymuur, sẽn ya metiis(Amerik la Afrik neda) n
ya koe-moond sẽn zãmsd neba yɩlg-m-menga yella. A Seymuur kelga a
Parham zãmsga n deeg pãntkota kwɛɛga.


Wakat bilf sẽn paase, wẽndo bil
a yembr sẽn ya yɩlg-m-menga tẽedb wẽndoog n be Los
Angeles sẽn ya Californie tẽnga boola a Seymuur ta wa yɩ bãmb
pastɛɛre. A Seymuur saka bãmb kosga, n kẽng Los Ãnzelɛs.
La yẽ pipi koe-mooneg wẽn-dooga pʋga, yẽ yẽ moona
Sɩɩg Sõng pidba ne gom-zẽna sẽn ya Sɩɩg Sõng
pidba bãnda. A Julia Hutchins, sẽn ya pastɛɛra kɩɩsa
yẽ koe-moonega, la a riga a Seymuur. 


A Seymuur sɩngame tɩ maan
pãntkota koe-mooneg tẽedba kẽer zags pʋsẽ. Yẽ
koe-moonega ne pʋsga wakate, neb wʋsg paama Sɩɩg Sõng
pidbu.Neba lebga wʋsgo, tɩ bãmb ra wẽndo kʋdre, sẽn
be Azusa. Wẽnnaam kẽnga taoor n pʋdg Eb Sɩɩga la rẽ
rɩka yʋʋm a tãabo, sẽn sɩng ne yʋʋm 1906 tɩ
ta yʋɩm 1908. Neb tus kẽwma yii dũniyã kirens fãa n wa n
paam Sɩɩg Sõng pidbu. Bãmb lebg n kula eb tẽnsẽ ne koɛɛg
sẽn yaa tɩ pãntkota waame.


Misõneer dãmb nins sẽn tẽed Sɩɩg-Sõng
yii Azusa n kẽng tẽns pisi la nu, yʋʋm a yiib pʋgẽ.
Bãmb kẽnga Chine, Inde, Japon, Egypte,Liberya, Angola ne dAfrique
du Sud. Nekr kasẽng ning sẽn zĩnda kɩtame tɩ
Pãntkota sãeg dũniyã pʋga. Rũnda rũnda pãntkot denominasõ
rãmb sẽn yɩɩd pisi la a yoob, n be tɩ b fãa yãgra yita
Azusa. Asãmble de Diye bee bãmb sʋka.[49]


Yʋʋm kães pʋse, Wẽnnaam pʋdga Eb Sɩɩga,
tẽnsa taab dũniyã pʋga. Tẽnsa taab pãntkota sẽn sig
ya Peyi de Gall (yʋʋmd 1904), Inde (yʋʋmd 1905), Ãngilentɛɛr
(yʋʋmd 1907), Koore (yʋʋmd 1907), Sili (yʋʋmd
1909) la zĩisa taaba. Wẽnnaam ra pidsda kãabg ning Eb sẽn da
maan ne porfɛt a Zʋwɛllã: «Yaoolem wakat sãn ta, mam na n pʋdga
m Sɩɩg-sõng ninsaalbã buud fãa zutu» (Tʋm 2: 17; ges Zow 2: 28).


PÃNTKOTA WAOONG AFRIK SOOLEM 


Bɩ d ges mosã, yaa wãn wãn la pãntkota wa Afrik soolem,
la tũu sor bog ta sãeg n pid Afrik soolema fãa. 


Pãntkota taa Afrik soolem 


 Pipi misõner dãmba yii Azusa n wa Afrik soolem. Bãmb taa
Liberya yʋʋm 1907. Bãmb sulla ra yaa a e Lucy Farrow, a JW ne a Julia
Hutchins, ne b pʋgdeng a Leila McKinney, t’a Edward McCauley wa n paas
bãmb yʋʋm kãnga. Yaa pagb ne raap piig la yiib n yi Azusa Amerik soolema
pʋgẽ n kẽng Liberya yʋʋm kãnga sulla yiib pʋgẽ.
Semend bilf pʋgẽ bala, palidisma(weooga bãaga) kʋʋ neba
yopoe bãmb sʋka. La bãmb yãame tɩ neb wʋsg wa n deega a Zezi, la
eb reeg Sɩɩg Sõng pidbu. Pipi pãntkot wẽndoog vigla Monrovia yʋʋmd
1907. Azusa misõneer dãmb n kẽng Afrique du Sud ne Angola.


Wẽnnaam leb n dɩka Afrik soolem neb n kɩt rɩ
pãntkota koɛɛg sãege. A Elias Letwaba sẽn yit Afrique du Sud ne
a William Wadé Harris sẽn yit Liberya kɩbara welga toore. Nin-kãesa
sõngame tɩ eb maan tʋʋmd sẽn sɩɩs soolem toay
toaya, Afrik nug goabga la wĩndg sẽn lʋɩtɩ, n kɩt
tɩ neb tus-kobs wa a Zezi Kirist nengẽ. 


Eb geelga a Elias Letwaba (yʋʋm 1870 rɩ
ta1959) wa Afrique du Sud soolema fãa nin-sableg sẽn yɩ pãntkot
koemoond sẽn yaa kasẽng n yɩɩda taabã. Sẽn wa n zems
yʋʋm 1870, a Elias sẽn da ket a ma pʋgẽ wakate, a
mawã paama Wẽnnaam vẽenegre. Sɩɩg Sõng yeela yẽ tɩ
Wẽnnaam na n wa n dɩka a bi-ribla ta pags wẽndot wʋsgo. Rẽ
yĩnga a Letwaba bɩɩnne ratm kasẽng tɩ bãng Wẽnnaam
la tɩ maan Wẽnnaam tʋʋmde. 


Yʋʋmd 1908 soaba, yẽ sɛga a John G.
Lake sẽn ya Amerik misõneee sẽn paam Sɩɩg Sõng pidb a
Charles Parham nengẽ, sẽn deng tɩ yẽ wa Afirik di Siid soolem.
A Lake ra reng n zĩnda Azusa nekra Los Angeles. A Letwaba ne a Lake
tũu taab n maan so-togs misõwã tʋʋmd pʋga hal tɩ ta yʋʋm
1913 soaba, wakat ning a Lake sẽn sẽn leb Etazini Amerik soolem. 


A wa Wẽnnaam sẽn da vẽenega a Letwaba
mawã, yẽ lebga pãntkot koe-moonda la zãmsd kasẽng sẽn tayt
neb wʋsg tɩ eb paamd fãagre, la Sɩɩg Sõng pidbu. 


Yẽ ministɛɛrã Afirik di Siid la Rodezi
(zimbaboy) tẽnsa pʋse, neb tusa wʋsgo n paam maagre tɩ kẽer
paam fãagre. A Letwaba ra bee sull ning eb sẽn bond tɩ Mission de
Foi Apostolique Afirik di Siid tẽnga pʋga. Ya yẽ n pak
pipi semineer tɩ nin-sables yaa taoor dãmba Afrique du sud tẽnga pʋga,
ta yʋʋr boond tɩ Patmos Bible School. A
Letwaba moona koɛɛga hal tɩ ta a kʋʋm yʋʋmd
1959.


A William Wadé Harris (yʋʋmd 1860
tɩ ta yʋʋmd 1929) yɩɩ ned Wẽnnaam sẽn dɩk
n kɩt tɩ koe-nooga saag Afrik wĩndg sẽn lʋɩtɩ.
Neba ra boonda yẽ tɩ «Afrik soolem koe-moon kasẽnga» Yẽ sẽn
wa sɩng tɩ lebg kasma wakate, a ra bee ne evɛk rãmba ne eglise
metodiste sulla pʋga, sẽn be Liberya. Yẽ zĩnda
Monroviya (Liberrya soolem) wakat ning Azusa misõneer dãmba sẽn da be
bewã. Neb kẽer tagsdame tɩ yaa misõneer kães sẽn ya metiis
rãmba n yẽbg a Harris pãntkota teolozi. 


A Harris kõo kaset tɩ malɛk a
Gabriyɛll puka a meng ne yẽ vẽenegr pʋgẽ n yeel yẽ
tɩ yẽ Wẽnnaam tʋʋmdã na n kɩtame tɩ neb wʋsg
reeg a Kirist. Rẽ, a Harris saaga Liberya, Kodenvaare, Gãna la Seera Leyond,
n togsd neba tɩ b bas b yel-wẽna la b wa a Kirist nengẽ. A
maana a tʋmda ne Sɩɩg Sõng pãnga, n dig zĩn dãmba, n maag
bãad rãmba, la a gom gom-zẽna. La a pẽdga neba tɩ b bas b tẽng-kuga,
n tẽ a Zezi la b gũ tɩ nansaar dãmb n na n wa moon bãmb Wẽnnaam
koɛɛg ne Wẽnnaam sɛba. Yaa neb sõor sẽn ta tus koabg
n kos sugr yẽ ministɛɛra maasem yĩnga. 


A Letwaba ne a Harris yaa mamseg d sẽn
dɩk Afrik pastɛɛr dãmb, koemoondba, zãmsdba, la misõneer dãmb wʋsg
sʋka, sẽn moon koe-nooga soolem, n togs ta Zezi fãagdame, Eb
maagdame, Eb lisda Sɩɩg Sõng pʋga, la Bãmb na n leb waame. 


Pãntkota saagda Afrik soolma pʋga. 


Kɩbara sẽn kẽed ne
Pãntkota saagr Afrik soolema sẽn tũ ne Asãmble de Diye wilgda Sɩɩg
Sõng sẽn tʋmd ne misõneer dãmb sẽn ya nassaar dãmb la
nin-sablese, tɩ Wẽndooga vigl Afrik soolem. D miime tɩ Asãmble
de Diye ya pãntkot wẽndoog a yembre sẽn be pãntkot wẽndot wʋsg
sẽn be Afrik soolema pʋga, la Wẽnnaam dɩka Asãmble de
Diye n tʋm ne pãnga sẽn na n yɩlẽ tɩ a Kirist koe-nooga
saage. D ges kɩbay a yiib sẽn kẽed ne bõn-kãnga. 


Liberya. Yʋʋmd
1908 a Jasper Klabioh Toe pʋʋsame: «Sã n yaa tɩ Wẽnnaam sẽn
ya naand n be, bɩ y sõng maam tɩ m yãaƖƖ Wẽnnaam goma
ne a Toe n yeele: «kẽn n tees ko-kasẽnga sẽnẽ.» Wakat
kãnga, Wẽnnaam Sɩɩga ra tʋʋmda ne Amerik misõneer yʋʋr
sẽn boond tɩ a John Moore Perkins. A Perkins ra paama Sɩɩg
Sõng pidb Toronto sẽn yaa Canada soolem, wakat a yembr pãntkot nekr sẽn
zĩnd beene. Rẽ loogre poore, Wẽnnaam goma ne yẽ n yeel tɩ
a kẽng ne a Kirist koe-nooga Liberya soolem. 


A Perkins sẽn wa n kẽ koom
koglg n kolg Liberya soolem, yẽ wʋma Sɩɩg Sõn koɛɛg
sẽn yeel yẽ tɩ a yi kooma pʋga n kẽng zĩiga
yembre. Koom koglga taoor soab yeela yẽ ya ιι zĩig ning fo
sẽn dat tɩ tõnd kẽnga ka zĩ sõng yeƖƖ. La a
Perkins modga yẽ tɩ b kẽng be. Yẽ ne a sulla loogame n kẽng
zĩig ning Sɩɩg Sõng sẽn da tall a Toe n kẽnga. Ya
Nowɛl daare yʋʋmd 1908. A Perkins moona a Toe koe-nooga, la
taotao bala yẽ reega a Kirist. Tʋʋmd ninga a Toe ne a Perkins sẽn
sɩnga kẽnga taoor n lebg Asãmble de Diye Liberya soolema pʋgẽ.
Rũnda rũnda, Asãmble de Diye yaa pãntkot sull kasẽng sẽn
yɩɩd sulla taaba fãa Liberya soolema pʋgẽ. 


Nizeriya. Sẽn
sɩng ne yʋʋmd 1930, a Augustine Ehurieiwe Wogu sẽn yit
PortHarcourt, sẽn be Nizeriya soolem yãa sebr yʋʋr sẽn boond
tɩ Sɩɩg-Sõng koe-noogã, Asãmble de Diye sẽn be Amerik
soolem sẽn gʋlse. A Wogu karma sebra n yã tɩ a gomda Wẽnnaam
maagre la Sɩɩg Sõng pidb yelle, la bõn-kãng sɩɩsa yẽ
wʋsgo. Rẽ kɩtame tɩ yẽ sɩng tɩ pʋʋs
bãad rãmba tĩnga, la tay neba tɩ b tõe n paam Sɩɩg Sõng
pidbu. Yẽ sẽn kẽed wẽndoog ninga wa n kɩɩsa yẽ
zãmsga sẽn kẽed ne pãntkota, la yẽ ne neb kẽere yiime n
loog n tɩ pak wẽndoogo n pʋda yʋʋr tɩ a Zezi
Kirist wẽndoogo. 


Yʋʋm wʋsg loogr poore, yʋʋmd
1939, a Wogu sɛga Asãmble de Diye misõneer dãmb sẽn yi Amerik soolem
Port Harcourt. Bãmb da wa Nizeriya n na n gese Asãmble de Diye sãn tõe n wa
tilga beene n sɩng tʋʋmde. A Wogu kosa bãmb tɩ eb tʋm
misõneer dãmb tɩ wa n sõng yẽnda. Bãmb sakame n tʋm misõneer
dãmb sull tɩ b taoor soab yʋʋr yaa W. Liyod Sirer tɩ b wa n
tʋm ne a Wogu. La bãmb wʋma taaba tɩ eb na n boola wẽndooga
yʋʋr tɩ Nizeriya Asãmble de Diye. Rũnda rũnda ya yẽ
n ya Afrik soolema fãa Asãmble de Diye wẽndoog sẽn ya kasẽng
n yɩɩd fãa. A tara tẽedb sẽn ta milyõ a tãabo. 


Kɩbay kãesa buuda yaa wʋsgo d sẽn
tõe n togse. La bãmb sõngdame tɩ d tõe n togs Wẽnnaam Sɩɩga
sẽn saag Afrik soolma kɩbare, sẽn tũ ne tʋmd-n-taar
ning sẽn zĩnd Afrik soolem neba la neb nins Sɩɩg Sõng sẽn
tʋm Afrik soolem pʋga sʋka. Kɩbaya taab beeme sẽn
wilgd pãntkot bʋg-vɩleng sẽn widg toto wẽndoot a taab pʋsẽ
wala pãntkot wẽndooga sẽn be Ganã, la zĩisa taaba Tẽedba
wẽndoog Etiopi soolem.


Afrik soolem Asãmble de Diye. Pãntkota koe-nooga sẽn ta Liberya pipi yʋʋmd 1906,
rẽ tɩ pãntkot wẽndoog wala tẽed ba a yembr ra na n ka be
Afrik soolem ye. La Wẽnnaam sɩngame tɩ pʋdg Eb Sɩɩga
Afrik soolem. Asãmble de Diye fɩɩgra yaa maseg sẽn wilgd Wẽnnaam
sẽn ning soolema bark toto. Yʋʋmd 1948, Afrik soolem Asãmble de
Diye tẽedba sõor taa 40000 n be wẽndot sẽn ta 700 pʋsẽ,
Afrik tẽns 11 pʋsẽ. 


Yʋʋmd 1989, Asãmble de Diye maana
Asãmble de Diye lagem-n-taar sull (AADA) sẽn yaa Afrik soolem Asãmble de
Diye sulli, sẽn tigimd tẽns nins wẽndot sẽn yaa Asãmble
de Diye Afrik soolema pʋga. Yʋʋmd ning sẽn pogla (yʋʋmd
1990) Afrik soolem Asãmble de Diye sullã sɩnga b sẽn n bond tɩ «yʋʋm
piig tigsigã» tɩ tʋɩm kãng kẽng taoor yʋʋmd 1991
tɩ ta yʋʋmd 2000. Wakat kãnga tʋʋmdã tika wẽn-dot
pagsg la tɩ tʋm Sɩɩg-Sõng taeeb pʋgẽ. Yʋʋm
piigã pʋga, wẽn-dooga neba sõor sẽn da yaa milyõ a yiib la zak
n be wẽn-dot 11688 tẽns 31 pʋsa paasame n lebg neb milyõ a
yoob la zaka, wẽn-dot 24019 tẽns 39 pʋsẽ. Tʋʋmd
nin sẽn sɩng tigsug yʋʋm piiga wakata kẽnga taoor yʋʋm
piiga sẽn pogla. Yʋʋmd 2010, Afrik soolem Asãmble de Diye sullã
neba sõor ra yaa milyõ piig la a yoob la zaka, wẽn-dota sõor ra yaa 67827.


Zãnviye kiʋʋg yʋʋmd
2010, Afrik soolem Asãmble de Diye sulla le sɩnga yʋʋm piig tʋʋmd
n pʋda yʋʋr tɩ «Pãntkot yʋʋm piiga» (sẽn sɩng
ne yʋʋmd 2010 tɩ ta tʋʋmd 2020). A wa tigsug yʋʋm
piiga, Pãntkot yʋʋm piiga tʋʋmd tika wẽndot pagsgo,
la misõ tʋʋma. Sẽn paase eb ra ratame tɩ tẽedb sẽn
ta milyõ piig paam Sɩɩg Sõng pidbu n yɩ neb sẽn na na tik
n tɩ Sɩɩg Sõng kaset rãmba. Yʋɩmd 2019 saabo, Afrik
soolem Asãmble de Diye sulla neba sõor ra ya milyõ piig la nii la zaka, wẽn-dot
87 741 Afrik soolem bĩis-tẽnsa la Ẽnde ko-kasenga sẽnẽ
soolem tẽnsa. 


Zãaviye kiʋʋg yʋʋm
2021, Afrik soolem Asãmble de Diye sulla sɩnga yʋʋm piig tʋʋmd
sẽn boond tɩ «yʋʋm piigã tekre.» Yʋʋm piiga pʋga,
wẽndooga na n kell n kẽnga taoor ne koe-moonega, Sɩɩg
Sõng pidbã, wẽndota pagsego, la misõ tʋʋma. Nekra yʋʋm
piiga bõn-kasẽnga yaa tɩ a baodame tɩ tilg wẽndot wʋsg
Afrik nug rɩtgo ne Sɩɩg Sõng pãnga. 


PÃNTKOTA SẼN WA NE TEKR NINGA 


Pãntkota waa ne tekre Afrɩk wẽndooga
pʋga nems wʋsg pʋgẽ. Tʋʋmda yalgr yɩɩ
kasẽnga. Yʋmd 2015, sebr yʋʋr sẽn boond tɩ Oxford
Research Encyclopedia wilgame tɩ pãntkot tẽedb (nekra tẽedba),
sẽn be Afrik soolema yaa milyõ kobesi la yiibu la bãmb yaa tẽedba
fãa sẽn be Afrik soolema pistã la nu koabg pʋgẽ, la Afrik
soolema neba fãa piig la yopoe koabg pʋgẽ. Tũudma sull toay
toaya fãa sẽn be Afrik soolema paama sɩɩsg nems toor toore. Wẽndot
wʋsg sẽn da zoe n be Afrik soolema rɩka pãntkot nao-kẽnds
toay toay wa yɩɩl ne sũnogo, pʋsg ne pãnga,
la kaorẽng ne pãnga. Wẽndot wʋsg eɩka pãntkot
nao-kẽnd kasẽmse wala rogm paalga, gom-zẽna, ministɛr
sẽn tar pãnga. 


 Pãntkota tẽeb leb n sɩɩsa
Afrik minunda. Nenga yembre sẽn wilgd tẽedba sẽn wa ne tekre
minunda pʋg ya eb sẽn boond tɩ «fãagre la zẽkre». Neba sã
n wa lebg tẽedb sẽn bɩ, eb vɩɩma tekdame tɩ eb
paam yolsg ne eb yelwẽna la bũmb ning sẽn da sãamd bãmb vɩɩma.
Rẽ kɩtdame tɩ eb lebg neb sẽn ya sõma la eb tar yõod neba
taaba yĩnga. Eb sɩngdame, tɩ ges eb zagsa rãmb yell ne nonglem
la waogre, tɩ rẽ kɩtdẽ tɩ bãmb kamba tar barka. Sẽn
le paase, tẽedb nins sẽn bɩwã nong n karemdame n zãagd
zĩiga, eb kengda eb mens ne eb tʋʋma, eb paamda tʋʋm bɛda,
la eb baodame tɩ maan sɩd ne eb paonga. Bãmb tẽegda eb nus ne
nĩnbãanzoere n sõngd neb nins sẽn ya naong rãmba. Sẽn le paase
pãntkota tẽedb kẽer kẽesda eb mens n sõng politika tʋʋm
wɛɛngẽ, la bãmb welgda toore. Bõn-kãesa fãa sõngdame tɩ
neba vɩɩm kẽng taoore. Ya sɩd tɩ ka tẽedba fãa
n tõogd n tat zĩig ning a Kirist sẽn data ye, la neb nins sẽn
modgd tɩ maan bõn-kãnga wã vɩɩm tara yõod wʋsgo. 


SẼN KẼED NE BEOOG YELLE 


Rũnda rũnda, pãntkot wẽndooga
sẽn be Afrik soolema bee wakat sẽn pa nana ye. A sã n tags sẽn
looga yelle, a tõe n maana sũnoog ne bũmb wʋsg nins a sẽn
tõog n maana. La a sã n tags beoog yelle, zu-loes eʋsg n be a taoore. Yɛlla
tãab sẽn be zu-loesa sʋk yaa dogtrina sãongo, tẽeba vɩɩm
sẽn ka le rebd taoora, la yaa maama(tɩ ning ef meng pipi zĩigẽ
bũmb fãa pʋga).


Tɩ kõ leokre, yãmb sẽn yaa
pãntkot pastɛɛrã, yãmb sɛgd n sʋka y mens sʋkds zulems
kãesa: 


·        
Mam na n kell n yalsa Gʋlsg Sõmyã pʋg
bɩɩ, bɩ m na n taya m wẽndooga n tũ dogtrina tudgri? 


·        
Mam na n taya m wẽndooga tɩ a paam
pãntkot nekr sɩd sɩd bɩɩ, bɩ m na n basame tɩ a kẽ
Sɩɩg gõem pʋga «n wẽnd waa sakda Wẽnnaam la a yaol n
kɩɩsd bãmb panga?» (2 Tɩ 3: 5).


·        
Mam na n taya neba tɩ eb bao neb nins sẽn
menema ne Sɩɩg Sõng pãng bɩɩ, bɩ m na n taya neba tɩ
eb bao bãmb mensa sõngr la yidgr bala? 


Pãntkot wẽn-dooga sẽn be Afrik
soolema beoog vɩɩm na yɩ neer tũuda ne leokr nins yãmb ne
pãntkot pastɛɛr dãmb ka-tɛka sẽn na n kõ sʋkds kãesa.



Pãntkot pastɛɛr dãmba fãa sẽn
be Afrik soolema sã n yãk yam n na n zã pãntkota sẽn ya eb rogm pʋɩra
sõma, la bãmb mensa kell n pa pãntkota dogtrina pʋga, la eb tʋm
pãntkota tʋʋma, beoog na n yɩɩ neere. La bãmb sã n bas bãmb
rogm-pʋɩra n lebg wa neb nins sẽn gubg bãmba, pãntkota beoog vɩɩm
pa na n yɩɩ neer ye. Rẽ a ya tɩlay tɩ Afrik soolem
pãntkot pastɛɛr dãmba modg ne b sũur fãa n tũ reng-taoor
dãmba tẽeb mamsego. 


Pãntkota rogm-pʋɩɩr kãnga ya
bũmb sẽn welg toore. Pãntkot nekr sɩd sɩd yaa dũniyã
yaolem tẽebo. Pãntkota kũun sã n paam zãab sõma tɩ a bʋg-vɩlenga
pa ki, a tõe n lebga bugm sẽn tar pãng sẽn na n yi Afrik n saag
dũniyã soolem fãa. La bug-vɩlenga zãab sã n pa yɩ sõma, a rõe n
zʋngame n ki. Afrik soolem pãntkot pastɛɛr dãmba sɛgd n
geelga goam nins a Poll sẽn togs a Tɩmotẽ sẽn ya yẽ
tʋmd -n-taag n leb ya Efesẽ wẽn-dooga pastɛɛrã: «Yaa
woto n kɩt tɩ mam sagend foom tɩ f wɩng ne Wẽnnaam
kũun ning sẽn be fo pʋgẽ, fo sẽn deeg wakat ning
mam sẽn tik foo ne m nusã» (2 Tɩ 1: 5). A Poll leb n yeelame: «Bɩ
fo tall bõn-sõng ning b sẽn da kõ foomã ne Sɩɩg-sõng sẽn
be tõnd pʋgẽ wã pãnga.» (v. 14).


Tõnd sẽn ya Afrik soolem pãntkot pastɛɛr
dãmba, tõnd me sɛgd n talla Wẽnnaam kũuna pãntkot reng-taoor
dãmba sẽn bas ne tõnda. A wa bãmba tõnd sɛgd n talla bũmb ning
Sɩɩg Sõng sẽn kõ tõnd tɩ a be ne tõnd n kõt tõnd pãnga ne
pʋ-peelem. 


 







~ VŨK A 4 SOABA ~ 



PASTƐƐR SẼN KẼND NE SƖƖG-SÕNG
VƖƖM

Sapɩtr 13 soaba ~ 



Vɩɩm zãab sẽn yaa sõma

astɛɛr bi-bɩɩg
a yembre, n dag n zĩ a biru pʋgẽ n teeg a lemde. La Pastɛɛrmda
tʋʋmd waa n lebga kasẽnga n yɩɩd yẽ pãnga. La yẽ
yãka yam n na n bas la a lebg n tɩ tʋm yẽ sẽn da tʋmd
tʋʋmd ning pĩnda. La Pastɛɛr bi-bɩɩga ra ka
mi tɩ yẽ ra ka a yembre, a zu-loɛɛga pʋg ye. Zĩiga
fãa Afrik soolma pʋga, pastɛɛr dãmb nins sẽn tẽed Sɩɩg-Sõngã
wʋsg n be yell kãensã buud pʋga. Mam getame tɩ yaa wa bãmb ka le
tõe n kẽng taoor ne ministɛɛra tʋʋmde, zʋ-loeesã
sẽn yaa wʋsg yĩnga. 


Bũmb a yembr sẽn kɩt tɩ
pastɛɛr kãees mi n pa le tõe tʋʋmda, yaa tɩ bãmb pa
zãms tɩ zã b vɩɩma sõma ye. Bãmb vɩɩma zãab sẽn
ka sõma wã kɩtame tɩ bũmb wʋsg lingd bãmb n yiisd bãmb eb sẽn
da be zĩig ninga.


Yaa sɩd tɩ pastɛɛr dãmb
nins sẽn tẽed Sɩɩg-Sõngã ka tõe tags tɩ b tõe n põsa
vɩɩma la ministɛɛra yɛll fãa ye. La baoosgo, yẽ
tõe n tẽeme tɩ yẽ tõe n kenga a menga n paam tõogr ne yɛl
nins fãa yẽ sẽn na n sɛgã. Sapɩtr kãnga na n kõo sagls
yãmb a pãntkot pastɛɛrã sẽn tõe n zã y vɩɩma to-to tɩ
yɩ sõma. 


YÕOD NINS SẼN BE VƖƖMA ZÃ SÕNG PƲGẼ


 Wẽnnam sebra kõo pastɛɛra
yʋʋr a yembre sẽn boond tɩ gũuda (1 Tɩm. 3: 1-2).
A Poll yeela Efeesẽ kasem-dãmba ya: «Dẽ yĩnga, bɩ y
gũus y mens ne piis nins fãa Sɩɩg-sõng sẽn kõ yãmbã» (Tʋm
20: 28). A wa gũuda, psatɛɛr «tayta Wẽnnaam dooga» (Tit 1:
7). A bee pãntkot pastɛɛr zug tɩ a zã wẽndooga sõma. La sẽn
deng tɩ yẽ tõog n zã wẽndooga sõma, yẽ sɛgdame n
tõog n zã a menga vɩɩm sõma. 


Vɩɩm zãab sẽn yaa sõma


Ya sɩd rɩ vɩɩm zãab sẽn
yaa sõma ka rat n togs tɩ zu-loɛg baa bilf ka tol n beẽ ye. La
a leb ka sɛgd me tɩ vɩɩma pid ne zu-loes la zũndr ye.
Yãmb vɩɩma zãab sã n ya sõma, a na n kõo yãmb raodo tɩ yãmb tõog
n kẽng taoor ministɛɛra tʋʋmd pʋga. Yẽ na
n kɩtame tɩ yãmb tʋʋmda womd biisi, la tɩ tʋɩmda
leb n ka nams yãmb tɩ to loog ye. La rẽ na n kɩtame tɩ vɩlma
yɛll nins sẽn yaa tɩlaya pʋga, bɩ yãmb manesma zemse.
Bɩ d ges bũmb a naas sẽn wilgd vɩɩm zã sõngo: 


1. Yãabo. Vɩɩm zãab sẽn yaa sõma tara
bũmb a sẽn baode, tɩ ya vẽenega.A Poll yeelame tɩ Wẽnnaam
daab «ya sõma, tata bãmb yam, la zems zãnga.» (Rom 12: 2). Yãmb sã n bãng Wẽnnaam
daab vẽenega, yãmb na n tõog n manega y vɩɩma tɩ zems ne
daab kãng. 


 Yãmb sẽn ya pãntkot pastɛɛra, yãmb maoda wa
a Kirist karen-biis a taaba fãa, n dat tɩ yãmb vɩɩma kõ Wẽnnaam
waogre, la y maan Bãmb daabo. Yaa sɩd tɩ yãmb tõe n saka sɩd
kãnga, la bɩ y ra yals zĩ kãng bal ye. Yãmb sɛgdame n kẽng
taoor n modg tɩ bãng Wẽnnaam daab zãng fãa, sẽn kẽed ne
yãmb vɩɩma. Yãmb sɛgd n bawame tɩ bãng bõe yĩng la Wẽnnaam
sẽn ning yãmb y wẽndooga pʋga, wakat ning yãmb sẽn be be
wã. Yãmb sɛgd n bawa Wẽnnaam pʋʋsg pʋg n sʋk
bãmb ya: : «Zusoaba, yaa bõe yĩng la Yãmb tall mam n wa ka?» «LaYa bõe la
Yãmb dat tɩ mam maan ka Yãmb yʋʋra waogr yĩnga?»


2. Pipi bũmbu. Yãmb sã n bãng Wẽnnaam daab
ne yãmb y wẽndooga pʋg vẽeneg fasɩ, yãmb tõe n yãka
bũmb nins sẽn na n deeg pipi zĩigẽ yãmb vɩɩma pʋga,
la ministɛpra pʋga. Bũmb nins sẽn be pipi zĩigẽ
yãmb vɩɩma pʋga ya bũmbli yãmb sẽn geelgd tɩ eb
tara yõod n yɩɩd eb taaba. Ya yɛll nins yãmb sẽn dɩkd
y weer la y nangd pãnga eb pʋsẽ wã. A kirist goma bũmb nins sẽn
ya pipi Bãmb vɩɩma pʋg n yeele: «bala, mam ka yi arzãn n na n wa
maan m meng ratem ye, la yaa tɩ maan sẽn tʋm-a maama ratem» (Zã
6: 38).


Yãmb sẽn ya pãntkot pastɛɛrã, yãmb sɛgd
n dɩka y sẽn mi Wẽnnaam daaba tɩ rẽ sõng yãmb yam
yãgsa wã sẽn kẽed ne ministɛɛrã la ne yãmb vɩɩma.
Tʋʋmd ning fãa yãmb sẽn tagsd tɩ yãmb tõe maaname, yãmb sɛgd
n sʋkame: «Wãn-wãn la tʋʋm kãnga tõe n sõng mam tɩ m pids Wẽnnaam
daabã mam vɩɩma pʋga?» Tʋʋmd ning fãa sẽn zemsd
ne Wẽnnaam daaba sɛgd n maaname. Tʋʋmd ning fãa sẽn
ka zemsd ne Wẽnnaam daaba, bi tõnd lak ne tʋʋm kãnga, sã n mik
tɩ a zoe n sɩngame bɩ tõnd yalsa.[50]


3. Zemsgo. Sẽn le paase, vɩɩm zãab sẽn
yaa sõma yaa vɩɩm sẽn maneg tɩ zemse. Vɩɩm sẽn
maneg tɩ zems, yaa vɩɩm sẽn gelgd la magd weer la pãng tɩ
zems bũmb ning fãa sẽn dat n maanegã. Ned sã n dat n tũ loaleng
n gãng koom, a sɛgd n yalsa wɩla n da leng ye. Yẽ sã n kɩll
wʋsg goabg wala rɩtgo a na n lʋɩ kooma pʋga. A ya woto
me ne pãntkot pastɛɛr. Yẽ sã n wẽnemd a tagsga fãa n togl
vɩɩma wala ministɛɛra neng a yembr wala a yiibu bala,
zĩis a taaba tõe n sãmame, tɩ yẽ ka paam tõogr zĩ kães ye.



D sã n dɩk makre, yãmb sẽn ya pastɛɛra
y tõeme n dɩk weer wʋsgo, tɩ ges wẽndooga neba yelle, hal
n yaool n yĩm yãmb menga zak yelle. Wala, yãmb tõe n kenga y meng ne
koe-moonega sɛglgo, n yaol n yĩm pʋʋsga,wala tɩ sõng
neb nins sẽn menema. Yãmb sẽn ya pãntkot pastɛɛr sõnga,
yãmb sɛgd n modgame n maan bũmb fãa wa sẽn zemse, vɩɩma
pʋga, wala: 


·        
Zemsgo, manesem ne yalẽ sʋka. Yãmb sẽn
maand bũmb ninga zems ne yãmb sẽn ya a soaba,


·        
Zemsgo, tʋʋma la vʋʋsg sʋka.
Tɩ zems zĩnd yãmb tʋʋmda la yãmb vʋʋsga sʋka



·        
Zemsgo, ministɛɛrã la zakã vɩɩm
sʋka


·        
Zemsgo, yãmb sẽn get menga yell to-to wã
ne yãmb sẽn get neb a taaba yell to-to wã.


Yaa zĩ kãnga
la a Zezi sẽn gom ne Fariisẽ dãmba. A zezi bugsa bãmb sẽn kẽed
ne bãmb sẽn gãad piig-pʋɩra yell kãnkãe, n yaol n yĩm yel
kasẽms a taaba. A Zezi yeela bãmb: «Yaa bãmb la yãmb tog n maane,
la y ra bas bũmb a taabã me ye.» (Luk 11: 42).


4. Taeebo. Tɩ baase, ne pãntkot pastɛɛre,
vɩɩm zãab sẽn ya sõma, yaa vɩɩm Sɩɩg Sõng sẽn
tayte. Yãmb sã n Sɩɩg Sõng sore, yãmb vɩɩma zãab yaa sõma. 


A Poll paasa Galatẽ tẽedba raodo n yeele: «Dẽ,
mam yetame tɩ y kẽn ne Sɩɩg-sõngo, la yãmb kõn sak
yĩngã ratem ye.» (Gal 5: 16). La yẽ sõdga bũmb wʋsg sẽn
ya «yĩnga ratm tʋʋma.» Bɩ y bãng tɩ tʋʋm
kãesa yembr yembr fãa yaa vɩɩm zãab sẽn ka sõma biisi: «yoobo, nin-yoolom,
raglem, bõn-naands pʋʋsgo, bagre, beem, mo-beedo, sũ-kiiri, kisgri,
no-koɛɛma, welgre, tẽeb toay-toaya, zoe-bõne, rã-tɩgre, yão-beedo,
la bũmb sẽn wẽnd woto.» (Gal 5: 19-21).


 Sẽn le paase, tɩ paam Sɩɩg Sõng taeebo,
yaa tɩ vɩɩmd vɩɩm sẽn sakd Wẽnnaam. Vɩɩm
kãng baodame tɩ wom «Sɩɩg Sõng bila.» A Poll wilgame tɩ bil
kãng ya nonglem, la sũ-noogo, la laafɩ, la sũ-mare, la
maan-neere, la sũ-maasem, la tẽebo, la sũ-bʋgsem, la
yõk-m-menga.» (Gal 5: 22-23). Bɩ y bãn tɩ yalẽ kãesa yembr
yembr fãa wilgda vɩɩm zãab sẽn yaa sõma. Yaa kirist pʋgẽ
la tõnd tõe n paam yalẽ kãesa (Zã 15: 5) la leb n ya tõnd sẽn na n
kẽn ne Sɩɩg Sõngo (Gal 5: 24-25).


Vɩɩm zãab sẽn yaa sõma sẽn yaa mamsg tõnd yĩnga 


A Zezi yaa tõnd vɩɩm sẽn zems zãng mamsgo. A
Zezi vɩɩma zãab zemsa ne Bãmb Ba raabo. Rẽ kɩtame tɩ
Bãmb tõog n yals kãnkãe tʋʋmda pʋga. A Zezi vɩɩma
wilgda yalẽ a naas nins tõnd sẽn sõdg tɩ loog sẽn kẽed
ne vɩɩm zãab sẽn ya sõma wã: 


·        
Yãabo. A Zezi ra mi B waonga sẽn ya bũmb ning
yĩnga, la B maana tʋʋmda ne pʋpeelm. Ya rẽ n kɩt
tɩ Bãmb tʋɩmda sẽn wa n dabd a saab zĩigẽ, Eb pʋʋsa
Eb Ba n yeele: «Mam waooga yãmb dũniyã zugu. Tʋʋmd ning yãmb sẽn
kõ maam tɩ m maanã, mam maaname n sɛ.» (Zã 17: 4).


·        
Pipi bũmbu. Wakat fãa a Zezi ra ningda yel kasẽmsa
pipi zĩigẽ. D sã n dɩk mamgo, Bãmb reng n bawame tɩ
lagm-n-taar sẽn tar pãng zĩnd Bãmb ne B Ba sʋka. A Mark gʋlsame
n yeele: «A Zezi sãda beoog n kẽng zĩig neb sẽn ka be n na n tɩ
pʋʋse.» (Mar 1: 35).


·        
Zemsgo A Zezi vɩɩma
ra zemsa zãnga. Bãmb vɩɩma yalẽ ra tara zemsg ne B tʋʋmda,
la Bãmb ra tʋmdame la B vʋʋsd wa sẽn zemse (Mar 6: 31-32).
Bãmb vɩɩma sẽn da zemsa yĩng kɩtame tɩ bũmb
ka tol kẽes Bãmb lengre wala zũndr pʋg ye. Wakat fãa Bãmb da
maanda bũmb fãa wa sẽn zemse, a wakate. 


·        
Taybo. Ya Sɩɩg
Sõng n da rayta a Zezi vɩɩma. Bãmb ra pida ne Sɩɩg Sõngo
(Luk 4: 18-19) la wakat fãa Bãmb tʋmda wa sẽn zems Sɩɩg
Sõng sẽn kõt noor ninga. (Matye 4: 1; Luk 4: 1). Bãmb goma Eb meng yell n
yeele: «Mam yeta yãmb sɩd-sɩd tɩ Biigã ka tõe n maan bũmb
ne a meng pãng ye, Yaa a sẽn yã tɩ a Ba maand bũmb ning bal la
a maanda. La bũmb nins fãa Ba sẽn maandã, biigã me maanda bõn-kãese.»
(Zã 5: 19).


Yãmb sẽn ya pãntkot pastɛɛrã, yãmb sɛgd
n yãk yam tɩ rɩk a Zezi mamsego (1 Zã 2: 6).


Yõod ning sẽn be vɩɩma zã-sõng pʋgẽ



Yaa sɩd tɩ vɩɩma zã
sõng ya keng-m-meng tʋʋmd pãntkot pastɛɛr yĩnga, la a
tara yõod wʋsgo. Pastɛɛr sã n zã a vɩɩm sõma, yẽ
tʋʋmda na n woma biis wʋsgo. Yẽ sẽn zãad a weera
sõma wã yĩng kɩtame tɩ yẽ maand tʋʋm kasemse n
ka namsed wʋsg ye. 


Sẽn paasde, vɩɩm zãab sẽn
yaa sõma kɩtdame t’a soaba yam gãe bãane. Vɩɩma zã-sõng kɩtdame
tɩ bũmb fãa be a zĩigẽ, la bũmb fãa sã n be a
zĩigẽ, rẽ wata ne bãane. A Zezi vɩɩma fãa tɛka,
Bãmb tagsga zĩnda bãane. Neb a taaba sã n wa n yayse, Bãmb pa yaysd ye. D
sã n dɩk mamsego, sebga sẽn wa n kẽes karen-biisa rabeem pʋga
wakate, Bãmb ra gõe ne bãane Kom koglega poorẽ (Matye 8: 23-27). A yɩɩ
woto me ne a Poll a sẽn wa n dabd Rome tẽnga (Tʋm 27: 27-38).


Vɩɩm zãab sẽn ya sõma leb n
kɩtdame tɩ yãmb kaos ministɛɛra pʋga. Vɩɩma
zãab sã n ka sõma, a wata ne sũur zɩɩbo, la sũur zɩɩba
wata ne yaams tʋmda yĩnga. La vɩɩma zãab sã n ya sõma, rẽ
wata ne bãane, la bãane wã sõngdame rɩ tʋʋmda wogl n kaoose. 


YALẼ A TÃAB SẼN BE VƖƖM ZÃAB SẼN
YAA SÕMA PƲGẼ.


Yãmb sẽn yaa Pastɛɛr sẽn
tẽed Sɩɩg-Sõngã, bũmb a tãab n be ministɛɛra vɩɩm
pʋg tɩ yãmb sɛgd n tõog n zã-b sõma: 


Ligd Zãabo 


Pipi, yãmb sɛgd n zãmsame tɩ zã
yãmb menga ligd sõma. Yãmb sɛfd n deng n bãngame tɩ bũmb ning
fãa yãmb sẽn tara ya Wẽnnaam n so (Yɩɩl-Sõmyã 24: 1; 1 Ko
4: 7). Yãmb sɛgd n bãngame tɩ yãmb ya Wẽnnnaam arzɛgs
gũuda, la daar n wat rɩ yãmb na n wilg Wẽnnaam yãmb sẽn
zã y ligda toto. (Luk 16: 2).


ULigd zãab sẽn ya sõma ya yãmb sẽn
na n pʋɩ y paongo sag bɛd a tãab pʋsẽ: : pipi, yãmb
kõta Wẽnnaam, yiib soaba, yãmb bĩngda beoog yĩnga, la tɩ
baase, yãmb dɩta ligda ne gũusgu. Bɩ d vayssag kãesa a tãaba n
gese: 


1. Pipi, yãmb kõta Wẽnnaam. Yãmb sẽn ya pãntkot pastɛɛrã, tɩ kõ neb nins sẽn
dat sõngra yaa pipi nao-kẽndr sẽn na n kɩt yãmb paonga tall
bark la a kõ yãmb sũnoogo. Gʋlsg Sõmyã wilgda tõnd zĩis wʋsg
tɩ rẽnem biisa tõnd sẽn deegda ya Wẽnnaam n so. (Yik 13:
1; 34: 26; Mkr. 2: 14; Ylb 3: 9). Rẽ, pipi bũmb sẽn kẽed
ne yãmb ligda zã sõng yaa tɩ maan sɩd ne yãmb piig pʋɩra la
nonglem kũuna. Yãmb leb n sɛgdame n pids sard wala pʋlõng nins
fãa yãmb sẽn dɩk ne Wẽnnaam wala wẽndooga sẽn kẽed
ne ligd wɛɛngẽ. Sard kães tõe ya wala ligd sẽn na n maan
tʋʋm toay toaya wala ligd meeb yĩng yãmb sẽn pʋlm tɩ
na n kõome. Wẽnnaam kãabame tɩ Bãmb na n ninga neb nins sẽn pʋɩt
eb paonga ne Bãmba zut barka. (Mal 3: 10-11; Luk 6: 38).


2. Sẽn le paase, yãmb bĩngda
beoog yĩnga. Yãmb sẽn kõ Wẽnnaam
loogr poore, yãmb sɛhd n bĩnga ligd beoog yĩnga wala yɛl sẽn
tõe n wa n ling yãmb n dat manegr tao tao yĩnga. Yãmb tõeme n pak kõnt n kẽngd
semend fãa n bĩngd ligd wa sẽn zems yãmb sẽn tõe. Ligd kãng na
n fɩɩgame n sõng yãmb ne yel lingdsa, la tɩ yãmb tõe n yãk ligd
be n maneg yel kasẽmse. 


3. Tɩ baase, yãmb dɩta ligda
ne gũusgu. Yãmb sẽn yãk n kõ Wẽnnaam
la y yãk n bĩnga poore, sẽn keta tõe n dɩkame n ges zaka vɩɩm
yelle, sẽn kẽed ne rɩɩbo, roto, la yɛll a taaba. Ligd
kãng me sẽn ya Wẽnnaam n sowã yĩnga, yãmb sɛgd n dɩa-la
ne gũusg wa sẽn zemse. Sẽn na n yɩlẽ tɩ y tõog
n maan woto, y sɛgdame n maan bidze, wala y ligd zãab nao-kẽndre. Rẽ
na n sõngame tɩ yãmb tɩ bãng n maan depãas rãmba tɩ zemse. Yãmb
ligda zãab sãn ya sõma, a wata ne laadɩ la baane zaka pʋga. La rẽ
na n kɩtame tɩ yãmb tõog pids bũmb nins yãmb sẽn tar saagr
n dat n maan y zaka pʋga. 


Weera zãabo


Yiib soaba, yãmb sãn dat tɩ y vɩɩma
zãab yɩ sõma, y sɛgdame n zãms tɩ zã y weera sõma. Minunga kɩtame
tɩ weera zãab ya toog ne Afrik pastɛɛr dãmb wʋsgo. Weera
yaol n ya arzɛg kasẽng ninsaal fãa yĩnga. Ligd sã-n menme, tõnd
tõe n baome n lebse, la weer ning sẽn looga, tõnd pa tõe n le paam weer n
ledga zĩigẽ ye. Wẽnnaam sebra zãmsda tõnd tɩ d zã weera
sõma, la d n gãad zũnood nins wakata sẽn pak tõnd taoora. (Efɛ 5:
15-16; Kol 4: 5).


Yãmb sẽn ya pãntkot pastɛɛrã,
a wa yãmb sẽn sɛgd n zãmb maan y ligda bidze-wã, y sɛgdame me n
maan y weera bidze me. Yãmb sɛgd n zãmsame tɩ yãk weer y zaka
yĩnga, tʋʋma yĩnga, vʋɩsg yĩnga, zãmsg
yĩnga, pʋʋsg yĩnga, neba gesg yĩnga, la yɛlla
taab yĩnga. Woto yĩnga, yãmb sɛgd n gʋlsa y tʋʋma
n tong taaba, la y ges zĩig ning yãmb sẽn tʋmda yelle, la y
modg n minem tɩ maand tʋʋm kẽnr daar fãa wala semend fãa,
la y gũus ne yam yuusg sẽn kɩtd tɩ yãmb tagsd tʋʋmd
yell n yaol n ka tõe yik maan-a. 


Tɩ ges y menga yelle 


Tãab soaba, yãmb sã-n dat tɩ y vɩɩma
zãab yɩ sõma, bɩ y zãns rɩ ges y menga yelle. Tɩ ges
y meng yell rat n yeelame tɩ y ges y yĩnga la y sɩɩga
bõn-dats yelle. Tõnd maanda woto, bala a zemsda ne Wẽnnaam daabo, la a ka
tõnd menga raab bal ye. Tõn d geta tõnd menga yelle, sẽn na n yɩlẽ
n tõog tʋʋm Wẽnnaam yĩnga la-d ges neb-a taaba yelle. 


Wẽnnaam naana ninsaalba tɩ bãmb tar sɩɩga,
yam, la yĩnga (1 Tes 5: 23). Sɩɩga ya ninsaala will ning sẽn
tar lagm-n-taar ne Wẽnnaama. Yama tagsdame, n tar yĩn-sidga, la a
maand yam-yãkre. Yĩnga ya tõnd nina sẽn ne-a soaba. Ya yẽ pʋgẽ
la sɩɩga ne yama be. Tɩ ges y meng yell rat n togsame tɩ y
ges bãmb eb tãaba fãa yelle. 


Pʋʋsg ne no-loeere, Wẽnnaam sebra karẽng
ne tags zulunga, la waogra ya soay sẽn tũud n tõog n ges sɩɩga
ne yama yelle. Sẽn le paase, yãmb sɛgda n yõka y tagsga, yãmb
yĩn-sidga, la yãmb ratma tɩ eb sak Zusoaba sẽn ya a Kirist
raabo. Wẽnnaam sebra zãmsda tõndo: «Bɩ y ra yɩ wae dũniyã
rãmb ye, bɩ y bas tɩ Wẽnnaam tek yãmb yamã, n maneg y zãng tɩ
y bãng Wẽnnaam daab sẽn ya sõma, la sẽn tat bãmb yam, la sẽn
zems zãnga.» (Rom 12: 2). Wẽnnaam sebra leb n zãmsda tõnd tɩ tõnd sɛgd
n zã d tagsga sõma: 


«La
koɛɛg sẽn keta, m ba-biisi, bũmb nins fãa sẽn ya sɩda,
la bũmb nins fãa sẽn be waoogre, la bũmb nins fãa sẽn ya
tɩrse, la bũmb nins fãa sẽn be pʋ-peelem, la bũmb
nins fãa sẽn zems nonglem, la bũmb nins fãa sẽn tar kaset
sõma, la bũmb nins sẽn ya neer zãng n zems pẽgre, bɩ y
tags bãmb yelle.» (Filp 4: 8)


Tɩ ges tõnd yĩnga yell
tara yõod wʋsgo bala tõnd yĩnga ya Sɩɩdɛg Sõng roogo.
Woto yĩnga tõng sɛgdame n waog Wẽnnaam ne tõnd yĩnsa. (1
Ko 6: 19-20). Yĩng sẽn ya sõma sõngdame tɩ tõnd tõe n pids Wẽnnaam
daab tõnd vɩɩma pʋga. Rẽ sõngda tõnd tɩ d vɩɩmd
vɩɩm sẽn pid zãnga (Zã 10: 10). Woto yĩnga, tõnd sɛgd
n dɩɩ sõma, la d maand yĩn-wɩsgr wakat fãa, d modg paam
weer tɩ sek gõem yĩnga, la d kẽngd wakat wakat tɩ logtoɛmb
ges d yĩnsa sã-n tara laafɩ tɩ seke. 


TƖ BAO TƖ TÕND VƖƖMA ZÃAB YƖ SÕMA


Tõe tɩ yãmb sʋka y menga: «Mam sẽn yaa Pastɛɛr
sẽn tẽed Sɩɩg-Sõngã, mam na n maana wãn n tõog n zã m vɩɩma
tɩ yɩ sõma?» 


Tɩ yãk yam 


Yãmb sã n dat n tall vɩɩm sẽn yaa sõma, yãmb
pipi tʋʋmd yaa tɩ yãk yam. A Zezi goma bi-bɩɩg sẽn
menem kɩbar ne yel-bũndi. Kɩba-kãng pʋga, biig ning sẽn
yaa tõtrã, kosa a ba wã t’a kõ yẽ a rogem-pʋɩɩre tɩ yẽ
yi n bas a ba wã zaka. La wakat bilf sẽn paase yẽ vɩɩma
zãab sẽn ka yɩ sõma yĩnga, bi-bɩɩga lebga ned sẽn
gũud kurkuya. Wakat kãnga, bi-bɩɩga yam lebg n waame t’a yeel a
sũur pʋgẽ: «Mam na n yikame n kẽng m ba nengẽ n
yeel bãmb yaa: M ba, mam beega Wẽnnaam ne yãmb me. 19 Mam ka le tog n bool
tɩ yãmb biig ye. Bɩ y ges maam wa y tʋmtʋmd a yembre» (Luk
15: 18-19). A sẽn yãk woto, a yikame n dɩk sor n na
leb yiri. 


A yaa woto me ne yãmb sẽn na n yãk
yam n dat vɩɩmd vɩɩm sẽn yaa sõma. Yam-yãkra yaa pipi
bũmb vɩɩma zãab sẽn yaa sõma wã pʋga. Yãmb sɛgd
n gesa yãmb vɩɩma sẽn ya a soab rũnda rũnda wã, la
yãmb bãng tɩ vɩɩm sẽn yaa sõma n yɩɩd woto n be,
la tʋʋmda tõe n yɩɩ sõma n yɩɩg a sẽn yaa
bũmb ning rũnda wã. Wakat kãnga, yãmb sɛgd n yãka yaam y
sũur pʋgẽ n yeele: «Mam na n yikame n bao tɩ vɩɩmd
vɩɩm sẽn yaa sõma n yɩɩd mam vɩɩma sẽn
ya a soab rũnda rũnda wã.» 


Bɩ y rɩk nao-kẽndre


A yaa sõma tɩ paam yam-yãkr tɩ
bao tɩ zã f vɩɩma sõma, la rẽ bal ka sek ye. Yam-yãkra
poore, yãmb sɛgd n dɩka nao-kẽndr sẽn yaa vẽeneg tɩ
yãmb tõe n tũ-a. Nao-kẽndr kãng sɛgd n talla wil a tãab nins sẽn
pʋgda: 


1. Bɩ yãmb fees y menga. Yãmb sẽn baood n zã y vɩɩma sõma wã, pipi bɩ
yãmb fee-y menga n gese. Fees-kãng pʋgẽ, bɩ yãmb ges yãmb vɩɩma
sẽn yaa to-to rũnda rũnda, n bãng zĩig ning yãmb vɩɩma
sẽn dat manegre. Bɩ y pelg y pʋg n leok sʋkds kãensã tɩ
rẽ na n sõnga yãmb tɩ y tõog n maan woto: 


·        
Wãn wãn lam mam zãad ligdã? 


·        
Wãn wãn la mam zãada m weerã? 


·        
Wãn wãn mam geta mam sɩɩga, ne mam yama,
la m yĩnga yell wãn wãna?


·        
La wãn wãn la mam tõe n kẽng taoor bõn-kãensã
fãa pʋga?


Maag-y meng n leok sʋkds
kãensa la y gʋls yãmb leokdsã sebr pʋga. 


2. Tall-y yãabo. Yãmb
sã-n bãng zĩis nins yãmb sẽn sɛgd n nang pãngã, bɩ y tall
yãab ne yãmb sẽn dat n kẽn to-to wã. Yãmb tõe sʋka y meng sʋkds
nins sẽn pʋgdã la y tags sõma n leoke, tɩ rẽ na n sõnga
yãmb tɩ y tõog n maan bõn-kãnga: 


·        
Yaa wãn wãn la mam dat n maneg m ligda zãab t’a yɩ
sõma? 


·        
Yaa wãn,wãn la mam dat n maneg m weera zãab t’a
sõma? 


·        
Yaa wãn wãn la mam dat n maneg mam sɩɩga,
ne m yama la m yĩnga zãab tɩ yɩ sõma? 


Bɩ y leb n gʋls yãmb leokdsã sebr pʋga.
Bɩ yãmb nao-kẽndrã yɩ vẽeneg fasɩ


3. Rɩk-y nao-kẽndre. Yãmb
sã-n paam yãab ne bũmb nins yãmb sẽn baoodã n sɛ, bɩ yãmb
rɩk nao-kẽndr sẽn na n sõng yãmb tɩ y tõog tɩ y yãabã
pidi. Bɩ y rɩk tʋʋma yembr yembr wall a yiib yiib bala, la y
ra bao tɩ maan fãa wakat a yembr ye. Rɩk-y nao-kẽndr tɩ
yãmb sẽn dɩk tʋʋmd ning fãa bɩ y tõog tɩ y yãaba
pidi. Yãmb nao-kẽndra pʋga, yãmb sɛgd n bãnga soay nins fãa
yãmb sẽn na n tũ n tõog tɩ y yãabã pidi. D sã n dɩk makre,
sẽn na yɩlẽ n tõog tɩ yãmb ligd^q zãab yɩ sõma yãmb
tõe n maana ligd saagre y zaka pʋga, n tũ-a n zã y ligdã. Wall y sã n
dat n maneg y weera zãab tɩ yɩ sõma, yãmb tõe n gʋlsa bũmb
nins fãa yãmb sẽn dat n maan daarã pʋga sebr zug yibeoog fãa, la y n
maan tʋʋma saagr daara fãa.


 Bɩ y ning nao-kẽndr zugu 


Yãmb sã n zĩnig nao-kẽndra n sɛ,
bɩ y tʋm wa sẽn zems nao-kẽndrã. Bɩ y tʋm wa sẽn
zems yãmb sẽn gãneg nao-kẽndr ningã. Bɩ y modge, la y tũ
y nao-kẽndrã. La kiis a tãab wall a yoob loogr poore, bɩ y zĩnd
n gelg bũmb nins yãmb sẽn tõog n maan la y sẽn ka tõog n
maana. Rẽ poore, bɩ y ges tɩ bũmb sã n dat manegr y nao-kẽndra
pʋg bɩ y maneg la y leb ye tʋm wa y sẽn maan tɩ loogã.
Yãmb tõe n kell n kẽnga taoor ne yãab kʋdga wala y tek a to. 


____________________


Tɩ tõog n zã
vɩɩm tɩ yɩ sõma, yaa tɩ nao-kẽndr sẽn sãn
yaa sõma tõnd vɩɩma tɛk fãa. A yaa bũmb sẽn yaa kaseng
tɩ d sɛgd n bao-a, bala a wata ne bark kaseng pastɛɛr sẽn
tẽed Sɩɩg-Sõng vɩɩm pʋga. 

Lagem-n-tay sẽn yaa sõma

 Moyiis tõoga
karen-saamb a yembr n da wa a Zezi nengẽ ne a sʋkre. Yẽ sʋkame
yaa: «Karen-saamba,» tõ-bʋg n yaa kaseng n yɩɩda?» A Zezi
leokame tɩ yaa: «Nong Zu-soabã, fo Wẽnnaamã ne f sũur fãa, la
ne f sɩɩg fãa, la ne f yam fãa.» Ada yaa pipi tõogo, la a yaa tõog sẽn
ya kaseng n yɩɩd tõodã fãa. La a yiib soabã sẽn wẽnd yẽnda
yaa: «Nong f yak wa f menga.» (Mat 22: 36-39). Woto, Ne a Zezi, Lagem-n-taar ne
neb a taaba yaa bũmb sẽn yaa kaseng Wẽnnaam tʋʋmda pʋga.



 A Kiris tũudma pa dĩin bal ye, a
yaa Lagem-n-taar ned fãa sẽn tar ne Wẽnnaam sẽn tũud ne
a Zezi. A ka rat n yeel bal tɩ yaa tɩ tẽ bũmb kẽere
wala maan minind ye. A yaa tɩ nong Wẽnnaam la tɩ nong neb a
taabã. Yaa Lagem-n-taara ne Wẽnnaam la ne nebã n kɩt t’a Kiris
tũudma welg toor ne tũudum dãmb a taabã. 


Pasteerenda tʋʋmd sɛgd n
maana karen-biisã sẽn be zĩig ning fãa. A wa pe-kɩɩm sẽn
ka tõe n zĩnd kɛɛng n gũ a piisa, pãntkot pastɛɛr
me ka tõe n zĩnd kɛɛng n ges karen-biisa yell sõma ye. Sẽn
na n yɩlẽ tɩ pastɛɛr sẽn tẽed Sɩɩg-Sõng
paam tõogr a tʋʋmda pʋga, a sɛgdame n bãng tɩ
Lagem-n-taar sẽn yaa sõma ne neb a taaba tara yõod wʋsgo. La yẽ
sɛgdame n bãng a sẽn tõe n maan to-to n paam-a-la a zã Lagem-n-taar
kãense.


TƖ WƲM LAGEM-N-TAYA VÕORE


Lagem-n-taya yaa tõkr toor toor tõnd sẽn
tar tõnd ne taab sʋka. A yaa tõnd ned fãa sẽn loe ne a to to-to.
Lagem-n-taya tõe n yɩɩ sẽn pẽ wala sẽn zãre, sẽn
tar pãng wala sẽn pa tar pãnga, sɩd sɩda wala faag faaga, sẽn
yaa sõma wã n wat ne manegre, wala sẽn ka sõma wã sẽn wat ne sãoongã.
Yãmb sẽn yaa pastɛɛr sẽn tẽed Sɩɩg-Sõngã
yãmb sɛgd n bãngame tɩ zĩnig Lagem-n-taar sẽn yaa sõma ne
yãmb zaka rãmba, ne wẽn-dooga neba, ne yãmb zo-rãmba, la ne pastɛɛr
dãmb a taaba. La yãmb leb n sɛgdame n tõog n zãms neb a taaba tɩ b
maan woto me. 


Lagem-n-tay sẽn yaa sõma sõngda Wẽnnaam
neba tɩ bãmb tõe n vɩɩmd ne taab ne bãane. Rẽ wata ne bark
neba zutu, la paasd bãmb raoodo. A leb kɩtdame tɩ neba sũy yaa kɛgense,
la b tar waoogr la b leb n mi tɩ b nanda bãmba. Lagem-n-tar sẽn yaa
sõma tigimda Wẽnnaam neba tʋʋmd sẽn womd biis pʋga. A
kɩtdame tɩ Wẽn-doog paam yidgr la pãnga. La Lagem-n-taar sẽn
ka sõma wata ne no-koɛɛma la sũ-yikr neba sʋka. La rẽ
komsda wẽn-doog n kɩt t’a pa le tar pãng ye. 


A Poll keooga pipi tẽedba tɩ b
tall Lagem-n-taar sẽn yaa sõma ne taaba. A gʋlsa Efeesẽ tẽedba
n yeele: «Bɩ y mao tɩ fãa sak Sɩɩg-sõng ratem tɩ laafɩ
zĩndi.» (Efɛ 4: 3). A sagla Rome tẽedba n yeele: yãb-y ne neb
nins sẽn yãbdã. Bɩ y sak taab ne yam sõma. Da sak-y tɩ yãmb yam
zĩnd ne dũniyã bõn-kãsems ye, la bɩ y sak tɩ bõn-tals sek
yãmba. Da tags-y tɩ yãmb tara yam wʋsg ye» (Rom 12: 16). A Poll
bãngame tɩ ministɛɛr tʋʋmd sẽn tar pãng wẽn-dooga
pʋga la zĩis a taab tikda Lagem-n-taar sẽn yaa sõma zugu. 


LAGEM-N-TAR NENS TOAY TOAYA


Yãmb sẽn yaa pãntkot pastɛɛrã,
yaa sõma tɩ yãmb bãng Lagem-n-taara nens toay toaya yãmb sẽn sɛgd
vɩɩma pʋga. Rẽ na n kɩtame tɩ yãmb tõog n gãneg
Lagem-n-taay nins yãmb sẽn tara pogdr pogdre n bãng yãmb sẽn tog n
nang pãng wʋsg zĩis ninsi.


Lagem-n-taar sẽn be pipi.


Lagem-n-taar ning sẽn yaa kaseng n yɩɩd
fãa, yaa yãmb Lagem-n-taara ne Wẽnnaama. Lagem-n-tay nins fãa sẽn
keta sɛgd n zomba yẽ zugu. Rẽ, yãmb sɛgdame n ning yãmb
Lagem-n-taara ne Wẽnnaam pipi zĩigẽ. Yãmb sã n tõog tɩ
lagem-n-taar kãng yɩ sõma, Lagem-n-tay a taaba na n wa paasame. La yãmb sã
n sãam lagem-n-taar kãnga Lagem-n-tay a taaba me na n sãamame. 


Yãmb Lagem-n-taara ne Wẽnnaama sɛgd
n yɩɩ nonglem sẽn zulume (Mat 22: 37). Bũmb nins sẽn
wilgd nonglem kãng yaa Wẽnnaam tõoda sakre ne sũur fãa (Zã 14: 15,
21) la tɩ tags neb-a taaba yelle (Zã 15: 12).


Zaka pʋg Lagem-n-taya 


Yãmb Lagem-n-taara ne Wẽnnaama loogr
poore, yaa yãmb Lagem-n-taara ne yãmb paga wala y sɩda n pogde. Wẽnnaam
sebra yeelame tɩ Wẽnnaam (Sɩngr 2: 24). Rẽ, sɩda sɛgd
n nonga a paga wa a sẽn nong a menga yĩnga, a wa Kiris sẽn
nong wẽn-dooga. La paga sɛgd n waooga a sɩda,
la a sik a meng n sak-a zaka pʋga (Efɛ 5: 21-33). Yãmb ne y paga wala
y sɩda sɛgdame n zã Lagem-n-taar kanga sõma n yɩɩd
Lagem-n-tay a taaba yãmb sẽn tar ne neba. La yãmb sɛgd n dɩka
weer n modg tɩ Lagem-n-taar kãnga paam pãnga. 


Lagem-n-tar a tãab soab sẽn yaa kaseng
yãmb yĩng yaa yãmb ne y kamba sʋka. Yãmb sɛgd n nonga y
kamba ne y sũur fãa la y ges b yell ne nonglem. Wẽnnaam sebra yetame
tɩ ba-rãmba sɛgd n wuba b kamba ne Zusoaba saglg la zãmsgo. (Efɛ
6: 4). Rẽ yĩnga yãmb ka sɛgd n ges y kamba yell yaal yaal ye,
baa tɩ yãmb pasteerenda tʋʋmd sã n yaa wʋsg ne yãmba. Yãmb
sɛgd n dɩka weer n yõg zood ne biig fãa. Rẽ na n kɩtame tɩ
zaka vɩɩm tall yamleogo. La woto yãmb ministɛɛra tʋʋmd
na n yɩɩ sõma, bãane pʋga. A na n leb n yɩɩ kaset sõng
wẽn-dooga neba la neb a taaba yĩnga. Bũmb sẽn leb n yaa
kaseng yaa tɩ yãmb sɛgd n modgame tɩ sõng biig fãa t’a paam
Lagem-n-taar ne Wẽnnaam. Yãmb sɛgd n modgame tɩ biig fãa paam Sɩɩg
Sõng pidbu. 


Sẽn paasde yãmb sɛgd n talla nonglem zaka neb a
taaba fãa yĩnga. Yãmb sɛgd n wilga a Kiris nonglma la y waoog y
roagdba, la y saam-biisã ne y buuda neb a taaba fãa. Yãmb sɛgd n modgame tɩ
bũmb fãa zĩnd a zĩigẽ. Yãmb ka sɛgd n dɩk y
buuda ned n sãoog yãmb paga, wala y sɩda, wala y kamba ye. A Poll gʋlsa
a Tɩmotẽ n yeele: «Ned sã n ka ges a neb yelle, la sẽn yɩɩda,
a meng zak rãmba, yẽ soab yii tẽeb pʋgẽ, la a yaa wẽng
n yɩɩd ned ning sẽn ka be tẽeb pʋgẽ wã.» (1 Tɩ
5: 8).[51]


Tʋʋmda pʋg Lagem-n-taya 


Sẽn na n paas yãmb Lagem-n-taara ne Wẽnnaam, la
ne yãmb zaka la y buuda neba, yãmb sẽn yaa pastɛɛr sẽn tẽed
Sɩɩg-Sõngã, y sɛgd n paama Lagem-n-taar sẽn yaa sõma ne
neb toay toay tʋʋmda pʋga. Lagem-n-tay kãens yaa ne neb nins
yĩng yãmb sẽn maand tʋʋmda la ne neb nins sẽn yaa
yãmb tʋmd-n-taas tʋʋmda pʋga. Bãmb yaa yãmb wẽn-dooga
neba, yãmb denominasõ wã neba, wala yãmb tẽnga fãa tẽedba tigingu.
Lagem-n-tar ning yãmb sẽn tar ne bãmb ned kam fãa wã welga toore. Yãmb
tõogra tʋʋmda pʋg tũuda ne yãmb sẽn zãad Lagem-n-tay
kãens to-to. 


Sẽn paase, yãmb sɛgd n talla Lagem-n-taar sẽn
yaa sõma ne yãmb pastɛɛr taasã la yel-gɛtba ne sõngdba sẽn
be yãmb wẽn-dooga pʋga. A Zezi sẽn yãk karen-biis piig la a
yiibã, b tʋma bãmb tɩ b kẽng n moon koɛɛga la b rig
zĩn-dãmba. La a Zezi reng n yeela bãmb tɩ b yals n dɩk n weer ne
Bãmba (Mar 3: 13-15). Tõnd Zu-soaba ra miime tɩ Lagem-n-taar ning Bãmb sẽn
da yẽbgd ne karen-biisa ra na n yɩɩ b tʋʋmda yẽbgre
wakat ning bãmb sẽn na n welg taabã. A yaa woto me ne wẽn-doog
ning yãmb sẽn zãada. Yãmb Lagem-n-taara ne y pastɛɛr taasa la
sõngdba yaa pipi yẽbgr tʋʋmd buud fãa yĩng Wẽn-dooga
pʋga.[52]



Lagem-n-tay a tãab sẽn tõe n wa ne zu-loeese 


Lagem-n-tay kẽer tõe n waa ne
zu-loese. Lagem-n-tay kãens sʋka d tõe n sõdga a tãab sẽn yaa yãmb
Lagem-n-taara ne dũniyã, yãmb Lagem-n-taara ne pagba, sã n yaa tɩ
yãmb ya raoa, wala ne rapa, sã n yaa tɩ yãmb yaa paga, la yãmb zo-pẽtsa.
Yãmb sẽn yaa pãntkot pastɛɛrã, Lagem-n-tay kãensa pʋga,
yãmb sɛgd n kẽna woto: 


1. Yãmb Lagem-n-taara ne dũniyã. Yãmb sɛgd
n maana gũusg yãmb Lagem-n-taara ne dũniyã pʋga. Dũniyã
pida ne yɛll wʋsg sʋtãana ne a tʋm-tʋmdba sẽn
taete. (1 Zã 5: 19). A Zezi yeela b karen-biisa ya: «Yãmb ka dũniyã rẽnd
ye, la mam tũusa yãmb dũniyã nebã sʋka.» (Zã 15: 19). Wẽnnaam
sebra wilgame tɩ yaa sɩd t’a Zezi Kiris karen-biig sɛgd n vɩɩmda
dũniyã pʋga, la a ka sɛgd n bas tɩ dũniyã yɛll
soog-a ye. (1 Ko 7: 31). b ka sɛgd loe b mens ne dũniyã yɛl ye
(1 Zã 2: 15). Bãmb ka sɛgd n vɩɩmd wa dũniyã sẽn ya a
soaba ye (Rom 12: 2).


2. Yãmb Lagem-n-taara ne pagba wala rapa. Sẽn
paase, yãmb sẽn yaa pãntkot pastɛɛrã, yãmb sɛgd n
gũusa wʋsg ne Lagem-n-taar kãnga. Pastɛɛr dãmb kẽer sẽn
ka tõog n gũus sõma ne Lagem-n-taar kãnga lʋɩɩ kongr pʋga,
n paoog Wẽnnaam tʋʋmdã. A Poll keooga a Tɩmotẽ
n yeele: «Lak ne yãadem datem-wẽnga, la f bao tɩrlem» (2 Tɩ 2: 22).
A Poll sagla a tẽeb pʋgẽ biiga: «Sagl pʋg-yãans wa f
ma-rãmba, la f sagl pʋg-bi ne sõmlem fãa wa f tãopa.» (1 Tɩ 5: 2).


Yãmb sɛgd n gũusa wʋsg ne
pagba (yãmb sã n yaa raoa) wala roapa (yãmb sã n yaa paga). Yãmb ka sɛgd n
zĩnd zĩig yãmb y yembr ne paga wala rao a to tɩ sã n ka yãmb
paga wala y sɩdã ye. Yãmb sɛgdame n gũus ne y tagsgã. Yoob buud
fãa sɩngda tagsga pʋga. Rẽ yĩnga, yãmb ka sɛgd n bas
yãmb tagsgã t’a zʋʋg yãmb paga wala y sɩda n kẽng neb a
taab zut ye (Mat 5: 28). Wẽnnaam sebra sagenda tõnd tɩ: «Bɩ f
gũus ne f sũurã tagsd n yɩɩd bũmbã fãa. Tɩ bala,
ned vɩɩm yita a sũur pʋgẽ.» (Ylb 4: 23).


3. Yãmb zoodã yõgbo. Yãmb sẽn yõkd zoodã to-to wã tõe n waa ne bark wala sãoong
yãmb vɩɩma pʋga. Rẽ yĩnga, yãmb sɛgdame n tall
yam y zo-rãmba baoob pʋga. Wẽnnaam sebra yeta tõnd tɩ: «Sẽn
maand-a tɩrg yaa a meng zoa. La nin-wẽns na n menemame.» (Ylb
12: 26). A Poll yeelame: «Da belg-y y mens ye, tũud-n-ta-wẽns sãamda
minin-sõmyã.» (1 Ko 15: 33). Yãmb sẽn yaa pastɛɛrã, yãmb sɛgd
n modgame tɩ y sã n na yõk zoodo bɩ yɩ ne neb sẽn na n
sõng yãmb tɩ y pẽneg Wẽnnaam, la y vɩɩmd wa sẽn
zems Wẽnnaam goama. 


LAGEM-N-TA SÕMSÃ YALẼ


Afirik neba miime tɩ b vɩɩma sõmblem loee ne
bãmb zo-rãmba sẽn yaa neb ninsi. La yaa so-bʋg la pãntkot pastɛɛr
na n tũ n tõog n vigl la a zã Lagem-n-tay sẽn ya sõma a zaka pʋga,
wẽn-dooga pʋga, la neb nins yẽ sẽn vɩɩ newã sʋka?
Yãmb sẽn yaa pãntkot pastɛɛrã, yãmb Lagem-n-taya sɛgd n
talla yalẽ a nu: 


Nonglem


Pipi yalẽ sẽn sɛgd n zĩnd yãmb
Lagem-n-taya pʋgẽ yaa nonglem ne y sũur fãa. Yãmb sɛgd n
nonga y paga wala y sɩda, y kamba, la tẽedba a wa a Kirist sẽn
nong yãmba. A Zezi kõo b karen-biisa tõog n yeele: «Nong-y taaba Nong taab wa
mam sẽn nong yãmbã.» (Zã 13: 34). A Zezi ra zãmsa B karen-biisa tɩ b
Lagem-n-taara ne taab sʋkã sɛgd n tika nonglem sɩd sɩd
zugu. A Zezi ra sakdame tɩ kõ B vɩɩm karen-biisa yĩnga.
Mosã karen-biisa me sɛgd n sakame tɩ kõ b vɩɩm taab
yĩnga (Zã 15: 12-13). A Piyɛɛr keoogda tõndo: «Nong-y taab wʋsg
ne yãmb sũyã fãa» (1 Pɩy 1: 22).


Tɩ yɩ vẽeneg y goama pʋgẽ 


Yalẽ a yiib soab sẽn sɛgd n zĩnd yãmb
Lagem-n-taara ne neb a taaba sʋk yaa goam sẽn yaa vẽenes la sɩda.
A Poll sagla Efeesẽ tẽedba tɩ b togs sɩda
ne nonglem. Bãmb sã n maan woto, bãmb na n bɩɩme (Efɛ 4: 15). Tẽn-tʋmda
keooga Koloosẽ tẽedbã n yeele: «Bɩ y kɩt tɩ yãmb
goamã zĩnd bark wakat fãa, n paam yamsem noom, la y bãng sẽn zemse,
n leok ned kam fãa.» (Kol 4: 6).


Yãmb sẽn ya pãntkot pastɛɛrã,
yãmb sɛgd n gũusa ne y goama la y tẽegd Gʋlsg Sõmyã sẽn
yeta: «Ned sã tõe a noore, a gũuda a vɩɩm. La gom-to-ned sãamda
a vɩɩm.» (Ylb 13: 3). Yãmb goama sɛgd n pida ne nonglem la sɩda.
Yãmb goama sɛgd n yaa vẽenes la ka gom kɛgemes ye. Yãmb goama
leb n sɛgdame n yɩ sɩda la ka ne mo-toog. Yãmb sɛgdame n
zãms tɩ yõk y meng n kelg neb a taaba. Wẽnnaam sebra pĩnd n
togsame: «Ned sã n leok t'a nan ka wʋme, a yaa yalma, la a na n paama
yãnde.» (Ylb 18: 13).


Kɩs taab sɩda


Yalẽ a tãab soab sẽn sɛgd
n zĩnd yãmb Lagem-n-taara ne y zaka rãmba la wẽn-dooga neba ya kɩs
taab sɩda. Kɩs sɩd yaa bũmb ned sẽn tar ne ned a to.
La kɩs taab sɩda yaa tɩ neba fãa tall sũ-keelem
Lagem-n-taar pʋgẽ b sẽn mi tɩ ned kam fãa togsda sɩd
la b na n kell n zãa Lagem-n-taara sõma wã yĩnga. Sẽn na n yɩlẽ
tɩ kɩs taab sɩd zĩndi, Lagem-n-taara pʋga ned kam fãa
sɛgd n wilgame t’a loee a meng ne a to. 


Yãmb sẽn yaa pãntkot pastɛɛrã,
yãmb sɛgd n wilgame tɩ yãmb yaa ned neb a taaba sẽn tõe n kɩs
sɩd-ne. Tẽedba sɛgd n tara bas-m-yam ne b pastɛɛrã. B
sɛgd n tara bas yard n tõe n pʋɩ b yel-soandɩ sẽn be
b sũyã pʋs ne b pastɛɛrã. La b sɛgd n mii fasɩ tɩ
pastɛɛrã pa na n dɩk yel-kãens n gom ne neb a taab ye. 


Nanebo


Yalẽ a naas soab sẽn sɛgd
n zĩnd yãmb Lagem-n-taara ne neb a taaba sʋk yaa waoog-taaba. Waoogra
yaa tɩ gelg la f nan neb a taaba tagsgo, b bõn-sɛgdse, la b yalẽ.
A Piyɛɛr sagla tẽedba woto: «Bɩ y waoog nebã fãa.» (1 Pɩy
2: 17). Pagba sɛgd n waooga b sɩdba, la rapa me sɛgd n waooga b
pagba. Kamba sɛgd n waooga b roagdba la roagdba me sɛgd n waooga b
kambã. Karen-biisa sɛgd n waooga pastɛɛrã, la pastɛɛrã
me sɛgd n waooga karen-biisa. 


Neba fãa sẽn ya b Naandã wẽnega
yĩnga, yãmb sɛgdame n nan neba buud fãa. A Poll keooga Rome tẽedba
tɩ «Nong-y taab wʋsg ne ba-biis nonglem» la b «waoog taaba» (Rom 12: 10).
A kẽnga taoor n yeele: «Bɩ y sak taab ne yam sõma. Da sak-y tɩ
yãmb yam zĩnd ne dũniyã bõn-kãsens ye, la bɩ y sak tɩ
bõn-tals sek yãmba. Da tags-y tɩ yãmb tara yam wʋsg ye.» (v. 16).


Sik-m-menga


Tɩ baase, yãmb Lagem-n-taar ne neb a
taaba sɛgd pida ne sik-n-menga. Sik-n-meng welga toor ne wuk-n-menga la yʋ-baore.
Sik-n-meng yaa wʋk-n-menga ne yʋ-baoor kaalem. Sik-n-meng yaa tɩ
ned gelg a menga wa Wẽnnaam sẽn gelgd yẽ to-to wã. Ned sẽn
yaa sik-n-meng soab gelgda a meng n zems a sẽn sɩd ya a soaba.
Sik-n-meng yaa nonglem sɩd sɩd bãnde. A Poll gʋlsame: «Nonglem...
ka pẽgd a meng ye, la a ka wukd a meng ye. Nonglem ka maand sẽn ka
zems ye, la a ka baood a meng sõngr bal ye» (1 Ko13: 4-5).


Wuk-n-menga kɩtdame tɩ
Lagem-n-taar ka tõe n yɩ sõma la a kaoos ye. La sik-n-meng kɩtdame
tɩ Lagem-n-taar yɩ sõma la a kaoose (Rom 12: 16). Yãmb sẽn yaa
pastɛɛr sẽn tar sik-n-mengã, yãmb na n yɩɩ neba neda.
Neba fãa na n tõogame n pẽneg yãmba. Woto yãmb maanda loaleng tɩ neba
tõe n tũ n paam yãmb n ta, la a pa lalg la y met n gubg y meng ye. 


TƖ ZÃ LAGEM-N-TA SÕMYÃ.


Ad manesem a tãab sẽn na n sõng yãmb tɩ
y tõog n vigl la y zã Lagem-n-tay sẽn yaa sõma la loet Wẽnnaam yʋʋrã
ne neb a taaba: 


Tall-y yam yãkr sɩd sɩda 


Pipi, yãmb sɛgd n talla yam-yãkr sɩd sɩd tɩ
vigl la zã Lagem-n-taar sẽn yaa sõma ne yãmb zaka rãmba, wẽn-dooga
neba, la yãmb tẽn-tʋmd taasã. Yãmb sɛgd n yãka yam tɩ tʋm
tɩ Lagem-n-taar kãensa yɩ sõma. Ya woto la a Zezi maan-yã. Bãmb yãka
yam tɩ kẽn ne neba. Bãmb dɩka weer n kelg neba n wʋm b
koeesã. Neb nins sẽn da kis a Zezi wã yãa bõn-kãng n dõd bãmb tɩ b
ya «yel-wẽna rãmb la yõor yaood rɛɛgdba zoa» (Mat 11: 19). Yãmb
sẽn yaa pãntkot pastɛɛrã, yãmb sɛgd n modgame n yɩ wa
a Zezi n bao tɩ Lagem-n-taar sẽn yaa sõma zĩnd yãmb ne neb a
taaba sʋka. 


Tɩ zã Lagem-n-taya 


Sẽn paasde, yãmb sɛgd n lenga y meng n tʋm tɩ
Lagem-n-taya yɩ sõma. Yãmb sɛgdame n sak n dɩka weer la y nang
pãng n tõog n vigl Lagem-n-taar sẽn yaa sõma ne yãmb zaka rãmba, wẽn-dooga
neba, la yãmb tẽn-tʋmd taasã. Rẽ yĩnga, yãmb sɛgd n
dɩka weer n zĩnd ne bãmba, n kelg b kɩbaya, la ne bãmb b
sũnoog pʋga, la y yãb ne bãmb b sũ-sãoong wakate (Rom 12: 15).
Yãmb sã n dɩk weer n maan woto, nonglem kaseng n na puka yãmb ne y neba sʋka.



Tɩ ning sugrã a nao-kẽndr zugu 


Tɩ baase, yãmb sã n dat tɩ
Lagem-n-taar sẽn yaa sõma la tar pãng zĩnd yãmb ne neb a taaba sʋka,
yãmb sɛgd n zãmsame tɩ kos sugri, la tɩ kõ sugri. D miime tɩ
ned ka tõe n ka beeg a to wakat ning ye. Wakat ninga neba na n beega taaba. Sẽn
na n yɩlẽ tɩ Lagem-n-taara kẽng taoore, yaa tɩlae tɩ
sugr zĩndi. 


Sʋgra tara nens a yiibu. Neng a yembra
yaa ned ning sẽn beegã n kot sugri. Neng a to wã, yaa b sẽn beeg
ned ninga n kõt sugri. Yãmb sɛgd n sakame n maan a yiiba fãa (Mat 5: 22-26).
Yãmb sɛgd n sakame tɩ wakat ning fãa yãmb sẽn beeg ned a-to, bɩ
yãmb kẽng tao-tao n kos sugri. La yãmb leb n sɛgdame me n sak n kõ
sugr wakat fãa. Sugra yolsda ned ning sẽn beega, la a leb n yolsda b sẽn
beeg ned ningã. A pakda sor tɩ neba tõe n leb n wʋm taaba, la b maneg
Lagem-n-taarã sẽn da sãame. 


 







~ Sapɩtr

Mining sẽn yaa sõma kaorengã la pʋʋsgã pʋgẽ

ɩ y gelg
bũmb fᾶα wa bõn-zaalga, mam sẽn bᾶng Kirist a Zezi
wã, mam Zu-Zoab sẽn yɩɩd bũmb fᾶα wᾶ
yĩnga. (Filip rᾶmba 3: 8). Yaa tẽn-tʋmd a Poll goam la
woto. A Zezi loogrã poore, b gelga yẽ wa misõneer kaseng t’a to ka be ye.
A moona koe-nooga ne pᾶnga, la a maan bõn-bᾶna, la a luglg wẽnd-dot
Rom-dᾶmba tenga zĩiga fᾶα. Wẽnnaam dɩk-a lame
n tʋm t’a pak fãagrᾶ kʋleng n kõ sakdbã (Tʋm 14: 27). La
ba ne rẽ fᾶα, a ra getame tɩ ne yẽ, tõogre ning sẽn
yɩɩd bũmb fᾶα yẽ vɩɩma pʋga ya tɩ
bᾶng a Zezi Kirist bala. A daar fᾶα pʋʋsg la woto: «mam
bᾶnga Kirist.» (Flp 3: 10) 


A wa a Poll sẽn yɩ Pastɛɛr
sẽn tẽed Sɩɩg-Sõngã yᾶmb yaa taoor soaba. Rẽ
yĩnga yᾶmb tara Tʋʋm kaseng wʋsgo. Yᾶmb boollã
yaa tɩ kɩ tɩ tẽedba lebg karen-biisi la y kɩt tɩ
Wẽnnaam soolma kẽng taoor dũni wã zꭒgꭒ. Yaa tʋʋm
kasens la yaa sõoma tɩ yᾶmb tʋm ne pʋ-peelem. La haya, yᾶmb
sã dat n kẽng taoor tʋʋmda pꭒgẽ, wa a Polle, yᾶmb
sẽn tog n maan bũmb yaa tɩ paam lagem-n-taar ne a Zezi Kirist.
Yãmb sɛgdame n kõ y mensa zᾶmsg tɩ bang a Kirist la y zãms tɩ
paam lagem-n-taar ne bãmb wakat fãa. 


Rẽ, yãmb sɛgdame n tall kõ-n-meng
mining sẽn tar pãnga. bũmb ka be, a waooglem wall a taglem, ba ne a
sẽn yaa a soaba, n tõe deeg tõnd ne Wẽnnaam lagem-n-taarã ye. Sapɩtr
kãnga na n goma ne yãmb sẽn kẽed ne Pastɛɛr sẽn kẽnd
ne Sɩɩg-Sõng kõ-n-menga mining yelle.


KÕ-N-MENG NE WẼNNAM


Tõnd vaeesga sẽn kẽed Kõ-n-menga
yel-manesem na n sɩnga ne gom-bɩɩs wɛsgo. 


D bãng gom-bilã võore 


Mining yaa bũmb ned sẽn maand
daar fãa. Yaa nao-kẽndre sẽn be ne ned wʋsg wʋsg hal t’a
wa lebg yiibẽ soab yalẽ. A yaa wa ned sẽn sɛdgd a yẽna
yibeoog fãa, mininga kɩɩda yẽgã bala a soaba maand-a lame n yɩlemdẽ.
Sɩngrã, yaa sõma tɩ nedã maand a tʋʋmdã. La wakat ninga, b
sɛgd n paama yel-manesem sẽn yaa sõma n tõog n maane. La d mikdame tɩ
ne wakatã a lebgda miningu.


Kõ-n-meng mining yaa boẽ? Kõ-n-meng
mining ya tẽed yel-manesem sẽn sõngd-a t’a toẽ tall
lagem-n-taar wakat la daar fãa ne a Kirist. Yaa weer a Zezi Kirist tẽed
sõng sẽn tog n welg toor zall n tõog n paam lagem-n-ta sõng ne Wẽnnaam.
Yaa mining, bala wakatã sẽn kaoosda yĩnga, a lebgda wa mining sɩd
sɩda. Yaa Ko-n-meng yell bala a yõoda yaa tɩ rɩlg d
lagem-n-taarã ne Wẽnnaamã la d paas tõnd yam-yãkrã ne bãmb la b tʋʋma.



Kõ-n-meng vɩɩm yõodo: 


Yãmb sã n bɩ la y talle y Kõ-n-meng
mining ne pʋ-peelem yõod wʋʋsg la yãmb na n paam yãmb vɩɩma
la y ministɛɛrã a pʋga. Yõod a naas n be be. 


1. Tɩ bãng a Kiris. Pipi yõodã yaa t’a na n bɩɩsa yãmb lagem-n-taarã ne a
Zezi Kirist. Ebre sebra n keoogda tõnd «tɩ d kolg Wẽnnaam ne sũure
sẽn pid ne sɩda» (Ebr 10: 22). T’a Zak le rɩk pʋleng n
pase tõogã, «Bɩ Yãmb kolg Wẽnnaam la Wẽnnaam na kolg Yãmba» (Zak
4: 8). Y sã n Pʋʋsdẽ la y karemd Wẽnnaam sebrã yãmb na n
tõog n kẽe zĩ-sõngã (Ebr 10: 19) pʋgã. Bee, Wẽnnaam bee
be, la a wa Moyiisi, pĩndã yãmb na n zĩnda ne Wẽnnaam «neng ne
nenga, a wa ned sẽn gomd ne a zoa» (Yik 33: 11). 


2. Tɩ bãng Wẽnnaam daabã. Yiib soab yõod yaa tɩ yãmb na n le bãnga Wẽnnaam daabã
n paas yãmb vɩɩma pʋga. Yãmb sã n Pʋʋsdẽ la y
karemd Wẽnnaam sebrã, la y ningd-a zãmsga nao-kẽndre zug yãmb vɩɩma
pʋga, yãmb sɩɩga na n paama tekre. Bõn-kãensã sã wa paam pidsgu
yãmb sã n mak n gese «yãmb na n bãnga Wẽnnaam daaba sẽn yaa sõoma,
sẽn yaa neer la sẽn zemse» (Rom 12: 2).


3. D paam yãab sẽn yit Wẽnnaam
nengẽ ne dũnyã gilli. Tãab soab yõod yaa
tɩ minin kãngã na n kɩtame tɩ yãmb paam yãab sẽn yit Wẽnnaam
nengẽ ne dũniyã gilli. D sã maag d mens n gese Wẽnnaam sebra sẽn
gomd pʋʋsgã yelle, yãmb na sɩngame tɩ ges dũni wã Wẽnnaam
sẽn get-a to-to wa. Yãmb na sɩngame tɩ bãng Wẽnnaam tʋlsma
ne dũni wã. La yãmb na n tõog n bãnga yãmb zĩiga, Wẽnnaam tʋlsma
pidsg pʋga. 


4. Pa-y Sɩɩg-Sõng belma pʋgẽ. Yõod
a naas soab yals kãn-kãe pʋʋsgã mining pʋg yaa tɩ yãmb na n
zãmsame tɩ vɩɩmd vɩɩm sẽn yaa sõma ne Sɩɩg-Sõngo
(2 Ko 13: 14). A Poll paasa tẽedbã raood tɩ «kẽn
ne Sɩɩg-Sõngo» (Gal 5: 25). A le keoog-b lame tɩ: «bɩ
y tɛg ne Sɩɩg-Sõngo» Efɛ 5: 18). Sɩɩg-Sõng belem
pʋʋsg pʋgẽ, Sɩɩg-Sõng na n puka B pãng la B
belem. A yaa wa kʋʋrã fil sẽn sɩɩs ãmpull. Fillã sã n
be kʋʋrãẽ wã bala, ãmpullã witame bala. Pʋ-peelem tõkr sã
n beẽ bala, yãmb paada ne tõk-sõng pʋgẽ. Yãmb pita Sɩɩg-Sõngo
wakat.


YALẼ LA MININD SẼN YAA TƖLAE N YƖƖD KÕ-N-MENGA PƲGA



Sʋkds a yiib n be be: «a wãn la yãmb tõe-yã, yãmb sẽn
yaa pãntkot pastɛɛrã, n wa-ne mining Sɩɩg-Sõngã baoob pʋgẽ?»
la «a wãn to la y na n maan n tõog n tɩ biis wom a tʋʋmdã pʋgẽ?»


Sʋk-kasens a tãabo


Sẽn na yɩlẽ n ning mining sẽn tar pãng
a na-kẽndr zugu, y tog n yidga zu-loees a tãab sẽn loe ne: 


1.Yalẽ-dãmba podgr pogdre. Yãmb pipi na-kẽndr
kõ-n-mengã vɩɩma pʋgẽ yaa tɩ yãmb bang bũmb nins
sẽn yaa tɩlae n welge pogdr pogdre. Yalẽ sẽn tog n tall
yaa bũmb ned sẽn gelgd sõma. A yaa bũmb ned sẽn maand
pipi. Yãmb tog n yãka yam tɩ yãmb ne y Wẽnnaama yaa pipi bũmb sẽn
yaa tɩlae. La yãmb tog n baoo mining pʋʋsg pʋg sẽn na
yɩl paas y lagem-n-taarã ne Wẽnnaam. Dẽ yĩnga, yãmb tog n
sɛgla y mens n sɛg tiisdbã. D tõe n yeelame me tɩ, yãmb pa tog n
bas tɩ vɩɩma tʋʋm-yãgdem tiis bũmb nins y sẽn
maand tɩ tar yhõodã ye. 


Yãmb sẽn yaa Pastɛɛr sẽn ka sẽkã,
yãmb sɛgda daar fãa yɛl sẽn yaa yel-yãgdem, yãmb na n sɛgda
daar fãa yel-tʋʋlse, sẽn yaa yɛl sẽn yaa tɩlae
tɩ y rɩk weere. A yaa sɩd tɩ yãmb pa toe n zãgd tɩ kẽng
ye, la y sɛgd n bãngame tɩ ning -b pogdr podre. Yãmb sɛgd n
kogla y lagem-n-taarã ne Wẽnnaam. La y sɛgd n kogl-a-la yĩngr sẽn
yaa pipi y koglgã pʋgẽ. A yɩɩ woto la a Zeezi maan-yã. B
pa bas tɩ yɛlã wʋsg gɩdg-B ne B Ba wã ye. Wẽnnaam
goama yeelame tɩ «B ra kẽngdza kvreng n pʋʋsd B yembre»
(Luk 5: 16). B ra miime tɩ B ra rata wakat a woto n ne B Ba wã tɩ B
paas-B pãnga tʋʋmdã pʋgẽ. 


A Maari ne a Mart kɩbarã kõta mams-kãnga. A Maari yãkame
t’a pipi bũmb yaa tɩ zĩnd n pẽneg a Zeezi n kelg B zãmsgã.
Wakat kãng t’a Mart sẽn da pak yẽ yaa tʋʋm nins a sẽn
da tog n maana. A Zeezi yeela a Mart tɩ: «Marte!
Marte! Fo maanda yɩɩr n sidgd ne bũmb wʋsgo. Bũmb a
yembr n ya tɩlɛ, la a Maari yãka bõn-ne-kãnga sẽn na n pa ne-a
wã.» (Luk 10: 41-42). Sẽn da pak a Martha yaa tʋʋm-yãgdma.
Wakat kãnga, a Maari ra yãka sẽn tar yõod n yɩɩda, sẽn
yaa Zusoabã kelgre. Pãntkot Pastɛɛr fãa tog n zãmsame tɩ maan
woto.


Yãmb tõe n dat n yeelame tɩ: «mam pa tõe n karem la m pʋʋs
rũndã ye. Mam tara tʋʋm wʋsgo.» Wakat kãnga, yãmb sã n yeel
woto rũndã, beoog a to, daar a to sẽn pogd woto, yãmb na n lʋɩɩ
bok pʋg y yiib sẽn xat n lebg toogo. La yãmb sã n gelg y
lagem-n-taarã ne Wẽnnaam wakatã tɩ yaa kõn-viig kõn-vaale, la y tũud
wakatã sõma, yãmb paada Wẽnnaam ko-yũud pʋga. Yãmb na n vɩɩmda
y pʋʋsgã vɩɩm ne sũ-noogo.


2. Weerã zãabo. Bũmb a yiib soab pãntkot Pastɛɛr
sẽn tog n maan a pʋʋsgã mining pʋg yaa a weerã zãabo. Weerã
zãab yaa tɩ yõgen dayã pʋs weerã tʋʋma yĩng sẽn
na yɩl tɩ tʋʋmd fãa zĩnd a weerẽ. Pastɛɛr
dãmb nins sẽn mi b tʋʋma sõma wã miime tɩ weerã yaa Wẽnnaam
n kõt la b tog n zã-a-la sõma. Daarã yõgneg pʋgẽ, y tog n gesame n bãng
vẽeneg y pʋʋsgã weer sã n bee vẽenega.[53]


Pastɛɛr sẽn bɩ n gom n
wilg yẽ sẽn yõngend a kõ-n-menga weera to-to. «Maam yãkda wakat
yibeoog fãa n pʋʋs kõ-n-menga la Wẽnnaam sebra kaoreng
yĩnga» A yeelame. «Maam wilgda b rãmb nins sẽn mi maama maam sẽn
zãad m wakata to-to. Rẽ wakat tɩ ned sã n bool maam n yelle, maam
data n yãa yãmba», maam yeta a soaba tɩ maam ka le tar were ye. Wakat ning
mam yitame n sԑg a soaba. Yaa sɩd tɩ yԑl sẽn yaa tɩlae
n be tɩ maam sԑdgd n sak boaalã. La a yaa bũmb nins sẽn
welg toor zaalã. Nao-kendrã yaa tɩ maam ningda weer ning maam sẽn
sõosd ne Wẽnnamã pipi zĩigẽ.» 


3.Tõog-n-menga. Tãab soab sʋkdg sẽn na n sõng tõnd tɩ kõ-n-menga
yidg yaa tɩ ned fãa paam yel-menesem sẽn zemse. A yõod bee yԑ
tɩ Pantekot karen-saamb zĩnig a bũmb nins sẽn yaa pipi wã
n yõgen a weera n yaool n ka tar a meng yel-menesem sẽn zems n tõog
n tũ a nao-kendrã? Woto yĩnga, yãmb tog n paama yel-menesem sẽn
zemse n tõog n sak yãmb ne Wẽnnamã sɛg taabã daar fãa. Yãmb sẽn
yaa pastԑrã, yãmb ka baood tɩ ned wilg yãmb tɩ y pʋʋs
wall tɩ karem Wẽnnam sebre ye. Rẽ ya sõoma tɩ yãmb meng zã
y weerã sõma. A Poll yeela a Tɩmote tɩ gũuda, wall pastɛɛre,
tog n zãa a meng sõma. (1 Tɩ 3: 2). La a leb n zãmsame n wilg tɩ yõk-n-mengã,
wall zã-n-mengã, yaa Sɩɩg-Sõng bila (Gal 5: 23).


Na-kẽnda a yiib pʋʋsgã la kaorengã pʋgẽ



A wa d sẽn zoe n gom sapɩtrã pʋgẽ
wã, minind a yiibã sẽn tar pãng wʋsgã yaa pʋʋsg la Wẽnnaam
sebr kaorengo. D vaees-b sõma n ges b sẽn maand to-to: 


1. Weer pʋʋsg yĩnga. Pãntkot Pastɛɛrra tog n kẽesa a vɩɩma pʋg
pʋʋsg la weer tags-zulung pʋg Wẽnnaam yĩnga. Pʋʋsg
la weer tags-zulung pʋg Wẽnnaam yĩnga welga toor ne kosg pʋʋsg
la se-yõkre. Kosgã pʋʋsg pʋgẽ, koatã kotame tɩ
Zu-soabã leok a kosgo n kõ-a vɩɩma. Se-yõkrã pʋʋsg pʋgẽ,
raoa wall pagã pʋʋsda neb a taabã bõn-dats yĩnga. Wakat kãnga pʋʋs-zulungã
pʋgẽ, soab ning sẽn waoogdã wemdeda a nengã n tees Wẽnnaam,
n baood tɩ pẽneg bãnba. A Davɩɩd da pʋʋsa ne a sũur
fãa wakat ning a sẽn kos Wẽnnaam n yeel tɩ: «Zu-soaba, kɩt-y tɩ mam bãng yãmb soɛya. Bɩ y
zãms maam tɩ m tũ yãmba.» (Ysy 25: 4).


Pʋʋsg tʋʋmd pʋgẽ
naaga ne yɩɩla, waoogr la bark pʋʋsgo. Wakat kẽere, a
naaga ne yɩlg-n-menga, a wa a Davɩɩd sẽn pʋʋsã:
«Mam konga ne yãmba, yaa yãmb bala. La mam maana bũmb sẽn ya wẽng
y nifẽ, la yãmb yaa tɩrg ne y goamã. Yãmb bʋʋdã kaoob
zemsame… Yiis-y mam kongrã ne izop tɩ m yɩ yɩlemde, la y pek
maam tɩ m yɩ pɛɛlg n yɩɩg neeze. Yiis-y mam
kongrã ne izop tɩ m yɩ yɩlemde, la y pek maam tɩ m yɩ
pɛɛlg n yɩɩg neeze.» (Ysy 51: 4, 7). Wẽnnaam goama kãabdame:
«Tõnd sãn vẽneg n togs tõnd yel-wẽnã, bãmb yaa sɩd la tɩrg
tɩ kõ tõnd sugr d yel-wẽnã yĩnga, la b pek tõnd n yiis tõnd tʋʋm-wẽnsã
fãa» (1 Zã 1: 9).


Yãmb pʋʋsgã wakate, yãmb dat n pʋʋsa
y zaka rãmb yĩnga, t’a zĩnd laafɩ yĩng la sɩɩg pʋgẽ. Yãmb dat n pʋʋsa y wẽn-doogã me yĩnga,
tɩ Wẽnnaam Sɩɩgã tae la a zĩnd tʋʋma
pʋgẽ, tɩ b rãmb
nins fãa sẽn be a pʋgẽ pid ne Sɩɩg-Sõngo. Sẽn paase, yãmb dat n pʋʋsame tɩ wẽn-doogã pid ne Sɩɩg-Sõn kũuna la a biisã wẽn-doogã
pʋgẽ.


2. Weer Wẽnnaam sebrã zãmsg yĩnga. Pʋʋsgã wakat tog n naaga Wẽnnaam sebr kaorengo. A
yaa sõma, tɩ yãmb bãng n
welg Wẽnnaam sebr kaoreng la Wẽnnaam sɛgb sẽn welg toor
zall pʋgẽ. Wẽnnaam sebrã kaoren-zulung pʋg yaa kaoreng Pastɛɛr
sẽn maand n sɛgend a Wẽnnaam tʋʋmdã. Kaoreng a woto
buud maanda wakat ning a sẽn maand n dat n sɛgl a koe-mooneg wall a
lesõ biblik. Sã n yaa ne Pastɛɛrpãntkotist, Wẽnnaam sebrã
kaoreng yaa bãngr tʋʋmd la pipi bũmbu. Wakat kãnga, a pa
kaoren-kãng la yãmb tog n maan y sɛgbã ne Wẽnnaam wakat ye.


Wẽnaam sebrã kaoreng maanda wakat
ning yãmb sẽn karemd y Wẽnnaam sebrã y sɩɩgã bɩɩsg
yĩnga. Yãmb daabã pa tɩ sɛgl koe-mooneg ye la a yaa tɩ wʋm gomdã võor n kõ-a noor t’a tek y vɩɩma. Sebrã kaoreng võor yaa tɩ sɛg Wẽnnaam ne B gomdã. A
ratma yaa tɩ bãng Wẽnnaam,
n pẽneg a Kiris n tʋm n kõ-B sõma. A Zoob goma ne a meng lõ sẽn
kẽed ne Wẽnnaam goama n yeele: «Mam sakda
bãmb tõodã n ka kɩɩsd bãmb noorã ye. Mam bĩnga b goamã m
sũur pʋgẽ. Mam sakda bãmb tõodã n ka kɩɩsd bãmb noorã
ye. Mam bĩnga b goamã m sũur pʋgẽ.»
(Zbe 23: 12).


Neb kẽere wilga na-kẽnda a naas
Wẽnnaam sebrã zãmsg pʋgẽ. Pipi yaa kaoreng sẽn maand
maasg maasg n tagsdẽ. A yiib soab yaa tɩ tagsg goama zugu, n sʋkd sʋkds wa: «yaa bõe la Wẽnnaam
gomd ne maam zĩ-kãngã?» la «mam tog n leoka Wẽnnaam gomdã ka tɩ bõe?» a tãab soab yaa pʋʋsgo:
«Zu-soaba, yaa bõe la yãmb dat tɩ mam maane? Tɩ
baasg soab yaa tɩ sak bũmb
ning Wẽnnaam sẽn gom B gomdã pʋgã la ning-a na-kẽndr
zugu.


MINING SẼN PAASD PƲƲSGÃ NE WẼNNAAM
SEBRÃ KAORENG VƖƖM PƲGẼ 


Tɩ baase, d tags bũmb a tãab zug
sẽn tõe n sõng tõnd d miningã pʋg ne pʋʋsgã n paasd d
lagem-n-taarã ne Wẽnnaam.


D pʋʋs Zu-soabã pʋʋsg buudu 


Wakat wakate, yãmb dat n dɩka Zu-soabã pʋʋsg wa sor n
tũ. Pʋʋs-kãng bee Mat 6: 913. A Zeezi zãmsa b karen-biisã tɩ yaa mamsgo, wall sore, sẽn
hyaa pʋʋsg sẽn leokde. D sã n tũ pʋʋs-kãngã wa
sore, yãmb pʋʋsgã na n kẽna wato: 


1.      
Sɩng-y ne waoogre: «Tõnd Ba sẽn be
arzãna, bɩ yãmb yʋʋr
paam waoogre,» (v. 9). rɩk-y
wakat bilf n maan waoogrã. Waoog-y bãmb b sẽn ya a saoabã, la y pʋʋs-B
bark bũmb nins B sẽn maana yĩnga.


2.       Pʋʋs-y tɩ Wẽnnaam daab maane: «Bɩ yãmb soolem wa, Bɩ Yãmb daab maan dũni wã zugu»
(v. 10). Pʋʋs-y tɩ Wẽnnaam daab maan nebã vɩɩm pʋgẽ. Pʋʋs-y tɩ b paam dogem-paalg la b tũ a Kiris (Zã 3: 3-8). Pʋʋs-y
tɩ b paam maagr la baagr ne zĩn-dãmba (Mat
12: 28; Luc 11: 20). Pʋʋs-y tɩ b paam Sɩɩg-Song pidbu (Mar 9: 1; Tʋm 1: 3-8). La y Pʋʋs
a Zezi Kirist waoonga yĩnga (Luk 22: 18; Vẽn 12: 10; 22: 20).


3.       Kos-y
Wẽnnaam: «bɩ y kõ tõnd dɩɩb daare fãa» (v. 11). Kos-y Wẽnnaam tɩ b kõ yãmb y sẽn data fãa «sẽn zems ne
bãmb zĩir a Zezi Kirist pʋgẽ» (Flp. 4: 19). Yõk-y Wẽnnaam
sɛɛg neb a taaba yĩnga. 


4.       Bɩ
y kos sugr la y kõ sugr me: «Bɩ y kõ tõnd sugr d beegra yĩng wa
tõnd sẽn kõt d bɛɛgdba sugar.» (v. 12). Sik-y y mens Wẽnnaam
taoore, bɩ y kos bãmb sugri, la y kõ neb a taaba me sugri. 


5.       Kos-y
Wẽnnaam taeeb la b gũudum. «Bɩ y ra bas tɩ tõnd kẽ
makr pʋg ye, la bɩ y fãag tõnd wẽng soaba nugẽ» (v. 13).
Kos-y Wẽnnaam taeeb yãmb vɩɩma la y ministɛɛrã pʋg
tɩ sʋtãana ne zĩn-damba pãens ra tõog-y ye. 


Pʋʋs n da base


Sẽn leb n paasde daar fãa kõ-n-mengã, Pastɛɛr
sẽn kẽnd ne Sɩɩg-Sõng sɛgdame n pʋʋse n da
bas ye (1 Thesalonik. 5: 17). Yaa sɩda, yão wã ka rat n yell tɩ pag n
meng rogẽ wã daara tõr ye. La a wilgdame tɩ yãmb ka sɛgd pʋʋsd
n ka basd ye. Yãmb sɛgd n n zãmsame tɩ vɩɩm ne pʋʋsg
Wẽnnaam belma pʋga. Yãmb daar fãa tʋʋma zĩisi, Yãmb
tog n bee pʋʋsg pʋg wakate fãa. (Yɩɩl-Sõmyã 34: 1;
Ebre 13: 15). Yãmb na n mikame tɩ mining kãnga na n paama pãnga yãmb
sã sɩng ne kõ-n-menga. Pʋʋsd n ka basdẽ wã yaa tɩlae,
tõnd sã dat n paam vɩɩm sẽn zems ne Sɩɩg-Sõngo. (Gal 5:
25).


Gʋlsd n bĩngdẽ


Tɩ baase, a ya mining sẽn
yaa sõoma Pastɛɛr sẽn kẽnd ne Sɩɩg-Sõng sẽn
na n tar a daar fãa pʋʋsg sebre. Pʋʋsg sebr sẽn
yaa sebr pastɛɛrã sẽn gʋlsd a pʋgẽ yẽ kõ-n-menga
ne Wẽnnama wakate. Seb-kãang pʋga, yãmb na n gʋla kosdo, la Wẽnnaam
sẽn leok yãmba fãa n bĩngi. Yãmb sã n gũus n ges Wẽnnaam sɩda la b leokrã, yãmb tẽeba na n paama pãng n
paase.


Yãmb le tõe n gʋlsa Sɩɩg-Sõng
sẽn gom ne yãmba wala b vẽnega B meng ne yãmb sebra pʋga. Vẽneg
kãens tõe n yɩɩ sor sẽn na n sõng yãmb
tɩ y bãng Wẽnnaam so-tũudsa yãmb vɩɩma
la y ministɛɛra pʋga. Yãmb le tõe n gʋlsa tagsg nins yãmb sẽn
paamd Wẽnnaam sebra kaoreng wakatã. Tagsg kãense kẽere, y tõe n dɩkame tɩ yɩ koe-mooneg wẽn-doogo pʋga. Wakat ninga
yãmb na n talla ratem tɩ lebg n ges bũmb
ning yãmb sẽn gʋls sebra pʋgẽ wã n kot Wẽnnaam tɩ b gʋls yãmb sũura pʋga bũmb ninga
b sẽn dat tɩ yãmb tẽega. 


____________________


Pastɛɛr sẽn kẽnd
ne Sɩɩg-Sõngo, a daar fãa kõ-n-meng tʋʋma ka loe ne a menga
raab ye, yaa bũmb sẽn yaa tɩlae. Mining a woto buud na n ninga yãmb vɩɩma la y ministɛɛra
bark wʋsgo. La yãoa na n kõ-b-la sɩɩg-pʋgẽ pãng ning b sẽn baood n na leok Wẽnnaam
bollã b vɩɩma pʋga.

PASTƐƐR SẼN KẼND NE SƖƖG-SÕNG WẼNNAAM TƲƲMD
KƲƲNGÃ SƲKA

Koe-mooneg sẽn yit ne Sιιg-Sõng pãnga

astɛɛr a
yembr n da sãmbd ne Sιιg-Sõng pidbã (lisgã). A mii n gom-a a pãn-komsemã
sẽn kẽed ne bõn-kãnga. La daar a yembre, a sẽn wa n karemd Tʋʋma
2 la a tagsd bũmb nins sẽn zĩnd pãntekotã daarã, a kosame la a
paama bũmb ning sẽn maan pãntekotã daarã. Kaoosg zugẽ a kιsa
kaseto: «Weer bilf ning pʋg mam sẽn deeg Sιιg-Sõngã, mam
koe-moonegã woma biis n yιιd yʋʋm nins sẽn loog poorẽ
wã!»


Ne kιbaya wɛɛngẽ,
koe-mooneg sẽn tar Sιιg-Sõng pãng yaa Sιιg-Sõng n tʋʋmde.
Hal yʋʋm kob-gĩn pisi wã sιngrẽ, sull sẽn kẽnd
ne Sιιg-Sõngã tigma koe-noogã moondb soda-kʋʋng sẽn
yeelg Sιιg-Sõngo, n togsd neba buud fãa fãagr koɛɛgã ne kaeebo.


Sapιtr kãnga na n goma koe-moond sẽn
kẽnd ne Sιιg-Sõng yelle. A na n tika Sιιg-Sõng tʋʋmd
koe-moonda pʋgẽ yelle. A na n leb n kõo sagls sẽn kẽed
ne koe-zutã sɛglg la b kũunã yelle.


KOE-MOONEG SƖƖG-SÕNG PƲGA


A Zeezi kõo B karen-biisa noor tι: «Bι
y kẽng dũniyã tɛk fãa n moon neba fãa koe-noogã» (Mar 16: 15). Koe-mooneg
yaa Wẽnnaam gomda tosg ne ratem kasenga, t’a tʋlsmã yaa tι tall
nebã tι b tũ a Kiris la tι maan Bãmb raabã. Yaa koe-zug sẽn
yιιd koe-zuta fãa Kaab-Paalgã sebr pʋg t’a gom-biisa kẽer
sẽn moona puka sẽn kolg naoor 150. Tι moon koɛɛga ne
Sιιga yaa Pastɛɛr sẽn kẽnd ne Sιιg-Sõng
tʋʋmd n yιιd fãa.


Tʋʋma sebra makre


Sẽn kẽndb ne Sιιg-Sõngã
tẽedame tι Tʋm-tʋmdba ne neb a taab koe-mooneg tʋʋma
sebr pʋgã yaa mamsg rũndã koe-moaandba yĩnga. Tʋʋma
sebra pʋga, a Luk gʋlsa koe-moond wʋsg Tʋm-tʋmdba ne
koe-moondb a taab sẽn moone (Makre, a Pιyɛɛre: Tʋʋma
2: 14-40; 3: 12-26; 10: 28-47; a Etiyɛnd: Tʋʋma 7: 1-53; a Polle:
Tʋʋma 13: 16-41; 17: 22-31). Zĩ-kaseng ning a Luk sẽn ning
koe-moond kãensa Tʋʋma sebra pʋga wilgda yõod nins a sẽn
tar b yĩngã. Yẽ da ratame tι sẽn na n karem-ba bãng Tʋm-tʋmdba
sẽn da moonda to-to, tι bãmb me tõe n maan woto.


Tʋʋma sebr koe-moond gesg ne gũusg
pukda yalẽ a nu sẽn tar yõod Tʋm-tʋmdbã koe-mooneg pʋgẽ:



1.      
Ning a Zeezi tẽn-sʋka. A Kiris nedengã ne tʋʋmdã n yaa Tʋʋma sebrã koɛ-zugu.
Kãab-Paalga koe-moaandba moona wakat fãa t’a Zeezi yaa Kãab-Kʋdgã bãngr goam
pidsgu, la tι B yaa sor a yeyn tãa sẽn fãagde (Tʋʋma 2: 22-24,
30-32; 3: 13-20; 4: 10-12; 5: 30-31; 8: 5; la zĩis a taaba).


2.      
Tik gʋlsg-sõamyã. Tʋʋma sebra koe-moaandba kẽng taoor n tikd Gʋlsg-sõamyã,
n na n paas b goama pãnga (Tʋʋma 2: 17-21; 3: 22-23; 4: 11, 25-26; la
zĩis a taaba).


3.       N
pid ne Sιιg-Sõngo. Tʋʋma
sebra koe-moaandb ra pida ne Sιιg-sõngo, n
paam bãmb kaamã (Tʋʋma 2: 4, 14; 4: 8; la zĩis a taaba).


4.       N
tũnug ne bãna. Tʋʋma sebra pʋgẽ, bãn ne bõn-yɛɛsds
n da yãagd koe-noogã moonego (Tʋʋma 3: 1-8; 8: 4-7; 14: 8-10; la zĩis
a taaba).


5.      
Bool tι paam yam-tekr ne tẽebo. Tʋʋma sebr koe-moaandbã ra kʋmbda b koe-moondsã ne
bool tι tek yam la tι tẽ (Tʋm 2: 38; 3: 19; 8: 22; la zĩisa
a taaba).


Yalẽ-kãensã n tog n zĩnd koɛɛga
mooneg ne Sιιg-Sõng Afιrk tẽnga pʋgẽ rũndã.
A yaa sõma tι yãmb bĩng sõdgr kãngã y zugẽ, la y tik-a n tõog n
mag yãmb meng koe-moonegã tʋʋmde.


SƖƖG-SÕNG PƲDGRE


Kãab-Kʋdga pʋgẽ, b ra pʋdgda
no-rɛɛsdbã, maan-kʋʋdbã la rĩm-dãmba zut kaam, b sã n dat
n zĩnig bãmb b tʋʋma pʋsẽ (Yik 28: 41; 1 Sa 9: 16; 16:
11-13; 1 Rĩ-dãmba 1: 34; 19: 16). Pʋdgr kãng yaa bãmb boolga bãnde,
la a mamsda noor ning Wẽnnaam sẽn kõ bãmb tι b tõog n maan b tʋʋma.
Woto leb n mamsda Sιιg-Sõng belem bãmb zutu, sẽn na n sõng bãmb
tι b tõog n pids bãmb tʋʋmda pʋgẽ tʋʋma (Ezy
61: 1-2). 


Wa sẽn gʋls zugẽ wã, yalẽ
a yembr Tʋʋma sebra pʋga, yaa tι koe-moaandbã ra paama Sιιg-Sõng
pʋdgre. D kolg n ges tagsg-kãnga.


A Zeezi tʋʋmdã sẽn paam Sιιg-Sõngã pʋdgre


A Zeezi sιnga b tʋʋmdã n
moon n yeele: «Zu-soaba Sιιg bee Mam zugu, bala B yãka Maam tι M
togs koe-noogã» (Luk 4: 18). Bãmb bilga Sιιg-Sõng yãkrã wa a sẽn
be Bãmb zugu. Bãmb talla gom-bi kãngã n a n bilg Sιιg-Sõng tʋʋm-kasenga
Bãmb pʋgẽ, tι ne Bãmba, Bãmb na n tõog n maana B Mesiimda tʋʋmde.


Tʋm-tʋmdba tʋʋmd sẽn paam Sιιg-Sõng pʋdgre


Bõn-kãng me waa karen-biis 120 wã zut pãntekotã
daare. Pipi, Sιιga waa bãmb zutu (Tʋm 2: 3). Rẽ poore, n
pid-ba. La baasgo, Bãmb sιngame tι gom goam bãmb pʋsẽ (v.
4, 14).Bõn-kãens fãa maaname, tι bũmb ning a Zeezi sẽn kãaba
paam pidsgu Tʋʋma 1: 8: «La Sιιg-Sõng sã n wa yãmb zutu, yãmb
na reeg pãnga; la yãmb na n yιι mam kaset rãmba… dũniyã tɛk
fãa.»


Woto, tι paam
pʋdgre, yaa tι pid ne Sιιg-Sõngo la paam Sιg-Sõng pãnga. Wa Sιιg-Sõng sẽn wa a Zeezi ne pipi karen-biisa zutã, n pʋdgd bãmb
zut tʋʋmda yĩngã, Sιιga na n
waa karen-biig ning sẽn sakd rũndã n pʋgdg a zug tʋʋmda
yĩnga.


Pʋdgrã bilgri


Pʋdgra yaa Sιιg-Sõng tʋʋmd ned ning sẽn sak n bas a meng zãng Wẽnnaam
nugẽ zug la a pʋgẽ. Yaa Wẽnnaam belmã sẽn be
karen-biig sẽn pid ne Sιιg-Sõng zugu,
la B sõngd-a t’a tõe n tʋm ne pãn-kãsenga.


Tʋʋma sebra pʋgã gom-bilã sẽn
yet tι pidi la sẽn pid ne Sιιg-Sõngã yaa sẽn na n bilg Sιιg-Sõng pʋdgrã. Gom-bil ning sẽn yet tι pidã bilga Sιιg waoongo, B sẽn
pit ned n tʋmdẽ la B gomd ne pãng la noorã (Tʋm 4: 8, 31; 13: 9-12).Gom-bil
ning sẽn yet tι n pid ne Sιιg-Sõngã bilgda sẽn kẽngd taoor ne Sιιg-Sõng belmã (Tʋm 6: 3, 5; 7: 55). Bõn-kãng tõe n yιι
«pʋdgrã sẽn paad wa a Zã sẽn goma» (1 Zã 2: 27).
B pʋdgrã paada ne tõnd n kaoos sã n yaa tι tõnd
pa a Kiris pʋgẽ (Zã 15: 4-7). Welg ne yel-wẽna yaa nao-kẽndr
sẽn zems tι Bãmb belmã pa ne tõndo (Zã 14: 15-16).
Belem kãng tog n yιι tιlae ne Pastɛɛr fãa sẽn kẽnd
ne Sιιg-Sιιgo.


Koe-mooneg sẽn tũnug Sιιgã pʋdgre


D pa tog n dιk koe-mooneg sẽn
tar Sιιg belem n kalem ne taogsg bal bι sẽn tar pãn-tõogtι
yals kʋʋng taoor n gom n sιs b taogsga ye. D pa tog n leb n
kalem-a ne ko-mooneg sẽn moond ne minim ye. Yaa tι koe-mooneg sẽn
tar Sιιga belem tõe n wilga a yalẽ rãmba sẽn yιιd
woto wʋsgo. Koe-mooneg sẽn tar Sιιg-Sõng belmã, yaa
koe-moonego, tι Sιιg-Sõngbe a pʋgẽ. Yaa koe-mooneg
ning buud a Zeezi ne Tʋm-tʋmdbã sẽn maan mamsgã.


A Luk rιka a A Polloos kιbarã n
mams sιd kãnga. A bilgame: «a A Polloos… ra yaa ned sẽn paama Gʋlsg-sõamyã
zãms-zulunga. A ra paama zãmsg ne Zu-soaba sore, la a gomda ne waoogre,
la a zãmsda a Zeezi yellã ne zemsgo» (Tʋm 18: 24-25). A APolloos
ra yaa koe-moaand sẽn tar yam ne pãn-tõogo. Baa ne bõn-kãng fãa, «ra
yaa a Zã lisga bal la a mi» (v. 25). Sιιg-Sõng n da paoog-a. Wakat kãnga,
a Pirsill ne a Akilaas «sẽn bilg yẽnda Wẽnnaam sora neerã
poore «, yẽ paama Sιιg-Sõng pidbu. Yẽ yaool n kẽnga
Akayi soolem, la yẽ yιι «sõngr kaseng ne neb nins sẽn tẽ
bark koɛɛgã» (v. 27).


A Zeezi yeelame tι Bãmb koɛɛga mooneg ne B zãmsgã
pida ne Sιιga belem: «Goam nins mam sẽn togs yãmbã pida ne Sιιg
la vιιm» (Zã 6: 63). Wẽnnaam Sebra bilga Tʋm-tʋmdba
koe-moonego: «Ne pãn-kasenga, Tʋm-tʋmdba kẽnga taoor n kιs
Zu-soab a Zeezi vʋʋgrã kaseto.


La Wẽnnaam barkã ra tʋmda ne pãn-kaseng bãmb pʋsẽ»
(Tʋm 4: 33). Gomdã sẽn yet tι Wẽnnaam tʋmda ne pãn-kaseng
bãmb pʋsẽ wã, bilgda Sιιg-Sõng belmã. Tʋʋma
sebra pʋgã, Sιιg-Sõng belmã koe-moaand pʋsẽ sιιsa
neb nins sẽn kelgdã (Tʋm 2: 4, 14 ne 1 Ko2: 4; Tʋm 2: 37 ne 1 Ko
2: 5).


Epιtr dãmbã pʋse, a Poll goma a
mengã koe-moonegã sẽn tar Sιιga belmã. A leb n tẽega Korẽnt
tẽedbã yẽ sẽn deng n yι wãn n moon bãmb koe-noogã. «A gʋlsame,
la mam goama ne m koe-moonegã ka yι ne ninsaal yam goam sẽn tõe n
tek ned taogsg ye, la yιι ne Sιιg-Sõng pãng wilgri» (1Ko 2:
4-5). A bilgda tẽedbã a tʋʋmdã Rom-dãmba sebr pʋgẽ:
«Ne bãn la bõn-yɛɛsdse, ne Wẽnnaam Sιιga pãnga … mam
moona Kiris koe-noogã zãnga «(Rom-dãmba 15: 19). A tẽega Tesalonik tẽedba:
«Tõnd Koe-noogã ka ta yãmb nengẽ ne goam bal ye, la a taa ne pãnga, la ne
Sɩɩg-sõngo, la ne tẽeb wʋsgo» (1 Tes 1: 5).


Sιιg-Sõng sɛglg n saame tι
pid tõnd koe-moonegã ne Bãmb belmã rũndã, wa B sẽn pid a Zeezi ne Tʋm-tʋmdba
hal sιngrã. La Bãmb belmã yita yɛ, la ra maanda wãn-wãn n paam-a? 


SƖƖG-SÕNGÃ PƲDGRÃ SẼN YIT ZĨIG
NINGA


Tι tõog n moon ne Sιιga
belem, Pastɛɛr sẽn kẽnd ne Sιιg-Sõng tog n bãng-a
a sẽn yitẽ. Belmã yaa Sιιg-Sõng pidba belem sẽn be
la sẽ paad neda pʋgẽ. A yaa Sιιg-Sõng sẽn be
koe-moaanda zug la a pʋgẽ (Zã 14: 17; Tʋm 1: 8). Sιιg-Sõng
pãn-kãng paamda d sã n deeg lisg la Sιιg-Sõng pidbu (Tʋm 2: 4).
Belmã paadame, sã n yaa tι tõnd kẽnda «wa sẽn zems ne Sιιg-Sõngo»
(Gal 5: 25). Sιd kãng yaa vẽenega a Zeezi ne Tʋm-tʋmdbã tʋʋmd
pʋgẽ.


A Zeezi pʋdgrã sẽn yit zĩig ninga


A Zeezi yeelame tι Bãmb pãngã yita
Zu-soaba Sιιg pʋgẽ (Luk 4: 18). Ba ne Bãmb sẽn da
yaa Wẽnnaam Biig sẽn dιk yĩngã, Bãmb yãka yam tι bas
b pãngã, ne Zu-noog ning B sẽn da tar Arzãna, la b pids B tʋʋmdã
Sιιga pãng pʋgẽ (Filp-rãmbã 2: 5-8). A Zeezi tʋʋmdã
sẽn pid ne Sιιgã belmã yaa mamsg neb nins sẽn da pogl Bãmba
yĩnga. 


A Zeezi ka sιng B tʋʋmda tι
ka B sẽn paam Sιιgã yãkr poor ye. Bãmb Sιιga pidb yιι
zĩig pʋgẽ, a Zã sẽn lis Bãmb koome wã poore. Wẽnnaam
sebra yeelame: «[A Zeezi] sẽn pʋʋsd wakate, yĩngr pakame,
la Sιιg-Sõng sẽn wẽnd wall siga Bãmb zugu» (Luk 3: 21-22).
A Zeezi «yaool n sιnga B tʋʋmdã» (v. 23). Bãmb sιngame tι
kẽn la tʋm Sιιga pãng pʋgẽ (Luk 4: 1, 14). Bãmb
mooname: «Zu-soaba Sιιg bee Mam zugu, tι bõe Bãmb yãka Maam tι
M moon koe-noogã» (Luk 4: 18).Kaoosg zugẽ, nebã sẽn wʋm a
Zeezi sẽn gomdã, a «linga Bãmb tι wʋm bark goama sẽn yit
b noorẽ wã» (v. 22). La ra yaa lingr ne bãmba «tι
bõe Bãmb ra gomda ne noore» (v. 32; ges Mat 7, 28-29).


Tʋm-tʋmdba Sιιg-Sõngã pʋdgrã sẽn yit zĩig
ninga 


A wa Sιιg-Sõng sẽn
da ya a Zeezi tʋʋmda sẽn pid ne Sιιga
belmã yẽgrã, Bãmb leb n yaa Tʋm-tʋmdba tʋʋmd sẽn
pid ne Sιιga belem yẽgr me. Wa a Zeezi,
Tʋm-tʋmdba reng n lisa ne Sιιg-sõngo.
Bãmb yaool sιngame tι
moon ne pãnga.


Tõe t’a Pιyɛɛr n yaa mak-sõng n yιιd Sιιga tʋʋm-kãng
pʋgẽ. Sẽn deng pãntekotã daare, yẽ ra zoeta rabeem tι kιs a Zeezi kaset ne tʋm-tʋmd-poaka
a yembre (Mat 26: 69-72). Wakat kãnga, a sẽn paam Sιιg-Sõng
pidb vugr bala, yẽ moona ne pãnga la a goama sιιsa
a kɛlgdba wʋsgo (Tʋm 2: 37). Sẽn wilgdi,
neb tus a tãab n wa a Kiris nengẽ. Manesem kãngã yιlma naoor wʋsg
tʋʋma sebra pʋga (4: 8, 31-33).


Belem kãng ra bee ne a Zeezi ne Tʋm-tʋmdba
zut n sõngd bãmb tι b moond ne pãngã be tõnd nugẽ rũndã.











 


TƖ VƖƖMD PƲDGRÃ 


Sʋkds n be ka: «Wãn-wãn la d na n vιιmd
Sιιg-Sõng belmã rũndã? Wãn-wãn la d reegd-a? A pukda tʋʋmda
pʋgẽ wãn-wãna? D tõe n tall-a-la wãn-wãna?»


Tι reeg pʋdgrã


D reegda pãngã rũndã, wa a Zeezi ne
pipi Karen-biisã sẽn deeg-a to-to wã. Ya d sẽn na n deeg lisg Sιιg-Sõng
pʋg bal, la d reegd-a. Wa sẽn bilg zugẽ wã, a Zeezi Sιιg-Sõng
b koomã lisgẽ. Bãmb sιngme tι maan tʋʋmdã ne pãnga. A yιι woto me ne Karen-biisã. Bãmb sẽn deng n deeg Sιιg-Sõng pãntekotã daare, tι wa a Zeezi,
bãmb sιngame tι maan tʋʋmdã
ne pãnga.


A Zeezi kõo sagl-vẽenes d sẽn tõe
n deeg Sιιgã to-to. Bãmb yeela b Karen-biisã: «Yãmb Ba sẽn be
Arzãn [ na n kõo] neb nins sen kot Bãmb Sιιg-Sõngo !» (Luk 11: 13). Bãmb
bilgame: «Kos-y, la B na kõ-yã; Bao-y la yãmb na yã; Wẽ-y kʋιlga,
la b na pak n kõ yãmba. Neba fãa sẽn kota reegdame; sẽn baooda yãtame;
la ned nig sẽn wẽed kʋιlenga, b na pak n kõ-a» (v. 9-10).
Sιιga reegda woto d sã n kot ne tẽebo (v. 9), n deegd ne tẽebo
(v. 10 ne Mar 11: 24) la n gomd ne tẽebo (Tʋm 2: 4).[54] 


Sιιg-Sõng pʋdgrã
pukr tʋʋmdã pʋgẽ 


Pãngã d sẽn deegd Sιιgã
lisgẽ wã, pukda tʋʋmda pʋgẽ ne Sιιg-Sõng kũunã
tʋʋm pʋsẽ. Koe-mooneg sẽn sιd tar Sιιga
belem yaa bãngr goam kũun pukri. Yaa gomd sẽn yi Sιιga
nengẽ n taas ne Sιιga. Koe-mooneg sẽn tar Sιιga
belem, d tõe n naaga vẽnegr kũunã tʋʋmde wala bãngr goama
la yam goama. Sẽn paase, koe-mooneg sẽn tar Sιιga belem, pãng
tι maan bõn-bãn kũun tʋʋmd n mi n yãagd-a, wa bõn-kãng sẽn
maan ne a Poll Listrã (Tʋm 14: 8-10).[55]


Yãmb tõe n paam belmã, yãmb sã n kotẽ
la y wat ne tẽeb Sιιg-Sõngbelmã pʋgẽ. Yãmb sã n wa
kolgd geerã, yãmb tog n pʋʋsame: «O Sιιg-Sõngo, wa-Y-la Y
pid maam tι m tõe n zã Yãmb goama.» Yãmb tog n kolga ne tẽebo, n tẽ
tι Wẽnnaam wʋma yãmb pʋʋsgã. Yãmb sã n wa wʋmd Sιιga
belem rãamde, leok-y ne tẽebo, bas-y t’a tae yãmba, n kιs sιd
ne-a, t’a tõe n tae yãmb koe-moonegã.


Tι tall Sιιg-Sõng pʋdgrã


D tõe talla belmã sã n yaa tι tõnd vιιme, la d kẽnd ne Sιιgã (Gal 5: 25). Kẽn sẽn pid ne Sιιgã, yaa vιιm sẽn ne Wẽnnaam
ne B tʋʋmdã sakre.Pʋʋsgo, sẽn naag pʋʋsg ne
Sιιg-Sõng pãnga yaa nao-kẽndr sẽn
tõe n tall B belmã (Rom 8: 26-27; 1 Tes 5: 17).


SƐGLG PƲDGRÃ REEGR LA A TALL N TƲM YĨNGA


Pastɛɛr fãa sẽn kẽnd
ne Sιιg-Sõng n dat n yι koe-moaand koe-mooneg sẽn tar Sιιga
belem togd n modga ne koe-moondsã sɛglg la b moonego. Rao bι pag fãa
tog n kõo sιd tι Sιιg-Sõng beeme, tι B belmã taet tʋʋmd
fãa.


Koe-mooneg sɛglgo 


Vaees ne gũusg koe-moonegã sẽn
be Tʋʋma sebr pʋgã pukda sιd a yiibu sẽn tar yõodo: Tʋm-tʋmdba
koe-moonesa ra pida ne Gʋlsg-sõmayã la b tara Sιιg-Sõng belem. Tʋʋma
sebrã koe-moaandb kõo kaset ne b Gʋlsg-sõmyã bãng yaoolengo. B mi n togsa
gʋlsg-sõamyã goam koe-moonesã pʋsẽ. Makre, A Pιyɛɛr
koe-moonega pãntekota zugã tara Kãab-Kʋdgã goam zĩis a naase (ges Tʋm
2: 16-21, 25-28, 31, 34-35). Yaa woto me, ne a Etiyɛnd koe-moonegã ne Zʋιf
rãmbã, bʋ-kaoodba tara Kãab-Kʋdgã goam zĩis a nii (ges Tʋm 7:
3, 6-7, 28, 32-35, 37, 40, 42-43, 49). Koe-moones a taab Tʋʋma sebra
pʋg tũuda mamsg kãngã. Pipi koe-moondb kãensã ra mii Gʋlsg-sõamyã,
la b tika b koe-moondsã minin-kãng zugu.


Rũndã, Afirik Pastɛɛr dãmb
nins sẽn kẽnd ne Sιιg-Sõngã tog n maana woto. Wa tõnd tʋmd-n-taasa
sẽn yaa Tʋm-tʋmdbã, tõnd tog n yẽbga koe-moonegã kãnkãe Gʋlsg-sõamyã
zugu. Tι tõog n maan bõn-kãnga, tõnd tog n kõo d meng ne Wẽnnaam
sebra zãmsg sakre. Tõnd tog n baoo weer wʋsg tι sek rasem a yopae wã
pʋgẽ, Wẽnnaam sebra kaorengo, koe-moonesa sɛglg yĩnga.
Tõnd sã n wa sɛgend d menga, bι d wẽneg n tees Sιιg-Sõngtι
B tõe n pid la B tõe n taas tõnd taogsgã, n bãng tι Sιιg-Sõngbelmã
ka ningd sɛglã kɛɛng ye; ya a sẽn manegd-a.


Sẽn leb n paas Tʋʋma sebra
pʋgẽ, koe-moaandba rengd n beool n pʋʋsame tι Sιιg-Sõng
pid-b ne Bãmb belmã. Tʋʋma sebra tongda Sιιg-Sõng waoongã
wakat fãa ne pʋʋsga. Makre, karen-biisa ra pʋʋsda sẽn
deng Sιιg-Sõng sigba pãntkotã daarã (Tʋm 1: 14; 2: 1-4); Zerizalɛm
tẽedbã ra pʋʋsda sẽn deng Sιιg-Sõng sigb a yiib
soab tẽnga zugu (Tʋʋma 4: 23-31); a Poll ne a Ananiyaas ra pʋʋsda
sẽn deng t’a Poll reeg Sιιgã (Tʋm 9: 5, 10-15). D tõe n sõdga
makr dãmba a taab n paase.


Tõndo, sẽn yaa Pastɛɛr dãmb
sẽn kẽnd ne Sιιg-Sõngã, n dat tι Sιιg-Sõngbelmã
pid koe-moonegã, tõnd tog n kõo d meng pʋʋsg pʋga. Kõ-m-meng pʋʋsg
a woto pʋg na n talla Sιιga belem, la a na n kιtame tι
yãmb koɛɛga sɛglg la a moonegegã tall zulum.


Koɛɛgã moonego 


Koe-moonegã ratem pa tι sιιs
kɛlgdba bal ye, la yaa tι maneg koɛɛga võor wʋmb ne nebã.
Bũmb nins fãa sẽn yetã bι sẽn maandã tog n yιι
sore, sẽn na n tall nebã tι b tι sɛg Wẽnnaam. Rabay
buud fãa bι manesem sẽn sõngd ne tʋlsem kãngã tog n paama vẽnegre.
Bũmb ning fãa sẽn wẽnemdid tʋlsema, d tog n lob-a-la kɛɛnga.


Sẽn yaa yella, tõnd sẽn yaa
koe-moaandb sẽn kẽnd ne Sιιg-Sõngã, tõnd yel-manesmã tog
n zemsame n da tal yell ye. Tõnd tog n gũusa ne yẽgengo, ne d kɛlgrã,
tι kẽnd kẽn sẽn ka tar võor ne yel-manesem sẽn pa
sõmbe. Sẽn yιιda, nusã bilgrã tog n yιι koɛɛg-koɛɛga,
la a ka tog n yιlemdã ye. Tõnd yel-manesmã tog n pukda Sιιga tʋʋmd
tõnd koe-moonegã pʋga. Tõnd sã n kõ d meng ne d sũur fãa, yel-manesem
sẽn zemsa me tũuda woto bala.


Paam boolg tι yals geera taoor yaa bũmb
sẽn tar yõod toor zalle. Koe-moonegã sag-kãngã sẽn tar wιdsa yĩnga,
a yaa sõma tι koe-moaandã bas tι Sιιg-Sõng tae-a. Tι
yaas geera taoor ka wakat tõnd sẽn tog n yiis tags-paals koe-moonegã pʋgẽ
ye. Koe-manndã tog yalsa zĩig a yembr n da wa bʋgd ye. Raoa bι
pag tog n yaasa zĩ-yend n kõ zãmsg sẽn yaa vẽeneg bũmb
ning zug yẽ sẽn kot nebã tι b maana.


____________________


Pastɛɛr
dãmb nins sẽn kẽnd ne Sιιg-Sõngã yaa yembre, koe-moaandba
sʋk sẽn kẽed ne tõnd sẽn pẽgd la d baood Sιιg-Sõng
belmã tõnd koe-moonegã zugã. Tõnd sã n maand woto, a kõta a Zeezi, ne Kãab-Paalga
koe-moaandb mamsgo. «Zu-soaba, pid-y maam ne Y belmã tʋʋmdã.»

eba sãamdame, bãngr
kaalem yĩnga» (Ooz 4: 6). Wẽnnaam gom-kãensa yaa no-rɛɛs a
Ooze n togs Israyɛll maan-kʋʋdbã. Bala Sιιg pʋgẽ
taoor dãmb kãensã ka zãms Wẽnnaam nebã sιd ye, bãmb tẽe ziri.
Sẽn yaa yella yaa tι bãmb yeeba yel-wẽnã pʋgẽ wʋsgo.
No-rɛɛsa bilga bãmb nin-bãanegã: «Pʋ-peelem kae, nonglem kae, Wẽnnaam
bãngr kae tẽnga pʋgẽ ye. Yaa kãab-beedo, ziri, nin-kʋʋre,
zuubu la yoobo» (v. 1-2).


Zu-bʋkã, tẽedb sẽn kẽnd
ne Sιιg-Sõng wʋsg Afirik n be yel-kãnga buud pʋgẽ. Wẽnnaam
gomdã võor wʋmb vẽeneg n paoog-ba. Sẽn yaa yella yaa tι bãmb
Sιιga pʋg bιʋʋngã tadgame. Tι sẽn yaa
yellã, bãmb lebga zãmb karen-saam-dãmba dιιb nana-nana. Yãmb sẽn
yaa Pastɛɛr sẽn kẽnd ne Sιιg-Sõngã, Yãmb tog n
kõo sιd tι wẽn-dot nins b sẽn bool yãmb tι yι
pastɛɛrã ba a yembr ka be yel-kãnga pʋgẽ ye.


PASTƐƐRÃ TƲƲMDE


Pastɛɛr sẽn kẽnd ne Sιιg-Sõng
fãa tʋka tʋʋm-zιsg sẽn yaa tι rιlg Wẽnnaam
piisã. Yaoolem tigsgã ne Pastɛɛr dãmbã Efɛɛs wẽn-doogẽ
wã, a Poll sagla bãmba: «Bι y gũus y mens ne piis nins fãa Sιιg-Sõng
sẽn kõ yãmbã» (Tʋm 20: 28). A leb n dogla Pastɛɛrkãens
zutu: «Bι y yι pe-kιιmba [wall «rιlg-y» ] Zu-soaba tẽedba
bãmb sẽn da ne B meng zιιmã. A Poll ra miimi tι b sã n zãms
Wẽnnaam nebã B gomdã, Efɛɛs Pastɛɛr dãmbã sõngda bãmb
tι b paam pãng Sιιg pʋgẽ. Bõn-kãng na n sɛgla bãmb
tι b tõog n kιιs «rigd-n-yĩidsã» sẽn kẽ wẽn-doogã
pʋgẽ tao-tao wã, n tek sιdã, la b baooddẽ tι zãag
nebã ne Kiris (29-30).


Zãmsgã n yaa Pastɛɛr sẽn kẽnd
ne Sιιg-Sõngã sẽn tog n vιιmd ne a sũur pʋgẽ.
A Poll gʋlsa sẽn kẽed ne kũun a nu wã a Kiris sẽn kõ
wẽn-doogã wɛɛngẽ: n me» (Efɛ 4: 11-12).


D gũus n ges gom-kãng pʋgẽ,
wãn-wãn la a Poll sẽn naag baasg kũun a yiibã zĩ-yende. Tι yeel tι «pastɛɛr dãmb ne zãmsdba,»
wa a sẽn maan ne pipi kũun a tãabã, a Poll yeelame bala «Pastɛɛr
dãmba ne zãmsdbã.» Tagsg kãng yĩnga, bãngdb n kõ noor ne kũun-kãng «Pastɛɛr-zãmsda.»
Tikra la woto: Rao bι pag sã n dat n yι patɛɛre, rẽndame t’a yι zãmsd me. Ned ning b sẽn boond tι pastɛɛre, B
kõt-a lame t’a zãmse.


Tι tõog n ges piisa yell sõma, yãmb
tog n tõe n tõog n dιlga Wẽnnaam sebra neere, n dιlg-b ne Wẽnnaam
gomdã. Wẽnnaam sebra makda Wẽnnaam Gomda wa bur sẽn yaa rιιbo
(Mat 4: 4), wa bĩisim (1 Pιy 2: 2) la rι-tagdo (Ebr 5: 12-14). Pastɛɛr
fãa sẽn ka tõe n dιlg a neb ne Wẽnnaam Gomdã yaa pe-kιιm
wẽenga, la Wẽnnaam na n dogl-a-la bõng-kãngã (Zak 3: 1; Eze 34: 1-6).


Wakat kãnga, yãmb sã n zãmsd nebã Wẽnnaam
Gomda ne sιda, Wẽnnaam na n waooga yãmba (Mat 24: 45-47). Sẽn
tar yõod n paase, Wẽnnaam neba na n paama pãnga. Bãmb «ka na n leb n yι
koamb sẽn ka pãng sẽn lengde, la b pa na n le reeg zãmsg buud fãa
seb yaa belgr ye. Tι bũmb fãa zĩnd a zĩigẽ, d sã n
togsd sιdã ne nonglem, [bãmb ] na n bι ne bũmb fãa ne soab ning
sẽn yaa zugã sẽn dat n togs tι Kiris» (Efɛ 4: 14-15).


Maan nebã tι yι Karen-biisi


A Zeezi kõo B wẽn-dooga noore: «Kẽng-y
n maan-y neba buud fãa tι b yι mamkaren-biisi» (Mat 28: 19). Bãmb ra
yeta bãmba, tι b tog n maana neb a taabã, wa Bãmb mengã sẽn maan ne
bãmbã. A Zeezi ra kẽnd ne B karen-biisã, n zãmsd bãmb sιdã la B wilg
bãmb b sẽn tog n vιιmd to-to. Tõnd sẽn yaa Pastɛɛr
dãmb sẽn kẽnd ne Sιιg-Sõngã, tõnd tog n maana woto ne tõnd
wẽn-dooga neba. A pa tι tall nebã tι b wa kos sugr bal ye, la d tog n zãms-b lame tι b lebg karen-biisi. Karen-biiga, yaa ned sẽn loe ne a Kiris.
Yaa ned sẽn zĩndid a Zeezi naoẽ wã n deegd zãmsg ne Bãmba. Ka
tõnd sẽn tog n bool nebã tι b wa tũ
Kirista bal ye, la yaa tι tõnd «zãms bãmb tι b sak Bãmb tõoda fãa» (v. 20).


Koe-mooneg ne zãmsgo 


Pastɛɛr dãmb sẽn kẽnd
ne Sιιg-Sõng wʋsg Afirik geelgda b mens
wa koe-moaandba, la b ka gelgd b mens wa zãmsdb ye. Yãmb sã n yaa pastɛɛre,
Wẽnnaam yaool n boola yãmb tι y yι b yiiba fãa. Yãmb tog n yιι
koe-moaand sẽn tõe n moon sõma la y yι zãmsd
sẽn tõe n zãms sõma.Yãmb sã n dat n bãng Wẽnnaam neba zãab tʋʋmde,
yãmb tog n bãnga moone ne zãmse.


Wẽnnaam Sebra baka tʋʋm a
yiibã vẽenega. Makre Wẽnnaam Sebra yeelame t’a Zeezi «ra gõoda Galile,
n zãmsd karen-dot pʋse, n moond Soolmã koe-noogã» (Mat 4: 23). B yeelame
t’a Poll ne a Barnabaase, bãmb «zĩnda Ãntiyose, be, bãmb ne neb a taab wʋsg
ra zãmsdame la b moond Zu-soaba koɛɛga» (Tʋm 15: 35). A Poll
sagla a Tιmote, sẽn da yaa Efɛɛs wẽn-doogã pastɛɛrã,
«Hal tι mam wa, wιng ne Gʋlsg-Sõmyã kaoreng neba sʋka, koe-moonego
la zãmsgo» (1 Tι 4: 13). Dẽ, yaa welg-bʋg n be moone, ne zãms sʋka?


Tẽegre, koe-moonega yaa koe-noogã
togsg kʋʋnga taoore t’a tʋlsmã yaa bool nebã tι b wa tẽ
a Kiris. Tι zãmse, yaa bilg vιιmd ne Kiris võore. Koe-moonegã
togsdame; la zãmsgã yaa wubri. A Pɛsing gomame n yeele; tι zãmse yaa
maan karen-biisi. Koe-moondã boond saadbã tι b wa tẽ a Kiris;
Karen-saamba bilgda bãmb Zu-soaba soaya. Zãmsdã raab yaa tι wilg Wẽnnaam
nebã wãn-wãn la b na n tõog n tũ Bãmb wa sẽn zemse. Yãmb sẽn
yaa Pastɛɛr-zãmsdã, yãmb tog n maaga y meng n bilg wilg Wẽnnaam
nebã Gʋlsg-sõamyã. Yãmb tog n kõ-b-la kιbay la tagsg sẽn zemsd
ne-ba, n ning gomda b sẽn wʋma a nao-kẽndr zugu.


Tι tũ a Zeezi mamsgo


Yãmb sẽn yaa Pastɛɛr sẽn
kẽnd ne Sιιg-Sõngo, yãmb tog n modga y meng n tũ a Zeezi
mamsgo, sẽn yaa zãms-kaseng sẽn zι n zĩndã. A Zeezi mi n
boola B menga tι «Karen-saamba» (Mat 26: 18; Zã 13: 13-14). Neb a taab me
maana woto (makre, Mat 8: 19; 12: 38; Luk 10: 25; Zã 11: 28). Koe-noodã gomda a
Zeezi zãmsgã tʋʋmd yelle. (Makre, Mar 1: 21-22; Luk 4: 31-32). La gʋlsg-sõamyã
woglem gill pida ne Bãmb zãmsgã. Zĩ-kãens naaga Koe-moonegã Tãngã zugã (Mat
5-7), Olιιv tιιs tãnga zug goama (Mat 24-25) ne B Koe-moonegã
wẽn-doogẽ wã (Zã 14-16). A Zeezi sã n dιka B zãmsga tʋʋmda
ne sũuri, rũnda me tõnd tog n maana woto.


Bũmb wʋsg bee sẽn na n gom
a Zeezi sẽn maan n tõog n pids B zãmsga tʋʋmdã. Sɛb wʋsg
gʋlsa zãmsg nao-kẽnda zugu. Bãmb zãmsgã nao-kẽnda a tãab n dat
gesgo: 


1. Bãmb da zãmsda ne noore. Wẽnnaam sebra goma a yelle: «la bãmb zãmsgã ra lingda nebã,
bala Bãmb da zãmsda ne noore, la pa wa Tõog karen-saam-dãmbã ye» (Mar 1: 22). A
Zeezi ra zãmsda ne noore, bala, yaa Wẽnnaam n tʋm Bãmba, la Bãmb da
togsda goam nins Wẽnnaam sẽn kõ bãmbã. B kιsa kaseto: «Mam ka maand bũmb ba a yembr ne m meng pãng ye, la
Mam yeta bũmb nins M Ba sẽn zãms Maama» (Zã 8: 28). Tι zãms ne noor wa a Zeezi, yãmb tog n zãmsa Wẽnnaam Goama ne sιda.


2. Bãmb da zãmsda ne nonglem. A Zeezi ra nonga B sẽn zãmsdb rãmbã hal wʋsgo. Bãmb zãmsgã
yaa Bãmb sẽn tar nonglem ning neba zugã wilgri. Wakat a yembre, a Zeezi tι sɛga kʋʋng sẽn ya la kom sẽn tara.


La Bãmb sẽn yã-bã, «b ninbãaneg yõka
Bãmbã, tι bõe, b ra yaa wa piis sẽn ka tar kιιma.» Rẽ poore, ne Bãmb nonglem kasenga Bãmb yĩngã, «B sιngame n na n zãms bãmb bũmb wʋsgo» (Mar 6: 34). Kaoosg zugẽ,
B rιlga bãmb ne yĩngã rιιbo (v. 35-44). La Bãmb deng n leoka bãmb ratmã, n dιlg-b ne Wẽnnaam Gomdã.


Wakat a to, a Zeezi sɛga B karen-biisã
yĩngr dooga pʋgẽ. Wẽnnaam yeelame: «A Zeezi sẽn mi
tι wakat taame tι B tog n bas Dũni kãngã n lebg n leb B Ba nengẽ
wã. Bãmb sẽn nong B mengã rẽnd sẽn ket n be dũniyã zugã,
B kell n talla nonglem kãng hal tι wakat ta» (Zã 13: 1). Sẽn le
paase, Bãmb nonglem kasenga bãmb yĩnga, la bãmb sẽn na n yõdg n tae
taab tao-tao yĩnga, B zãms-b-la Taoor-dãmb tʋʋmd sẽn tar pãnga.


Wakats a yiibã pʋgẽ, A Zeezi
nonglmã tusa Bãmb tι B zãms-ba. Woto me, yãmb sẽn yaa Pastɛɛr
sẽn kẽnd ne Sιιg-Sõngã, yãmb tog n nonga b sẽn bool
yãmb tι y tae b rãmbã. La nonglem kãng tog n tusa yãmb tι y zãms-b Wẽnnaam
Goamã ne sιda. Nonglem kãng sã n kaẽ, yãmb goama ne nebã tõe n lebga
wa «yʋʋm-teoog bι waag sẽn wẽed zaalem bala» (1 Ko13:
1).


3. Bãmb zãmsa ne Sιιg-Sõng pãnga.
A Zeezi bilga B karen-biisa daar a yembre, Bãmb zãmsga tʋʋmd yalẽ.
«Goam nins Mam sẽn togsd yãmbã, b yeela woto, pida ne Sιιga la
vιιm» (Zã 6: 63). A Zeezi goama ra pida ne Sιιga la
vιιm, bala a Zeezi Mengã me pida ne Sιιga la vιιm.
Bãmb sιnga B tʋʋmdã, B sẽn paam Sιιg-Sõng yãkrã
(Luk 3: 21-22; 4: 18-19). Rẽ poore Bãmb maana B zãmsgã tʋʋmd Sιιg-Sõng
pãnga pʋgẽ (Luk 4: 14-15).


A Zeezi zãmsame, pa ne noor goam bal ye la yaa ne Sιιga
pãngã wilgri (Luk 5: 17). Bãmb goama ra pida ne Sιιga pãng tι Bãmb
sẽn zãmsda wakate, zĩn-dãmba kelemdame: «Yãmb rata bõe ne tõndo, a
Zeezi sẽn yit Nazarɛte? Yãmb wa n na n sãama tõnd la? Mam mii Yãmb sẽn
yaa a soaba: Wẽnnaam Sõng soaba ! (Mar 1: 24). A Zeezi riga zĩnã t’a
yi n bas raoã, la neba leokame: «Bõn-kãnga võor yaa bõe? Yaa zãms-paalga- la ne
noore ! Bãmb kõta sι-wẽensa noor la b sakda Bãmba» (v. 27).


A Zeezi rιka B zãmsga tʋʋmd n taas B
Karen-biisa (Mat 28: 19-20). Bãmb sẽn da get-Bã bãmb zãmsame
tι zãms neb a taabã. Yãmb sa n yaa Pastɛɛr sẽn kẽnd
ne Sιιg-Sõngã, yãmb me tog maana woto. Tõnd tog n baoome tι mams
a Zeezi zãmsgã tʋʋmde.


PASTƐƐR SẼN YAA KAREN-SAAMB LA ZÃMSDA


Yãmb sã n yaa pastɛɛre, yãmb tog
gelga y meng wa «karen-saamb la zãmsd» wẽn-doog ning b sẽn bool yãmb
tι y tae-yã. Sẽn leb n paase, a ka rat n yeel tι yãmb baoodame
tι yι Wẽnnaam Gomda karen-saamb la zãmsd kasenga ye, la yaa tι
zãms neb a taab tao-tao tι b maan a woto. Yaa bũmb ning a Zeezi ne Tʋm-tʋmdba
sẽn maane. Tõnd sã n yaa Karen-saam-zãmsdã, yãmb tara tʋʋm-kasemsa
a tãabo: (1) yãmb tog yidga y menga zãmsga tʋʋmde; (2) yãmb tog yidga
neba a taaba bãngre; la (3) yãmb tog yõgna zãmsgã tʋʋmd wẽn-doogã
pʋga. D ges tʋʋmd fãa: 


 Tι yidg f mengã


Pipi, yãmb sẽn yaa Karen-saam-zãmsda
wẽn-dooga pʋga, yãmb tog modga y meng n paas y menga zãmsg tʋʋmd
sõmblem. A Poll gʋlsa a Tιmote n yeel-a tι gũuda, wall pastɛɛre,
yaa ned sẽn «tõe n zãmse» (1 Tι 3: 2). Wa minung a yembr sẽn
yete, Pastɛɛrtog n «tõee zãmsgo.» A Poll sebr ning a sẽn gʋls
n kõ Rom tẽedbã pʋgẽ, a yeelame tι b rãmb nins sẽn
tar zãmsg kũunã tog n maana tʋʋm-kãngã ne sιda (Rom-dãmba
12: 6-8). Ne kõ-m-menga, b tog n modga y mens ne gũusg n yidg b pãn-tõod yãmb
sẽn yaa zãmsda yĩnga. Ba ne zãmsg kũun sã n yaa Sιιgã
n kõte, b tog n yidg-a-la wa pãn-toog f sẽn zãmse. Yãmb sẽn yaa Pastɛɛr
sẽn kẽnd ne Sιιg-Sõngã, yãmb tog n lebga Wẽnnaam
Gomdã karen-biig wakat fãa. Yãmb tog n tʋma wʋsg n tõog n yidg yãmb zãmsgã
pãn-tõod (2 Tι 2: 15).


Ned a yembr n gũus n ges tι zãmse, yιιda tι gom bala, la tι zãmse a yιιda tι kelg bala. Zãmsga tʋlsem takι baasgẽ wã, yaa tι wa ne tekr zãmsdbã
vιιm pʋgẽ. Zãmsg sẽn zems
naagda ne sιd nins b sẽn zãmsã tũub
wakat fãa. Tõnd sã n mi bõn-kãngã, tõnd ka tog n maan sũ-noog ne tõnd
karen-biisa sã n kelga tõnd goama bal ye. Tõnd sũ-noogã ka pita, tι sã n ka tõnd yã b vιιm sẽn
paam tekr ye. Sẽn yaa yellã, tõnd pa tog n bilg Wẽnnaam Gomda võor
bal ye, tõnd tog n sõnga tẽedbã tι b rιk Gʋlsg-sõamyã sιd n ning a nao-kẽndr
zug b vιιma pʋga.


Sẽn paase, yãmb sẽn yaa Pastɛɛr
sẽn kẽnd ne Sιιg-Sõngã, tõnd tog
n bãngame tι tõnd zãmsda ne tõnd yel-mansemã n yιιd tõnd no-goama. A Poll wʋma sιd-kãnga
võore. A boola Korẽnt tẽedbã tι: «Yι-y mam togs-n-taaga, wa mam sẽn yaa Kirst togs-n-taagã» (1 Ko 11:
1). A Zeezi ra tũuda nao-kẽndr kãng B sẽn yeel B Karen-biisã:
«Karen-biig ka yιιd a Karen-saamb ye, la a sã
n paam zãmsgo, a yιta wa a Karen-saamba» Luk 6: 40).
Sẽn yιιdã, tõnd sẽn yaa mamsg Wẽn-doogã
yĩngã, tõnd tog n ninga tõnd sẽn zãmsd neb a taab bũmb ningã a
nao-kẽndr zugu.


Tɩ yidg neb a taabã


Yiibu, yãmb sẽn yaa Karen-saamb sẽn
yaa zãmsd wẽn-doogã pʋgã, yãmb togame n tʋm n tõog n yidg neb a
taabã sẽn maan tʋʋm wẽn-doogã pʋg pãn-tõodo. Wẽn-doogã
sã n bιt n dabda, yaa sõma tι paam taetb sẽn na n tae tʋʋm sẽn welg toore. Tι tõog n tae, ned fãa tog n yidga a bãngr pãn-tõodo. Yãmb tog n kõo sιd tι taoor soab paalg fãa reega zãmsg
ning a sẽn togd n paama, n tõog n tae sõma.


Tι maan bõn-kãnga,
yãmb tog n zãmsa neb nins sẽn taet tʋʋma b sẽn tog zãms
to-to la b bilg Wẽnnaam sebrã wa sẽn sɛgde. Yãmb tog n zãmsa bãmb
Wẽnnaam Gomda sɛglgo, la rιk-a n zãms
neb a taabã. Yãmb sã n maan bõn-kãense, wẽn-doogã na n paama zãmsdb sẽn
tar pãn-tõod wakat fãa. Yãmb sã n pa tõog zãms sẽn taet-b tʋʋma
tι bãng wãn-wãn la b tog n zãmse, wẽn-doogã
tʋʋmd sẽn yaa maan nebã tι yι a Zeezi karen-biisã na n lengame, la tẽedbã na n namsa ne
yidgrã Sιιg pʋgẽ.


TƖ YÕGEN WẼN-DOOGÃ N KÕ-B ZÃMSGO


Sẽn na n baase, yãmb sẽn yaa Karen-saam-zãmsdã,
yãmb y yembr bal n tog n yι pipi kaset soab wẽn-dooga pʋg ne tẽeba
wubri. Yãmb toG n yõgna ne maag-m-menga,la y piuug ne ratem wẽn-doogã zãmsg
tʋʋma. Yãmb tog n kõo sιd tι Wẽn-dooga zãmsg tʋʋm
naaga neba buud fãa la b yʋʋm sẽn ta to-to wẽn-dooga pʋga.
Wẽn-doogã zãmsg tog n naaga ne bõn-kãensã: 


 Lekoll de dιmaas


Wẽn-doogã zãmsg porgarem ba a yembr
ka be n tar pãng wa lekoll de dιmaas ye. Lekoll de dιmaas n yaa tʋʋmd
a yembr bal wẽn-dooga pʋg sẽn tat ned fãa, yʋʋm sull
fãa neba sʋka. Yãmb tog n tʋmame n wa kõ sιd tι wẽn-doogã
yãmb sẽn taetã tara lekoll de dιmaas sẽn yõgen sõma, la sẽn
paamd ligd sõma.Yãmb tog n kõo sιd tι lekoll de dιmaasã depagtemã
yaa ned sẽn tar noor n zãad-a. Tʋʋm kãngã sẽn tar yõod
kasenga yĩnga yãmb tog n wata lekollã zãmsg wakat fãa. Yãmb tog n gũusa
a tʋʋma wakat fãa, la y modg y meng n tõog n maneg n paas a sõmblmã.[56]


Zags pʋsẽ sula


Sã n maan tι yaa sõma wã, zagsẽ
sulã me yaa so-sõng sẽn tõe zãms karen-biisi. Sul-kãens tigimda taab
rasem a yopoe fãa, wẽn-doog neb kẽer zags pʋsẽ ne
ba-biir nonglem, pʋʋsg la Wẽnnaam Goamã zãmsgo. Yãmb sẽn
yaa Karen-saam-zãmsdã, yãmb tog n kõo sιd zak pʋg sull fãa, yaa ned sẽn
yaa sιd soab la sẽn paam zãmsgo. D tog n baoo weer tiging zak sull fãa
yĩnga, n leeb taab koe-zug sẽn yãk Wẽnnaam Goama pʋgẽ.
Yãmb bι ned a to, yãmb sẽn yãke, tog n gũus n gesa zãmsg nins fãa
sẽn maan sull fãa pʋgẽ. Yãmb tõe n dat n kõo porgarem tι
b zãms Sula pʋse.[57]



Sulã tʋʋma


Wẽn-doogã tʋʋm depagtma rãmba,
b toe n geelg-b-la wa sor sẽn tõe n tũ n zãms karen-biisi. Depagtma
kãens yaa raopã tʋʋmde, pagbã tʋʋmde, kom-bιιsa tʋʋmde,
koamba tʋʋmde la bũmb a taaba.


Karen-dooog tʋʋmdã zãmsg yĩnga


Pastɛɛr sẽn kẽnd ne Sιιg-Sõng
fãa tog n paama yãab tι maan tʋʋmdã lekoll a Wẽn-dooga pʋgẽ.
Tʋʋmda lekolle, yaa lekoll sẽn tog n «kõ nin-sõmyã tʋʋm-teed
tι b maan tʋʋma» (Efɛ 4: 12). A tʋlsmã yaa tι zãms
tʋm-tʋmdba tʋʋmda yĩng wẽndo-bila pʋgẽ.
Lekoll kãng pʋgẽ, pastɛɛrã zãmsg koe-zut sẽn yaa vẽeneg
n gomd wala koe-moonego, zãmsgo, pʋʋsgo, sιιsa baoobo, wẽn-dot
luglgu, pãn-tõog ne taoor-sobend tʋʋmde, lsk. Zãmsg a woto na n sõngame
tι tι b bãng tι maanda tʋʋm-sõng wakat fãa. 


Wẽn-doogã sã n bιt n kẽngd
taoor la a yidgdẽ, yãmb tog n bao neb a taab n kõ yãmb zãmsga tʋʋmde.
Wakat kãnga yãmb sẽn yaa wẽn-doogã Karen-saamb zãmsdã tog n kell n
kõo a meng n maan nebã tι yι a Zeezi karen-biisã tʋʋmd pʋgẽ
wakat fãa.


____________________


A Zeezi sʋka
a Pιyɛɛr naoor a tãabo: «Sιmo, a Zã biiga, fo nonga Maam bι?»
La a Pιyɛɛr leoka naoor a tãab tι: «N-yẽ! Zu-soaba,
yãmb miime tι mam nonga Yãmba.» Wakat fãa a Zeezi leokame: «Gʋʋl
Mam piisi» wall «Gʋʋl Mam pe-bi wã». (Zã 21: 15-18). Sã yaa t’a nonga
a Zeezi sιd sιda, a ra na n maana bũmb ning a Zu-soabã sẽn
yeel-a t’a maan bũmb ningã n dιlg Wẽnnaam piisa ne sιda.


Rũnda me a Zeezi Sʋkda Afirik Pastɛɛr
dãmb nins sẽn kẽnd ne Sιιg-Sõngã: «Yãmb nonga Maam bι?»
La Bãmb leb n kõta bãmb tõod nins B sẽn kõ a Pιyɛɛrã: «Gʋʋl
Mam piisã.» Nonglem kaset yĩnga, a Zeezi kõta Pastɛɛr dãmb kãens
tι b maan sιd ne tʋʋmd ning Wẽnnaam sẽn kõ bãmbã,
n ges Wẽnnaam nebã yell neer n zãms-b Wẽnnaam Gomdã ne sιda.

firik sãntral tẽng
a ye pʋgẽ, bi-bιιg a ye sẽn sɛgend tι lebg
Pastɛɛrla b tʋm Pastɛɛr sẽn yaa kasem nengẽ
t’a tι zãms pastɛɛrẽndã tʋʋmdã. Pastɛɛrã
kosa bi-bιιgã t’a tae dιmaas ning sẽn pʋgla yibeoog pʋʋsgo.
La bi-bιιgã, sũur yaool n da ka noom ye. Yẽ ra tʋlgame
tι b ra kos yẽ t’a moon wẽnnaam goama. Bi-bιιga ra
tagdam ti yibeooga pʋʋsg taeeb wata ne yẽ pastɛɛrẽnda
zĩir boogre. Sẽn paase, a sẽn paam sιι-sõng pidib
lekolẽ wã yĩnga, a ra pa le ne bũmb sẽn yaa tιlae ne
yẽ t’a pʋʋs wal a sigl-a meng sẽn kẽed ne-a sẽn
sɛgd n maan tʋʋmd ninga wã ying ye. 


Wa d sẽn da tõe n zoẽ n magã, a
yibeoogã pʋʋsgã taeebã wakatã, pẽgra la waoogra tʋʋmd
ka kẽn wa sẽn zemse ye. Wẽn-dooga Pastɛɛrkasma sãn
da pa lʋisa toogo, pʋsga ra nan yι-n la yelbeedo. Sẽn sιng
ne rẽ, pastɛɛrã yãkda neb niins sẽn maand pẽgra la
waoogra tʋʋmda ne gũus-m-mẽng wʋsgo. Mosã a yãkda neb
sẽn bι la sẽn paam zãmsg sõma tι-b taet pʋʋsgã.


Tι tae wẽn-doog pʋʋsg
hakιιk pʋgẽ yaa bũmb sẽn yaa Sιιg pʋgẽ
yell wʋsgo. Yaa bũmb sẽn baood bãng-minim, sιglg la meng
basg sιιg pʋgẽ. Rĩm a Davιιd ra wʋma bõn
kmang võore. Rẽ kιtam t’a kõ noor tι yãk neb nins sẽn
taet neba pẽgra la waoogra Levit rãmba sʋk pʋg bala (1 kib 15: 16).
Baa tι Pastɛɛrsã n tara noor tι yãk neb ti tae pʋʋsgã,
a sɛgd n bãngam tι yaa tιlae ne-a t’a modg tι pʋʋsgã
nao-kẽnder tũ wa sẽn zems wẽnnaam sebrã la a yι ne Sιιg-Sõngtaeebo.


WAOOGR SΙD SΙD SẼN YA A SOABA


Wẽnnaam sebrã pʋga, sã n yaa ne
Ebre rãmba la grɛk rãmba gom-biisa pʋse, pẽgr rat n yeelam tι
wõgemd n waoog Wẽnnaam. A bilgda zaame beoog pʋʋsg sik-n-meng pʋgẽ
Wẽnnaam fιlb B sombelma, b zĩira la b pãngã yĩnga (Ezayi 6:
1-3; Veng 7: 11-12).


Waoogr sẽn yaa ne Sιιg la ne Sιda


A Zezi vẽng-n wilga pʋʋsg hakιιk võor
B sẽn wa n yeel Samari poaka tι: «wakat watam la a taame mosã tι
waoogdb hakιιkã na n waoog Ba wã ne Sιda la ne sιιga,
bala yaa waoogdb a woto la ba wã rata. Wẽnnaam yaa Sιιga, la b
waoogdba sɛgd-n waooga bãmb ne Sιda la ne sιιga» (Zã 4: 23-24).
Kaorenga zĩ kãngã, a Zeezi vẽnga sιd a naas sẽn yaa zulũng
wʋsg sẽn kẽed ne pʋʋsg hakιιka wɛɛngẽ:



1.       Wẽnnaam
yaa sιιga: B sẽn yaa Wẽnnaam Sιιg yĩnga;
b pa tar toadg ne wakatã wall zĩig ye. B tõe n waoogb la wakat fãa ne zĩig
fãa.


2.      
Wẽnnaam baooda waoogdb hakιιka. B baooda waoogdb sẽn na n waoog bãmb ne b sũur fãa, n yιιd
b sẽn na n waoog-B tι neb yã wall mining yelle (Mar 12: 33).


3.      
Waoogr hakιιka sɛgd n yιι
ne sιιg la ne sιda. wẽnnaam sẽn
yaa sιιga yĩngã, neb nins sẽn waoogd bãmmba sɛgd n waooga
Bãmb ne sιda. B sẽn yaa sιd zãnga yĩnga, b sɛgd n
waoog-b la wa sẽn zems sιd nĩng b sẽn wilg gʋls sõmyã
pʋgã.


4.       Moasã wakata taame. yaa wakat kãnga la neba sɛgd
n waoog Wẽnnaam ne sιda la ne Sιιga.


Waoogra yaa kilũng
tʋʋmd sẽn kẽed ne wẽnnaam belma, wa kasem dãmb pisi
la naasã sẽn maan Vẽngr 4 pʋgã. Krist belma pʋga, b «wõgemda
ned ning sẽn zaoa geera zug n waoogdba» (v. 10). Wẽnnaam neba sẽn
watẽ n waoog Wẽnnaama; B pʋkda B belma bãmb sʋk n paasdẽ,
n nekd b ratem tι waoog Bãmbã n paasdẽ.


Pãntkotã gũudem


Yãmb sẽn yaa Pãntkot Pastɛɛr
dãmba yĩngã, a yaa neer tι yãmb bãng tι pãntkot rãmba pʋʋsg
tara naokẽnd yɛnga. Pʋʋsgã naokẽnd yɛnga bilgir
yaa tι yaa lagmẽtar ned fãa sẽn tald ne Wẽnnaam Sιιg-Sõng
maasem yĩnga. Sẽn tẽed-b Sιιg-Sõngã ned fãa kẽeda
pʋʋsgã pʋg ne ratem sẽn welg toor ne sẽn pa tẽed-b
Sιιg-Sõngã. Yãmb sẽn yaa Pastɛɛr sẽn tẽed
Sιιg-Sõngã, a yaa sõma tι wʋm Sιιg-Sõng kaorengã
võore. Sẽn pa pa tẽed-b Sιιg-Sõngã wʋsg kẽeda
pʋʋsga pʋg ne ratem tι pids dĩin tũumd sẽn
sɛgd n maan wall dĩin minind tʋʋma. La Sẽn tẽed-a
Sιιg-Sõngã hakιιkã, yẽ kẽeda pʋʋsgã pʋg
ne yãab sẽn welg-a woto. A ratma yaa t’a sɛg-a Kirist sẽn vι wã, la tι sɛg-taab kãng loogr poore, bι-a paam teker ne Bãmb Sιιg Sõngre. (2 Ko 3: 17-18).


Tek kãng tõe n yιι kaseng wal bilfu, pʋgẽ wall yinga. Teker sẽn yaa pʋgẽ
tõe n yaa tι, tẽeda sã
n sιg a Krist waoogra pʋga,
a paamda pãng la sũ-noog sẽn todem tι tʋm n kõ bãmba. Teker sẽn yaa pʋgẽ dẽnda tõe
n yaa tι waoogda sιga krist ninga sẽn vʋʋgã
n paam maagr bõnbãnd pʋgẽ wall a paam Sιιg-Sõng pidbu.


 Tekra woto tʋmda ne soya yiib: ne
Sιιg la ne sιda (Zã 4, 23). Waoogdba sã n wa n pẽneg Wẽnnaam,
B pukda B belma. Bilif bilf t’a sã n pẽnged Wẽnnaam la a pukd tẽeba
Wẽnnaam belma pʋga, (waoogr Sιιg pʋgẽ), b
paamda teker n dιk a Krist mamsgo (2 Ko 3: 17-18). Sẽn paase, b sẽn
wat n tik tẽebã n deeg gomda sẽn yi wã wakate (waoogr ne sιdã),
b paamda teker n yιιda.


Tι sigli Wẽn-doogã pʋʋsgã yĩnga


Yãmb sã n yaa pastɛɛre, a bee ne yãmb tι y sιd sιgl
Wẽn-dooga t’a kẽ Wẽnnaam waoogra pʋgẽ. Yãmb sɛgdame
n kõ sιd tι neba mii
b sẽn sɛgd n waoog Wẽnnaam ne sιd
la ne Sιιg neng ninga. Sẽn paase, yãmb
sɛgdame n kõ sιd tι
neba sιd maanda pʋʋsg-a woto buudu. Yãmb
tõe n tũnuga soy a tãab n bãng bõn kãnga: zãmsg pʋʋsgã zugu


Sẽn deng bũmb fãa, yãmb tõe n zãmsa wẽn-dooga
pʋg Wẽnnaam sebrã sẽn yet a soab waoogra zugã. Yãmb tõe n tũnuga
keoogr goam, sagles la zãmsg n maan bõn kãnga. Neng sõng-sẽn yιιd fãa pãntkotã Pastɛɛr sẽn tõe n
tũ n kõ a neba zãmsg b sẽn sɛgd n waoog Wẽnnaam to-to ne
sιd la Sιιg yaa
t’a wilg-b sẽn sɛgd n maan to-to. Neba sɛgd n yãa b pastɛɛrã
tι-b waoogd Wẽnnaamm, ne yẽesem
kasenga. Pastɛɛra yembr sẽn bι
yeela karen-biis sẽn sɛgd n wa lebg Pastɛɛr dãmb tι: «yãmb sã n waoogd Wẽnnaam ne y sũyã fãa, yãmb
buuda na n tũu bãmb la b waoog-ba. Yãmb sã n waoog Wẽnnaam ne sιda, yãmb waoogda Ba wã.»


Sẽn leb n paase, yãmb sɛgd n wilga nebã wãn to la
b sɛgd n waoog Wẽnnaam ne b vιιma.
Yãmb tõe n maana tʋʋm kãng ne vιιm
sẽn yaa yιlemd la-y yι Sιιga bark sor neb-a taaba
yĩnga. 


Zãmsg sẽn kẽed ne waoogrã


Yiib-n-soaba, yãmb gesga tʋʋmd pʋgẽ, yãmb
sɛgd n pʋga waoogra tʋʋmd n ges ne pʋʋsgo, n kõ-y
meng sιd tι b tara nebã
n kẽesd Wẽnnaam waoogr pʋg hakιιk
ne sιd la Sιιga.
Yãmb sɛgd n kιtame, tι
pʋʋsgã nensa fãa sẽn maand Wẽn-dooga pʋga yι wa sẽn «sɛgd la tũud taaba» (1 Ko 14: 40).
Neng a to, yãmb sɛgd n gũus n gesa waoogra sã n tʋʋmd sã n
sιd waoogda wẽnnaam hakιιk
la a pẽngd neba ne-a Krist (1 Ko 10: 31).


Waoogra taeebo


Neng a tãab n soab yãmb sẽn tõe n gũus n bãng wẽn-dooga
sã n waoogda Wẽnnaam ne sιd la ne Sιιga, yaa tι yãmb tae waoogra
sulla nonglom pʋgẽ. Yãmb sɛgd n zãms’y lame tι
b tʋʋmda yaa tι-b tãll tigũngã tι-b kẽ pẽgr la waoogr hakιιk
Sιιg-Sõng taeeb pʋgẽ. Yãmb sɛgd
n dιka weer neb-a, n zãms-b tι
b waoog Wẽnnaam sιd-sιd
la y wilg-b wãn to la b sɛgd n tae neb a taaba tι
b kẽ waoogr sιd-sιd
pʋga.


Sẽn paasde, yãmb sɛgd n mii n pʋʋsa ne
waoogra sull neba, n kõ-y meng sιd tι b paama Sιιg-Sõng
pidb la tι b sakda Sιιga
saglse. Yãmb sɛgd n kõo sιd me tι sulla tũusda yιιl
sẽn yaa Sιιg la Gʋls sõmyã pʋgẽ
rẽnda. Yãmb sẽn yaa pastɛɛrã, yãmb sɛgd n maana gũusg
n da wa reng n pẽg yιιn-paala fãa sẽn
deng b sẽn na n yιιl-b wẽn-dooga
pʋgẽ ye. Sẽn paasde, yãmb sẽn yaa pastɛɛrã, yãmb
sɛgd n ninga y yama pʋg tι, Sιιga meng loogr poor bala, yãmb n yaa wẽn-dooga
waoogra taoor soaba. Bõn kãng ka rat n wilg tι yãmb
na n yik n yalsa nimbuiida taoor ne miskoro n tay nebã pẽgra la waoogra pʋg
ye. Rat n yeelam tι yãmb sɛgd n gũus tι pʋʋsgã yι sõma
wakat fãa. Waoogra sull sɛgd n bãngame tι yãmb
sẽn yaa pastɛɛrã, yãmb tara noor tι
kẽes-y toog wall-y lʋι pʋʋsgã
taoor pʋg wakat fãa. Bõn kãng sã n wa n yaa tιlae,
waoogra sull sɛgd n lʋisa yãmb waoogra taoor zĩig pʋgẽ.



Sã n wa n mik tι waoogra Sιιg pʋgẽ la sιda
sã n bee me, bark kasmes n wat Wẽn-dooga pʋgẽ: Wẽnnaam
paamda waoogre, Sιιga belem pukdam tι Krist yĩnga paam pãnga.


WẼN-DOOGA TAEEB PƲƲSGA PƲGA


Pãntkotã Pastɛɛr sẽn wʋmd sιd kãeesa võor na n talla sũura pʋg ratem
kaseng tι tall wẽn-doogã n kẽes waoogr
sẽn be Sιιg-Sõng taeeb pʋgẽ.
Bõn kãng rat n yeelam tι, pʋʋsgã wakate,
yãmb sɛgd n kιlla-y tʋber n kelg Sιιg-Sõng koɛɛgã, la-y swgl n sa tι tũ b saglsã. Wa a Moyiis we-raooga pʋga, yãmb
sɛgd n yιι wιsẽng
tι kιt tι wẽn-dooga yẽreg wakat ning sawadgã sẽn
wat n sergã, la-y yals zĩ yɛng sawadgã sẽn wat n yals zĩ yɛng
wakate (ges. Yik 40: 34-38).


Paas-y neba raood tι b kẽes b mens tʋʋmda pʋga


Yãmb sẽn yaa sιιg pʋgẽ
taoor soaba yĩnga, yãmb sɛgd n paasa ned fãa raood t’a kẽes a
meng tʋʋm nins sẽn maand wẽn-dooga pʋgã. Nek-y b
ratma tι b rιk waoogr n tees Wẽnnaam n zẽkd b nusi, n yιιndẽ,
n kilisdẽ, n kιt kaseto, n wẽed nug-pogse, n yĩgim-b rũma
zut wall y maan waoogra bugs a taab Gʋls sõmyã sẽn sagle.Sẽn
paasde, yãmb sɛgd n zãmsa neba tι waoog Wẽnnaam b sẽn wat
n kõt b nonglom kũuna la b piig-pʋιιrã. B sã n maand woto,
b waoogda Wẽnnaam ne-b paoongã la b kooda dẽenem biisi. (Yelb 3: 9).


Ne koralles luglgu


Sẽn paasde, pãntkot Pastɛɛrsɛgd
n paasa neba raood ne koralsa la grup rãmbã sẽn yιιnda yalegr pʋʋsgã
la koe-moonsa pʋse. Sull sẽn yιιnd fãa wall yιιn-yιιndeb
sulla sɛgd n sullg n saka pastɛɛrã wall yιιla taoor
soaba. Yãmb sɛgd n tʋma ne syιιla sula wa yãmb sẽn tʋmd
ne neb nins sẽn get waoogra yellã, tι b bãng tι welgr n be yιιl
neba yĩng ne yιιl Sιιg-Sõng pʋgẽ sʋka.


Rιlg-y Sιιg-Sõngkũuna


Yãmb sẽn yaa wẽn-dooga Sιιg
pʋgẽ taoor soaba yĩnga, pãntkot Pastɛɛrsɛgdam me
n paas neba raood sẽn kẽed ne Sιιg-Sõng kũuna
waoogra tʋʋm pʋgẽ. Ra yaa tʋʋmd Kãab paalga wẽn-dooga
neb sẽn da maand wakat fãa, la bõn kãng ra sɛgd n yιι tʋʋmd
waoogra pʋg rũnda rũnda me (ges Tʋʋma 11: 27-28; 13: 2).


A Poll sagla Korẽnt rãmba wẽn-doogã
tι «bao-y Sιιg-Sõng kũuna ne-y sũyã fãa» (1 Ko 14: 1).
A le togs-b lame n paas tι Il leur a en outre dit: «yãmb
sã n tigem taaba, yãmb ned kam fãa tara yιιla la
koeese la zãmsgo, la gom-zẽna, la wilgri la gom-deesgo» (1 Ko 14: 26). La,
yãmb sẽn yaa Pastɛɛrã yĩnga, yãmb sɛgd n zãmsa wẽn-dooga
Sιιg-Sõng kũuna. La yãmb sɛgd n kõo
weer b pukr yĩng wẽn-dooga pʋgẽ. Wakat kãng pʋga, yãmb
sɛgd n gũusa y mens tι kũuna ra wa
lebg zũnglug (1 Ko 14: 26-33).[58] 


Yιιl sẽn tũud ne yʋʋm
teed yõodo


Yʋʋm teeda la yιιla maanda tʋʋm sẽn tar yõod wʋsg pʋʋsgã
pʋga. Yιιn-yιιnda sagẽnda Wẽnnaam nebã: «yιιl-y ne sũnoog Zu-soaba yĩnga, a zemsame tι nin-tιrsa pẽg Bãmba. Pẽg-y
Zu-soaba ne pɛndga; bι yιιl n pẽg Bãmb ne ruudg sẽn tar sus-piiga. Bι-y yιιl yιιn-paalg bãmb yĩnga. La ne yãmb koeese, bι-y maan yʋʋm tι yι noogo» (Ysy 33: 1-3).


Sã n yaa ne a Polle, yʋʋm teeda wẽebã
la yιιlã pidsa sẽn tat yɛl a naas pẽgra
tʋʋmd pʋgẽ: Wẽnnaam waoogre, zaame beoog wilgri, gʋls
sõmyã zãmsg la tẽeba raood paasʋg tι b tõe
vιιmd Bãmb yĩnga. Tẽn-tʋmda gʋlas
a pipi seb-tʋmds a yiiba pʋg a sẽn tʋm Efeesẽ dãmbã
n wilg tι: «La y yιιl
n pẽg Zu-soabã ne y sũyã fãa, la y pʋʋs Wẽnnaam sẽn
yaa tõnd Ba wã bark bũmb fãa yĩnga» (Efɛ 5: 19-20). A gom n yιlm-a pipi gom-duls-a yiibã a seb-tmdg-a Koloss dãmba yĩngã pʋg
n yeel: «Bι y zãms taab la y sagl taab ne yam fãa la
ne yιιn-sõmyã, la ne Wẽnnaam yιιla, la y yιιl n pẽg Wẽnnaam
y sũyã pʋse, yãmb sẽn tar Bãmb barkã yĩnga» (Kol 3: 16).


Keoogr sẽn zems a wakate


Keoogr sẽn wat ne sõngr n be ka. Naoor wʋsgo
neba yam kẽeda pãntkot Wẽn-dotã b yιιn nooda yĩnga. Yã
wã yaa bõn-sõngo, d kẽng ne naokẽnd kãnga taoore. La wakat kãnga, yãmb
ka sɛgd n sak lay-lay tι Wẽn-dooga tall «bug sãang» n wa
Zu-soaba nengẽ ye (Maan-kʋʋr. 10: 1). Sẽn le paase, yãmb
sɛgd n gũusame tι yιιla ne saoogã ra wa lebg mens wilgri, la bι-a
yι ne sũur sẽn paam yιlgr ne Wẽnnaam Sιιgã. La, yãmb sẽn
n yaa Pastɛɛrã yĩngã, yãmb ka sɛgd n sak tι yʋʋm teeda wẽebã yι wʋsg
n lebg bʋrg n w alim waoogr hakιιka tʋʋmd
ye. Tẽeg-y yã Pol keoogrã: «ninsaal ka sɛgd n kõ-a menga waoogr Wẽnnaam
belma pʋg ye» (1 Ko 1: 29, gomda lebgr nana bala). Bι Wẽnnaam ra wa yeel yãmb Wẽn-dooga tι: «Zãag-y maam ne y yιιla bʋʋre
! Mam ka rat n kelg y kʋnda wẽeb ye» (Amo 5: 23).


YƐL-A YIIB PƲƲSGA SẼN SƐGD N MANEGE



Afirik yaa tẽn-yaleng buud sõor sẽn
tat 3000 la neb sẽn tar goam toay-toay sõor sẽn yιιd 2100 sẽn be a pʋgẽ. Afirik pãntkot wẽn-dota ka
waoog sẽn pa tar neb sẽn yaa buud toay-toay wʋsg ye. Sẽn
paasde, pʋʋsg sull fãa tara neb sulla sẽn tar yʋʋm
toay-toaya. Waooglem kãng wata ne ratem toay-toay sẽn kẽed ne yʋʋm
teedã wẽebã la pɛɛsga meng nao-kẽndre. Yam tʋʋmd
sã n ka lagem wʋsgo, tõe n waa ne zab pʋʋsgã sul pʋse. Kal
tι b wa ne lagm-n-taar Wẽn-dooga pʋga, pʋʋsgã
wẽn-dota pʋs tõe n wa lebga welsʋg soya.


Zu-loes-a yiib sẽn yit waooglem kãnga pʋg
yaa zems-n-taar kaalem sẽn kẽed ne pʋʋsgã maanog nao-kẽndr
la buud goam nins b sẽn na n tall n maan pʋʋsgã. Yãmb sẽn
yaa Pastɛɛrã yĩngã, yãmb sɛgd n gesa zu-loe kãesa yiibã yɛl
ne yam.


Yʋʋm-teeda wẽeb la waoogrã nao-kẽndre


Afirik Sιιg-Sõngã
tẽedb wẽn-dota wʋsg tara neb sẽn pa wʋmd taab sõma
sẽn kẽed ne yʋʋm-teeda wẽeb la pʋʋsgã maaneg
nao-kẽndr pʋgẽ. Makre, wẽn-dooga kom-bιιsã tõe n data pʋʋsg nao-kẽndr sẽn yaa tʋʋlg
la pãnga, tι neb nins yʋʋm sẽn vẽsgã
rat pʋʋsg nao-kẽndr sẽn yaa maasg la yõk-n-menga. Pipi rãmba
rata rũnd-rũnda yιιn-paalã tι yiibẽ dãmba rat kʋdem wẽnd-n yιιlã. Yãmb sẽn yaa pastɛɛrã, yãmb sɛgd-n baoa yam sõma
sẽn kẽed ne zu-loe kãnga tιιma. La yãmb
sɛgd n bãnga nooma ne sιιlem n welg waoogra
tʋʋmd pʋga.


Nooma yaa bũmb sẽn gomd ned fãa
ratem sẽn kẽed ne pʋʋsgã yasrã nin sẽn ne wã wɛɛngẽ;
Sιιlma gomda pʋʋsgã pʋgẽ
biisa yelle. Waoogra yaa Wẽnnaam waoogr hakιιka (Mar 7: 6-7). Sιda yaa tι tẽed tõe n waooga Wẽnnaam nens katɛgs ne pʋpeelem.
Nao-kẽndrã sẽn yaa neng ning fãa ka sãam ye, a sã n yι ne sιd la sιιg
bala, Wẽnnaam deegdame. Bõn kãng sã n pa maan ne sιd la Sιιga,
a pa reegd ye. Yãmb sɛgd n zãmsa nebã tι b gelg ned fãa ne a to ratma
pʋʋsgã maaneg nao-kẽndr pʋgẽ. Yãmb sɛgd n «tũu
bũmb nins sẽn sõngd taab tι tall bιʋʋngã» (Rom
14: 19).


Pastɛɛr sẽn pid ne yam na n zãms-a neb nins
yʋʋm sẽn vẽsgã tι b maan sũnoog b sã wa n yã kom-bιιsã
tι b waooged Wẽnnaam ne nao-kẽndr sẽn pakd-b sũyã n
teesd Wẽnnaam la b pẽngd Bãmba. Nonglem kom-bιιsa yĩnga,
b sɛgd n sιgl n saam tι lagm-b Wẽnnaama waoogr pʋgẽ.
A woto me, yãmb sɛgd n zãmsa kom-bιιsã tι b nan kasem-dãmba
ratma la b yam-yãgsa wã, la b lagem kasem-dãmbã ne b sũyã fãa b pʋʋsgã
nao-kẽnda pʋsẽ. Yãmb na n zãmsa kom-bιιsa me tι
b pẽg la b nong tẽeba yιιn-kʋd nins sẽn loogã.


Pãntkot Pastɛɛr sẽn pid ne yam na n modgam tι
pʋʋsg buud fãa sẽn na n zĩnd Wẽn-dooga pʋg pid
ne yiin kʋd la yιιn paalse, wakat sẽn loog la rũnda zãmaana
me rẽnda. Pastɛɛrkãng na n gãd-a sũurẽ tι sẽn
tar yõoda fãa yaa tι tẽed fãa tõog n sιg Wẽnnaam Sιιgã
waoogra pʋg la a wilg-a ratem kaseng ne Kiristã. 


Goam buud toay toaya


A d sẽn da zoe n gom zug-n wã, pãntkot wẽn-dota
wʋsg sẽn pid Afirik tẽesã pida ne neb sẽn gom goam buud
toor toore. Sok kãnga wata ne zu-loees pãntkot pastɛɛrã sẽn sɛgd
n baow-a tιιm. Wẽn-dooga sã n yãk yam tι maan pʋʋsgã
ne buud gomd ning sẽn gomd-n yιιd tẽnga pʋgẽ wã
― n ka tol-n gelg buud goam-a taabã ― a sã n pa gũusi a na wat
n lebga pa wʋm taab zĩiga. La, sã n miki, tι b maanda pʋʋsgã
ne goam bugs toay-toaya, wẽn-doga tõe n wa paama gom bãoones ne buud nins
sẽn karg n gũbga n yaa tẽedbã. Yãmb sɛgd n manga yell kãnga
ne yam wʋsgo. Yãmb sɛgd n gesam tι pʋʋsgã
maan ne buud gomd ning sẽn gomd n yιιd
fãa wã, la y tall gelgr ne buud-a taaba goam me.


Yãmb sɛgd n baoa Wẽnnaam tι
B sõng yãmb ne yãm sẽn kẽed ne zu-loe kãnga yidgri. Yãmb ne-y sulla
neb sɛgd n dιka zu-loees wa sẽn pʋgdã
n ning pʋʋsg pʋga: 


·        
Bu-bog gomd n na n yι zu-raoog pʋʋsg
wakat wẽn-dooga pʋga?


·        
Bu-bog n na n pʋglge? Wakat
bʋg la b na n gom gom bu-kãeese goama?


·        
Bu-bog goama la b tall n kõ kιbayã, nebã sʋk
pʋʋsg la koe-moonegã reesgo?


·        
Bu-bog goama la b tall n yιιl la wakat
bʋg la wãn to la gom kãees na n kẽ sʋka?


·        
Bu-bʋs goama n ka tar gelgr sõma wẽn-dooga
pʋgẽ wakat kãngã? Wãn to la d tõe n sõng tι b kẽ sʋka?


Baa ne wẽn-doog
fãa sã n sɛgd n baoa zu-loe-kãnga tιιm
wa sẽn zemsd zu-loeesã, nao-kẽnda wẽn-dota fãa sẽn tõe
n tũ tι sõng-b pa kong-d ye. Makre, pʋʋsgã
yõgneg wakate, yãmb sɛgd-n baoome tι bãng neb
nins fãa sẽn wa pʋʋsgã sã n wʋmda goama võor la b tũudẽ.
Ratma yaa tι neb nins fãa sẽn wa pʋʋsgã
na paam pãng n paase. Sẽn paasde, pʋʋsgã sɛgd n waa ne
lagm-n-taar n yιιd a sẽn na n wa ne welgr
wẽn-dooga pʋga. Yãmb sã n maan a woto, na n sõngame tι y bãng y sã n dιka yam-yãk sõngo.


Tẽnga pʋg wẽn-dot kẽere,
a wa wẽn-dot nins sẽn deegd-b dũni ween-vιιs a naasa neb buud toor-toore, nong-n maana b pʋʋsgã ne
nasaar tẽns buud goam b soolma neb fãa sẽn wʋmde. La wẽn-dot
kẽer nong-n maana pʋʋsgã ne Afirik tẽns soolma buud
goama. Neb kẽer lebgda pʋʋsgã fãa ne buud goam toay-toaya. Neb
kẽer lebgda koe-moonga bala. Neb kẽer maanda pʋʋsg
toay-toay dιmaasa daare, pʋʋsg fãa ne a
buud gomde. Yãmb wẽn-doogã sẽn dιk
nao-kẽndr ning fãa, yãmb yãabã sɛgd n yaa tι y mao n bãng neb nins fãa sẽn be pʋʋsgã pʋg paam
gelgr la nanebo. 


____________________


Tʋʋm-kaseng
a yembr sẽn dog Pastɛɛr sẽn tẽed Sιιg-Sõng fãa zug yaa t’a tall a wẽn-doogã n kẽes pʋʋsg
hakιιk pʋgẽ, sẽn pid ne Sιιg-Sõngo. Ning-kãng soab tõe n tũnuga zãmsg n maan bõn kãnga, n
wilg neba tι b sιd bãng
Wẽnnaam waoogr ne sιd la Sιιga võore, la a puk a menga vιιm
nao-kẽndr pʋgẽ, yel-manesem sẽn yaa Wẽnnaam waoogr
hakιιk vιιm.

Tall wẽn-doog n kẽes Sιιg-Sõngã nekr pʋga


 





 
  	
  N

  
 







ed a ye n bilg Sιιg-Sõng
pidbã pãntkotã raarã wa wẽn-dooga pipi nekre. Yιι daar n kõng
la Wẽnnaam pʋdg-B Sιιga pipi wẽn-dooga pʋgẽ,
n pid-a ne vιιm la a kõ-a pãng sẽn sek a na n tõog n pids-a tʋʋmda
dũniyã zugu. Zãmaan paalga pãntkotιst rãmba yelmansma la a yʋʋrã
yita bũmb ning sẽn maan ra kãng daarã. 


Tι yι
pãntkotιst rat n yeelam tι d gãta pãntkot yãabã la b ratma. Pãntkotã yãaba yaa Sιιg pʋgẽ yãab sẽn tar pãng tι Wẽnnaam sebra gelegda wa koom lisgu, wall Sιιg pʋg n lisgu (Luk 3: 16; Actes 1: 5). Pãntkotã yãab yaa tι wa ne pãng zaka pʋg la dũniyã tɛk fãa kaset kũun
yĩnga (Tʋm 1: 8).


Bũmb nins sẽn welgd pãntkot wẽn-dotã
ne a taaba yaa tι pãntkot wẽn-doog ka tõe n
pids a yãabã la a boolgã t’a pa paam Sιιg-Sõng
pidb ye. A wa yĩnga sẽn kiid a sã n ka tar pemesma, pãntkot wẽn-doog
me kiida a sã n n ka tar Sιιg-Sõngo. Neng a to, tι kẽn ne
Sιιg-Sõngo, wẽn-dooga sɛgd n paama Sιιg-Sõng nekre.
A Zeezi bilga woto: «Sιιgã n kõt vιιm; Yĩngã ka yõod
ye.» (Zã 6: 63). Sapιtr kãnga yiisda goam tι yãmb sẽn yaa Pastɛɛr
sẽn tẽed Sιιg-Sõngã, tõe n tik n tall y wẽn-doogã n
kẽes nekr woto buud pʋgẽ.


TΙ WƲM NEKRÃ VÕORE 


Sẽn deng tι Pãntkot wẽn-doog
Pastɛɛrtall a wẽn-doogã n kẽes nekr pʋgẽ, a sɛgd
n deng n bãng a sũura pʋg KÃAB PAALGA nekrã sẽn yaa soab vẽenega.
La zu-bʋkã, baasgo, pãntkot Pastɛɛr dãmba wʋsg ka tar nekrã
wʋm-sõng ye. B ka yãk-b nekrã yãab Gʋls Sõmyã pʋg ye, yaa wẽn-dooga
mining la b rιgsyã. Rẽ yĩnga, b rιka nekrã wa wẽn-doog
sẽn pid ne neb sẽn yιιnde, n saoodẽ la b waoogd Wẽnnaam
ne sũnoogo. Wall b tagsdẽ tι nekrã yaa bũmb Wẽnnaam
sẽn pʋdged bark teed wɛɛngẽ la paoong B neba yĩnga.
Ba tι yel bãmba fãa sã n yaa bũmb sẽn tũud nekrã n watẽ,
a pa bilgd nekrã sẽn yaa soab wa Tʋʋma sebra sẽn wilgda
ye.


Ba tι gom-bil ning sẽn yeta tι
nekrã ka Kãab Paalga pʋgẽ, b sẽn boond-a soab tι Sιιg
pʋgẽ dogem paalga bilgd-a lame (ges Tʋm 3: 19). Nekrã gomda vιιm
sẽn lebg n todem paalem yell la a yaa bũmb sẽn lagemd ne yama
todõngo, keelem la pãnga. Kãab Kʋdga sẽn boond a soab tι nekrã
(Yιιl Sõmiyã 85: 6; Hab. 3: 2), Kãab paalga bilgd-a la wa Sιιg
pidbu (Tʋʋma 2: 17-18). Tʋʋma sebra pipi sapιtr a yiibã
pʋga, Wẽnnaam sebra pukda Kãab Kʋdga nekrã naokẽnd-a tãabo:



·        
Pipi, Wẽnnaam nebã paamda pidb Sιιg-Sõng
pʋgẽ, la b paamd pãng n paasdẽ ne Bãmba (Tʋm 1: 8; 2: 1-4).


·        
Sẽn pʋgdã, Wẽnnaam nebã sιngdame
tι kιs menemdbã Kirist kaset ne Sιιg-Sõng pãnga. (Tʋm
2: 14-40; 4: 31).


·        
Tι baase, neb nins sẽn menema tekda
yam n kos sugri, n tẽ Kirist n paam fãagre (Tʋm 2: 41, 47; 5: 12-16).


Bũmb a taab
sẽn tũnugd ne Sιιg-Sõng pidb hakιιk a wa Tʋʋma
sebrã sẽn gʋlsã yaa maagr sẽn tũ ne yel-soalma, bãn la bõn-bãn
wʋsgo (Tʋm 2: 43; 5: 12-16). Yel-soalem kãeesã sẽn yιιd
ninsaal tagsgã tũnugda ne sũ-noog kasenga, wẽn-doogã lagem-n-taar
sẽn tar pãng la a bιʋʋng pʋgẽ.


Baasgo, bũmbli a tãab n be pãntkotã
nekr hakιιk pʋgẽ: Sιιg pʋgẽ lohorem,
kaset sẽn tar pãng la neb sẽn wat Kirist nengẽ. Yel-kãensa b
tãaba sʋka a yembr sã n ka be, pãntkotã nekr hakιιk ka tõe n zĩnd
ye. 


MAMSG SẼN YIT WẼNNAAM SEBRA PƲGA


D kẽng taoor ne d nekrã bilgr n ges bũmb
ning sẽn maan Pãntkotã raarã. D maag d mens n ges Tʋʋma sapιtr
a yiibã: 


Neba baooda Wẽnnaam


Pipi bũmb sẽn yaa tιlae Kãab
Paalga nekr hakιιk pʋgẽ yaa tι Wẽnnaam neba bao
B nenga pʋʋsg pʋga. Wẽnnaam sebrã wilgdame tι sẽn
deng Sιιg-Sõng waoonga Pãntkotã daarã, karen-biis 120 ‘’n da be Wẽn-dooga
pʋg wakat fãa, n da waoogd Wẽnnaam» (Luk 24: 53). B wilgame me tι b ra lagma taab n pʋʋdẽ» (Tʋm 1: 14). Tʋʋma
sebra loeta pʋʋsgã ne Sιιg-Sõng
pidba yell wakat fãa. A lagem-n-taarã yaa vẽenega: Wẽn-doog sã n
dat n kẽ pãntkot nekr pʋgẽ, karen-biisa sɛgd n baoa Wẽnnaam
ne b sũyã fãa pʋʋsg pʋgẽ. 


Wẽnnaam pʋdgda B Sιιgã 


Kãab-Paalga pʋg nekr a yiib soab yaa Wẽnnaam
Sιιga pʋdgrã. Pãntkotã daarã, Wẽnnaam pʋdga B Sιιga
ne pãnga, tι yι B neba pʋʋsg leokre. A yιι woto: 


 «La pãntkotã daar sẽn ta, bãmb fãa
ra bee zĩig a yembre. La vugr bala, bʋrg sẽn wẽnd
sob-kaseng yii arzãn n wa pid roog ning bãmb sẽn be wã. La bãmb yãa zɛlma
sẽn wẽnd bug-witim sẽn welg taab n zĩnd ned kam fãa
zugu. Bãmb fãa pida ne Sιιg-sõngo, la b sιngame n gomd gom-zẽna,
sẽn zems wa Sιιg-Sõngsẽn kõ-bã.» (Tʋm 2: 1-4).


Tẽedba reegda Sιιg-Sõngo


Kãab-Paalga pʋg nekrã tãab soab bũmb
yaa tι tẽedba pita ne Sιιg-Sõngo. A bee ne Wẽnnaam tι b kõ B Sιιgã; la a bee ne-B nebã
tι b reeg Sιιgã.
Pãntkotã daare, Sιιg-Sõng pa sig karenbiig fãa
zug bal ye, «b fãa pida ne Sιιg-Sõngo, la b
gomd gom-zẽn wa sẽn zems Sιιg-Sõng
sẽn kõ ned fãa wã» (Tʋm 2: 4). Woto, karen-biisa paama Sιιg-Sõng lisg wa a Zeezi sẽn da kãabã (Tʋm 1: 4-5).


Wakat kãnga, b reega noor tι yι a Kirist kaset rãmb b tẽnsa pʋs
la dũniyã tɛk fãa (Tʋm 1: 8). Wẽnnaam neba sẽn deegd
Sιιgã mamsda pãntkotã nekr hakιιk sιngre.


Sãamba yãame


Kãab-Paalga pʋg nekr a naas soaba bũmb
yaa tι sãamba yãta bũmb nins Wẽnnaam sẽn
maand B neba sʋkã. Pãntkotã raarã, neb nins sẽn kιs-b kaset ne
Sιιga waoong karen-biisa zutã la b ra wʋmd-b sẽn gomd
gom-zẽna. Pãntekota daare, neb nins sẽn kιs kaset ne Sιιg-Sõngwaoonga
karen-biisa zutã la b ra kelgd-b tι b gomd gaom b sẽn da pa reng n zãmsã
«yɛɛsame n sãmbdẽ.» La b sιngame n sokd taaba «bon-kãnga võor
yaa bõe?» (Tʋm 2: 12).


Koe-noogã moondame


Kãab-Paalga nu soab nekr hakιιka
bũmb a yembr yaa Koe-noogã mooneg ne raood Sιιg-Sõngsẽn kõtã.
Yaa bõn kãng la sẽn maan Pãntkota raarã. A Pιyɛɛr sẽn
pid ne Sιιg-sõngo, a yika ne raood kʋʋnga taoore n togs-b
Koe-noogã. A goma ne-b a Zeezi yell la wilg-b tι b tek yam n kos sugr n
paam tẽebo (Tʋm 2: 14-40). Neb nins sẽn
da pid ne Sιιg n lagem a Pιyɛɛr n kιs a Krist
Kaseto (v. 47).


Neb wʋsg paama fãagre


Kãab-Paalga pʋg nekrã yoob-n soab bũmb
yaa tι neb wʋsg sakda Koe-noogãã n paamd fãagre. Pãntekota daarã, Sιιg-Sõngwaoonga
yĩng la Koe-noogã mooneg yĩng-a Pιyɛɛr sẽn da
maan ne Sιιga pãngã, neb wʋsg teka yam n kos sugr la b reeg Zu-soabã.
Wẽnnaam sebra yeelame tι neb nins sẽn da kelgdã «sũy
paama sιιsg» tι b kelem-n yeel a Pιyɛɛr: «Tõnd na
n maana wãna?» A Pιyɛɛr leokame: «Tek-y yam n kos sugr n deeg
koom lisgu, ned kam fãa yembr-yembre, ne-a Zeezi yʋʋr y yelwẽna
sugr paoong yĩnga. La yãmb na n paam Sιιιg-sõng kũuna»
(Tʋm 2: 37-38). Rẽ kιtame, tι neb sõor sẽn ta 3000
paam fãagre, n deeg koom lisg n paas wẽn-dooga pʋga (v. 41). Ray
nins sẽn pʋglã, «Zu-soaba ra paasda neb nins sẽn paamd fãagrã
sõor daar fãa» (v. 47).


Wẽn-dooga yalgdame


Kãab Paalga pʋg nekrã yopoe-n soab bũmb
yaa Wẽn-dooga yalgrã. Pãntekota loogr poor la Sιιga waoonga
loogr poore, Tʋʋma sebra pʋg gilli, Wẽn-dooga kẽnga
taoor n bιt ne neba sõor la wẽn-dota sõyã (ges Tʋm 2: 47; 4: 31-35;
5: 12-16; 9: 31).


Bũmb a taab sẽn tar yõod wʋsg
nekrã yell b sẽn puk Tʋʋma sapιtr a yiiba pʋgã yaa
ratem kaseng sẽn kẽed ne Gʋls sõmyã, pʋʋsgã la
nonglom taab yĩnga. Wẽnnaam sẽn da maan bõn-neeb B neba sʋk
wakate, b neba me ra vιι sũur sẽn pid ne Wẽnnaam
dabeem zoees sẽn yaa yιlgemde. Wẽnnaam Sιιga belma
waa ne sõng kũun b vιιma pʋse. Bõn kãeesa fãa sõnga ne Wẽn-dooga
bιιʋngã (Tʋm 2: 41, 47; 4: 4; 5: 14).


Tι baase, Pãntkotã nekr hakιιk wata
neba sẽn tẽed a Zeezi koɛɛga wakate, b sẽn wat n
pit ne Sιιg-Sõngwakate, la b sẽn yit n pʋιt Koe-noogã
ne neb-a taaba wakate. Neb nins sẽn deegd Koe-noogã paamda fãagr la b pit
ne Sιιg-sõngo. Bãmb me lebgda Koe-noogã toagsd-b tẽedbã. Tʋʋm
kãng sẽn ket-n kẽngd taoor Bilf-bilfã, nekrã me kẽngda taoor
n paasdẽ.


Pastɛɛr tʋʋmde


Yãmb sẽn yaa Pãntekot pastɛɛrã,
yãmb yaa nekrã kʋlẽ-bil yãmb wẽn-dooga pʋga. Yãmb tõe n yιι
ko-sor sẽn sõngd ne Sιιga pidbã, wall gιdgr t’a pa tõe n tʋm
ye. Yãmb sẽn na n maan bũmb ning fãa wall y bas n ka maane, bõn-kãng
n tõe n wilg yãmb wẽn-dooga sã n bee Sιιg-Sõngnekrã tʋʋmd
pʋg wall ayo. Sẽn paasde, yãmb sẽn yaa wẽn-dooga taoor
soaba yĩnga, yãmb n na n maan tʋʋm-kaseng sẽn yιιd
fãa wẽn-dooga na n paam Sιιg-Sõngpidbã wɛɛngẽ.
Yãmb sɛgd n gesa tʋʋm-kãnga yell ne y sũyã fãa. 


Naoor wʋsgo, Pãntekotã nekrã sιngda
ne ratem Pastɛɛrã sũur pʋgẽ. Ratem ne Sιιg-Sõng
tʋʋmdã na n kιtam t’a bao ne-a sũura fãa tι Wẽnnaam
Sιιga tõe n pid Wẽn-doogã. Rẽ poore, Pastɛɛrã sɛgd
n kιtam tι nekrã ratem pid ne wẽnnaam neba sũyã me. Tι
maan bõn kãnga, yãmb tõe n tũniga ne koe-mooneg la zãmsgo.


Sẽn paasde, yãmb tõe n talla nebã n kẽes
pʋʋs kaseng pʋg tι wa ne-b ratma nekre. Sẽn kẽed
ne Sιιg-sõnga wɛɛngẽ, a Zeezi goma neb karen-biisã
woto: «Mam yeta yãmb: kos-y yã la b kõ yãmba; bι w bao la b na n kõ yãmba;
bι y wã kʋlẽnga, la b na n pak n kõ yãmba» (Luk 11, 9; ges v.
13). A Zeezi gomda rat n yeelam bal tι: «Mam yeta yãmba: tι y kose,
la b na n kõ yãmba. Bι y bao, la yãmb na n yã. Bι y wẽ, la b
pak n kõ yãmba.» Gomda yaa wẽenega: tõnd sã n kẽng taoor n kos Sιιgã,
õnd kẽnga taoor n paamd bũmb Wẽnnaam nengẽ. La, tõnd sã
n bas tι kose, tõnd ka paamd ye. Woto, pãntekota nekr
bug-vιlẽnsã sɛgd n paamaa widgr ne nidg-pãng
pʋʋsgo.


Sẽn paasde, yãmb sẽn yaa pastɛɛrã,
yãmb sɛgd n wilg-a y neba wãn b sẽn sɛgd n pʋʋs ne tẽeb
neng ninga. Yãmb sɛgd n kιtam tι b tẽ tι b sã n bao Wẽnnaam ne sιda, B na na n pidsa B kãabgã n tʋm nekrã (Mar 11: 24). Yaa neer tι yãmb tẽegd nebã a Pιyɛɛr bãngr
goama wakat fãa: «Yaoolem wakatã, Wẽnnaam sẽn yete, Mam na n pʋdga
M Sιιga neba buud fãa zutu» (Tʋm 2: 17,). Wẽn-dooga
neba sã n gãd kãab kãnga, b na n paama raood tι tẽ
a Zeezi kãabg ning a sẽn yet tι Ba sẽn be
arzãn «na n kõ neb nins sẽn kot bãmbã Sιιg-sõng!»
(Luk 11: 13).


Wa Wẽn-dooga sẽn zoet n baood Pãntekot
nekrã, a sɛgd n maana pãntkotã misõ tʋʋmd me. Ra yaa Zeezi sẽn
kõ noor vẽeneg tι b maan Tʋʋma 1: 8 wã
pʋgã. Pipi, B kãaba nekre: «La Sιιg-Sõngsãn wa yãmb zutu, yãmb
na reeg pãnga.» Wakat kãnga, A kell n kõo tʋʋmde: 


«La yãmb na n yιι mam kaset-dãmba... dũniyã tɛk fãa.»


Woto, yãmb sẽn yaa Pastɛɛrã yĩnga,
tʋʋmd kaseng sẽn dog yãmb zut yaa tι
tall tẽedbã n kẽes Sιιg-Sõnglisga pʋga, sẽn na
n yιl n tι-b kιs kaset ne Sιιg-Sõngpãnga. Yãmb sɛgd n gãda y sũura
pʋg tι bũmb ning yĩng sẽn kιta tι Wẽnnaam ning yãmb y Wẽn-dooga
pʋg-n tι yιιda fãa
yaa tι yãmb tõog n nek karen-biis a taab sẽn
pid ne Sιιg-SõngB sẽn tõe n tik n bιιs B soolma (Efɛ 4: 11-12).


PAAS-Y PÃNTEKOTA NEKRÃ PÃNGA


Rasm a wãn Sιιg-Sõngwaoonga pãntekota
daar zerizalɛɛma loogr poorã, Gʋls-sõmyã gomda Sιιg-Sõngpidb
a to yell sẽn zĩnd Samari, kιlomɛter
pisnu (30 milles) Zerizalɛɛm wĩndig sẽn yitẽ nug-goabga
(Tʋm 8: 1-25). A filip n lʋi taoor ne tẽn-tʋmdeb a Pιyɛɛr la Zã sõngr tι nekr kãng tõog
n zĩnd. Tõnd sãn maag d yĩng n ges ning kãesa tʋʋma, tõnd yãta
nao-kẽndr a yopoe tõnd sẽn tõe n tũ n paas nekrã raoodo: 


Bι y paam Sιιg-Sõngpidbu


Pipi neng yãmb sẽn tõe n maane, yãmb sẽn
yaa Pãntkot pastɛɛrã, tι paas nekrã tʋʋmd pãng yãmb wẽn-dooga pʋg yaa tι yãmb bao Wẽnnaam ne y sũyã fãa
tι yãmb tõe n pid ne sιιg-sõngo. A Filip ra yaa neb a yopoe
wã sʋk ned a ye sẽn pid ne Sιιg-Sõng«Yel-gɛtba» Zerizalɛɛm
Wẽn-dooga pʋga» (Tʋm 6: 3-5). A sɛgd n paama Sιιg-Sõngpidba
Pãntekota daar wall-a loogr poor bilfu.B dig-a yiis tẽnga loogr poor rãmbga
wakatã, a kell n pa n pida ne sιιg-sõngo.. A sẽn wa n ta Samari wã, a maana a tʋʋmdã Sιιga pãng pʋgẽ, n kιt tι nekr kaseng puk ziiga pʋgẽ.


Yẽnda, la Tẽn-tʋmd-a Pιyɛɛr ne-a Zã, sẽn yi
Zerizalɛɛm n wa n na n sõng-a wã (8: 14-17), tõog-n waa ne nekr
Samari bala bãmb menga ra pida ne sιιg-sõngo. Rẽ wã Pãntekot nekrã sιngda ne yãmb sẽn yaa pastɛɛrã, ne neb a taabã, ne wẽn-dooga
taoor dãmb a taabã sẽn pid ne Sιιg-Sõngwall sẽn pid ne Sιιg-Sõngn
yιlem.[59]


Wilg tẽebo ne raoodo


Yiibẽ soab d sẽn tõe n tũu n
paam nekrã wẽn-dooga pʋg yaa tι d paam tẽeb
sẽn pid ne raoodo. A Filip sẽn wa n ta Samari wã, a tʋma ne tẽebo.
Rẽ yĩng kιtam tι
wẽnnaam sõng t’a maan bõn-bãn tι yι kaset t’a sẽn moonda yaa Sιda, la neb
wʋsg kõo b mensã Zu-soabã (Tʋʋma 8: 5-8).


Wa a Filipu, yãmb sɛgd n tẽe me tι nekr tõe n paamame. Yãmb sɛgd n pida ne pɛl-kɛgẽng
tι wẽnnaam tõe n maana b sẽn kãabã (ges Rom
4: 18-21). Yãmb sɛgd n tʋma ne raood Wẽnnaam kãabsã zut ne kιs-sιdeng hakιιk tι nekrã na n yιι sιda. Yãmb sãn maan wato, yãmb tẽeba na n longa neb a taaba. Yãmb wẽn-dooga
neb sãn yã tι b Pastɛɛrã tʋmd ne tẽeb sẽn pid
ne raoodo, bãmb me na n paama raood tι tẽ tι Wẽnnaam na n
tʋma nekrã.


Kιs-y a Krist kaseto


Tãab-n soab nao-kẽndr yãmb sẽn tõe
n tũ tι yãmb wẽn-dooga kẽ pãntekot nekr pʋgẽ
yaa tι kιs-a Krist kaset ne sιda. Wẽnnaam sebra yeela tõnd:
«A Filip kẽnga Samari tẽng-a yembr- n moon Mesi wã koɛɛga»
(Tʋm 8: 5). Bõn kãng ra yaa tẽedba tʋʋmd tʋʋma
sebra gil sẽn bilgi. B sẽn da kẽng zĩig ninga fãa, b ra
gomd-a Zeezi yell ne nebã (ges Tʋm 2: 22; 3: 13; 4: 2, 33; 9: 22; 16: 31).
Yãmb sãn dat n kẽ Kãab-paalga nekr sẽn yaa hakιιk a pʋg
yãmb wẽn-doogẽ wã, yãmb sɛgd-n dιk-a Filip ne Tẽn-tʋmdba
mamsgo. Yãmb sɛgd n togsa neba Krist Koe-noogã ne sιda. La-y zãms-y
neba tι-b maan woto.[60]


Pʋʋs-y bãad rãmba yĩnga


Naas-n soaba, yãmb tõe n taya wẽn-dooga
n kẽesKãab-paalga nekr hakιιka pʋg ne
bãad rãmba la sũsãames rãmba yĩng pʋʋsgo, n gũudẽ
tι Wẽnnaam pids-B Gomda ne bãna. Samari tẽnga
pʋga, kʋʋngã sẽn wa n kelgd-a Filip la b yã bõn-bãn nins a
sẽn maandã, b yoka b tʋb n da kelgd-a sẽn yeta fãa (Tʋm 8:
6). Bãn kães ra yaa logsʋg la maagr bõn-bãna. Rẽ loogr zugẽ, kιtam tι sũnoog kaseng wa neba vιιm pʋse, la neb wʋsg paama fãngr tι
nekr wa tẽnga pʋgẽ.[61]


D yιlemdẽ Sιιg-Sõngpidba
zugu


Nu soab yãmb sẽn tõe n tũ n paas pãntkotã
nekr pãng yãmb wẽn-dooga pʋg yaa yãmb sẽn nan gomd ne-y karen-biisã
Sιιg-Sõngpidba yõod yell n yιlemdẽ wakat fãa. Tẽn-tʋmdba sẽn pa Zerizalɛɛm
n wʋm tι Samari neba
reega Koe-noogãã, b tʋma a Pιyɛɛr ne-a Zã tao-tao ne tʋʋlem tι b tι pʋʋs ne ni-n kães tι b tõe n paam Sιιg-Sõngpidbu (Tʋm 8: 14-17). Pãntekot Pastɛɛrbuud
fãa sẽn dat ta wẽn-dooga kẽ pãntekot nekr hakιιk pʋgẽ sɛgd n maan-a
woto. B sɛgd n zãmsam la-b moon Sιιg-Sõngpidba zug wakat wakate.
B sɛgd n pʋʋsa ne b nebã tι b reeg Sιιg-Sõngpidbã. Bõn-kãng nan sõngame tι-y sɛgl wẽn-doogã t-a lagem
nekrã pʋg sõma la a kιt
tι Koe-noogã saag menemdba sʋka.[62] 


Ta-y neba ne kaset kιsgo


Naoor a yoobẽ soab neng yãmb sẽn tõe
n tũ n paas pãntekot nekrã pãng yaa tι y tae y wẽn-dooga
t’a kιs kaset menemdba sʋka. A Filip tιʋsa Samari tẽnga nekr ne kaset sẽn pid ne raood Sιιg-Sõngsẽn
tall n taas Samari tẽnga neb sẽn da be meneng pʋgẽ wã.
Woto, a lebga mams sõng Wẽn-dooga yĩnga. Tõnd miim tι tẽed-paalsã sẽn da be Samari wã rιka yẽ mamsg sẽn kẽed ne kaseta kιsgo, bala wakat bilif pʋg-n bala «Wẽn-dooga sẽn be
zide tẽnga pʋgẽ wã, Galile la Samari tẽnga pʋg zĩnda
laafι pʋg sẽn kel-n kẽng taoore. Wẽn-dooga
sẽn da vι Zu-soaba dabeem zoees pʋg la Sιιg-Sõngraoog
paasʋg pʋgẽ, a sõora ra paasdame» (Tʋm 9: 31).


Yãmb sẽn yaa Pãntekot Pastɛɛre,
n baood Sιιg-Sõngnekr hakιιka, yãmb sɛgd n dιk-a Filip mamsgo. Yãmb pa sɛgd bal n yeel yãmb karen-biisa tι-b kιs kaset bal ye, yãmb menga sɛgd n yιι mams sõng la kaset sõng sẽn kẽed ne pãntekot nekrã wɛɛngẽ.[63] 


Kẽng-y taoor ne pʋʋsgo


Tι baase, yãmb tõe n taya y wẽn-doogã n kẽes pãntekot nekrã pʋg
ne pʋʋsg wilgri, wa tõnd sẽn yã zugẽ wã. 


Tẽn-tʋmd a Pιyɛɛr ne-a Zã sẽn wa n ta
Samari wã, «b pʋʋsa tẽed-paalsa yĩng tι-b paam Sιιg-Sõngpidbu» (Tʋm
8: 15). Yãmb sãn dat n yãnd Pãntekot nekr hakιιk yãmb wẽn-dooga pʋgẽ, yãmb me sɛgd n talla nebã
n kẽ pʋʋsg pʋga. La yãmb sɛgd n kẽnga taoor ne
pʋʋsgã hall tι
leokrã wa, la-y tẽeg t’a Poll yeelame, «d ra vaal tι maan neer ye, bala wakat sãn ta tõnd na
n deega keoor tι d sã n kẽng taoor n ka bas ye» (Gal 6: 9 Kẽng-y taoor ne pʋʋsgo


Tι baase, yãmb tõe n taya y wẽn-doogã n kẽes pãntekot nekrã pʋg
ne pʋʋsg wilgri, wa tõnd sẽn yã zugẽ wã. 


Tẽn-tʋmd a Pιyɛɛr ne a Zã sẽn wa n ta
Samari wã, «b pʋʋsa tẽed-paalsa yĩng tι b paam Sιιg-Sõngpidbu»
(Tʋm 8: 15). Yãmb sã n dat n yã Pãntekotã nekr hakιιk yãmb wẽn-dooga pʋgẽ, yãmb me sɛgd n talla nebã
n kẽ pʋʋsg pʋga. La yãmb sɛgd n kẽnga taoor ne
pʋʋsgã hall tι leokr na wa, la-y tẽeg t’a Poll yeelame, «d ra vaal tι maan neer ye, bala wakat sãn ta tõnd nan
deega keoor tι-d sãn kẽng
taoor n ka bas ye» (Gal 6: 9).[64]


____________________


Pãntekot wẽn-doog
ning fãa sẽn data n kιs
kaset sõng soolma pʋg la dũniyã tɛk fãa pʋg sɛgd n
paamda Sιιg-Sõngpidb n yιlemd wakat fãa. Pãntekot Pastɛɛrsɛgd n dιka nao-kẽndr sẽn kẽed
ne tʋʋm-kãnga. A sɛgd n kõo mams-sõng tι bao nekrã ne pãnga, la a zãms neba tι-b maana woto me. B tõe n paama raood sẽn tũ ne Wẽnnaam
sẽn kãab a Zoɛl a Pιyɛɛr sẽn wilg Pãntekota daarã: 


 «yaoolem wakat sãn ta, Wẽnnaam yeelame,
Mam nan pʋdga M Sιιg-Sõngninsaalbã buud fãa zutu. Yãmb kom-dibli
ne-y kom-pugli na n togsa bãngr goama, tι yãmb kom-bιιs yã
bõn-makdse, tι yãmb nin-kẽemb
paam zãmsdo. Mam na n pʋdga m Sιιga m tʋm-tʋmd-daopã ne m tʋm-tʋmd-pogsã zut tι b togs bãngr goama» (Tʋm 2: 17-18)

Tall-y tẽedbã n kẽes Sιιg-Sõng pidb pʋgẽ

 I Zeezi ra bee arzãn lebre zugu. La B sẽn da sιng tʋʋmd
ningã, B na n bas-a-la ne wẽn-dooga fãa n looge. B loogrã wakate, B tigma
B karen-biisã tãng a yembr zug Zerizalɛm kιrenga. Beene, B kõ-b-la
yaoolem tõog la yaoolem kãabgo. 


B tõoga ra yaa zoto: «Ra yi-y Zerizalɛm
ye, pa-y n gũ kũun ning m Ba sẽn da kãabã… Bala a Zã lisa neba
ne koom, la rasem bilf pʋga, yãmb na n deega Sιιg-Sõnglisgu» (Tʋm
1: 4-5). B kãabga ra yaa woto: «La yãmb na n reeg pãng Sιιg-Sõngsã n
wa yãmb zutu; la yãmb na n yιι mam kaset rãmb Zerizalɛm, Zide la
Samaari la dũniyã tɛk fãa» (v. 8). A Zeezi sẽn kõ no-kãngã, B
ra sagenda wẽn-doogã sẽn da be bιʋʋng pʋgã t’a
pids tʋʋmd ning B sẽn kõ-a wã. 


A woto me, Afrik tẽng pãntkot Pastɛɛrbuud
fãa sɛgd n neka wẽn-dooga ratem t’a lagem a meng Krist fãagra tʋʋmd
pʋga. A wa Zeezi, b sɛgd n kõo sιd tι b wẽn-dooga neb
paama Sιιg-Sõnglisgu la A pidbu, tι kιs Krist kaset neb
nins sen menem-ba yĩnga. Wẽn-doog ba yembr ka tõe n kẽes a
toog zãng Wẽnnaam tʋʋmda pʋg t’a taoor dãmba sã n ka reng
n deeg yĩngr pãng ning b sẽn kãaba ye (Luk 24: 49). Sapιtr kãngã
na n goma koe-zug kãngã sẽn tar yõod wʋsgã yelle. Bõn-kãnga na n sõnga
yãmb tι-y sιgl-y meng n tae wẽn-dooga neb tι b kẽ Sιιg-Sõng
pidba pʋgẽ. 


SΙΙG-SÕNG PIDB YAA BÕE?


Sιι-Sõng lisgã (tι boond n tι
Sιιg lisgã) yaa pãn-pukr sẽn wat ne ninsaal vιιma
tekre. Yaa sɛg-taab ne Wẽnnaam tι B Sιιgã sigd a Zeezi
karen-biig a ye zugu, n yɛlg-a la b pid-a ne B belma la B pãngã. Sιιg-Sõng
lisgã yaa bũmb ning sẽn paama karen-biis koabg la pisi (120) wã Pãntkota
daarã. Wẽnnaam sebra bilga bõn-kãng wa sẽn pʋgdã: 


«Pãntkotã daar sẽn ta, bãmb fãa bee zĩig
a yembre. La vugr bala, bʋrg sẽn wẽnd sob-kaseng yii arzãn n
wa pid roog ning bãmb sẽn be wã. La bãmb yãa zɛlma sẽn wẽnd
bug-witim sẽn welg taab n zĩnd ned kam fãa zugu. Bãmb fãa pida ne Sιιg-sõngo,
la b sιngame n gom gom-gẽna, sẽn zems wa Sιιg-Sõngsẽn
kõ-ba.» (Tʋm 2: 1-4)


Tags-y bũmb ning sẽn paam
karen-biisa wakat kãngã. Pipi, Sιιg-Sõngwaa bãmb zutu, wa a Zeezi sẽn
da kãab bãmb Tʋʋma 1: 8 wã pʋgã. Rẽ loogr poore, Sιιga
kẽe bãmb pʋsẽ, n pid bãmb ne b pãn-kasengã la b belma. Rẽ
yĩngã, b sιngame n gomd gom-zẽn wa Sιιg-Sõngsẽn
kõ bãmba. Baasgo, b sιngame tι kιs kaset ne pãng la sιda (Tʋm
2: 14-41). Nao-kẽnd kãng kell n kẽnga taoor Tʋʋma sebra pʋg
zãnga. La d tõe n kell n gũume tι bõn-kãng kell n kẽng taoor
hall ne rũndã. 


Ne bõn-kãeese, tõnd tõe n kõo sιd ne bũmb
a tãab sẽn kẽed ne Sιιg-Sõngpidbã wɛɛngẽ:



1. Yaa bũmb sẽn
tar pãnga. A Zeezi bilga Sιιg-Sõngpidbã
wa «pãng sẽn yit arzãn yelgre» (Luk 24: 49). B kãabame: «Yãmb na reeg pãng
Sιιg-Sõngsã n wa yãmb zutu» (Tʋm 1: 8). Ned sã n pid ne Sιιga,
a sɛgda Wẽnnaam pãng kasengã.


2.Yaa kãabg sẽn yaa tẽedba fãa
yĩnga. A Zeezi yeelame tι Ba sẽn be
Arzãn na n kõo Sιιg-SõngB biig buud fãa sẽn kos Bãmb ne tẽebo
(Luk 11: 13; Mar 11: 24). A Pιyɛɛr sẽn wa n kõt zãmsg Pãntkotã
zugã, B bilga bõn-kãng n yeel: «kãab kãnga yaa yãmb ne y kamba yĩng la neb
nins sẽn zãra, wall neb nins Zu-soaba sẽn yaa tõnd Wẽnnaama sẽn
na n boolã» (Tʋm 2: 39).


3. Yaa noor Wẽnnaam sẽn kõ. A Zeezi kõo b karen-biisa noor: «Ra yi-y Zerizalɛm ye, pa-y n
gũ kãabg ning m Ba sẽn da kãabã» (Tʋm 1: 4). Woto me, a Poll
kosa tẽedba sẽn be Efɛɛsã tι b «Pid ne Sιιga»
(Efɛ 5: 18). Bala b kosa tẽed buud fãa t’a yι Krist kaset
soaba, tẽed buud fãa sɛgd n paama Sιιg-Sõng pãn-paasgo
(Luk 24: 48-49; Tʋm 1: 8; 5: 32).


Sιιg pʋgẽ lisgã kõta tẽeda
tõog t’a tõe n vιιmd vιιm sẽn tat Wẽnnaam yam (Gal
5: 16). Bõn-kãng paasda tẽed pʋʋsg pãnga (Rom 8: 26-27). La sẽn
tũ ne Sιιg-Sõng pidbã, d tõe n kõo sιd hakιιk ne
Sιιg-Sõng kũuna tʋʋm pukri (1 Ko 12: 710). Sẽn
paasde, a nekda Wẽnnaam yɛla ratem kasemse (Zã 16: 8; 1 Ko 2: 12), tõog
sẽn wat ne Sιιg pʋgẽ yɛla võor wʋmb wʋsgo
(Zã 3: 8; 1 Ko 2: 14), nonglem ne Wẽnnaam (Rom 5: 5), la kõ-n-meng sẽn
yaa kaseng B tʋʋmda yĩnga (Tʋm 4: 20; 5: 29). Tẽed
buud fãa sɛgd n paama Sιιg-Sõng pidbu.


 YIK-Y NEBA RATEM NE SΙΙG-SÕNG
PIDBU


Bõn-kãensa sẽn yaa sιda yĩngã,
Pãntkot Pastɛɛrsɛgd n tʋma ne a pãnga fãa n nek a wẽn-dooga
neba ratem sẽn kẽed ne Sιιg-Sõng pidbã wɛɛngẽ.
Ad na-kẽndι a nu yãmb sẽn tõe n tũ n paas neba raood la y
sõng y nebã tι b kẽes b mensa Sιιg-Sõng pidbã pʋga: 


1. Sõng-b tι b wʋm a võore. Pipi, yãmb tõe n paasa y neba raood tι b bao Sιιg-Sõngpidbã
n wilg-b tι b bãng a yalẽ wã, a võora la a yõodã sẽn yaa neng
ninga. Yãmb tõe n paasa b raoodã sẽn tũ ne koe-mooneg la zãmsgo. Bilf-Bilf
tι tẽedbã sã n bãngd Sιιgã n paasdẽ, b na n sιgla
b mens n bao tι paam a pidbã.[65]



2. Ning-y ratma b pʋsẽ. Sẽn kẽed ne sιιg-sõnga wɛɛngẽ,
a Zeezi goma woto: «Ned ning fãa ko-yuud sẽn tar-a soaba, bι a wa
reeg koom n yu» (Zã 7: 37). Wakat a to pʋgẽ, B le maana kãabgo: «bark
bee neb nins zut tιrlem kom la ko-yũud sẽn tar-b rãmba, bala bãmb
na n tιgame» (Mat 5: 6). Woto, Wẽnnaam kom la ko-yuud yaa pipi bũmb
sẽn yaa tιlae sẽn deng Sιιg-Sõng pidbã. 


Yãmb sẽn mi bõn-kãngã yĩnga, yãmb
na n zãmsa y neba tι b paam ratem tι paam Wẽnnaam Sιιg-Sõnga
pãnga. Neng a to sẽn yaa tι b tõog tι bõn-kãng paam pidsg yaa tι
y kιt tι neba paam vẽenem sẽn kẽed ne Sιιg-Sõngpidba
yõod sẽn ta neng ning b vιιma pʋsẽ. Bark kãens lagma
ne pãng sẽn yaa tι kιs kaseto, sẽn yaa nao-kẽndr sẽn
pẽ ne Krist hall wʋsgo. Sõngr pʋʋsga wɛɛngẽ,
sõngr makr wɛɛngẽ, la bũmbli a taaba.


Yãmb tõeeme n nek ratem tι pid ne Sιιga
neba sũy pʋs ne yãmb sẽn na n vι vιιm sẽn
pid ne Sιιg-Sõng b taoore. Tẽedba sẽn wat n ne tι Sιιg-Sõng
kũuna la b biisa pukda b pastɛɛra vιιm pʋgã,
nekda Sιιg-Sõng pidb ratem b sũyã pʋse.


3. Nek-y b tẽebã. Sẽn kẽed ne Sιιg-sõnga wɛɛngẽ,
a Zeezi yeelame: «Ned ning sẽn tẽed maam… vιιm ko-bũndem
na n zoeya b pʋsẽ» (Zã 7: 38). A Poll bilga woto: «Ne tẽebo, tõnd…
reegda Sιιg-Sõng kãabsã» (Gal 3: 14). Sιιgã sẽn deegd
ne tẽebã yĩngã, sẽn pʋgd yaa tι yãmb sɛgl y nebã
n paas b tẽebã tι b tõe n deeg Sιιgã Wẽnnaam kãabsa
pʋse.


Makre, yãmb
tõe n tẽeg-b-la Krist goama sẽn be Luk 11 pʋgẽ. Be, a
Zeezi kãabame: «Mam yeta yãmb: Bι y kose, la yãmb na paame… tι bõe
ned ninga sẽn kota paamdame…» (v. 9-10; v. 13,). Tẽeg-y tι b bãng
tι zĩ-kãngã, neba fãa wã rat n bilgame tι Wẽnnaam
biig fãa, sẽn lagem ne bãmb mensã. Kãabs a taab yãmb sẽn tõe n pʋι
ne y karen-biisã bee Mar 11: 24 la Tʋm 2: 39. Sẽn paasde, yãmb tõe n
paasa nebã tẽeb pãng ne neb nins Sẽn pid ne Wẽnnaam Sιιga
la b tar-a n tʋmd Wẽnnaam yʋʋra waoogr yĩngã kaset kũuni.


4. Wa-y ne pems-sõngo. Neng a to sẽn tar yõod
hall wʋsg yãmb sẽn tõe n tũ n sõng y neba tι b pid ne Sιιg-sõnga
yaa tι y modgd tι pems-sõng sẽn zems ne tẽeba tʋʋma
zĩndi. Sιιg-Sõng pidba tara pãng pem-sem ning tẽebã sẽn
zẽk la Sιιga belma sẽn tar pãng pʋgẽ. D tõe n
yeelame tι tẽeba zẽkda Wẽnnaam neba sẽn wat n deng
n sɛgl-b mens ne yẽesem kaseng n gũud Sιιg-Sõng pidba
wakate. B gũudame tι Wẽnnaam pids B kãabgã ne tʋʋlem.
D tõe n yeelame tι Wẽnnaam Sιιga belma tara pãng neba sẽn
wat n kõ sιd ne b Wẽnnaama pẽnegr wakatã. Wa a Zakoobe, neba fãa
tõe n kõo kaseto: «Sιd-sιdã, Sẽn-ka-saab bee zĩ-kãnga» (Sιn
28: 16).


Tẽeg-y tι Pãntkota daare, Sιιg-Sõng
reng n pida zĩigã; La B yaool n pid ninbuiidã (Tʋm 2: 3-4). Pipi, b wʋmda
belma rãamde; tι Sιιg-Sõng pidba pʋgle. D tõe n neka Sιιg-Sõng
belma ne pʋʋsg sẽn tar pãnga, Wẽnnaam goama sakre,
kaoreng sẽn pid ne kaam la Sιιg-Sõng weer kũuni. 


5. Pags-y zu-nood soya. Tι baase, yãmb sã n gũud
tι yãmb neba paam Sιιg-Sõng pidbu, yãmb sɛgd n kõ-b-la
zu-noog wakat fãa tι b tõe n paam-a. Pʋʋs n deeg Sιιg-Sõnga
sɛgd n lebga wakat fãa yell pʋʋsg tigins buud fãa sẽn na n
zĩnd yãmb wẽn-dooga pʋgẽ. Sẽn paasde, yãmb sɛgd
n boonda neba wakat-wakat tι b wa pipιtra taoor Sιιg-Sõng
pidba pʋʋsg yĩnga. 


Yãmb wẽn-dooga dιmaas pʋʋsg yõgneg pʋga,
yãmb sɛgd n sɛgla weer sõma pʋʋsg yĩng kaorenga saab
wakate. Bõn-kãng rat n bilgame tι y kʋʋg yιιla la
koe-moonga koɛɛga. Sẽn paasde, yãmb sɛgd n yãka neb tι
b tay neba Sιιg-Sõng pidba pʋʋsg wɛɛngẽ. Sẽn
paasde, yãmb tõe n lugla pʋʋsg sula, la zags pʋs selill dãmb tι
tẽedba tõe n kι yẽg Sιιg-Sõng pʋgẽ. 


PƲƲS-Y NE TẼEDBA TΙ B REEG SΙΙG-SÕNGO


Yãmb maana y koe-moongã, tι tẽedba wilg tι b
rata Sιι-Sõng pidbã. Sẽn pʋgdã yãmb sɛgd n maana bõe?
Wãn to la yãmb tõe n sõng neb nins sẽn dat Sιιg-Sõng pidbã sõma?


Pipi, yaa sõma tι yãmb bãng Sιιg-Sõng sẽn
dat n tʋm neng ning tẽedba vιιm pʋg b Sιιg-Sõng
pidba wakatã. Wa Pãntkota daarã, Sιιg-Sõng na n deng n waa bãmb zutu
(Tʋm 2: 3). B na n waa tao-tao bãmb zutu, n pid-b ne bãmb pãnga la b belma
(v. 4). Tι baase, Sιιg-Sõng belma na n puka b pʋsẽ ne
Koees Sιιg-Sõng menga sẽn kõt-ba (v. 4). Yãmb sɛgd n baoa
Sιιg-Sõng pidba nen-kãng tẽedba vιιm pʋs sẽn
kẽed ne b Sιιg-Sõng pidbã.


Sẽ pʋgdã yãmb sɛgd n gãda y sũura pʋg
tι, tʋʋmdã wakato, sẽn baood-b Sιιga pidba sɛgd
n paama tẽeb sẽn pid ne raoodo (Gal 3: 2, 5, 14). Tẽeg-y tι
yaa tẽebã n na n sɛgl b sũyã tι b paam Sιιg-Sõng
pidbã; yaa tẽebã n na n kιt tι B belma puki; la yaa tẽebã
n tũnugd Sιιg pʋgẽ koees n wat ne Sιιg-Sõngpãngã.
Yãmb sã n tar yell-kãensã y tagsga pʋse, d ges wãn to la yãmb sẽn
yaa Pãntkot pastɛɛrã, na n maan n tι sõng neb nins sẽn dat
Sιιg-Sõngpidbã. 


Tẽebã na-kẽndι a tãabo


Luk 11: 9-13, a Zeezi zãmsda B karen-biisã wãn to tι b
tõe n kos n paam Sιιg-Sõngpidbã. Zĩ-kãngã, la bũmb ning sẽn
pιʋʋg-a neb koabg la pisi (120) wã zut Pãntkotã daarã (Tʋm
2: 1-4), pukda Sιιg-Sõng pidbã nao-kẽnda a tãabo. Nao-kẽnda
a tãabã yaa kos ne tẽebo, n deeg ne tẽebo, la gom ne tẽebo.
Ad yãmb sẽn tõe n tũ soay nins n sõng neb nins sẽn dat Sιιg-Sõng
pidbã: 


Pipi nao-kẽndre: kos-y ne tẽebo. Sẽn
deng bũmb fãa, tae-y neb nins sẽn dat Sιιg-Sõng pidbã tι
b kos Sιιgã. Tẽeg-y-yã a Zeezi sẽn da kãabã: «bι y
kos la b na kõ yãmba» (Luk 11: 9). Wa yãmb sẽn yãagd yel-wẽna soab
t’a kẽ yel-wẽna sugr kosg pʋʋsg pʋgã, yãmb tõe n yãaga
neb nins sẽn baood Sιιg-Sõngpidba me tι b paam Sιιg-Sõngã.
Wilg-y-b tι, b sẽn wat n pʋʋsdẽ wã wakate, b sɛgd
n bãnga hakιιk tι Wẽnnaam wʋmda b pʋʋsgã la
B tʋmdame tι leok b pʋʋsgã. Pʋʋsga tõe n kẽna
wa sẽn pʋgdã, tι neba tũnugd gom-dulg fãa.


 «Zu-soaba, m wat n datame tι y pidem ne yãmb Sιιgã…
Yãmb kãabame tι y na n kõo maam pãng Sιιg-Sõng sã n wa mam
zugu.… Mam datame tι pãng kãng yι kaset mosã…yãmb leb n kãabame tι
ned ning fãa sẽn kos-a na n paamame… M kota Yãmb; Rẽ yĩngã, m
gũuda yãmba… M sã n deege, m na n goma ne tẽebo… m ka na n zoe
rabeem ye… M na n sιngame tι gom gom-zẽn wa sẽn zems yãmb
Sιιgã sẽn kõt tι m gom goam ninsã… Sιιg-sõngo,
wa-y mam zug mosã.»


Yãmb sã n pʋʋs n sã, kιt-y tι neba bãng
tι Wẽnnaam sιd wʋma b pʋʋsgã la b sɛglame n
sa mosã tι pid-b ne bãmb Sιιgã. Paas-y neba
raood tι b tall ratem yĩn-sidg ne Sιιga waoong b zutu. B sɛgd
n wʋma A belma. Yãmb sɛgd n dιka wakat Bilf n lagem taab n kõ
Zu-soaba waoogre, n beel Sιιg-Sõng ne b waoongo. 


Na-kẽndre a yiib soaba: Reeg ne tẽebo. Mosã, yãag-y tẽedbã tι b kẽ
b tẽeba vιιm na-kẽndr pʋgẽ. A Zeezi yeelame: «ned
ning fãa sẽn kos-a na n paamame» (Luk 11: 10,). A Zeezi gomda bũmb sẽn
yaa vẽeneg la sẽn yaa zĩig pʋgẽ yelle. B yeelame: «Ned
ning fãa sẽn kos-a sɛgd n tẽega a nug n deeg. A zeezi wilga tõnd
bõn-kãng sẽn sɛgd n maan to-to. Bõn-kãng tũuda ne tẽebã tʋʋmde.
B yeelame «Bũmb ning fãa yãmb sẽn na n kos ne pʋʋsgo» «tẽ-y
tι y reeg-a lame, la y na n paame.» (Mar 11: 24,).


Sẽn na yιl n sõng neb nins sẽn
be Sιιg-Sõngã baoob na-kẽndrã zug tι b paam tẽebo,
kos-y tι b zẽk b nusa n tees yĩngr la a yι ne tẽebo,
n maane pʋʋg ninga sẽn pʋgdã: «Zu-soaba, wakat kãnga, ne a
Zeezi yʋʋre, mam deegda Sιιg-sõngo. Pʋʋs kãng na
n kιtame tι b tall bũmb b sẽn tõe n tik n paam tẽeb
tι reeg Sιιg-Sõngpidbã. Wakat kãnga, b sɛgd n talla tẽeb
tι b reegame!» B sẽn wat n tẽedã wakate, Sιιga wata
b zut tao-tao n wa pidba. Wilg-y-b tι b wʋm Sιιga belem rãamd
b sũ-zulunga pʋgẽ.


Na-kẽndre a tãab soaba: Gom-y ne tẽebo. Mosã, paas-y neba raood tι b maan tẽebo, la b sιng n gomd
ne raoodo, sẽn pa zug tagsg goama, la yaa goam sẽn yit b sũ-zulunsa
pʋsẽ, zĩig ning b sẽn wʋmd Wẽnnaam belma rãamde
(Zã 7: 38). B sẽn wat n bas-b mensa Sιιg-Sõng
nugẽ Sιιg-Sõng sẽn be b pʋsẽ
wã, b sιngdame tι gom
goam b sẽn ka wʋmd a võore (Tʋm 2: 4; 10: 46; 19: 6). B goama tõe
n dιk n maka ne a Pιyɛɛr
tẽeba na-kẽndr a sẽn wa n, sak a Zeezi nõorã, a yii koom
koglga pʋg n sιng tι kẽn kooma zugã. A tẽeba na-kẽndra sẽn
da pid ne raoodã waa ne bõn-bãnde (Mar 14: 28-29). La sẽn kẽed ne bãmb
me nengẽ ! Paas-y b raood tι b ra zoe rabeem la tι-b tõe n paam
lageme-n-taar zãng ne Sιιgã n kell n kẽng taoor tι gom ne
tẽebo. 


Gomẽ gom-zẽna


A yaa sõma tι d gom gom-zẽna yell wʋsg ka,
bala naoor wʋsgo, a yaa bũmb sẽn yaa bõn-paalg la a mi n yaa
yel-soalem ne neb nins sẽn na n ka vιιmd-a wã. Yaa sõma tι
d bãng tι tẽed sẽn pid ne Sιιg-Sõngsã n gomd gom-zẽna,
goam nins a sẽn gomdã ka yit a menga tagsg pʋg wa ninsaal sẽn
minim n maandẽ wã ye. Gom-biisa yita b mensa pʋsẽ, b sιιsã
mens nengẽ. A Zeezi yeelame: «Ned ning sẽn tẽed maam, ko-vιιs
na n yii a pʋgẽ wa gʋlsg-sõng sẽn yetã» (Zã 7: 38,). A Poll yeelame: «ned ning sẽn gomd gom-zẽna, a ka gomd
ne nebã ye, yaa ne Wẽnnaam. Bala, ned ka wʋmd ye, la ne Sιιg-Sõng
pãnga a togsda yel-soalma» (1 Ko 14: 2). Tẽeg-y sẽn dat-b Sιιg-Sõngpidba
tι gaoma wata b toor tι ka tũ ne modgr ye. Na n yιι
gom-biis sẽn yit yĩngri. B sɛgd n sakame tι bõn-kãng
maane, n lagem ne Sιιg-Sõng sõngre, sẽn tũ ne tẽeb pʋʋsg
ne pãng pʋgẽ.


 Pʋʋsgã loogr poor saglse


Yaa sõma tι zãmsg zĩnd neb nins sẽn
baood Sιιg-Sõngpidba yĩnga, b sẽn wat n pʋʋs b yĩnga
loogr poore. B sãn paama Sιιg-Sõngpidbã, bι yãmb kõ b zãmsg wa sẽn
zems bõn kãnga; la sãn mik tι b pa paam Sιιg-Sõngpidbã, bι
y kõ b zãmsg-a to.


Neb nins sẽn paam Sιιg-Sõng
pidbã la b gomd gom-zẽna, kõ-y-b zãmsg ning sẽn pʋgdã: Wilg-y-b
tι Sιιg-Sõng pidbã ka bũmb sẽn taa tɛk ye; yaa
so-tũudg sẽn na n dιk n kẽng taoor bιʋʋng
yĩnga. B Sιιg-Sõnga reegr võora yaa tι b na paam pãng n tõog
n vιιmd Wẽnnaam yĩng la b yι Krist kaset rãmb ne Sιιg-Sõngpãnga.
Yãmb sɛgd n leb n paas-b-la raood tι b rιkd weer daar fãa n pʋʋsd
ne Sιιga, sẽn dat n yeel tι b pʋʋsd ne gom-zẽna.
Tʋʋm-kãng na n paas-b-la pãng sιιg pʋgẽ la a tẽeg-b
Sιιg-Sõng belma b pʋsẽ wã yelle (1 Ko14: 4).


Neb nins sẽn ket na n ka paam Sιιg-Sõnga
pidbã, kõ-y b saglg ning sẽn pʋgdã: Wilg-y-b tι b ra boog b
raood ye, kιt-y tι b bãng hakιιk t’a Zeezi kãabga yaa Sιd
wakat fãa: «bι y kos tι b na kõ-yã» (Luk 11: 9,). Wilg-y-b tι b
bãng tι b sɛgd n kell n kẽnga taoor n kotẽ, n baoodẽ
la b wẽed kʋιlengã wa a Zeezi sẽn da zãmsã. Woto, b sɛgd
n bĩnga a Zeezi kãabgã b sũyã pʋsẽ: «Ned ning fãa sẽn
kota, a paamdame» (v. 10,). Yãmb sɛgd n sʋkame n bãng b sã n dat n le
pʋʋsame n paase. B sã n na le pʋʋsame, bι y maan wa d
sẽn gom tι loogã, n paas-b raood tι b tõe n tall tẽeb sẽn
tar pãnga.


Yõg-y sẽn deegd Sιιg-Sõngã


Yãmb sẽn yaa pãntkot pastɛɛrã,
yãzmb pa sɛgd n ya ne nebã gesg sẽn yaa bũmb ning yĩng sẽn
kιt t’a Zeezi lis B karen-biisã Sιιg-Sõng pʋgẽ wã. B
lis-b-la sẽn na yιl tι b paam Sιιg-Sõng pidbu. B
lis-b-la sẽn na yιl tι kõ-b pãng tι b yι B kaset rãmba. Yãmb sɛgd n paasa sẽn pidg-b Sιιg-Sõngã raood tι b kõ kasetã zĩig
pʋgẽ ne b zo-rãmb la b zags-rãmba. Yãmb tog n le tae-b-la koe-mooneg
sẽn tar pãng pʋgẽ, sẽn yaa wẽn-dot luglg la
koe-mooneg misõ wã pʋgẽ. A yιι woto
la a Zeezi ne B karen-biisã maan Tʋʋma sebrã pʋgẽ.[66]


A Zeezi sẽn deeg Sιιg-Sõngã pidbã, B sιnga B tʋʋmdã
ne pãnga (Luk 3: 22-23; 4: 8; 14, 18-19; 5: 17). B sẽn deeg Sιιg-Sõng pãntkotã daarã, a Piyɛɛr yika yĩngr n moon ne
pãng tι neb tus a tãab kos sugri (Tʋm 2: 14-41).
Neb nins sẽn kõ b mens Wẽnnaama me kιsa
kaset ne raoodo. B kasetã kιsg yĩnga, «Zu-soaba
paasda neb nins sẽn paam fãagrã sõor daar fãar fãa» (v. 47). Rasem a wãn
loogr poore, Wẽnnaam sẽn pʋdg b Sιιgã karen-biisã zug Zerizalɛma, «b fãa pida ne Sιιg-Sõng n gomd ne pɛl-kɛgenga» (4: 31). A yιι woto Tʋʋma sebrã woglem tõre, a tog n yιι woto n kẽng taoor tõnd wẽn-dotã sẽn yaa pãntkot wẽn-dotã
pʋsẽ dũna. 

Tι tʋm ne Sιιg-Sõng pãnga

 Ãari ne a pag a
Rut ra yaa misõneer dãmb sẽn da be tẽn-bil yʋʋr sẽn
boond tι ‘’Glofaken’’, neb sẽn yaa wẽn-naands pʋʋsdb
sʋk Liberya wĩndg sẽn yitẽ nug-rιtg soolma pʋgẽ.
Wakat sẽn wogle, a Aari zãmsa nebã tι b bas wẽn-naandsã pʋʋsg
la b wẽnems b nens n tees a Zeezi, la neb bilf bal n sake. 


Daar a yembre, tẽnga naab ne a kug-zĩidba
wa n kaaga a Ãari. Naaba yeela a Ãari: «yãmb yeela tõnd tι d bas d yaab rãmba
wẽn-naandsã la d wẽnemd d nensã n tees yãmb Wẽnnaama. Yãmb
yetame tι y Wẽnnaama tara pãng n yιιd wẽnaandsã, la
tõnd yaool n na n ka tar kaset ne Wẽnnaam ning yãmb sẽn kilsd a soaba
yell ye. Yãmb sã n tõe n wilg tõnd b pãngã, d tõe n yãka yam n bas d wẽnaandsã
la d tʋm n kõ Bãmba.» 


A Ãari ra miime tι naaba rat n maka yẽ
n ges bala; a rat n geesa a meng ne Wẽnnaam ! Woto, a Ãari pʋʋsame
n yeele: «Zu-soaba, bι yãmb pãnga puk ‘’Golofaken’’ tẽnga ninbuiida
zugu.» Wẽnnaaam leoka a Ãari pʋʋsgã, n sιng tao-tao tι
tũnug a Ãari tʋʋmdã n pukd B pãngã.


Daar a ye yibeoogo, naaba biig kosa a Ãari
t’a pʋʋs-a yĩng t’a tõe n paam maagr ne nin bãag sẽn tar-a
t’a ka tõe n yã vẽeneg ye. A Ãari rika a nug n tik raoã zug n pʋʋse,
n kos Wẽnnaam bõn-bãnde. Wẽnnaam leoka a pʋʋsgã tao-tao tι nina bãag sẽn da tar raoã menem la bas-a !


Rẽ loogr poore, Wẽnnaam kell n
kẽnga taoor tι maan bõn-bãna Golofaken tẽnga
ninbuiid sʋka. Wakat a yembre, Wẽnnaam goma ne a Ãari n yeela t’a rιk a nug n tik pag a ye sẽn da ki tι neba ra sɛgl tι na n mum-a. A yιι lingr ninbuiida fãa taoore, tι paga
puk a nin t’a vιιma lebg n wa. Bõn-bãn kãens
la a bũmbli a taab yĩnga, naaba ne a kug-zĩidbã wẽnemda b
nensã n tees Wẽnnaam la b rιk b tẽebã
fãa n kιs a Zeezi, ne Golofaken tẽnga neb wʋsg
a taab me. Wẽn-doog sẽn tar pãng la pid ne Sιιg-Sõngpaama
viglgu. Tʋʋmd kaseng ning B sẽn basã, a Zeezi kõo B wẽn-doogã
tõog kãngã: «Bι y saag dũniyã tɛk fãa n moon neba fãa koe-noogã.
Ned ninga sẽn na tẽ n sak lisgu, a na paam fãagre, la ned ninga fãa
sẽn kõ tẽ, a na kong bʋʋm «Tõog kãng loogr poore, B paasa
kãabgo: «Ad bãn sẽn na n tũ neb nins sẽn na n tẽ wã: Ne
mam yʋʋre, b na n diga zĩndãmba; b na n goma gom-zẽna; b
na n gãda wiis ne b nusi; la b sã n yũu zẽnem, bũmb kõ tol n
maan-b ye; b na n dιka b nus n tik bãad rãmba, la b na n paama maagre»
(Mar 16: 15-18). Wẽn-dooga kιbara zãng pʋga, neba rιιka
b tẽebã n kõ a Zeezi b sẽn wat n wʋm koe-noogã la b kιs
kaset ne Sιιg-Sõng pãnga tʋʋm wakate. 


Sapιtr kãnga na n goma Pãntkot Pastɛɛr sẽn
maand a tʋmdã ne Sιιg-Sõngpãnga yelle. Rẽ wã, d na n gesa
kũun nins b sẽn sõdg 1 Korẽt dãmbã 12: 8-10 pʋgẽ wã
yelle, la tʋʋmda yãab la a saagr me yelle. Sẽn paasde d na n kõo
Wẽnnaam sebrã pʋg na-kẽnda sẽn wilgd Sιιg-Sõng
kũuna tʋʋm so-tũuds wẽn-dooga pʋg yelle.


WẼNNAAM TƲƲMDÃ SΙΙG-SÕNG PÃNGA PƲGA


Pãntkot Pastɛɛrbuud fãa sɛgd n
bãnga a sẽn na n tʋm ne Sιιg-Sõng pãnga to-to tι bãn
pogl a tʋʋma. Ministɛɛr a woto buud n da yaa Kãab-Paalga pʋgẽ
tikri, la a kell n pa n yaa rũndã ministɛɛra me tikri.


Pãnga ministɛɛrã yita Wẽnnaam
Sιιga pʋgẽ. A yaa woto tι ned ninga fãa sẽn
tar-a ratem tι tʋm ne Sιιg-Sõng pãnga paam Sιιg-Sõng
pidbu. A Zeezi bãnga bõn-kãngã. Yaa rẽ n so tι sẽn deng tι
B loog saasẽ, B basa b karen-biisa ne yaoolem tõogo: «Ra yi-y Zerizalɛm
ye, yals-y n gũ-y kũun ning M Ba sẽn kãabã, tι yãmb wʋm
tι Mam gom a yellã. Bal a Zã lisa ne koom, la rasem a wãn pʋga yãmb
na n paama Sιιg-Sõnglisgu» (Tʋm 1: 4-5). Rẽ a Zeezi kãab-b
lame: «La yãmb na reeg pãng Sιιg-Sõng sã n wa yãmb zutu; la yãmb na yι
mam kaset rãmb Zerizalɛm, la Zide ne Samaari la dũniyã tɛk fãa»
(v. 8).


Zu-bʋko, Afirik tẽns Pastɛɛr
dãmba wʋsg ka reeg Sιιg-Sõngpãnga rũnda-rũnda ye.
Nin-kãensa sẽn yaa raop la pagb sẽn ka pid ne Sιιg-sõnga
yĩnga, b ka ne Sιιg-Sõngpãnga pukr ba a yembr b ministɛɛrã
pʋg ye. Yaa sũ-sãamse. Yãmb sã n ka paam Sιιg-Sõngpidbu, yãmb
sɛgd n baoo Wẽnnaam hal tι yãmb na ‘’ yelg pãng sẽn yit yĩngri
‘’ (Luk 24: 49). Wẽnnaam na n pida yãmb ne Sιιgã la B kõ yãmb pãng
ministɛɛrã yĩnga, wa B sẽn maan n kõ pipi tẽn-tʋmbdbã
Pãntkota daarã (Tʋm 2: 1-4).[67]


Sẽn paasde, Pãntkot Pastɛɛr
dãmb kẽere, ba ne b sẽn pid ne Sιιg-sõngã, Sιιg-Sõngpãnga
ka pukd wʋsg b ministɛɛra pʋg ye. Pastɛɛrkãens sʋk
neb wʋsg tagsdame tι Sιιg-Sõng pidba yõod bal yaa tι sõng
bãmb tι b gom gom-zẽn bala. B yaa wa tẽn-bil tãoos sẽn gẽesd
a bug-raoog yibeoog fãa, n wẽ yĩngr naoor a wãna, n lebg n suy-a la
a guud t’a paga rʋg weoog nemd sẽn yaa noog sõma n kõ-a. B maanda bʋrg
wʋsgo, tι biisa yaool n ka waoog ye.


Baa tι sã n yaa sιd tι gom-zẽna
yaa Sιιg-Sõng pukra bãn-kasenga, ka Sιιg-Sõng pidba pipi yõod
ye. Sιιg-Sõngpidba bõn-kaseng n tι yιιd fãa wã yaa tι
paam pãng tʋʋmda yĩnga (Tʋm 1: 8). Tõnd sẽn yaa Pãntkot
pastɛɛrã yĩnga, tõnd sɛgd n zʋʋga zĩig ning
sẽn yaa tι gom gom-zẽna n ta zĩig ning sẽn yaa tι
paam ministɛɛr sẽn pukd Sιιg-Sõngpãngã. Tõnd sɛgd
n zãmsame tι tʋm Sιιg-Sõng pãng pʋg ne bãn la bõn-bãna.
Ministɛɛr a woto wata ne bark Wẽnnaam neba zut la a tak yel-wẽ-maandbã
n wa a Zeezi nengẽ. 


AMSG NE WẼNNAAM TƲƲMD SẼN PAAM SΙΙ-SÕNG PÃNGA YÃAGRE


 Awãn to la Pastɛɛrtõe n yι zãmsd
sẽn yaa sõma la a tʋm ne Sιιg-Sõng pãngã sẽn tũ
ne a Zeezi ministɛɛrã sẽn be koe-nooga pʋga la pipi
karen-biisa yell kιbar sẽn be Tʋʋma sebra pʋg na-kẽndr
rιkr la a zãmsgo.


A Zeezi tʋʋmdã


Ba ne a Zeezi sẽn da yaa Wẽnnaam sẽn
dιk yĩngã, B yãka yam tι maan b tʋʋmdã wa ninsaal sẽn
pid ne Sιιg-Sõngo. Wẽnnaam sebra yetame «B basa B mengã, n dιk
tẽn-tʋmd yĩnga, b sẽn lebg wa ninsaala yĩnga» (Flp.
2: 7). Woto a Zeezi lebga ministɛɛr sẽn pid ne Sιιg-Sõng pipi mamsgo. 


Yʋʋm-kobs sẽn deng a Zeezi
rogma, A Ezayi reng n wilgame tι Mesi wã na n pidsa a boolga ne Sιιg-Sõng pãnga (Ezy 61: 1-2). Profɛt a Ezayi bãngr gomda pidsg pʋgẽ,
a Zeezi sιnga B dũniyã
zug ministɛɛrã n moondẽ: «Zu-soaba Sιιg bee mam zugu, bala Bãmb kõo maam pãng tι m moon koe-noogã» (Luk 4: 18). A Pιyɛɛr bilga a Zeezi ministɛɛrã sẽn pid ne Sιιg-Sõng pãnga woto: «Wẽnnaam kõo
a Zeezi sẽn yi Nazarɛta Sιιg-Sõng pãng tι b ra kẽnd
zĩig-zĩig n maand neer la b maanegd neb nins fãa sẽn da be sʋtãana
yembd pʋgẽ wã, bala Wẽnnaam ra bee ne bãmba» (Tʋm 10: 38).
Seb-kãensa la Kãab-Paalga pʋgẽ sɛb a taab wilgdame t’a Zeezi
maana b ministɛɛrã Sιιg-Sõng pãnga pʋgẽ Luk 4: 1, 14; 5: 17). Bõn-bãna la bãna sẽn
yãag a Zeezi ministɛɛrã sõngame tι b keng nebã pɛlg tι b tũ Bãmba (Mat 4: 23-25 ; 9: 35-36; Zã 2: 11).


Tõnd Zu-soaba sẽn yãk-b yam tι bas b menga Sιιg-Sõngpãnga pʋg
ministɛɛra pʋgã kõta tõnd mams sõng sẽn tι yιιd fãa. Wa a Zeezi, tõnd sɛgd n moona neba fãa Koe-nooga ne kaeebo.
Wakat kãng me, tõnd sɛgd n kιsa Wẽnnaam sιd
sẽn na n yιl n wilg
gomda sẽn yi wã pãng ne bãn la bõn yaeesdes sẽn paam pidsug Sιιg-Sõngpãnga
pʋgẽ. 


Tẽn-tʋmdba tʋʋma


Sẽn tũ ne a Zeezi Wẽnnaam tʋʋmdã,
tẽn-tʋmdba tʋʋma la karen-biis a taabã tʋʋma sẽn
be tʋʋma sebra pʋg kõta ministɛɛr mamsg sẽn tar
pãng wʋsg sẽn kẽed ne Sιιg-Sõng pãnga pʋg tʋʋm wɛɛngẽ. Pipi
karen-bi kãensa zãmsame tι
maan b ministɛɛrã Sιιg-Sõng pãnga pʋga, n gũusdẽ la b rιkd a Zeezi ministɛɛrã sẽn
pid ne Sιιg-Sõng pãnga
mamsgo. D sã n gese, karen-biisa bõn-bãn nins fãa b sẽn maan Tʋʋma
Sebra pʋga rιkda yẽgr
bõn-bãnd a Zeezi sẽn maan Koe-nooda pʋsẽ.


Tẽn-tʋmdba rιka a Zeezi mamsg sẽn yaa tι pid ne Sιιg-Sõngã. B miime tι sẽn
deng tι b tõog n tʋm wa
B sẽn maana, b ra sɛgd n paamame tι Sιιg-Sõng
paas-b pãng wa B sẽn da yaa to-to wã. La wa a Zeezi, b modgame tι neb nins fãa sẽn wat a Krist nengẽ
wã paam Sιιg-Sõng taeeb
la b paam nekr sẽn kẽed ne ministɛɛr sẽn paam yãab
ne Sιιg-Sõngpãnga. (Tʋm 2: 38-39; 8: 14-17; 9: 17; 19: 1-7).


Mamsed kãesa zãmsda tõnd tι Kãab-paalga ministɛɛr hakιιk zʋʋga bãng-minim, minim
la tõogo. Sιιg-Sõng
kaama pʋgẽ, a Zeezi ne Tẽn-tʋmbdba moona fãagra koɛɛg
ne bãna.


BÃNA LA YEL-SOALMA TƲƲMDE


Woto bãna la bõn-yaeesdsã tʋʋmd rũnda
zãmaana koe-nooga ministɛɛr pʋg yaa bõe? Bãna, bõn-yaeesdsã la bõn-bãna
wilgda Wẽnnaam ninbãan-zoeerã nonglem b sẽn tar ninbuiida sẽn
lʋι kongrã pʋg yĩngã. Bõn-kãeesa wilgdame tι
koe-moonega tara pãng tι tek vιιma. Wa sor-zut palak rãmba, b
teesda neb a Zeezi wa b maagda, b yolsd la b Zu-soaba. A Zã yeelame tι: «Neb
kʋʋng wʋsg tũu [ a Zeezi] bãmb sẽn yã bõn-bãna b sẽn
maan ne bãad-rãmba yĩngã» (Zã 6: 2; d ges Zã 20: 30-31 me; Tʋm 3: 1-10).
Wẽnnaam datame tι bũmb a woto me maan tõnd ministɛɛrẽ
wã me rũndã-rũndã.


Sẽn pʋgle, a Zeezi wilgame tι
kιιm-kulg ka na n tõog-a ye (Mat 16: 18). B Riga Zĩndãmb tι
n naong rãmb la B wilg B soolma tõog sʋtãana soolem zugu (Mat 12: 28-29;
Luk 11: 20-22). A zeezi kõo tõ-kãng la no-kãng neb nins fãa sẽn na n deeg
sιιgã la b sak Bãmb tõodã (Mat 10: 1; Mar 3: 14-15; Luk 9: 1-2; Tʋm
1: 8).


Sẽn paase, Pãntkot Pastɛɛrsɛgd
n bãngame tι Sιιg-Sõngpãnga bee wẽn-dooga ned buud fãa yĩnga
(Tʋm 2: 39). Wẽnnaam datame n pid ned kãm fãa ne B Sιιg-Songã,
n kõ-b tõog tι b kιs kaset la B kõ-b Sιιga kũun buud
toor-toore. Wẽnnaam maanda woto wẽn-dooga «fãa Sõngr» yĩnga (1
Korẽnt-dãmba 12: 7) la B soolma yalgr yĩng dũniyã zugu (Mar 16:
20).[68] 


SΙΙG-SÕNG KŨUNA


Sιιg-Sõng pãng ning sẽn deegd
Sιιg-Sõng lisga wakatã pukda ministɛɛra pʋg ne Sιιg-Sõng
kũuna. 1 Korẽnt-dãmba 12: 8-10 wã pʋgẽ, a Poll gomda Sιιg-Sõng
kũun a wae sẽn sɛgd n zĩnd wẽn-doog fãa pʋgã
yelle. Naoor wʋsgo, b boonda kũun a wae kães tι Sιιg-Sõng tʋʋma, bala, verse a yopoe wã pʋgẽ, a Poll
boond-b lame tι «Sιιg-Sõng tʋʋma.» B gelg a Kũun
kãens wa Wẽnnaam kaam Sιιg-Sõng sẽn tũnugd karen-biis sẽn pid ne Sιιg-Sõng n kõtẽ, Ba wã raab
pidsg yĩnga. Sιιg-Sõng
kũun a wae-yã tõe n gila sul a tãabo: pipi sullã yaa vẽnegr kũun
sẽn yiisd yam vẽngr-goama, yam goam la sιιs buud bãngre. Yiib sullã yaa no-reesg kũun sẽn yaa no-reesg
tʋʋmde, gom-zẽn la gom-zẽn deesgo. Tãab sullã yaa pãng kũun
sẽn yaa maagr kũuni, tẽeb la pãn-tõog tι maan bõn-bãna. Yaa sẽn tũ ne
pãng kũuna bal la bãn la bõn-bãna tʋmdã.[69]


Sιιg-Sõngkũuna yõodo


Sιιga kõta kũuna
bũmb a tãab yĩnga: pipi, A kõta kũuna tι paas wẽn-dooga pãnga (1 Ko 12: 7; 14: 12, 26).


Pãnga paasg loogr poore, wẽn-dooga tõe n
sɛgla neba sõma tι b maan tʋʋma (Efɛ
4: 11-12).


Yiib soaba, sιιga
kõta kũuna sẽn na n yil n sõng wẽn-dooga t’a taas menemdbã
Koe-nooga wa sẽn zemse. D yãta kũuna tʋʋmd kãng Tʋʋma
sebra pʋga, tι kũuna sιd tʋmd koe-moonga la pipi tʋʋm sẽn tar yõod n tι yιιd fãa wã pʋsẽ. 


Tι baase, Sιιg-Sõng kõta kũuna sẽn na n yιl n sõng
wẽn-dooga t’a yalg la b tõog n yẽbg wẽn-dot a taab sẽn
pid ne Sιιg-Sõngo. Yaa nana wʋsg tι lugl wẽn-doog koe-nooga sẽn paam mooneg ne bãn n yιιd zĩig ning Wẽnnaam pãnga sẽn ka tol n tʋmd baa
bilfã. A Ãari ne a Rut kιbarã, d sẽn kõ sιngra wakatã, wilgdame tι bõn-kãng yaa vẽenega.



Sιιg-Sõngkũuna sẽn tʋmd to-to


Tι wẽn-dooga kẽn wa sẽn
sɛgda, Sιιg-Sõng pãnga yaa tιlae. La zu-bʋko, Sιιg-Sõnga
pãng yell mi n wa looga toogo. A wa goof-neera tẽn-tʋmd sẽn tõe
tũnug ne Politikã n maan tι loogã, Pãntkot tẽed me tõe n
maaname tι loog sẽn kẽed ne Sιιg-Sõng pãnga wɛɛngẽ
wã me. Sẽn na n yιlẽ n maan gũusg ne bõn-kãnga, 1 Korẽnt-dãmba
12-14, a Poll lugla so-tũuds Sιιg-Sõng kũuna nao-kẽnd-sõng
wẽn-dooga pʋg yĩnga.


Sapιtr 13 pʋga, tẽn-tʋmd
a Poll wilgame tι kũuna mamsda nonglma Wẽnnaam sẽn tar tẽedba
yĩngã. Tẽedb a taaba na yι neer sɛgd n yιι Sιιg-Sõng
yalẽ sẽn taet tẽed buud fãa.


Sẽn pʋgda, Sapιtr 14 pʋgẽ,
a Poll lugla nao-kẽnda sẽn sɛgd ne wẽn-doog buud fãa sẽn
kẽed ne kũuna wɛɛngẽ, sẽn yιιdã bãngr
goam kũuna, gom-zẽn la gom-zẽn deesg kũuna. A wilgame tι
bãngr goama ka sɛgd n wa ne zũnglg wẽn-dooga pʋg ye. A sɛgd
n sõnga ne Wẽnnaam neba raood la pãng paasgo, la b keoogre (v. 3). Sẽn
paase, bãngr goam kũuna sɛgd n yιι ne nao-kẽnda sẽn
tũud soya (v. 27-32). Tι baase, gomdã tagsg a la võorã sɛgd n
paama «vaeesg sõma» sẽn deng tι b reeg-a wa gomd sẽn yit Wẽnnaam
nengẽ. (v. 29).


Rũnda-rũndã, Afirik ween-vιιsa
fãa pʋga, maan tι loog yell n be sẽn kẽed ne bãngr goam kũuna
wɛɛngẽ wa sẽn kẽed ne pãng tι maan bõn-bãna wɛɛngẽ.
zãmb no-rɛɛsdb la zãmb tẽn-tʋmdb rιka tʋʋmdã
tι lebg ligd baoob zĩiga. Nin-kãeens sẽn yaa raop la pagb sẽn
pid ne belgr koosda b bãn la b bõn-bãna kũuna pʋ-yagb zu-loees pʋs
n baood b yɛla tιιm. La gʋlsg-sõmyã pʋgẽ, mamsg
ka be zĩig ba a yembr b sẽn koos bõn-bãnd ye.


Yãmb sẽn yaa Pãntkot Pastɛɛr
hakιιkã, yãmb sɛgd n modgame tι yãmb wẽn-dooga ra wa
kẽes a meng yel-be kãens pʋs ye. Sẽn yιιdã, yãmb sɛgd
n kιsa Wẽnnaam sιd ne sik-n-menga n tõe n maan bãn la bõn-bãn yãmb
ministɛɛra pʋga. La yãmb sɛgd n tʋmame n da wa lʋι
Wẽnnaam bõn-bãna leebg pʋg ye. A Zeezi kõo B karen-biisa noor n
yeele: «maag-y bãad rãmba, vʋʋg-y kũum, yιlg-y wãooba, digi
zĩndãmba: «b kõo yãmb zaalem; bι yãmb me kõ zaalem» (Mat 10: 8). Pãntkot
Pastɛɛr sẽn yaa tιrg sɛgd n tẽega wakat fãa tι
Sιιg-Sõng kũuna ka yẽ bal n so-a la a sɛgd n tall-a
lame n tʋm wa b sẽn wʋmd-a neng ningã. Yaa bũmb sẽn
yaa Sιιg-Sõng kũun la b pa sɛgd n tʋm ne-b tι sã
n ka «wa b sẽn sɛgd n tũ sor ninsã ye» (1 Ko12: 11).


 Yãmb tõe n maga Sιιg-Sõng kũuna
wẽn-doog pʋg ne sʋkds nins sẽn pʋgdã: 


1. Manesma zemsda ne Wẽnnaam goama
bιι? Yel-manesma sã n ka zemsd ne Gʋls-sõmyã
vẽenega, bõn kães ka sɛgd n tall gelgr ye. Wẽnnaam Sιιga
ka na n kιιs Wẽnnaam Goama ye.


2. Rẽ yĩnga kũuna
manesma kõta Wẽnnaam yʋʋr waoogr bιι? Sιιg-Sõng kũuna ka kõ tẽn-tʋmda yʋʋr
zẽkr yĩng ye; B kõo kũuna Wẽnnaam yʋʋr waoogr yĩng
la tι tall nebã n wa a Zeezi nengẽ (Mat 15: 31; Mar 2: 12). Sιιg-Sõng
kũun sã n wa n zẽkd ned a to tι ka Wẽnnaam, bι d
maan gũusgu (Zã 16: 13-15; 1 Ko 1: 29).


3. Kũuna paasda wẽn-dooga pãng
bιι? Sιιg-Sõng kũuna yaa wẽn-dooga
pãn-paasg yĩnga. Kũuna sã n wat ne zunglg wall a neba tẽeb
boogr a Zeezi pʋgẽ, b sɛgd n kιιsa bõn-kãng.


4. Rẽ yĩnga kũuna wata
ne Wẽnnaam tʋʋmda na kẽng taoore? Sιιg-Sõng kũuna yaa tʋʋm-teed sẽn
tar pãng hal wʋsg koe-moonega la wẽn-dota lugl yĩnga. Woto yĩngã,
neb nins sẽn tʋmd ne kũuna sɛgd n lebga Krist kaset dãmb sẽn
tar pãens hakιιka. Sã n wa n mik tι kũuna yubsda neba yam
wall a wẽnmesd neba nens n basd Wẽnnaam tʋʋmdã, b sɛgd
n kιιsa bõn-kãng.


 Paas-y neba raood tι b bao Sιιg-Sõng
kũuna 


Ba ne yãmb sẽn yaa Pãntkot pastɛɛrã,
la y sɛgd n gũusd y mens tι kũuna tʋʋmd ra wa yι
yaarã, tʋʋm-kãng ka sɛgd n yι yãmb pipi zu-loɛɛg
ye. Sẽn sɛgd n pak yãmb pipi yaa tι y paas neba raood tι b
bao Sιιg-Sõng kũuna. Yãmb ka sɛgd n tik bãna la yel-soalma
yell zug bal n gomd ye. Sẽn yaa sõma, yaa tι yãmb kos Wẽnd tι
B puk kũuna wakat fãa la zĩiga fãa. Yãmb tõe n tũu so-bugs a naas
n maan bõn-kãnga: 


Pipi, yãmb sɛgd n zãmsa y nebã tι
b bãng tι bao Wẽnnaam nonglma, la b bãng wãn to la b sɛgd n kos
Wẽnnaam tι B tẽeg B pãng nugã n sõng-ba, n ning b bark la B fãag-ba.
Sẽn pʋgda, yãmb sɛgd n zãmsa nebã Wẽnnaam sẽn dat n
tall-b n tʋm neng ning ne Sιιg-Sõng pãnga Ministɛɛra pʋga,
la bãmb meng sẽn tõe n maan to-to n puk Sιιg-Sõng kũuna. 


Yiib soaba, yãmb sɛgd n puka Ministɛɛr
sẽn pid ne Sιιg-Sõng mamsg ninbuiida taoore. Nao-kẽnd sõng
sẽn tι yιιd fãa yãmb sẽn na n tũ n paas neba
raood sẽn kẽed ne Sιιg-Sõng pidba baoob yaa tι yãmb
meng kõ mames-sõng neba taoore. Nao-kẽnd neer yãmb sẽn na n tũnug
n paas neba raood tι b tʋm ne b kũuna yaa tι yãmb wilg-b sẽn
sɛgd n maan neng ningã. Yaa woto la a Zeezi maan ne b karen-biisã.. A
wilg-b-la wãn to la b sɛgd n tall Wẽnnaam sιιga pãng n tʋm ne zĩn sẽn da be ne rao a yembr B sẽn
digi (Luk 8: 26-39) la B maag pag sẽn da yaa bãad ne bi-pugl sẽn da
ki tι B vʋʋg-a (v. 40-56). Rẽ zugẽ
A «tʋm-b lame tι b saag n moon Wẽnnaam
koɛɛg la b maag bãad rãmba» (9: 2). Yãmb sɛgd n sakame tι Wẽnnaam pid yãmb B la pid yãmb ne B Sιιg-Sõngã. Sẽn paasde, yãmb sɛgd n kιsa Wẽnnaam sιd tι b rιk yãmb n tʋm tι Sιιg-Sõng kũuna puk yãmb
meng vιιma la yãmb ministɛɛrã. 


Tãab soaba, yãmb sɛgd n paasa y neba
raood tι b yeok-b tʋb sẽn kẽed ne
Sιιg-Sõng walengã la b tʋm ne tẽeb
tι Sιιg-Sõng kũuna
tõe n puki. Yãmb sɛgd n kõo neba lohorem tι b
tʋm b kũuna tʋʋm pẽgra la waoogrã la koe-moonega
wakate. 


Tι baase, yãmb
sɛgd n paasa neba raood sẽn kẽed ne Sιιg-Sõng kũuna pukrã Wẽn-dooga pʋgẽ n bao tι nek ratem sẽn zems sẽn kẽed ne Wẽnnaam tʋʋmda
wɛɛngẽ. Bũmb a woto tũnugda ne Wẽnnaam belma sẽn
yaa vẽenegã la tẽebã na paam pidsgu. Wẽnnaam pukda b belma b
neba sã n pak b sũyã n tees Bãmb pẽgr la waoogr hakιιk pʋgẽ. 


Sã n yaa ne tẽebã sẽn kẽnd to-to wã, a
wata wakat ninga b sẽn wat n paasd Wẽnnaam nebã raood tι b tẽeg
b nus n gũud tι Wẽnnaam puk B belma ne bãna, bõn-yɛɛsd
la bõn-bãn toay-toaya la ne Sιιg-Sõng kũuna n wilgd tι sẽn
gomdbã kaset yaa sιda» (Ebre 2: 4).


____________________


Pãntkot Pastɛɛr hakιιk sɛgd-n modgame n yι
rao wall pag sẽn yaa Sιιg neda. B sɛgd
n talla yãab sẽn yaa zãms tι tʋm ne Sιιg-Sõng pãngã sẽn tũnugd ne bãna, la b
zãms b nebã tι b maan a woto me.


 







~ Sapιtr 22 soaba ~ 



Kõ-n-meng sιιga zabre tʋmd pʋgẽ 

 Zeezi ra miime tι
naaga sιιg pʋgẽ zab-kaseng ning sẽn be ne a Sʋtãan
ne a poorẽ dãmba sʋka. B rag n diga rao a ye sẽn yaa zoang ne
muk zĩni. La neba sẽn yã tι raoa sιngame n yãtẽ la a
gomdã b yɛɛsame. Kẽer sʋkame «ya a Davιιd
bi-ribla bιι?» La kẽer da walemdame n yetẽ: «Dao-kãng ka rigd zĩn-dãmbã a sã n ka ne Beelzebulll sẽn ya zĩn-dãmbã naab pãng ye.» (Mat 12: 22-24).


A Zeezi sẽn mi bãmb tagsdã, b yeela
bãmb yaa: «Welgr sẽn be soolem ning fãa na sãame, la welgr sẽn kẽed
tẽng ning bɩ yir ning fãa kõn yals ye.» A wilg-b-la bũmb ning sẽn
zoe n maana: «La mam sã n digd zĩn-dãmbã ne Wẽnnaam Sɩɩg
pãnga, dẽ, Wẽnnaam soolem waa yãmb nengẽ.» A yeela woto n paase: «La ned na n
yɩɩ wãn n kẽ pãng soab roogẽ n wʋk a teedo, a sã n ka reng n sẽb pãng soab kãnga? A
sã n sẽb-a, a tõe n yaool
n wʋka a teedã.» (Mat 12: 25-29).


Bõn-kãng yaa sιd rũnda rũnda;
tõnd me bee zab-kaseng pʋgẽ ne wẽnga tʋm-tʋmdba. Sẽn
deng tι d tõog n yiis neba yel-wẽnã la a Sʋtãn nugẽ, d
togd n kẽesa d meng sιιg pʋgẽ wakat fãa. D sɛgd
n loeya pãnga soabã. Dẽ d yaool n tõe n fãa a zaka teedo. Sapιt kãnga
na n goma Pastɛɛr sẽn kẽnd ne Sιιg-Sõng sẽn
dat bũmb ning n yaool n tõog n zab la a paam tõogr ne sιιs-wẽnsã.


TƖ WƲM SƖƖGÃ PƲGẼ ZABRÃ
VOORE


Sẽn deng t’a Zeezi leb saasẽ, B
loog n basa wẽn-doogã ne Tʋʋm Kasenga. B yeela B karen-biisã tι:
«Bɩ y kẽng n maan nebã buud fãa tɩ b yɩ mam
karen-biisi, n lis bãmb ne Ba la Biiga, la Sɩɩg-sõngʋ yʋʋre,
la zãms bãmb tɩ b sak bũmb nins fãa mam sẽn da togs
yãmbã.» (Mat 28: 19- 20). Tʋʋma sebrã n yaa pipi karen-biisã tẽn-tʋmdbã
sẽn sιng n pids b tʋʋmdã ne Sιιg-Sõng pãnga kιbar
n be.


Tʋm kasenga ket n bee rũnda rũndã,
la a na n yιι woto» hal tι ta wakat sɛɛbo (v. 20). Wẽn-doogã
ne a taoor dãmba sã n dat n tõog b tʋʋmdã b togd n bãngame tι sɛg
la b tõog a Sʋtãn ne a pãens rãmba.


Bũmb ning sẽn be sιιg pʋgẽ zabrã pʋgẽ


Sιιg pʋgẽ zabrã yaa vẽenega.
Bɛ meng meng n be, la tõnd sẽn yaa Pastɛɛr dãmb sẽn
vι la sẽn tʋmd ne Sιιg-Sõngã sιιg pʋgẽ
zabr n be tι d togd n zab n tõoge. Efɛɛs rãmba sebr pʋgẽ
a Poll gomda sιιg pʋgẽ zabr yelle: 


«Bala, tõnd zabr ka be ne ninsaal ye, la a yaa ne sɩ-wẽns
buud fãa sẽn be yĩngri, la bãmb dĩm-dãmba, la pãens rãmba, la
lik soaadbã sẽn so pãng masã.» (Efɛɛs-rãmba 6: 12)


La tẽn-tʋmda kenga taoor n bilg
a Kiris tẽn-tʋmdba sẽn deeg sιιg pʋgẽ
zab-teed sẽn tar pãng b sẽn tog n tall n zab ne wẽngã: «Bala, zab-teed nins tõnd sẽn tar n zabdẽ wã ka
ninsaal dẽnd ye, la b tara pãng Wẽnnaam maasem yĩng tɩ
sik pãens rãmba» (2 Ko 10: 4).


Afirik neb sẽn ta milyõ wʋsg n
pa reeg koɛɛga wa a sẽn togd n yι to-to. Nin-kãensã vιι
zĩis sẽn pʋg sẽn yaa tũudum vιιm sẽn
zabd ne Kiris tũudma. La yel-manesem a woto yaa sι-wẽns n
taete, tι so-tãana meng taet bãmb mensã sẽn yaa «zĩn-dãmba fãa
naaba» n taetba (Mar 3: 22; ges 1 Zã 5: 19). D sã n dat n fãag ni-kaẽnsã
d togd n loeya pãnga soaba n lobe (Mat 12: 28-29). Dẽ Wẽn-dooga sã
n dat n maan a Kiris tʋmda ne tõogre, a sɛgd n zãmsame tι kẽn
Sιιg-Sõng pãng pʋgẽ. A sɛgd n bãnga a sẽn na n
kõ-a meng to-to n tõog zĩn-dãmba pãens rãmba.


A Zeezi zãmsa a karen-biisã b sẽn
togd n pʋʋs to-to: «bɩ yãmb soolem wa, bɩ yãmb daab maan tẽng
zug wa sẽn maand arzãnã.» (Mat 6: 10). A leb n yeela bãmb yaa: «Mam yeta
yãmb sɩd tɩ neb kẽer sẽn be ka kõn ki ye, hal tɩ
bãmb yã Wẽnnaam soolem sẽn wat ne pãnga.» (Mar 9: 1). A Zeezi ra
gomda pãntkot daara yelle wakat ning karen-biisã sẽn na n «wa pid ne yĩngr
pãngã» (Lu 24: 49; Tʋm 2: 4).


Rũnda rũnda ned sã n paam fãagre,
maagre, yolsg bι a pid ne Sιιg-Sõngo. Wẽnnaam soolma wata
ne pãnga. Pastɛɛr sẽn vι ne Sιιg-Sõngo sɛgd
n kιtame t’a neba pʋʋs tι Wẽnnaam soolem wa ne pãnga.


Sιιg pʋgẽ
zabrã sẽn ya to-to


 Sιιg pʋgẽ zabrã yaa sõma
ne wẽnga sẽn zabd ne taaba, sẽn yaa yιlemd ne sẽn
yaa rẽgdo. La tõnd zamaana, a yaa wakat fãa zabr so-tãana ne a zĩn-dãmbã
ne wẽn-doogã sẽn yaa Wẽnnaam meng n luglã zugu.


A Sʋtãn tigsa bõn-kãens fãa n dat n sãam
Wẽnnaam misõ sẽn yaa tι dũni wã fãa na paam fãagra. Yaa
nin-kʋʋd la ziri yagda, la a baodame «tι zu la a sãame» (Zã 8: 44;
10: 10). Yẽ ne a zĩn-dãmba n dat n lob neba sιιs
zond sẽn kẽed ne sιda koe-noogã (2 Ko 4:
3-4). A kisga Wẽnnaam, la a tʋlgame n pogl Wẽnnaam. La a mii vẽeneg
fasι t’a ka tõe n pogl Wẽnnaam ye. A
baoodame n dat n pogl la a sãam b rãmb nins Wẽnnaam sẽn nong sẽn
yaa nin-saalbã.


A Zeezi wilgame tι Wẽnnaam
soolem waame (Mar 1: 14-15; Luk 8: 1, 9: 11). La B yeta ne pãng t’a waame n na
n sãam Sʋtãana soolem n lebs Wẽnnaam soolem dũni zugu. La Kiris
karen-biisã koe-moonega yãgr me ra yaa Wẽnnaam soolma (Tʋm 8, 12;
19, 8). A Zeezi tʋma bãmb tι b tι togs Wẽnnaam soolem koɛɛg
la b wilg B pãnga «bɛ wã pãng zugu» (Luk 10: 19; ges Mat 10: 7; Luk 9: 1-2;
Luk 9: 1-2; 10: 8-9).[70]


SΙΙG PƲGẼ
ZABR SƐGLGO


A wa Pastɛɛrpãntkotist fãa, yãmb
tog n sɛgl n saa wakat fãa tι zab ne sιιs-wẽnsã. La yãmb
tog n zãmsa y karem-biisã me woto. Ad soay yãmb sẽn tog n tũ n sɛgl
y mens sιιgã zabr pʋgẽ: 


SƐGL
F MENG SƖƖG PƲGẼ ZABRÃ YĨNGA


Yãmb sẽn ya Pastɛɛr sẽn
kẽnd ne Sιιg-Sõngã, yãmb sɛgd n sɛgla wakat fãa n sɛ
tι zab la tõog sιιs-wẽnsã. La y togd n zãmsa y wẽn-dooga
karen-biis me tι b maan woto. Ad manesem kẽer
yãmb sẽn tõe n maan sιιg pʋgẽ zabrã sɛglg pʋgẽ:



Pid-y ne Sιιg-Sõngo


Pipi, bãng-y yãmb sã n pida ne Sιιg-Sõngo (Tʋm 2: 4; 4: 31) la y sã n ket kẽndame la y vι
«Sιιg-Sõng ratma pʋgẽ».
A Zeezi meng pida ne Sιιg-Sõngo (Luk 3: 21-22), la a vιιmdame
la a tʋm ne Sιιg-Sõng pãnga (Luk 4: 18-19; Tʋm 10: 38). A
Zeezi kιsa kaset tι yaa ne Sιιg-Sõng pãng la yẽ ra
rigd zĩn-dãmba (Mat 12: 28). Tõnd me sã n dat n tõog sιιg
zabrã pʋgẽ, d sɛgd n basame tι Sιιg-Sõng soog-do.


D bãng a Kiris sẽn maana bũmb ningã 


Bũmb ning sẽn paas sιιg
pʋgẽ zabrã sɛglg pʋgẽ, yãmb togd n bãnga a Kiris sẽn
maan bũmb nins fãa Kalvɛɛr tãnga zugã. Be B yaoa andũni wã
neba fãa fãagr yaoodo (Ezy 53: 6; 1 Zã 2: 2). Sẽn paase B sãama dũniyã naabã weoogrã dũni wã zugu
(Zã 12: 31). Wẽnnaam sebra yeela tõnd (Koloos. 2: 15) t’a Kiris «Bãmb sãama rĩm-dãmbã ne noyã pãnga, la bãmb wilga nebã fãa tɩ
b tõoga bãmb ne b kũum da-pɩkã» masa a Kiris
tõogra Kalvɛɛr tãnga zuga maasem yĩnga, a Sʋtãan ne a zĩn-dãmba
yaa bɛɛb b sẽn tõoge, wall pãens sẽn sɛ (Ebr 2: 14-15).
Tõnd sã n kẽn wa Sιιga sẽn datã la d maan a Kiris ratma
la B tʋlsma sõma, B na n kõo tõnd pãng la noor ning tõnd sẽn dat n
paam n tõog Sʋtaana ne a zĩn-dãmbã.


D tẽeg tõnd sẽn ya a soab a Kiris pʋgẽ


Sẽn paase, sιιg pʋgẽ
zabrã sɛglg pʋgẽ, yãmb tog n tẽega yãmb sẽn ya a
soab a Kiris pʋgẽ wã. Ba yãmb sẽn vι tẽng zug n yaa
Wẽnnaam koambã, yãmb yaa arzãn neda (Filip. 3: 20). Yãmb sã n tẽer
sιd kãngã la y yãk yam n dat n vιιmd wa arzãn neda, Zu-soaba kõta
yãmb bũmb ning sẽn togda fãa, noore la pãnga. Yãmb sã n zãms tι
tags wall y maan wa arzãn soolem neda, yãmb na n sɛglame n sɛ tι
togs Wẽnnaam soolem koe-noogã b rãmb nins sẽn menema. La y na n tõog
n zaba sιιg pʋgẽ zabrã.


Yelg-y Wẽnnaam Zab-teeda fãa


Baasgo, a Poll keoogda sιιg pʋgẽ
zab-zabdbã tι b «y paam daood Zu-soabã
tũudum pʋgẽ n deeg bãmb pãn-kãsengã»
(Efɛ 6: 10). D sã n dat n tõoge ya d sẽn na n bob Wẽnnnaam zab
teeda fãa. Dẽ wẽnga wakate tõnd na n tõog n yalsa kãn-kãe (v. 11, 13).


A Poll sõdga zab-teed sẽn tar pãng a
yopoe a Kiris sẽn kõ a tẽn-tʋʋmdbã. La a le wilgda
zab-teeg fãa sẽn tõe n tall n tʋm to-to n tõog sιιga zabr
pʋgẽ (Efɛ 6: 13-18). D ges sιιg pʋgẽ
zab-te-kãens a yopoe wã: 


1. sɩdã
tι yι sẽbdga. Pipi tõnd sɛgd n sẽba «sιdã sẽbdga» (Efɛ
6: 14). Tι sẽb sιdã sẽbdg rat n yeela bũmb a yiibu: rat
n yeelame tι tõnd bobda sιdã sẽn yaa Wẽnnaam gomdã (Zã 17:
17). La a le rat n yeelame tι tõnd luta d meng ne sιdã, sẽn
dat n togs tι sιd la burkĩnd meng menga. Ne zab-te kãnga tõnd na
n tõog n zaba ne Sʋtãana zir-n-beedo (Zã 8: 44).


2. Tɩrlmã tɩ yɩ gãntika. Sẽn
paase, tõnd sɛgd n sɛgla d meng sιιg pʋgẽ ne «tɩrlmã
tɩ yɩ gãntika» (Efɛ 6: 14). Tõnd maanda bõn-kãng ne pɛl-kɛgeng
bala d miime tι d tara lag-m-ta Sõng ne Wẽnnnaam, la tι tõnd vιι
ne a Kiris wakat fãa (Zã 15: 5). Lagem-n-taar kãng yĩng kιtame tι
d tõe n kẽn vιιm sẽn yaa yιlemd la sõma (Tit 2: 11-12).



3. Tãabẽ soaba. Tõnd tog n paama
zab-teoog a ye sẽn yaa «yik tao-tao» (Efɛ 6: 15). A Bilg n paas yaa
tι tõnd tog n gũusa d meng la d zab ne bɛ wã (1 Pιy 5: 8).
Sẽn deng sɛglgã, koe-moonega sakr n tog n deng n zĩndi. A wa a
Poll sẽn maan ne Efɛɛs kasem dãmba, tõnd sẽn yaa Wẽnnaam
piisã gũudbã d sɛgd n sɛgla Wẽnnaam neba b sẽn na n
zab ne bɛ wã to-to (Tʋm 20: 28-31).


4. Tall tẽebã tɩ yɩ gãongo.
Naasẽ soaba tõnd togd n «talla tẽebã tɩ yɩ gãongo» (Efɛ 6: 16). Tõnd tõe n talla sιιg pʋgẽ
zab-te kãngã tι yι wa zab-teoog n Sõng d meng sẽn «tõe n kok wẽng soabã pɛɛmã fãa sẽn ya wa
bugmã.» (v. 16). Wẽng soaba pɛɛma naaga
ne bɛ wa makr buud wʋsgo sẽn yaa tagsg yĩng ratem, la Wẽnnaam
tõoga kιιsgo. Yaa Wẽnnaam goama kelgr la a kaorengã, la pʋʋsg
ne Sιιg-Sõng n tõe n kιt tι tõnd tẽeba yι sõma (Rom
10: 17; Jude 20)..


5. fõgen
fãagrã me tɩ yɩ kut pʋgla. Zab-teoog a tãab soab b sẽn kõ tõnd yaa «fõgen fãagrã me tɩ yɩ kut pʋgla» (Efɛ 6: 17). Fãagr kãng yaa yel-wẽna ne bug tẽnga
fãagre, la yaa fãagr wall yolsg buud fãa sẽn yit Wẽnnaam nengẽ,
wa yolsg ne zĩn-dãmba, yɛla, bãaga, ne kũuma.


6. Wẽnnaam gomda. Yoob soaba, tõnd sɛgd n «boba Wẽnnaam goamã Sɩɩg-sõng sẽn
kõtã wa sʋʋga.» (Efɛ 6: 17). Wẽnnaam
goama yaa zab-teoog a ye sẽn tar pãng Pastɛɛr sẽn vι
la a tʋmd ne Sιιg-Sõng yĩnga. Tõnd Tõe n dιka Wẽnnaam
goama tι yι zab-teoog d sã n karemd-a la d bĩngda d zutẽ wã
(Ysy 119: 11). Sẽn paase d tog n togsa Wẽnnaam goama ne sιd b
rãmb nins sẽn dat n wʋma (2 Tι 4: 2).[71] 


D tõe n talla Wẽnnaam goama n zab n sõng
d meng la d tõog bɛyã. D tõe n dιka Wẽnnaam goama n zab n tõog
bɛya pʋʋsga pʋgẽ, la yaa b sẽn na togs-a la b zãms-a
ne Sιιg-Sõng pãnga. A wa a Zeezi sẽn maan we-raooga pʋgẽ
wã b tõe tall-a lame t’a yι zab-teoog n zab ne a Sʋtãan pɛɛma
(Luk 4: 1-13).


 «Wennaam gomda» b sẽn gom zĩ-kãnga
wã tõe n yιι ned sẽn gom wall gomd sẽn tar võor a a Kiris
karem biig sẽn deeg Sιιgã nengẽ. A tõe n yιι
gomd toor zall Zu-soaba sẽn yiis b sũurẽ. Bι a tõe n yιι
vẽnegr sẽn yi Zu-soaba nengẽ n na n leok bũn-datem toor
zalle, wa bãngr wall yam goama (1 Kor.12: 8).


7. Pʋʋsg Sιιg pʋgẽ.
Tι baase tõnd togd n dιka pʋʋsg Sιιg pʋgẽ
wã zab-teoog. Pʋʋs-kãng buud yaa zab-teoog sẽn tar pãng Sιιg
pʋgẽ. A Poll keoogda tẽedba woto «Bɩ y maan pʋʋsg
la kosg wakat fãa ne Sɩɩg-sõng pãng n da bas ye.» (Efɛɛs
6: 18). Dat n yeelame tι wakat kẽere tõnd tog n basame tι Sιιg-Sõng
tae tõnd pʋʋsga. Pʋʋs-kãnga buuda naaga se-yõkr pʋʋsg
ne gom-zẽna (1 Ko14: 14; Rom 8: 26).


Zab-teed a taab sõor sẽn ta a yopoe


Wẽnnaam sebra gomda sιιg pʋgẽ
zab-teed sẽn tar pãng a yopoe Pastɛɛr sẽn vι la a tʋmd
Sιιg-Sõng sẽn dat sẽn tõe n tall n tõog bɛ wã: 


1. No-loeera zab-teoogo. No-loeera sã n naag ne pʋʋsgo a yaa zab-teoog sẽn
tar pãnga (Mar 9: 29 KJV).


2. Pẽgra
zab-teoogo. Pẽgr sẽn maan ne Sιιga pãng tara sιιg
pʋgẽ pãng sẽn yaa kasenga. Wẽnnaam neba pẽgr pʋga
lals n dʋʋgde (Zozoe. 6: 16-20), b tõogda pãens rãmba (2 Kιbay.
20: 1-26) bi-bees rota kʋlẽns pagsdame (Tʋm 16: 25-26).


3. Nongelma
zab-teoogo. Nonglem hakιιk tara pãng sẽn pa tõe n bilg n tõe
tall n tae roapa la pagba (Rom 5: 5). B rãmb nins tõnd sẽn pa tõe paam-b
ne noora goama, bõn-bãna, nonglma pukrã tõe n kιtame tι b kos sugri
(12: 20-21).


4. Sιιga
pidb zab-teoogo. Sιιg-Sõng sẽn wa n sig a Zeezi karen-biisa
zugã B kãab-b-la pãnga (Tʋm 1: 8). La a gomda bũmb a sẽn vιιmde
tι b boondẽ tι Sιιg-Sõng pidbu (Luk 3: 16; Tʋm 1:
5; 2: 4).[72]



5. Zab
teed sẽn ya Sιιga kuuni. Bũmb ning sẽn kιt
tι Sιιga kõt wẽn-dooga kuuna yaa tι tẽedba na
paam zab teed sιιga zab yĩnga(1 Kors. 12: 8-10).[73] 


6. Zab-teoog ning sẽn ya a Zeezi yʋʋra. Yĩngr pãnga faa yita a Zeezi yʋʋra pʋgẽ
(Filip. 2: 9-11). Tõnd sã n dιk B yʋʋra n tʋm wa b sẽn
yeelã, yĩngr pãens rãmba pãng sɛtame (Zã 14: 13-14; Tʋm 3: 6; 9:
27; 16: 18).


7. Koe-noogã zab-teoogo. A Poll boola koe-noogã tι «A yaa Wẽnnaam
pãnga, n kõt ned ning fãa sẽn tẽedã fãagre»
(Rom 1: 16). Koe-noogã yaa fãagr koɛɛg a Kiris pʋgẽ. Koe-noogã
tara pãng n tõe n kιt tι b rãmb nins fãa sẽn kelgdã wã tõe n
paam tẽebo (Rom 10: 17). D sẽn paam zu-noog fãa d tog n moona a
Kiris koe-noogã koɛɛga
(1 Ko 9: 16).


KẼ SƖƖGÃ ZABR PƲGẼ


Sʋkdg n be ka: «Maana a wãn tι Pastɛɛr
sẽn vι la a tʋmd Sιιga tʋʋma (bι
Karen-biig fãa sẽn pid ne Sιιg-Sõngo) tõe n sɛg la a rig zĩn-dãmb
sẽn wẽgd bι?» Ad na kẽnda a tãab yãmb sẽn tõe n
tall n fãag ned sẽn be zĩndãmb balgre pʋgẽ.[74]


Tι Kelge


Pipi tʋʋmd yaa tι moa tι
b rãmb nins sẽn be yembdã pʋg paam fãagr sẽn tũud ne sõsg
ne taaba. Wakat kãnga yãmb na n goma ne soab ning sẽn dat fãagra. Yãaba
yaa tι bãng a soaba yellã sõma. Wakat kãnga sιιs buud bãngra kũun
tõe n bãnga zĩn-dãmb sã n bee a vιιma pʋgẽ. Zĩ-kãnga
Wẽnnaam belma tõe n kιtame tι zĩna puk a meng n zabdẽ
(Mar 1: 23; 5: 6-7).


Sã n tõe, yãmb togd n kιtame t’a soaba
kos sugr la a vẽneg n togs a kongre. Yã wã tara yõod wʋsgo sιιg
pʋgẽ wẽoogra sã n loeya ne-a yel-wẽna. Pʋʋs-kãnga
pʋgẽ zĩn-dãmba sẽn tar a soaba sɛgd n kιιsa
sιιs wẽnsa manesem la yĩng ratem buud fãa sẽn be a vιιma
pʋgẽ.


Yam-yãkr tʋʋmda yĩngẽ 


Yiibẽ soab na-kẽndr sẽn
togd n tu yolsga pʋgẽ yaa yam-yãkr tʋʋmda pʋgẽ.
Yaa Wẽnnaam pãngã ne sιιs wẽnsã sɛg-taaba. Yãmb tog
n sιnga yam-yãkra ne a Zeezi yʋʋra la y boond Sιιg-Sõng
tι B wa n puk B pãng la B belem. Yãmb sã n wa mi tι Wẽnnaam pãnga
yaa vẽenega yãmb tõe n dιga (zĩna wall zĩn-dãmba). Sιιga
sã n taet yãmba y tõe n talla na-kẽnda wʋsg sẽn zemsd ne Wẽnnaam
sebrã n tʋme, la bãmb la woto: 


·        
Yãmb toe n loeya zĩn-dãmba ne a Zeezi yʋʋre
(Mat 16: 1719; 18: 18).


·        
Yãmb toẽ n kõo zĩn-dãmba noor tι b yi n loog wall b bas soab ning bãmb sẽn loeyã (Luk 4: 35).


·        
Yãmb tõe n yeela zĩn-dãmba tι b ra kẽ a soaba ye (Mar 9: 25).


Wakat kẽere,
zĩn-dãmba na n tɛɛme la wakat kãng la maoor na n sιnge (Luk 8: 29; 11: 14). Sã n wa ya a woto, yãmb tog n kẽnga
taoor ne tẽebo hal tι tõogr wa. Yolsga tũuda
ne yĩnga veoob wall maoose (Mar 7: 30; Luk 4: 33-35; 9: 42). Sã n wa n yaa
woto, yãmb pa sɛgd n zoe rabeem wall y reem ye. Yãmb sɛgd n kẽnga
taoore ne Sιιg-Sõng pãng n yeel zĩn-dãmba
tι b sĩndi (Mar 1: 25), la ne a Zeezi pãngã bι y kõ-b noor tι b yi n pa yιnga (Mar 9: 25).


Yolsga pʋʋsgã loogr poore


 Saglgã ne pʋʋsgã n yaa yaoolem bũmb yolsga pʋʋsg
loogr poore. Na-kẽnd kãnga tara yõod wʋsg ne soab ning zĩn-dãmb
sẽn tarã. Rao bι pag yolsga loogre poore a baooda pʋʋsg la
nonglem. A soaba sã n na n pa paam dogem-paalga, tao-tao bala yãmb togd n Sõnga
a soaba t’a reeg a Kiris. Sẽn paase yãmb sɛgd n Sõnga b rãmb tι
b paam Sιιg-Sõng pidbu. A Zeezi keooga neba sẽn kẽed ne b
sẽn pa gelgd koe-zut sẽn tar yõodã (Mat 12: 43-45). Yãmb wall ned yãmb
sẽn kõ noor t’a ges ned sẽn tar zĩn-damb togd n gesa a soab
hal t’a wa paam yolsg ne a yembdã.


_____________________


Tõnd sẽn yaa Pastɛɛr
sẽn vι la d tʋmd Sιιgã tʋʋma, a Kiris kõo tõnd
noor tι d kẽ sιιg pʋgẽ zabrã pʋgẽ
(Mar 16: 15-16). Yaa ne kιs sιda, la d sẽn na n bãng tι sẽn
be-a ne tõndã yιιda sẽn be-a ne dũni wã la tõnd na n tõog
a Sʋtãan ne a pãens rãmba (1 Zã 4: 4).

Tι wʋm karen-saamdlma wẽnnaam tʋʋmd võore

ed tõeeme n tʋmd
Wẽnnaam tʋʋmd ne a sũur fãa n kõ a meng sõma ne tʋʋmdã,
la a soaba yaool pa mi a sẽn maanda võor wall bũmb ning sẽn kιt
t’a maand-a wã ye. Wakat a yembre Sιιga teesa a Filip Etιyopi
balem naaba sẽn yaa sιd soab la sẽn kõ-a menga. Balem naaba ra
karemda gʋlsg sõmyã ne a sũur fãa. La a yaool n da pa wʋmd a sẽn
karemda võor ye (Tʋm 8: 29-31). Wakat a to yɛsa a Poll sɛga neb
sẽn yaa sιd rãmb la sẽn kõ b mens sõma Aten. nin-kãensã ra
waoogda «WENNAAM B SEN PA MI» Zu-bʋkã b ra pa wʋmd b sẽn Waoogd
a soaba sẽn ya a soab la b ka mi bũmb ning sẽn kιt tι
b Waoogd-a wã ye (Tʋm 17: 22-23). B ra ratame tι b bilg-ba.


Afirik Pastɛɛr dãmb sẽn tʋmd
ne Sιιg-Sõng wʋsg n be yell sẽn wẽnd woto pʋgẽ.
B maanda pastɛɛrenda tʋʋmda sõma la b kõo b mens n maand Pastɛɛr
sẽn tog n maane. La vẽeneg fasι wã b pa wʋmd b sẽn
maandã wall bũmb ning sẽn kιt tι d maand-a wã ye. A wa
balem naabã, b yetame: «mam na n maana wãn n bãng tι ned pa wilg-ma?» Sapιt kãnga b gʋls-a lame n na n
leok kos kãnga. A na n Sõngame tι d wʋm karen-saamdlma tʋʋmdã
sõma la yaa be la d tõe n yẽbg tʋʋmd sẽn tar pãnga.


PASTƐƐRÃ WẼNNAAM TƲƲMD SẼN
YA A SOABA 


Karen-saamdlma tʋʋmdã maanda wẽn-doog
pʋgẽ. Kãab-Paalga pʋgẽ Gɛrɛk gom-bila sẽn
yaa wẽn-dooga yaa ekklesia, sẽn dat n yeel tι b rãmb nins sẽn
welg toorã. Dẽ wẽn-doogo yaa neb sull a Kiris sẽn welg toor tι
b tʋm b yĩng la B Waoog-ba. Sullã nebã ya b rãmb nins sẽn dog
ne Wẽnnaam Sιιga la sẽn paam pekr ne a Zeezi zιιma
(Zã 3: 3-7; Tʋm 20: 28).


 Sẽn kẽed ne wẽn-doogã bũmb
a tãab la d tõe n gome: Pipi wẽn-doogã yaa Wẽnnaam n so. A Zeezi
yeelame tι wẽn-dooga «yaa Bãmb wẽn-doogo» (Mat 16: 18). A Poll
ra boond-a lame tι «Wẽnnaam doogo… Wẽnnaam sẽn vι
roogo» (1 Tι 3: 15). Yiib soaba, wẽn-doogã
yaa Wẽnnaam sɛk zĩiga.


A Poll gomda wẽn-doogã yell wa» ro-sõng Zu-soabã «sẽn lebg zĩig Wẽnnaam Sιιga sẽn be»
(Efɛ 2: 22). Tι baase, wẽn-dooga yaa wa
«sιd da-luk la a yẽbgre» (1 Tι 3: 15). Bilgri
yaa tẽeba sẽn yẽbg to-to wã n zãad la a Sõngd sιdã. Wẽn-doogã
tʋʋmd yaa a t’a gũ la a togs sιda koɛɛga (Mat 28:
19; 2 Ko 2: 14). Tõnd sẽn yaa Pastɛɛr dãmb sẽn vι la
sẽn tʋmd ne Sιιgã, d sɛgd n bãnga vẽeneg fasι
tι yãmb maanda y tʋʋmda zĩ-kãnga.


WẼNNAAM TƲƲMDÃ GOM-BIL BILGRI


Ya sõma tι yãmb bãng Wẽnnaam
sebrã sẽn bilgd Wẽnnaam tʋʋmdã sẽn yaa to-to. Gʋlsg
sõmyã zãmsda tõnd tι ya a Zeezi n kõt neba tʋʋmd wẽn-dooga
pʋgẽ sẽn na n yιlẽ tι yẽ tõog n pids tʋʋmd
ning Wẽnnaam sẽn kõ-a wã. Wẽn-dooga tʋʋmd yaa tι
togs koe-noogã ne Sιιg-Sõng pãng sẽn deng a Kiris yiibẽ
waoongã (Mar 16: 15-16; Tʋm 1: 8). Sẽn paase yaa tι rιk b
rãmb nins sẽn tẽ wã n maan tι b lebg karen-biis sẽn yaa
sakdba, n maneg-b tι b wẽneg b Zu-soabã (Mat 28: 19; Kol 3: 10).
Gom-bil ning sẽn ya Wẽnnaam tʋʋmdã gomda tʋʋma
la tʋʋmd b sẽn kõ ned yelle. A Poll gomda yalẽ dãmb nins
sẽn be Wẽnnaam tʋʋmdã pʋgẽ yelle, Efɛɛs
–rãmba 4 a gomda Wẽnnaam tʋʋmd atãab yelle: 


A Zeezi tʋʋmdã


Pipi a Poll gomda a Zeezi sẽn yaa
Mesi wã tʋʋmdã yelle (Efɛɛs 4: 8-10). A Zeezi fãagrã tʋʋmd
kũum-dapιka zugã (B kũuma, B mumbã, B vʋʋgrã ne-B zẽkrã),
B ninga Kaool-Paalga barka. B sẽn wa n be tẽnga zugã, a Kiris tʋma
wa tẽn-tʋmda (Ebr 3: 1), no-rɛɛsa (Luk 24: 19), koe-moonda
(Luk 19: 10), pastɛɛre (Zã 10: 11-16) la zãmsda (Zã 3: 2; 13: 13). Dẽ
B lebga «wẽn-dooga pãng kugri.» n Sõngd wẽn-doogã
t’a yals kãn-kãe la wakat fãa (Efɛ 2: 20).


Tẽedba tʋʋmde


Yiib soaba a Poll gomda tẽedba tʋʋmd
yelle (Efɛ 4: 11-16). A Zeezi basa B tʋʋmdã
ne wẽn-dooga. Dẽ, boolg wall tʋʋmd ning fãa sẽn be
wẽn-doogẽ wã yaa Bãmb tʋʋmdã wila. Tʋʋmdã yãab
yaa tι wẽn-dooga ned fãa
tõog n bι»tɩ tõnd bɩ zãng n zems wa Kiris sẽn zems zãngã.» (Efɛ 4: 13). B rãmb nins sẽn bι tẽeb pʋgẽ wã sɛgd n wẽnemd n paasa neb a
taabã raood n kιt tι wẽn-doogã yidgdẽ.


Taoor soab tʋʋma


Tãab soaba a Poll gomda taoor sombend tʋʋmd
ning a Kiris sẽn kõ wẽn-doogã. A gʋlsa: «La bãmb kõo kẽer tɩ yɩ tẽn-tʋmdba, la kẽer
bãmb no-rɛɛsdba, la kẽer koe-moaandba, la kẽer pe-kɩɩmba,
la kẽer karen-saam-dãmba,» (Efɛ 4: 11). Wa d sẽn mi n yãtẽ wã b ka togd n
gelg Tʋm-kãensã wa yʋ-bɛd b sẽn kõ ye. B ra togd n
gelg-a-la wa tʋʋma. A pa biro rãmb tι yaa bãmb taoor dãmba n get
n taet wen-dooga ye. Yaa tʋʋmd b sẽn kõ Wẽnnaam tẽn-tʋmdba
tι b tõe «n kõ [ Wẽnnaam neba] bũmb ning b sẽn tog n paam
tʋʋmda yĩnga» (Efɛ 4: 12), la tʋʋma la woto: 


·        
Tẽn-tʋmdba tʋʋmde: tẽn-tʋmd maanda wẽn-doogã
la Wẽnnaam daab n maood ne Wẽnnaam soolma taoor kẽnd ziis
nins neba sẽn na n pa wʋm a Zeezi kιbarã ne Sιιg-Sõng
pãnga, la sẽn wilgd neb a taabã tι b maan wa bãmba.


·        
No-rɛɛsga tʋmde: no-rɛɛs tʋmda wẽn-dooga la Wẽnnaam
daaba pʋgẽ la a togsda Wẽnnaam koɛɛgã ne Sιιg-Sõng
pãnga, la a Sõngda neb a taabã tι bãmb me tõe n maan woto.


·        
Koe-moaandba tʋʋmde: koe-mooand tʋmda wẽn-dooga la Wẽnnaam daaba pʋgẽ
tι moon koɛɛgã b rãmb nins sẽn menema ne Sιιg-Sõng
pãng la zãms neb a taaba me tι b tõe n maan a woto.


·        
Pastɛɛrã tʋmde: pastɛɛrã tʋmd n kõta wẽn-dooga la a maaod tι
pids Wẽnnaam daabã, la a tʋmd n kõta Wẽnnaam neba ne Sιιg-Sõng
pãng la a zãmsda neb a taabã me tι b tõe n maan wa yẽ. 


·        
Zãmsga tʋmde:
zãmsd tʋmda Wẽn-dooga yĩng la a pidsd Wẽnnaam daabã a sẽn
zãmsd nebã Wẽnnaam goama ne Sιιg-Sõng pãnga la a zãmsed neba
taaba tι b maan wa yẽ.


Tʋʋm kãensã
leta taab zĩisẽ, nin-yang tõe n maana tʋʋm wʋsgo.
Mamsgo ned tõe n yι tẽn-tʋmd la no-rɛɛsa.
Tι ned a to tõe n yι
zãmsd la koe-moonda. Wa d sẽn da gom tι loogã, a wa a Zeezi a Poll
maana tʋʋm a nu wã fãa. A Poll sẽn gom vɛrs 11, yaa wa a Poll
naagda pe-kιʋʋngã ne zãmsgã taab tι yaa tʋʋmd a
ye tι b boond tι pe-kιιm sẽn zãmsda.


Zĩ-kãngã a, Poll wilgda a meng wa»
Maam a Poll sẽn yaa a Zezi-Kiris nonglem yãmba, b sẽn bool tɩ
yɩ tʋm-tʋmdã n gʋlsd seb-kãngã. Wẽnnaam welga maam
Bãmb koe-noogã mooneg yĩnga (Rom 1, 1; Tit 1, 1). Dẽ a Pιyɛɛr
me wilgda a meng wa «Maam a Sɩmo Pɩyɛɛr sẽn ya a
Zezi-Kiris nonglem yãmb la b tẽn-tʋmdã n tʋmd seb-kãngã neb nins sẽn»
(2 Pιy 1: 1). D ges tι tẽn-tʋmdb a yiibã reng n wilgame tι
b yaa neb sẽn tʋmd n kõtẽ. Yaa woto la b tõe n yι tẽn-tʋmdba.
A ra togd n yιι woto rũnda rũnda ne ned ning fãa sẽn
tʋmd tʋmd a yembr tʋʋm a nu wã sʋka. Dẽ fãa
loogr poore, b sɛgd n gelga b mens wa Wẽnnaam ne B neba tẽn-tʋmdba
(Zã 21: 15-17; 1 Pιy 5: 2-4).


A Kiris sẽn bas «kũun a nu
wã B Zẽkra zugẽ wã» wilgda a Kiris sẽn tar noor wẽn-dooga
pʋgẽ. B yãabã yaa tι tae wẽn-dooga n tees Wẽnnaam yãaba
pʋgẽ. A Poll zãmsame n wilg tι ministɛɛr kãensã tara
tʋʋma yiibu, sele la zagse (1 Ko 3: 6). Selbã tʋʋmd tõe n
naaga tẽn-tʋmdba la koe-moondba. La zagsga tʋʋmd sẽn
yaa no-rɛɛsdba, pe-kιιmba, ne zãmsdba tõe n naaga be. Sɛndba
ne zagsdba lagem-n-taara kιtdamee tι tʋʋmda kẽngd
taoore.


Sõngr tʋʋma


Taoorã tʋʋmd loogr poore, Wẽnnaam
lugla tʋʋm a taab maaneg sull wẽn-dooga pʋgẽ. Tʋʋm-kãng
pʋgẽ kasem-dãmba, yel-gɛt raopa la pagba naaga be (Tʋm 6: 1-6;
14: 23; 1 Tι 3: 1-10). Ne Ebre buudã gomde kasem dat n yeelame tι
zaqen, sẽn dat n togs tι ned sẽn zoe n yã bũmb wʋsgo
la a tar noore (Sõdb 11: 16). Ne gɛrɛk gom-bila kasem ya pɛrɛsbιteros
(presbyteros), la a rat n yeela bũmb a ye. Kasem sẽn be wẽn-doogẽ
yaa ned sẽn tar noor tι tʋm wa ned sẽn get yɛlla, bι
gũusda (ne gɛrɛk gom-bila yaa episkopos) (Tʋm 20: 17, 28).
Dẽ pe-kιιm yaa kasma, la a le yaa gũud
wall ned sẽn get yɛla (Tʋm 20: 17, 28; 1 Tι 3: 1-2; Tιt 1: 5-7). Sẽn na n yιlẽ n
tõog n tae wẽn-dooga karen-saamb sẽn vι la a tʋmd ne Sιιg-Sõngã, sɛgd
n bιι sιιg
pʋgẽ la a sã n yaa rao t’a yaa paga a togd n bãnga Wẽnnaam
gomda sõma (1 Tι 3: 6; 2 Tι 4: 2).


Yel-gɛt ne gɛrɛk gom-bil ya
diakonos sẽn dat n yeel tι» soab ning sẽn
tʋmd n kõtẽ. «Tʋʋma 6, raop a yopoe sẽn pid ne Sιιg la b yãk tʋʋma yĩnga sẽn na n yιlẽ tι tẽn-tʋmdba» ges
pʋʋsgã ne Wẽnnaam koɛɛgã togsg yelle.» (Tʋʋma
6: 2-4). Neb a yiib bãmb sʋka a Etɛnd ne a Filip lebga a Kiris kaset
rãmb sẽn tar pãnga. Rom 16: 1, a Poll wilga a Feebe wa yel-gɛt poak
Rom wẽn-dooga pʋgẽ.


KAREN-SAAMB TƲƲMDE


Wẽnnaam sebrã gom-bil sẽn yaa «pastɛɛrã»
yaa gɛrɛk gom-bil sẽn ya «poimēn, sẽn dat n yeel tι
pe-kιιma». Pastɛɛrã tʋʋmd yaa tι kιιm
wall a gũ Wẽnnaam piisã (Tʋʋma 20: 28). Yãmb sẽn yaa
pe-kιιma, yãmb tog n yιι taoor soaba sẽn gũud Wẽnnaam
piisã (1 Pιy 5: 1-4).


Tʋʋm sẽn zao karen-saamb zugu


Pastɛɛr tʋʋma sʋka,
tʋʋmd a ye yaa tι ges piisã yel neere (Zã 21: 15-17; 1 Pιy
5: 2-3), n paas b yĩnga pãnga (Efɛ 4: 11-12), sagl Wẽnnaam nebã
(1 Tι 5: 14), n gũ piisã (Tʋm 20: 28). Tʋʋm a taab sẽn
paas yaa koe-moonegã (2 Tι 4: 2), zãmsgã (1 Tι 3: 2; Tit 2: 1),
taoor-sobendã (Ebre 13: 17), tʋʋmdã (Tʋm 20: 28), Karen-biisÃ zãmsgo
(Mat 28: 19), n moon sẽn menembã (2 Tι 4: 5) n paas wẽn-dooga
raood misõ wã tʋʋmd yĩnga (Tʋm 13: 1-4).[75]


Wẽn-dooga sẽn wa n dog paalma,
Sιιg-Sõnga sẽn wa n loog sẽn pa kaoose, tẽn-tʋmdba
ra maanda Pastɛɛr tʋʋmde. B taya wẽn-dooga wa a Zeezi
sẽn da tae bãmba, n naagd pãng ne sẽn tar yõod n yιιdã. A
Luk sẽn wa n na n bilg wẽn-dooga kιbar tʋʋma sebra pʋgẽ
wã a wilga bõn-kãense (Tʋm 2: 38-47).


Zĩ-kãnga la vɛrs rãmb nins sẽn
looga fãa gomda bũmb piig sẽn yaa Pastɛɛr tʋʋmd yell
tẽn-tʋmdba sẽn maane. Yãmb sẽn yaa Pastɛɛr sẽn
vι la y tʋmd ne Sιιg-sõngã b keoogda yãmb tι y rιk
tẽn-tʋmdba mamsg n dιk bũmb piig ning tẽn-tʋmdba
sẽn maana tι yι mams-sõng yãmb rũnda rũnda tʋʋmda
yĩnga.


1. Koe-nooga togsgo. Tao-tao bala a Pιyɛɛr sẽn paam Sιιg-Sõngo
a yika ne raoodo n togs koe-noongã. Koɛɛg ning a sẽn yiis Sιιg-Sõng
waoonga daarã ya a Kiris kũuma la B vʋʋgra la a gom n yιιda
(Tʋm 2: 23-24, 32; 1 Ko 15: 1-4). A koɛɛga baasgo a yeela neba tι
b tek yam n kos sugr n tẽ Zu-soaba koɛɛga (Tʋm 2: 36-40). La
Tʋʋma sebra pʋgẽ yaa yẽ yell la b gom n yιιda
(3: 19; 20: 21; 26: 20). A yaa woto me ne yãmb rũnda rũnda,
Koe-moonegã tog n yιι yãmb tʋʋmda zu-raoogo.[76]


2. Sιιg-Sõng
pãn-paasgo. A Pιyɛɛr leb n wilga Sιιg-Sõnga pãng
paong yõodo (Tʋm 2: 38-39; 2: 17-18). B rãmb nins sẽn deegd Kiris ra
tog n paama Sιιg-Sõng zĩig pʋgẽ. A wa koe-nooga
moonegã, Sιιg-Sõng pidbã yelle b goam-a-la Tʋʋma sebra pʋgẽ
(8: 14-17; 9: 17-18; 10: 44-46; 19: 1-7). Tõnd sẽn yaa Pastɛɛr
sẽn vι la d tʋmd ne Sιιg-Sõng Afirikã d sɛgd n
maana woto. Wakat wakate y sɛgd n mooname la y zãms sẽn kẽed
ne Sιιg-Sõng pidbã sẽn na n yιlẽ tι tẽed
fãa tõe n kιs kaset sẽn menem-bã sʋka (1: 8).[77]


3. Wẽnnaam
goama zãmsgo. A Luk kẽnga taoor n yeel tõnd tι Zeruzalɛm tẽedba
«ra kẽngda taoor ne tẽn-tʋmdba zãmsgo» (Tʋm 2: 42). Tẽn-tʋmdba
goma Wẽnnaam gomda zãmsg yell wʋsgo. Wakat sẽn wa n paase, a
Poll n kιs kaset woto «Yãmb miime tɩ mam ka
kong tɩ togs yãmb bũmb nins fãa sẽn na n sõng yãmbã ye. La mam
ka zoe rabeem tɩ moon koɛɛga la tɩ zãms yãmb nebã sʋka
la rot pʋsẽ ye.» (20: 20). A Poll sẽn
kẽng zĩig ning fãa ya woto la a maanda (11: 26-26; 15: 35; 28: 31). Yãmb
me tog n bãnga vẽeneg fasι tι zãms nebã Wẽnnaam gomdã sã
n yaa wẽn-doog ning Wẽnnaam sẽn kõ yãmb tι zã wã pʋgẽ.[78]


4. A
Kiris kũum tẽegr dιιbã
maanego: A Zeezi tõoda sakr yĩnga (Mat 28: 19-20;
Luk 22: 19), tẽn-tʋmdba ra kẽngda taoor ne kooma lisg la tẽegr
dιιba maanego (Tʋm 2: 38-41). Kooma lisg wilgdame tι tẽeda
paama rogem-paalga. Tẽegr dιιba wilgda b lagem-n-taarã ne aa
Kiris sẽn kẽngd taoore. Yãmb sẽn yaa Pastɛɛr sẽn
vι la y kẽnd ne Sιιg-Sõngã, yãmb tog n bãnga vẽeneg
fasι bõn-kãensã b yiiba b sã n maand-a-la wẽn-doogẽ wã wa sẽn
sɛgde.[79]


5. Pʋʋsg
taeebo: Tẽn-tʋmdba goma pʋʋsga yell wʋsgo. A Luk
yeela tõnd tι neba «ra kẽngda taoor ne pʋʋsgã…»
(Tʋm 2: 42). Pʋʋsg sẽn zems zãng yaa tẽedã tιrlem yẽbgr la a tẽebã kaset kιsgo. A pidsda Sιιg-Sõng belem la Sιιg-Sõng pãng wẽn-doogã pʋgẽ la tẽedba vιιm pʋgẽ (4: 31). Yãmb sẽn yaa Pastɛɛr sẽn
vι la y kẽnd ne Sιιg-Sõngã, yãmb tog n taya nebã pʋʋsg la zãmsg la ne y menga
kaseto.[80]


6. Tι gũ bãna la bõn-bãna. Tẽn-tʋmdba
wilga Wẽnnaam belem la B pãng wẽn-dooga pʋgẽ. A Luk gʋlsa
woto: «Dabeem yõka nebã fãa, bala,
tẽn-tʋmdbã maana yel-soalem ne bõn-bãn wʋsgo» (Tʋm 2: 43).
Yãmb sẽn yaa rũnda rũnda Pastɛɛr sẽn vι la
y tʋmd ne Sιιg-Sõngã yãmb tʋʋmdã ra tog n tunuga ne Wẽnnaam
belem la B pãnga.[81]


7. Tι mao tι lagem-n-taar zĩndi.
Tẽn-tʋmdba kẽnga taoor n gom lagem-n-taar a Kiris yĩnga pʋgẽ
yelle. A Luk gʋlsa woto: «Neb nins fãa sẽn tẽ wã tigma
taab zĩ-yende, la b rɩka b paoongã fãa n naag taaba» (Tʋm 2: 44).
Lagem-n-taarã yell b sẽn gomd ka wã yaa yĩnga pʋgẽ. B sũyã
ne b yãaba ra yaa yembre la yaa rẽ n Sõng wẽn-doogã t’a kẽng
taoore ne misõ wã.


8. Tι yik nebã ratem tι kõ: La tẽn-tʋmdba
ra kengda neba pɛlg sẽn kẽed ne kũuna. Dẽ yĩng
kιtame tι wẽn-doogã neba «Bãmb
koosa b paoongã ne b sẽn tarã fãa n pʋɩ tɩ zems ned kam
fãa sẽn tog n paam sõngr to-to» (Tʋm 2: 45). Yaa nonglem taab yĩnga
la ne Wẽnnaam n wa ne paoonga pʋιbo. A wa tẽn-tʋmdbã,
yãmb me tog n taya y neba tι b kõ ne yamleoog Wẽnnaam tʋʋmda
yĩnga.


9. Pẽgr la waoogr yõgnego: A Luk gʋlsa
woto: «La daar fãa, bãmb bee ne taab Wẽnnaam doogã pʋgẽ,
la bãmb lagemda taab b yiyã pʋse, la b naag taag n dɩ ne
sũ-noogo, la bãmb sũyã nonga Wẽnnaam wʋsgo. Bãmb pẽga
Wẽnnaam, la b paama bark nebã fãa nifẽ. La daar fãa, Zu-soabã
fãagda neb n paasdẽ.» (Tʋm 2: 46-47). Tẽn-tʋmdba ra mii yõod
ning sẽn be lagem-taab n pʋʋs sẽn yaa Wẽnnaam
waoogre, la tι zãms la paas taab raooda pãng sẽn ta to-to).[82]


10. N tigim taab n kιs kaseto: Baasgo tẽn-tʋmdba
kẽnga taoor ne kaseta kιsgo. B tigsa neba tʋʋmdã wã yĩnga,
n paas-b raood tι b pʋι a Kiris koɛɛga ne neb a taaba.
Dẽ yĩng kιtame tι «La daar fãa, Zu-soabã fãagda neb n
paasdẽ» (Tʋm 2: 47).[83] 


Mamsg piig nins tẽn-tʋmdba sẽn tall Zerizalɛm
wẽn-dooga pʋgẽ wã tõe n yιι mams-Sõng yãmb sẽn
yaa Pastɛɛr sẽn vι la y tʋmd ne Sιιg-Sõnga
yĩng rũndã rũndã. B na n Sõnga yãmb tι y maan tʋmda wa
a Zeezi la tẽn-tʋmdba. B na n Sõngame tι yãmb wẽn-doog
ning yãmb sẽn taetã tall pãng sιιg pʋgẽ yãmb sullã
la dũni wã pʋgẽ.


Bũmb nins sẽn tusd pastɛɛrã t’a tʋmdẽ la a tʋʋmde


Yãmb sẽn ya Pastɛɛr sẽn vι la y tʋmd
ne Sιιg-Sõngã, yãmb sẽn maanda tara yõodo; la bõe yĩng n kιt
tι yãmb maand-a wã n tar yõod n yιιda. A Pιyɛɛr gʋlsa
bũmb nins sẽn kιt tι pastɛɛrã maand tʋʋmdã
(1 Pιy 5: 2-3). Pastɛɛr pa sɛgd n maan tʋʋmda ne
modgr, wall ligd bι yam tι
paam neba n soog ye. B tog n gesa Wẽnnaam neba yell neer
n tʋm ne nonglem. Pastɛɛr dãmb nins sẽn tʋmd tʋʋmda
ne yãab sẽn yaa kasenga na n paama keoore. A Pιyɛɛr paasa Pastɛɛr
dãmb nins sẽn ya-b sιd rãmba ne kãabgo: «La pe-kɩɩmbã
kãsmã sã n wa, yãmb na reeg naam maanf sẽn ka sãamda.» (v. 4).


Yãmb sẽn ya Pastɛɛr sẽn
vι la y tʋmd ne Sιιg-Sõngã, yãmb pa tog n yĩm tι
yãmb na n wa yalsa a Kiris taoor n kιs kaset yãmb sẽn maan tʋʋmda
to-to. A Poll yeta tõnd: «Bala, yaa tɩlɛ
tɩ tõnd fãa yals Kiris bʋʋd geer taoore, tɩ ned kam fãa
reeg sẽn zems a tʋʋma, a sẽn da maan a yĩngã pʋgẽ,
a sãn ya sõma wall a sãn ya wẽnga.» (2 Ko 5: 10).
Pastɛɛr ning yaa sẽn sιd soaba na n paama keoore (Mat 25: 23);
Pastɛɛr ning sẽn pa maand sιda yell la b na n dogl-a (v.
26).


Gʋlsg sõmyã fãa pʋgẽ, pe-kιιmb
nins sẽn pa get Wẽnnaam neba fãa na n paama bʋʋd kaoobo.
Makre Wẽnnaam goma ne a Zeremi noor n yeele: «Kãab-wẽng be neb nins
zut sẽn sãamd la sãeegd mam piisã!... Bala yãmb sãeega mam piisã. Yãmb
dig-b lame la y pa rilg-b ye. Yãmb pa ges b yell ye L Mam na n kãab-y-la
wẽng wẽng ning y sẽn maana yĩonga.» (Zer 23: 1-2; ges Eze
34: 1-10).


 YALẼ NING TÕND SẼN SƐGD N TALL WẼNNAAM
TƲƲMDÃ YĨNGA


Pasteerendã tʋʋmdã yaa sιιg
pʋgẽ tʋʋmd meng menga. Sẽn na yιlẽ n tõog
n moon sẽn menem-bã la f ges b yell neere, Pastɛɛr sẽn vι
la a tʋmd ne Sιιg-Sõnga sɛgd n zãmsame tι teeg kũun
ning sẽn yit Wẽnnaam nengẽ wã. Pasterenda tʋʋmda
yaa sιιg pʋgẽ zabr sẽn tog n zab ne sιιg
zab teedo (Efɛ 6: 12; 2 Ko 10: 4-5).[84]


La zab te-kãens sʋka zab-teoog a ye
yaa pãng ning yãmb sẽn deeg Sιιg-Sõnga sẽn na n pid yãmba
daare. Sẽn deng ta Zeezi zẽnke B yeela b karen-biisã tι b pa
Zerizalɛm n deeg Sιιg-Sõng pãnga (Tʋm 1: 4-8). B pa tog n sιng
b tʋʋmda tι b pa reeg yĩngr pãnga ye» (Luk 24: 49). B reega
pã-kãng Sιιg-Sõnga waoongã daare «Bãmb fãa
pida ne Sɩɩg-sõngo, la b sɩngame n gom gom-zẽna, sẽn
zems wa Sɩɩg-sõng sẽn kõ-ba.» (Tʋm
2: 4). A wa tẽn-tʋmdba, yãmb pa tõe n pids y karen-saamdla sõma tι
sã n pa Wẽnnaam pãnga n yelg-y ye. A wa bãmba, d sɛgd n bãnga vẽeneg
fasι tι b rãmb nins fãa sẽn deegd a Kiristã reegda Sιιg-Sõng
pidbu, la tι b lebga a Kiris kaset rãmba.[85] 


 







~ Sapιtr 24 soaba ~ 

arisẽ dãmb kẽere
wιda a Zeezi daara yembr B sẽn mi n zĩ
ne b rãmb nins sẽn menema. B yãgemdame «ni-kãnga reegda yel-wẽnã rãmba.»
«A rιta ne-ba!» Sẽn deng tι b yeel woto, a Zeezi sʋk-b lame yaa: «Nin-bʋg n be yãmb
sukã n tar piis koabga, t’a yembr meneme?» A wilg-b-la pe-kιιma sẽn
wa n mik t’a pesg a ye n menema kιbare. Pe-kιιm-sõnga basa piis pis-wɛ
la a wɛ wã weoog pʋgẽ n kẽng n bao sẽn menem-a wã. La a sẽn yã-a,
a na n palg-a-la a bãgdẽ n tall-a n wa a yirã. A sẽn wa n kolg a tẽnga,
a kelma ne a zo-rãmba la a yagsã n yeel-b yaa: «Bɩ y maan sũ-noog ne
maam tɩ mam yãa m pesgã sẽn da menemã!» (Luk 15: 4-6).


Sẽn deng t’a Davιιd yι rĩm ne yιn-yιnda, a ra yaa pe-kιιma, n get a ba wã piis yelle. Piisã gũub pʋgẽ a zãmsame
tι paam nonglem pesg fãa yĩnga. A bãngame tι
yẽ sẽn get a piisã to-to wã Wẽnnaam nonga yẽ la B geta
a yell woto me. A gʋlsa woto: «Zu-soabã yaa mam pe-kɩɩma, mam
kõn kong bũmb ye. Bãmb gãnegda maam yam-maas zĩigẽ. Bãmb
tallda maam n tat ko-bundem zĩigẽ.» (Yιn
23: 1-2).


A Zeezi yeelame tι Bãmb menga yaa pe-kιιma. «Mam
yaa pe-kɩɩm-sõngo. Mam mii mam piisã, la bãmb mii maam. A wa m
Ba sẽn mi maamã, mam me mii m Ba woto, la mam kõta m vɩɩm m
piisã yĩnga.» (Zã 10: 14-15). Ebre sebra gʋlsd boonda a Zeezi tι» pe-kιιm kasenga» (Ebr 13: 20). Bãmb
karen-biisã ya b rãmb nins sẽn yãk yam n na n tũ Bãmba. A Zeezi
yeelame tι yaa Bãmb n so piisã. A wa wagda wã sẽn
zoet n basd piisã katr sã n wa na n sãamba, pe-kιιm meng menga zabdame n dat n fãag piisã. B sɛglame n sɛ tι kõ B vιιma B piisa yĩnga.


Yãmb sẽn yaa Pastɛɛr sẽn
vι la y tʋmd ne Sιιg-Sõngã, yãmb tog n dιka a Zeezi tι B yι mamsgo. Yãmb sɛgd n gũu
Wẽnnaam neba wa a Zeezi menga sẽn da maand-b wa B sẽn wa n be
yĩng pʋgẽ wã. Sapιt kãnga na n
goma Pastɛɛr sẽn vι la a tʋmd
ne Sιιg-Sõng tʋʋmd sẽn yaa tι ges Wẽnnaam piisã neerã.


PE-KΙΙMA SŨURI


Yãmb sẽn sẽn yaa Wẽnnaam
piisa gũudbã, Pastɛɛr nins sẽn vι la b tʋmd ne Sιιg-sõngã tog
n talla ninbãn-zoeere, sιda, la b yaa neb b sẽn
tõe n teege: 


Ninbãn-zoeta


Sẽn kẽed ne Wẽnnaama yellã,
a Ezayi gʋlsa woto: «Bãmb dɩlgda b nebã wa rũm-kɩɩm sẽn
wãbend a rũmsi. Yẽ zãada a pe-bi wã ne a nusi, n mobg bãmb a yãoogẽ,
la a tɛt b ma-rãmbã» (Ezy 40: 11). A wa b Zu-soabã, Pastɛɛr nins
sẽn vι la b tʋmd ne Sιιg-sõnga yaa ninbãn-zoetb hakιιka.
B sιd nonga sẽn be-b wẽn-doogẽ wã la sẽn pa be-b
be wã. A Zeezi wilga B nonglem ne neba. Wẽnnaam sebra yeela a Zeezi wɛɛngẽ
tι: «La a Zezi sẽn yã kʋʋngã, b nimbãaneg yõka
bãmba, bala, b sũyã sãama wʋsgo, la b pãngã fãa sɛɛme. Bãmb
yaa wa piis sẽn ka tar kɩɩm ye.» (Mat 9: 36). Dẽ yãmb tog
n nonga neb nins yãmb sẽn sõmb n tʋm n kõ Wẽnnaam yĩnga.


Maan sιda


Yãmb sẽn yaa Pastɛɛr sẽn
vι la y tʋmd ne Sιιg-Sõngã, yãmb sɛgd n wilgame tι
y yaa sιd soaba. Yãmb sɛgd n sɛglame n sɛ tι bas fãa n
tũ yãmb Zu-soabã (Mat 19: 21; Mar 8: 34-35). A Kiris rιka b neba n
ning yãmb nusẽ wa bũmb sẽn tar yõod sõma. Yãmb tog n basa y
meng bõn-datι wã fãa. La yãmb sɛgd n tʋm n kõo b rãmb nins a
Kiris sẽn kõ tõnd tι d gũ wã yĩng ne sιda. Sẽn
kẽed ne koe-moondba a Poll gʋlsa woto: «La
sẽn paase, bɩ y bãng t’a bee yel-gɛtbã zut tɩ b maan sɩd
bala» (1 Ko 4: 2).


Ned b sẽn tõe n teege


Baasgo sẽn na n yιlẽ n tõog
n gũ piisã ne sιda, yãmb sɛgd n yιι ned b sẽn tõe
n teege. Yãmb pa togd n yι wa wagdr tι yell sã n wa pak bι yãmb
bas piisã n zoe ye (Zã 10: 12-13). Yãmb sɛgd n yalsa kãn-kãe n yι ned
b sẽn tõe n teege. Wẽnnaam sẽn bool yãmba ne neb nins yãmb sẽn
tʋmd n kõtẽ wã sɛgd n tõe n teega yãmb n minin tι sẽn
yaa bũmb ning fãa b tõe n teega yãmb n yals n tõog n maan y sẽn tog
n maan a soabã.


PEKƖƖMA TƲƲMDE


Yãmb sẽn yaa Wẽnnaam pekιιma,
Pastɛɛr sẽn vι la a tʋmd ne Sιιg-Sõng fãa
tara tʋʋm kasens a yiiba zugu: pipi tι ges piisã yelle la a yõgen
wẽn-dooga wa sull sẽn yaa neere. D ges tʋʋma yiibã: 


Tι ges piisã yelle


Pipi, yãmb togd n gesa piisã yelle. Dẽ
yĩnga yãmb sɛgd n maana tʋʋma yoobe wal tʋʋma
yoob n be yãmb zutu: 


1. Tι rιlg piisã. A Zeezi sẽn na n gom ne a Pιyɛɛrã
yιι woto: «[fo nonga maam bι… Gʋʋl mam piisã.» (Zã 21: 17). Wẽnnaam pʋlma Israyɛɛl:
«Mam na n kõo yãmb nanambs sẽn ta m yam tɩ b soog yãmb ne yam
la bãngre» (Zer 3: 15). Woto yãmb tog n dιlga Wẽnnaam
neba. Yãmb togd n zãms-b-la Wẽnnaam goama ne sιda. Bõn-kãens na n sõnga neba tι b bι la b paam pãng tẽeba pʋgẽ. La woto na n kιtame tι wẽn-dooga paam pãng la a
bι a Kiris pʋgẽ (Efɛ 4: 11-16).
Yaa rẽnda yĩng n kιt tι sãmbg kaẽ tι yaa rẽ yĩng
la a Poll sẽn paasd a Timotẽ «Bɩ f moon Wẽnnaam koɛɛgã,
la f nang pãng wakat fãa, naana wall toog pʋgẽ. Wilg nebã b
kongre, la f lenge, la f sagl ne sũ-maasem wʋsgo, la f zãms nebã.» (2
Tɩ 4: 2).


Yãmb menga togd n mooname la y zãms Wẽnnaam goama ne sιda,
la y le sɛgd n talla zãmsg sẽn yaa sõma wakats me. Yãmb togd n bao
wame tι neba fãa paama zãmsgo: koamba, kom-pogda ne kom-kasemsã.[86]



2. Kogl piisã. A Poll sagenda Efɛɛs kasem-dãmba
woto: «Dẽ yĩnga, bɩ y gũus y mens ne piis nins fãa Sɩɩg-sõng
sẽn kõ yãmbã, la bɩ y rɩlg Zu-soabã tẽedbã bãmb sẽn
da ne bãmb mengã zɩɩmã» (Tʋm 20: 28). A keogd-b-la woto: «Mam
miime tɩ mam loogr poore, we-baas sẽn ya wẽns na n kẽe
yãmb sʋkã n sãam piisã. La
neb na n yika yãmb sʋk n zãms nebã sẽn ka sɩda, n belg
karen-biisã tɩ b tũ bãmba. Dẽ yĩnga, bɩ
y gũus!» (v. 29-31).


 Yãmb sɛgd n gũusa y mens ne zãmb no-rɛɛsdba
la zãmb karen-saam-dãmba sẽn baood n zab ne wẽn-dooga. Yãmb sɛgd
n baoome n bãng «rigd-n-yĩids nins sẽn maan wa b yaa piisã» n sɛgb
ne raoodo. Wẽn-dooga zãab wɛɛngẽ sã n yaa tιlae tι y rig-a n yiis
sulla pʋgẽ bι a yι
woto. Yãmb sɛgd n maana a woto ne b rãmb nins sẽn wat ne rãmbga la
welgra wẽn-dooga pʋgẽ wã (Rom 16: 17).


Sẽn paase, yãmb tog n gũu Wẽnnaam neba ne zãmb
zãmsga la zãmb karen-samb dãmba n wilg-b sιda
sore. B ka na n yι «Dẽ,
tõnd kõn leb n yɩ wa kamb sẽn ka yam sẽn sakd kaoreng buud
toor toor wa sobg sẽn dɩkd bũmbu, la nebã belgre, la b sɩlem-wẽngã
b sẽn baood weer tɩ belg nebã ye. La yaa tɩ tõnd sẽn togs sɩd ne
nonglem, tõnd na bɩ ne bũmb fãa ne sẽn ya-a tẽedbã zugã.
Bãmb yaa Kirisã».(Efɛ 4: 14-15).[87]



3. Tι sõng b rãmb nins sẽn paam poglgã. A Zeezi
boola b rãmb nins sẽn paam poglgã ne ninbãn-zoeere (Mat 9: 36; 15: 32-38).
Yãmb sẽn yaa Pastɛɛr sẽn vι
la y tʋmd ne Sιιg-Sõngã yãmb me sɛgd
n maana a woto. Yãmb sɛgd n tẽega y nug ne nonglem b rãmb nins sẽn
ka pãng la sẽn be yãmb wẽn-doogã la y sulla pʋgẽ n namsdẽ
wã. Pog-kõpa ne kιιbsã tog n naaga be (Zak 1:
27). Bãad-rãmba, naong rãmba, la neb nins sẽn be bi-bees roogã, ne sẽn
be-b bũn-datι pʋgẽ fãa naaga be (Mat
25: 38). A Zeezi paasda tõnd raood woto: «Mam yeta yãmb sɩd
tɩ wakat fãa yãmb sẽn maand bõn-kãens ne yembr sẽn ya yao-zʋʋg
nin-kãens sẽn ya mam ba-biisã sʋka, yaa maam la yãmb maanda.»
(v. 40).


Yãmb tog n gesa b rãmb nins sẽn yaa bãad-rãmba, sũ-sãoongo,
leb poorẽ dãmba bι zĩn-dãmb sẽn
tar b rãmba. Dẽ kõ ned fãa a sẽn dat bũmb ninsi. Yãmb tog n
gesa yãmb wẽn-dooga neb nins sẽn yaa bãad-rãmba wall sẽn be
bi-bees roogo. Yãmb sɛgd n dιka weer n sõs
ne-b la y pʋʋs b yĩnga. Yãmb tõe n yãka weer toor zalle n deeg b
rãmb nins sẽn tar zu-loees wall sẽn dat saglgo. Be yãmb tõe n paam
n kelga zu-loeesa sõma, n pʋʋs ne bãmb la y sõng-b tι
b paam b yɛlã tιιm Wẽnnaam gomda pʋgẽ.[88]



4. Paas-y ka-pãens rãmba pãnga. Sulla fãa pʋgẽ
neb n be be n yaa ka-pãens rãmb sιιg pʋgẽ.
Rẽ kιtame tι b kẽnda ne Zu-soabã lengdẽ. Neb kẽer
sẽn pa bι sιιg pʋgẽ wã yĩng wall yɛl
a taab kιtame tι zãagd ne Wẽnnaam. La tõnd ka sɛgd n yĩm
sẽn be-b zu-loees pʋgẽ wã ye. Yãmb togd n paama soay wall bũmbli
sẽn na n paas-b raood la pãnga b kẽnda ne Zu-soaba pʋgẽ.
D sẽn tõe n maan to-to ya d bao tẽed sẽn tar pãng t’a yõk
zood ne-ba, la a paasd-b raoodo. Bũmb a to yaa tι
bãng b sã n sιd pida ne Sιιg-Sõngo.
Sιιga na n lebga b sõngda, b bɛlsda ne b
taeta.[89]


5. Tι
bao sẽn menembã. A Zeezi kιsa kaset tι yẽ waame «tι bao b
rãmb nins sẽn menema» (Luk 19: 10). B yeela B karen-biisã
tι b maan a woto (Mar 16: 15-16; Luk 14: 23). Yãmb sẽn yaa Pastɛɛr
sẽn vι la y tʋmd ne Sιιg-Sõngã yãmb sɛgd n dιka
Zu-soaba mamsgo. Yãmb togd n moona sẽn menem-ba koɛɛga la y kιt
tι yãmb neba me maan woto. Sẽn paase yãmb sɛgd n yõgna y wẽn-doogã
sẽn kẽed ne koe-moonega, wẽn-dota viglgu, la misõ wã tʋʋmd
ne Sιιg-Sõng pãnga.


Tι maan bõn-kõngo,
yãmb tog n mooname la y zãms tι nebã tara ratem tι bãng a Kiris tι yι b fãagda. La wakat fãa yãmb tog n tẽega bõn-kãnga. Wẽnnaam
neba sẽn tog n maan yaa tι tẽeg
koe-nooga n kõ sẽn menem-bã. Yãmb tog n paama yam yãkr la na-kẽndr
sẽn na yιlẽ n nek neba yam la y kõ-b tʋʋm-teed
tι b tõog n kιs kasetã.
Ned n yeel woto «Pastɛɛr sẽn tõe n maan to-to ta neba yι
kaset kιtb ya a tι yẽ menga yι kaset kιta.» Neba sã n
yã tι bãmb kaorensaamba talda neb n wat a Kiris pʋgẽ tι b
wat wẽn-doogẽ,bãmb menga na n talla ratem tι maan wa yẽ.[90]


6. Tι rems sẽn bʋdg-bã tι
b wa so-sõnga zugu. Tõog tι rũng maan wa
yãmb sẽn data yaa bũmb sẽn tar yõod rũmsa zãab pʋgẽ.
Tι tall sẽn menem-bã n wa b zagsẽ wã yaa bũmb sẽn gʋls
Wẽnnaam sebra pʋgẽ. Neb sẽn pa wʋmd gomd sã n maan
yel-wẽnde, b sɛgd n keog-b lame. B sã n kos-sugri yaa ba-bi raog bι
ba-bι poak n lebg n paam todeng a Kiris pʋgẽ. B sã n pa sak n
kos-sugri b sɛgd n kõ-b-la sιbgre (Mat 18: 15-17). Bõn-kãng na n tõogame
tι bũmb a yiib yι. A na n tõogame tι leb poorẽ soaba
yiki, la a na n yιι keoogr neb a taaba yĩng wẽn-dooga pʋgẽ.


D tẽeg tι mao tι remsgã zĩndã
yaa fãagra yĩnga. Yãmb tog n maan-a-la ne sik-n-meng la nonglem. A Poll
gʋlsa woto: «M ba-biisi, yãmb sãn wa n mik tɩ ned n beege, bɩ
yãmb sẽn sakd Sɩɩg-sõngã sagl yẽnda ne sũ-maasem t’a
yɩ tɩrga. La bɩ fo me gũus f meng n da wa
paam makr ye.» (Gal 6: 1).


Lugl sull sẽn maand neere


Yãmb sẽn yaa Pastɛɛr sẽn
vι la y tʋmd ne Sιιg-sõngã, yãmb tog n gesa nebã yell wa d
sẽn da togs tι loogã, la y sɛgd n yika wẽn-doogã ratem tι
yι wa yãmb sẽn maanda. Yãmb sɛgd n modgame n kιt tι yãmb
wẽn-doogã yι sull sẽn yaa maan neer sιd sιda zĩiga.
Tι yι sull sẽn maand neer rat n yeelame tι wẽn-doogã
neba fãa sũyã pida ne nin-bãan-zoeer b rãmb nins sẽn namsda yĩnga.
B sẽn pid ne Wẽnnaam nongelma yĩng kιtame tι b nuga
tẽegdẽ n sõngd sẽn baodb sõngra. B sã n yã ba-bi raog bι
ba-bι poak sẽn paam poglgo, tao-tao bala b maanda ninbãan-zoeer tʋʋmde.
A Zeezi sẽn sɛg neda wãooda sẽn tarã B maana woto. Rao wã
yeela a Zeezi ya: «Yãmb sã n data, yãmb tõe n maaga maam tɩ m yɩ yɩlemde.» Wẽnnaam sebra yeela tõnd tι: «Yẽ ninbãaneg yõka a Zezi tɩ b tẽeg b nug n tik-a n yeele: «Mam
datame. Bɩ f paam f meng
n yɩ yɩlemde.» (Mar 1: 40-42).


Bũmb ning sẽn toẽ n kιt
tι sullã yι maan-neer yaa tι ges sullã sã n pida ne Sιιg-Sõng
la tι Sιιgã sã n tʋmda b vιιma pʋgẽ.
Nonglma n yaa Sιιgã bila (Gal 5: 22). Wẽnnaam sebra yetame tι:
«La tẽeb pidsg gũudum ka belgd ye, bala, Sɩɩg-sõng
ning b sẽn kõ tõndã pita tõnd sũyã ne Wẽnnaam nonglem» (Rom 5: 5). Neba sã n get tι pastɛɛra beoog ne a
daar fãa vιιma yaa ninbãn-zoeere, bãmb me na n lebga ninbãn-zoetba.


Sẽn yaa Sιιg-Sõng n taet yãmbã,
yãmb me tog n taya wẽn-dooga ne ninbãan-zoeer na-kẽndre. Rιιbã,
gãaga zĩiga la tʋʋm a taab tõe n naaga be.[91] 


TƲƲMD NING SẼN BE PEKΙΙMA ZUGU


 A wa sẽn da togs tι looga, Pastɛɛr
dãmb sẽn vι la b tʋmd ne Sιιga tog n gelga b mens wa
a Kiris rooga gũudb wall loag zãadba. B ka tog n toll n yĩm tι wẽn-dooga
pa bãmb n so ye. Ya a Zeezi n so-a. Bãmb sẽn yaa wẽn-dooga gũudbã,
b yaa taoor dãmba. B tog n maana b tʋʋmda ne sιda, bala daar n
wat t’a Kiris sã n lebg n wa b na n kolg n togsa b sẽn zã paonga to-to
(Luk 12: 42-43; 1 Ko 4: 2).


Pastɛɛr dãmb nins sẽn get b
mens yel bal n pa gelgd piisã na n paama sιbgr bala b bʋʋda
kaoob na n yιι toogo. 


Kãab-kʋdgã ne Kãab-Paalga pʋgẽ
Wẽnnaam sebra kaooda Pastɛɛr kãens bʋʋdo. Makre a
Ezekιyɛl togsa bãngr goam pe-kιιmb nins sẽn get-b
mens yell n basd piisã wɛɛngẽ: «Yãmb
ka paas ka-pãng rãmbã pãng ye, la yãmb ka tɩp bãad-dãmbã wall y loe b
poglgã ye. Yãmb ka bao piis nins sẽn lakã wall y gẽes sẽn
menem-bã ye. Yãmb soo bãmb ne pãng la pʋ-toogo.»
(Eze. 34: 4). La Wẽnnaam tũnuga ne no-rɛɛsa noor n yeele: «la m kisa yãmba. Mam na n deega m piisã yãmb nengẽ, m ka na n
le bas tɩ y gʋʋl bãmb n sõng y mens bal ye. Mam na n fãaga m
pe-bi wã y noorẽ, tɩ y ra le wãb bãmb ye.»
(v. 10). Wakat a to Wẽnnaam kõo Israyɛl pe-kιιmba noor: «Yaa yãmb n kɩt tɩ m nebã sãeeg n looge. Yãmb ka ges b
yell ye. La masã, mam na n gesa yãmb yell y tʋʋm-wẽnsã
yĩnga.» (Zer 23: 2).


Kãab-Paalga pʋgẽ, a Zak
keoogdame n yet woto: «M ba-biisi, bɩ yãmb wʋsg
ra bao tɩ yɩ karen-saam-dãmb ye. Bala, yãmb miime tɩ tõnd bʋʋd
na n yɩɩ toog n yɩɩda.» (Zak 3: 1). Zãmb no-rɛɛsdba
la belgr karen-saamb dãmba wɛɛngẽ a Pιyɛɛr gʋlsa
woto: «woto me, belgr karen-saam-dãmb na n zĩnda
yãmb sʋka, n zãms nebã zãmsg sẽn na n sãam bãmba. Bãmb na n kɩɩsa
Zu-soabã sẽn dag n da bãmbã n sãam b mens tao-tao.» (2 Pιy 2: 1).


Wẽnnaam na n bʋʋ Pastɛɛr
dãmb nins sẽn pa maand b tʋʋmda sõma wã, la B na n kewa b rãmb
nins sẽn get piisa yell sõma wã. A Zeezi yeelame: «Dẽ, ãnda n ya tʋm-tʋmd sẽn tũud sɩda,
la sẽn tar yam, t’a Zu-soabã kõ-a noor t’a ges a zakã yelle, n moeneg a
zakã wa sẽn zemse? Bark
bee tʋm-tʋmd-kãng zugu, a zu-soabã sẽn na n wa n mik t’a maanda
woto. Mam yeta
yãmb sɩd tɩ yẽ na kõ-a noor t’a yɩ a zakã fãa yel-gɛta.» (Mat 24: 45).


A Pιyɛɛr gʋlsa wẽn-dooga
kasem-dãmba n keoog-b n yet tι: «Bɩ y rɩlg Wẽnnaam piisã sẽn
be yãmb nusẽ wã. Ka modgr yĩng ye, la yaa ne yam-leoog sẽn
zems Wẽnnaam yam. Ka ligd ye, la yaa nonglem yĩnga. Ka tɩ
soog bãmb ne pãng ye, yaa tɩ yɩ mamsg bãmb yĩnga.» (1 Pιy 5:
2-3). A paasb na raood n yeele: «La pe-kɩɩmbã kãsmã sã n wa, yãmb na
reeg naam maanf sẽn ka sãamda» (v. 4).


____________________


Tι tʋm
n kõ a Kiris yaa zu-noogo la tʋʋm toogo. Pastɛɛr dãmb nins
fãa sẽn tʋmd b tʋʋmda ne sιda tõe n yeelame tι
wakat sẽn wate b na n paama sũ-noogo. Daar a ye b na n wʋma b
Zu-soaba koɛɛg sẽn yeta: «Yaa neere, tʋm-tʋmd-sõng
sẽn maand sɩda. Fo maana sɩd ne bũmb bilfu. Mam na n kõo
foom tɩ f soog bũmb wʋsgo. Bɩ f paam pʋɩɩr
ne f zu-soabã sũ-noogo.»
(Mat 25: 21).

Tι Paas yĩnga pãnga

oe-moon-kaseng a ye
n moon koɛɛg Afrik sãntralle. Neb tus-kẽema n wa koe-moonega zĩigẽ,
la b reega a Zeezi wa b fãagda. Neba maana sũ-noog galo-tẽng ning
koe-moonega sẽn zĩnda.


Yʋʋm a tãab loogr poore b pogame
n vaees n na n gese. Vaeegã pʋgẽ b mikame tι neb tus kẽema
sẽn sak n kos sugrã sʋka yaa neb bilf bal n wat wẽn-dotẽ
wã. Sẽn deng vaeesgã wẽn-doog taoor soaba ye n yeel woto: «mam sũura
sãama ne vaeesga sẽn wilg bũmb ningã. Mam bãnga m sũurã pʋgẽ
tι Afirik wẽn-dooga sɛgd n lebg n gesa a Zeezi sẽn da zãmsd
to-to wã. Afirik wẽn-doog sẽn vι la a tʋmd ne Sιιg-Sõng
tog n bãngame tι koe-nooga mooneg pʋgẽ zãms tι yι
karen-biigã me naaga be.»


Afirik wẽn-doog sẽn tʋmd
ne Sιιg-Sõng a koe-moonegã pʋgẽ wã maana tʋʋm-bɛda.
Masã b tog n bãng-a-la a zãmsgã sug-kot paalsa yĩng tι lebgd a Zeezi
karen-biisã. Koe-moonega ne zãmsga tũuda taaba. Pastɛɛr sẽn
vι la a tʋmd ne Sιιg-Sõng tog n gesa wẽn-doogã bιʋʋng
yelle la a tog n yãka yam tι paas b yĩnga pãnga. Sapιt kãnga pʋgẽ
yãmb sẽn yaa Pastɛɛr sẽn vι la y tʋmd ne Sιιg-Sõngã
y tõe n paasa a Kiris yĩnga sẽn yaa tẽedba pãnga.


PASTƐƐR SẼN TƲMD NE SƖƖG-SÕNG
TƲƲMDE


Pastɛɛr sẽn taet wẽn-doog
ning fãa yẽ pipi tʋʋmd yaa tι paas
la keng neba raoodo. Pastɛɛr sẽn tʋmd ne Sιιg-Sõng tog baoome tι loog n bas wẽn-doog
ning yẽ sẽn taeta ne pãng kaseng n yιιd yẽ sẽn wa n mik a to-to wã. Ya ne karem-biisã zãmsga
la Pastɛɛr tõe n tu n tõog n maan bõn-kãnga. Tʋmd kãnga n ya tʋʋm-kaseng
ning a Zeezi sẽn bas ne b karen-biisa sũ-yãagã yaa: «Bɩ
y kẽng n maan nebã buud fãa tɩ b yɩ mam karen-biisi, n lis bãmb
ne Ba la Biiga, la Sɩɩg-sõngʋ yʋʋre,» (Mat 28: 19). B
yeel-b lame tι b maan neb a taabã bũmb ning Bãmb
sẽn maan ne bãmbã. Bãmb me sɛgd n kenga b mens n dιk b weera la b pãngã n lugl sull sẽn na n sιιs dũni wã. A Poll kẽnga taoor ne a Zeezi na-kẽnd kãnga.
Yaa rẽ t’a yeel a biig a Tιmote woto: «La bũmb ning mam
sẽn da zãms foom kaset-dãmb wʋsg sʋkã, bɩ f zãms bãmb neb
nins sẽn tũud sɩda la sẽn tõe n zãms neb a taab me.» (2 Tɩ
2: 2).


Paas Wẽn-dooga pãnga


A Poll dιka tõog ning a Zeezi sẽn
kõ sẽn yaa maan neba tι yι bãmb karen-biisã ne a sũur fãa.
A tʋʋmda fãa pʋι-sʋka a rιka weer tι paas wẽn-dot
nins fãa yẽ sẽn yẽbga pãnga. Yaa rẽ t’a yãk Pastɛɛr
dãmb wẽn-dota pʋsẽ (Tʋm 14: 23), a lebg n tι gesa wẽn-dot
nins fãa yẽ sẽn yẽbgã (15: 41) la a gʋls-b sɛb n
wilg-b tι b kẽn Zu-soaba soay zugu. A Poll le kιsa kaset tι
Zu-soaba kõo yẽ noor t’a paas wẽn-dota pãnga (2 Ko 10: 8; 13: 10). Yãmb
sẽn yaa Pastɛɛr sẽn vι la y tʋmd ne Sιιg-Sõngã
yãmb tog n gesa y tʋʋmda me woto. Yãmb tog n gelga y meng wa soab
ning sẽn sɛgd n maan neba fãa tι b yι karen-biis wẽn-doog
ning a Kiris sẽn kõ yãmba pʋgẽ.


A Poll sẽn gʋls Efɛɛs
tẽedbã a yeelame tι Kiris kõo Pastɛɛr dãmba (ne kũun
a naasã sẽn be Wẽnnaam tʋʋmdã pʋgẽ wã) n na
paas a Kiris yĩnga sẽn yaa wẽn-dooga pãnga (Efɛ 4: 11-16).
Zĩ-kãnga tẽn-tʋmd a Poll wilgdame tι Wẽnnaam tʋʋm
kãensã pipi tʋʋmda yaa tι «Wẽnnaam
nebã bɩɩb yĩnga, la Wẽnnaam tʋʋmdã yĩnga,
la Kiris yĩngã sõngr yĩnga,» (v. 12). B tog n
tʋmame «tɩ tõnd bɩ zãng n zems wa Kiris
sẽn zems zãngã.» (v. 12- 13). Dẽ a Poll kẽnga
taoor n na n bilg tι wẽn-doogã «bιʋʋng n tongd yĩngã wilã fãa ne taab tɩ b yɩ neer n lebg
bũmb a yembre. La will fãa sãn maand a tʋʋmd sõma, a sõngda
yĩngã fãa tɩ bɩ» (v. 15).


Wẽn-doog fãa sãn dat n paam laafι
tũuda n zãmsg ning karen-biisã sẽn na n deega. Wẽn-dooga taoor
dãmb sã n pa tõog tι b yι karen-biisi b koe-moonega ne Wẽn-dota
yẽbgr ya zaalems.


Gom-biisa võor wʋmbo


Sẽn na n yιlẽ n tõog n bãng
karen-biisa zãmsg sẽn tog n kẽn to-to; yaa sõma tι gom-biis kẽer
paam bilgri. D ges gom-bi kãensã sʋka gom-biis a tãabo: 


1. Karen-biiga. Karen-biig yaa zãmsd sẽn yãk yam ne-a sũur fãa. Yaa
soab ning sẽn zĩ sιι n kelgd Karen-saamba. A wa zãmsda,
karen-biig zãmsda a tʋʋmda ne soab sẽn mi tʋʋmda sõma.
A Kiris karen-biiga yaa soab ning sẽn dιk a vιιma n kõ a
Zeezi-Kiris n tũud-B daar fãa n zãmsd la a kẽngd taoor ne tʋʋmdã.


2. Karen-biilma.
Karen-biilma yaa tι lebg wa a Zeezi. A sιngda wakat ning ned sẽn
na n dιk a vιιma n kõ a Kiris n na n kẽng taoor hal tι
tãag a kũum. Gom-bil ning sẽn yaa karen-biiga yaa koe-zu kaseng Kãab-paalga
pʋgẽ. Gom-bil sẽn yaa Kiris-tẽedã n yãt-a-la naoor a tãab
tʋʋma sebra pʋgẽ la gom-bil ning sẽn yaa tẽeda
bee koe-noodã sɛb la Tʋʋma sebrã pʋg naoor pistã la a nu,
la gom-bil ning sẽn yaa karen-biigã bee koe-noodã sebr pʋgẽ sẽn
ta naoor kobessi la pis-nii la a wae, la Tʋʋma sebrã pʋgẽ
yaa naoor piig la a tãabo.


Karen-biilma yaa tι paam yam yãkr kaseng ne a Kiris la B tʋʋmdã. A Zeezi
keoogda neb nins sẽn da pogd-bã n yet woto: «La ned ning fãa sẽn
ka rɩkd a da-pɩk n tũ maam, a ka tõe n yɩ mam karen-biig
ye.» (Luk 14: 27). B yeel-b lame tι b tog n deng n
gelgame n yaool n tõog n yι Bãmb karen-biisi. B
yeelame tι b gũus b mense: «Woto
yĩng me, yãmb ned ning fãa sẽn ka basd a sẽn tar fãa, a ka tõe
n yɩ mam karen-biig ye.» (v. 33).


3. Karen-biis maanda. Soab ning sẽn maand tι neb a
taab lebgd karen-biis ya a soab ning sẽn yãk yam t’a na n saka a Kiris tõodã
«n maan neba buud fãa tι yι bãmb karen-biisi» (Mat 28: 19). Pag wall dao sẽn ya a
Zeezi-Kiris karen-biig sẽn bι n yãk yam t’a
na n tũu a Zu-soaba neere la a kιt tι neb a taaba me maan a woto. Pastɛɛr sẽn vι la a tʋmd ne Sιιg-Sõng miime
tι yẽ tʋʋmda pa kιt tι neba kos sugr bal ye. Tʋʋmdã
yaa tι maan tẽedba la karen-biis yam-yãkr ne
a Kiris sẽn pid zãnga.


BŨMB NINS SEN TOE N PAAS WEN-DOOGA PÃNGA


A Kiris pa tol n dat tι Wẽnnaam
soolma tʋʋmda yι ned a ye bal n na n maan-a ye. B kõo tʋʋm
a nu wã wẽn-doogã tι b tõe n kιt tι neba yι tẽedb
sẽn yaa sõma b daar fãa vιιma la soolma tʋʋmd yĩnga.
Tẽn-tʋmdba, no-rɛɛsdba, keo-moondba, Pastɛɛr dãmba,
la zãmsdba yãaba yaa tι maan tẽedb sẽn yaa sιιs
baoodba. La zãmsdb tι b ges taab yelle n tõog n bι n lebg a Kiris tẽn-tʋmdb
sẽn tar pãnga (Efɛɛs 4: 11-16).


Dẽ yãmb sẽn yaa Pastɛɛr
sẽn vι la y tʋmd ne Sιιg-Sõngã y tog n maoome t’a
Kiris karen-biig fãa b sẽn bool modg tι Wẽnnaam soolem yalg dũni
zug ka. Yaa neb bilf la b bool tι b yι tẽn-tʋmdba la b
boola neba fãa tι b kẽes b toog misõ wã tʋʋmd pʋgẽ.
Yaa neb bilf la b bool tι b yι no-rɛɛsdba la b boola neba fãa
tι zab n sõng sẽn yaa tιrg la sõma. Yaa neb bilf la b bool tι
b yι koe-moondba, la b boola neba fãa tι b pʋι b tẽeba
ne neb a taabã. Yaa neb bilf la b bool tι b yι karen-saam dãmba, la b
boola neba fãa tι b zãms neb a taabã b sẽn na n maan to-to n tʋm
n kõ Kiris. Yaa neb bilf la b bool tι b yι Pastɛɛr dãmba,
la b boola neba fãa tι b ges piisa yell ne nonglem. Yãmb sẽn yaa
pastɛɛrã y tʋʋmda yaa tι zãms bõn-kãens Wẽnnaam
neba la y maan tʋʋmd na-kẽndr sẽn yaa sõma sẽn na n
zãms karen-biisa wẽn-dooga pʋgẽ.


 D ges na-kẽnda a yoob yãmb sẽn
tõe n tall n paas yãmb wẽn-dooga pãnga: 


 N lebg n maneg Karen-biilma


Pipi, yãmb tõe paasa wẽn-dooga pãnga
y sã wa ne na-kẽnd sõmse, rat n yeelame tι tʋm tι nebã yι
a Kiris karen-biis meng menga. Ne yãmb meng vιιma yalẽ y tõe n
wilga karen-biig sιd sιda sẽn ya to-to. Wẽn-doog neb sã n
yã b karen-saamba sẽn vι vι-sõng pʋgẽ, b na n paama
raood tι vιιmd wa yẽ. Bãmb me na n baoodame n dat n lebg a
Kiris karen-biiga. Dẽ wẽn-dooga na n paama pãng la a yidgi, la Wẽnnaam
soolma na n kẽnga taoore. Na-kẽnd kãnga tara yõod wʋsg wẽndo-paal
sẽn yẽbgd zĩig ninga bι b sẽn na n pa moone. Tẽed
paalsa pa mi tι vιιmd a Kiris yĩngã rat n yeelame tι
bõe. Mamsg ning b sẽn ne sẽn kẽed ne tẽeba vιιma yaa pastɛɛrã ne a zaka rãmb bala. A wa a Polle yãmb tog
n sɛglame n sɛ tι yeel neba: «Bɩ
yãmb yɩ mam togs-n-taas wa mam me sẽn ya Kiris togs-n-taagã. Sẽn
zems maaneg Wẽnnaam waoogr wakate» (1 Ko 11: 1).


Koe-mooneg ne zãmsgo


Yiib-soaba, yãmb tõe paasa neba raood ne koe-mooneg la zãmsg
sẽn tik Wẽnnaam gomdã bala. Tι moon Wẽnnaam
gomda ne ratem yaa tι sɛgl n moon koe-moones
sẽn tar yãab sẽn yaa vẽeneg yãmb zugẽ wã. Dẽ sẽn
deng bũmb fãa, yãmb tog n yãka pʋʋsg la Wẽnnaam gomda
kaorengo zĩig ning Sιιg-Sõng sẽn n
taet wẽn-dooga n dat n keng zĩig ninga. Yãmb sẽn wat n gũud
pʋʋsga pʋgẽ wã, Sιιg-Sõng
na n goma ne yãmb sũurã n yeele: «ad sorã, kẽn ka» (Ezy 30: 21).[92]



Yãmb sã n bãng Wẽnnaam sẽn dat tι yãmb kẽng zĩig ning ne wẽn-dooga, yãmb
tog n sιngame tι sɛgl
la y maan koe-moones sẽn na n tõog n tae wẽn-dooga n tees sor ning
Zu-soaba sẽn data. La wakat kãnga yãmb togd bãnga «Wẽnnaam daabã»
la Wẽnnaam goama sã n zãmsda wẽn-dooga pʋgẽ» (Tʋm 20:
27). Yel-mansem kãng na n bιιsa wen-doogã. La
Wẽnnaam neba na n bãnga Wẽnnaam goama la b raabã b vιιma yĩnga.[93]



Sẽn paase, wakat fãa yãmb zãmsga ne y koe-moonega sɛgd
n goma Wẽnnaam tʋʋmda yelle, la a bee ne wẽn-dooga t’a
naag a meng tʋʋmda pʋgẽ. Wẽnnaam tʋʋmdã b
boond-a lame tι misõ Dei sẽn yaa Wẽnnaam
yam-yãkr tι bool buudã fãa, buud goam fãa la dũni
wã fãa (Vẽn 5: 9; 7: 9). A Zeezi tʋm-kasenga pʋgẽ B wilga
wẽn-dooga sẽn tog n maan bũmb ninga (Mat 28: 18-20; Mar 16: 15-18;
Luk 24: 46-49; Zã 20: 21-22; Tʋm 1: 8).


Tι kõ neba pãnga


Tãab soaba, yãmb tõe n paasa a Kiris rooga pãnga yãmb sã n
mi tι kõ wẽn-doogã neb noor tι b tʋme. yidg-kãng tʋʋmdã
yĩnga yaa Sιιg pʋgẽ la tagsga pʋgẽ: 


Sιιg pʋgẽ
pãn-paasgo. Yãmb tog n maana y sẽn tõe tɛk fãa tι ned sẽn
be wẽn-dooga pʋgẽ tõog n deeg Sιιg-Sõngo pãnga. Yaa
yaoolem tõog a Zeezi sẽn kõ wẽn-doogã. Sẽn deng tι B rʋ
saasẽ B kõo karen-biisã tõog kãnga: «Bɩ y ra yi Zerizalɛm ye, bɩ
y yaas n gũ bũmb ning m Ba sẽn dag n kãabã. Yaa bũmb ning
mam sẽn da togs yãmbã.» (Tʋm 1: 4-5). A Zeezi kãaba b karen-biisã bũn-lingdga:
«La Sɩɩg-sõng sãn wa yãmb zutu, yãmb na reeg pãnga. La yãmb na
n yɩɩ mam kaset-dãmb Zerizalɛm, ne Zude la Samari ne dũniyã
tɛk fãa.» (v. 8). Karen-biisa saka a Zeezi noorã, la a Zeezi pidsa B kãabgã.
Wẽnnaam sebra wilgda tõnd woto,


«Pãntekot
daar sẽn ta, bãmb fãa bee zĩig a yembre. La vugr bala, bʋrg sẽn wẽnd
sob-kãseng yii arzãn n wa n pid roog ning bãmb sẽn be wã. La bãmb yãa zɛlma
sẽn wẽnd bug-witim sẽn welg taab n zĩnd ned kam fãa
zugu. Bãmb fãa pida ne Sɩɩg-sõngo, la b sɩngame
n gom gom-zẽna, sẽn zems wa Sɩɩg-sõng sẽn kõ-ba.» (Tʋm
2: 1-4)


Wẽnnaam no-kãng yaa kʋlen-biig
koe-moonega la misõ sẽn tar pãng wẽn-dooga pʋgẽ. Wakat
wakate yãmb tog n mooname la y pʋʋs koe zu-kãnga zug ne yãmb neba tι b tõe n pid ne Sιιg-Sõngo.[94] La yãmb le tog n zãms-b lame tι b vιιmd la b
kẽn ne Sιιga pãnga. La y tog n paas-b-la raood tι b bao Sιιga
bila, la b puk Sιιga biis b vιιma la b tʋʋmda pʋgẽ
(Gal 5: 22-23; 1 Ko 12: 8-10).[95] 


Raood paasgo. Yãmb sẽn yaa pastɛɛrã y
togd n maana y sẽn tõe tɛka n bãng yãmb wẽn-dooga neb sã n sɛgla
b tagsga pʋgẽ n sɛ tʋʋmda yĩnga. Neba sã n mi tι
kʋleng n pak tι b tõe n naag wẽn-dooga tʋʋmd pʋgẽ
b paamda pãng b tagsga pʋgẽ. B kιsa sιd tι b tõe tõoga
tʋʋmd ning bãmb sẽn yãk yam n na n maana pʋgẽ. Yãmb
sẽn ya Pastɛɛr sẽn vι la y tʋmd ne Sιιg-Sõnga
yaa yãmb n tog sõng neba tι b tõe n kιs b mens sιda.


Yãmb sã n maan woto, y wẽn-dooga neb na n paama raood
tι kõ b mens tʋʋmda yĩnga. La yãmb sã n ka maan woto b pa
na n kõ b meng tʋʋmda yĩng ye. Y tog n wilgame
tι weer n be tʋʋmda pʋgẽ ned fãa yĩnga. Yãmb
togd n ninga neba sũy pʋsẽ tι b tõe n tʋm n kõ a
Kiris.


Tʋm-tʋmdba yõgnego


Neba sã n paam noor n sɛ, d sɛgd
n yõgen-b-la tʋʋmda yĩnga. Yaa na-kẽndr a naasẽ soab
d sẽn tõe n paas wẽn-dooga pãnga. Tẽn-tʋmdba yõgenega pʋgẽ
tʋʋm-kãensa n togd n tʋme: 


Tι bãng
yãmb bõn-datι wã. Neba yõgneg pʋgẽ yãmb togd n deng bãnga yãmb sẽn
na n yõgen-b n maan bũmb ninga. Wẽn-dooga rat n paka tʋʋm-paal
koamba yĩnga, n yẽbg wẽndo-paalga, n maneg wẽn-dooga tʋʋm
tι kẽng taoor wall y maan tʋʋmd a
to? Sẽn deng tι yãmb yõgen nebã yãmb tog n bãnga
yãmb sẽn dat n maan bũmb ninga.


Maan soay tʋʋm yĩnga. Yãmb sɛgd n bãnga tʋʋm noe nins sẽn tõe n pak
tʋʋm paalla yĩnga. Yãmb tog n gʋlsa tʋʋm nins tẽn-tʋmd
fãa sẽn sɛgd n maane. Tʋʋm-noora yãkr pʋgẽ y sɛgd
n naaga bãngr ning tẽn-tʋmda sẽn tog n paama.


Pʋʋsgo. Na-kẽndra fãa pʋgẽ, yãmb sɛgd n pʋʋsa
Zu-soabã tigsgã yĩng n kos tι B nek tigsdbã
(Luk 10: 2).


Yãab pʋιιbo. Wakat sã n ta, yãmb tog n pʋιya
y yãaba ne wẽn-dooga. Yãmb sɛgd n wilga neba tʋm-paalã n bilg a
sẽn na n yι bark to-to wẽn-dooga yĩnga.


Tẽn-tʋmdba rιkre. Yãmb tog n kosa neb sẽn tõe n kõ b mens ne yamleoogo. Yãmb
tog n togs-b-la tʋʋmda sẽn dat bũmb ninsi. Yãmb tõe n dat
n yãka neb toor zalle tι ne yãmba b tõe n maana tʋʋmda sõma n
boos-b tι b pʋʋs n kõ b mens ne yamleoog tʋʋmda yĩnga.
Yãmb sɛgd n gesame tι neda kũuna ne tʋʋmdã tũ
taaba.


Zãmsgo. Yãmb
tog n maana zãmsg wakat wakat neb nins sẽn kõ b mens ne yamleoog tʋʋmda
yĩnga yĩnga.


Ning ned fãa a zĩigẽ. Yãmb sã n yãk tẽn-tʋmdba la y zãms-b sõma n sɛ y sɛgd
n ninga ned fãa a tʋʋmd zĩigẽ. Yãmb pa sɛgd n zãag ne
tẽn-tʋmd paalsa ye, ges-y b sẽn kẽnd to-to la y paas-b
raood tʋʋmda pʋgẽ. Wẽn-dooga tog n kõo tẽn-tʋmdba
tʋʋm-teed nins fãa b sẽn togd n paam n tõog n maan tʋʋmda
neere.


Zãmsg tʋʋmda yĩnga


A wa mam sẽn da yeelã, yãmb sã n yõgen
neba tʋʋmda yĩnga, yãmb sɛgd n sɛgl n sɛɛme
tι kõ-b rãmb nins sẽn kõ b mens ne yamleoogã zãmsgo. Neba sã n mi tι
b na n paama zãmsgo b kõta b mens ne yamleoog tʋʋmda yĩnga. Zãmsga
na n paasa b tõogra pãnga. Zãms-kãng tõe n yιι wa semineɛr wall
ned sẽn zãmsd tʋʋmd zãmsgo. Zãmsga tog n leoka bõe yĩng la
yaa wãn tι d sɛgd n maan tʋʋmde. Tẽn-tʋmd paalsa
togd n zãmsame tι bãng bũmb ning yĩng tʋʋmda sẽn
maandã, la a sẽn dat tι bũmb ning yι. Zãms-y-b tι b
maan tʋʋmda sõma. Pastɛɛr tõe n dat n paka lekol tʋʋmda
yĩng wẽn-dooga pʋgẽ.[96] 


Kogl neb sẽn pukd b pʋlengo


Yaoolem na-kẽndr sẽn tõe n paas
wẽn-dooga pãng yaa tι bãng la zã sõma b rãmb nins sẽn wẽnd
wa b tõe n maanega yellã. Yãmb togd n gesa neb nins sẽn kõ b meng n kẽng
taoor toor zall Wẽnnaam tʋʋmda yĩnga. Yãmb tõe n yãa Wẽnnaam
nug nin-kãensa zutu. Bõn-kãng sã n tõog n yι a wa Zeezi sẽn da ya b
karen-biisa sagendã yãmb tõe n yιι sagend bãmb yĩnga. Yãmb na n
dιka weer ne nin-kãensã, n pʋʋsd b yĩng la y boond-b tι
b wat n naagd yãmb tʋʋmda pʋgẽ wakat wakate.


Neb kẽer yeelame t’a Zeezi
karen-biilma na-kẽndra pʋgẽ bũmb a tãab n be be: pipi, a
Zeezi ra tʋmd n kõta neba tι b karen-biisa getẽ. Wakat kẽere
B boond-b-la kɛɛng n bilg-b yẽ sẽn maana la bũmb
ning sẽn kιt tι B maana. Yiib n soaba, karen-biisa maana tʋʋmda
a Zeezi nifẽ. La B gelga b tʋʋmda n ges. Baasgo, a Zeezi tʋma
karen-biisã tι b tʋm n kõ b mens la b zãms neb a taabã wa Bãmb sẽn
da zãms bãmbã. B kãabame tι B na n tʋma Sιιg-Sõng tι
yelg-b ne pãng tι b tõog n maan tʋʋmdã.


Neb nins yãmb sẽn get-b yella sʋk
tõe n paama booll tʋʋmda pʋgẽ. Sã n wa yaa woto, yãmb tog
n dιlga boollã. La yãmb tog n taya a soab hal t’a boollã wa pid wall vẽnege.



____________________


Wẽnnaam
sebrã zãmsda tõnd tι «La will fãa sã n maand a tʋʋmd sõma, a sõngda
yĩngã fãa tɩ bɩ, la a sõngda a meng ne nonglem.» (Efɛ 4: 16). Pastɛɛr sẽn tʋmd ne Sιιg-Sõng
sã n dat n paas wẽn-doog pãnga ya a sẽn na n ning karen-biilma zãmsg
a na-kẽndr zugu bala a yãabã yaa tι tek tẽedbã tι lebg
karen-biisi tι karen-biisa yι koe-nooga tẽn-tʋmdb sẽn
tar pãnga. 


 







~ Sapɩtr 26 soaba ~ 

ẽn-doogã ned
a ye sẽn tar yam-yãkr tι kao a yi-kãadem yʋʋm wʋsg wõrb
poore. Bi-biig sũur sẽn sãam a pag sẽn maan kaalem n bas-a.
Bi-pugl sẽn tar biig n yaool na n ka kẽ kãadem logtoɛɛmb
sẽn vaees n togs-a tι kãnsɛɛr bãag n be a yĩnga pʋgẽ.
Roagdb sẽn makd n baood b sẽn na n maam to-to n tõog n kogl b
bi-pok sẽn wɛgme. Yaa yɛll a woto sẽn yaa wʋsg la wẽn-doogã
sẽn kẽnd ne Sιιg-Sõngã sẽn be Afirikã tẽedbã
sɛgda. Sẽn le paase yaa zabr ning sẽn be ne zĩn-dãmba sẽn
wẽoogd nebã, naoongã la bãasã, tʋʋm-kaalgã, rã-toosã la dorgã,
la yɛl a taab sẽn wẽnd a woto.


Wẽnnaam naana roapã ne pagbã n wẽneg
B menga. B naana a Adam ne a Ɛve n kõ-b yĩngã, la Sιιgã.
Rag n yaa bãmb la «Wẽnnaam tũumdã taoor dãmba,» tι b vιιma
bũmb fãa ra yõgna taab tι yaa sõma. La wakat ning b sẽn beegã,
Bãmb ne Wẽnnaam lagem-n-taarã paama poglgo (Sιn 3: 6-24; Rom 5: 12).
Namsgã la sũ-saamsã lebga bũmb nin-saalbã sẽn vι beoog sẽn
vẽeg fãa. 


Pastɛɛr-dãmba saglg tʋʋmd
maanda b Wẽnnaam tʋʋmdã tõr wakat fãa. A Kiris boola B wẽn-doogã
tι b yι neb sẽn
vι ne nonglem la sẽn yaa maan neer rãmba. Bãmb
ratma yaa t’a yι zĩig Wẽnnaam nebã sẽn
naagd taab ne Bãmba ne Sιιg-Sõng sẽn na
n wa maag neb nins sẽn sũi sẽn paam poglgã. A tog n yιι zĩig tι sẽn menem-bã paam sũ-lebgr
n tek yam, n lebg n wa. Yaa zems-n-taar la tẽeb gũudum zĩiga.
(2 Ko 5: 18-19). Wẽnnaam ninga tʋʋm-kãng Pastɛɛr sẽn
kẽnd ne Sιιg-Sõng pãngã zug t’a maane.


Sapιtr kãngã
na n goma Afirik Pastɛɛr dãmba sẽn kẽnd ne Sιιg-Sõng pãngã sẽn maan b tigsgã n gom bũmb ningã yelle. B
na n goma b tigsgã wakat bũmb sẽn welg toore, la b viglg yẽbgr
sẽn tik ne Wẽnnaam goama. B na n zĩnd n goma Sιιg-Sõng tʋʋmã yell b sula pʋgẽ. Sẽn na n
baase, b na n maana tagsg bilf pe-kιʋʋngã
tʋʋmdã ne a nao-kẽndrã sẽn sɛgd n yι a soaba.


PASTƐƐRÃ SẼN YAA SAGENDA


A Kiris boonda Pastɛɛr sẽn
vι la a kẽnd ne Sιιg-Sõngã t’a maan wẽn-doogã misõ wã tʋʋmde. B kõ-a-la
wẽn-doogã sẽn na yιlẽ tι tẽedba tall pãng tʋʋmdã pʋgẽ (Efɛ 4:
11-12). A Kiris kõo pastɛɛra tʋʋmd sẽn yaa tι sõng tẽedba sẽn kẽed ne yel-wẽna kιιsgo, la a zãms-ba, la sõng tẽedb nins sẽn sιd baood tι tʋm a Kiris yĩng
ne b sũyã fãa wã.


A yaa Wẽnnaam piisã gũuda


A Zezi tʋʋmdã sẽn wa n kolg
a baasgo, B yeela a Piyɛɛr ya: «Ges M piisã yell neere» (Zã 21: 16). A
Poll sẽn waa n na n pʋʋs Efɛɛs wẽn-doogã
kasem-dãmba wẽnd na taasã, a basa koɛɛg n yeel tι yaa tιlae ne Pastɛɛr dãmbã tι b» tall gesg ne… piis nins Sιιg-Sõng sẽn ning b zut tι b gũ
wã «. B togame «n yι Wẽnnaam doogã pe-kιιmb b sẽn da ne b mengã zιιmã»
(Tʋm 20: 28). Yaa woto me la tʋm-tʋmd a Piyɛɛr me gom
ne wẽn-doogã kasem-dãmbã «tι b Wẽnnaam
piisã gũudba» (1 Pι 5: 2). B ra tog n tibsa
piis nins sẽn poglã, la sẽn tar-b zu-loees buud toor toorã.


Pastɛɛr sẽn tʋmd ne Sιιg-Sõngã boolgã sẽn yaa sagendã ka dũni yãkr ye; yaa yãkre
sẽn yit Wẽnnaam nengẽ. Wẽn-doogã neb (wall wakat kẽere,
neb sẽn ka be wẽn-doogã pʋg) tara yɛll sẽn sidgd yĩnga,
tõe tι yaa yĩnga pʋg yɛl wall sιιg pʋgẽ, b tog n wẽnemsa b neng n tees pastɛɛrã
n paam sõngre. Wa pe-kιιm tʋʋm sẽn
yaa tι rιlge, n yãag
la gũ piisã, Pastɛɛr dãmb nins sẽn kẽnd ne Sιιg-Sõngã tog n gesa neb nins a Kiris sẽn ning bãmb nusẽ wã
yell neere. 


Lagem-n-ta yɛnga


A wa logtoɛɛmb nins sẽn
get-b neb nins sẽn tar gãeemsa bãasã yellã, Pastɛɛrã tʋʋmd
me ya a yembre. Neba geta Pastɛɛrã t’a yaa Wẽnnaam no-rɛɛsa.
B get-a lame t’a yaa ned Wẽnnaam sẽn yãk n welg toore n ning a zug
kaam, la ko-a tʋʋmd teed sẽn kẽed ne nebã maagrã wɛɛngẽ.
A sẽn welg ne logtoɛɛmb nins sẽn get-b gãeemsa yellã ya tι,
Pastɛɛrã ratma yaa t’a yã Wẽnnaam nebã «tι b bιt a
Zu-soab la d Fãagd a Zezi Kiris bãngrã pʋga» (2 Pι 3: 18).


Sẽn le paase, Pastɛɛrã tara bas-m-yam kaseng
sẽn viglg yẽ ne a neba sʋka. Bũmb nins fãa sẽn kẽed
ne a karen-biisã vιιm wɛɛngẽ sã n yaa, yell-tood bi
noodo, bũmb nins sẽn be a pʋgẽ wã n wa ne sõngre. B
boond-b lame tι b loet yi-kãadem, koamb rιk n kõ Wẽnnaam, sũ-sãams
yell fãa bee a pʋgẽ. Lagem-n-taar kãng yĩng pakda sor tι
karen-biisã tõe pʋι ne-b b yɛlã tι rabeem ka tar-b tι
b na n wa rig-b ye.


Sẽn le paasdẽ, yaa nana tι paam Pastɛɛr
dãmbã n yιιd gãeemsa logtoɛɛmba. Neba wʋsg
ka tar sagend sẽn kell n be b yĩng ye. Ba tι neb sãa be t b tʋʋmd
yaa saglgã yilẽ paam-b yaa toog wʋsgo. Nebã sẽn tõe n sɛg
b rãmb nana nana wã yaa Pastɛɛrã. A wa b Zu-soabã, Pastɛɛrã
tara ninbãan-zoeer ne «yɛlã sẽn wẽoog b rãmb tι b ka mi b
sẽn na n maana» (Mat 9: 36). B kell n dιka saglgã tι yaa sore,
tι b tõe n pʋι Wẽnnaam nonglma ne neb nins sẽn namsdã.



Saglg sẽn yit Pastɛɛr dãmba nengẽ


Afirik gill fãa rũndã, sagls buud toor
toor la nebã rιkda. Ned fãa baoodame tι tιbs nin-saalã yɛlã
sẽn ka yas zĩ-yɛngã. Ned fãa tara a yãab ne dũni wã, la a
sẽn tik ne tũudum ningã. Rẽnda kιtame
tι yãabã ka tik ne dĩin ba a yembr tagsg ye,
yaa yãab sẽn tar tõkr ne rog-n-mikã, yaa yãab sẽn tar tõkr me ne
Kiris tẽebã yãabo. 


Sagls sẽn kẽed ne nin-saalã yalẽ
la a zugã bãngrã sã ka zemsd ne gʋlsg sõmyã sιd koɛɛga ye. Yãab kãng tara so-tũuds wʋsg b sẽn
tar n tipd neb nins sẽn vι ne gãensa bãasa,
b yĩn-sidgã, b tʋʋm tʋmdse. Afirik tẽns kẽer pʋga,
bã-kãeesã sẽn yaa nin-sabls tẽnsẽ tibsga nao-kẽndrã b
sakame tι b tʋmd-a tẽnsa pʋsẽ
wa nasaar dãmbã logto yiyã. Rog-n-mikã mak kãnga tika ninsabls tẽnga yãab
sẽn yaa tι vιιma la beoog neerã loee ne pãens sẽn solg pʋgẽ. 


Pastɛɛr sẽn tʋmd ne Sιιg-Sõngã saglsã yaa toor zal ne rog-n-mikã la dĩina toor toorã sẽn
naag taab n tar yãab ninsã. Pastɛɛr sẽn tʋmd ne Sιιg-Sõngã saglgã tikda ne Wẽnnaam sebrã, sẽn tik a Kiris
la sẽn yaa Sιιg-Sõng sẽn taetã.
Pe-kιιma saglsã yaa gʋlsg sõmya noor zug
la a tikda. A wilgdame tι Wẽnnaam sebrã yaa
Wẽnnaam goam la a bee yõod «tõnd zãmsg yĩnga, tι wilg ned a kongre, tι saglgle, la tι zãms tιrlem» (2 Tι 3: 16). Ne Wẽnnaam
goama, Wẽnnaam sebrã tara vιιma zu-loɛɛsa
fãa tιιm.


WENNAAM SEBRA KOEE-TIKDIS PASTEERENDA 

SAGLG TƲƲMD YĨNGA


Pastɛɛr sẽn tʋmd ne Sιιg-Sõngã
tẽedame tι Wẽnnaam sebrã yaa Wẽnnaam goama sẽn vẽnege.
Woto wã yĩnga, yaa yẽ n yaa saglgã so-sõng sẽn yιιd
fãa. A yaa tʋʋmd teoog sẽn yaa tι vaees n ges bãag sã n ka
be, la Wẽnnaam sebrã me pukda tõnd sũyã pʋsẽ yel-solgdsã
fãa (Ebre 4: 12). A geta nin-saal vιιma yãgen-toaagã
sẽn namsd-a wã la a wilgd a Zezi Kiris sẽn yaa yɛla fãa tιιma.


Woto rat n yeelame tι yãmb sẽn yaa Pastɛɛr sẽn tʋmd ne Sιιg-Sõngã, yãmb tog n gesame la y bãng sιd
ning sẽn be Wẽnnaam goama pʋgã. Sẽn le paase, Yãmb tog n
sakame tι sιd-kãng tae
yãmb y saglga tʋʋmd pʋga. Yãmb sã n dat n dιk dũni wã saglg n naag sẽn na n yil n sõng nebã, y togame
gũus t’a zems ne Wẽnnaam goama la a Kiris tẽed sẽn tog n
yι bũmb ningã.[97] 


Kãab-kʋdgã taoor dãmba


Kãab-kʋdgã tara taoor dãmb wʋsg
mamsg sẽn da kõt neba sagls sẽn zemsd ne Wẽnnaam sẽn
datã. Makre, a Moyiis ra rιkda lɛɛr dãmb
wʋsg n kaood neba bʋʋd la a kõt-b saglse. Wakat kẽere yaa
neb sẽn tigem taaba wʋsgo. Naoor kẽere yaa ned a yembr wall
neb a yiib n wat wakat yende. (Yik.18: 13-27). Baasg, wakat n wa n ta tι b na n kõ a Moyiis mengã saglgo. A rɛɛmb a Zetro, wa n
gesame t’a ka le tar sẽk bala a tʋʋma ya wʋsgo. T’a na n kõ
a Moyiis sagls t’a bao neb sẽn tõe n sõng-a. A Moyiis tũu a rɛɛmb
a Zetro saglsã tι tʋʋmdã kell n kẽng taoore. 


A Davιιd me yaa makr a to sẽn
kẽed ne saglgã wɛɛngẽ. A sagla neba sẽn tũud
ne Yιn-Sõmyã. Zĩ-kãngã a wilga nebã so-tũusd
sẽn tõe n sõng-b yɛlã taoor tι b tõoge.
Yaa woto me ne a Salmo Yel-bũna la porfɛt rãmbã sẽn gʋls sɛbã
pʋgã. 


A Zezi tʋʋmdã


B menga ra yaa sagenda. A Ezayi boonda bãmb
tι «Sagend sẽn yaa sõma» (Ezy 9: 6). Wakat kẽere
b kõo neb nins sẽn tar sιιg pʋgẽ
zu-loɛɛsa Saglse. Mamsg a tãab sẽn yaa vẽeneg ya a Nikodɛm
(Zã 3: 1-21), a Zaase (Luk 19: 1-9), la pag ning b sẽn ling a yoob zĩigẽ
wã (Zã 8: 1-11). A Zezi mengã yeelame tι: «la mam
waame tι piisã paam vιιm, la b paam hal wʋsgo» (Zã 10: 10).


Wakat kẽere, a Zeezi menga ra sõngda
neb nins sẽn be yel-pakr pʋgẽ. A Maari ne a Mart tão a Lazaar
sẽn waa n maan kaalma, a Zeezi waa bãmb nengẽ. B zoee bãmb nin-bãaneg
la B yãag bãmb b tooga pʋgẽ (Zã 11: 17-44). Bãmb dapιkã kaab ket tι beoogo, bãmb rιka weer ne B karen-biisã n sɛglg-b magsa nins b na n sɛgã
yĩnga (Zã 14-16).


 Saglg nins sẽn yit a Zezi Wẽnnaam
tʋʋmdã pʋgẽ sιιsa neba vιιm nens buud fãa. B sõnga neb nins sẽn kẽ kaorengã, sẽn
ka kẽ kaorengã, neb nins sẽn be pãn-komsem pʋga, la pãens rãmba,
arzɛgs rãmba, naong rãmba, rap la pagba ne koamba. A Zezi nonglma kιtame tι B zʋʋg n bas arzɛkã,
vι-noogã n na n maan B tʋʋmdã sẽn
yaa tι fãag sẽn menem-bã. (Luk 19: 10).


A Poll tʋʋmde


Sɛb wʋsg tẽn-tʋmd a
Poll sẽn gʋlse d sã n karemd-a d yãtame tι yaa Saglse. A wilgd pe-kιʋʋgã
tʋʋmd tẽn-tʋmd a Poll sẽn dιk-a tι yaa a tʋʋm-pakr Wẽnnaam
neba sõngr yĩngã yelle. Ne rẽ, a sagenda neb nins sẽn be vιιma zu-loees pʋgẽ wã. Makre a gʋlsa Filipẽ dãmbã
n yeel-b tι: «ra maan-y yiir ne bũmb ba a
yembr ye. B sã da pʋʋsdẽ b ra na n bãnga Wẽnnaam laafι wã» (Flp 4: 6-7). Makr a to sẽn tõe n paas sẽn kẽed
ne a saglgã tʋʋmde, ya a sẽn wa n na n sõng a bi-nongr a Tιmote
to-to wã. Wakat ning a sẽn be namsg pʋgã, la a menga sẽn da ka
nand a mengã (2 Tι 1: 314; 2: 15).


A sebrã a sẽn gʋls n kõ Korentẽ
tẽedbã, tʋm-tʋmd a Poll keooga tẽedb kẽer sẽn
da tar manesem sẽn da tõe n sãam wẽn-doogã be. Sebr me a sẽn
gʋls n kõ a Filmo wã pʋgẽ, tẽn-tʋmda baoodame tι
maneg lagem-n-taar ning sẽn sãam yẽ a yãmbã sʋkã, sẽn ya
a Onesim sẽn lebg ba-biig Kiris pʋgã. Vaeesg sẽn kẽed ne
a Poll sɛbã a sẽn gʋlsã, a saglsã mikame tika a Kiris zugu, ne
Sιιg-Sõng yãagre, sẽn sagenda, n paasd raoodo, sẽn kιtd
tι neb kot taab sugr la wakat kẽer me sẽn wat ne rãmbgo.


SƖƖG-SÕNG TƲƲMD SAGLSÃ PƲGẼ


Yãmb sẽn yaa Pastɛɛr sẽn
tʋmd ne Sιιg-Sõngã, yãmb tara yãagd yãmb saglgã tʋʋmd
pʋgẽ. Yãagda yaa Sιιg-Sõngo. Yãmb ka tog n ya tι teeg
bãmb ye. Tags-y n ges sodaag sẽn na n kẽng zabr n ka tar zab-teoogo.
Ba t’a sã n mi zabrã nao-kẽndr buud toor toore na n yιι toog ne
yẽ t’a põs t’a zab-teoogã ka be ne-a. A yaa yel-beed ne Pastɛɛr
sẽn vι la tʋmd ne Sιιg-Sõng t’a kẽ sιιg
pʋgẽ zabr n yaool n ka tar Wẽnnaam Sιιga pãnga.


Sõngda


Naoor a naase, A Zezi boola Sιιg-Sõng
ti Parakle, sẽn dat n togs tι «Sõngda» wala «Sagenda» ne gɛrɛk
rãmbã goama (Zã 14: 16, 26; 15: 26; 16: 7). Bãmb sẽn yaa sagend sẽn
yit yĩngrã, Sιιg-Sõng sɛgl n saame tι sõng tõnd saglgã
tʋʋmd pʋgẽ. B sã n bool bãmba, B na n yãagame, B na n
paasa pãng la B yãag saglgã. La B na n sõnga ned ning sẽn deeg saglgã t’a
tõog ne a toogã la namsgã fãa (Zã 14: 1; 16: 8).


Saglgã naoor kẽere, sιιg pʋgẽ
zabr me n be a pʋgẽ (Efɛ 6: 12). Yaa Sιιg-Sõng B
yembr bala n tar pãng sẽn tõe n «maag sũi nins sẽn poglã «la «B
yiis b sẽn balg b rãmbã b bãeesẽ wã» (Ezy 61: 1; Luk 4: 17-18). Rẽ
Wẽnnaam goama paasda tõnd raood tι d «paam raood Zu-soaba pʋg
la Bãmb pãn-kãsengã pʋga» (Efɛ 6: 10).


Pʋʋsg sẽn maand ne sũur
fãa yaa bũmb sẽn yaa kaseng sẽn yãagd saglgã tʋʋmde.
Sιιg-Sõng na n sõnga tõnd zĩ-kãngã. Wẽnnaam goama yeta tõnd
tι: «Sιιg-sõng sõngda tõnd d pʋʋsg pʋga. Tõnd ka
mi d sẽn na n kos bũmb ning tι zems ye, la Sιιga
wẽeda sir ned sẽn ka tõe bilgi, n yõkd Wẽnnaam sɛɛg
tõnd yĩnga» (Rom 8: 26). A Zezi yeelame tι B Ba sẽn be Arzãna
na n kõo Bãmb Sιιg-Sõngã neb nins sẽn kotbã. (Luk 11: 9-10, 13).[98] 


A Zezi yaa mamsg sẽn zemse sagend
ning sẽn tʋmd ne Sιιg-sõngã yĩnga. Wẽnnaam sebrã
yetame tι b kõo bãmb Sιιg-Sõngpãnga tι b «[maag] neb nins sẽn
be sʋ-tãana balgr pʋgã» (Tʋm 10: 38). Ne tʋʋm-kãngã, B
kõo neb nins sẽn be naong pʋgẽ wã koe-noogo, tilgr ne b nins sẽn
be balgr pʋgẽ wã, la sẽn be wẽoogr pʋgẽ wã
yolsgo (Luk 4: 18). A Poll me yaa mamsg a to sẽn yaa sõma sẽn kẽed
ne sagend sẽn tʋmd ne Sιιg-sõngã. Ba ne a sẽn paam
wub-sõngã la a sẽn maan bũmb ninsã, a ra tikda Sιιg-Sõngpãngã
(1 Ko 2: 4-5). Woto, Pastɛɛr sẽn tʋmd ne Sιιg-Sõngã
rata pãng sιιg pʋgẽ n tõog n yι sagend sẽn tʋmd
a tʋʋmd neere.


Sιdã vẽnegda


A Zezi leb n zãmsame n yeel tι Sιιg-Sõng
sẽn yaa sιd Sιιgã vẽnegda sιda fãa (Zã 16: 13).
B na n sõnga tõnd tι d wʋm la B wɛgs Wẽnnaam goama tι
d wʋm a võore. B na n sõnga tõnd tι d bãng Wẽnnaam tagsg sẽn
ya a soaba la d bãng neb nins tõnd sẽn sagenda tagsg sẽn ya a soaba
(1 Ko 2: 11-12). Bũn-kãng tara yõodo tι bõe ned manesem yita a tagsga
pʋgẽ, la bũmb ning a sẽn ne la a vι wã pʋgẽ.
Ned ning sẽn tẽed tι yɛlã sẽn gubg yẽ a vιιma
pʋgẽ wã yita wẽng maandba nengẽ, la yaab rãmbã sũyã
sẽn pʋʋgã rat n bao tι yi a pʋgẽ a meng yĩngã
tara zu-moeese. Sιιg-Sõngna n song-b lame tι b bãng sιdã sẽn
na n kõ bãmb lohormã (Zã 8: 32).


Kʋʋnã kõta


Zu-kaalgã bãag yaa toor toore, n ka nana wã,
a tara loees ne rog-n-mikã. Yaa bũmb sẽn sιιsd bũmb
ning d sẽn tõe n yã wã la sιιga pʋgẽ me. 


Sιιg-Sõngkũuna yaa toor toor
sẽn kẽed ne saglgã tʋʋmdã pʋgẽ. (1 Ko12: 8-10).
Vẽnegr kũuna yĩnga, Sιιg-Sõng tõe n kõo saglg sẽn
zems ne ned ning sẽn dat saglgã. Ne sιιs buud bãngrã, Sιιga
tõe n vẽnega sιιs wẽensa belem la b tʋʋma. La bãngr
goma kũun yĩng me, sagenda tõe n togsa tẽeb gũudum la
maagr gomde. Pastɛɛr sẽn vι la a tʋmd ne Sιιg-sõngã
tog n paa Sιιg-Sõng pidbã pʋgẽ, n kelg B sẽn gomda
wakat fãa saglgã nao-kẽndr pʋgẽ.[99]


A Zezi yaa mamsg sẽn
zemse sagend ning sẽn tʋmd ne Sιιg-sõngã yĩnga. Wẽnnaam
sebrã yetame tι b kõo bãmb Sιιg-Sõng pãnga tι b «[maag] neb
nins sẽn be sʋ-tãana balgr pʋgã» (Tʋm 10: 38). Ne tʋʋm-kãngã,
B kõo neb nins sẽn be naong pʋgẽ wã koe-noogo, tilgr ne b nins
sẽn be balgr pʋgẽ wã, la sẽn be wẽoogr pʋgẽ
wã yolsgo (Luk 4: 18). A Poll me yaa mamsg a to sẽn yaa sõma sẽn kẽed
ne sagend sẽn tʋmd ne Sιιg-sõngã. Ba ne a sẽn paam
wub-sõngã la a sẽn maan bũmb ninsã, a ra tikda Sιιg-Sõngpãngã
(1 Ko 2: 4-5). Woto, Pastɛɛr sẽn tʋmd ne Sιιg-sõngã
rata pãng sιιg pʋgẽ n tõog n yι sagend sẽn tʋmd
a tʋʋmd neere.


PASTƐƐR DÃMBA SAGLS BUUD TOAY SOAYA


Pastɛɛr sẽn tʋmd ne Sιιg-sõngã
tog yaa ned sẽn sɛgl n sa tι kõ sagls-kãensã: 


Sagls sẽn kẽed ne sιιga wɛɛngẽ


Sagl-kãngã teesda ned ning b sẽn
sagendã lagem-n-taarã ne Wẽnnaam la B raabã ne a vιιma. Zĩ-kãnga,
Pastɛɛr sẽn tʋmd ne Sιιg-sõngã yel-pakrã yaa tι
sõng ned ning b sẽn sagendã t’a tall lagem-n-taar sẽn vι ne a
Kiris. Ratem a to yaa tι lagem-n-taar ning a sẽn tar ne Wẽnnaama
yι sõma la paam bιʋʋngo. Zu-loees a taab saglgã wɛɛngẽ
sẽn wẽnd rẽ la woto: 


·        
A soabã miime tι Wẽnnaam yaa Ba sẽn
yaa nonglem soab la ba sẽn kelgda


·        
A soabã mii fãagr sιd sιda võor la a
yalẽ wã sẽn ya a soabã


 


 


·        
A soabã kẽndã ne a Kiris sẽn tog n kẽng
taoor to-to


·        
Yembsã logsgo, sιιg pʋgẽ
maagr daabo


·        
Lebg n maneg tẽebã daar fãa vιιma.


Sã n yaa ne tõnd
nin-sabls tẽng nebã, sagendã tõe n sɛga yɛl tι b sẽn sagend b rãmbã tõe n wa rat n kalma b minungã wall
lislaangã ne Kiris tẽebã kẽnde. Bũn-kõng tõe n wa kιtame tι kẽer kẽ ne belgr yɛl
n wa ne tιt sẽn na n gũnug b mens ne kãab-wẽense.


Saglg kãadem la zagsã vιιm wɛɛngẽ 


Saglg sẽn gomd kãadma la zagsã yɛlã
yãab yaa sẽn na yιlẽ t’a Kiris tẽebã
yellã b bãng-a sõma, la zagsã pʋgẽ vιιma me tõe n yιι sõma la neere.
Sagls a woto, d tõe maan-a-la ned a yembr yembre, wall sula pʋgẽ wa
b sẽn mi n maand semineer dãmbã. Bũn-kãng tũuda ne: 


·        
Sagl neb nins dat n kẽ-b yi-kãadma yĩnga



·        
Sagls yi-kãadbã yĩng sẽn na yιl
tι b tõog n paam vι-sõng na-kẽnda ne taaba 


·        
Sagl yi-kãadb nins sẽn vι zu-looesã pʋg
yĩnga 


·        
Sagls roagdb sẽn yaa Kiris tẽedba yĩnga


·        
Sagls zagsã sul yĩng sẽn na yιl
tι b tõog n sõng zaka nebã sẽn tar zu-loees ne taaba yĩnga


·        
Sagls sẽn kẽed ne buuda minung kẽer
wa yi-kãadem yɛla, rogem wɛɛngẽ, kũum wall kʋʋr
wɛɛngẽ. 


Sagls la raood paasg zu-loees wakate


Saglsã la raoodã paasg sõngdame tι nebã
tõog n yi zu-loeesã la yɛlã sẽn namsd-bã pʋsẽ. Yãabã yaa
tι sõng bũmb wʋsg wa: 


·        
Neb sẽn gãe ne b kũum bãaga, wall b pẽtg
sẽn maan kaalem


·        
Ware, bã-logdem, wall sãang a taaba 


·        
Ned nin-wẽes sẽn maan wẽenga 


·        
Tʋʋm-kaalg bι naongo.


Toogã wakat pʋgẽ, b rat n paama
ned sẽn na n kelgd-b tooga pʋgẽ. Pastɛɛr sã n ka tar
pãng bι tõog sẽn na n sɛg yɛl sẽn yaa kũ-miir bι
ned sẽn ku a menga, a tog n baoo sagẽnd sẽn sιd tõe a tʋʋmd
n tees sẽn be-a zu-loeesã pʋgẽ wã. 


Saglg sẽn be bιιsde


Saglg sẽn kẽed ne bιʋʋngã
wɛɛngẽ wã yãab ya sẽn na yιl n sõng nebã tι b vιιma
yι sõma. A tʋlsma yaa sẽn na sõng nebã tι b yãk yam sẽn
yaa sõma b sẽn na n tũ. Yιιn-sõmyã ne yel-bũna sebrã
kõta saglgs goam (makre, Yιιn-sõmyã 32: 8; Yel-bũna. 15: 22).


SAGLGÃ SO-TŨUDSI


Vaees-kaseng b sẽn maan sẽn kẽed
ne a Zezi sẽn sɛg Samari poakã Zã 4 pʋgã, wilgda saglgã so-tũuds
a naas sẽn tar yõod tι Pastɛɛr sẽn tʋmd ne Sιιg-sõngã
tog n dιke: 


Tι zĩnig sιda


A Zezi saglgã pʋgẽ pagã kõo sιd
ne Bãmba. B puka waoogr yalẽ ne pagã tι bʋ-kaoor ka naag ye, B
wilga nonglem hakιιk ne yẽnda. B le zʋʋga miningã gιdgr
nins sẽn da be sʋkã n kolg-a (Zã 4: 7-9, 17-18).


Maag n meng n kelge


A Zezi baoome tι bãng pagã sẽn vι
bũmb ningã ne sʋkds sẽn zulgi. La B le maaga B meng n kelg bũmb
ning a sẽn da tar n na n yeelã la B kõ-a leokr sẽn zemse. B sẽn
kõ-a leokr ninsã kell n zemsa ne a sẽn da rat a sιιga sõngr yĩngã.
A Zezi leb n puka a yama sẽn da lud t’a ka tõe n sak sιdã n paam a
menga lohorma (Zã 4: 9-16, 21-24).


Togs sιda ne nonglem


Sẽn wa n yaa tι wã, a Zezi sɛga
la ne nonglem n togsa a sẽn ka bʋʋma la b tika ne sid koɛɛgã
(Zã 4: 16-18; ges Ef. 4: 15).


D pa bũmb ning b sẽn tikã zugu


Sõsgã tõr fãa, A Zezi kell n paa B raabã sẽn
yaa tι pagã bãng a dũni wã pʋg belma võor hakιιka (Zã
4: 10, 13-14, 16-18, 21-24). Pagã saka me t’a yaa yel-wẽna soaba, la a
sakame tι Bãmb yaa Mesi wã. Sẽn le paase, a zoeeme n tι togs neb
a taabã Bãmb kιbare (Zã 4: 28-29).


SAGLGÃ NAO-KẼND SÕNGO


 Pastɛɛr sẽn tʋmd ne Sιιg-sõgã
sẽn yaa Wẽnnaam neba gũudã, tog n yιι pagb la roap sẽn
pid ne burkĩndlim. Yãmb tog n tũu saglgã nao-kẽnd sõng kãeesã yãmb
saglgã pʋgẽ. Bũn-kõng na n sõnga yãmb la ned ning yãmb sẽn
sagendã: 


Bãng f todse


Yãmb tog n bãnga y pãn-tõog la y toads
saglsã wɛɛngẽ, la y ka tog n maan tι zʋʋg yãmb tõogã
la y minima ye. Tẽns kẽere, neb nins saglsã sẽn ya b tʋʋmdã,
tara sebr tι goosneerã mi b tiiri.


Tall tikri


Yãmb tog n bãngame la y sak tι yãmb taa y tõoga tɛka. Yãmb ka paam zãmsg sẽn kẽed
ne bũmb saglgã wɛɛngẽ, yãmb tog n sɛgl n saame tι tees b rãmbã sagendb sẽn yaa tẽedb sẽn tar bãngr
rẽ wɛɛngẽ. Yãmb togame n sɛglg n sa tι tees-a zĩig a to sã n mikame tι
zood sẽn yaa teeg m to n sιng wat yãmb ne
ned ning yãmb sẽn sagendã sʋka, walla ned ning b sẽn sagendã sã
n ka le paamd bũmb sẽn wẽnd saglgã. 


Burkĩndã sẽn kẽed raoolem wall pʋglem
wɛɛngẽ 


Yãmb sẽn yaa pastɛɛrã, y
togame n maan gũusg d sã n wa n sagend ned, pag wall raoa sẽn ka
yembr ne tõndo. La sã n wa mikame tι ratem sẽn yaa yĩng ratem n
wa n dat n kẽ, yãmb ne ned ning yãmb sẽn sagendã sʋka, saglgã
tʋʋmd sɛgd n yalsame, la y tees a sagend a to.


Mao tι yɛl nins b sẽn
togsd foo wã pa ne-foo


Kιbay nins b sẽn
pʋι ne yãmb solgr pʋgẽ wã, ka tog
n dιk n maan sõsg ne neb a taab ye.


____________________


Yãmb sẽn
yaa Pastɛɛr sẽn tʋmd ne Sιιg-sõngã, yãmb ka tog ba raar a ye n lak y meng ne y tʋʋmdã
sẽn yaa tι Wẽnnaam nebã saglg ye. Yãmb
tog n dik a Zezi wa mamsgo, la Sιιg-Sõngtι B yaa sõngda. Yãmb tog n gãda tʋʋm-kãnga sẽn wat ne
vιιma ne y sũyã fãa. 


 







~ Sapɩtr 27 soaba ~




Gũ-y piisã

ιbarã woglma tõre,
taoor dãmb nins sẽn yaa wẽensã maana nin-kʋʋr tʋʋmd
sẽn ka tõe n sõd n sa b zãmaana pʋgẽ. Tʋʋm-kãees yaa
tẽn-kũum, yãk yam tι menes buud tõre, la zabr sẽn ka tar
tikr zĩiga. B balga kẽer b sẽn tʋm wõrb tʋʋm yĩnga;
kẽer sιbrgrã yaa b sẽn ka maan bũmb sẽn na n gιdg
wẽngã yĩng la balg-b bʋʋdo. Zu-bʋko, nin-sables tẽng
rãmba me paama a namsgo. Sã n yaa ne zãmaana rãmb sẽn boond tι tẽng
zã-sõngã, naab fãa geta a neb koglg yell tι wẽng maandbã ra wa
nams-b ye. Yaa woto me ne wẽn-doogã. B rιkda Wẽnnaam nebã
koglg yell tι yaa b zu-loɛɛga, sẽn na n kogl-b ne Sʋιtãana
ne a sιιs-wẽensã zabrã. 


A Zezi keoogda tẽedbã sẽn kẽed
ne zãmb porfɛt rãmbã, B yeelame tι: «Bãmb wata yãmb sʋk wa
piisi, la bãmb sũyã pʋsẽ, bãmb yaa rigd-n-yĩids kom sẽn
tara.» B yeelame tι: «Yãmb na bãng bãmb ne b biisi»
(Mat 7: 15-16). A Poll goma gom-kãngã ne Efɛɛs kãsem dãmbã. A yeel-b
lame tι: «We-baas sẽn yaa wẽeng na n kẽ yãmb sʋka n
sãam piisã. La neb na n yika yãmb sʋka n zãms nebã sẽn ka sιda,
n belg karen-biisã ti b tũ bãmba. Dẽ yĩnga, bi y gũusi !»
(Tʋm 20: 29-31).


Sapιtr kãngã pʋgẽ, tõnd na
n goma Pastɛɛr sẽn vι la a tʋmd ne Sιιg-sõngã
tʋʋm-kaseng b sẽn wilg tι neba fãa miẽ wã sẽn
yaa kogl Wẽnnaam piisã neer tι Sʋtãanza ne a poorẽ dãmbã
ra tõog n sãam-b ye. Ad sʋkds nins a sẽn na kõ leokre: «Wẽnnaam
Sebrã yetame tι bõe sẽn kẽed ne Pastɛɛr sẽn tʋmd
ne Sιιg-sõngã sẽn kẽed ne piisã koglgã? » la «A na n
maana wãn n tõog n maan tʋʋm-kãnga sõma?»


PIISÃ YALẼ LA B YÕOD SẼN YAA TO-TO


Wẽnnaam sebrã rιkda pe-kιιm
ne pesgo n bilgd pastɛɛrã ne a soolema. Sẽn na yill n ti d wʋm
Pastɛɛr sẽn vi la tʋmd ne Sιιg-sõngã tʋʋmdã
ne tẽedbã sõma, rallame ti a wʋm piisã yalẽ ne b yõodã sẽn
ta to-to. 


Pesgã yalẽ sẽn ya a soaba


Pastɛɛr a ye n maan sũ-sãames
daar a ye: «Ges m nebã yelle, yaa wa b sẽn na n yeel ned t’a gũ yũusi!»
Tι gũ yũus yaa bũmb sẽn ka tõe. B yaa tõtba, n ka
sakd n kẽngd b sẽn dat tι b kẽng zĩig ning b sẽn
datẽ wã ye. A ka woto ne piisã ye. Piisã yaa sakdba. B sɛgl n saame
tι tũ pe-kιιma n kẽng zĩig ning a sẽn dat
tι b kẽng-y wã. Yaa sõma. Wakat kãnga, na-kẽndrã yalẽ tõe
n yιι yel-beed ne piisã mengã. Wakat kẽere, b tũuda ned
ning meng sẽn yaa wẽeng ne bãmbã. B yaool n datame tι b kogl-b la b ges b yelle neere.


Kiris tẽedb sιd sιdã sulgda
b mens sõma Pastɛɛr sõngã taoore. B sɛgl n saame tι tũ-a
zĩig ning fãa a sẽn na n tall-b kẽnge (Zã 10: 27). Wakat kãnga,
d tõe n yãame tι tẽedb kẽer ka bι, bala b vιιma
yaa wa piisã, b ka mi sιιg pʋgẽ katã wã ne pe-kιιm
sõme wã n bak ye. B tũuda ne zõndlem neb nins sẽn yaa rap wall pagb
sẽn ka Wẽnnaam neb sιd sιda. 


Sẽn paase, piisã ka tar b toorẽ
gũudum sẽn tõe n song-b mensã ye. Yaa woto tι b yaa pãn-komsem
dãmba, rẽ kιtame tι b tog n paam pe-kιιm-sõng sẽn
na n koglg-b la ges b yell neere. B vιιma yaa
tι b zãagda b mensã ne yõ-koglgã, la b pe-kιιma gesgo. B vιιma sã n wa yaa bũmb
a woto, sãamdã tõe n paam-b la faag faaga. A yaa woto ne Kiris tẽedb wʋsg
me. B yaa neb sẽn zãagd n basd b pastɛɛrã gesg la gũudum
ning sẽn be wẽn-doogã pʋgẽ wã. 


Pesgã yõodo


Wẽnnaam sebrã wakatẽ dãmbã,
piisã ra yaa bũmb sẽn tar yõod hal wʋsgo. Rag n yaa rẽ n
yaa wakat kãng rãmbã arzɛka. A ra kõt-b-la nemd tι b rιtẽ, bĩisim tι b yũuda, b kõbdã tι maand b futu,
la b gãnda tι b kogend b meng la b maand bũmb
a taab n sõngd b menga. Tẽedba tara yõod wʋsg ne pastɛɛr-sõmsã.
Yaa vẽeneg bũmb a yiib yĩnga: 


Pipi, tẽedbã tara yõod wʋsg a
Kiris nifẽ tι bala, B yaoo yaood sẽn
yaa kaseng n yιιd fãa b fãagra yĩnga. A
Zezi goma B menga yell n yeel tι: «Mam yaa pe-kιιm sõngo. Pe-kιιm
sõng kõt a vιιm a piisã yĩnga» (Zã 10: 11). A Piyɛɛr tẽegda
tõnd tι d tara yõod a Kiris nifẽ: «Yãmb bãngame tι ka ne bõn-sãamds
sẽn wẽnd wanzũri bι sãnem la yãmb paam fãagr n bas yãmb
minung sẽn yaa zaalem yãmb sẽn deeg y ba rãmbã nengẽ wã ye…
la yaa Kiris zιιm sẽn yaa sõma» (1 Pιy 1: 18-19).


Sẽn le paasda, Kiris tẽedbã
tara yõod a Kiris yĩnga, d sã n na n ges lagem-n-taar ning sẽn be wã.
Pĩnd pĩndã «Yãmb da ka be a Kiris pʋgẽ ye, la yãmb da yaa
sãamb ne bõn-sõmyã, la yãmb da ka tar tẽebo, la Wẽnnaam dũni wã
pʋgẽ ye. La masa, Kiris a Zezi pʋgẽ, yãmb sẽn da zãr
wʋsgã «yãmb pẽeme, Kiris zιιma yĩnga» (Efɛ 2: 12-13).
A Piyɛɛr tẽegda tõnd tι Wẽnnaam nebã yaa «nin-tũusdsi,
la naam maan-kʋʋdba, la buud sẽn yaa sõma, Wẽnnaam mengã
soolem sẽn welg toore» (1 Pιy 2: 9). Sẽn yaa piis Wẽnnaam
menga sẽn yãkã, a sɛgdame tι b ges b yell neere 


YƐL-NINS SẼN TÕE N PAAM PIISÃ


Yãmb sẽn yaa Pastɛɛr sẽn tʋmd ne
Sιιg-sõngã, yãmb tog n gesa neer n tõog n
kogl y soolma ne zãmb-porfɛt rãmb ne b karen-saamb dãmbã sẽn wat n
dat n sãam-bã.


Tι bãng zãmb porfɛt rãmbã ne zãmb karen-saamb dãmbã n bake


Zãmb porfɛt yaa ned sẽn yet tι
yẽnda gomda Wẽnnaam yʋʋr yĩnga, la vẽeneg fasι wã, ya a menga yĩnga wall wẽn-naandg bι sιιs wẽeng yĩng
la a gomda (Zermi. 23: 16). Wẽnnaam goama keoogda tõnd tι
Wẽnnaam ka nong tι neb a woto zĩnd Wẽnnaam
nebã sʋk ye (Ezekɛll 13: 9). A Zezi keoogdame n yetẽ tι wakat kẽere, zãmb porfɛt-rãmbã «maanda bõn-yɛɛsdes
la bõn-bãn kãsense» la b baoodame «tι hall t’a sã
n tõe, b na n belga nin-tũusds mense «(Mat 24: 24). A
Poll boond-b lame tι «We-baase» sẽn «wẽnems sιdã n tak
karen-biis n wa b nengẽ» (Tʋm 20: 29-30). A gʋlsame tι b
togsda soalem la togsd bũmb ning neba sẽn dat n wʋma (2 Tι
4: 3-4).


Zãmb karen-saamb dãmbã wẽnda zãmb-porfɛt
rãmbã. Zãmb-porfɛtã yetame tι yẽnda gomda Wẽnnaam yʋʋr
yĩnga, tι zãmb karen-saambã tekd Wẽnnaam goama n togsd bũmb
a to sẽn ka Wẽnnaam sẽn yeelã. B maanda woto bãmb mengã raab
yĩnga (Tit 1: 11). Wẽnnaam sebrã yetame tι neb nins sẽn
ka tar yam sẽn yuusdã tekda bõn-kãens võeyã wa bãmb sẽn maand ne gʋls-sõmyã
a taabã, t’a lebg bãmb mens sãongo. (2 Piyɛɛr 3: 16).


Bũmb a yiib n be d sẽn tõe n tik
n bãng zãmb-porfɛt la zãmb karen-saamb dãmbã rũndã wẽn-doogã pʋgã:



1. D sã n ges b vιιma. A Zezi zãmsda b karen-biisã tι: «Gũus-y ne zãmb porfɛt rãmbã. B wata yãmb sʋk ne
piis gãndo, la b sũyã pʋsẽ bãmb yaa rigd-n yĩidsi» (Mat 7:
15-16). B yetame tι bãmb yaa woto n yaool ka rẽnda
ye. B yelgda fut n maand b mens wa nin-sõmyã; b rιkda
dĩina neb yel-mansem b pʋʋsg goam n tudgd nebã. Kẽer meng
Tõe n maana bũn-bãna. Nif gesg pʋgẽ, yaa nin-sõng sẽn tar
Wẽnnaam Sιιg pãnga. Yaool n mik tι yaa zãmb dãmba, zĩr-n-beed rãmba, la yoaadba. B vιιma biis pʋkda b zãmbã. Rao wall pag sẽn vι rẽgd vιιm ka Wẽnnaam
porfɛt ye. A Zezi goma zãmb karen-saamb dãmbã yell b wakatẽ wã: «yãmb
na paam toogo… zãmb dãmba ! Yãmb wẽnda wa yaad sẽn pelge, tι b yĩng ya neere, la b pʋsã pida ne kũum kõaba, la bõn-dẽgd
fãa… Woto me yãmb wẽnda tιrs nebã nifẽ,
la yãmb sũyã pida ne zãmb la wẽnga.» (Mat 23: 27-28). Rap kãens la
pog kãens ka sakd Wẽnnaam pãnga la b noorã la wẽn-doogã rẽnd
me ye. 


2. B raabã la b nao-kẽndrã la woto. Bũmb a
yiib soab d sẽn tõe n tũ n bãng zãmb porfɛt rãmbã la zãmb
karen-saamb rãmbã yaa b vιιma nao-kẽndr la bũmb nins sẽn
tusdbã. B raabã yaa fãa tι gom b mens yelle la sẽn na n naf bãmb b
yembr bala. Sẽn na n pids b raabã, b golemda Wẽnnaam goama n zemsd
bãmb mengã raabã. B sẽn baood ne b sũur fãa wã yaa «tι tak
karen-biisi n wa bãmb mensa nengẽ» (Tʋm 20: 30). B ka tagsd b sιιsa
fãagr wall karen-biisã bιʋʋng a Kiris pʋgẽ wã yell
ye. Sẽn pak bãmb yaa bãmb mensã paongã la waoogrã yell bala.


Zãmb zãmsg Afirik tẽnga pʋgẽ


Zu-bʋko, wẽn-dot nins sẽn vι la tʋmd
ne Sιιg-Sõngã sẽn be Afirikã tẽnsã pʋgẽ wã, wẽnda
wa rĩri zãmsdba la zãmb porfɛt rãmbã zãmsg kẽeda b pʋsẽ
rũnda rũndã. B zãmsgã pʋlemda neba barka n yaool n yĩmd sũ-lebgrã
bι yel-wẽna sugr kosg yelle. Sẽn pak bãmb yaa yĩnga bιʋʋng
yell bala, sιιg nafr wall a bιʋʋngã barka pʋgã ka
pak-b ye. Rẽ kιtame tι b kongd neb nins sẽn menembã, la nin-tιrsã
meng ka tõe n paam tι b sõng ne b tẽeba vιιm tι b
paam vιιm sẽn ka sɛta ye. (Mar 8: 36). Wẽnnaam
keoogda tẽedbã tι b gũus ne zãms kãeesã (1 Tι 4: 1).


Ziri zãmsg a yiib n pid Afirik tẽnga
pʋga: 


 1. Yidgr koe-noogã. Pipi zãmsgã ya b sẽn boond a soab tι «yidgr koe-noogã.» yidgr koe-noogã yaa zãmsg b sẽn yet tι tẽedba fãa tog n paama bark sẽn kẽed ne laafι wɛɛngẽ, paoong la yidgr wɛɛngẽ.
Bark kãensã tõe n paama ne tẽebo, f sẽn na n gom gom-sõme n tees f
menga la f bʋd «tẽeb bũn-buudu.»


Sãa n yaa tι Wẽnnaam
ningda neb nins sẽn tũud Bãmb ne sιda
barka, yidgr koe-noogã ka koe-noog ning a Zezi ne tʋm-tʋmdbã sẽn
moona ye. A Zezi kõ neba noor n yeel tι: «Bι y yιlg y
mens la y tẽ koe-noogã!» (Mar 1: 15). Piyɛɛr a yeelame tι:
«Woto yĩnga, bɩ y tek yam n kos sugri, tɩ y yel-wẽnã paam
yiisgu» (Tʋm 3: 19). A Poll keooga nebã n yeele : «Pĩnda, nebã zɩɩlem
wakate, Wẽnnaam basa bãmb taale, la masã b togsda nebã fãa sẽn be
zĩigã fãa tɩ b tek yam n kos sugri.» (Tʋm 17: 30).


Wẽn-doog ning sẽn vι
a la tʋmd ne Sιιg-Sõngã tog kιιsa yidgrã koe-noogã tι
yaa yão-beed tʋʋmd la ka tik ne Kiris n tʋmdẽ ye. Bãmb
raabã yaa nebã sẽn baood a soab n na n sõng yĩnga yell ball n pake,
la Wẽnnaam fãagrã yell ka pak-b ye. Yidgrã koe-noogã sẽn gomd bũmb
ning yaa paongã yelle n yιιd tʋʋmã.
Ya koe-noog b sẽn golemd t’a yaa wẽeng ne tẽedba. A Poll sẽn
keoogd Galatẽ tẽedbã n yetẽ ti b nang pãnga: «A linga maam yãmb sẽn basd sẽn bool-a yãmb Kirist barkã
pʋgẽ wã n sakd Koe-noog a to tao-tao woto wã..… La baa a sãn ya tõndo,
wall malɛk sẽn yi arzãn sãn togs yãmb Koe-noog a to, dẽ ka
Koe-noog ning tõnd sẽn dag n moon yãmb sʋkã, bɩ kãab-wẽng
zĩnd a zugu.! (Gal 1: 6-8).


2. Kalem kalem. Manesem a to sẽns sãamd Afirik wẽn-datã sẽn tẽed
Sιιg Sõngã yaa kalem kalem. Kalem kalma Yaa Kiris tẽedbã tẽebã
sẽn dιk n kalem ne rog-n-mikã tẽebo. Zãmb porfɛt rãmbã ne
zãmb karen-saam-dãmba rιkda manesem-kãense a woto sẽn na tõog n tak
nebã tι b wat n kẽed bãmb wẽn-dotẽ wã. Afirik tẽnsã
pʋsẽ manemsem kãensa buud yaa wʋsgo. Ad kaset-rãmb kẽere
sẽn yãt Afirik wĩndig sẽn lʋιtẽ.


·        
Porfɛtã nonglem kũuni


·        
Fãagrã nonglem kũuni


·        
Maoongã nonglem kũuni 


·        
Kaam b sẽn ning bark n Koosdẽ, bũmb
sẽn ka be Wẽnnaam sebrã pʋgẽ 


·        
Koom b sẽn ning bark n boondẽ tι
ko-sõng n koosdẽ 


·        
Sιιd la Bĩisim b sẽn maan n
tar n koosdẽ


·        
«Wẽnnaam tẽn-tʋmdã» foto koosgo


·        
Saag b sẽn boond tι sa-sõngo (sẽn
na n pιιs bɛɛbã n yiisi)


·        
Mog-kιιngã bɛgd tall-n-tʋme


·        
Zurdẽ kooma tall n tʋme 


·        
Porfɛtã gesg ligdi. 


 Tʋʋm-kãensa
yaa bũmb b makd tι tek rog-n-mikã mining t’a lebg a Kiris tẽebã
manesem «tũudum sẽn boond tι Kiris tẽebo» la kʋdemdã
tũudum maanego. B sẽn maand bũmb ninsa fãa yaa ligdã yelle, yaa
barkã yell la koglg ne neb nins sẽn sakd gom-kãensa wã. B tog n kιιsa
gom-kãensa wall yãab kãnga la b sak «sιd koe-noogã» (Kol 1: 5-6).


Yãmb sẽn yaa Pastɛɛr sẽn
tʋmd ne Sιιg-Sõngã, yãmb ka tog ba raar ba a ye n yĩm tι
yãmb sẽn tʋmd n kõt neb ninsã, vιιm sẽn ka sɛtã
yell bee yãmb nusẽ ye. Rẽ kιtame tι, yãmb tog n gũus la y ges neer ne bũmb nins yãmb sẽn
maanda la y zãmsd nebã. Yãmb sã n ka zãms neba sιdã
la y bas zãmb wã zãmsgo, neba na n menemame, wẽn-doogã na n paama poglgo,
la Wẽnnaam na n suka yãmba.


 Zãmb zãmsgã, la zãmb-porfɛt rãmbã tʋʋmd sẽn
wat ne bũmb ningã


Zãmba zãmsgã sãamd wẽn-doogã nens a nu la: 


1. Zãmb zãmsgã wata ne wẽn-kιιsgo. Sιdã
yιlgdame la a paasd tẽedbã pãng tι b vι wa sẽn zemsWẽnnaam
daabo. (Zã 17: 17). Neng a to, zãmb dogtirĩnd rãmbã belgda sιιgã
la sũyã, la a kõt nebã raood tι b vι rẽgd pʋgẽ
(1 Ko 15: 33).


2. Zãmb zãmsgã wata ne taoor dãmb sẽn yaa wẽn-kιιsdba.
La sιda zãmsdbã wata ne taoor rãmb sẽn yaa nin-tιrse; wakat kãnga,
zãmb wã zãmsdbã naanda taoor dãmb sẽn ka sõma, la sẽn word neba.
Kiris tẽedba taoor soabã «b tog n talla sιd koɛɛg n tõog n
zãms nebã la b kιιs kιιsdbã» (Tit 1: 9).


3. Zãmb zãmsgã kẽesda neba yembdo. Sιda kõta neba lohorm (Zã 8: 32). Kιιsdbã wakat kãnga, b namsda nebã. (Gal 4: 9). A Poll keoogda galatẽ
dãmbã tι «Kiris yiisa tõnd yembd pʋgẽ n
kõ tõnd lohorem. Dẽ, bι-y yals kãen-kãe n da
sak yembd yɛs ye.» (Gal 5: 1).


4. Zãmb zãmsgã kιtdame tι tẽedbã lebgd pãn-komsem
dãmba. Kiris tẽedb nins b sẽn zãmsd zãmb
wã la kiisgã ka tõe n bι barkã pʋg ye. Bãmb
paada kom-peels sιιg pʋgẽ. Ba tι wẽn-doogã nebã sã n lebgd wʋsgo, b paada pãn-komsem pʋgẽ
n yaa neb sẽn ka tõe n maan bũmbu.


5. Zãmb zãmsgã, wata ne bʋ-kaoor la sãoongo. Wẽnnaam
sebrã yetame tι yaa «neb sẽn ka tar yam vẽnegre la yam sẽn
yuusdã [sẽn] tekd… Gʋls-sõmyã, t’a lebg bãmb mens sãongo» (2 Pιy
3: 16).


GŨ PIISÃ


Yãmb sẽn yaa Wẽnnaam piisã gũudbã, yãmb
toga wakat fãa n gũ piisã. Yãmb togame n sɛgl n sa tι kõ hall ba
yãmb vιιma piisã yĩnga. (Zã 10: 11; 1 Sam. 17: 34-35). Ad nao-kẽndr
a nu, yãmb sẽn yaa Pastɛɛr sẽn tʋmd ne Sιιg-Sõngã
sẽn tog n dιk n gũ tι bũmb da maan Wẽnnaam neba
ye: 


Tι pʋʋsd piisã yĩnga


Pipi, yãmb toga wakat kẽere n yĩgimd y rũmã
zut yãmb tigingã yĩnga. Yãmb sã n maand woto yãmb paamda pãng la yam sẽn
yaa bũmb ning yãmb sẽn dat n tõog n ges piisã yellã. Sẽn le
paase, yãmb pʋʋsgã na n kιtame tι Wẽnnaam nug sẽn
gũudã kell n pa B nebã zutu. 


Tι tʋm ne sιιs buud bãngre


Yiib soaba, yãmb tog n talla sιιs
buud bãngre. Wẽnnaam sebrã lengda «Belgr sιιs
la zĩn-dãmb zãmsgã» (1 Tι 4: 1). Yãmb togame n kos Wẽnnaam tι B kõ yãmb sιιs buud
bãngr sιιgã, tι
yãmb tõog n bãng zãmsg la sιιs tʋʋm
nins sẽn ka yit Wẽnnaam nengẽ wã. Kũun kãnga na n sõnga
yãmb tι y bãng neda sẽn maandã sã n yita Sιιg-Sõngnengẽ
bι yaa sʋtãana nengẽ.[100]



Tι zãms dogtirind sõng


Tãab soaba, yãmb togame n zãms nebã dogtirind sõngã (2 Tι
4: 2; Tιt 1: 9). Tʋʋm-kãng na n kõo piisã
pãnga, la a koglg-b ne zãmb zãmsgã. A na n song-b lame tι b pa yιlg-n-mengã
sor zugu (Ysy 119: 9-11).


Tι tõog welg ziri porfɛt rãmbã la zãmb zãmsdbã 


Naas soabã, yãmb tog n wilga wẽn-doogã ziri porfɛt
rãmbã la ziri zãmsdbã. Wẽnnaam goama wilgda bũmb a tãab d sẽn
tõe n tall n bãng rigd-n-yĩidsã sẽn yelg piisã gãndã: 


1. B porfeesi wã ka pit ye. B porfeesi wã sã n ka pidsdẽ, rẽnd ka yi wẽnnaam
nengẽ ye. Yaa zãmb porfɛt rãmba (Zermi 28: 9).


2. B wẽnemsda nebã sιda sor
zugu. Ba tι b porfeesi wã sã n paamd pidsgu, b
wẽnemsda neba sιda koe-noog sor zugu, yaa ziri porfɛt rãmbã. (Tõod
13: 1-3; Gal 1: 6-9).


3. B vιι rẽgd vιιm. Ba tι b porfeesi wã sã n pidi, tι b maand bũn-bãna,
tι b vιιma sã n yaa rẽgd vιιm, b yaa zãmb porfɛt
rãmbã. (2 Piyɛɛr 2: 10-15). A Zezi wilgame tι: «B tʋʋma
biisã pogẽ la b na n bãng ba» (Mat 7: 15-16;. 22-23).


Yãmb sẽn yaa pe-kιιm sẽn
sẽn vι sιd pʋgã, yãmb tog n kogla piisã ne b bɛɛbã,
wa Zu-soabã sẽn maand yãmb yĩngã, yãmb tog n yãaga nebã sιdã
sor zugu (Ysy 23: 3).


Tι vẽneg neba zãmba zãmsgã



Sẽn na n baase, yãmb tog n kogla Wẽnnaam
piisã, n wilg-b tudgrã zãmg n bak la y remsd-b, la y wilg neba porfesi wã yoodã
wẽn-dotã pʋs sẽn yaa to-to. A Poll gʋlsame n yeele tι,
«Bι y ra paoog bãngr goam ye» wakat kãngã, a kell n paasa koɛɛg
n yeele: «bι y mak bãmb fãa; la sẽn yaa neere, bι y gãd kãn-kãe;
la bι y lak ne bũn-wẽens buud fãa» (1 Tes 5: 20-22). Sẽn
le paase, yãmb sẽn yaa Wẽnnaam piisã gũudbã, yãmb tog n gesa
ne gũus-n-meng ne zãmsg ning sẽn kõt wẽn-doogã pʋgã. Soay
a tãab n be d sẽn tõe tũ n maan bõnkõngo: 


1. Tι gũusd zãmsg ning sẽn maandã wẽn-doogã pʋgẽ.
Wakat kẽere zãmb zãmsgã tõe n tũu sul-bãoonegã
n kẽ wẽn-doogã pʋga, wall Wẽnnaam sebrã zãmsgo. Sull
taoor soab ning tõe n sιngame n zãms bũmb ning yẽ sẽn wʋm
wall a sẽn karem n yã. Wakat bilf pʋgẽ bala, ziri zãmsgã pida
wẽn-dooga fãa. Rẽ kιtame tι yãmb tog n ges ne gũusg
zãmsg nins b sẽn zãmsd lekoll de dιmaas rãmbẽ wã, lisgã
kaoreng zãmsgã zĩisẽ wã, selill rãmbã pʋse, zagsã neba sẽn
naagd taab n pʋʋsdẽ wã y togame tι zãmsg nins b sẽn
kõt nebã yι sιda koɛɛga.


2. Yãmb tog n gũusa bũmb nins
nebã sẽn kelgdã. Rũndã zãmaana, zĩig
fãa pida ne zãmsdb la koe-moondba. Ninbuiidã kelgda nin-kãensã sẽn yaa
roap la pagbã. Sẽn yaa raadyo rãmbã la tele rãmba yiisda koɛɛs
wakat fãa sẽn yaa sid koeese, la kẽer me yaa belgr koees la b
togda. Yãmb tog n bãnga nebã sẽn kelgdã n tõog tees b Wẽnnaam gomdã
sẽn yaa sιdã. 


3. Tι yι «rignoorã gũudã» Yãmb sẽn yaa pastɛɛrã, yãmb tog n yιι wẽn-doogã
noor gũuda. Neng a to yãmb tog n gũusa neb nins yãmb sẽn kõt
noor tι b gomd tigengã pʋgã. Ka yell koe-moondã sẽn yitẽ
wall a sẽn yaa ned ning ye, a sã n zãaga ne sιda koɛɛg
bala, yãmb ka tog n bas-a t’a yals geera zug n moon ye.


____________________


Pastɛɛr
sẽn tʋmd ne Sιιg-Sõng n get Wẽnnaam piisã yell ne sιdã
na wa ne bark wẽn-doogã la yẽ mengã yĩnga. Piisã na n paama
bark pe-kιιma koglg pʋgẽ, la b na lebga tẽedb sẽn
paam bιʋʋng a Kiris pʋgẽ. Pe-kιιma me na n
paama barka. Raoã wall pagã na n paama yaood a sẽn yι tẽn-tʋmd-sõng
sẽn maand sιda yĩnga. 


A Piyɛɛr goma pe-kιιm-sõngã
yaood yelle: «Bι y rιlg Wẽnnaam piisã sẽn be yãmb nusẽ
wã. Ka modgr yĩng ye, la yaa ne yam-leoog sẽn zems Wẽnnaam
yam. Ka ligd ye, la ya a ratem tι maan tʋʋmdã. Ka tι ya b rãmb
nins yãmb sẽn tʋmd n kõtẽ yĩng ye, la yaa tι yι
mamsg bãmb mens yĩnga. La pe-kιιmbã kãsmã sã n wa, yãmb na reeg
naam maanf sẽn ka sãamda.» (1 Pιy 5: 2-4).

TAOOR SOABA SẼN YAA PASTƐƐR SẼN KẼND NE SƖƖG-SÕNGO

Pãntkotisma taoor sobendo

 Poll ne a sullã
neb sẽn yaa misõneer dãmbã yii Galasi n dιk sor n tees Aazi porvẽnsã
sẽn be wĩndg sẽn lʋιtẽ. Wakat kõngo, Sιιg-Sõng
wilg-b lame tι b ra tees be ye. B yãka yam n na n teem sor n tees Bitιni
sẽn be windg sẽn yitẽ nug goabga. Naoor a yiib soaba Sιιg-Sõng
gig-b lame. Tι b le teem sor n tees n wĩndg sẽn yitẽ nug
rιtgo. Tι baase b taa Taroas, yaa tẽng sẽn be wĩndg
sẽn yit-y nug goabg sẽn teesd rιtg sẽn be Ege mogrã sẽne.
Bee bũmb sẽn welg toor zall n maane. 


Yʋʋng wakate, Sιιg-Sõng
kõo a Poll vẽnegre. Vẽnegrã pʋga, tʋm-tʋmd a Poll yãa
Masedoan dao sẽn yas n bõosd-a n yetẽ tι: «Wa-y Masedoan
soolem n wa sõng tõndo» (Tʋm 16: 6). A Pool sẽn pʋι a vẽnegrã
ne a tʋmd-n-taasã b fãa sakame tι bũn-kãngã yita Zu-soabã nengẽ.


A Luk bilgame tι: «A Poll sẽn
paam vẽnegrã n togsã poore, tõnd maana tao-tao n na n kẽng
Masedoan, tι bala Wẽnnaam da boola tõnd tι d kẽng n tι
moon bãmb koe-noogã.» (v. 10). (Bũmb a taab sẽn wilg Sιιg-Sõng
sẽn tae a Pollã d tõe n yãa bõn-kãng Tʋʋma 13: 1-5, 15: 28 la
20: 22.)


A Poll yaa mams-sõng sã n yaa ne taoor soab
sẽn vι la a tʋmd ne Sιιg-Sõngo. A taeta nebã la a
basdame tι Sιιg-Sõng reng n tees-a yẽndã. Rẽ, a ra rιkda
a Zezi mamsgo, tι bõe Bãmb mengã ra tʋmda ne pãng la yaa Sιιg-Sõng
taeeb pʋga (Luk 4: 1; Zã 5: 19; Tʋm 10: 38).


Sapιtr kãngã na n goma taoor soab sẽn
vι la a tʋmd ne Sιιg-Sõng yelle. A na n wilga taoor soab makr
sẽn tik ne a Zezi la tʋm-tʋmdbã tʋʋm nao-kẽndre.
Pipi, a na n kõo bilgr sẽn kẽed ne taoor soab sẽn vι la
a tʋmd ne Sιιg-Sõng võore. Sẽn paasde, a na n goma tʋʋma
taoor soab hakιιk yalẽ la sẽn vι la a tʋʋmd
ne Sιιg-Sõngo to-to. 


TAOOR SOAB SẼN Vι LA TƲMD NE SΙΙG-SÕNG SẼN YA A SOABA


 Yaa sιd tι Pastɛɛr dãmb
nins sẽn vι la b tʋmd ne Sιιg-Sõngã la sẽn ka tʋmd-b
ne Sιιg-Sõngã tʋʋm mi n yaa wa a wẽnda taaba, la
welgr sẽn yaa kaseng n be a pʋgẽ. Pastɛɛr sẽn
tʋmd ne Sιιg-Sõngã nao-kẽndrã tika Sιιgã ratem.
Sιιg-Sõng sẽn tʋmd ne bãmb la ne neb nins bãmb sẽn
kelgda manegdã bãmb nebã zãab nao-kẽndr tι yaa sõma. 


Taoor soab sẽn tʋmd ne Sιιg-Sõngã
sã n yaa rao wala paga, yaa ned Wẽnnaam sẽn bool n pid ne Bãmb Sιιgã,
tι wakat fãa a baooda Bãmb yama la B Sιιg-Sõng taeebo. A yãabã
yaa tι sõng sull sẽn welg toor n yaa Wẽnnaam neb tι b tõog
n maan tʋʋmd ninga B sẽn ning b zugã dũni wã zugã. D na
welga bilgrã gom-zutã zĩis a naase. 


Ned Wẽnnaam sẽn boole


 Pipi, taoor soab sẽn tʋmd ne Sιιg-Sõng
yaa ned Wẽnnaam sẽn yãk t’a tae bãmb nebã. Bũn-kõng yĩng
kιtame tι rao wall pag fãa tog n dιka a Poll mamsg a sẽn
yell tι yẽ yaa «a Zezi Kirist nonglem yãmb b sẽn bool tι
yι tʋm-tʋmd sẽn welg toor Wẽnnaam koe-noogã yĩngã»
(Rom 1: 1).


Ned Sẽn pid ne Sιιga



Sẽn le paase, taoor soab sẽn tʋmd
ne Sιιg-Sõng paama Sιιga pidbu la a baoodame t’a vιιma
zems «ne Sιιgã raabã» (Gal 5: 25). B saka Kirist tõogã B sẽn kõ
n yeel tι «pa-y tẽngã pʋg hal n deeg pãng sẽn yit yĩngri»
(Luk 24: 49), la a Poll sẽn yeel tι «pidi ne Sιιgã» (Efɛ
5: 18).


Ned sẽn baood Wẽnnaam taeebo


Tãab soaba, taoor soab sẽn tʋmd
ne Sιιg-Sõng baooda Sιιga vẽnegr ne bũmb ning fãa
a sẽn maandã. B miime tι b tʋʋm-pakrã yaa tι maan Wẽnnaam
daabã wa sẽn gʋls b sebrã pʋgã ne Sιιg-Sõng pãngã.
Taoor soab sιd sιd sẽn tʋmd ne Sιιg-Sõngã rιkda
weer wʋsg Wẽnnaam sebrã zãmsg la Wẽnnaam pʋʋsg pʋga.


Mams-sõng Wẽnnaam nebã yĩnga


 Sẽn na n baase, taoor soab sẽn
tẽed Sιιg-Sõng baoodame tι yι mamsg Wẽnnaam
neba yĩnga, tẽnga pʋgẽ, bι Wẽn-dooga pʋgẽ,
tι tõog n maan ne sιd tʋʋm ning Wẽnnaam mengã sẽn
kõ B tʋʋmdã na kẽng taoorã yĩnga. 


TAOOR SOAB SẼN TẼED SιιG-SÕNG
YALẼ


Bõe yalẽ la rao bι pag tog n
tall n tõog n yι taoor soab sẽn tʋmd ne Sιιg-Sõngo?
Nanda, taoor soab hakιιk sẽn tʋmd ne Sιιg-Sõng
tog n yaa ned sẽn paam dogem-paalg ne Sιιg-Sõngo, ned sẽn
tõe n tae neb a taabã Sιιgã taeeb pʋgẽ. B tog n bãnga Sιιgã
koɛɛg n welge, la b yι neb sẽn tʋmd Sιιgã kũun
tʋʋm pʋgẽ. B togame n yι neb sẽn kõ b meng zãng
Wẽnnaam boolgã pʋgẽ. B tog n yιι neb sẽn sɛgl
n sa tι kõ b vιιma a Kirist tʋʋmdã yĩnga, sã n
yaa tι maoong kãng yaa tιlae ne bãmba. 


Yãmb sẽn yaa taoor soab sẽn tʋmd
ne Sιιg-Sõngã, yãmb tʋʋmdã la y vιιma tog n talla
yalẽ kasẽns a yoob sẽn yaa: 


A burkĩndi


Sẽn deng bũmb fãa, yãmb tog n
talla vιιm manesem sẽn yaa sõma sẽn waoogd a Kirist. Wẽnnaam
tʋʋmdã pʋgẽ, bũmb ka be sẽn tar yõod n yιιd
bõn-kãng ye. Zu-bʋko, Wẽn-dot wʋsgo, wall sulã kẽer sẽn
tʋmd ne Sιιg-Sõngã pʋgẽ, rap la pagb kẽer n vι
nebã tudgr pʋgẽ, tι bala b rιkda b yʋʋrã sẽn
yi wʋsgã n lʋιιs taoore. Nin-kãeesa yaa «Rigd-n-yĩids
sẽn yelg piis gãndo» b yaa wẽn-doogã yãnde (Mat 7: 15).


Wẽnnaam Sebrã gomda nin-kιιsdb
kãeesã yelle. Makre, a Poll keooga Efɛɛs kãsem-dãmbã tι b gũus
ne «We-baasã «sẽn tõe n wa kẽ n sãam Wẽnnaam piisã (Tʋm
20: 29). Koe-kãng pʋgẽ, a wilga a sẽn tae nebã ne burkĩndã.
«Mam ka maan sũ-kĩir ne ned wanzuri bι a sãnem, wall a fut ye» (Tʋm
20: 33). Yιι woto me la a tẽeg Tesalonik rãmbã a na-kẽnd
sõngã a sẽn wa n be ne bãmbã, a yeel-b lame tι: «Yãmb yaa kaset dãmba,
la Wẽnnaam me yaa kaset soaba, tι tõnd da kẽnd ne pʋ-peelem
la tιrlem yãmb tẽedbã sʋka tι rõadg kaẽ ye» (1 Tes 2:
10). A Poll ra taeta nebã ne noor la a tʋmd ne pãnga, la sẽn
yιιd fãa a ra vιι Burkĩnd pʋga. Tõnd tog n maana
woto rũnda me. 


Wʋmbo


Yiib soaba, yãmb sẽn yaa Pastɛɛr sẽn tẽed
Sιιg-Sõngã tog n wʋma tʋʋmd ning Wẽnnaam sẽn
ning yãmb zugã võor sõma. Yãmb togame n tʋm a Kirist ne wẽn-doogã yĩng
ne pʋ-peelem, la y tae Wẽnnaam nebã tι b tʋm misõ wã taoor
kẽngr yĩng ne Sιιg-Sõng pãnga. Yãmb tõe n wʋma bũn-kãng
võore, la yaa bũmb a yiib pʋgẽ la a yita: Yaa Wẽnnaam
goama pʋga, la Wẽnnaam Sιιgã pʋg me. Yãmb sã n zãms Wẽnnaam
goama, yãmb na n bãnga Wẽnnaam tʋʋmdã sẽn yaa tι bao
bãmb nebã. Yãmb sã n pʋʋsd la y kelgd Wẽnnaam koɛɛgã,
yãmb na n wʋma yãmb tʋʋmdã sẽn yaa tι maan bãmb daabã
võore. 


A Zezi ra mii B tʋʋmdã Wẽnnaam sẽn
ning b zug sẽn kẽed ne fãagrã yellã. Wakat kẽere b gomda b
waoonga võor yelle (Mar 10: 45; Zã 6: 38; 18: 37). B yeelame tι: «bala
ninsaal biigã waame n na n bao la fãag bũmb nins sẽn menemã» (Luk 19:
10). Yaa woto ne a Poll me, bala b bool-a lame tι Wẽnnaam tẽn-tʋmda. A gʋlsame tι: «Yaa bõn-kãng yĩng la Wẽnnaam yãk maam n ning mam zug tι m yι koe-moaand la tẽn-tʋmda,
la bu-zẽms karen-saamb ne tẽeb la sιda»
(1 Tι 2: 7).


Ne yãmb daar fãa pʋʋsgã, la y
sebrã zãmsgã, wa a Zezi ne a Polle, yãmb na n wʋma Wẽnnaam boolgã võor
sõma la bũmb ning B sẽn dat tι yãmb
pids B tʋʋmdã pʋgã.[101]


Kõ-m-menga 


Tãab soaba, yãmb sẽn yaa taoor soab sẽn
tʋmd ne Sιιg-Sõngã, ka tι wʋm Wẽnnaam boolgã võor ball ye, yãmb togame n kõo-y
meng sẽn na yιlẽ n pids tʋʋm-kãnga.
Wẽnnaam tʋʋmdã, a wa b sẽn mi n boond tι misõ Dei wã, n yaa yam-yãkr la tʋʋmdã meng dũni wã pʋg
sẽn yaa tõkr ne Dũni sẽn menema sʋka. Yaa wẽn-doogã
la b tʋmd ne n boond buud fãa la soolem dãmbã fãa sẽn be dũni wã
zugã tι b wa bãmb nengẽ (Vẽnegre. 5: 9;
7: 9).


Neb a taabã tagsg tõe n zãaga ne tʋʋmdã
sẽn yaa b boolgã, la yãmb tagsgã tog n kell n paa Wẽnnaam daabã
maaneg pʋg bala. Yãmb sẽn yaa taoor soab tʋmd ne Sιιg-Sõngã, yãmb tog n bãnga y wẽn-doogã yasr sẽn ya a
soaba, sẽn kẽed ne yãab kãnga -Wẽnnaam fãagrã saagr zãmaan-dãmba
toor toor yĩnga. Sẽn paasde, yãmb tog n taee Wẽn-doogã ne y sũur
fãa n tees neng kãnga.[102]


Sιιg-Sõng pidbu


Naas soaba, yãmb sẽn yaa taoor soab sẽn
tʋmd ne Sιιg-Sõngã, yãmb togame n dat Sιιgã pidbu la y modg n pa ne bãmb pʋʋsg pʋgẽ, n vιιmd yιlmd la sik-n-meng pʋgẽ.
Yãmb togame n teeg Sιιg-Sõng tι B kõ yãmb pãnga, la B yãag yãmb y tʋʋmdã pʋgẽ.
La yãmb tog n tẽega karen-saabã yaolem goama ne a karem-biisã yelle, B sẽn
yeel b tι b ra sιng tʋʋmdã
tι b ka reeg pãng sẽn yit Sιιg-Sõng nengẽ wã ye. (Tʋm 1: 4-5. Luk 24: 49).


Sik-n-menga


Nu soaba, yãmb sẽn yaa taoor soab hakιιkã sẽn tʋmd ne Sιιg-Sõngã,
yãmb tog n geelga y meng wa Wẽnnaam la Bãmb neba tẽn-tʋmda. Yãmb
tog n baoome tι rιk yãmb
Zu-soabã mamsgo, Bãmb sẽn sik b meng n lebg neba tẽn-tʋmda,
hal n sak n ki dapιkã zugu (Filip-rãmba 2: 7-8).
Ya a Zezi goama la yãmb tog n tiki: «la ned ning sẽn dat n yι kasem yãmb sʋkã bι a yι yãmb sõangda. La ned sã n dat n yι
taoor soab yãmb sʋkã, bι a yι yãmb fãa yamba. Bala, ninsaal biigã ka wa tι b sõng-b ye, b waame n na n sõng nebã, la b kõ B vιιma n yao neb wʋsg yĩnga» (Mar 10: 43-45). 


Taoor soab kãngã buudu b nong n boond-a
lame tι taoor soab sẽn yaa tẽn-tʋmda.
A ne neb nins sẽn pa wʋm a võorã, baoodame tι b tι b sõng-ba. 


Wẽnnaam nebã ka toll n tõe n geelg bãmb
dãmb tι taoor soab sẽn tʋmd ne Sιιg-Sõng ye. B yaa rigd-n-yĩidsi «sẽn maand b mens wa piisi»
(Mat 7: 15-16; Tʋm 20: 29-30). Wẽnnaam Sebrã yeelame: «lak-y ne bãmba»
(2 Tι 3: 5).[103]


Pãn-tõogo


Sẽn na n baase, yãmb sẽn yaa
taoor soab sẽn tẽed Sιιg-Sõngã, yãmb
tog n baoome tι tall tõog tι maan tʋʋmdã. Yãmb tog n bãngame tι yι nin-sõngã ka sek ye. Neba miime tι Afirik nebã yaa neb sẽn yaa nin-sõmyã, sik-n-meng rãmbã, neb
sẽn nong tι reeg sãamba. Tι yι taoor soab sõngã, yãmb tog n yιι ned sẽn tõe ne bũmb wʋsgo. Tõog tι maan bũmb wʋsg yaa tι tõog n
kõ zãmsgo, n tall saagr ne y tʋʋma, n paas nebã raood la y sigl tʋʋmdã.


Sẽn le paase, yãmb tog n bãngame tι bũmba fãa baasg pʋgẽ, taoor soabã tõogrã yita Wẽnnaam
nengẽ. A Poll sẽn yaa ned sẽn mi wã, A wilga Korentẽ dãmbã
tι: «a ka tι tõnd tõe
n maana tʋʋm-kãng ne tõnd meng pãng ye, la tõnd tõogrã yita Wẽnnaam
nengẽ. Bãmb maana tõnd me tι d zems tι yι kãab-paalgã karen-saamb-dãmba, ka tõogã
rẽnd ye, la yaa Sιιg-Sõng rẽnda»
(2 Ko 3: 5-6). Yãmb sẽn yaa taoor soab sẽn tʋmd ne Sιιg-Sõngã, yãmb toga wakat fãa n wẽnemd y nens n tees Wẽnnaam
n bao tõog kãngã. 


TAOOR SOAB SẼN TẼED SιιG-SÕNGÃ TƲƲMA 


Pastɛɛr sẽn tʋmd ne Sιιg-Sõngo, a ka tog n yι wa Pastɛɛr
b sẽn yã ta zoet n pogd a tẽedba la a kelemd n yetẽ: «Yals-y
n gũ-y-ma, mam yaa yãmb naaba ! A ka tog n yι woto ye, raoa wall pagã tog n denga nebã taoore, n yaool n yeel nebã
tι b poge. B tog n yιι wa a Zezi, sẽn wilg b karen-biisã tι: «wa n tũ-y maam tι m na n kιtame tι y bao mam nebã.» Wẽnnaam
Sebrã yetame: «Tao-tao bala b basa b zĩm-gãmba n tũ bãmba» (Mar 1: 17-18).


Yãmb sẽn yaa Pastɛɛr sẽn
tʋmd ne Sιιg-Sõngã, a Kirist boola yãmb
tι y maan tʋʋmd nao-kẽndr Sιιga sẽn kõt wẽn-doogã. Togame tι yãmb manesma kιt tι Wẽnnaam nebã tũ yãmb y nao-kẽndrã pʋgã. woto
yĩnga, yãmb sẽn yaa taoor soab sõngã, yãmb tog n yι tẽn-tʋmd sẽn tar raoodo. Yãmb tog n tũu Wẽnnaam
Sιιga sẽn datã. Yãmb toga ne sik-n-meng
n sak bũmb ning Sιιgã sẽn ning yãmb
pʋsẽ wã. Yãmb tog n taee yãmb wẽn-doogã t’a maan tʋʋm
nins Wẽnnaam sẽn gũud ne yãmbã sẽn yaa: 


Pʋι-y yãabã


Pipi, Yãmb tog n taee yãmb nebã ne yãab sẽn
yaa sõma wẽn-doogã beoog neer yĩnga. Neng a to, yãmb tog n sõng-b
lame tι b paam bũn-sõng ning Wẽnnaam sẽn sɛglg b yĩngã.
Sẽn le paasde, yãmb tog n talla manesem tι nebã rιk so-sõngo. Yãmb
tog n talla y goama tι yι tʋʋm teedo, ne y tʋʋma
la y manesma, rat n yeelame tι yãmb sẽn gomd bũmb ningã, yãmb sẽn
maandã la yãmb sẽn wilgd y meng nebã to-to tog n kιsa kaset vẽeneg
ne y raabã. 


Yãabã Wẽnnaam sẽn kõ yãmbã tog
n sooga yãmb tι yãmb ka tõe n bas-a t’a loog ye. Bũn-kõng na n kιtame
tι yãmb gomd yãabã yelle wakate fãa. Yãmb nonglma na n pid n puuga yãmb vιιma
fãa n sιιs nebã, la kιt tι b naag yãmb yãabã tʋʋmd
pʋgẽ. Yãmb sẽn yaa taoor soab hakιιk sẽn tʋmd
ne Sιιg-Sõngo, a ka tog n dιk a beoog vιιma saagr n lʋιιs
taoor ye. Togame tι yaa Wẽnnaam sẽn wilg yãab ninga B goama pʋgã
ne Sιιg-Sõng pãngã bala n yaa yãab sẽn taet yãmba. 


Wẽnnaam goama yetame tι: «Wẽnnaam
wilgr sã n kaẽ, bũmb ka be sẽn gιdgd nebã ne wẽnga
ye» (Ylb 29: 18). Zĩig a to b bilga woto: «zĩig ning porfeesi vẽnegr
sẽn ka be wã, nebã raood tara boogr bala.» Vẽnegr sẽn paam
bilgr Sõma sõngda nebã tι b bãng bũmb a nu võore: 


1.      
B yaa ãnda rãmba. Yaa Wẽnnaam tẽn-tʋmdba, Sιιg-Sõng sẽn
tar n tʋmdẽ, a Kirist sẽn bool-b tι b maand bãmb daab dũniyã
zugu. 


2.      
Ya yɛ la b tog n kẽnge. B tog n
naaga taab n maan tʋʋm ning Wẽnnaam sẽn ning b zutã sẽn
yaa tι bao neb nins sẽn menem-bã, n ning wẽn-dot
la b tʋm tẽn-tʋmdb soolem dãmbã fãa. 


3.      
B sẽn tog n maane. B tog n yιι neb sẽn tar Wẽnnaam Sιιgã
la sẽn yãk yam tι naag b meng Wẽnnaam tʋʋmdã pidsg pʋgẽ.



4.      
B sɛgd n maana wãna. Pastɛɛrã tog n maana tʋʋmd nao-kẽndr sẽn
welg toor n yaa vẽeneg la b sẽn na pids-a to-to. Raoã wall pagã tog
n kẽng n tι wilga nebã b sẽn tõe n kõ b mens tʋʋmdã
to-to. 


5.      
Wãn to la d tõe n sιnge. Pastɛɛr sẽn tõe a tʋʋmd
sõma tog n kõo ned fãa a tʋʋmd sẽn na n sõng ned kam fãa t’a n
sιng neere. 


Bʋkã, saagr
wʋsg Wẽnnaam sẽn kõ wã kell n kii pastɛɛrã sũura
pʋgẽ. Yãmba, y ka tog n bas tι bõn-kãnga
le maan yɛs ye. Yãmb tog n wilga nebã yãab sẽn yaa beoog rẽnda
ne sιda wẽn-doogã yĩnga. Yãmb tog n
yika yĩngr n yeel neba ne raood tι: «Ad sore, bι y tũ-a.»
(Ezy 30: 21).[104]



Pog-n-gese


Yiib soaba, yaa tι yãmb bãng yɛ
la Wẽnnaam dat tι yãmb wẽn-dooga ta. zĩ-kãngã, yaa sor la
y tog n dιke. Yãmb sẽn yaa Wẽnnaam no-rɛɛsã, y tog n
yãaga wẽn-doogã so-kãng zugu. Yãmb tog n talla yãab ning sẽn yaa Wẽnnaam
sẽn nongã, yãmb tog n gesa neer tι yãabã paam pidsgu. 


Yaa woto la a Zezi sẽn maana. B togsa yãabã,
la B maan tʋʋm nins sẽn kιt t’a pidã.
B nao-kẽndrã ra yaa tι B bool raop la pagb n pẽneg
b menga, n kõ b zãmsgo, la B kõ-b sor tι b kẽng
n tι tʋm n wilg yãabã. Yãmb sẽn yaa taoor
soab sẽn tʋmd ne Sιιg-Sõngã, yãmb tog
n dιka mams-kãnga. Yãmb tõe n maana tʋʋmd
nao-kẽndre, n paas nebã raood la y ges b yell ne Sιιg-Sõng yãagre. 


Woto, yãmb sẽn yaa Pastɛɛr sẽn
tʋmd ne Sιιg-Sõngã, neba ka tog n get yãmb
y sẽn tʋmdã ball ye, yãmb tog n pog n gesa neba tʋʋm tι yι sõma la neere (1 Tι 3: 1-2; Tιt 1: 7). Yãmb sẽn yaa tʋʋmdã getã, yãmb tog n manega wẽn-doogã
n tilg t’a tʋʋma yι ne Wẽnnaam Sιιga pãnga. Yãmb tog n gesa nao-kẽnda wã fãa, la tʋʋm
nins fãa sẽn be yãabã pʋgã tι yι sõama. Tʋʋm kãees yaa neba baoobo, tʋʋmdã nao-kẽndrã
siglgu, nebã zãmsgo, n yaool kιt tι b kẽ tʋʋmdã. 


Tʋʋmdã taoor kẽnde


Sẽn na n baase, yãmb sẽn yaa Wẽnnaam
neba taoor soabã, yãmb tara tʋʋmd sẽn ya tι gũ, la y kιt tι wẽn-doogã misõ wã tʋʋmd kell n kẽng taoor wakat
fãa. Nao-kẽndr sẽn tõe t’a yι woto, yaa tι nek neb wʋsg ratem tι b yι taoor dãmb sẽn tʋʋmd ne Sιιg-Sõngo, la sẽn pid ne yãabo. Sã n ka woto, yãabã na n kell n
kiime tι misõ wã tʋʋmd yι kongre. A na n yιι sũ-sãams tι b mik tι tʋʋmd sẽn yaa Wẽnnaam
menga sẽn kõ ki, tι bala sẽn deng-b taoorã
sã n yaa pagb wall raop ka tõog n sõng tι yãaba ta sẽn
poglbã wa sẽn zemse ye. 


A Zezi, ra rata ne B sʋʋr fãa n dιk b tʋʋmdã
n bas ne neb a taabã. Wakat bilf ball b sẽn sιng
b tʋʋmdã, B boola B karen-biisã.


Wẽnnaam sebrã yetame tι:
«B yãka piig la yiibã tι b pa ne bãmba, sẽn
na yιl n tʋm-b tι
b moon koɛɛgã» (Mar 3: 14; ges 1: 16-17; 2: 13-14; 3: 13-19). Nin-kãensa
kell n kẽnga taoor ne tʋʋmdã bãmb loogrã poore. B zãmsa bãmba,
n kõ-b pãnga, la B tʋm-b tι b kẽnge.» (Mat 28: 19). Neng a to, d tõe yeelame t’a Zezi gũudame tι
bãmb me maan neb a taabã wa B sen maan ne bãmbã.


A Poll me rιka a Zezi mamsgo. A ka
maan a misõ wã tʋʋmd a yembr ye, a boola neb a taab tι b wa naag
yẽnda. A kẽnga taoor n kogl-b la a zãms wa a Zezi sẽn maan ne
B karen-biisã. A Poll karen-biisã ra ya a Zã-Marke, a Tιmote, a Tιt,
a Luk ne neb a taaba. A Poll yeela a Tιmote t’a maan neba wa yẽ sẽn
zã-b to-to wã. «La bũmb ning mam sẽn da zãms foo kaset dãmb wʋsg
sʋkã, bι f zãms bãmb neb nins sẽn tũud sιdã la sẽn
tõe n zãms neb a taaba me» (2 Tι 2: 2). Tõnd sã n dat tι yãabã ra
menem neb a taabã nusẽ, tõnd tog n dιka a Zezi ne a Poll mamsgo. 


A Pool keooga Tesalonik rãmbã: «yãmb mensã
mii yãmb sẽn na n maan to-to n yι tõnd togs-n-taase», tι bõe, a
yeelame tι, «tõnd da ra n kõo yãmb mamsgo, tι y maan togs-n-taar ne tõndo»
(2 Tes 3: 7, 9). Tõnd sã n dat tι misõ wã sẽn yaa tʋʋmd sẽn
vi la tʋmd ne Sιιg-Sõngã pa wakat fãa, d segd n maana wa a
Polle, la tõnd tog n yιι neb tι neb a taab rat n dιk d
mamsgo. D tõe n leb n yeelame tι tõnd tog n yιι neb sẽn
tar waoore, neb sẽn yaa burkĩnb la neb sẽn tar yãabo. 


____________________


Yãmb sẽn
yaa taoor dãmb Wẽnnaam sẽn yãk tι be wẽn-doog pʋgẽ
wã, yãmb toga ne y sũur fãa n yι taoor soab sõngo. Yãmb sẽn yaa
Pastɛɛr sẽn tʋmd ne Sιιg-Sõngã, yãmb tog n sιd
tʋma ne y sũur fãa n yι taoor soab sιd sιda, n tõog n
maan tʋʋmd kãnga.


 







~ Sapιtr 29 soaba ~ 



Taoor soab sẽn yaa tʋm-tʋmda

aar a yembre,
karen-biis sull a ye n kolg a Zezi ne sʋkre. B sʋka me tι: «Ãnda
la kaseng n yιιd Arzãn soolem pʋgẽ?» (Mat 18: 1). Tι
karen-biisã sιng n na kιιs taaba (Mat 20: 20-28; Mar 9: 33-37;
10: 35-45; Luk 22: 24-27). Neb kẽer karen-biisã sʋk ra tara ratem tι
yι taoor dãmba. 


B sẽn mi bãmb sũyã tagsgã yĩnga,
a Zezi boola bi-bilf t’a wa bãmb sʋk n yeele: «mam yeta yãmb sιd tι
yãmb yam sã n tek tι yãmb lebg wa kom-bãoonego, yãmb kõ n kẽ Arzãn
soolmẽ ye. Yaa woto yĩnga, ned ning sẽn na n sik a meng wa
bi-kãngã, n na n yι kaseng n yιιd Arzãn soolem pʋgẽ.»
(Mat 18: 3-4). Wakat a to, a Zezi kõo bilgri n yeel tι: «Yãmb miime tι
soolem toɛ-toɛyã na-nambs maanda bãmb pãnga, la tι nin-kasens
soo bãmba. A kõbn yι woto yãmb sʋk ye. La ned ning sẽn dat n yi
nin-kasenga, bι a yι yãmb sõngda. La ned ning fãa sẽn dat n yι
yãmb kasma, bι yẽ yι yãmb yamba.» (Mat 20: 25-27).


A Zezi ra gomda taoor dãmb nins Bãmb sẽn
dat wẽn-do paalga pʋgẽ yelle. D gũudame tι taoor
soab kãng tae nebã, tι ra yι wa dũni wã taoor dãmbã sẽn
taet neba to-to wã ye. Ka tι b tʋm n kõ bãmb ye, la yaa tι taoor
dãmb paalsã tʋm n kõ nebã. Neb nins sẽn tʋmd woto wã b boond-b
lame tι taoor soab sẽn yaa tẽn-tʋmda. Yaa Pastɛɛr
dãmb sẽn yaa taoor dãmb a woto sẽn tʋmd ne Sιιg-Sõng
la Wẽnnaam dat ne Afirik wẽn-doogã rũndã. 


 


TAOOR SOAB SẼN YAA TẼN-TƲMD BILGRI


Taoor soab yaa ned sẽn tõe ne a
manesem n kιt tι neb nao-kẽndre teke, wall kιt tι b rιk
sor n kẽng zĩiga. Sã n yaa ne Pastɛɛr sẽn tʋmd
ne Sιιg-Sõngo, taoor soaba yaa soab sẽn tar pãng Wẽnnaam
sẽn kõ, t’a tõe n kιt tι Bãmb nebã reng n bao Wẽnnaam
soolmã (Mat 6: 33). Yaa pãng sẽn kιtd tι Wẽnnaam nebã tar
ratem tι maan tʋʋm nins Bãmb mengã sẽn kõ b misõ wã na kẽng
taoor dũni wã zugã. 


Wa taoor dãmbã fãa, taoor dãmb nins sẽn
yaa tẽn-tʋmdbã, misõ wã tʋʋmd bee b zutu. Wakat kãnga,
taoor dãmb nins sẽn yaa tẽn-tʋmdbã yaa neb tι b sẽn
zãad b rãmbã bιʋʋngã, la b beoog vιιma neer pak-b
lame. B tʋmd n kõta Wẽnnaam nebã ne sik-n-menga, nonglem, la b modg
b mens ne b nao-kẽndrã, la ka tι modg nebã ye. 


Taoor dãmb nins sẽn yaa tẽn-tʋmdbã
yãab ka zemsd ne «dũni naam nao-kẽndr ye» wa d sẽn tar tagsg
ning nin-sables tẽns pʋsẽ wã ye. Naoor wʋsgo, na-nambs kẽer
sẽn ka tar Wẽnnaam dabeem zoeesã zãada nebã ne wẽoogre; la
taoor soab ning sẽn yaa tẽn-tʋmdã taeta nebã ne nonglem la
nin-bãan-zoeere. Naaba modgda nebã tι b sak-a ne pãnga; taoor soab sẽn
yaa tẽn-tʋmdã kõta nebã raoodo. Naabã baoodame n wõr nebã n paam a sẽn
datã; la taoor soab sẽn yaa tẽn-tʋmdã baoodame tι ning
nebã barka. 


A Zezi ra tõe n dιι naam wa naaba;
la wakat kãnga, B yãka yam tι tae nebã wa tẽn-tʋmda (Mat 20: 28).
Naoor wʋsgo, a Zezi ra tõe n kιtame tι malɛg-kʋʋng
wa maan bãmb daabã (26: 53). La baasgo, B kell n yãka yam ne sik-n-meng n sak B
ba wã raabo (26: 39, 42). B maongã dapιkã zugã yaa mams-sõng n kõt taoor
soab ning sẽn yaa tẽn-tʋmdã. Wa zu-soabã, Pastɛɛr dãmb
nins sẽn tʋmd ne Sιιg-Sõngã, yaa taoor dãmb sẽn yaa
tẽn-tʋmdba. La ka neb sẽn zãmbd b poorẽ dãmbã ye.
B zãad-b-la ne sũ-noog la ne nonglem. 


Wẽnnaam soolma b bilgd-a-la wa «soolem
sẽn yaa lebende». Yaa tι Wẽnnaam soolma taoor dãmb nao-kẽndr
ka yembr ne dũni wã taoor dãmb nao-kẽndrã ye. Sã n yaa ne dũni
wã nao-kẽndre, d yãtame tι taoor soab yaa ned sẽn be yĩngr
zãnga. Raoa wall pagã yaa ned sẽn get neba yell la a rιt a naam la
reegda a waoogrã. La sã n ya ne Wẽnnaam soolma nebã, taoor soabã yaa ned
sẽn be tẽngre. Raoa bι pagã tog n modg n tʋma me n kõ nebã,
la a ning-b barka.


TAOOR SOAB SẼN YAA TẼN-TƲMD YALẼ


Yalẽ a yoob la d tog n yã Pastɛɛr
dãmd nins sẽn tʋmd ne Sιιg-Sõngã, sẽn dat n yι
taoor dãmb sẽn yaa tẽn-tʋmdbã vιιma pʋgẽ:



Sik-n-menga


Pipi, yãmb sẽn yaa taoor soab sẽn
yaa tẽn-tʋmda, Pastɛɛr sẽn tʋmd ne Sιιg-Sõngã
tog n zãa nebã ne sik-n-menga. Rao wall pag ka tog n dιk a weer n bao a
meng bãngr wall a meng tõogr ye. A tog n dιka a Zãnbatiis
mamsg a sẽn yeel tι: «a yaa tιlae tι bãmb yι kaseng tι mam yι bilfu» (Zã 3: 30). B tog n tẽega Zu-soaba sẽn goma: «ned
ning sẽn yaa yãmb nin-kasengã, yẽ na n yιι yãmb sõangda. Ned sã n waoog a menga, a na n paama paoogre, la ned
sã n sik a menga, a na n paama waoogre» (Mat 23: 11-12). 


Manesem sẽn belgd neb n be nin-sables
tẽngẽ Pastɛɛr dãmb kẽer sẽn baood yʋ-bɛd
n kõt b mense, sẽn na yιl n paam tι b waoog-ba. A Zezi keoogda nebã yel-kãng wɛɛngẽ. B
yeela b karen-biisã tι: «la bι yãmb da bao tι neba bool yãmb tι
«karen-saamb ye,» bala yãmb karen-saamb ya a ye bala, la yãmb
fãa yaa ba-biisi. Bι y ra bool ned dũni zug tι yãmb ‘ba ye’,
bala yãmb ba ya a ye bala, n be arzãna. Bι yãmb da bao tι b bool yãmb
tι karen-saamb dãmb ye. Bala yãmb karen-saamb ya a yembr bal sẽn yaa
Kiristã. Ned ning sẽn yaa yãmb nin-kasenga, yẽ na n yιι yãmb
sõangda» (Mat 23: 8-11). Raop la pagb nins yam sẽn paodã baooda yʋ-bɛda.
Taoor dãmb hakιιkã, sakdame tι b gelg-b wa Kirst tẽn-tʋmdba.


Yʋʋng ning sẽn deng b sẽn
na n ka a Zezi dapιka zugã, B tigma b karen-biisã yĩngr doogã zug
Zerizalɛm. Bee b kõo B karen-biisã zãmsg sẽn kẽed ne taoor
soab sẽn yaa tẽn-tʋmdã wɛɛngẽ. B sẽn wa
n dι Pakã n sa wakate, Fãagda yikame n pidg b zugẽ fuugu, n dιk
peend n sẽbg b sɛɛga. La bãmb pʋdga koom ne wamd n sιng
n waas b karen-biisa naoã n yẽes ne peend ning sẽn sẽbg b sɛɛgã.
B sẽn maan bõn-kãng n sa, b sʋka bãmb ya: «yãmb wʋmda bũmb
ning mam sẽn maana wõor bιι?» 


A Zezi bilga bãmb tι: «Yãmb boonda
maam tι 'Karen-saamba' la 'zu-soaba', yãmb yeela sιda, bala, mam yaa
woto. Mam sẽn yaa yãmb zu-soabã la y karen-saambã sẽn waas yãmb naoã,
yãmb me tog n waasa taab naoã. Mam kõo yãmb mamsg tι y maan wa ma me sẽn
maan yãmbã» (Zã 13: 13-15). A Zezi ra zãmsda b karen-biisã tι neb nins sẽn
yaa bãmb soolma nin-kasensã, yaa neb nins sẽn sakd tʋʋm bãooneg
bãmb doogã pʋgẽ wã.


Yãmb sẽn yaa Pastɛɛr sẽn
tʋmd ne Sιιg-Sõngã, yãmb toga ne y sũur fãa n kιιs
wɛgdo, naam la waoog-n-meng buud fãa. Yãmb sẽn yaa taoor soab hakιιkã,
yãmb ka tog n bao tι wẽg Wẽnnaam nebã ye. Yãmb togame n tʋm
n kõ-ba la y ning b barka. 


Ninbãan-zoeere


Yiib soaba, yãmb sẽn yaa taoor soab sẽn
yaa tẽn-tʋmd hakιιkã, Pastɛɛr sẽn vi la a
tʋmd ne Sιιg-Sõng tog n talla ninbãan-zoɛɛr ne neb
nins b sẽn bool yẽ t’a ges b yellã. Bãng ned yalẽ, yaa tι
rιk f meng n mams ne a soaba, la f rιk a yell tι ya f yelle. Sã
n yaa noogo wala toogo. Wẽnnaam Sebrã yeta tõnd t’a Zezi yaa Maan-kʋʋdbã
kasem sẽn tõe n «zoe tõnd ninbãaneg d pãn-komsma pʋgẽ» (Ebre 4:
15). B zoee a Maari ne a Mart ninbãneg b sẽn lagem bãmb n yãb a Lazaar
yaoogẽ wã (Zã 11: 35). Wa a Zezi, yãmb sẽn yaa taoor soab sẽn
yaa tẽn-tʋmdã, yãmb togame n zãms tι «maan sũnoog ne neb
nins sẽn maand sũ-noogã» la y «yãb ne neb nins sẽn yãbdã» (Rom
12: 15).


Pʋ-peelem


Tãab soaba, yãmb sẽn yaa taoor soab sẽn
yaa tẽn-tʋmdã, Pastɛɛr sẽn vi la a tʋmd ne Sιιg-Sõng
tog n maana a sẽn tõe fãa n yι vẽeneg ne neba fãa a tʋʋma
pʋgẽ. Rat n yeelame t’a ka baood n solg yẽ sẽn ya a soabã
ne ned a ye n yaool n vẽneg-a ne ned a to ye. B ka tog n yeel nebã tι
bãmb yaa woto n yaool n ka woto ye. A Poll tẽega Korentẽ dãmbã yẽ
pʋ-peelma «tõnd lagem-n-taarã ne yãmbã, [ tõnd talla nao-kẽndr sẽn
yaa] sõmblem la pʋ-peelem» (2 Ko 1: 12). A kẽnga taoor n paas tι:
«Korent neba, tõnd goma ne yãmba, tõnd pelga d pʋs ne yãmba» (2 Ko 6: 11).


Pʋ-peelm a woto na n paka yẽsd-n-taar
sor yãmb ne y wẽn-doogã neb sʋka. Nebã na n sιngame n yã tι
yãmb yaa nin-tιrg b sẽn tõe n tiki. Bũn-kõng na n kõ-b-la raood
tι b kιs sιd ne yãmba. B sũur na n yιι noog tι
paam tι yãmb yι b taoor soab b sẽn tõe n pʋge. 


Kιs-sιda 


Naas soaba, yãmb sẽn yaa taoor soab sẽn
yaa tẽn-tʋmdã, Pastɛɛr sẽn vι la a tʋmd ne
Sιιg-Sõngo, a na kιsa Wẽnnaam nebã sιda. Rao wall pag
sẽn tẽed Sιιg-Sõng kõng sẽn be bãmb pʋsẽ
wã n yãagd bãmb la a taet bãmbã, na n kell n zĩnda bãmb pʋsẽ, n
yãag bãmb la a tae bãmb wẽn-doogã tẽedbã. Rẽ kιtame tι
Pastɛɛr sẽn vι la a tʋmd ne Sιιg-Sõngo, a tõe
n kιsa Wẽnnaam nebã sιda, la paga walla raoã sɛgl n saame
tι tõe n dιk tʋʋmdã n ning a nusẽ. Yaa woto la
a Zezi maan ne b karen-biisã (Zã 20: 21). La yaa woto la a Poll maan ne Tιmote
(2 Tι 2: 2). Pastɛɛr sẽn mi a tʋʋmd ka tʋmd
tʋʋm piig yẽ a ye ye, a kõta neb piig tι b tʋme. 


Yaa woto tι, yãmb sẽn yaa taoor soab sẽn
yaa tẽn-tʋmd hakιιkã, yãmb tog n dιka Wẽnnaam kʋʋna
mamsg ne tẽn-tʋmdb a taabã. La yãmb tog n dιka weer ne bãmba, n
kõ bãmb tõogo, la y zãms-b tι b maan tʋʋmdã. La bilf bilfã,
taoor dãmb kãeesa sẽn bιt b wʋmbã la b sẽn tõe n maana pʋgã,
yãmb yaoond n sιng-b-la tʋʋma kũun tι b maandẽ.
Yaa wakat kãng la y kõt-b tõog ning b sẽn tog n paam b tʋʋm-paalgã
yĩnga. 


Taoor soab kaseng ka maand sũ-kĩir a sẽn get
tι neb a taabã tõogdame tι yẽ yaa koangd ye. A maanda sũ-noog
ne a sẽn yãt tι neb a taabã kẽesda b toog sẽn na yιlẽ
tι misõ wã tʋʋmd paam pidsgã yĩnga. 


Yẽsgo 


Nu soaba, yãmb sẽn yaa taoor soab sẽn yaa tẽn-tʋmdã,
Pastɛɛr sẽn vι la a tẽed ne Sιιg-Sõng tog
zãmsame tι gom ne neb nins yẽ sẽn taetã. Gomd sẽn siglg
sõma wilgda goam sẽn yaa yam goama t’a kelgr kẽed sʋʋrẽ.
Wẽnnaam goama keoogda tõnd tι: «Bι y kιt tι yãmb goamã
zĩnd bark wakat fãa, n paam yamsem noom» (Kol 4: 6). Bι
ned kam fãa «wιng ne [wall sɛglg n sa] tι kelge» (Zak 1: 19). Rẽ kιtame,
tι yãmb sẽn yaa taoor soab sẽn yaa tẽn-tʋmd
sõngã, yãmb tog n dιka weer la y kõ yãmb meng n
lebg ned sẽn gomd goam sẽn tar biis sẽn yaa sõma.


Sιιg-Sõng pãnga


Baasgo, yãmb sẽn yaa taoor soab sẽn yaa tẽn-tʋmdã,
Pastɛɛr sẽn vι la a tʋmd ne Sιιg-Sõngã, a tog n baoome tι
Sιιg-Sõng tʋm a pʋgẽ. Raoã
wall pagã tog n gesame tι yι
vẽeneg tι taoor dãmb nins sẽn be ne yẽ
tʋʋmdã pʋgã maanda wa yẽnda. Pãnga paamda wakat ning yãmb
sẽn paam Sιιg-Sõng pidbã wa karen-biisã
sẽn paama pãntekotã daarã. (Tʋm 2: 4). B kell n yalsa kãn-kãe n kẽnd
wa sẽn zems Sιιg-Sõngo (Gal 5: 25).


A Zezi yaa mams-sõng sẽn yιιd
fãa taoor soab sẽn yaa tẽn-tʋmd Sιιg-Sõng
sẽn yãk nao-kẽndr sẽn tog n yι a
soaba. B tʋʋmdã sιngrẽ, a Zezi
wilgame tι Sιιg-Sõng
kõo bãmb pãng tι B tʋm neb a taabã yĩng
n sõng b ratmã pʋgẽ. (Luk 4: 18-19). A Piyɛɛr bilga a Zezi
tʋʋmdã n yell tι: «yãmb bãnga Wẽnnaam
sẽn yι wãn n kõ a Zezi sẽn yi Nazarɛtã
Sιιg-Sõng la pãnga. La bãmb saaga zĩig zĩig
n maan neere, n maag neb nins fãa sẽn be sʋtãanã yembd pʋgẽ
wã. Bala, Wẽnnaam bee ne bãmba» (Tʋm 10: 38).


Wa a Zezi, tõnd ka tog n mak ba raar a yembr n tι maan Wẽnnaam tʋʋmdã ne tõnd meng yam
wall d pãng ye. D tog n teega pãng sẽn yit Sιιg-Sõng
nengẽ wã. (Luk 24: 49; Tʋm 1: 8).


TAOOR SOAB SẼN YAA TẼN-TƲMDB MAMSGO


Wẽnnaam Sebrã wilgda tõnd neb wʋsg sẽn yaa
taoor dãmb sẽn yaa tẽn-tʋmdb mamsgo. D na n dιka
neb a naas mamsg bala. A yiibã bee kãab kʋdgã pʋgẽ ta yiibã kãab
paalgã pʋgẽ. 


A moyiis: tι toog neb a taab tʋʋmde


A Moyiis yaa taoor soab sẽn yaa tẽn-tʋmda,
sik-n-meng soab sẽn yaa mams-sõng sẽn dιk a tʋʋmdã n
bas ne neb a taaba. Wẽnnaam kõo a Moyiis noor kaseng n yãk-a t’a tae Bãmb
nebã (Yik 3: 1-10). Wẽnnaam da gomda ne a Moyiis «neng ne neng wa ned sẽn
gomd ne a zoa» (33: 11). La Wẽnnaam dιka a Moyiis n tall n maan bãn
la bõn-yɛɛsdes Bãmb neba sʋka (4: 21; Tʋm 7: 36). Wakat kãnga,
a Moyiis ka maan sũ-noog ne rẽ ye. D yãtame t’a kell n taee Wẽnnaam
nebã ne sik-m-menga (Sdb 12: 3).


Wẽnnaam Sebrã wilgda tõnd a Moyiis rɛɛmbã
sẽn sagl-a t’a tõog n maan a tʋʋmdã (Yik 18: 13-27). A Zetoro sẽn
yã t’a Moyiis maanda tʋʋmdã a ye, a yeelame ya: «Fo sẽn maamd bũmb
ningã ka neer ye… tʋʋmdã yiida fo pãnga; foom f ye ka na tõog n maan
yõ wã ye» (v. 17-18). A Moyiis tũu a Zetoro saglsã n yãk nin-yẽesens
neba sʋk la sẽn zoet Wẽnnaam n kõ bãmb tʋʋmdã bɛk
a yembre. Bũn-kãng yĩnga, a Moyiis paama weer tι tʋʋmdã
kẽng taoore tι nebã me paam barka. 


A Davιιd: sõng neb a
taab tι b lebg neba


Taoor soab sẽn yaa tẽn-tʋmd
a to sẽn yaa mams-sõng d sẽn tõe n dιk yaa rĩm a Davιιd.
Wẽnnaam meng goma a yell n yeel t’a yaa «rao sẽn ta mam yam» (Tʋm
13: 22; 1 Sa 13: 14). Bala a Davιιd ra bee a rĩungã zug la yaa Wẽnnaam
nebã tẽn-tʋmda, a rιka a weerã la a pãngã neb a taabã pãng
paasg yĩnga. 


Yẽ sẽn yaa taoor soab sẽn
yaa sik-n-meng soaba yĩngã, a ra ka tar rabeem ne neb a taabã sẽn kẽngd
taoorã ye, makr wa sẽn deng-a yẽ taoorã sẽn yaa a Sayullã. A
Davιιd ra gubga a meng ne neb tι b tõogrã zabrã pʋgã ra
geesd ne yẽ tõogrã (1 Ki 11: 10-47). La a waooga neb nins sẽn pog-b
yẽ wã, n paas b raood tι b tõoge (v. 17-19, 25). Wẽnnaam rιka
Davιιd sẽn da tar ratem tι paas nebã raoodã n kιt tι
yẽ mengã tõoge, la b ning neb nins sẽn na n pʋg yẽ poorẽ
n tʋma. 


A Poll: taoor soab sẽn yaa Wẽn-zoeta 


Mamsg a tãab soabã sẽn yaa taoor soab
sẽn yaa tẽn-tʋmdã yaa tẽn-tʋmd a Polle. Ba ne Wẽnnaam
sẽn bool yẽ t’a yι tẽn-tʋmdã, a kell n gelga a meng
ne sik-n-meng wa Kirist yamba (Rom 1: 1; Tιt 1: 1). A Poll boola a meng wa
«tẽn-tʋmdbã yao-zʋʋga» (1 Ko 15: 9). Yẽ mengã ya a
Barnabaas n yãag-a (Tʋm 9: 26-27; 11: 25-26). Rẽ poore, yẽ me
yãaga neb a taabã. A sɛbã a sẽn da gʋlsd n toondẽ wã ya a
sẽn da baood tι paas neb a taabã pãnga. 


Neb a yiib a poll zãmsgã sẽn wom biis
n yιιd neb a taabã ya a Tιmote ne a Tιt. A zãmsa a Tιmote
(Tʋm 16: 1-5), la wakat sẽn wa n paase, a kõo sιd a «tẽeb
pʋgẽ biigã «t’a tae Efɛɛs wẽn-doogã» (1 Tι 1: 2-3).
A zãa a Tιt n kõ a noor t’a ges Kɛrt wẽn-doogã
yelle (Tit 1: 5). Tẽn-tʋmdã sã n da ka maan a sẽn tõe fãa n zãms
a Tιmote, a Tιt la
neb a taabã, a tʋʋmdã ne a piuugã fãa ra na n booga wʋsgo. 


A Zeezi Kirst: mamsg sẽn yιιd fãa 


Zu-soab a Zezi Kirist yaa taoor soab sẽn
yaa tẽn-tʋmd sẽn yaa mams-sõng sẽn yιιd fãa. B zãmsa nebã tι Wẽnnaam soolma taoor soab sιd
sιd tʋmd n kõta neb a taabã n ka geld a meng ye (Luk 22: 24-27). Sẽn
paase, B maana bũn-kõng ne Bãmb menga vιιmã la B tʋʋmdã
dũniyã zugu. B goma b mengã yelle, a Zezi menga yeelame tι: «Bala,
ninsaal biigã ka wa tι b sõng-b meng ye, b waame n na n sõng nebã, la b kõ
bãmb vιιm n yao neb wʋsg yĩnga.» (Mar 10: 45). A Poll bilga
a Zezi sẽn yaa taoor soab sẽn ya tẽn-tʋmdã ne mamsg sẽn
yaa: 


 «Bɩ y paam yam ning Kirist a Zezi sẽn da tarã.
Bãmb sẽn wẽnd Wẽnnaamã, bãmb ka tags tɩ bãmb sẽn
zem ne Wẽnnaamã yaa bũmb sẽn na n gãd kãnkãe ye. La bãmb basa
b naam n lebg wa yamba, n dɩk yĩng wa ninsaala. La b sẽn lebg
wa ninsaalã, b sika b meng n sak n ki, hal n ki da-pɩkã zugu!» (Flp 2: 5-8)


A Poll keooga tẽedbã
ne tẽedba taoor dãmba n yeel tι: «Da maan-y bũmb ba a yembr ne
zabr wall wilg-n-meng ye, la bι ned kam fãa tẽ ne sik-n-meng yam tι
nebã fãa yιιda yẽnda. Bι yãmb ned kam fãa da ges a meng
yell bal ye, bι y ges taab yell me» (Flp 2: 3-4).


TAOOR-SOABA SẼN YAA TƲM-TƲMDA TƲƲM
SAGS 


Taoor soab sẽn yaa tẽn-tʋmdã
manesem tog n zĩnda Pastɛɛr sẽn vι la a tʋmd ne
Sιιg-Sõng vιιma pʋg nens a tãab pʋg sẽn yaa:
a kãadma vιιmẽ, a wẽn-doogã pʋgẽ, la soolem
ning yẽ sẽn vι wã pʋgẽ. 


Taoor soab sẽn yaa tẽn-tʋmd a zak pʋgẽ



Yãmb sẽn yaa Pastɛɛr sẽn
vι la y tʋmd ne Sιιg-Sõngã, yãmb pipi tʋʋmd zĩig
yaa yãmb zaka pʋgẽ. Sẽn deng tι yãmb tʋm tigingã yĩnga,
yãmb tog n tʋma yãmb sõngda la y kambã yĩnga. A yeta gũuda wall
pastɛɛrã tι: «A tog n gesa a meng yir dãmb yell tι zemse, la
a kιt t’a kãmbã yι kom-sakds n maan sẽn zems waoogre.» (1 Tι
3: 4). A Poll le paasa me: «bala, ned sã n ka tõe n ges a meng yir yelle, yẽ
na n maana wãn n tall Wẽnnaam tẽedbã?» (v. 5).


Woto, yãmb sẽn yaa Pastɛɛr sẽn
vι la a tʋmd ne Sιιg-Sõngã, yãmb tog n bãnga vẽeneg tι
pipi, taoor soab sẽn yaa tẽn-tʋmda tʋʋmd zĩig
yaa yãmb zakã pʋgẽ, yãmb tog n sɛgl n saame tι sik y meng
n tʋm yãmb sõngda ne y kambã yĩnga. Neng a to, yãmb zakã yaa yãmb «pipi
wẽn-doogo,» tι wẽn-doog ning yãmb sẽn zãada yaa «wẽn-do-pʋgdga.»
Yãmb sẽn tar nao-kẽndr ning n zãad yãmb zakã na n kell n yιι
woto me la y na n zã wẽn-doogã. Yãmb tog n yιι b yiibã fãa
taoor soaba. 


Taoor soab sẽn yaa tẽn-tʋmd Wẽn-doogã
pʋga 


Zĩig a yiib soab yãmb sẽn yaa
taoor soab sẽn yaa tẽn-tʋmdã tʋʋm zĩig ya wẽn-doogã.
Yãmb tog n gelga y meng wa kũun a Kirst sẽn kõn wẽn-doogã (Efɛs
4: 11-12). Sẽn paasde, yãmb tog n bãngame t’a Kirst boola yãmb tι y
gũ Wẽnnaam nebã. A Piyɛɛr gʋlsa kasem-dãmba n yeel tι:
«Bι y rιlg Wẽnnaam piisã sẽn be yãmb nusẽ wã. Ka
modgr yĩng ye, la yaa ne yam-leoog sẽn zems Wẽnnaam yam. Ka
ligd ye, la yaa nonglem yĩnga. Ka tι soog bãmb ne pãng ye, yaa tι
yι mamsg bãmb yĩnga» (1 Pιy 5: 2-3). 


Yãmb sẽn yaa taoor soab sẽn yaa
tẽn-tʋmd hakιιkã, yãmb tog n gũu Wẽnnaam piisã
n dιlg-b ne Wẽnnaam goama, n paas ka-pãng rãmba pãnga, la pʋʋs
neb nins sẽn yaa bãad rãmbã la sẽn be b namsg pʋgẽ wã yĩnga.
Yãmb togame n kogl piisã ne we-baasã. (Tʋm 20: 28-31). Sẽn le
paasde, yãmb tog n kõo mams-sõng ne Wẽnnaam tʋʋmdã, n wilg nebã
b sẽn tõe n maan to-to n sõng taaba, la y yeel-b tι b maan wa yãmba.[105]


Taoor soab sẽn yaa tẽn-tʋmd neba sʋka



Yãmb sẽn yaa taoor soab sẽn vι
la y tʋmd ne Sιιg-Sõngã, yãmb tãab-n-soab tʋʋmdã zĩig
yaa yãmb sẽn vι zĩig ning ne nebã. Yãmb ka tog n yeel tι,
yãmb yaa y zakã ne yãmb wẽn-doogã ball la y yaa Pastɛɛr ye, y
tog n gelga yãmb sakã bι y tẽngã wall zĩig ning yãmb sẽn
vι wã me n naage. A Zezi zãmsa B karen-biisã n yeel tι b tog n yιι
«dũni wã yamsem» la «dũni wã vẽenem» (Mat 5: 13-16). Woto kιtame,
tι yãmb tog n tall vι-sõng ne yãmb zãmaana neba, n pʋʋs b yĩnga,
la y pʋι a Kirst nonglma ne bãmbã.[106]


____________________


A Zezi wilga
taoor soab sẽn tog n nao-kẽndr sẽn tog n yι a soab wẽn-doogã
pʋgẽ. B yeela karen-biisã ya: «Bala ninsaal biigã ka wa tι b sõng-b
ye, b waame n na n sõng nebã, la kõ bãmb vιιm n yao neb wʋsg yĩnga.»
(Mar 10: 45). Pastɛɛr sẽn vι la a tʋmd ne Sιιg-Sõng
tog n tũu Zu-soabã nao-kẽndrã. La a tog n tẽega B goama wakat
fãa: «Ned sã n dat n yι kasenga, bι a yι neba fãa poorẽ
soaba, la bι a sõng nebã fãa» (9: 35).


 







~ Sapιtr 30 soaba ~ 



Taoor soab sẽn tar yãabo

ʋʋsg ne
tagsg yãab pʋgẽ poore, Pastɛɛr Emanwɛll bãngame tι
Wẽnnaam boonda yẽ t’a yi n bas a wẽndo-bedrã sẽn be
galen-tẽngẽ wã, ne a zaka rãmb n tι zĩnd tẽngã zĩig
ning sẽn yaa weoogo. Be, a tog n vigla sull sẽn yaa wẽn-dot
viglg Sulli. Pastɛɛrã ket n tẽrame: «Ra yaa mam tẽngã
porvẽens ning sẽn da na n ka paam koe-noogã moonego, la yaa be la Wẽnnaam
da rat tι maam ne m zaka rãmb kẽnge.» A mi vẽeneg tι Wẽnnaam
ninga yãab a sũura pʋgẽ. 


Sιιg-Sõng taee PastɛɛrEmanwɛll
n kẽng tẽng a yembr pʋgẽ. Baa ne sẽn yaa zĩig
sẽn wilg vẽenegã, b ra miime tι zĩigã ra pida ne sõod yɛla.
Bãmb sẽn ta be wã bala, pastɛɛrã ne a pagã paama magsa ne tẽngã
sõoba. La neb a yiibã, baasgo, b kẽnga taoor n togsd koe-noogã ne sιda, b rãmb fãa sẽn kelgd bãmb yĩnga. Neba paama fãagre, n
deeg Sιιga pidbu, tι wẽn-doogã sιng n yalgdẽ,
la a bιtẽ.


Pastɛɛr Emanwɛll mi n pʋιι a yãabã sẽn yaa tι luglg wẽn-dot
sẽn kẽnd ne Sιιgã ne a wẽn-doogã
neba. Tao-tao bala, kẽer sιngame tι gãd yãabã, tι ne wakatã, tʋm-tʋmdb
n sιng n zĩndi, Pastɛɛr Emanwɛll
sẽn zãms tʋʋmda yĩnga. A mi n talla yẽ sẽn zãms
taoor dãmb ninsã n moondẽ la a vigind wẽn-dot sẽn pẽ bãmba.
Yʋʋma sẽn pʋgdã, b tõog vigla wẽn-dot wʋsgo. Bãmb
meng zãmsa misõneer dãmb la b tʋm-b tι pags wẽn-dot
koe-noogã sẽn na n ka ta wã sʋka, sẽn yaa wĩndg sẽn
yitẽ wã goabga.


Rũndã, Pastɛɛr Emanwɛll
wẽn-doogã yẽega sõma. Nebã gãda b tʋlsmã n kõ b mens ne pastɛɛrã
yãabã, n ket n kẽngd taoor ne wẽndo-paals viglgu, soolmã pʋgẽ.
Pastɛɛr Emanwɛll sιd yaa mamsgo, ne sẽn kẽed ne
taoor soab sẽn tar yãabo.


Tι tõog n tae Wẽn-doog tʋʋmd
sẽn zems pʋgẽ, Pastɛɛr sẽn kẽnd ne Sιιg-Sõng
tog n bãnga vẽenega, Wẽnnaam daab ne wẽn-doogã. Rao bι
pag tog n bãnga vẽenega, wãn-wãn la m tog n kẽes a meng tʋlsem
kãng pidsga pʋgẽ. Pastɛɛrã sã n wilg yãab sẽn yaa vẽeneg
wẽn-doogã sẽn tog n kẽng zĩig ninga, nebã tara ratem tι
pʋge. Rao bι pag sã n wa pa tõog n wilg yãab a woto, wẽn-doogã
na n lisame (Yel-bũnã. 29: 18). Sapιtr kãngã na n goma yãab sẽn
yaa tι tae tẽedb sull yõodo. 


TAOOR SOAB SẼN TAR YÃAB BILGRI


Taoor soab sẽn tar yãab yaa rao bι
pag sẽn taet Wẽnnaam nebã a sẽn be zĩig ningã, la a be zĩig
ning Wẽnnaam sẽn dat t’a zĩndã. Taoor dãmb kãens tara tõog tι
ne Sιιg-Sõng taeebo, b tõe n yã sẽn wat yelle. B tara tõog tι
mag n bãng vẽenega, wẽn-doogã sẽn ya a soab rũndã, n bãng
a pãng la a pãn-komsem. B leb n tara tõog tι yã wẽn-doogã sẽn
tõe, la a sẽn na n wa lebg bũmb ninga. Sẽn le paas yɛsa,
b le tara tõog tι tuk sor n kõ wẽn-doogã t’a tũ, n tõog n pids
tʋlsem nins Wẽnnaam sẽn kõ-a wã. Sẽn na n baase, taoor
soab sẽn kẽnd ne Sιιg-Sõng n tar yãab tara tõog tι
tus wẽn-dooga t’a kẽng taoor ne ratem, a tʋlsem dãmbã pidsg yĩnga.



TAOOR DÃMB SẼN TAR YÃAB YALẼ 


D ges yalẽ dãmb a nii taoor dãmb sẽn
tar yãab sẽn tog n tall wa sẽn puk Gʋlsg-sõmyã pʋgẽ:



Sιιga sẽn taete


Pipi, taoor soab sẽn tar yãabo, yaa Sιιgã
n taet-a. Sẽn deng Pastɛɛr sẽn na n tae a wẽn-doogã
Wẽnnaam daaba pʋgẽ, yẽ meng tog n pida ne Sιιg-Sõngo,
la a a a tar tõog n tõe n tũ Sιιga wilgri (Gal 5: 25). Bãmb tog
n sɛgl n sɛɛme tι bas bãmb mensã saagre, la b tũ ne
ratem kasenga, Wẽnnaam saagrã.


Sẽn pid ne tẽebo


Yiib soaba, taoor dãmb nins sẽn tar yãabã
pida ne tẽebo. Bãmb tara pãn-tõod tι tẽ la kιs Wẽnnaam
sιd zu-loeesã la yɛla taoore (Ebre 11: 1-37). 


Pʋ-peelem soaba


Tãab soaba, taoor dãmb sẽn tar yãab kõta
wẽn-doogã mamsg sẽn yaa tιrg t’a tũ (Filip. 3: 17). Bãmb
tara tʋʋmdã sebre, b sẽn paam sẽn tũ ne gelgr, sẽn
wilgd tι b tara noor tι tae wẽn-doogo. B pukda b nedengã ne Wẽnnaam
sẽn gũud ne wẽn-doogã t’a leok yãab ning Wẽnnaam sẽn
kõ-a wã.


Sẽn tar yãabo ne taoor yelle


Naasẽ soaba, taoor dãmb sẽn tar
yãab wẽnemdame n get sẽn be taoore. Bãmb taogsga loeeme, la pa bũmb
ning sẽn maan zaame wã ye, la yaa zu-nood nins sẽn be beoogã. A
Poll bilga yalẽ-kãngã a sẽn kιs kaset tι: «Mam maanda bũmb
a yembre: mam yĩmda sẽn loogã, la m dat n paam bũmb ning sẽn
be taoorã» (Flp 3: 13).


Yãabo, la zu-loeesã yidgri


Nu soaba, taoor dãmb sẽn tar yãab yaa
neb sẽn ne beoog yelle, la b tʋmd rũndã me, tι bõe, bãmb nee bũmb sẽn tõe n pidsi. Bãmb tʋmdame, tι bõe, bãmb maanda bũmb ning sẽn tog n maan n tõog n pids
tʋlsmã. A sẽn saagd beoogã yĩnga, taoor soab sẽn tar yãab
tog n tõog n taee wẽn-doogã tι b tõog zu-loees nins b sẽn sɛgdã.



Kιs-sιd soaba


Yoob soaba, taoor dãmb sẽn tar yãabã
tog n yιι neb b kιs-sιda. B wilgda b zemsg ne b kιs-sιda
ne sẽn looge. Bõn-kãng yĩnga, Wẽnnaam nebã sɛgl n sɛɛme
tι tũ-ba, sẽn wata pʋgẽ.


Sẽn tekd neba


Yopoe soaba, taoor dãmb sẽn tar yãabã
yaa neb vιιm sẽn tekd neb a taabã. Bãmb tara Wẽnnaam pãng
tι tus neb a taabã tι b maan bũmbu. Bãmb tara kũun la yam sẽn
sek tι tek neb a taabã yel-manesem, yam-yãgsa la b tʋm wa sẽn
zemse.


N tar daoodo


Sẽn na n baase, taoor dãmb sẽn
tar yãab tara raoodo. Bãmb tara raood tι kẽn beoog yell d sẽn
ka mi soma pʋgẽ. PastɛɛrEmanwɛll sẽn wa n bas a
zo-rãmbã la galen-tẽngã vι-noogã, a ra pa mi bũmb ning sẽn
da gũud-a ye. Wakat kãnga, a taeee a zaka rãmb n ka mi a sẽn dabdẽ,
n kιs ne Wẽnnaam sẽn leok bãmb ratmã sιda. 


TAOOR DÃMB SẼN TAR YÃAB MAMSGO


Naoor wʋsgo, Wẽnnaam sebrã yaa
raop la pagb Wẽnnaam sẽn yãk la B ning-b kaam wa taoor dãmb sẽn
tar yãabo. Taoor dãmb kãens kõta vẽenem ne yalẽ nins sẽn sõdg
zugẽ wã. Neb a yoobã sẽn pʋgdã yaa taoor dãmb kãens buudu: 


A Abrahaam: yãab sẽn pid ne tẽebo


A Abrahaam ra yaa taoor soab sẽn tar
yãab n pid ne tẽebo. Ne tẽebo, a gesa taoor n yã «tẽng ne a yẽbgr
sẽn be taoore, tι Wẽnnaam mengã la yẽbgd la a tãn-meta»
(Ebr 11: 10). Rẽ poore, ne tẽebo, yẽ talla a zaka rãmb n kẽng
tẽng a sẽn ka mi, n tẽ tι Wẽnnaam na n pidsa B kãabgã
ne yẽnda. 


 (Ebr 11: 8). Yẽ sẽn maan woto
wã, yẽ lebga «b rãmb nins sẽn tẽedã» (Rom 4: 11).


A Zozɛf: Yel-solgds bãngre


A Zozɛf taee yel-solgds bãngre. Wẽnnaam
kõo yẽ a Farawõ zãmsdã võore (Sιn 41: 15-24). A Zozɛf leb n kõo
rĩmã sagls a sẽn tog n leok yel-soalgd kãngã (. 25-36). La sẽn
paase, wʋsg põsa ne komã. A Farawõ yãa Wẽnnaam Sιιgã a Zozɛf
pʋgẽ, n kõ-a taoor soab zĩ-kasenga, tι yẽ n pʋgd
Farawõ wã ( 37-44). 


A Zozoe ne a Kalɛɛb: raood yãabo 


A Zozoe ne a Kalɛɛb raooda yãab sõng-b
lame tι b kẽng ne tẽebo, tι kẽer lebg rabeem yĩnga
(Sõdbo 14: 6-9). Tι ra bas b mens n kõ rabeemã, a
Zozoe ne a Kalɛɛb yãka yam tι maan tẽeb
ne Wẽnnaam. Nebã sẽn wa n zãgs tι tũ
bãmb mamsgã, bãmb kell n kõo sιd ne b yam-yãkrã, n
tall yãab sẽn vι wã yʋʋm
pis-naase, n sɛgend zamaan ning sẽn wata tι na n kẽ Kãabg-tẽngã. 


A Neemi: yãab sẽn pa lebd poorẽ


A Neemi taee Wẽnnaam nebã tι b lebg n me Zeruzalɛm lalsã ne tʋlsem a yembre. A sɛga
gιdgr kasenga. A yãabã n da teb-a ne bũmb
ning sẽn da tog n pidsã, sã n yaa tι Wẽnnaam
nebã sã n tigima taab tʋʋmd ning Wẽnnaam sẽn kõ-bã.


A Aaze: Tι tʋm Wẽnnaam
yĩnga


A Aaze yel-mansem-sõmyã tusa Wẽnnaam
nebã, tι b wẽneg n bas b mens sũ-kĩira
tʋʋma, n ning Wẽnnaam tʋʋmdã pipi zĩigẽ. A
boola nebã, tι b bas tι rιk b arzɛgsã tι met bãmb mens rotã. Sẽn yιιdã,
bãmb tog n dιka b arzɛgsã n tʋm Wẽnnaam
doogã tʋʋmde. No-rɛɛsa yeela bãmb tι b sã n naag taab ne tʋlsem a yembre, tʋʋmda na n sɛɛme.


A Zeezi: tõnd mams-kasenga


Tõnd Zu-soaba a Zeezi, n yaa mamsg sẽn
kẽed ne taoor soab sẽn tar yãabo. Bãmb ra mii vẽeneg bũmb
ning yĩng Bãmb sẽn wa wã, Bãmb sẽn na n tũ zĩig
ninga, la B sẽn na n maan bũmb ning n tõog n ta. B yaa mamsg sẽn
zems zãng sẽn yaa sor sẽn tog n tũ, la Bãmb meng yãka yam tι
tũ so-kãnga (Ebr 12: 2). B leb n kõo mamsg ne b tʋʋma, B zãmsame
la B bool neb a taab tι b naag ne Bãmb tʋʋmdã pʋgẽ.


A Polle: Misoneer tʋʋmdã yãabo


A Zeezi loogrã poore, a Poll yιι
taoor soab sẽn tar yãab kaseng zamaana fãa. A Poll paama yãkr sẽn
yi Wẽnnaam nengẽ tι moon bu-zẽmsa koe-noogã. A rιka
a yãabã n taas neb a taaba, la a leb n kõ-b-la mamsg ne koe-noogã togsg sẽn
womd biis wɛɛngẽ, wẽn-dot vilgu, la misõ wã tʋʋma.
A tʋʋmdã baasg wakate, a Poll tõog n kõo kaseto: «Mam ka kιιs
arzãn boolg kũunã ye» (Tʋʋma 26: 19). 


TAOOR-SOBENDÃ TƲƲMD PÃNGA 


Tι tõog n yι taoor soab sẽn
tar sẽn n yãabo sιd-sιda, rẽndame tι y bãng
taoor-sobenda yãab pãnga. La yãmb tog n bãng vẽenega, taoor sẽn tar
yãabã tʋʋmda vẽenega. 


Misõ wã, la a yãabo


Tι sιnge, yãmb tog n bãnga
lagem-n-taar ning sẽn be misõ wã ne yãabã sʋka. Wẽnnaam soolem
pʋgẽ, yãab n tũud tʋʋmdã, la a ka lebend ye. Yaa Wẽnnaam
n deng n yãk yam ne Wẽn-doogã misõ wã. Wẽnnaam misõ wã b sẽn
mi n boondẽ tι misõ Dei wã, yaa tι ra buud neb ne soolem dãmb
toay-toay sẽn be dũniyã zugã n kõ Bãmb sẽn deng a Kiris waoongã.
A Zeezi goma a yell B tʋʋm-kasenga pʋgẽ: «Kẽng-y n
maan-y neba buud fãa tι b yι Mam karen-biisi, n lis bãmb ne Ba la
Biiga laSιιg-Sõng yʋʋre, la y zãms bãmb tι b sak bũmb
nins Mam sẽn da togs yãmbã» (Mat 28: 18-20; Mar 16: 15-18; Luk 24: 49; Zã
20: 21; Tʋm 1: 8). Wẽn-dooga tʋʋmd yaa tι pids Wẽnnaam
misõ wã.[107]


A Kiris rogla Pastɛɛr
fãa, la wẽn-doog fãa sẽn kẽnd ne Sιιg-Sõng tι
b kẽes b toog zãng Bãmb misõ wã pʋgẽ. B kõo noor tι wẽn-doog
fãa lebg wẽn-doog sẽn tʋmd misõneerend tʋʋma. Sã n
yaa woto, a tog n kõo a meng koe-moonegã, karen-biisa zãmsgo, la wẽn-dotã
viglgu. Sẽn paase wẽn-doog fãa sẽn kẽnd ne Sιιg-Sõng
tog n paama yãab tι yãk la tʋm misõneer dãmba, la tʋm-tʋmdb
a taab sẽn yaa tẽedba. A tog n yãka yam tι tebend tʋm-tʋmdb
kãens ne a pʋʋsgo la ne ligdi.[108]



Yãabã n yaa sullã tʋʋmde, Sιιg-Sõng sẽn
wilgi, sẽn ya B tʋʋmd tι pids Wẽnnaam misõ wã. A yaa
bãngr gomd sẽn pa tik rũndã tʋʋmã bal ye, la yaa sẽn
kẽed ne zu-nood nins sẽn be beooga n watẽ wã zutu.


Yãmb ne wẽn-doog ning yãmb sẽn zãadã sã n sιng
tι maan Wẽnnaam misõ wã, Wẽnnaam na n kõo yãmb yãab tι
maan bũmb ning B sẽn dat tι y maana. Yãab kãng sẽn yit Wẽnnaam
nengẽ wã yãagda misõ wã tʋʋmd wa sẽn gʋls yĩngrã.
A yaa rẽ n kιt tι y tog n paam vẽenem sõma ne Wẽnnaam
misõ wã tʋʋmde, tʋmmdã sẽn loe wẽn-doogã to-to la
mosõ tʋʋmde sẽn tog maan to-to. Misõ wã pʋgẽ la yãaba
yita, tι yãaba pʋgẽ la tʋlsmã yita, tι tʋlsmã pʋgẽ
la tʋʋma yita.


Tι bιιs yãabã


A wa b sẽn tog n ko pʋʋg n tõog n paam bi-sõme
wã, d tog n koo yãab me n tõog n tigs bi-sõma ne so-tũuds sẽn yit Wẽnnaam
nengẽ. Yãmb tõe n koo yãabã yãmb mengã sũurã pʋgẽ, wẽn-dooga
pʋgẽ, yãmb sẽn yaa pastɛɛrã, n tũnug ne so-tũuds
a tãabo, wa sẽn pʋgdã: 


1. Wẽnnaam sebrã kaoreng la tags-zulung pʋgẽ.
Pipi, yãmb tõe n koo yãabã yãmb sũura pʋgẽ sẽn tũnugd
ne Wẽnnaam sebrã kaoreng la taogsgo. Yãmb tõe n karma pʋʋsg pʋgẽ,
nin-kasmes Wẽnnaam sẽn dιk n tʋm tι b soolmã kẽng
taoor Gʋlsg-sõmyã pʋgẽ. Yãmb sã n karemdẽ, bι y sʋk
y meng Sʋkds nins sẽn pʋgdã: 


·        
Yãab bʋg la Wẽnnaam ning taoor soab kãngã sũurẽ
wã? 


·        
Wãn-wãn la taoor soab kãng bãng yãabã?


·        
Wãn-wãn la a tõog n pids yãabã?


·        
Wẽnnaam yeta maam tι bõe kιba-kãnga
pʋsẽ?


Gʋls-y yãmb lɛo wã sebr zugu, n
lebg n tags b yell y sũurã pʋg pʋʋsg pʋgẽ. Sã n
beẽ, yãmb na n wa rat n sɛgla koe-mooneg ne tags-kãense, n pʋι-b
ne yãmb sullã. Ne nen-kãnga, yãmb ne y nebã na n naaga taab n bι Wẽnnaam
misõ wã pʋgẽ, la tʋʋmd ning yãmb wẽn-doogã sẽn
tog n pids misõ kãng pʋgẽ wã.


2. Yals n gũ Wẽnnaam. Yiibu, yãmb tõe n kõo yãabã yãmb sũurã pʋgẽ, n gũud
Wẽnnaam pʋʋsg pʋgẽ. Sιng-y
tι kolg bãmb ne bark pʋʋsdo, la waoogre
(Zak 4: 8). Yãmb sã n wa wʋmd Wẽnnaam belmã rãamde, yãmb tog n pʋʋsame:
«Zu-soaba, wilg-y maam y raabo. Bas-y tι m yã yãmb
sũurã. Yãmb tog n paa Wẽnnaam belmã pʋgẽ, n pʋʋsd
ne Sιιg la kelgd Bãmb koɛɛgã» (Rom
8: 26-27; Efɛ 6: 18).


Yãmb sã n wa pʋʋsd woto, yãmb tog
n gʋlsda tagsd nins Sιιg-Sõng sẽn
ningd yãmb tagsgẽ wã wall yãmb yamẽ wã. Sã n beẽ, tagsd kãens
wat n lebgda vẽenega. B tõe wa lebga zιιbo. Zιιbã pʋgẽ yamb na
n bãnga zĩig ning Wẽnnaam sẽn tae wẽn-doogã n teesd zĩig
ningã (Ezy 30: 21).Yãmb dat n kell n taee nebã wakat ning yãmb sẽn baood
Wẽnnaam sorã wilgrã.


3. Ges-y ratmã. Sẽn na n baase, yãmb tõe n koo yãabã, n pʋʋsd yãmb
sullã neb kosd yĩng wall zĩig a to sẽn yãke (Zã 4: 35).Yãmb sẽn
get wakatã, kos-y pʋʋsg pʋgẽ, tι Wẽnnaam kõ yãmb vẽenem: «Zu-soaba, kιt-y tι m yã nebã ratem sẽn yaa
zulung pʋgẽ sẽn be b pʋsẽ wã» (2 Ko 4: 18). Yãmb le
tog n pʋʋs n paasame: «Zu-soaba, yaa tʋʋm-bʋse la Yãmb
dat tι wẽn-doogã leoke?» Yãmb sã n pʋʋs
n sa, bι y yals sιι… n kelg Wẽnnaam leokrã.


Sιιg-Sõng tʋʋmde


Tõnd vιι
yaoolem wakate, Wẽnnaam sẽn pʋdg B Sιιgã neba fãa zutu (Tʋʋm 2: 17-18). Wẽnnaam kõo tõnd Bãmb
Sιιgã tι pid tõnd
la tae tõnd tʋʋmdã pʋgẽ.Tõnd sã n sιd yaa taoor soab sẽn kẽnd ne Sιιg-Sõngo, yãmb tog n teega Sιιgã
taeebã wakat fãa. Ba ne ne rũndã taoor-sobendã rabay la wẽn-doogã bιʋʋng so-tũuds sẽn sẽn ket n tʋmdã, yãmb
pa tog n teeg zãms-kãens sẽn yaa ninsaal dẽndã bal ye. Yãmb sẽn
yaa Sιιg pʋgẽ taoor soab sẽn
tar yãabã, yãmb tog n bao Sιιg-Sõng taeeb
wakat fãa la y tũ-a, n sak no-rɛɛsa goama: «'A ka ne pãnga wala
noor ye, la yaa ne Mam Sιιgã', Zu-soabã sẽn
yaa sẽn-Ka-Sɛɛb n yeele» (Zkr 4: 6).


Yãabã pʋιιbo


Baa ne nin-yend yãab sẽn yaa sõma wã,
a pa sek tι yãmb paam yãabo, n gãd-a yãmb y yembr
ye.Yãmb tog dιka yãab kãng n gom ne wẽn-doogã.
La yãmb tog n tʋmame tι yik Wẽnnaam
neba ratem tι b tũ. Nao-kẽndr kãng
boondame tι yãab fãa yagbo. A Zeezi ne B
karen-biisa tʋʋmdã pʋι-sʋk fãa
ra naaga yãabã pʋιιbẽ. Bãmb ra pʋιta B yãabã wakat fãa ne bãmba, n yaool n kιtdẽ tι b tũudẽ. Woto
me, yaa sõma tι gom yãmb yaabã ne wẽn-doogã la
y bool nebã tι «tũ [yãmb] mamsgã, wala [yãmb]
sẽn tũud Kiris mamsgã» (1 Ko 11: 1).


Sẽn na yιl tι bõn-kãng tõog n yι, yãabã tog n sιιsa nebã tagsgã. A
tog n yaa sẽn tõe n gãde, wall sẽn tõe n maane. D tõe le yeelame, tι yãab ka tog n yι yaooleng n lim nebã yẽ.
A le ka tog n yι bilfu, bilf tι loog n ka sιιsd nebã ye. Yãabã sã
n yaa yaooleng wʋsg tι nebã ka tõe n gãd-a,
pastɛɛrã tog n pas-a-la bãooneg-bãoonego, ne tʋlsem dãmb sẽn
tõe n tʋme, wakat koɛɛg bι wok pʋgẽ.


A yaa sõma wakat kẽere tι wilg yãaba
vũk-vũka. Nanda, yãmb dat n pʋιι yãmb ne y zĩnd-n-taagã
wall y zo-rãmb sul-bil sẽn zemse la taoor dãmb yãmb sẽn kιs sιda.
Yãmb tõe n sõsa ne taab n pʋʋs koe-zugã yĩng n paam wilgr sẽn
yit Sιιg-Sõng nengẽ yãmb sẽn tog n kẽng taoor ne tʋʋmdã
to-to. Sẽn pogde yãmb tog n pʋιι y yãabã ne Wẽn-doogã
taoor dãmba, sẽn na yιlẽ tι b kẽes b toogo. D zĩnig
sull sẽn na n ning yãabã a na-kẽndr zugu. Yaa sõma tι sulã
neba fãa kẽes b mense.


Wakat sã n ta tι yãmb tog n pʋι
y yãabã ne wẽn-doogã, tõe tι yãmb dat n yãka «dιmaas a yembr yãaba
yĩnga.» Wakat kãng na n kõo yãmb weer tι y bilg nebã yãmb yãabã vẽenega.
Yãmb tog n gomda yãaba yell wakat-wakat la y moond a zug wakat fãa. Zãmsg kãng
na n sõngame tι yãabã viglg nebã sũyã pʋse.


Sẽn paase, yãmb togame n tʋm n
wa miẽ tι wẽn-doogã fãa yikame n na n pids yãabã. Yãmb tog n
paasa neba raood tι b kõ, la b kẽnge, tι b tʋme, tι tʋm
la b kõ b mens tι yã yãabã pidsgu. Sora zugu, yãmb tõe n dat n boola neb a
taab tι b wa pʋι kaset rãmb yãabã sẽn na n pids to-to.
Kaset kãens na n sõngame la sιιs nebã ne wẽn-doogã tι b
pas so-sõnga zugu.


Tι gang zu-loeesã


A ka tog n yι lingr ne yãmb yãabã
pidsg sã n wa n sɛg makr ye. Wẽn-doogã sẽn baood tι kẽng
taoor ne Wẽnnaam yãabã na n paama gιdgre, ne zĩn-dãmba. A Poll
gʋlsa Tesalonik tẽedbã n bilg-ba: «Tι bõe tõnd dat n waa yãmb
nengẽ… la Sʋtãana gιda tõnd sore» (1 Tes 2: 18).


Gιdgr kãensã ka tol n tõe n yals wẽn-doog
taoor kẽnd zãng ye. A yaa sõma wakat kãng tι yãmb ne wẽn-doogã
yals kãn-kãe yãabã pʋgẽ. Yãmb sã n yals kãn-kãe yãab ning Wẽnnaam
sẽn kõ yãmba zugu, a na n pidsame. A Zeezi kãabame: «Mam na n me m
kaorenga, la kιιm-kulg ka na n tõog-a ye» (Mat 16: 18).


____________________


Sapιtr kãngã
sιngrẽ wã b sẽn togs kιbarã, Pastɛɛr Emanwɛll
maana sιd ne Wẽnnaam sẽn kõ-a wã. Ne sakr la tẽebo,
a nanga pãnga, la yãabã pidsame. A tõe sιd yιι woto me ne yãmba.
Yãmb sã n paam Wẽnnaam yãab ne yãmb wẽn-doogã, la yãmb sã n nang pãng
ne wakat tooga pʋga, yãmb me tõe n yãa yãmb yãabã pidsgu. Yãmb tõe n kosa
ne tẽebo, Wẽnnaam kãabgã ne a Abakukã: «Tι bõe, vẽnegrã
[yãabã] gũuda wakat sẽn yãke… Ba a sã n kaoosdẽ, bι y gũ-a;
bõn-kãng na n waame n ka kaoos ye «(Hbk 2: 3).

aar kãnga, a Zeezi
ra gõoda Galile mogrã noore. Be, B sɛga a Pιyɛɛr ne a Ãnder
sẽn lobd b zĩm-gãmba mogrã pʋgẽ. B yeela bãmba,


 «Wa-y n tũ-y Maam, la Mam na n kιtame
tι yãmb lebg Mam nebã baoodba.» Wẽnnaam sebra yeelame: «La tao-tao
bala, bãmb basa b zĩm-gãmba wã n tũ Bãmba» (Mar 1: 16-18). Nebã nong
n sakda taoor dãmb nins sẽn tar misõ yãabã. B tagsga tusd-b lame tι
tũ-ba, wa a Pιyɛɛr ne a Ãnder sẽn tũ a Zeezi wã.


Sapιtr kãngã na n goma Pastɛɛr
sẽn kẽnd ne Sιιg-Sõng sẽn yaa misõ wã taoor soabã tʋʋmd
n yιιda. A na n goma a tʋʋmd sẽn yaa tι tae wẽn-doto,
n tõog n maan Wẽnnaam misõ wã tẽng-zugã. A na n goma ball-balle, wãn
to-to la b na n tõog n tak neb a taaba tι tũ-ba, tʋʋm kãnga
pʋgẽ. 


PASTƐƐR SẼN YAA MISONEER


A Zeezi meng ra yaa taoor soab sẽn
yaa misoneere, la B boonda Pastɛɛr sẽn kẽnd ne Sιιg-Sõng
t’a yι woto. B baooda raop ne pagb tagsg sẽn yaa sõma, kõ-n-meng la
ne tẽeb sẽn yaa sõmã, sẽn na yιl n tae B nebã misõ wã pʋga
(2 Ki 16: 9).


Yalẽ rãmb sẽn yaa tιlae


Taoor dãmb sẽn yaa misoneer dãmba mii
bãmb sẽn debd zĩig ningã, la zĩig ning b sẽn dat n ta wã.
B leb n tõe n taka neb a taaba, tι b tũ bãmb so-toa kãng pʋgẽ.
Pastɛɛr dãmb sẽn yaa misoneer dãmb tara yalẽ-rãmb a tãab
sẽn yaa tιlae: 


1. Wʋmbo. Pastɛɛr dãmb nins sẽn yaa misoneer dãmba wʋmda
Wẽnnaam misõ wã võore. Bãmb miime tι Wẽnnaam yaa soab ning sẽn
yaa Misoneere, la tι B tʋʋmdã yaa tι ra la bool neba buud fãa
tι wa Bãmb nengẽ (Mat 24: 14; Vẽnegre 5: 9; 7: 9).Yãab kãng yʋʋr
yaa missõ Dei, t’a võorã ne latẽ yaa «Wẽnnaam Misõ.» Pastɛɛr
sẽn yaa misoneer miime tι wẽn-dooga belem yaa tι pids Wẽnnaam
misõ wã tẽnga zugu. Raopã la pagbã miime tι yãmb sẽn yaa pastɛɛrã
y tʋʋmd a yembr me yaa tι kibl wẽn-doogã n tõog n pids Wẽnnaam
Misõ wã.[109]


2. Kõ-m-menga. Sẽn zʋʋg Wẽnnaam Misõ wã võor wʋmbo, Pastɛɛr
sẽn kẽnd ne Sιιg-Sõng tog n kõa a meng zãng tι tae a
wẽn-doogã t’a kẽes a meng zãng yãab kãng pidsga pʋg ne Sιιg-Sõng
pãnga. A tog n maana a sẽn tõe tɛk n tõog n maan tʋʋm-kãngã.


3. Pãn-tõogo.
Sẽn na n baase, Pastɛɛr sẽn kẽnd ne Sιιg-sõng
tog n kõo a meng tι yidg a yel-manesmã ne a pãn-tõog sẽn zemse, n tõog
n yogneg wẽn-doogã t’a tõog n pog Wẽnnaam misõ wã. Pastɛɛr
sẽn sιd kẽnd ne Sιιg-Sõng tog n bãngame tι
baasg zãnga, a pãn-tõogã tʋʋmd yita Wẽnnaam nengẽ ne Sιιg-Sõng
pãnga (Tʋm 1: 8; 2 Ko 3: 5-6).


A Zeezi mamsgo


A Zeezi yaa taoor soab sẽn yaa
misoneer sιd sιda. Bãmb ra mii bũmb ning yĩng B sẽn
be dũniyã zugã. B mooname «Tι bõe Ninsaal Biiga
waame tι bao la tι fãag
sẽn menem-bã» (Luk 19: 10). Zĩiga a to, B yeelame: «Mam yii yĩngr
n wa, la ka tι maan mam daabo, la yaa tι maan sẽn tʋm-a Maamã raabo» (Zã 6: 38). A Zeezi rιka B misõ wã n mak ne B «rιιbo» (Zã
4: 34). A wa rιιb sẽn kõt yĩngã keelem
la a rιlgd-a wã, a Zeezi paama keelem la rιιb B sẽn maand B Ba raabã yĩnga. Kõ-m-meng kãng n tall Bãmb
tι B rʋ kũum-dapιka zugu (Mat 20: 28).


Sẽn deng Bãmb sẽn na n lebg n
leb saasẽ wã, a Zeezi rιka B misõ wã n kõ B
wẽn-doogã. Bãmb yeela B karen-biisã: «A wa Ba sẽn tʋm Maamã,
Ma me tʋmda yãmba» (Zã 20: 21). A wa a Zeezi sẽn yã B Misõ wã Wẽnnaam
raabã pʋgã, Pastɛɛr sẽn kẽnd ne Sιιg-Sõng yãta a misõ wã a Kiris raabã pʋgẽ. A wa a Zeezi kõ-m-meng
tι maan Ba raabã sẽn tebl B Misõ wã pʋgã,
bõn-kãng me na n tebla Pastɛɛr sẽn kẽnd ne Sιιg-Sõngo, a misõ wã pʋgẽ (Mat 26: 36-44; Mat 28: 19-20; Zã14:
16).


Tι yι, n yaool n maane


Yãmb sẽn yaa Pastɛɛr sẽn
kẽnd ne Sιιg-Sõngo, yaa sõma tι y bãng tι taoor soab sẽn yaa
misoneer tog n yιιme, n yιιd tι maane. Tẽeg-y t’a Zeezi kãaba
a Pιyɛɛr ne a Ãndere: «Tũ-y Maam la Mam na n kιtame tι yãmb lebg Mam nebã baoodba»
(Mar 1: 17. Bãmb sẽn tũ a Zeezi la b pid ne Bãmb Sιιgã, karen-biisa mens paama tedgre. B na n lebga wa b Karen-saambã
(Luk 6: 40; Tʋm 4: 13).


Ka Sιιgã
sẽn da kιtd tι
bãmb tʋmd ne pãngã bal ye, la B ra taasda bãmb Kiris nonglema yĩngã.
Sιιg-Sõng tek-b lame tι b komã ne b ratmã, la b talã rãmba lʋιt a Kirst Zu-sobenda tẽngre. Bãmb tι naaga a Kiris Wẽnnaam Misõ wã pidsg pʋgẽ. Vιιm sẽn tar pãng tι b boond tι Sιιg-Sõng lisgã n yaa yẽbgr
ne bãmb sẽn na n wa lebg taoor dãmb sẽn yaa misoneer dãmbã (Luk 3: 16;
Tʋm 1: 4-5).[110]


Woto buud tõe n paama tõnd me rũndã. Tõnd
sã n kõ Wẽnnaam Sιιgã weer tι B pid tõnd la B tʋm tõnd
pʋsẽ, Bãmb tekda tõnd tι d lebg Kiris wẽnego (2 Ko 3: 18).
La Bãmb na ninig ratem kãng tõnd zug a Kiris tigsgã yĩnga.


Tι lebg misoneere


Zu-soaba a Zeezi boola raop la pagb tι
b kell n kẽng taoor ne tʋʋmd ning Bãmb sẽn da sιngã.
B lebg n dιka B weer ne B pãng n zãms la maan-b tι yι misoneer dãmba.
Nao-kẽndr a yembr a Zeezi sẽn da maand yaa tι tʋm bãmb
misõ wakat koɛɛg yĩnga. Bãmb zãms-b lame, n kõ-b tʋʋm-teed
n yaool n tʋm-ba (Luk 9: 1-6; 10: 1-16). Bãmb sẽn lebg n wa wã, B
togsa bãmb tʋʋmdã sẽn yι to-to (10: 17-20). 


A Zeezi Karen-biis piig la yiibã ka rog n
yaa taoor dãmb ye. B ka neb sẽn da yõgen misõ rãmbã yĩng ye. B ra
yaa neb sẽn be nebã sʋk n tʋmdẽ. Wakat kãnga, b ra sɛglg
n saame tι bas b vιιmã a Zeezi nusẽ, tι Bãmb tõe n
maneg bãmba. Ne Bãmb vιιma la b zãmsgã, a
Zeezi kõo bãmb B yãabã. B kõo bãmb noore: «Kẽng-y n maan-y neba buud fãa
tι b yι karen-biisi» (Mat
28: 19). Bãmb kengame, la b paama Sιιg-Sõng pãnga,
wa Bãmb meng sẽn da paama (Luk 4: 18-19; Tʋm 1: 8).


Bãmb sɛgbã sɛk a yembr pʋg a
Pιyɛɛr ne Zu-soabã, yẽ ninga a meng kɛɛng wa a
pa zems tι yι taoor soab ye. Yẽnda kosa a Zeezi: «Zãag-y ne
maam Zu-soaba; Mam yaa yel-wẽnã soaba ! (Luk 5: 8). A Pιyɛɛr
ra tẽedame t’a pa zems ne yẽ mengã sẽn yaa a soaba ye. Wakat
kãnga, a Zeezi ra mii a Pιyɛɛr pãngã. Dẽ, Bãmb leoka a Pιyɛɛre:
«Ra zoe rabeem ye; mosã fo na n yιι mam nebã baooda» (v. 10). A Pιyɛɛr
sẽn kẽnd ne a Zeezi wã, a paama tekr n lebg misõ sẽn tar pãng
taoor soab tõnd sẽn wʋmd tι b gomd a yell Tʋʋma sebra
pʋgã.


Wẽnnaam sebra yeelame: «A Zeezi yãka
tʋm-tʋmdb piig la yiib tι b zĩnd ne Bãmb tι Bãmb tõe n
tʋm bãmb tι b moon koɛɛgã» (Mar 3: 14).Bãmb sẽn zĩnd
ne a Zeezi wã, n kelgd Bãmb zãmsgã la b get B tʋʋmã, karen-biisa
lebga wa b Zu-soabã. A Zeezi maana bãmb ned fãa t’a yι taoor soab sẽn
yaa misoneer toor zalle, tʋʋmd toor zall yĩnga. Bãmb sẽn
maan bõn-kãngã yĩngã, wẽn-doogã Bãmb sẽn yẽbgã ket n kẽngda
hal tι ta rũndã. Tõnd sẽn paam boolg tι yι Pastɛɛr
dãmb sẽn kẽnd ne Sιιg-Sõngo, yaa sõma tι rιk
weer n zĩnd ne taoor dãmb sẽn yaa misõneer dãmb sẽn maan b tʋʋmd
neere. Tõnd sã n pẽdg n tũ a Zeezi, la d naag ne neb a taabã n maan
woto, tõnd na n paama tekre.


Yaa tõnd la b taas taoor-sobendã tʋʋmde.
Tõnd me tog n nanga pãng n tõog lebg taoor dãmb sẽn yaa misõneer dãmb sẽn
mense. Wa a Zeezi ne tʋm-tʋmdbã, tõnd tog n tʋmame tι yidg
neb a taabã. A Poll gʋlsa a Tιmote: «Dẽ yĩnga m biiga,
nang pãng Kiris Zeezi barka pʋgẽ. La bũmb nins mam sẽn da
zãms foom kaset dãmb wʋsg sʋkã, bι f zãms bãmb neb nins sẽn
tũud sιdã, la sẽn tõe n zãms neb a taab me» (2 Tι 2: 2).


MISONEEREND KO-YŨUDU


Misõ wã tʋʋmd rogda misoneerenda
ko-yũuda pʋgẽ. Ko-yũudã yaa ratem kaseng tι pids bũmb
sẽn tar yõodo. Yιιl-soaba goma Wẽnnaam noglem B Biigã ne
soolem dãmbã yĩnga. «kos Maam», Ba wã yeela Biigã, «la Mam na n kõo Foom dũniyã
soolem fãa tι F sooge, la F soolmã na n taa dũniyã tɛk fãa» (Ysy
2: 8).Tõnd sẽn yaa Wẽnnaam kom-dibli la kom-pugli, tõnd tõe n naaga
Biigã n maan misõ wã pʋʋs-kãngã. Tι maan woto na n waa ne ratem
kaseng tι yã tõnd zo-rãmb la d yags sẽn wa a Zeezi nengẽ.
Wakat kãng bala, bõn-kãng na n waa ne ratem kaseng tõnd pʋgẽ, tι
yã t’a Kiris fãagrã koe-noogã taa soolem dãmbã fãa. Yãmb sẽn yaa Pastɛɛr
sẽn kẽnd ne Sιιg-Sõngã, yãmb tog n paama Wẽnnaam
nonglmã. A Abrahaam maana woto. Baa ne a sẽn kʋʋl n ka tar biigã,
Wẽnnaam yeela yẽnda: «Nak n ges yĩngr la f sõd ãdsã…Fo yagensa
sõor na n yιι woto» (Sιn 15: 5). A Abrahaam tẽe Wẽnnaam
n pʋι a nonglmã. A sakra poore, a lebga neb nins fãa sẽn tẽeda
ba (Rom-dãmba 4: 11). Kos-y Wẽnnaam tι B kõ yãmb Bãmb noglem soolem
dãmb a taaba yĩnga. Rẽ poor bι y bas tι nonglem kãng tus yãmb
tι y yõgen y wẽn-doogã t’a kẽes a toog Wẽnnaam Misõ wã pʋgẽ.


MISÕ WÃ TƲƲMDE


Misõ wã nonglem sã n yaa tιlae, yẽ
a yembr bal ka sek ye. Yãmb sẽn yaa Pastɛɛr sẽn kẽnd
ne Sιιg-Sõngã, yãmb tog n tʋmame tι tek nonglmã t’a lebg vẽenega.
A Poll yaa sιd kãng mamsgo. A ra tara ratem tι yã yel-wẽna rãmbã
sẽn wẽnemd n wa Kiris nengẽ (Tʋm 22: 21; Rom 10: 1).Nonglem
kãng ra modgd-a lame t’a tʋmdẽ n ka basdẽ, bãmb fãagrã yĩnga.
A kõo kaseto: «Mam tʋmame n yιιd bãmb fãa, la ka maam, la yaa Wẽnnaam
barkã sẽn be mam pʋgẽ wã yĩnga» (1 Ko 15: 10).Woto me, yãmb
me tog n teka yãmb misõ wã nonglem tι lebg misõ tʋʋmde. Yãmb tog
n modgame, tι yidg yãmb wẽn-doogã t’a lebg misõ wẽn-doog sιda.


Tι zãms misõ wã yãabo


Pastɛɛr fãa sẽn kẽnd
ne Sιιg-Sõng tʋʋmd sẽn bι yaa tι pids Wẽnnaam
nebã sũy ne sẽn menem-bã nonglem. Nebã tog n bãnga sõma tι neb
nins sẽn be wẽn-doogã lalsã poorã menemame. Buud nins koe-noogã sẽn
ka ta wã, n vι zĩis sẽn be Afirik soolem la dũniyã pʋgã.
Sẽn na yιl n tõog n pids bõn-kãense yãmb tog n moona koɛɛgã,
n kõ zãmsg la kõ kaset sẽn yaa misõ wã kaseto. La yãmb tog n nanga pãng
hal tι ned fãa wa bãng a tʋʋmd tι kẽes a meng misõ
Dei wã pʋgẽ. 


Misõ wã yãaba yaa tι pog Wẽnnaam
nebã sũy pʋsẽ na-kẽndr a yiib pʋgẽ: ne Wẽnnaaam
Sιιgã la ne Wẽnnaam Goamã. Yaa ne Sιιg-Sõng la
Zu-soaba gom n tek a Pιyɛɛr yel-manesmã sẽn kẽed ne
yel-wẽna rãmbã (Tʋm 10: 9-16, 19-20). Tõnd sẽn yaa misõ wã
taoor dãmbã, yãmb tog kõo sιd tι yãmb wẽn-dooga pʋgẽ,
raood a woto buud n be be. Yãmb tog n kõo sιd tι Sιιgã tʋmda
ne pãng yãmb tʋʋma pʋsẽ, la yãmb tog n maoome tι ned
fãa sιd paam Sιιgã pidbu. Yãmb tog dιka weer n bilg nebã, bõe
yĩng tι Wẽnnaam Sιιga tʋmdẽ. Misõ wã sιιg
yãab pʋgẽ, B sɛgend-b-la sẽn na yιl tι b tõog n
kẽes b mens Wẽnnaam misõ tʋʋmd pʋgẽ.


Wakat kãng bala, yãmb tog n zãmsa nebã Wẽnnaam
sebrã sẽn yet bũmb ning sẽn kẽed ne Wẽnnaam Misõ wã.
La yãmb tog n wilg-b-la wãn-wãn la bãmb tog n leok Sιιgã ne Wẽnnaam
Gomdã. Bãmb tog n kõ b mense, n wιng n pʋʋs sẽn menem-bã yĩnga,
tι kõ sõngr misõ wã yĩng la pʋι koe-noogã ne neb nins sẽn
gũbg-b tõndã. Sẽn na n baase, yãmb tog n kẽes-b-la a pʋgẽ,
tι kõ b mens Wẽnnaam Misõ wa yĩnga.


Yãmb sã n yaa misõ taoor soaba, yãmb tog n
maana yãmb sẽn tõe tɛk tι yãmb wẽn-doogã ra le ges a meng
yell bal ye, la a ges neb a taabã, tι ra ges a meng ratem la bõn-datι
bal ye, la a ges dũni wã sẽn gũbg yẽnda sẽn menema.
So-tog kãngã rata yãmb kõ-m-meng zãnga. A yaa sõma tι y maneg y wẽn-doogã
porgarem, la y maneg y sɛg-taab rãmbã ratem-dãmba.


Pʋι-y misõneerã kιbaya


Nao-kẽndr sẽn yaa vẽeneg
tι tõog n yidg wẽn-doog sẽn dιk misõ wã sor yaa tι pʋι
misõ wã kιbay ne yãmb nebã. Yãmb tõe n maana bõn-kãnga ne yãmb koe-moonegã
ne y zãmsgã. Kιba-kãens wʋsg bee Wẽnnaam sebra pʋgẽ.
A Zeezi kιbarã n yaa misõ wã kιba-kaseng b sẽn gom a yell yιιda.
La Tʋʋma sebrã pida ne misõ wã kιba-noodo.
Yãmb leb n tõe n yiisa kιbay a taab ne misõneer dãmb
sɛb kaorengo, la d kelgd misõneer dãmb sẽn gomde. Sẽn paase, yãmb
ka tog n tiis y meng tι pʋι yãmb meng misõ wã kιbay ne y sulla neb
ye.


Tʋʋma ne Misõ rãmbã yõgnego


 Yãmd datame yɛs n porgaremd misõneer
dãmb wakat fãa tι b gomd ne yãmb wẽn-doogã.
Yãmb tõe n bool-b lame tι b wat n maan misõ wã tʋʋmd
toor zalle, bι nebã yam nekr tʋʋmdã kẽesg
semende. Misõneer dãmbã sã n watẽ, yãmb ka tog n yĩm tι ges bãmb so-toakã yaood yell ye. La yãmb tog n kõo sullã zug-noog tι kẽes a meng misõ wã tʋʋmd pʋgẽ n deegd
nonglem kũun tʋʋmdã yĩnga. Wẽn-doogã tog n paama yãab
tι tebend misoneerã wakat fãa.[111]


Tι Lugl «tõogr wakatse»


 Nao-kẽndr a to sẽn zemse, sẽn
yaa tι pids misõ wã yãab neba sũy pʋsẽ
yaa tι tall «tõogre wakats.»Tags-kãng yita a
Davιιd kιbara pʋgẽ.
Sẽn deng tι yẽ lebg Israyɛll rĩmã,
a lʋιι zab taoore n zab n paam tõogre.
Nebã waooga a Davιιd n yeele: «Yaa yãmb n lʋι Israyɛll taoor n tall-a t’a tõog zaba pʋgẽ» (2 Sa 5:
2). Wall vẽeneg vẽenega «yaa yãmb n lʋι taoor n yiis la y kẽes Israyɛll». Gom-bil ning sẽ
yet tι «lʋι
taoore n yiis n tι kẽesã» gomda wakats sẽn
yaa tõogr wakatse, la a wilgda tagsg sẽn yaa tae misõ rãmb sẽn tõe
n maan wakat koɛɛg yĩnga. Tõogr fãa na n sιιsa nebã tι
b yãk tʋlsem toor toor sẽn pid ne ratem kasense.


 Makre, pipi, yãmb tõe n gãnega tʋʋmde
«sẽn yaa tι pʋʋs yãmb yagsa yĩnga». Paam-y y yagsa yʋy
la y bas tι yãmb wẽn-doogã neb pʋʋs
b yĩnga. Bilf-bilfã, nebã na n sιng n lemba tõogrã,
bãmb na n paama raood tι yi wẽn-doogã lalsa
poore. Tõogr ning b sẽn paam bilfã na n sõng-b lame tι b paam yam n paase. B na n paama raood n tʋm yõgneg pʋg sẽn
tar pãng wakat fãa.


Tõogr kãens tõe n kιtame depãeens rãmb paas sẽn misõ wã la zãmsgã yĩnga. Ne
wakatã, Wẽn-doogã tõe n tʋma misõ sul wakat koees yĩng tẽn-bɛd
la tẽn-bãoones pʋsẽ, tι b maan
koe-mooneg la b viglg wẽn-doto. D tõe n yõgna kẽer meng tι maan so-togs tẽn-taas pʋsẽ, n tι sõng misõneer dãmba wall b viglg wẽn-dot be. Bilf-bilfu,
sul-kãens na n togsda wẽn-doogã tʋʋmdã kιbaya, la na n sιιsa nebã tι b maneg n kẽes b mens misõ wã tʋʋm pʋg n
paase.


WẼN-DOTÃ MISÕ RÃMB SULA


Tẽeg-y Afirik yel-bũn-kʋdr
a yembre: «Fo sã n dat n kẽn taot-tao, bι f
kẽn f ye; yãmb sã n dat n kẽn n zãage, bι y tũ taaba.» Yãmb sã n dat n lugla sul-bil bι misõ rãmb sula, tι sõng yãmb tʋʋmda
pʋgẽ. Raop ne pʋg-kãens sẽn tar yãabã na n sõnga yãmb tι y yõgneg wẽn-doogã misõ rãmba yĩnga.


D tõe n dιka wẽn-doog
sẽn yaa misõneer n mak ne ball tãoob sulli. Bõn-kãngã pʋgẽ, b
pa gelgd pastɛɛrã wala taood-kãag ye, la wa ball karen-saamba (ãnterneere).
Tι misõ rãmbã sull n yaa yẽ sull a sẽn
zãmsd-ba. Wẽn-doogã nebã ka bãmb n mi n yιιd ye; yaa tãoodbã sẽn be zĩiga pʋgã. Pastɛɛrã
ne misõ wã tʋʋmd yaa tι bao tẽn-tʋmdba,
n zãms-ba, n kẽes-b ratem la b tʋm-b tι
b tι tʋm n yι tõogdba.



Sẽn deng tι b yã piig la a yiibã, a Zeezi pʋʋsa yʋʋngã tõr
Wẽnnaam taoore (Luk 6: 12). A woto me, yãmb tõg n yãka y sullã neb pʋʋsg
pʋgẽ. 


Yãmb tog n baoo neb sẽn pid ne tẽeb
la la ne Sιιg-Sõngo, neb sẽn tar
yel-manesem sẽn yaa sõma la tʋʋm-minim tʋʋmdã yĩnga.
Yãmb leb n tog n sɛgda misõ wã sull wakat fãa n pʋʋsd b yĩng
la y maand tʋʋmdã saagre. Y sã n tigim taaba, y tog n maana
koe-mooneg porgarem, wẽn-dot luglgu, la wẽn-dotã tʋʋma. Y
na n maana tʋʋma sẽn tog n pog taab to-to ball ball la b ligdã
saagr wẽn-doogã misõ rãmb yĩnga.


____________________


A Zeezi sẽn
wa n lebd saasẽ wã wakate, B basa ne B kõo B wẽn-doogã B yaoolem tõog
la B yaoolem kãabgo. B yaoolem tõogã la woto: B kãabgã la woto: «Bɩ y ra
yi Zerizalɛm ye, bɩ y yaas n gũ bũmb ning m Ba sẽn
dag n kãabã. Yaa bũmb ning mam sẽn da togs yãmbã.»


Bala, a Zã ra lisa nebã koom pʋgẽ,a
k la dasem bilf bala, yãmb na n paama lisg Sɩɩg-sõng pʋgẽ.»
(Tʋm 1: 4-5). B kãabgã la woto: «La Sɩɩg-sõng sãn wa yãmb zutu,
yãmb na reeg pãnga. La yãmb na n yɩɩ mam kaset-dãmb Zerizalɛm,
ne Zude la Samari ne dũniyã tɛk fãa.» 


Ne gom-kãensã, a Zeezi ra tẽegda B
karen-biisã tι bũmb ning b sẽn na n vιιmd pãntekotã
daarã tara loees ne misõ wã sẽn yaa soolem-dãmbã fãagrã. Woto, tʋʋmdã
yalgr pʋgẽ, tι kẽnd ne Sιιg-Sõng rat n yeeleame
tι yι misõneere. Tι yι Pastɛɛr sẽn sιd
kẽnd ne Sιιg-Sõng poore, rẽnd tι f yι misõ
taoor soab sẽn wιngd ne f tʋʋmde. Tõnd sẽn yaa misõ
taoor soabã, a Kiris yãka Pastɛɛr sẽn kẽnd ne Sιιg-Sõng
t’a tae B roogã misõ wã Sιιg-Sõng taeeb pʋgẽ, la hal tι
ta dũniyã tɛk fãa.


 







~

PASTƐƐR SẼN TẼED
SIIG-SÕNG SẼN YAA TƲƲM-NOORE TAOOR SOABA

Wẽndogã zãab sɛba, arzɛkã la laogã zãabo

a a Zezi yeela b
karen-biisã me woto: «Arzɛk soab a yembr n da tar a tʋm-tʋmda,
la neba togsa yẽnda t'a tʋm-tʋmda sãamda a paoongã zaalem. La yẽ
boola tʋm-tʋmdã n yeel-a: Yaa bõe tι b gomd fo yell woto tι
mam wʋmdẽ? Togs maam f tʋʋmda yell fãa; tι bõe, fo ka
na n le yι mam tʋm-tʋmd yɛs ye.» (Luk: 16: 1-2).


Wẽnnaam sebrã zãmsda tõnd t'a Kiris
karen-biig fãa yaa Wẽnnaam paoong zãada. Bala a sẽn tara fãa yaa Wẽnnaam
n so. (Ysy 24: 1; Zak 1: 17). Wẽnnaam sebra zãmsda tõnd tι nindaare
Wẽnnaam na n sʋka tõnd bãmb laoga zãab yelle. A Poll keoogdame: «Tι
bõe, yaa tιlae tι tõnd fãa yals Kiris bʋʋd geera taoore, tι
ned kam fãa reeg sẽn zems a tʋʋma a sẽn da maan a yĩnga
pʋgẽ, a sã n ya sõama, wala a sã n yaa wẽnga.» (2 Ko 5: 10).


Tõ-kãng bee Pastɛɛr dãmb nins sẽn
tẽed Sιι-Sõngã fãa zugu. B tog n bãngame tι wẽn-doog
nins b sẽn be b taoorã yaa Wẽnnaam n so. B yãka yẽ t'a lʋι
a taoore, la a pa so-a ye; b na n sʋk-a-la wẽn-doogã zãab kιbare.


KAREN-SAAMB SẼN TẼED SιιG-SÕNG
SẼN YAA NEB ZÃDA


A poll gʋlsa tẽedba sẽn be
Korẽnta n yeel-b yaa: «Mãsa, yaa tιlae tι b sẽn kιs b rãmb sιdã yι pʋ-peelem dãmba» (1 Ko 4: 2).
Wẽnnaam sẽn yãk yãmb tι yãmb get wẽn-doogã
yella, pãntekot karen-saamb fãa sɛgd n zã-a lame ne tιrlem la pʋ-peelem. Sã n ya Sιιg pʋga la yĩnga pʋga. Karen-saambã tog n gesa neba sιιs yelle la wẽn-dooga sẽn so wã gilli.


B kõo neb kẽer noor tι b yι tʋm-tʋmdba, kẽer
karen-saam dãmba, kẽer profɛt rãmba, kẽer bon-bãn maanego; la
b kõo wẽn-dooga t'a yι mams-sõng yĩnga
la Sιιga pʋga. (1 Ko 12: 28). A Poll
yeelame tι «gũuda, a gũuda Wẽnnaam
doogã» (Tit 1: 7). A bee karen-saamba zug t'a zã wẽn-doogã, zã Sõngo. A
Poll yeela a Tιt tι «gũud
tog n yιι tιrga;
n tar kaset sõngo, la a sakd noore» (Tit 1: 8) Tʋm-tʋmd Sõng zʋgd
yaa a woto.


Neb kẽer na n sãmbame tι b sẽn gomd bũmb ning yellã pa karen-saamb tʋʋmd
ye, la a yaool n yaa tιrga. Pastɛɛrsã n
pa tõog yel-bãmba zãab sõama, a na n dẽgma a karen-saamdla tʋʋmde.
Pãntekot karen-saamb dãmb nins sẽn pa na n tõog n zã yell bãmbã pa na n
paam tõogr ye. A Piyɛɛr yeelame: «Bι ned
kam fãa rιk Wẽnnaam barka kũuna yẽ
sẽn deegã, n yι tʋm-tʋmd sẽn
yaa sõama, n Sõng a taaba wa sẽn zems Wẽnnaam kũun toa-toaya.»
(1Pιy 4: 10).


Wẽn-doog yaa wa tʋʋm-noor
la a yιιda tʋʋm-noore; la tʋʋm-noor
sã n dat n tall pãnga, bee ne a tʋʋmda yõgneg la a zãabã. Neb kẽer
tagsdame tι wẽn-doog yaa wẽn-doog
bala, la a pa tιlae t’a tall sul sẽn gesd tʋʋmda
ye. A pa sɛgd n yι woto ye; tʋʋmd
buud fãa, sẽn dat t'a yι neere, tog n tara yõgneg
sẽn na n tilg tʋʋmdã tι yι sõama. Wa ninsaal yĩngã sẽn sũg to-to tι bũmb fãa tar a zĩigã, zug tara a zĩigã, yãoogã, karsã,
nusã la bũmb a taabã, b naaga taab tι yaa yĩng
a yembre. 


Mobill sẽn sag goeels yaa sõama, la a
pa tar yõod b sã n bas-a be ye; a yõoda yaa b sẽn na n sιk-a n maneg n dɛgl roogẽ tι
tõe n zombe. Yaa woto me ne wẽn-doogo.


Pãntekot karen-saamb fãa tog n yιι a wẽn-doog tʋʋm-yõgenda. Wẽn-doog sã n bιtẽ, t'a tʋʋma kẽnd sõama, yita a tʋʋmda
yõgenegẽ. Tʋʋm sags a tãab la pãntekot karen-saamb fãa sɛgd
n gese: (1) Wẽn-doogã sɛb yõgenego, (2) Wẽn-doogã ligd zãabo,
(3) Wẽn-doogã laog zãab. Rẽ, d na n yãa karen-saamba tʋʋmd
yel bãmb fãa pʋgẽ: 


WẼN-DOOGÃ SƐB ZÃAB


karen-saamb sẽn tẽed
Sιιg-Sõng maanda a sẽn na n maaneg tι wẽn-doogã sɛb zãab yι sõama.
Sɛba zãab sã n yaa sõama, a na n sõnga karen-saambã ne wẽn-doogã neb
sõma: 


Pipi, sɛba zãab sã n yaa sõama, a na n
sõnga karen-saamba t'a sã n dat bũmb sẽn loog kaset bι yaa nana. sɛba sã n maneg n bĩngdame, wẽn-dooga ne tẽedbã
kaset kũun yaa nana.


Yiibẽ soaba, sɛba sã n zãad sõama,
sõngda pastɛɛrã tι wẽn-dooga
paoong zãab yι nana. Sɛba sẽn bĩngã
yaa kaset bũmb sẽn wilgd ligd sẽn kẽ la sẽn yi.
Makre, ned sã n wa ne gomd wẽn-dooga zĩig wɛɛngẽ,
karen-saambã tog n wilga zĩiga sɛb tι
yaa kaseto. 


Tãabẽ soaba, wẽn-dooga sɛb
sã n maneg n bĩng sõama, a sõngda Pastɛɛrã t'a tõe n maan bũmb
wʋsg wẽn-dooga yĩnga. A tõe n gesa neba sõor yʋʋm sẽn
looge, la la ges rũnda neba sõor n bãng wẽn-dooga sã n bιtame; a sõngdame tι b tõe n zoe n sɛgend
beoog wẽn-dooga sẽn na n me to-to ne tʋm-tʋmdb sõor sẽn
sɛgd n bao. D sã n ges yikãadem dãmb sẽn maan yʋʋm sẽn
looge, karen-saamba tõe n magame n bãng n gãneg yikãadem dãmb sõor sẽn na
n maan yʋʋm sẽn wate. Yɛl nins fãa sẽn maanda sã n gʋls
sɛb zutu, a yaa tẽesg la kaset bũmbu.


Naasẽ soaba, yãmb sã n tar sɛb sẽn
tẽegd b sẽn gʋls n bĩng (rezistr dãmba), a Sõngda Pastɛɛrã
ne yɛl sẽn looge t'a tõe n tẽegdẽ. B sõnda Pastɛɛrã
ne wẽn-doogã neb gill tι b tẽeg yel-kʋda
sẽn deng bãmba. Seb-tẽegdi (rezistr dãmba) sõngdame tι yãmb paam raoodo la tι yãmb bãng sẽn
deng-b yãmbã sẽn tʋm to-to.


Wẽn-dooga sɛb sẽn zãad to-to


Wakat watame tι Pastɛɛr fãa
tõe n toeem zĩig tι ned a to reeg zĩigã. karen-saamb sẽn tẽed
Sιιg-Sõng fãa tog n sɛgla a meng bõn-kãng yĩnga. Rẽ yĩnga,
a tog n zã a wẽn-doogã rezistr dãmb sõama n kõ a lɛtgã. Ad soɛy
a nu sẽn wilgd sɛbã sẽn tog n yι to-to: 


1.      
Vẽenega:
koeesa fãa ne sɛbã fãa gʋlsg tog n yιι vẽenega, n
wilgd yɛla sẽn looga fãa.


2.      
N yõngen sõama. Wẽn-dooga sɛb pa gʋnd yaar ye, tog n yõgename. Gʋlba
ray tog n pʋga taaba vũk-vũka tι f sã n na n bao sebr bι
yaa nana. 


3.      
N maan a wakat. Sɛba gʋlb tog n yιι
a wakate la pa tog n bas tι nindaare m na wa n maneg ye. Ligda yiib la a kõom
sɛgd n gʋlsa sɛbã zut. Yɛla a taab wa kam rik n kõ Wẽnnaam,
koom lisg la yikãadem sɛb tog n maana a wakate


4.      
N pid zãnga.
Wẽn-doogã rezitr dãmb fãa tog pida zãnga. Bũmb nins fãa sẽn
maan wall sẽn yi sɛgd n gʋlsame.


5.      
N bĩng zĩ-Sõngẽ. Wẽn-dooga sɛb fãa sɛgd
n bĩnga zĩ-Sõngẽ tι ra sãam wala menem ye. N zãag-a ne
koom, bugum, sebgo, mogdo wala wagda.


Noy nins b sẽn dιk tι yaa vẽenegã


Karen-saamb fãa sẽn tẽed
Sιιg-Sõng sɛgd n bao n bãnga noy nins fãa b sẽn dιk wẽn-doogã
tinging pʋgẽ sã n yιι vẽeneg tι b gʋls-b sɛb
zutu. Tõe n yaa yʋʋmd-yʋʋmd tigins rapoaar dãmba,
kiuug-kiuug tigins rapoaar dãmba wala tigin-zẽms rapoaar dãmba. Tiging fãa
seb-gʋnd ning b sẽn yãka n gʋlsde, la a rengd n karma yaoolem
tigingã sẽn looga rapoaar tι neba sak tι sιd yιι
woto, tι b yaool n sιng tigin-paalgã.
Sebrã tẽngre, wẽn-dooga karen-saamb ne seb-gʋndã n tikd b nus
tι b rιk n bĩng wẽn-doogã sɛb bĩngr zĩigẽ.


Yɛl toay toay sebre: 


Karen-saamb fãa sẽn tẽed
Sιιg-Sõng fãa sɛgd n tara wẽn-doogã yɛl toɛy-toɛyã
sebre. seb kãens yaa wẽn-dooga neb yʋya; sẽn paam-b koom
lisgu; sẽn kẽ b kãadem; kamb sẽn dιk n kõ Wẽnnaam
la sug-kot paales wa woto: 


Wẽn-doogã neba. Wẽn-dooga yɛl toɛy-toɛy
sebr pʋga, wẽn-dooga neb yʋy bee be. Sug-kot paalsa yʋy
tog n paasa wẽn-dooga neb yʋy; b tog n ninga b reegra raare la ned fãa
tẽeba kaset. Wẽn-dooga ned sã n maan kaalem wala a toeema wẽn-doogo,
yel bãmb fãa tog n gʋlsame. Ya sõama tι ninsãang reegr daare bi b kõ-a
kart sẽn wilgd t'a lebga yãmb wẽn-dooga ned. Kart rãmba tog n maana
a yiibu, n kõ-a a ye tι wẽn-dooga me bing a ye.


Koom lisgu. Tʋʋma sebr pʋga, neb
nins sẽn paam koom lisgu, b yʋya, b yʋʋma la lisgã daar sɛgd
n gʋlsame tι b wa maan lisg sɛb n kõ-ba.


Yikãadem.
Wẽn-dooga yɛl toɛy-toɛy sebr pʋga,
neb nins fãa sẽn maan yikãadem wẽn-doogẽ wã yʋy tog n zĩnda
be. Seb kãng zugu, yikãadema raar sɛgd n zĩnda be, kãadema rãmb yʋy
la b soãnda, karen-saamb ning sẽn loe yã, la neb nins fãa sẽn soogb
tʋʋma. Karen-saamba tõe n ninga daar ning pogsadã ne biriblã sẽn
sak taaba daare (fiyãnsay). Kãadma sã n loe n sa, karen-saamb kõt-b la sɛrtιfika
sẽn ya kaset sebre. Karen-saamb sɛgd n tũa yikãadema fãa nao-kẽndre
(pogpʋʋsem, mẽeri la wẽn-doogẽ wã.)


Kamb rιk n kõ Wẽnnaam. Pãntekot karen-saamb sɛgd n gʋlsa
kamb nins fãa yʋy b sẽn dik n kõ Wẽnnaam wẽn-doogẽ
wã. Pãntekot wẽn-dot pa lisd kom-kids ye, la b rikda kamb n kõt Wẽnnaam.
A Ann ne a biiga a Samwɛl kõta kaset (1 Samwɛl 1: 21-28). Lisga
poore, Pastɛɛrã tog n gʋlsa biiga yʋʋre, a rogem yʋʋmde,
a rogem tẽnga la lisga daare. Biiga saamb ne a ma yʋʋre, b bãens
limoy la b kõ biiga roagedb sɛrtιfika.


Kaoreng waoong sebre. Karen-saamb sɛgd n tara sebr sẽn
wilgd karen-biisã kaoreng kaset. Seb kãng pʋga, daarã bee be, neb sõor sẽn
zĩnd lesõ wã, neb sõor sẽn zĩnd dimaasã la kamb sõor sẽn
zĩnd kamba sula pʋse. Kom-bιιsa sõore, pagb la nin-kẽemba.
Karen-saamb tog n zãa seb kãng wala wẽn-doogã seb-gʋndã.


Koe-moones sebre


Koe-moonesã la zãmsg buud fãa sẽn
maand wẽn-dooga pʋg fãa sɛgd n gʋla sɛb zut n bĩng
ne a daayã, kaorengã zĩiga, koe-zugã, vɛrse rãmba fãa la neba sʋkdse.
Tʋʋm-kãng na n Sõnga yãmb tι yãmb tõog n pʋgd yãmb sẽn
gomd la y zãmsd bũmb ningã.


Wẽn-doogã sɛbã sẽn yãk b
toogo, yãmb na n dat n zãada y meng sebr y koe-moonesã sẽn be a pʋgẽ
tι y tar n moondẽ. Wakat ning fãa yãmb sẽn moon koɛɛga,
tι ya y sẽn kõ zãmsg wall y goma zãma sʋk tiging buud wakate, yãmb
tog n gʋlsa tigingã sẽn yι a soab y sebrã pʋgẽ. La bũmb
ning fãa yãmb sẽn na n gʋlse sebrã pʋgẽ y tog n gʋlsa
daarã, sẽn yaa bũmb ning yĩng la b maan tigsgã, la zĩig
ning b sẽn dιk koɛɛgã. Sẽn yaa zĩig ning la y
karem-y la y koe-zugã fãa tog n gʋlsame. Y tõeeme n gʋls bũmb a
taab me y sẽn yã tι tar yõodo, wala nebã sẽn gelg koe-moonegã
pãng sẽn ta to-to. Seb-kãng na n sõnga yãmb tι y bĩng y
koe-moonesã sẽn loogã, la y tõog n maan gɛɛl y koe-moonsã
porgarem pʋgẽ. Yãmb na n datame me n bĩng y koe-moonesã zĩig
sẽn tar koglg pʋgẽ sẽn na yιlẽ n tõog n yã-b
wakat ning y sẽn wat n tar b raabo. 


WẼN-DOOGÃ LIGDÃ ZÃAB SEBRE


Pastɛɛrã tog n modgame n kιt
tι wẽn-dooga ligd sẽn yit wala sẽn kẽed be sɛb
zut tι yaa vẽenega. Seb-kãens Sõngda Karen-saamba ne taoor dãmbã tι
b põs yɛl sẽn yaa rõdse, sãmbgo.


Piig-pʋιιr la
nonglem-kũuni 


Ninsables tẽmsẽ wẽn-doota
wʋsg fãa teelg yita piig-pʋiir la nonglem-kũun dãmb pʋse b
sẽn deegd dimaas daare; karen-saamb tog n pogame n ges tι ligda zãab zems wa Wẽnnaam goama sẽn yetã. Ne pʋ-peelem
la tιrlem.


A tog n gesame tι ligda reegr ne a sõdg
yi neb sẽn taa a yiib bi yiid sẽn ya sιd rãmba. B sã n sõd
ligdã n sa, b gʋlsda sɛb zut tι ya vẽenega. B tog n yãa
ligda sore, daarã la neb nins yʋy sẽn deeg ligdã. Makre: Wẽnnaam
pʋiirã sebr ya toore, nonglem-kũuni, mẽebo, tʋʋma a
taaba tι ketẽ. 


Neb nins sẽn get ligdã yell tog n
maoome tι ligd fãa tu-a a sore. Ligda sɛb tog n maana a yiibu, a
yembr paada ligd-naab nengẽ t'a ye kẽng karen-saamb nengẽ.
Ligd-guuda sɛgd n tι bĩnga ligdã bãnk pʋga; rẽ sã n
ya toogo, a tog n bĩnga la zĩ-Sõng zĩigẽ. Ligd-guudã zãada
ligdã resu rãmbã.


Ligdã sɛb zãabo


Ligdã seb-bĩngda korg pʋg wall
ordinatɛɛr pʋga. Ordinatɛɛr dãmba sẽn sãamda yĩnga,
b tog n maana sɛb zut me n bĩngi.


Karen-saamb fãa tog n bao n bãngame tι
karem ligda kõom la a yiib sebr n tõog n tar yɛla fãa kaseto. Kaset kãens
na n Sõnga karen-saamb ne taoor dãmbã b yam-yãgsã wã pʋga.


Wẽn-dooga ligd yiisgu


B sã n maan nonglem-kũun bũmb yĩnga,
b pa sɛgd n dιk-a n maan bũmb a to tι pa tʋʋm-kãng
yĩng ye. Makre, wẽn-dooga meeb ligd pa tõe n dιk n da mobill n
na n kõ karen-saamba ye. Bũmba fãa sẽn maand wẽn-doogẽ wã
tog n tara kaset ligd-naab nengẽ.


Ligd rapoaar dãmb


Kiuug sã n ki, ligd-naab maanda wẽn-doogã
ligd rapoaar zĩis a yi, n yãk a ye n kõ Karen-saamba la a yãk a ye n kõ wẽn-doogã
sull. Rapoaar kãng pʋga, kiuug ning sẽn loog-a wã ligdã kõom la a
yiib tog n yιι vẽeneg tι sãmbg kaẽ ye.


Kiuug-kiuug rapoaarã sẽn yãk a toogo,
yʋʋmd sã n sɛ, b maanda rapoaar n kõ sull wã ne karen-saambã la
wẽn-dooga neb gilli.


Yʋʋmda ligd kõom la yiisg tʋʋm saagre


A yaa wẽn-doogã laog gelgr yʋʋmd
ning sẽn pʋgdã yĩng la a rιιb saoya. Yʋʋmdã
moand saag-sõng mamsda misõ wã tʋʋmd la la wẽn-doogã tι yɛla
maanego. Makre wẽn-doogã pipi bũmb sẽn tog n maan sã n yaa misõ
wã la wẽn-dot luglgu, maondã wamd tog n teesa bõn-kãng pʋga. Yʋʋmdã
tʋʋma saagr tog n gʋlsa sebr zugu.


Karen-saamb ne sull wã sã n wa na n maan Yʋʋmdã
tʋʋma saagre, b geta yʋʋm a taaba sẽn loogã, n dιk
yam n da sãam ligdã ne bõn-yaalse, n bas yel-tιrs ye. La ne kιbay
nins b sẽn paamdã b tog n dιka noy ligdã rιιb wɛɛngẽ.
Bõn-kãng na n sõngame tι kẽn wa sẽn sɛgd tʋʋma
zãab wɛɛngẽ. 


Tʋʋm-gãnegdema pʋιya zĩis
a yiibu: ligd sẽn tog n kẽ yʋʋmda pʋga la ligd sẽn
na n yiis n tʋʋm yʋʋmda pʋga.


Ligd sẽn tog n kẽ yʋʋmda
pʋga yaa piig-pʋiirã, nonglem-kũun toɛy-toɛya, la kũun
teesdem. Ligd sẽn na n yiis yaa tʋʋm-tʋʋmdba (kiis
ligdi, tʋʋm nins sẽn yaa tιlae ne maanego, tʋʋm
teed raabo, lesõ raab ligdi, rooga zãabo, kʋʋrã la koom yaoobo). B
tog yãka ligd n bĩng yel-lingds yĩngã. sιngrã paalem maondã wamd
saagr maaneg yaa toogo, la yʋʋm a yiib ne a tãab zugẽ tʋʋmdã
pʋ-peelem zãab loogr poore, tʋʋmdã lebgda nana. Dẽ a
lebgda bõn-kaseng wẽn-doogã zãab yĩnga.


WẼN-DOOGÃ LAOG ZÃABO


Wẽn-doogã karen-saamb tog n pog n
gesame tι wẽn-doogã laog zãab yι sõama. Laogã yaa wẽn-dooga
sɛbã, roogã, zĩigã la paoongã a taabã.


Sɛb sẽn tar yõod koglgo


Karen-saamb sɛgd n pogd n getame wẽn-dooga
la zĩisa sɛba b sã n zãada sõama. Wẽn-doogã seb tιrsã tõe
n bĩnga bãnk pʋga wala kofr-fooor pʋga. Sɛb nins fãa b sẽn
bĩngã b tog n sõdg-b-la sebr zug n bĩngi


Wẽn-doogã laog zãabo


A bee karen-saaamb zug t'a ges la a kogl wẽn-doogã
laog sõama: rotã, zĩisã; a tõe n baoa neb n kõ tʋʋm kãng tι
b zã tι Wẽnnaam yʋʋra paam waoogre. Rooga pιιsgo,
a yolgemde, fenetr dãmb manesgo la bã rãmbã, goeelse, biru rãmbã, mizik teedo tι
bũmb fãa ya sõama. Tʋʋma tog n pʋιιme. 


 


Pastɛɛr pãntkotist togame n mao
tι wẽn-doogã ne wẽn-doogã zak paam koglg sõma. A tõeeme n lugl
sull tι get tʋʋm kãens ne zĩisã gesg yelle. Sul-kãng tʋʋmd
ya a mao tι tẽedã la bũmb nins wẽn-doogã sẽn so wã
fãa paam zãab sõma sẽn zemsd ne Wẽnnaam doogo. Tẽngã ne zĩisã
fãa tog n paama pιιsg n yiis sagdã buud fãa. Lalsã tog n ningã pẽntiir
la b paamd pekre. Feneta wã tog n paama gesg sõma la b yι yoalem n yaa sõma.
Wẽn-doogã ligdã saagr pʋgẽ b tog n naaga depãens nins sẽn
sõmb n ges rotã ne zĩisã zãab yelle.


A yaa woto me ne wẽn-doogã pʋgẽ
teedã buud fãa. Wẽn-doogã teedo, sã n yaa pipitrã, sɛɛs-rãmba,
biro-rãmba, biro-rãmba pʋsẽ tẽed la mikro-rãmba ne b te-tũudsi,
b tog n paama zãab n yaa yιlem n yaa sõma. Sã n wa n yaa tι zĩis
n be sẽn sõmb ne manesgo, b tog n paama manesg b sẽn wat n dat
manesgã wakate.


 







~ Sapιtr 33 soaba ~ 



Kẽes layik-rãmba taoor dãmb sʋka 

in-sabls tẽnsẽ,
d mi n yãa kamb sẽn tãood ball vιʋʋga pʋga. Kẽer
tãood ne ball menga, kẽer ne kʋds ball. F sã n yã-b tι b zoetẽ,
n laadẽ, n modg ne b sũiyã fãa n dat tι b sulla tõoge, a kõta sũ-noogo.


Kamb kẽer paama zu-noog n tãood ekip
bɛd pʋse: bee, b zãmsda lagem-n-taar yelle la bas-taal yelle. Ned fãa
bãngdame t'a tara yõodo sulla yĩnga. Sulla sã n dat n tõoge, ned fãa tog n
kõ-a a menga. Ba kongr pʋga, b pa boogd raood ye, b paasda taab raoodo.
Kambã gill zãmsdame tι tõogra yaa neba fãa yelle; sẽn be-b teerẽ
wã zugã la siportɛɛr dãmbã sẽn kilsd n paasd b raoodã. Ball tãoog
yaa mams-sõng wẽn-doogã sẽn tõe n dιk n sõng a menga.


Ned a yembr rιka mamsg wa ball tãoodb
22 sẽn be teerẽ zug, n maoodẽ n dat n tõog la b vʋʋse;
la neb tus-piig n be yιng n ko n gɛt-ba. Zu bʋko, mams kãngã yaa
wẽn-dot wʋsg yalẽ nin-sabls tẽngẽ rũnda-rũnda.
Wakat ning neb kẽer sẽn tʋk zιιbã n pa tõe-yã, tẽedba
wʋsg pa kẽesd b meng sõama ye. Wẽn-do-kãens yaa zĩ n getẽ
tι yaa tʋʋm-tʋmdb bilf ball la b wẽed nus-pogse.
Manesem a woto pa tẽed tʋʋmd ye, la a gιmbda wẽn-dooga
t'a pa tõe n tʋʋm a tʋʋmda ye. Sẽn na n yιlẽ
tι wẽn-dooga kẽng taoore, karen-saambã sɛgd n yõgna tẽedba
gill tι b kẽes b meng Wẽnnaam tʋʋmda pʋga.


Sapιtr ning tõnd sẽn na n yã wã
gomda yell-kãng yelle; pipi, a na n wilga tẽedbã tʋʋmd Wẽnnaam
dooga pʋga, la a kõ sagls karen-saambã sẽn na n maan to-to n yõgen wẽn-doogã.


WẼNNAAM SEBRÃ YETAME Tι
BÕE?


Hall wẽn-dooga yẽbgr wakate,
karen-biisa gesame tι ya sõama la neere tι b lagem neba fãa taab Wẽnnaam
tʋʋmda yĩnga. Rẽ poore, a Zezi kãabame tι: «la Sιιg-Sõng
sã n wa yãmb zugu, yãmb na reeg pãnga, la yãmb na yι mam kaset rãmb
Zerizalɛm, Samari, Zʋde la dũniyã tɛk fãa.» (Tʋm 1: 8).
Kãab-kãngã pa tʋm-tʋmdba yĩng bal ye, yaa tẽedba fãa yĩnga;
taoor dãmbã la poorẽ dãmbã. A Zezi saagra yaa tι tẽedba fãa
pid ne Sιιg-Sõngo tι neba fãa kẽes b meng Wẽnnaam tʋʋmda
pʋga.


Pipi wẽn-doogã


Karen-biisã sẽn deeg Sιιg-Sõng
pãntekota daarã, pipi wẽn-dooga sιngame tι yõgen koe-mooneg tʋʋm
la lagem-n-taare. Wẽnnaam sebrã yeelame: «La bãmb saka tʋm-tʋmdba
sẽn zãms tι b lagem taaba la b naag taab n dι la b pʋʋs
neere.» (Tʋm 2: 42). A le paasame n yeel «Neb nins fãa sẽn tẽ
wã tigma taab zĩ yende, la b rιka b paoongã fãa n naag taaba...la
daar fãa, bãmb be ne taab Wẽnnaam dooga pʋgẽ, la bãmb lagemda
taab b yiyã pʋse, la b naagda taab n dιt ne sũ-noogo, la bãmb sũiyã
nonga Wẽnnaam wʋsgo. Bãmb pẽga Wẽnnaam, la b paama bark
neba fãa nifẽ. La daar fãa, Zu-soaba fãagda neb n paasdẽ.» Ra yaa tιlae
tι b bao neb sẽn na n ges sug-kot paalsa yelle la Wẽnnaam tʋʋmda
yelle. 


Wẽn-doogã sẽn bιtã, b baoa
pagb la rap sẽn na n yι taoor dãmbã, n be tʋʋm-tʋʋmdba
tẽngr n Sõngd ne tʋʋmdã. Rũnda-rũnda, b boondb lame tι
yel-gɛtba. Tʋm-tʋmdba yeelame tι yaa tιlae tι
nin-bãmbã pid ne Sιιg-Sõng la yam. B tʋʋmd yaa pʋg-kõpa
rιιb pʋιιb wẽn-doogẽ wã. (Tʋm 6: 1-7).
La tʋʋm a taab n wa paas b pipi tʋʋmda. Bãmb sʋka, neb
a yiib n yi koemoondb kasemse; yaa a Filip ne a Etɛnd.


Yʋʋma a wãn loogr poorẽ tι
wẽn-doogã tar bιʋʋngo, A Poll wilga Efeesẽ dãmba, wẽn-dooga
zãadba: B kõ kẽer noor tι b yι tʋm-tʋmdba, kẽer
no-rɛɛsdba, kẽer koe-moondba, kẽer pekιιmba, kẽer
karen-saamb dãmba. (Efɛ 4: 11). La yaa Wẽnnaam neba bιιb yĩnga
la Wẽnnaam tʋʋmda yĩng la Kiris yĩnga Sõngr yĩnga,
hall tι tõnd fãa paam tẽeb a yembre, la yam vẽnegre, n bãng Wẽnnaam
biigã tι tond bι zãng n zems wa Kiris sẽn zems zãngã.


Tẽedba buud fãa maan-kʋʋrã la no-reesgo tẽedba
fãa yĩnga


Wẽnnaam sebra zãmsda tẽedba buud
fãa «maan-kʋʋrã tʋʋmde» yelle. Yã wã wilgdame t’a Kiris tẽed
fãa yaa maan-kʋʋd Wẽnnaam taoore; a sẽn yaa maan-kʋʋdã
yĩnga, a tara noor tι karem Wẽnnaam goama la a pʋι-a
ne neb a taaba. (1 piyɛɛr 2: 5,9) Wẽnnaam sebrã le zãmsdame «tẽedba
fãa no-reesgã tʋʋmd» yelle. Yaõa wilgdame Kiris tẽed fãa sẽn
paam rogem-paalg la Sιιg-Sõng pidbã lebga yaoolem wakatã tẽedba
sulli. (Sdb 11: 29; Zow 2: 28-29; Tʋm 2: 17-18). Wẽnnaam sẽn kõ
bãmb Sιιgã, B kõ-b-la pang tι b lebga bãmb kaset rãmba, «Zeruzalem,
Zʋde, Samari la dũniyã tɛk fãa». (Tʋm 1: 8).


Pãntekota daare, a Piyɛɛr yika bãmb
sʋk n yeele: «La yõwa yaa bũmb ninga Wẽnnaam no-rɛɛs
a Zowɛll sẽn da togsã: Wẽnnaam yeelame tι yaoolem wakat sã
n ta, mam na n pʋdga m Sιιg-Sõng nin-saalba buud fãa zutu. La yãmb
komdibli ne y kompugli na n togsa bãngr goam» (Tʋm 2: 16-17). A Piyɛɛr
baasame n yeele: «Bι y tek yam n kos sugr tι ned kam fãa sak koom
lisgu ne a Zezi Kiris yʋʋre y yel-wẽna sugr yĩnga; la y
reeg Wẽnnaam kũuna sẽn yaa Sιιg-Sõngã; tι bõe,
kãabg kãng yaa yãmb ne y kamba yĩng la neb nins fãa sẽn zãra yĩnga
la neb nins fãa Zu-soaba tõnd Wẽnnaam sẽn na n boola yĩnga.»


Wẽnnaam pãnga bee ne neba fãa
nin-talse la naong rãmba tι gom la tι tʋm Wẽnnaam yĩnga.
Pãntekot karen-saamb fãa tog n bãnga bõn-kãng n paasd neba raoodo tι ned fãa
kõ-a a menga Wẽnnaam tʋʋmdã. 


WẼN-DOOGA RATA LAYIK-RÃMB SẼN YAA TAOOR DÃMBA


Sẽn na n yιlẽ tι wẽn-doog bι n tar laafι wa Wẽnnaam sẽn
datã, a tog n tara taoor dãmb sẽn mi b tʋʋmde. Yell ning sẽn
be-a Afirik tẽns wẽn-dota zut yaa tι tẽedba
wʋsg pa sakdb ye. Kιtame tι wẽn-dooga pãng booge. Bala neba pa paam zãmsg sõama tι karen-saamb dãmba tʋmd tʋʋm sẽn pa sɛgd n
ya bãmb tʋʋmde. Kιtame tι karen-saamb dãmba tʋmd tʋʋm a taaba n ye pa tar weer
n maand b sẽn da tog n maana ye.


A Moyiis ne a Zetro kιbara yaa mamsgo (Yik 18: 13-26). A Moyiis ra yiisa Israyɛll
kamba Ezipt yemda pʋga. Neba ra wata yẽ nẽngẽ, n bʋʋd
b bʋʋd rãmbã. A Moyiis ra kaooda bʋʋdã yibeoog hall n tι
tãag zaabre. Ra yaa woto woo woto hall t'a Moyiis meng wa ye pa tar weer n
maand bũmb a to ye.


A Moyiis rɛɛmba a Zetro sẽn
yã bũmb ning sẽn maandã, a sagla a Moyiis: «Fo sẽn maand bũmb
ninga ka neer ye; foo ne neb nins sẽn be b ne foo wã na n gimbame. Tι
bõe, tʋʋmda yιιda fo pãnga; foo f yeyn ka tõe n maan yõwã
ye, kelg mam koɛɛga masã: «Bι fo yι neba no-rɛɛs
Wẽnnaam taoore, la f tall bãmb yɛlã n kẽng Wẽnnaam nengẽ.
Zãms bãmb Wẽnnaam daabã ne b tõodã la f wilg bãmb sor ning bãmb sẽn
tog n tũ la bũmb nins bãmb sẽn tog n maanã. La bι f yãk
nin-yẽesense neba sʋk sẽn zoet Wẽnnaam la sẽn yaa
sιd rãmba la sẽn kis bũmb sẽn ka zemse n kõ bãmb noor tι
b yι nanamse n soog neb tusir tusiri, la neb koag koabga, la neb pisnu nu
la piig piiga. Bι bãmb kao neba bʋʋd daar fãa. La sã n yaa
yel-kasense, bι b tall n wa fo nengẽ la bι b mens kao yel-bõonega
bʋʋdo. Sak tι b Sõng foo n boog f zιιbã.»


A Moyiis reega a rɛɛmba saglgã n
maan bũmb nins fãa yẽ sẽn yeelã. Dẽ, a Moyiis tõoga
tʋʋmdã, la neba me lebg n kuiisa ne laafi.


Yãmb sẽn yaa karen-saamb sẽn tar yama, yãmb me
tog n maana woto. Yãmb me tog n yãka roap la pog yẽesense tι Sõng yãmb
ne tʋʋmda. Yãmb tog n kõ-b la zãmsgo. Rẽ yãmb paamda weer n
maan wẽn-dooga tʋʋm sẽn be yãmb zugã. Woto,
wẽn-dooga na n kẽnga taoore n bιtẽ.


Tʋʋmda na-kẽndre tekre


Woto yĩnga, tʋʋmda na-kẽndre
tekame. Yãmb ye pa be tʋʋma fãa taoor n maood y yembr ye; yãmb pa le
yaa ball tãood ye, yãmb lebga ball karen-saamb n wilgdẽ. Yãmb tʋʋmd
lebga pogd n getẽ la kõt saglese. (Yik 18: 21-22). Yãmb tʋʋmd
ye pa pʋg-kõap rιιb pʋιιb ye, la yaa tι pog n bãng ned fãa sã n paama
wa sẽn sɛgde la Wẽnnaam koɛɛga togsgo. (Tʋm 6: 1-3).
Yãmb a karen-saamba tʋʋmd lebga zãmsgo tι
ned fãa bãng a tʋʋmde. (Efɛ 4: 11-12). Tʋʋmd fãa sιngre, yaa wẽn-dooga neb zãmsgo tι ned fãa
bãng a tʋʋmde.


Layik-rãmba sẽn yaa taoor dãmb yõgengo


Yãmb sẽn yaa wẽn-dooga karen-saambã,
yãmb tog n yãka neb wẽn-doogẽ wã, n zãms-ba la y kõ-b tʋʋma.
Yãmb tog n bãngame tι wẽn-dooga ned fãa tara
a kũuni. La ned fãa tõe n tʋmame tι wẽn-dooga kẽng
taoore. Taoor dãmba yaa yel-gɛtba, nin-kẽemba, tʋʋm-yõgendba;
lesõ karen-saamb dãmba, kom-biis taoor dãmba, roap taoor dãmba, pagb taoor dãmba,
kamb monitɛɛr dãmba, korall taoor dãmba, yιιn-yιιndba,
wẽn-dooga sull taoor dãmba, tι ketẽ...


LAYIK-RÃMBÃ SẼN YAA TAOOR DÃMB ZOGDO


Ba tι wẽn-dooga neb fãa tõe n tʋʋma
wẽn-dooga tʋʋma, pa b fãa n tar noor ye. Yιlen n paam noor
wẽn-dooga pʋg n yι tʋʋmd taoor soaba, rẽnd t'a
soaba vιιm zemsd wa Wẽnnaam sebra sẽn yetã. A Poll goma
yel-gɛtba yell n yeele: «A zemsame tι reng n ges bãmb sã n tũuda
tιrga tι rõdb kaẽ ye. Dẽ, bι b yaol n kẽ yel-gɛtba
tʋʋmde» (1Tι 3: 10). 


Tʋʋma sebr pʋga, tʋm-tʋmdba
tika yɛl a yiib n yãkd taoor dãmbã: «neb sẽn pid ne Sιιg-Sõng
la yam» (Tʋm 6: 3). Dẽenem Tιmote 3 ne Tιt 1, a Poll sõdgda
zʋgd toor-toor taoor soab sẽn tog n tall. Baa ne zʋgd kães wʋsg
teesa karen-saamb dãmbã ne yel-gɛtbã b sẽn sõdg ne taoor dãmba yãkrã.
Sẽn kẽed ne yãkrã, yɛla a nu n kẽed a pʋga: pipi, a
soaba tιrlem; yiib soaba, a tẽeba bιʋʋngo; tãab
soaba, a yõk-n-mengã; naas soaba, a soaba na-kẽndre; nu soaba, a kasetã
neba sʋka. Karen-saamba tog n yãka neb sẽn pid ne Sιιg-Sõngo,
t'a tẽeb yaa sõama, neb sẽn kõ b mense, neb sẽn sakd zãmsgo
la b reegd zãmsgo, ned sẽn yaa sik-n-meng soaba n tõe n tʋʋm
karen-saamba tẽngre.


LAYIK RRÃMBA SẼN YAA TAOOR DÃMB RΙKR LA LA B ZÃMSGO


Wa ball karen-saamb sẽn dat pagb bι
roap sẽn yaa tιrs n dat tι b tão yẽ ekip pʋgã, wẽn-dooga
taoor soab me yaa woto. Neb sẽn yaa bãngdb n tõe tʋʋmda sã n ka
be, yãmb tog n maane-b la zãmsgo. A Zezi maana woto ne B karen-biisã, a Poll me
maana woto ne a Tιmote, a Tιt la neb a taaba. D na n yãa tʋʋm a yiib sẽn kẽed
ne wẽn-doog taoor dãmb yãkre: Tʋʋm-tʋʋmdb yãkre la
taoor dãmb yãkre.


Tʋm-tʋmdba yãkre


Yãmb sã n dat n yãk neb n kõ tʋʋmd
wẽn-doogẽ wã, yaa tιlae tι yãmb paam sõasg ne taoor dãmbã. A rata pʋʋsgo tι Wẽnnaam lʋι taoor yãkra pʋga.
A Zezi maana woto; B tʋʋma fãa pʋga, B baoa Wẽnnaam
taeebo. (Luk 5: 16). Makre, B sẽn wa n na n yãk B karen-biis piig la yiibã,
«a Zezi kẽnga tãng zug n na tι pʋʋse
la bãmb paa be yʋnga tõre n na n pʋʋse Wẽnnaam.» (Luk 6: 12).


Yãmb sã n paam Wẽnnaam nug-teesgo, yãmb
tõe n yãka neb nins sẽn na n tʋm tʋʋmdã. Yãmb tõe n yaole
n pʋιya y tagsgã ne wẽn-doogã n deng n
sʋk neb sã n dat n kõ-b mens ne yamleoogo. Yãmb sã n paam nebã, yãmb
maand-b la zãmsgo. Neb nins sẽn kõ-b mensã tara pãng n yιιd yãmb sẽn na n modg a soaba. Yãmb tog n gẽesa bãmb sʋka
n yãk taoor soaba. Yãmb tõe n pẽnega neb kẽer yembr yembr n sõs
ne-ba. 


Zãmsg taoor dãmba yĩnga


Yãmb sã n paam taoor dãmbã n yãgse, yãmb
tog n maane-b la zãmsgo la tʋʋm kãng bee karen-saamba zugu.Wa sẽn
loog poorẽ wã, A Poll wilgame t'a bee karen-saamba zug t'a yãk la a kõ
neba zãmsgo tι b tõog n maan Wẽnnaam tʋʋmdã
(Efɛ 4: 12). Yãmb tõe n tika bũmb a tãabo n maan bõn-kãng: 


1. Sẽn kẽed ne tʋʋmda
zãmsgã, karen-saamb sɛgd n dika ned nin-paalgã
b sẽn yãkã t'a zĩnd ned sẽn mi tʋʋmda tẽngre n
tʋʋme, t'a soaba paam Sõngre.


2.Seminer dãmba Yãmb tõe n maana seminɛɛr dãmba,
la zãmsg buud toor-toor taoor dãmb paalsa yĩnga.


3. yãagre
Yãmb tõe n yãka ned t'a pẽnegd yãmb n dιkd
yãmb mamsgo. A sã n pẽnegd yãmba, a na n paama zãmsgo sẽn kẽed
ne Wẽnnaam tʋʋmda. A Zezi maana woto ne a karen-biisã (Zã 3: 22).
B ra pẽnegda a Zezi wʋsgo la bilf bilfã, b rika a Zezi mamsgo. (Tʋm
4: 13). A Zezi yeelame tι karen-biig sã n paam zãmsgo, a na n yii wa a
Zu-soaba. (Luk 6: 40). 


YÕGNEG LAGEM-N-TAAR TƲƲM PƲGA


Sẽn na yιlẽ tι wẽn-dooga
kẽn sõama, rẽnd tι neba tʋm lagem-n-taar pʋga, tι
ratma yaa ye. B tog n bãngame tι wẽn-dooga ya zaka tι ned fãa
tog n mao n tʋm zaka tʋʋmd tι yi neere.


Sẽn na yilen tι b tõog ne b tʋʋmdã,
rẽnd tι b bãng tι b pa b yembr ye, b bee sull pʋga n tar
ratma a yembre. Yãmb sẽn ya karen-saamba tog n modgame tι b tʋm
lagem-n-taar pʋga.


Tall tι yãaba yι yembre


Yãmb sẽn yaa wẽn-dooga
karen-saambã, yãmb tog n gesame tι taoor dãmba fãa yãab yι yembre. Yãaba
tog n yιι vẽenega la tιrga tι neba tõog n sak n poge. A Zezi yãaba
yιι vẽenega, yaa woto t'a Piyɛɛre,
a Ãndere, a Zak ne a Zã tι b sak n na n pʋg-ba.
(Matιye 4: 18-22). 


Yãmb tog n wilga yãmb yãaba tι yaa vẽenega la sɛgda. Yãmb tog n wilga sora vẽenega
«ad sora tõnd sẽn sɛgd n tũ wã» (Ezy 30: 21). Wa ko-sor tι
kooma kẽnd nen-yendã, Yãaba sẽn yaa vẽenegã na n waa ne neba
fãa so-kãng zugu.[112]


Bao-y tι yõg zoodo


Sẽn le paasde tall-y lagem-n-taar yãab
ne taoor dãmb nins sẽn pa tar tʋʋm-minma, yãmb tog n baoome tι
maan zood ne nin-kãense. Sẽn na yιl tι nebã tʋm
lagem-n-taar pʋgẽ, yaa sõma tι b nan taab sõma la b bao tι
tʋm ne taaba. Wẽnnaam sebrã wilgdame t’a Zeezi sã n yãka karen-biis
a nu wã, a yaa tι «B ra ratame tι b zĩnd ne bãmba» (Mar 3: 14). La
d tõe n yeelame tι B yãk-b lame tι b zĩnd ne taaba. Karen-biis piig la yiibã sẽn wa n be ne
a Zeezi wã, b zãmsame tι nong taaba. Lagem-n-taar
pʋgẽ, b lebga pãng dũni wã zugu.


Woto me, yãmb sẽn yaa Pastɛɛrpãntkotistã,
yãmb tog n maoome tι tall zood lagem-n-taar ne
taaba, yãmb tẽn-tʋmdbã ne layik rãmbã. Bõn-kãng ka tõe n maan tι yãmb pa rι weer sõma ne taab ye. Yãmb
tõe n dιka weerã ne taab sẽn ta na-kẽnda
a tãab pʋgẽ: 


1. Rιk weer n pa pʋʋsg pʋg ne taaba. pipi, yãmb ne y taoor dãmb nins sẽn yaa layik rãmbã tog n dιka weer n pa pʋʋsg pʋg ne taaba. Yãmb tog n yãka weer
semend pʋgẽ yãmb ne y taoor dãmb sẽn yaa layik rãmbã sẽn
tog n tigimd taab pʋʋsg pʋgẽ. Wakat-kãens tog n zĩnda
a wakatã tι bũmb d a tiis ye. La a yaa sõma tι b pʋʋs
ratem a taab me yĩnga, la wẽerã wʋsg pʋgẽ b tog n dιk
n pʋʋsa yãabã ne ministɛɛrã yĩnga.


2. Tι rιk weer ne taab Wẽnnaam
tʋʋmda pʋgẽ. Sẽn le
paase, yãmb ne y taoor dãmb nins yaa layik rãmbã tog n dιka weer ne taab minintɛɛrã pʋgẽ. Dιmaas yibeoog fãa, bool-y yãmb pʋʋsgã sull neb la y tẽeg-b
tι y tʋmda ne taaba wa sulli. Na-kẽndr
a to layik rãmba sull yĩng sẽn yaa maan tʋʋmdã ne taab yaa
tι zãms sullã nebã wẽn-dot luglgu. Yʋʋmd
fãa, b tõe n tũu taab n tι lugl wẽn-dot
zĩis nins ratma sẽn be wã. 


3. zood lageng weere. A tãab soaba, yãmb ne y taoor dãmb nins sẽn yaa layikã tog n zĩnda
ne taaba. Yãmb taoor dãmb nins sẽn yaa layikã tog n paama raood paasg tι kẽnd n get taab zagsẽ. Lagem-n-taar dιιb tõe n yιι sor n loe nebã ne taab
nonglem, zagsã la sulã ne. B sẽn dιk weerã
ne tãabã, a Zeezi yeel-b lame: «Mam ka le boond yãmb yɛs tι tẽn-tʋmdb ye...., la yaa M zo-rãmba» (Zã 15: 15). A wot
me, yãmb ne y taoor dãmb nins sẽn yaa layikã tog n boola taab tι zo-rãmba.


____________________


Wẽn-doog sẽn
yidgdi, a tog n tara taoor dãmb sẽn tar pãng sẽn yaa layik rãmb sẽn
kõ b mens tι mao tι
misõ wã tʋʋm kẽn la wẽn-doogã tall yãabo. Pastɛɛr
sẽn paam keoogr tog n maoome n silgl sull sẽn yaa layik rãmb sẽn
tar pãnga. A tog n baoo weer la yam tι bao neb sẽn
na n tʋm ne yẽ Wẽnnaam soolma yalgr yĩnga.


 







~ Sapιtr 34 soaba ~ 



Wẽn-doogã sulã Zãabo

wa biig sẽn
be a ma pʋgẽ n bιt daar fãa wã, beoog sẽn vẽeg fãa
yɛlã me paasdame. A sιngra wakate nin-paalga yalẽ wilgda ned a
ye yalẽ sẽn puki. La baasgo, ligr pʋgẽ, a ninsaalma yalẽ
fãa pida zãnga. Daar a ye pʋgẽ gella sιngdame n pʋι zĩis
wʋsgo. Rasem pisi la a yembr sã n ta giina sιngdame.
Rasem pisi la a yembr poore ba ne biiga sẽn yaa sãtimetr 10 (nu-raog
woglem a naase), a yĩnga wila fãa sιngame n
beẽ. La sẽn na n yιlẽ tι bi-pɛɛlga lebg ned n tõog n vιιmd a sã n wa yi a ma wã pʋgẽ, yĩnga wil-kãens tog n
bιιme. Kiis a yoob sã n paase biigã sɛgla
me n sɛ tι yi dũni zugu. Yaa bi-sõng ning paga ne rao wã sẽn
na n zã b nusẽ wakat bilf sã n paasã. La a pa lingr t’a Davιιd
yeelame tι: «Mam wẽnda bõn-bãnde, yãmb tʋʋmã
yaa bõn-bãnã. Yãmb mii maam sõama!» (Ysy 139: 14).


D tõe n dιka wẽn-do paalg n mak
wa gell sẽn nan lobe. Zoe n yaa wẽn-doogo; la a tog n tʋmame tι
na-kẽnda wʋsg kẽng taoore sẽn na n yιlẽ t’a tõog
n yι yĩng sẽn vι la a tʋmd sõma.


 Na-kẽnda kãens kẽere b
boond-b-lame tι tũudma sula. Sapιt-kãnga na n goma Pastɛɛr
sẽn tʋmd ne Sιιg-Sõng sẽn tog n maan to-to sẽn
yaa sulã yidgr la b zãab wɛɛngẽ.


WẼNDOOGA SULA YÃAB LA B TƲƲMDE


 Wẽn-doogã sula yaa tʋʋm
sul b sẽn lugl wẽn-doogã pʋgẽ n na n tõog n yidg
zu-loees sẽn welg toor zalle. B yãaba yaa tι
sõng tι wẽn-dooga maan a tʋmd sẽn
yaa tι sιιs
karen-biis nins sẽn menem-bã ne a Kiris mamsga. D tõe n gelga sulã wa zãn-da
lugs sẽn sõngd wẽn-doogã t’a kẽngd taoore. Sul a taab sã n wa
paasd wẽn-dooga pʋgẽ wẽn-dooga Wẽnnaam tʋʋmda
me paasdame.


Sulã tʋʋma


D sã n dat n wʋm wẽn-dooga sulã
yãab la b tʋʋmda sõma, Pastɛɛr sẽn tʋmd ne Sιιga togd n deng n bãnga wẽn-dooga misõ. Wẽn-dooga sẽn
be wã yaa tι maan tʋʋm kẽng sõma
la a pids a Kiris tõog kasengã. A Kiris tõ-kasenga ya «Bɩ y kẽng
n maan nebã buud fãa tɩ b yɩ mam karen-biisi» (Mat 28: 19). Tõog
kasenga ya Zu-soaba ya bõ datma «Nong Zu-soabã, fo Wẽnnaamã ne f
sũur fãa, la ne f sɩɩg fãa, la ne f yam fãa.» la f «Nong f yak
wa f menga.» (Mat 22: 37-39). 


Pastɛɛrã wall neb nins sẽn
tʋmd ne pastɛɛrã pa tʋmd yaood yĩng ye. Tʋʋmda
rata nus wʋsgo. Wẽn-doogã sula sẽn be wã yaa tι sõng wẽn-dooga
t’a maan a tʋʋmd ning sẽn yaa tι zĩnig Wẽnnaam
soolem dũni zugã neere.


Tʋʋm a yopoe sulã sẽn togd n maane


Wẽn-dooga sulã sõngda wẽn-dooga
t’a tõog n maan a tʋʋm a yopoe wã sõma: 


1.Tι fãag sιιs ẽn
menem-bã. Pipi sullã belma yaa tι sõng wẽn-dooga t’a pids a
Kiris tõoga sẽn yaa «kẽng zĩiga fãa n moon neba fãa a Kiris
koe-noogã» (Mar 16: 15). Sull sẽn be wẽn-dooga pʋgẽ fãa
tog n maana a sẽn tõe tɛk n yõgen neba tʋm-kãng yĩnga. B
togd n paasa neba raood tι b tõe n pʋι koe-nooga ne neb a taab n
kẽng b pɛlg tι b tõe n wat wẽn-dooga koe-moonega la a misõ
wã tʋma.


2. Tι maan karen-biisi. A Zeezi yeela wẽn-doogã woto «Bɩ y kẽng n
maan nebã buud fãa tɩ b yɩ mam karen-biisi, n lis bãmb ne Ba la
Biiga, la Sɩɩg-sõng yʋʋre, la zãms bãmb tɩ b
sak bũmb nins fãa mam sẽn da togs yãmbã.» (Mat 28: 19-20). Zãmsga
yaa karen-biisa tʋʋmd yãgre. Zãmsga sõngda ne Wẽnnaam neba sιιg
bιʋʋng ne wẽn-dooga taoor kẽnde. Sullã sõngdame tι
yãaba pidi.


3. Paas nebã raood tι b pẽgr
la waoogr wɛɛngẽ. Wẽn-doogã
yaa zĩig Wẽnnaam neba sẽn tõe n tigim taaba la b waoog «ne sιd
la sιιga» (Zã 4: 23). Wẽnnaam pẽgr la waoogr sull sẽn
yõgen sõma tõe n sõnga ne tʋm-kãnga.


4. Paas neba raood pʋʋsga wɛɛngẽ. Sẽn paase Wẽn-dooga belma yaa tι zãms la a keng Wẽnnaam
neba pɛlg tι b pʋʋse (Tʋm 2: 42). A Zeezi yeta woto: «B na n boola mam doogã tɩ pʋʋsg roog buud fãa
yĩnga» (Mar 11: 17). Wẽn-dooga tog n yιι
zĩig ning tẽedba sẽn naagd taab n zẽkd b koees n boond Wẽnnaam
n gũud tι b leok b pʋʋsgo (Mat 18.19-20; Tʋm 4.24). Sulã
sõngda wẽn-doogã t’a maand tʋʋm-kõngo. Wẽn-dooga sull sẽn
tigim taab wakat ning fãa b tog n ninga pʋʋsgã pipi zĩigẽ.


5. Lagem-n-taar vιιm. Sẽn paase wẽn-dooga belma yaa tι puk a Kiris
nonglem ba-bi raop ne ba-bi-poak sʋka. Sullã sõngda wẽn-dooga t’a tõog
n pids a yãabã. Wakat ning fãa sullã sẽn wat n tigime b nongelma ne taaba
kẽngda taoore. Dẽ kιtame tι ratem tι sõng taab la b ges taab
yelle. Bõn-kãng lagemda neba la a paasd b pãnga. La a le sõngdame tι nin-paals a taab rat n wa wẽn-dooga pʋgẽ.


6. Yõgen taab misõ wã tʋʋmd yĩnga. Wẽn-doogã sẽn be wã yaa tι pids Wẽnnaam tʋʋmdã. A belma yaa tι moon a
kiris koe-nooga «Wẽnnaam soolem koe-no-kãngã na n moona dũniyã tɛk
fãaa tɩ yɩ kaset buud fãa yĩnga. Dẽ, dũniyã sɛɛb
na yaool n ta. (Mat 24: 14; Wilgr. 5: 9). Sullã sõngda wẽn-dooga t’a yõgen
neba koe-moonega, wẽn-dotã viglg la misõ rãmba yĩnga.


7. Tι zĩnig taoor dãmb. Baasgo a Zeezi yeela wẽn-dooga t’a zãms taoor dãmbã. B kõo B
karen-biisa noor tι kẽng n maan karen-biis a taaba (Mat 28: 19). B sẽn
wa n zẽkd n debd saasẽ wã B kõo wẽn-dooga kũun wʋsgo
sẽn yaa «Wẽnnaam nebã bɩɩb
yĩnga, la Wẽnnaam tʋʋmdã yĩnga, la Kiris yĩngã
sõngr yĩnga» (Efɛ 4: 11). A Poll kõo a Tιmotẽ
zãms-kãnga: «La bũmb ning mam sẽn da
zãms foom kaset-dãmb wʋsg sʋkã, bɩ f zãms bãmb neb nins sẽn
tũud sɩda la sẽn tõe n zãms neb a taab me.» (2 Tι 2: 2). Sulã sõngda wẽn-dooga t’a maan a tʋʋmda
neere.


WẼN-DOOGÃ SULA


Wẽn-dooga sã n bιt n yidgdẽ,
yãmb ne neb nins sẽn get ministɛɛrã yellã sɛgd n kẽe
pʋʋsg pʋgẽ n tõog n pʋι sulã. Yãmb na n sιngame
n deng n pʋι sull a yembr wall a yiibu. Ne Sιιgã taeebo y zĩnigda sull ne tʋʋm a taab y sẽn
na n maane. Sulã ne tʋʋm nins sẽn tõe n maana la woto: 


Tẽedba wubri


Tẽedbã wubra sull yaa wẽn-dooga ra-luk zãmsga wɛɛngẽ.
Sul-kãng belma yaa tι kιt tι ne Wẽnnaam gomda zãmsgo tẽedba
lebg karen-biisi n ningd zãmsgã a na-kẽndr zugu. Wẽn-dot sẽn
vι la b tʋmd ne Sιιg-Sõng wʋsg pʋgẽ yaa
lekoll de dιmaasa n yaa tẽedba wubra ne b zãms tι yι
karen-biiga ra-luka. Vẽenega yaa sul-kãng a ye bal n get neba fãa,
kom-baoonegã ne nin-kasensã yelle.


Dẽ Pastɛɛr sẽn tʋmd ne Sιιg-Sõng tog n dιka
sul-kãng na-kẽng taoor tι yι
a zu-loɛɛga. A tog n yι wẽn-do-paal fãa
pipi sulli. Wẽn-dooga tõe n dat n maana zags pʋgẽ zĩig
ning neba sẽn na n paam Wẽnnaam goama zãmsgo. Sẽn paase sull
fãa tog n ninga a toog wubrã wɛɛngẽ.[113] 


Pagbã Wẽnnaam tʋʋmde


 Naoor wʋsgo Pagbã sulã tara pãng wẽn-dot
nins sẽn vι la b tʋmd ne Sιιg-Sõnga pʋgẽ.
A yãaba yaa tι tõog n sιιs pagba n maan zu-noog n kõ-b tι b
tõe n lagem-taaba la b maan tʋʋmdã. Tʋm-kãng maasem yĩnga pagba
paamda raood tι ning b nug b zagsẽ wã, b zo-rãmba, b yagsã yĩnga
tι b tõe n dιk b vιιma n kõ a Kiris. B paasda pagba raood tι
b tõe n ning b toog karen-biilma zãmsgo, wẽn-dotã yẽbgre, tʋʋma
ne bũmbli a taab pʋgẽ.


Raopa sulli


Raopa sull belma yaa tι sιιs
roap a Kiris yĩnga, tι maan tẽeb lagem-n-taar ne bãmba, la tι
b tõog n yι taoor dãmb hakιιk b zagsa la zĩig ning bãmb sẽn
vι wã. A belma yaa tι yõgen raop tι b tʋm ne Sιιga pãnga. Tʋʋm-kãng
maasem yĩnga raopa tog n kẽesa b toog koe-moonega, wẽn-dotã yẽbgrẽ,
la misõneer tʋʋmd sẽn tar yõod ne wẽn-dooga pʋgẽ.


Kom-bιιsã sulli


Sul-kãnga ratma yaa
tι sιιs kom-bιιs a Kiris yĩnga n tek-b tι b lebg
kom-kasmes sẽn bι tẽeb pʋgẽ
n pid ne Sιιga. A belma yaa tι zãms-b tι b vιιmd vιιm sẽn yaa sõma n waoogd
a Kiris, la y yõgen-b tι b maan tʋʋmd sẽn
tar yõod ne kom-bιιs a taabã.


Koambã sulli 


Koamba sulla ratem yaa tι sιιs koamb a Kiris yĩng n kιt tι b kẽn vιιm sẽn pid ne Sιιg-Sõng la y
zãms-b tι b kẽn Zu-soaba soaya zutu. A pa
tog n deeg roagdba zĩig ye. Zĩig ning b sẽn tõe n pids yel-kãens
yaa koamba kaoreng zĩig la zãmsg zĩis a taab koamba yĩng wa zãmsg
sẽn yaa kom-dibli yĩng la kom-pugli yĩnga. 


Waoogrã ne mizikã


Waoogrã ne mizikã sulã yãaba yaa tι naag sẽn maand-b mizikã la sõng-b tι b kẽng taoore. Waoogr ne korall taoor dãmb sẽn na n tae
neba waoogr sẽn pid ne Sιιg-Sõngo (Zã 4:
23). Sullã tʋmda ne sull ning sẽn get-a koe-mooneg wẽn-dotã
luglgã tʋʋmde. Waoogrã sull sɛgd n naaga taab n pʋʋs
wakat wakate n zãms tι sak Sιιgã belem b sʋk n tʋm ne-A pãngã.


Pʋʋsga tʋʋmde


Sul sẽn get pʋʋsga yell sã
n yõgen sõma a tara yõod wẽn-doog ning a sẽn vι la a tʋmd ne Sιιga pʋgẽ.
Sul-kãng sẽn yõkd sɛɛg neba yĩngã wata ne Sιιg pʋgẽ sõngr wẽn-dooga yĩnga. B zagsẽ wã
b yõkda sɛɛga b rãmb nins sẽn na n ka paam fãagr Afirik la dũni
wã fãa yĩnga. Tʋʋm-kãnga d tõe n gelg-a-la nens wʋsg wa
tigim taab n pʋʋs wakat fãa, n yi n kẽng zĩig n to n pʋʋse,
n kẽnd la pʋʋsdẽ, pʋʋsg sulli, la pʋʋs-gãndaad
rãmb sẽn pʋʋsd ned fãa a zĩigẽ.[114] 


Misõ rãmba sulla


Misõ rãmba sul tʋʋmdã yaa tι tae wẽn-doogã t’a taas koe-moonega neba buud fãa sẽn be
zĩiga fãa. A sẽn togd n maan bũmb ninsã yaa tι mag la a maan na-kẽndr koe-moonega la wẽn-dota luglg yĩnga.
Koe-moonda tõe n waa ne nekre, tigim neb wʋsg n moone, kιs kaset zak zaka, n pʋι sɛba,
la koe-mooneg na-kẽnda buud toor toore.


B tʋʋmd yɛs yaa tι maan la b kιt tι wẽn-dooga misõneerenda tʋʋmdã kẽng taoore. Ne
tʋʋmd sẽn vι woto, wẽn-dooga
naagda taab n sõngd misõneer dãmba ne pʋʋsg la ligdi. 


Tʋʋm-kãng yaa tι zãms nebã Wẽnnaam tʋʋmda la tõk-b ne misoneer dãmbã.
Wẽn-dot kẽere dat n talla koe-mooneg sul sẽn welg taaba, sul
sẽn yaa wẽn-dota luglgu, ne misõ wã yĩnga.[115]


Ninbãn-zoeer tʋʋmde


A Zeezi ra gelgda nebã bõ-datι yĩnga ne-B sũur fãa. Wẽn-doog sẽn vι la a tʋmd ne Sιιg-Sõng hakιιk me maanda a woto. A Zak gʋlsa woto: «Tẽeb sẽn
ya sõma, sẽn ka tar yell tõnd Ba Wẽnnaam nifẽ yaa tɩ kẽng
n sõng kɩɩbs ne pʋg-kõap bãmb toog pʋgẽ, la y
gũus ne dũniyã wẽnga.» (Zak 1: 27). B ninbãan-zoeerã tʋʋmdã
maasem yĩnga, wẽn-doog sẽn vι la
a tʋmd ne Sιιg-Sõng tẽegda a Kiris
nugã b rãmb nins sẽn dat sõngr la sẽn poglã yĩnga.[116]


Kom-kasmes sẽn pa kẽ kãadem


Kom-kasmes sẽn na n pa kẽ b kãadma
tʋʋmd maasem yĩnga, sẽn pa kẽ-b kãadem n yaa tẽedbã
paama pãng n paas b tẽebã pʋgẽ n na n tõog n maan tʋʋm
vι wẽn-dooga pʋgẽ. Tʋm-kãnga
sõngda wẽn-dooga t’a bãng kom-kasmes nins sẽn na n pa kẽ kãadma
sẽn naag b toog wẽn-dooga tʋʋmda pʋgẽ ziir sẽn
ta to-to. A baodame tι maan tʋʋm-kasens
sẽn solg tι ned pa mi wã. 


Kolɛɛs-rãmba la Karen-biisã Ministɛɛre


Yãmb wẽn-dooga sã n pẽ ne
karen-bi bɛd kaoreng roogo, ne pʋʋsgo y tog n yãka yam tι
lugl ministɛɛr karen-bi bɛda yĩnga. Ministɛɛr kãng
ratma yaa tι tõog n paam tõkr ne karen-bi bɛda karen-doogo n bao tι
paam n Sιιs-b tι b wa a Zeezi nengẽ. Ministɛɛr kãng
na n zãmsame la a yõgen karen-bi bɛda taaba tι b tõog n sιιs
neb wʋsg ne koe-noongã. Yãmb wẽn-dooga sã n tara ministɛɛr
sẽn tʋmd ne karen-bi bɛda yãmb tõe n tʋma ne taab sul kãng
pʋgẽ.[117]



Kιbayã kιsg rot ne zãmaana tʋʋm te-paala


Sull ning sẽn get kιbaya la zãmaana
tʋʋm te-paalã sẽn get tʋʋmd buud fãa sẽn kẽed
ne bõn-kãng wẽn-dooga pʋgẽ. Yẽ n ningd teedã a la zãad
porzɛgtɛɛr la wẽn-dooga vidyo rãmba. Yẽ n wiIgd la a
zãad wẽn-dooga sẽn be ẽntɛgneta zuga. Sul-kãng n wilgd wẽn-doogã
tʋʋm ẽntɛgrneta, radyo, la televιzõ rãmba pʋgẽ.


Sãamba reegr la b sãand maanego


Sull ning sẽn deegd-a nebã yaa tι
sõng b rãmb nins sẽn kẽesd b toog wẽn-doogã tʋʋma yĩnga.
Ministɛɛr kãng maanda a sẽn tõe tɛk tι neba fãa tõe n
paam gesg la zĩig wẽn-dooga pʋgẽ. B reegda b rãmb nins sẽn
watã, tall-b n wilg-b b zĩisi, n pʋιt sɛbã la b reegd
nonglem kuunã. B geta neba yõ-koglg yell la gιdg bʋʋrã. 


 


Rotã la zĩisã 


Sull ning sẽn get-a rotã la zĩisã
tʋʋmdã yaa tι ges bũmb ning fãa wẽn-dooga sẽn
so wã yelle. A getame tι rotã la zĩisã fãa tõe
n yι yιlemd la a yι neer n da sãam ye.


SUL NING SẼN GET-A YIDGRÃ YELLÃ


Sʋkdgã la woto: «Pastɛɛr sẽn
tʋmd ne Sιιg-Sιιg tõe n waa ne sula ne ministɛɛr
a taab bιι?» Vẽeneg tι sull nins fãa sẽn sõdg tι
looga fãa ka tõe n lugl wakat a yembr ye. La baasgo pʋʋsg pʋgẽ
d tõe n ninga sul-paal na-kẽndr zug ne yam. La sιng tι lugl sul-paalã
tog n yιι bũmb sẽn kẽngd taoor wakat fãa la vũk
vũk n yaool n dιkd yʋʋm wʋsgo.


Tι sιng sull-paall bι ministɛɛr
rẽnd tι pastɛɛrã ne wẽn-dooga sull tall tẽeb
kasenga. Sιιg-Sõng n tog n tus-b tι b yẽbg ministɛɛr
paallã ne tẽebo.


Tʋʋmdã sιngr la a viglg na-kẽndre


Yãmb ne y wẽn-dooga sull tog n sιnga
na-kẽndrã ne Wẽnnaam baobo. Yãmb sɛgd n sʋkame: «Zu-soaba,
yaa ministɛɛr paal-bʋs la wẽn-dooga rat rũnda rũnda?»
Yãmb tõe n gʋlsa ministɛɛr dãmb nins yãmb sẽn tẽed tι Sιιga n tusd yãmb tι y sιngã sebr zugu. Yãmb sã
n gʋls n sɛ y tog n sιngã ne sẽn
ya-b tιlae nandã, tι
pogd taab wa sẽn sɛgd n tãag baasgo. 


Yãmb sã n gʋls tʋʋma sbrã zugu, y sɛgdame
n ges sẽn yaa tιlae wã, n tʋmd n pogd
taab pogdr pogdre: 


·        
Yaa na-kẽnd bog la d togd n dιk
n tõog n sιng sul-paal kãnga? 


·        
Yaa ne bõe ne bõe la d na n tall n maan tʋʋmdã? 


·        
Yaa ãnda soab n na n lʋι tʋʋmdã taoore? 


·        
Tʋʋmda na n sιnga wakat bʋgo?


Yãmb tog n gʋlsa
y yam-yãgsa wã fãa la y kẽng taoor n pa pʋʋs pʋgẽ. La
wakat sã n ta, yãmb tõe n ninga y yam-yãkrã a na-kẽndr zugu. Saglg yaa tι sιng ne bũmb ning yãmb sẽn tarã. Makre tõnd sã n yaa tι lugl lekoll de dιmaas paalga, yãmb dat n sιnga ne karen- dot a tãabo: kom-kasensã, kom-bιιsã, koamba. Yãmb tõe n dat n yãka ned t’a yι lekoll de dιmaasa
taoor soab wall y rat n maana tʋʋm-kãng yãmb y toore bι maan-a sιngrã wakat bala. Tʋʋmda sã n kẽngd taoor n paasdẽ
y tõe n paka karen-do paal la y yãk nin-paales tι b lʋι tʋʋmda
taoore.


 


Taoor dãmba yãkre


Tʋʋmd-paalg tõogr kʋlen-biig
bee ne b sẽn na n yãk b rãmb tι lʋι taoor n ges
tʋʋmda la b zãmsga sẽn na n yι sõma. Yãmb sã n wa yãk taoor dãmba y tog n bao wa neb sẽn tar bãngr
neb taeeb kũuni. B rãmba tog n «pida ne Sιιg
la yam» (Tʋm 6: 3). Sẽn paase b tog n talla tẽeb la b yãabã ne
wẽn-doogã yι yãab a yembre.


Taoor dãmba zãmsgo


Wakat kẽere taoor dãmb nins sẽn tar bãngr wall sẽn
tõe tʋʋmdã pa tar vιʋʋng ye. Dẽ
kιtame tι Pastɛɛr sẽn yaa yẽeseng fãa maoodame tι paam neb sẽn tõe n maan tʋʋmdã. A
Zeezi me ra maana woto. Ne pʋʋsgo, B yãka neb piig la a yiib n na n
tek-b tι b lebg tẽn-tʋmdba (Luk 6: 12-13).
Ba b sã n yaa nin-saalb wa tõndo, a Zeezi mikame tι
b tõe n lʋιya neb taoore. A yeel-b-la woto: «Tũ-y maam, la mam na maan yãmb tɩ y yɩ mam nebã
baoodba.» (Mat 4: 19).
B sẽn pogd-Bã B tek-b lame tι b lebg taoor dãmba.


Yãmb sã n yãk tʋʋm-no-paalgã taoor dãmba, a yaa sõma
tι b paam zãmsg me. Yeel-y nebã ya: «tõnd kẽnda
yãmb sɛɛgẽ la d na n zãmsa yãmb y sẽn na n maan y tʋʋmda
to-to.» Zãmsg ministɛɛra yĩng tõe n maana nens wʋsgo: ne
semineɛr dãmba, sẽn yaa taoor dãmb zãmsg la ne soay a taaba. Wẽn-doog
sã n tog n bao taoor dãmba, pastɛɛrã tog n yãka yam tι b paam zãmsg ne taoor soab sẽn sõmb n yι to-to.[118]


Kιt tι nebã tall lagm-n-taar yam sull pʋgẽ 


Sẽn na n yιlẽ tι sulã wẽn-dooga pʋgẽ kẽng
taoore, yãmb togd n bãnga y sẽn data, la nebã sẽn tõe n paam
lagem-n-taar ning taoor dãmba la tẽn-tʋmdba sʋka. Lagem-n-taarã
sula pʋgẽ na n paas-b-la raood tι b tʋm
ne taab la b kõ b mens tι maan tʋʋmda
neere. Yãmb tog maoo me n zã lagem-n-taarã sõma la y tẽegd-b wẽn-doogã
yãab wakat fãa n wilgd-b tʋʋmdã yõod sẽn ta to-to.


Wakat wakate d tog n sɛga tʋʋm-noyã taoor dãmb
ne tẽn-tʋmdba n paas-b raood la y pʋι
ne-b tõogrã la yãaba. Yãmb tog n kewa tẽn-tʋmdb nins sẽn tʋmdb
sõma wã neba taoore n Waoog-b bũmb nins b sẽn maana yĩnga (Rom
13: 7).


 


____________________


Bũmb ning sẽn tõe n sõng
wẽn-doog sẽn vι la a tʋmd ne Sιιga t’a maan a Kiris tʋʋm kasenga ne B tõ-kasengã
yaa sulã n tog n ning b toogo. Pastɛɛr sẽn vι
la a tʋmd ne Sιιg-Sõng tog n tʋmame
tι sulã wẽn-dooga pʋgẽ tall pãnga.


 







~ Sapιtr 35 soaba~ 



Wẽn-doog sẽn yaa gũud karen-biisi

ags-y lekoll sẽn
yaa neb fãa lekoll b sẽn pa mi vẽeneg fasι ãnd soab la
karen-biig t’a ãnda soab n pa karen-biiga. A na yι toog ne lekol-kãng t’a
tõog a sã n pa tar sebr n maand gɛɛlg tʋʋm a karen-biisã
zugu. La a yaa woto me ne wẽn-doogo. Wẽn-doog sẽn pa mi ãnd
soab n yaa wẽn-dooga ned la ãnd soab n pa wẽn-dooga neda, la d get
b sιιg pʋgẽ bιʋʋngã, yaa toog tι yι
wẽn-doog sẽn tar pãnga.


Yãmb sẽn yaa Pastɛɛr sẽn
tʋmd ne Sιιg-Sõngã yãmb tog n mii vẽeneg fasι tι
wẽn-doog ning yell yãmb sẽn getã y geta a yell sõma. Zãabã wɛɛngẽ
wẽn-dooga neba yʋιya gʋlsg yaa sõma. Nebã yʋya zãab sã
n yι sõma a sõngda wẽn-dooga t’a tõog n maan tʋʋmd ning Wẽnnaam
sẽn kõ-a wã t’a ges piisa yell neer la a moon sẽn menem-bã. Sapιt-kãnga
na n goma yãmb sẽn tog n ges wẽn-dooga neba yʋya sebr to-to.


WẼNNAAM SEBRÃ YÃAB NE WẼN-DOTÃ KAREN-BIISI


Ba Wẽnnaam sebra sã n pa gomd tι
wẽn-do-kãngã n so nin-kãngã wall a yaa tõnd wẽn-dooga ned wa sẽn
yaa to-to rũnda rũnda wã; a pa kιιsd tags-kãngã ye.


Wẽnnaam gomdã sẽn kõt vẽenem ne wẽn-doog
karen-biiga


Yι wẽn-doog karen-biigã gom-bila
yãgr bee Kãab-Kʋdga pʋgẽ. Zĩ-kãngã Wẽnnaam pʋya
lagem-n-taar a yembr tãa ne Israyɛll buudã. B ra yaa bãmb neba, tι Bãmb
da yaa bãmb Wẽnnaam. We raooga pʋgẽ Wẽnnaam dιka
na-kẽndr sẽn na n yõgen bãmb neba. A yeela a Moyiis ya: «Bɩ y sõd Israyɛll nebã fãa wa sẽn zems b buudu la b
roto.» (Sdb
1: 2). A Moyiis ne a Aarõ talla sõd kãng n na n tõog n yãk taoor dãmba sẽn
na n tʋm la b zab Wẽnnaam neba yĩnga.


Kãab-Paalga pʋgẽ, a Etιyɛn
gomda Israyɛll yel wa «gɛrɛk buud neb [grec: ekklesia] sẽn
be we oraoga pʋgẽ». Kãab-Paalga pʋgẽ gom-bil ning sẽn
yaa ekklesia b lebg-a lame tι yaa «Wẽnnaam doogo.» A gomda neb b sẽn
bool tι b welg toor a Kiris yĩng n tõog n kιt tι tʋʋmda
kẽng taoor dũni zug yelle.


A Zeezi yeela woto: «la
mam na n vigla m kaorengã» (Mat 16: 18). B sιnga
bõn-kãnga n boond neba tι b
wa pog Bãmba (Mat 4: 19). Sã n yaa ne B karen-biisã, a Zeezi yãka kẽer tι b yι tẽn-tʋmdba (Mar 3: 13-14). La tẽn-tʋmdba yãka
yel-gɛtba tι b tʋm
bãmb sɛɛgẽ. B yõgna wẽn-dooga sẽn na yιlẽ t’a tõoge. Dẽ kιtame tι tao-tao bala «karen-biisa sõor da paasda Zeruzalɛm» (Tʋm 6: 1-7).


Sẽn na n yιlẽ tι wẽn-doog
kẽn wa sẽn zemse yaa neer tι bãng soab ning sẽn ya wẽn-dooga ned la sẽn pa wẽn-dooga
ned n welge. Pipi wẽn-dooga ra wʋma bõn-kãnga võore. Sã n ya ne bãmba
zĩnd «pogẽ» la zĩnd «yιnga» n be n tõe n wilg y sã n yaa wẽn-dooga neda. Mãkre daar a ye
a Poll kosa Korent wẽn-dooga tι b rig yel-wẽn maand a ye n yãk a yʋʋra wẽn-dooga
neb yʋι pʋgẽ
(1 Ko 5: 5, 13). Wẽn-dooga neb yʋya zãab sã n yι sõma a sõngda Pastɛɛr sẽn
tʋmd ne Sιιg-Sõng
t’a tõe n paas tẽedba pãng la a tõog tι wẽn-dooga tʋʋmd kẽng taoore.


Wẽnnaam sebrã bilgr sẽn kẽed ne karen-biiga



Ra tags-y tι yι wẽn-dooga karen-biig yaa yembre ne dũniyã
rãmb lagem-n-taar sul ye. A Poll makda wẽn-dooga
wa ninsaal yĩng n boond-a tι «a Kiris yĩnga» (1 Ko 12: 27). Soab
ning sẽn yaa wẽn-dooga ned fãa ya a Kiris yĩngã «la tõnd fãa yaa will ne taab yĩng a yembr pʋgẽ.» (Rom 12: 5). A ya yĩnga
willã, will fãa tara tʋʋmde. A yaa woto me ne Wẽn-doogã sẽn
ya a Kiris yĩngã.


YALẼ NINS SẼN TOG N TALL N YAOOL N TÕOG N YƖ
WẼN-DOOGÃ KAREN-BIIGA


 Kãab-Kʋdga pʋgẽ Wẽnnaam
vigla tõod sẽn na n yιlẽ tι b neba tõog n vιιmde.
Tõod kãens be tõod piiga pʋgẽ (Yik 20: 1-17). A yaa woto me pipi wẽn-dooga
sẽn wa n bιtẽ la sãeegd zĩis wʋsg sẽn pa
Zeruzalɛma, la yaa Sιιg-Sõng n taet tẽn-tʋmdba tι
b wilgd yel-wẽna rãmba sẽn tog n yι to-to n yaool n naag wẽn-dooga
pʋgẽ (Tʋʋma 15: 19-20, 28-29). Yãmb sẽn yaa Pastɛɛr
sẽn tʋmd ne Sιιg-Sõngã y tog n bãnga vẽeneg fasι
tι ned ning fãa y sẽn deegd wẽn-doogẽ wã t’a naag sulã
paama bũmb kẽere sẽn yaa: 


Rogem-paalga


Wẽn-doogã tog n yιι dũni
wã fãa vẽenem. Dũni wã fãa wẽn-dooga neba fãa sẽn be zĩiga
fãa rιka b teegrã n teeg a Zeezi-Kiris la b paama fãagre. La yaa b rãmb
nins sẽn dog ne Sιιg-Sõnga (1 Ko 12: 13). Dẽ sẽn
deng tι ned tõog n lebg wẽn-doog neda, a tog n deng n lebga dũni
wã fãa wẽn-doog neda. Yaa Zu-soaba meng ning-b Wẽn-dooga pʋga
(Tʋm 2: 47). Dat n yeelame tι f sã n dat n lebg egliis lokall neda f
togd n sιd paama rogem-paalg hakιιka (Zã 3: 3-7).


Kom lisgu


Bũmb a yiib soab sẽn tog n paam
n yaool n naag sula pʋgẽ yaa kom lisgu bõrb pʋgẽ. A Zeezi
yeela B wẽn-dooga ya «Bɩ y kẽng
n maan nebã buud fãa tɩ b yɩ mam karen-biisi, n lis bãmb ne Ba la
Biiga, la Sɩɩg-sõngʋ yʋʋre» (Mat
28.19; Tʋm 2, 38). Kooma lisg n ya kaset neba fãa nifẽ tι f yii
kũum pʋgẽ n wa vιιmẽ (Rom 6: 4).[119] 


Tι sak wẽn-doogã tagsg
la a yãabo


Baasg bũmb sẽn tõe n sõng tι f tõe n paam n naag wẽn-dooga neb yaa sak wẽn-dooga zãmsg
la a sẽn kẽnd to-to wall a Pollentika (. 1 Ko 1: 10). Woto wilgdame
tι wẽn-dooga vιι lagem-n-taar pʋgẽ la a maanda tʋmd ning Wẽnnaam
sẽn kõ-a wã. Koe-zu kãensã yaa neb sẽn nan kos sugr paalem
karen-doogẽ la b togd n zãmsa.


NIN-PAALSÃ REEGRE


Yãmb sẽn yaA pastɛɛrã yãmb
tog n mii vẽneg fasι tι wẽn-dooga tara na-kẽndr n deegd b rãmb nins sẽn
wa paalma. La na-kẽnd-kãng rιkda vũk a
tãabo: 


Paas-y nin-paalsã raoodo 


Wakat fãa yãmb tog n paasa teed-paalsa
raood tι b wa naag wẽn-doogã. Dẽ yĩnga,
yãmb tog n dιka weer kaorenga wakat n bilg neba yõod
ning sẽn be b sã n wa naag wẽn-dooga la y bool teed-paalsa tι b wa naag sullã. Yãmb tõe n goma ne b rãmb nins sẽn tog n wa
wã. Woto na n kιtame tι nin-paales wat n paasd wẽn-dooga neba. (Woto
yaa wẽn-dooga sẽn na n moon koɛɛga tι neb wa n kos
sugri).


Naagrã sɛglgo 


Yaa sõma tι yãmb wẽn-dooga paam
bũmb nins sẽn tõe n sõng ned t’a sɛgl a meng n naag sullã. Y sẽn
tõe n maan to-to yaa tι maan karen-doog nin-paalsa yĩnga. Karen-do kãng
zãmsgã yaa wakat fãa. B zãmsga tõe n yιι dιmaas yibeoog lesõ de
dιmaasa wakat wall wakat a to. Karen-do kãng pʋgẽ, b na n zãmsa
bãmb sẽn dat n yι wẽn-dooga neda yõodo la tʋʋmd ning
b sẽn tog n maane. Koe-zut wʋsg fãa tõnd sẽn gom sapιt-kãnga
pʋgẽ wã tõe n tall n zãmsa karen-doog pʋgẽ.


Neba reegre


Wẽn-doogã taoor dãmba fãa sã n sake b
sɛgd n maana tigr n deeg nin-paalsa ne sũ-noog dιmaas yibeogo
neba fãa taoore. Neb nins b sẽn na n deega tog n tigma wẽn-dooga
noore. Y tõe n deeg-b-la neba fãa taoore wa neb sẽn lebg wẽn-dooga
neba n pʋʋs b yĩnga. Dẽ wẽn-dooga na n «tẽega
a lagem-n-taar nug rιtga» (Gal 2: 9). Wakat kãnga yãmb tog n tẽega
sebr sẽn wilgd tι ned fãa lebga wẽn-dooga neda. Dẽ loogr
poore yãmb ningda b yʋya wẽn-dooga neb yʋι sebr zugu.


 La na n yιι sõama Pastɛɛr
dãmba sʋk ned a ye sã n tõog n tι ges nin-kãensã b zagsa pʋsẽ.
A na n song-b lame tι b bãng tι wẽn-dooga gelgda b yam-yãkrã.
Baasgo, yãmb sɛgd n wilga nin-paal-kãensã wẽn-dooga tʋʋmd
sẽn ya selill-dãmba, pagba, roapa tʋmde, kom-bιιsa sul la
bũmbli a taaba.


TƲƲM NINS SULÃ NEB SẼN TOG N MAANE


Yãmb sẽn yaa wẽndooga karẽn-samba
y tog n bãnga vẽeneg fasι nin-paalsa sã n mii b sẽn tog n maan
la yõod ning sẽn be bãmb sẽn yãk yam n naag sullã.


Sulã neb sẽn tog n maan bũmb nins n kõ wẽn-dooga


Sulla naagr loogr poore ya f sẽn togd
n maan bũmb ninga n wate. Bũmb nins sẽn togd n maana la woto: 


1. N wat wẽn-doogẽ wã wakat
fãa. Ebre sebra gʋlsd keoogda tẽedb tι
b ka tog n vaal tι tιgem taab ye. B togd n tigma taaba n paasd
taab raoodo wakat fãa. D sã n gelg bõn-kãng ne a Zeezi yiib-n-waoongã d mikdame
t’a tara yõodo (Ebre 10: 25). Rũnda rũnda tẽedba me tog n maana
sιd ne b wẽn-doogẽ wã kẽnd n debd wakat fãa. Be b na n
paas-b la raoodo, b na n Waooga Wẽnnaam, la b pʋʋs ne taab, la
b reeg zãmsgo, la b na n kõo Wẽnnaam tʋʋmda yĩnga, b na n
yõga zood ne tẽedb a taab sẽn tũud Wẽnnaam sõma.


2. Kẽn Sιιga belem pʋga. Wẽn-doog sẽn vι la a tʋmd ne Sιιg-Sõng
fãa ned tog n kẽna ne Sιιga (Gal 5: 25). B sã n na pa pid ne Sιιg-Sõngo
b sɛgd n paama yam-yãk kaseng tι bao-a (Tʋm 1: 4-5; Efɛ 5: 18).
B sã n pid ne Sιιg-sõngo, b tog n yãka yam tι kẽng taoor n
kẽn ne Sιιg-Sõngo (Gal 5: 16, 25).[120]


3. Kaset sẽn yaa sõma. B sẽn gũud ne tẽed fãa yaa t’a yι a Kiris
kaset soaba (Tʋʋma 1: 8). B sɛgd n goma a Kiris yell ne b zaka rãmba,
b zo-rãmba, b yagse, la b tʋmd-n-taase. A Zeezi yeela tõnd woto: «Bɩ yãmb vẽenem yãg woto nebã sʋka, tɩ bãmb tõe
n yã yãmb tʋʋm-sõamã la b waoog yãmb Ba sẽn be arzãnã.» (Mat 5: 16).


4. Vιιm sẽn yaa sõama. Na-kẽndr a to tẽed sẽn vι la a tʋmd ne
Sιιg-Sõng sẽn tõe n maan n kιs a Kiris kaset yaa vι sõngo
(1 Pιy 1: 15; 2: 9). Woto b wilgda b nonglom Wẽnnaam yĩnga.
Wakat kãnga b kιta kaset b rãmb nins sẽn menema taoor yι a
Kiris karen-biig sẽn dat n yet tι bũmb ninga (Flp. 2: 15).


5. Tι kõ b kũuna ne sιda. Wẽn-doog
ned fãa sɛgd n sõnga wẽn-dooga ligd wɛɛngẽ ne sιda
(1 Ko 16: 2). B sã n kõt b piig pʋιιrã la b nonglem kũuna,
a paasda a Kiris yĩnga pãng la b le sõngdame tι Wẽnnaam soolem
kẽngd taoor dũni zugu. Tι kõ ne sũ-noog nooma Wẽnnaam
sũur la a pakda bark kʋlen-paal b vιιma yĩnga (2 Ko 9:
7-8; Luk 6: 38).


6. Tʋʋm sẽn tʋmd wakat fãa. Tẽed
fãa tog n talla tʋʋmd wẽn-dooga pʋgẽ. Ned fãa sẽn
maand a tʋʋmdã, wẽn-dooga pãng paasdame. Yãmb sẽn yaa
pastɛɛrã y sɛgd n modgame tι ned fãa bãng a kãuna la a yãk
yam n tʋm n kõ a Kiris la wẽn-dooga ne a kũuna.


7. Pʋʋs n dat bas ye. Wẽn-doog sẽn
vι la a tʋmd ne Sιιg-Sõng yalẽ meng meng hakιιk
ya pʋʋsd n ka basdẽ ye. Wẽn-dooga ned fãa tog n pʋʋsa
pastɛɛrã, wẽn-doogã, sulã fãa, la wẽn-doogã neb a taaba yĩnga.
Yãmb sɛgd n paasa kẽer raood tι b kẽng n tι naag
se-yõkdb sẽn paam zãmsg sull n pʋʋse.


8. yel-manesem sẽn wat ne lagem-n-taare. Baasgo
b sẽn gũud ne neba yaa tι b tall yel-manesem sẽn wat ne
lagem-n-taaba. Yel(manesem a woto buud kιtdame tι wẽn-dooga vι
lagem-n-taar pʋgẽ (Efɛ 4: 3). Woto sõngdame tι
wẽn-dooga ka na n yas ne zab sẽn pa tar võore, la a na n yalsa tʋʋmd
ning Wẽnnaam sẽn kõ-a wã zugu.


Wẽn-dooga sẽn togd n maan bũmb nins n kõ a neba


Wẽn-dooga neba tara b sẽn tog n maan bũmb
nins n kõ wẽn-dooga, la pastɛɛra ne wẽn-dooga tara b sẽn
tog n maan neba yĩnga. B sẽn togd n maana la woto: 


1. Tι reeg neba ne nonglem. Pipi yãmb sɛgd
n bãnga vẽeneg fasι nin-paalsã b sã n deeg-b-la ne nonglem la b sã n
naaga wẽn-dooga vιιm pʋgẽ. Neb kẽer bãmb sʋka
basa neb wall bũmbli b sẽn minim b poorẽ, tõeeme tι b bee
dũni paalg pʋgẽ b sẽn pa mi sõama. Yãmb sɛgd n bãnga
b sã n sõngda nin-paal-kãensã tι b tõe n minim zĩig ning b sẽn
be masã wã. Yãmb tog n maana y sẽn tõe fãa tι b bãng tι b lebga
Wẽnnaam zaka neba.


2. N ges tι waoogrã yι sõama. Yiib soaba, yãmb
sẽn yaa pastɛɛrã yãmb yaa wẽn-dooga neba fãa taoor soaba,
tẽng-n-dãmb la sẽn na n wa-bã, tι kõ-b kaset sõng la vẽenem
bũmb fãa pʋgẽ. Yãmb tog n bãnga vẽeneg kaorenga sẽn
maand wẽn-doogẽ wã sã n yaa sõma la a sã n tara pãnga. Dẽ wã
yãmb tog n maana y sẽn tõe tɛk n sɛgl la y moon koɛɛg
sẽn tik Wẽnnaam sebra ne Sιιga pãnga. Y sɛgd n bãnga
vẽeneg bũmb nins fãa sẽn maand kaorengã wakatã sã n yaa sõma
la a sã n maanda ne tʋʋm-minim. Rat n yeel tι kaorengã, kũuna,
koeesã, la bũmb a taaba sẽn maand kaorenga wakatã. Sẽn paase yãmb
ne y tʋmd-n-taasã yãmb tog n pʋʋsa tʋʋmda fãa yĩng
n bãng vẽeneg sã n yaa ne Sιιg-Sõng pãnga.[121]


3. Karen-saamdelma tʋʋmde. Yãmb sẽn
yaa piisa pe-kιιma yaa tιlae tι y ges wẽn-dooga ned fãa
yelle. Yãmb tog n maana togs-n-taar ne a Zeezi sẽn bool B meng tι «pe-kιιm-sõng
[sẽn] kõt a vιιm a piisa yĩnga» (Zã 10: 11). Yãmb tog n sɛglame
n sɛ tι tʋm n kõ soab ning sẽn yaa yãmb wẽn-doog fãa
sik-n-meng soaba (Luk 15: 1-7).[122]


4. Pʋʋs ne sũur fãa. Sẽn paase,
yãmb sẽn yaa Pastɛɛr sẽn tʋmd ne Sιιg-Sõngã,
yãmb tog n pʋʋsa ne y sũur fãa wẽn-dooga neba yĩnga.
Ya sõma tι paam b fãa yʋya sẽn na n sõng tι pʋʋsga
yι nana. Yãmb tõe n talla yʋya n pʋʋsd daar fãa. B sã n wa
be yell pʋgẽ yãmb ne y sulã sɛgd n sɛglame n sɛ tι
kẽng b rãmb nins sẽn paam poglgã nengẽ n paas-b raood la y pʋʋs
b yĩnga.[123]


5. Wẽnnaam sebra zãmsgo. Yãmb sẽn yaa Pastɛɛrtʋmd
ne Sιιg-Sõngã, yãmb tog n maana y sẽn tõe tɛk tι wẽn-doogã
neba tõe n paam zãmsg sẽn tar pãnga n yit Wẽnnaam sebra pʋgẽ.
Zãms-kãng tog n yιι vẽenega la a tall yõod b vιιma yĩnga.
Yão wã na n sõng-b lam tι b bι n lebg tẽedb sẽn bι.
Yãmb tog n gesa zãmsgã lekoll de dιmaas rãmba pʋs la sulã pʋse n
bãng zãmsgã sã n zemsda ne Wẽnnaam gomda la a sã n paasda pãnga.[124]


6. Gũudum ne zãmb no-rɛɛsdba. Yãmb sẽn yaa pastɛɛrã, yaa tιlae tι yãmb
ges Wẽnnaam piisã n gu-b ne zãmb no-rɛɛdba la zãmsdba (Tʋm
20: 28-29). Sẽn tõe n sõng tõng tι d tõog yaa tι zãms sιd
gomda sẽn ya Wẽnnaam goama wakat fãa. Sor a to yaa tι wilg-b zãmb-no-rɛɛsdbã
la d wilg-b tũdgr ning b sẽn zãmsdã. Dẽ, yãmb tõe n gũu yãmb
neba ne zãmb no-rɛɛsdb la zãmsdb yãmb sã n pa bas tι «rigd-n-yĩids
nins sẽn maan b mens wa piisã» zĩnd yãmb wẽn-dooga geer zugu»
(Mat 7: 15).[125]


7. Kõ neba lohorem tι b tʋme. Yãmb tog n kõo nin-paalsã zu-noog tι b tʋm wẽn-dooga
pʋgẽ. Yãmb sɛgd n bool-b lame tι b wa sõng yãmb yel-bãoonegã
pʋgẽ. Woto na n sõngd-b lame tι b loe b meng ne wẽn-dooga.
Woto na n le kιtame tι b bãng sιngrã tι tʋm Wẽnnaam
yĩnga, tι pa tι yaa bũmb sen be wẽn-doogã pʋgẽ
bal la b wat ye. Yaa tι tʋm wakat fãa.


8. Yi-kãadem loees la kũum mumbu. Yãmb sẽn yaa pastɛɛrã, yaa tιlae ne yãmb tι y kẽn ne yãmb neba
vιιma yɛl wakate. Yãmb tog n kõ-b-la
saglg b kãadma vιιm yĩng la y maan yi-kãadem
dãmb n kõ-ba. Yãmb tog n maana kʋya la y kõ y sõngr la pãn-paasg goam zak
ning sẽn be sũ-sãoonga pʋgẽ yĩnga.


NEBA TIGINGU


Nebã sɛg-taab yaa bũmb sẽn
tar yõod wẽn-doog sẽn vι la a tʋmd
ne Sιιg-Sõng vιιm pʋgẽ. Sɛg-taab kãens pʋse, neba tigimda taab
n gomd ne taab bũmb nins sẽn yaa wẽn-dooga zu-loeese yelle. Zĩ-kãnga
pastɛɛra ne taoor dãmb kẽer pʋιta ne neba tʋʋma sẽn kẽnd to-to, zu-loeese, la
wẽn-dooga bõn-datι. Neba fãa tiging tog n zĩnda
yʋʋmd fãa vugri. La tigen-lingds tõe n zĩndame.


Neba fãa sã n wa tigim taaba yaa wakat sẽn
yaa sõma tι gom wẽn-dooga beoog vιιm yell la y pʋι a yãabã. La a kõta
wẽn-doogã neb zu-noog tι gom bũmb bãmb
sẽn tẽed la b sẽn dat tι neba yι to-to. yãmb sã n na n wa maan-a y tog n sɛgla y meng sõma.
Tigingã pʋgẽ yãmb togd n mii tigingã sẽn na n kẽn to-to
la y wilg tʋʋmdã sẽn looga sẽn yι to-to vẽeneg fasι.


Neba fãa tiginga loogr poore, yãmb tõe n
baooame tι sɛg sull ning sẽn be-a taoorã
(kasem-dãmba ne yel-gɛtba) kiuung fãa vugr n sõs ne taab wẽn-dooga vιιm yelle. Tiging kãng wakate yãmb na n pʋʋsa ne y sulla
neba. Y tõe n naaga taab n ges wẽn-dooga yɛla, n paam yãab la y bao
na-kẽnda buud toor-toore wẽn-dooga bιʋʋng
yĩnga.


Sẽn paase yãmb tõe n sɛga b rãmb
nins sẽn get tʋʋmã yell wẽn-dooga pʋga, a wa b rãmb
nins sẽn get lekoll de dιmaasa, zagsẽ
pʋʋsgã, raopa ne paga tʋʋmã, kom-bιιsã tʋʋmde, sull ning sẽn get-a misõ wã yellã, sull
ning sẽn get-a wẽn-dota viglg yelle, koe-moonega sullã, se-yõkrã
sulli, la sull a taaba.


N KƖT TƖ NEB NINS SẼN KEOOSDBÃ KẼN
SAKR PƲGẼ


Wakat tõe n taame tι yaa sõma tι y rems ned sẽn maan
kongre. Bõn-kãng yaa wẽn-doog n tog n maane la a tũuda ne Wẽnnaam
gomdã (Mat 18: 15-20; Luk 17: 3; Zã 20: 23; 1 Ko 5: 1-5; Efɛ 5: 11; 1 Tι
5: 19-20). Yãmb sẽn yaa wẽn-doog pastɛɛrã yãmb pa tog n lʋι tʋʋm-kãnga taoor ye. Yel-kãnga buud sã n wa puki y togd
maana ne raood la ninbãn-zoeere, bala yalẽ sẽn tar yõod a yiib n be
be sẽn yaa tι yιlg wẽn-doogã (Tʋm 5: 9-11) la maneg soab ning sẽn
maan kongrã (Galat-rãmbã 6: 1).


Yãmb ne y sullã rãmb sã n yãk yam tι saglgã yaa sõma, yãmb tog n tũu na-kẽndr ning a Zeezi sẽn
tũ Mat 18: 15-20. Na-kẽnd kãng tara vũgs a tãabo. Pipi pastɛɛra
wall taoor soab a ye b sẽn yãk n kẽngd sẽn maan-a yellã zakẽ
n tι sõs ne-a n kelg-a la ybõos-a t’a tek yam.
Na-kẽn-kãng sã n pa tõog tι yellã manege, a
tog n sɛga pastɛɛrã ne wẽn-dooga sull wã. Soab ning sẽn
maan-a yel-wẽndã sã n pa sak n tek yam yellã talldame n kẽng wẽn-dooga
neb taoore. La yaa neb nins sẽn yaa wẽn-dooga neb sẽn welg tʋʋm-kãng
yĩng bal n tõe n zĩnd tiging kãngã. Wẽn-doogã n na n yãk yam
moasã. B sã n ges tι neda sιd beegame b tog n dig-a-la wẽn-dooga pʋgẽ (Mat 18: 17).
La wakat kẽere y tõe n dιka na-kẽndr a
taabã.


 







~ VŨK A 9 SOABA~ 



PASTƐƐR SẼN Vι LA A TƲMD
NE SιιG-SÕNG MISÕ WÃ TƲƲMD PƲGA


 







~ Sapιtr 36 soaba~ 



Tι bãng Kãab Paalga na-kendre

ẽnnaam sebrã wilgda
tõnd Wẽnnaam tʋʋmd sẽn yaa tι ra dũni wã sẽn
menema. A wilgda a sẽn kot b rãmb nins sẽn tũud-Bã wã tι
b wa naag Bãmb a tʋʋmdã pʋgẽ. Pastɛɛr sẽn
vι la a tʋmd ne Sιιg-Sõng fãa togd n kẽesa a meng tʋm-kãnga sẽn yaa
kasenga pʋgẽ. Ned fãa sɛgd n sʋka a meng woto: «mam na n
maana a wãna, la sẽn yιιda mam wẽn-dooga
sẽn maan tʋʋmd ning Wẽnnaam sẽn ning tõnd zutã
Afirik la dũni wã fãa?» Leokra yaa tι tõnd sɛgd
n tũu na-kendr ning a Zeezi ne tẽn-tʋmdba sẽn maan n basã.


A Zeezi vιιma la B tʋʋmda pʋgẽ, B wilga na-kendr ning Wẽn-dooga
sẽn tõe n tũ n maan Wẽnnaam tʋmda. Tẽn-tʋmdba
wʋma bõn-kãng võor la b tũ a Zeezi mamsgo. Tõnd sẽn yaa Pastɛɛr
dãmb sẽn vι la tʋmd ne Sιιgã n taar rogem-pʋιιr ne a
Kiris tʋʋmda me togd n maana a woto. Wakat kẽere b boonda
na-kend kãng tι «Sιιga so tũuds Kãab-Paalga pʋgẽ.» Sapιt kãnga na n gesa so-tũuds kãens yelle. La a na n le wilga yãmb
sẽn yaa Pastɛɛr dãmb sẽn vι
la y tʋmd ne Sιιgã n be Afirikã y sẽn
tõe n ning na-kendra to-to yãmb wẽn-dooga pʋgẽ.


TƲƲMA SEBRA YÃAB MISÕ WA WƐƐNGẼ


A Luk yãaba a sẽn wa n gʋlsd Tʋʋma
sebrã yaa misõ wã tʋʋmde. A gʋlsame n na n tẽeg yẽ
wakatẽ Wẽn-dooga ― la wẽn-dot nins fãa sẽn na n
pogel yẽ poorẽ wã ― Pãntkota yãga ne misõ wã. A Luk wilgda sẽn
karemd-b yẽ sebra Wẽn-dooga sẽn sιng to-to la ba a ne
to-kasensa pʋgẽ b tõoga ne Sιιga pãnga. Yaa rẽ la a
Luk da rat n paas-b raood tι bãmb me maan woto. A Luk
gʋlsa Tʋʋma sebrã n dat n wilg misõneer tʋʋmda
na-kendr sẽn tõe n tall n tʋm ne buuda fãa mining la wakatsa fãa hal
tι tãag a Zeezi waoongo.


A Luk sẽn
tik bũmb ning ne gʋlsma n pukã bee Tʋʋma 1: 8, a Zeezi sẽn
yet B karen-biisa tι: «La Sɩɩg-sõng
sãn wa yãmb zutu, yãmb na reeg pãnga. La yãmb na n yɩɩ mam kaset-dãmb
Zerizalɛm, ne Zude la Samari ne dũniyã tɛk fãa.» A Zeezi gom-kãensã
yaa sor d sẽn tõe n tũ n bãng misõneerend ning B sẽn wilg Tʋʋma
sebra pʋgẽ wã. B wilga na-kendr sẽn pukd sebra zĩis fãa: 


Sιιg-Sõng pãnga


― wata ne wakat fãa
―


Kaset soab sẽn pid ne sιιg pãnga.


A Luk boonda na-kẽnd
kãng tι «bũmb ning sẽn na n sõng kaset soaba t’a tõog n sek a
menga.» Bõn-kãng yaa gom-biisã goam-bilgr la yɛl sẽn maan n yιlem
sebr pʋgẽ. Tʋʋma sebra pʋgẽ na-kẽnd kãng
yιlemdame. Wakat ning fãa Sιιga sẽn wa, a biisa yaa kaset
sẽn kιt ne Sιιga. Bũmb sẽn lingd ka be ye.[126]


Tʋʋma 1: 8 ket n bee rũnda rũnda.
A wa pipi karen-biisã, tõnd me tõe n deega pãnga Sιιg-Sõng sã n wa d
zutu. Dẽ a wa bãmba, tõnd me tõe n yιι a Kirist kaset rãmb sẽn
pid ne Sιιga tõnd yirã la hal tι ta dũniyã tɛka.


KÃAB-PAALGA NA-KENDRE


D ges a Poll sẽn ning Tʋʋma
1: 8 a na-kendr zug Efɛɛs sẽn ya Rom tẽng a ye wã pʋgẽ
(Tʋm 19: 1-11). Dẽ d na n mikame tι na-kendr ning a Poll sẽn
talla ne a Zeezi sẽn tall n tigim B Wẽn-doogã welgr ka be ye. Tõnd
sẽn yaa Pastɛɛr dãmb sẽn vι la tʋmd Sιιg-Sõngã
tʋʋma ya na-kẽnd kãng la d togd n dιk rũnda rũnda
n paas neba raood koe-moonegã, wẽn-dota viglgu, la ne misõ rãmbã.


Wẽnnaam sẽn yaa mamsg Efɛɛsẽ
tengã


A Luk sẽn wa n bilgd a Poll tʋmda
Efɛɛsã a wilgda a Poll mamsga fãa a sẽn tall n tʋm a misõ
wã tʋʋmd pʋgẽ. A yaa na-kendr sẽn tõe n tall n tʋm
n kaoos wẽn-dota viglg la misõ wã tʋʋmd pʋgẽ.


D ges a Poll sẽn tall Sιιga
na-kẽnd kãng n vigl wẽn-dooga Efɛɛsã ne Azι Mineer fãa.


Efɛɛsẽ dãmbã Sɩɩg-sõng pidbu (Tʋʋma
19: 1-7)


A Poll sẽn wa n tat Efɛɛsã
t’a ra zoe n tara a yãab sẽn yaa vẽenega. Yaa vɛrs 10 pʋg
la a yãabã puk yã. Be a Luk yeelamee tι yʋʋm a yiib loogr poore «hal tɩ Zʋιf-rãmbã ne Gɛrk-rãmbã fãa sẽn
be Azɩ soolmã wʋm Zu-soabã koɛɛgã.»
A Poll yãaba ya a t’a Kiris koɛɛga tõog n saag Efɛɛs la Azι
Mineer zãnga. La sẽn na n yιlẽ t’a yãaba tõog n pidi a Poll ra
tara na-kendr sẽn yaa fasι n tũudẽ. La na-kẽnd kãng
lebga vẽeneg fasι a sẽn wa n vaees a tʋʋmdã n ges Tʋʋma
19: 1-11 yã. Ne yãab kãnga d ges a Poll sẽn maan bũmb ning Efɛɛsã.


A Poll sẽn wa n ta tẽn-kãng pʋgẽ
wã a yãa karen-biis Piig la a yiibu. Yaa bãmb n da yaa taoor dãmb Efɛɛs
wẽn-do paalga pʋgẽ (Tʋʋma 18: 24-27). Tao-tao bala a
Poll sʋka bãmb yaa: «Yãmb sẽn tẽ wãn
yãmb deega Sɩɩg-sõng bιι?» (19: 2). Tẽn-tʋmda sʋka a neba sʋk kãensã n dat
n bãng b sã n sɛgla sιιg pʋgẽ n na n sõng tι
koe-nooga tõog n ta Efɛɛs ne Aazι. A ra ningda a Zeezi zãmsga sẽn
be Tʋʋma 1: 4-8 (Luk 24: 49) a na-kendr zugu.


B sẽn sõs ne taab bilf loogr poore, a Poll sẽn
tik bãmb ne a nusi, «Sɩɩg-sõng
siga bãmb zut tɩ bãmb gom gom-zẽna, n togs bãngr goama» (Tʋm 19: 6). Gom bil ning sẽn yaa «Sɩɩg-sõng siga bãmb zutã» tẽegda
tõnd a Zeezi kãabga sẽn be Tʋʋma 1: 8 a sẽn yet tι:
«La Sɩɩg-sõng
sãn wa yãmb zutu, yãmb na reeg pãnga. La yãmb na n yɩɩ mam kaset-dãmb.» bõ-kãens sõngda tõnd tι d bãng gomda
võore. Sιιg-Sõngã «waa nin-kãensã zut» wa a sẽn da wa
kaoren-biisã zut pãntkot daarã n wa kõ-b pãnga tι b tõe n kιs kaset «Zeruzalɛm
zude,Samari la dũni wã tɛk fãa.» 


Sιιg-Sõngsẽn wa n wa bãmb
piig la a yiibã Efɛɛsã n pidba, «b ra gomda gom zẽn la b togsd
bãngr goam,» n yetẽ ta Kiris kõo bãmb noor tι b gom ne bãmb yʋʋre.


Koe-moonega Efɛɛsẽ (Tʋʋma 19: 8-11)


Neb piig la a yiibã sẽn deeg Sιιg-Sõngã,
a Poll kẽnga taoor n maan koe-moonega la b yẽbg wẽn-doto. Koe-moon
kãng rιka yʋʋm a yiibu «hal tɩ Zʋιf-rãmbã
ne Gɛrk-rãmbã fãa sẽn be Azɩ soolmãf wʋm Zu-soabã koɛɛgã.» (v. 10). Ad yaa tʋʋm-kaseng meng menga! Yʋʋm a
yiib pʋgẽ bala, neba fãa sẽn be Azι wã wʋma Wẽnnaam
koɛɛga ba b rãmb nins mininga la b buuda sẽn yaa toor toorã. Sẽn
paase, wẽn-dot wʋsg n yẽbge. Bãmb sʋka Wẽn-dot a
yopoe nins yell b sẽn gom wilgr 2-3 n be Azι wã ra naaga be.


Sιιg-Sõng na-kendre


A Luk wilgame t’a Poll sẽn maan tʋʋmd
ning Efɛɛsã kιbar yaa mamsg tẽn-tʋmdba misõneerenda
na-kendr pʋgẽ. A misõneerenda pipi la a yiib soab so-toaka pʋga
a wilgda na-kendr ning a sẽn tu wã. Yaa na-kẽnd kãng la tõnd rũnda
rũnda Pastɛɛr dãmb sẽn tẽed la vι la d maand Sιιg-Sõng
raaba togd n dιk d koe-moonega la wẽn-dota yẽbgre. D ges Sιιga
na-kendra sẽn be tõnd sɛɛgẽ wã. A Poll na-kendra ra tara
ralugs a tãab sẽn ya: 


1. Pipi raluka: noore. A Poll pipi misõneerenda tʋʋmd ra yaa noor kũuni.
Bõn-kãng yaa nens a yiibu. Pipi a yaa misõneerã lohorem a tʋʋmdã pʋgẽ.
La wẽn-doogo, wall wẽn-dot lohorem tι pags wẽn-dot a
taaba. D ges yel-kãens vũk vũka: 


A Poll sẽn wa n tat Efɛɛsã
t’a pida ne Sιιg-Sõngo. A wa a Zeezi sẽn gʋls Tʋʋma
1: 8 wã, a Poll tika zi-kãnga n maana tʋʋmdã. A sẽn tik piig la
a yiiba n paasd-b raood tι b modg n pid ne Sιιg-Sõnga wilgdame tι
yẽ menga ra zoe n pida ne Sιιga. La sẽn paase Tʋʋma
sebra pʋgẽ a Luk wilgda mamsg wʋsg Sιιga sẽn tʋmd
a Poll Wẽnnaam tʋʋmdã pʋgẽ (Tʋʋma 9: 17-20;
13: 4-5, 9-11; 14: 8-10; 15: 12).


Ba ne rẽ a Poll bãngame tι yẽ
a yembr Sιιg-Sõnga pidb pa sek ye. A ra miime tι tʋʋmd
sã n dat tι kẽng taoore, Efɛɛs wẽn-dooga ra togd n
paama Sιιg-Sõng pãnga. Dẽ yĩng kιtame t’a Poll sẽn
wa n kẽed galẽn tẽn-kãngã pʋgẽ a pipi tʋʋmd
yaa tι ra bãng tẽedba sã n da paama lisg Sιιg-Sõng pʋgẽ.
Yaa rẽ t’a sʋk karen-biis piig la a yiibã: «yãmb sẽn tẽ
wã y paama Sιιg-Sõng bιι?» Ya rẽ n kιt tι
tao-tao bala a leb n pʋʋsa neba tι b reeg Sιιg-Sõngã. Dẽ
a Poll bũmb a yiib sẽn yaa na-kendra ra-lugdsã yaa misõneera sẽn
togd n maan bũmb ning ne wẽn-dooga sẽn tog n maan bũmb
ningã.


Dẽ Efɛɛsẽ wẽn-dooga
sẽn paam Sιιg-Sõng pidbã, a lebga zĩig sẽn tar pãng
misõneerẽnda tʋʋmda yĩng tι koɛɛga tõe n ta
galẽn-tẽnsa fãa. Bũmb a yiiba pastɛɛra ne Wẽn-dooga
sẽn togd n maana tog n yιι rũnda rũnda wẽn-dooga
na-kendr misõ wã tʋʋmd pʋgẽ. A Poll
na-kendra ne Sιιga la a
woto: 


 




 





 


«SIIGA NA-KENDRE» KÃAB-PAALGA PUGA

(Tʋʋma 19: 1-11)


Pipi raluka: Noore:        Raluk
a 2 soaba: Kaset kιsgo:   Raluk a 3 soaba: tigim neba:


●
Misõneer                    ● Togsgo                               ●
Zãmsgo




● Wẽn-dooga               ● Wiligiri                                ●
Tʋm tι keng


 





 


2. Raluk a yiib soaba: kaset kɩsgo. A Poll yiibẽ raluk na-kendr misõneerẽnda
pʋgẽ wã ra yaa kasetã. Yaa woto bala Sιιga sã n pid-fu f kιta
kasetã ne su-kɛglem (Tʋʋma 1: 8; 4: 31). A wa sek-n-menga, kasetã
tara sags a yiibu: kasetã ne wilg-n-pãnga (d ges pipi naandã 1).


Pipi a Poll kιsa a Kiris kaset ne
koe-nooga sẽn tar pãnga togsgo. Koe-nooga togsga sιnga wakat ning
piig la a yiibã sẽn wa n «sιng gom-zẽna ne porfesι wã.» D
sã n dιk Tʋʋma 1: 8 wa kʋlẽ-bila d bãngdame tι b
bãngr goama yaa wa b sẽn moond koɛɛg b rãmb nins sẽn
menema. La Sιιga paas-b-la pãnga wa a Pιyɛɛr sẽn
da togsd bãngr goam pãntkota daarã (2: 14).


A Luk yeta tõnd tɩ «Dẽ poore, a
Poll kẽe roogẽ, la yẽ goma ne raood be, la kiis a tãabo, yẽ
moona Wẽnnaam soolem koɛɛgã n wilg neb nins sẽn kelgã tɩ
sɩd yaa sɩda» (Tʋm 19: 8). Tʋʋma sebra pʋgẽ,
tɩ gom Wẽnnaam soolma yell yaa wa f sẽn togs a Kiris koe-nooga
(8: 12; 28: 23, 31). A Poll moona a Kiris koɛɛga karen-dot pʋse,
la a leb n zãmsa neb wʋsg la zak zaka...» Mam kɩsa kaset ne Zʋιf-rãmb
la Gɛrk rãmb tɩ b tek yam n kos sugr n tũ Wẽnnaam, n tẽ
tõnd Zu-soab a Zezi.» (20: 20 -21). A Poll sẽn kιs kaset ning Efɛɛsã
tũnuga ne soolma bõn-bãna (19: 11-20).


Dẽ a wa pipi soaba, raluk a yiib soab
a Poll sẽn tall ne Sιιga yãagra ra tara na-yakemd a yiibu.
Koe-nooga togsg ne raood ne soolma pãng pukri sẽn tũnugd ne bõn-bãna.
A pa sambg t’a Poll tʋmd-n-taasa sẽn na n pid ne Sιιga
kasetã ra tara bõn-kãensã a yiiba sẽn yaa moon la puk n wilg vẽeneg
vẽeneg ye. Rũnda rũnda Afirik wẽn-doog sẽn tẽed
Sιιg-Sõng fãa togd n talla kaset kãngã.


3. raluk a tãab n soaba: tigim nebã. A Poll misõneerẽndã raluk a tãab soab na-kendra
pʋgẽ yaa tigim neba. Wẽn-dooga sã n deeg Sιιgã n sɛ
― la tι koe-moonega sẽn moondẽ wã a Poll sιngame n
na n tigim Wẽn-dooga misõ wã tʋʋmd rezõ wã pʋgẽ. Tʋʋma
19: 10 b wilga Bõn-kãnga: «A Poll maana woto tɩ
ta yʋʋm a yiibu, hal tɩ Zʋιf-rãmbã ne Gɛrk-rãmbã
fãa sẽn be Azɩ soolmã wʋm Zu-soabã koɛɛgã.» A Poll ka yi Efɛɛs ye, la a tõoga yʋʋm a yiiba
pʋgẽ tι koɛɛga ta Azι porvẽns rãmba fãa. A
sã n da bool karen-biisa fãa sẽn da be Efɛɛsã tι b wa, Bõn-kãnga
ra ka na n tõog n pid ye.


Gomda wilgda tõnd t’a Poll rιka
na-kendr a yiib zãmsgã, ne tʋm tι kengã, n na n tõog n tigim Efɛɛs
wẽn-dooga (d ges pipi mamsgã 1). A Poll reng n zãmsa tẽn-tʋmdba
la neb sẽn na n vigl wẽn-dot Tiranus Lekolllã tι paam zãmasgo
(Tʋm 19: 9). 


A Poll sẽn paam neba taeeba zãmsg n kιt
tι yʋʋm a yiib pʋgẽ tι Azι soolma fãa wʋm
Zu-soaba koɛɛga. Lekoll kãng zãmsga wʋsg fãa ra tikda
koe-moonega la wẽn-dota viglgu. La sẽn paase Sιιga belem
ra pida zĩiga fãa Lekolla pʋgẽ.


La a Poll zãmsga pʋgẽ wẽnda
wa a naaga ba tʋʋmde, rat n yell tι sõng ned t’a yι bũmb
wall sagẽngda. Tʋʋma 19: 8-9 wilgda Bõn-kãnga la be a Poll
naaga b rãmb nins sẽn nan pid Sιιg paalem a koe-moonega tʋʋmd
pʋgẽ. (v. 9; 20: 1, 17-18) wilgda a sẽn maan baanda tʋʋmd
ne lagem-n-taar ning a sẽn paam ne Efɛɛs karen-biisã. A Poll
misõneerẽnda tʋʋmda pʋgẽ a zãa a karen-biisa sõma.
La a wa n gʋlsa a Tιmotẽ n yeel-a tι: «La bũmb ning mam sẽn da zãms foom kaset-dãmb wʋsg
sʋkã, bɩ f zãms bãmb neb nins sẽn tũud sɩda la sẽn
tõe n zãms neb a taab me. La karen-biisa sẽn pid
ne Sιιga la b sẽn paam zãmsga wall b sẽn wa n zãmsdbã a
Poll tʋma b fãa tẽnga kιrensa fãa tι b tι moon koɛɛg
la b yẽbg misõneerẽnd wẽn-dot ne Sιιga pãnga.» La sãmbg
ka be tι yaa b taoor soaba misõneerẽnd na-kendr la b rιk-y ye. Na-kẽnd
kãng kιtame tι wẽn-dota sõor paas reezõ wã pʋgẽ (Tʋm
19: 10). La leb n yaa vẽeneg t’a Poll na-kendra yaa tι paam mining
la buud toor-toor neb bala a Luk yeelame tι «zʋιf rãmba ne Gɛrɛk
rãmba» sẽn deeg Koe-nooga.


A Zeezi mamsgo


Yaa sõma tι d bãng t’a Poll na-kendra
Efɛɛs ne Azι Mineerã ra pa yit yẽ menga nengẽ ye. Ya
a Zeezi sẽn wa n tʋm-B wẽn-dooga dũni wã zuga mamsg la a
rιk-yã.


A Zeezi tigma b karen-biisã n zãms-b la B tʋm-ba
(Mar 3: 13-15). La b ra togd n moona koɛɛga la b maan bõn-bãn nins sẽn
be (Mar 16: 15-18). Sẽn deng tι b maan bũmb fãa, b ra togd n
yalsa Zeruzalɛm n deeg Sιιga pãnga (Luk 24: 49; Tʋm 1: 4-8)
a wa a Zeezi me sẽn da reeg Sιιga pãnga (Luk 4: 18- 19; Tʋʋma
10: 38). Karen-biisa sek-n-menga wall b tõog n maan bũmb b toorã yιι
pãntkota daar la wakats a taab Tʋʋma sebra pʋgẽ. A Poll sẽn
maan tʋʋmd ning Efɛɛsã a rιka a Zeezi sẽn tʋm
B Wẽn-dooga dũni wã zuga na-kendre.


ZÃMSG RƲNDÃ ZÃMAANA YĨNGA


Tõnd sẽn yaa Pastɛɛr dãmb sẽn
tẽed la d tʋmd wa Sιιga sẽn datã d tõe n dιka zãmsg
sẽn tar yõod wʋsgo ne Sιιga sẽn tae a Poll t’a maan
bũmb nins Efɛɛsã. D ges zãmsg a tãab sẽn be be: 


Pid-y ne Sιιg-Sõngo 


Pipi b zãmsda tõnd tι d pa sɛgd n
maan Wẽnnaam tʋʋmda ne tõnd menga yĩng pãng ye. la wa a
Poll la a Zeezi d sɛgd n tʋma ne Sιιg-Sõng pãnga. Sã n yaa
ne sẽn zemsd ne Tʋʋma sebrã yaa d sẽn na n bas tι Wẽnnaam
Sιιga palem tõnd la pãn-kãng wata. Tõnd sã n kẽnd ne Sιιgã
yaa wakat kãng la a paad ne tõnd wakat fãa.


D leb n yãtame tι tõnd wẽn-dota
sã n dat n lebg koe-mooneg sãntr dãmba, wẽn-dot yẽbgre, la misõ sẽn
tar pãng a sɛgd n paama sιιg pʋgẽ pãng sẽn vι.
Rẽ, a na n tõoga ne a sẽn dat n maana. Dẽ
tõnd sẽn yaa Pastɛɛr dãmb sẽn vι la d maan Sιιga raabã bũmb ning sẽn
togd n pak tõnd pipi yaa tι d mao tι wẽn-dota tõog n pid ne Sιιg-Sõngo.
Yaa d sẽn na n maoodẽ tι b rãmb nins fãa
sẽn deegd a Kiristã paamd Sιιga pidb la b
vιιmded wa ned sẽn pid-A la d tõe n pids d
yãabã. La d togd n talla nin-kãens tι b kasetã yι wa ned sẽn tar Sιιgã.[127]


D tal na-kendr sẽn zemsd ne Wẽnnaam gomdã


Yiib soaba d bãngdame tι yaa sõma tι d rιk
na-kendr sẽn zemsd ne Wẽnnaam sebrã la d bas tι Sιιga tae-d koe-moonegã, wẽn-dot
yẽbgr ne misõ wã pʋgẽ. Yaa na-kend kãngã
n da taet a Poll Efɛɛsẽ. Yaa na-kendr sẽn tik Wẽnnaam,
la ka ninsaal yam ye. A Poll ra tũuda na-kendr ning a Zeezi sẽn tall
n tigim B Wẽn-dooga dũni wã fãa misõ wã yĩngã.


A Poll yãaba yaa tι sãeeg misõneerẽnda
sull nins fãa sẽn pid ne Sιιga Azι Mineer soolma fãa. Sull
fãa na n paama yãab la sιιg pãng a sẽn da rat n paam n tõog n yẽbg
misõ wã wẽn-dot a taaba ne Sιιga pãnga. Woto wẽn-dota sõor
na n paasa Azι soolma la koɛɛga na n moona ne pãnga b rãmb nins
fãa sẽn vι n be zʋιf rãmb la nintιrsã.


Rũnda rũnda Tõnd sẽn yaa Pastɛɛr
dãmb sẽn vι la d tʋmd ne Sιιg-Sõngã d sɛgd n
maana woto. Yaa sιd tι d sɛgd n modgame n fãag neba. La d sɛgd
n bãngame tι koe-moonega ba a sẽn yaa to-to a pa sek ye. D tog n yẽbgame
la d kẽng taoor ne misõneerẽnd wẽn-dot sẽn vι ne Sιιga,
wẽn-dog sug-kot paala sẽn pid ne Sιιga. Neb sẽn
paam zãmsg Kiris soaya pʋgẽ n tõe n kẽng ne Wẽnnaam
soolem taoor la b tõe n tigim neb la b tʋm-b zĩis sẽn pẽ
la sẽn zãr tʋʋmda yĩnga.


Tʋm ne yam-yãkre


Baasgo, d sẽn na n maan bũmb
ning fãa, d togd n maana ne yam-yãkre. Wẽn-dota pʋs tʋʋm wʋsgo
b maandame la b ka mi b sẽn maand bũmb ning fasι ye. yaa magb
bala. D pa tog n mag bal tι neba na n waa tõnd wẽn-dooga pʋgẽ
bala dιmaas fãa tõnd pakda wẽn-dooga ye. D pa togd n mag d zugẽ
wã bal tι neba na n paama rogem paalg bala b «kosa sugr b yel-wẽnã»
yĩng ye. tõnd pa tõe n mag tι tẽedba sẽn tar yĩnga pãnga
bala Sιιga sιd bee ne-b ye, d sẽn ne yĩnga pa sek ye.
Tõnd pa tõe n yeel tι tõnd yaa Pastɛɛr sẽn pid ne Sιιga
pãnga d sẽn be sull sẽn tẽed Sιιg-sõnga pʋgẽ
wã yĩng sekame ye. D pa tõe n yeel wall d mag tι tõnd wẽn-dooga
paama yãab la misõneerẽnda tʋʋmd ratem kẽngd taoor ne tõnd
denominasιõ wã sẽn tẽed bõn-kãensã yĩng ye. D togd n bãnga
d sẽn na n maan bũmb ninga vẽeneg fasι la d bãng d sẽn
na n tũ sor ning n pids-a.


Yam yãkr la bumd ning tõnd sẽn maand
fãa togd n tara a sẽn dat bũmb ninga. Tõnd tog n baoa Wẽnnaam
nengã, la yãaba yaa tι lebg n pid ne Sιιg-Sõngo. D sɛgd n
moona koɛɛgã, la yãaba yaa tι sẽn menem-ba na kos sugr n
paam rogem-paalga. Tõnd pʋʋsgã ne tẽedba yaa tι b sιd
na paam Sιιg todengo. D sɛgd n yẽbga wẽn-dot ne yãab
sẽn yaa tι b na n lebg misõneerẽnd wẽn-dot sẽn pid
ne Sιιga.


La d sɛgd n wilga tõnd yãabã la d
na-kendra b rãmb nins fãa Wẽnnaam sẽn kιt tι b yaa taoor
dãmba wẽn-dooga pʋgẽ wã. D sɛgd n paasa neba raood ne yãab
tι tõnd galẽn-tẽnga, d tẽnga, d rezõ wã la tẽns a
taaba fãa koɛɛga tõe n ta be. 


Yaa woto la a Zeezi maan-yã. A Poll me maana
woto n na n tõog tι koɛɛga ta Azι soolma fãa yʋʋm a yiib pʋgẽ. Rũnda rũnda tõnd tog n maana woto.

Tι Moon b rãmb nins sẽn menema koɛɛga

ι tall ned a
ye t’a bãng a Kiris yõod yaa bõe? sã n yaa ne nin-kãnga yaa yõod sẽn be
wakat fãa. A wa kιbar ning tõnd sẽn na n togsa nonglem kãnga tõe n
talla yõod wakat fãa neb a taab yĩng me.


A Edoaard Kimball ra ya ned sẽn tʋmd
Magazẽ pʋgẽ bal n yaa komẽ n be Detroit, Michigan, USA.
A wẽn-doogẽ wã me a ra yaa Lekoll de dιmaas karẽn-saamba.
Yʋʋm 1854, a Kimball sɛga bi-ribl sẽn zems yʋʋm
piig la a yopoe yʋʋr sẽn boond t’a Dwight n tall’a t’a bãng a
Kiris. Bi-ribla bιιme n lebg Koe-moon-kaseng sẽn boond t’a D.
L. Moody. A Moody yιι tõagd a kιbarã pʋgẽ neba fãagr
yĩnga. A Moody yel-manesma n tus a FB Meyer t’a kẽ koe-moonega ne
misõ wã tʋʋmdẽ, la yẽ yel-manesma sιιsa a J.
Wilbur Chapman la yaa yẽ n ges a Billy Sunday sẽn yaa Koe-moonda
yelle. Soab ning sẽn paam-a zãmsg ne wẽn-dooga kιbar miime tι
nin-kãensã ra yιι koe-moon kasens rãmba. B naaga taab n paam neb milyõ
rãmb tι b wa a Kiris pʋgẽ. La kιbara pa tekd ka bal ye.


A Mordecai Ham sẽn yaa koe-moond rιka
mamsg ne a Billy Sunday tʋʋmdã. La yʋʋmd 1934, a Ham moona
koɛɛg t’a Billy Graham rιk a vιιma n kõ a Kiris. La Billy
Graham n yaool n moon neba koɛɛga n yιιd neba fãa. Tags-y tι
bõn-kãens fãa tũu ne Lekoll karen-saamb sẽn paam biig sẽn vι
sor zug t’a rιk a vιιm n kõ a Kiris. A Edward Kimball kιbara
wilgdame tι ya sõma tι Pastɛɛr sẽn vι la a maand
Sιιg-Sõng raab fãa tae a wẽn-dooga t’a maan koe-mooneg sẽn
tar pãng tʋʋmde. Sapιt-kãnga wilgd a sẽn tõe n maan to-to
t’a yι neere.


GOM BIIS BILGRI


Y sẽn yaa Pastɛɛr dãmb sẽn
tẽed la y maand Sιιga ratma, y togd n bãnga vẽeneg fasι
koe-moonega sẽn yaa bũmb ning la a loeya wẽn-wẽn ne wẽn-dota
yẽbgr la misõ wã tʋʋmde. Ba tʋm-kãens a tãaba fãa sẽn
naag taab n ya a Kiris Tʋm-kasengã (Mat 28: 18-20; Mar 16: 15-16), welgr sẽn
yaa kaseng n be b sʋka.


Koe-moonego


Koe-moonega yaa yam tι pʋι
koe-nooga ne b rãmb nins sẽn menema sẽn na n yιlẽ tι
b wa a Kiris pʋgẽ. Bõn-kãng yaa tι gom a Zeezι la B fãagra
tʋʋmd kũum dapιka zuga n bool-b tι b tẽ ba (Tʋm
16: 31). Koe-moonega su-yãag pʋgẽ a Zeezi kũuma la B vʋʋgra
kιbar bee be (1 Ko 15: 1-4). Koe-moonega pa tʋʋmd wẽn-dooga
sẽn maand bal ye. Wẽn-dooga sẽn be wã yaa tʋʋm-kãng
yĩnga. La a bee tẽed fãa zugu.


Wẽn-doog yẽbgre


Ba koe-moonega sã n naaga wẽn-dota yẽbgr
pʋgẽ, wẽn-dota yẽbgr yaa b rãmb nins sẽn paam fãagra
n lebg tẽedba n na n yõgn-a. Tẽed kãens tigimda taab wakat fãa
ba-biid lagem-n-taare, tι pʋʋs la tι karem Wẽnnaam
sebra. Taoor dãmb la b yãkd sẽn na n sõng tι tẽed kãensa lebg
karen-biisi la a tũuda ne zãmsg tι b yι wa a Kiris. Tẽed
paalsa zãmsdame tι bas b yel-wẽna vι kʋdga la b vιιmd
wa Wẽnnaam gomda la b gom a Zeezi yell ne neb a taabã.


Misõ wã


Misõ rãmba mi n yaa koe-moonega ne wẽn-dota
yẽbgr sẽn naag taaba. La welgr kaseng n yaool n be b sʋka. Misõ
wã yaa tι paam b rãmb nins sẽn menema tι b wa a Kiris pʋgẽ
n tũnug ne b miningã n yẽbg wẽn-doogo. Bõn-kãng pa tõe n yι
tι misõneera pa yik n bas a sẽn be zĩig ning n keng zi-paallẽ
n zãms b buuda gomd la a minim b vιιma na-kendre ye. Zĩ-kãngã, a
na n paama b rãmb nins sẽn menema tι b wa a Zeezi nengẽ la a yẽbg
wẽn-do-paala.


A Poll yaa misõneer sẽn yaa mamsgo. A
kẽnga zĩis wʋsg la minind wʋsg sʋk n moon sẽn
menem-ba a Kiris Koɛɛga. Dẽ a yẽbga wẽn-dot la a
get tι b bι n kẽng taoore. Sẽn na n yιlẽ n ges
wẽn-dota yidgr yelle, a Poll kιtame tι neb lebg ãnsẽ rãmb
la pastɛɛɛr dãmb n tae tẽedbã. Pastɛɛr dãmba tʋmd
da yaa tι tae b wẽn-dota tι b moon sẽn menem-ba koɛɛga
la bãmb menga tʋm misõneer dãmba. Bõn-kãng kιtame tι
koe-moonega, la wẽn-dota yẽbgr, la misõ wã tʋʋmd kẽng
taoore (1 Tesalonik. 1: 8).


PASTƐƐR SẼN TƲMDE


A Poll gʋlsa a Timotẽ sẽn
ya a tẽeb biig la Efɛɛs pastɛɛrã, n yeel-a t’a maan «Koe-moond
tʋʋmde» (2 Tι 4: 5). Koe-moond tʋʋmd yaa tι paam
sιιs nins sẽn menem-bã tι b wa a Kiris nengẽ la a zãms
neb a taaba tι b maan woto (Efɛ 4: 11-12). Yãmb sẽn yaa Pastɛɛr
sẽn vι la y tʋmd Sιιga sẽn datã, tʋʋm-kãng
bee yãmb zugu. Yãmb tog n maana y sẽn tõe tɛk tι yãmb wẽn-dooga
tigim taab n maan koe-mooneg sẽn tar pãnga. Neba tiginga tog n dιka
na-kendr a tãabo: raood paasgo, zãmsgo la kιt tι b kẽng: 


Raood paasgo


 Yãmb sẽn yaa Pastɛɛr sẽn
tẽed la y vι wa Sιιg-Sõnga, yãmb pipi tʋʋmd neba
yõgneg y wẽn-dooga pʋgẽ koe-moonega wɛɛngẽ yaa
tι neba paam sũur datem hakιιk b rãmb nins sẽn menema
yĩnga. Sẽn tõe n maan to-to n tõog yaa tι zãms-b Wẽnnnaam
sebra sẽn yet bũmb ning sẽn kẽed ne dũni wã sẽn
menema. A Kiris fãagra sã n yãk a toogo, neba fãa pa tar tũudum la menenga
yaa wakat fãa yĩnga. B Tẽeb dũni kãnga vιιma la vιιm
ning sẽn wata pʋgẽ yaa tι bãng a Kiris. Yãmb sɛgd n
ninga neba suurẽ la b yama pʋgẽ sιd kãensã. Tι tẽeg sẽn menem-bã koe-noogã yaa tιlae.


Dẽ yĩnga, yãmb togd n teega Wẽnnaam
Sιιga sẽn yaa misõneera zugu. Y tog n bãnga
vẽeneg fasι wẽn-dooga neba fãa sã n
pida ne Sιιg-Sõng n ya a Kiris kaset rãmba (Tʋm
1: 8). La y y tog n bãnga vẽeneg fasι Sιιg-Sõng belma sã n yaa vẽeneg bũmb ning yãmb sẽn
maanda fãa pʋgẽ (tẽeba wɛɛngẽ). Weer sã n
beeme Sιιg-Sõnga a na n kẽe neba sũy
pʋsẽ n nom-b la a tal-b n tees tigsgã sẽn be zĩig ningã.


Zãmsgã


Na-kendr a to yãmb sẽn tõe n keng y wẽn-doog
pɛlg yaa zãmsgã. A Zeezi maana woto. B zãmsa B Karen-biisã, A Zezi yeela
bãmb yaa: «Wa n tũ-y maam tɩ m na n kɩtame tɩ y bao mam
neba.» (Mar 1: 17). A Zeezi karen-biisa sẽn tu b karen-sambã, n kɛlg
b zãmsgã, la b rιk B na-kendrã b lebga Koe-moon
kasens-rãmba.


A tog n yιι woto me ne tõnd wẽn-dota sẽn tẽed Sιιg-Sõnga. Tõnd tog n zãmsa d Wẽn-dooga neb sẽn menem-bã
koe-moong sẽn maand to-to wa a Zeezi ne B tẽn-tʋmdba sẽn
maan to-to wã. Dẽ d tog n zãms-b lame tι b kẽn
wa Sιιga sẽn dat la b bãng Sιιga koɛɛg b sẽn wat n kιt
kasetã wakate (Tʋm 8: 29). Tõnd sẽn yaa Pastɛɛr dãmb sẽn
tẽed la d vι wa Sιιga sẽn datã d tog n zãmsa d neba
b sẽn tog n bas tι Sιιga tae-b to-to n kιs sιd
ne-A.


D sɛgd n bãnga vẽeneg fasι
neba sã n mii Koe-nooga la b sã n tõe n togs-a-la neb a taabã tι b wʋm
sõma. La b leb n bãng neba sẽn tog n kos sugr to-to. D sã n dat n tõog d
tog n maana koe-moonega zãmsg ne Sιιga pãng yʋʋmd fãa.


Tʋm tι kẽnge


Wẽnnaam neba sã n paam zãmsg la b yik
b ratma n sɛ, sẽn ket yaa tι b kẽng mosã. Yaa woto la a
Zeezi maan-yã. B zãmsga na-kendr pʋgẽ, B tʋma B karen-biisã tι
b tι moon koɛɛga. B lebg n wa wilga tʋʋmda sẽn tʋm
to-to(Luk 9: 6; 10: 1-20). La rẽ fãa loogr zugẽ B tʋʋmda
dũni zug sẽn wa n dEbd a sɛɛb wakate, B kιtame tι
B karen-biisã kιs kasetã wakat fãa «Zerizalɛm,
ne Zude la Samari ne dũniyã tɛk fãa.» (Tʋm 1: 8). Pastɛɛr
sẽn tẽed la a vι wa Sιιga sẽn dat me tog n
maana a woto. Yãmb togd n talla koe-moonega mamsg y neba taoore. Yãmb sɛgd
n zãms-b lame la y kιt tι b kẽng tʋʋmdẽ wã.


KOE-MOONEGÃ SO-TŨUDSI


Yãmb sẽn yaa Pastɛɛr sẽn
tẽed la y vι wa Sιιga sẽn datã, yãmb pa tog n yι
yalem n zĩnd n kalemd y nus n tẽed tι neba na n waa yãmb wẽn-doogẽ
wã ye. Y pa tog n mag me tι yãmb wẽn-dooga neb na n lebga b zo-rãmba
la b yagsa kaset rãmb zĩig pʋgẽ bal ye. yãmb sẽn yaa pastɛɛrã
y tog n kõo mamsg n tall nebã n tees tigsga sẽn be zĩing ninga. Yãmb
tog n baoa na-kẽnda wʋsgo la y keng wẽn-dooga neba pɛlg tι
b tõe n maan koe-mooneg sẽn tar pãnga.


Y tõe n maana tʋm-kãng ne koe-mooneg
na-kendr buud too-toore. Sor ning sẽn na n tũ n moon koɛɛga
bee ne zĩig ning d sẽn be wã, neb d sẽn gomd ne wã, la ne Sιιg-Sõng
taeebo. A koe-moones buud too-toor d sẽn tõe n tall n maan la woto: 


Wẽn-doogã wakat fãa tʋʋma 


Koe-mooneg yell tog n paama weer wẽn-dooga
pʋgẽ dιmaas fãa. Sιιg pʋgẽ y pa tog n yĩm
sẽn menem-bã yell wẽn-doogẽ wã ye. La y sɛgd n
moon-b-la Koe-nooga ne sιda. A wa a Polle yãmb tog n yãka
yam tι moon «a Kiris a b sẽn ka wã bala» (1 Ko 2: 1-2). A wa sẽn
yaa sũ-sãoong ne ned t’a tall a zoa sẽn pa mi a Zeezi n wa wẽn-doog
sẽn pa moond koɛɛga pʋgẽ. Koe-moonega b sẽn
maand fãa fãagrã yĩng la tι bool a soab ning fãa t’a wa reeg a Zeezi
wã tog n naaga be.


Koe-moonego


Ba d sẽn tog n moon koɛɛga
Wẽnnaam gomda wakat wẽn-dooga pʋgẽ wã, d sɛgd n bãnga
vẽeneg fasι yãmb wẽn-dooga neb sã n tõe n moona b rãmb nins sẽn
pa be wẽn-doogẽ wã Koe-nooga. Koe-moon kãng boondame tι ned
kam fãa koe-moonego. Yãmb sẽn yaa Pastɛɛr dãmbã y tog n paasa
neba raood koe-moon kãnga wɛɛngẽ.


Zak zak koe-moonego. Tũ zak zak n kιs kasetã, wẽn-dooga neb paamda zãmsg
tι b yaool n tʋm-ba, tι b kẽngd neba nengẽ n wilgd b
wẽn-dooga ratem ne bãmb sẽn yaa to-to. B tog n bõosame n pʋʋs
b zu-loeesa yĩng la b sɛgl n sɛ tι pʋι koe-nooga
ne b rãmb nins sẽn datã.


Zood zood koe-moonego. Yãmb tog n kõo wẽn-dooga neba bũmb ning b sẽn tog
n paam tʋʋmda yĩng la y paas b raood tι b pʋʋs b
zo-rãmba fãagr yĩnga. b tog n kosa Wẽnnaam tι b pak b sũyã
la b kõ-b zu-noog tι b tõe n pʋι koe-nooga ne bãmba. B sã n paas
Wẽn-dooga neb raood tι b bool b zo-rãmba, wẽn-dooga na n paama
ratem tι maan «zo-rãmb daare». Daar kõngo zo-rãmb nins fãa sẽn tõog
n wa wã na n paama waoogre. Yãmb na n moona yam-tekr koe-mooneg n yaool n kõ b
zu-noog tι b reeg a Kiris wa b Fãagda.


Vιιm kaset Koe-mooneg. Yãmb tõe n zãmsa nebã,
tι koe-moonega ka maan bʋʋr tι neba wʋm bal ye. D vιιma
kaset me yaa koe-moonego. Yãmb tõe n paas-b-la raood tι b kιs kaset ne b menga vιιm la bũmb nins bãmb sẽn pιʋʋgã
kaseto. D tog n sɛglame n sɛ tι pʋι d daar fãa vιιma kaset d sẽn
paam zu-noog zĩig ning fãa.


Koe-moon kasenga


Tigim neb wʋsg n maan koe-moonega b
boond-a-la wakat kẽere tι (nekr tigingu) sẽn
yaa sor a to sẽn yaa sõma neb sẽn tũud n bãngd a Kiristã.
Koe-mooneg sẽn tigimd neb wʋsg tõe n maana woto: yãmb ne neb nins sẽn
get wẽn-dooga yellã tõe n magame tι wakat sã
n wa n ta tι bι y sιng n tι togs neba fãa sẽn be wẽn-dooga
la tẽnga neba. Tʋʋmda sã n wa kolge wẽn-dooga sιngdame n ningd tʋʋmda pʋʋsg pʋgẽ. B
paasda neba raood tι b bool zaka, b zo-rãmba, la b
yagsa tι b wa tigingã. Yãmb sẽn yaa pastɛɛrã
y tog n bãnga vẽeneg fasι tι soab ning yãmb sẽn bool t’a na n wa moon koɛɛga yaa
ned sẽn tar ko-yũud sẽn menem-bã yĩng la a tõe n moona koɛɛga
sõma. Y tog n bãng vẽeneg Hakιιk
Koe-moonda sã n togsda koɛɛga wakat fãa la a kõt neba zu-noog tι b tõe n paam fãagre.


Kʋʋng sʋk koe-moonego


Yãmb tõe n moona koɛɛga me soya
zutu. Y tõe n pʋya neba sul sul tι b kẽng
raasẽ wã wall zĩis a taab neb wʋsg sẽn tõe n tigme.


Zĩ-kãnga b na n maana tʋʋmda
nebã sẽn sɛgd taab zĩig ning wʋsg wakat bilf pʋgẽ
ne pãnga. Y tog maana yιιl sẽn na n yιlẽ n tigim neba, la neb sẽn tõe n kιs Wẽnnaam lohorma kaset sẽn maane, la koe-mooneg koɛɛg
n yaool bool-b tι b wa reeg a Kiris.


Sɛb pʋιιbo


Sor a to sẽn tõe n tũ n moon koɛɛga
yaa sɛba pʋιιbo. Yãmb sɛgd n baoa daar a ye n tʋm
neb zĩis sẽn tõe n yals n maan neb tι b tι pʋι
koe-mooneg sɛba. Y tog n gesa Sɛb nins yãmb sẽn yãk yam n na n
pʋyã tι ra yι sɛb yaar bal ye. Nif gesg pʋgẽ a sɛgd
n talla ratem la a gʋlsma tog n yιι fasι n wilg fãagrã sẽn
yaa to-to. Sebra zugu y tog n wilga wẽn-dooga zĩig la y ning limor vẽenega.
Wẽn-dooga sã n bee ẽntɛrneta zug bι y wilg sẽn tõe
n maan to-to n paam-a.


Kẽn ne pʋʋsgo


Kẽn ne pʋʋsga tõe n yιι
sor n pak Koe-nooga kaset paalg sore. A tõe n yιι sor me tι tẽedba
paam ratem kaseng tι sιιs Kiris sẽn datã. Wẽn-dooga
tõe n pʋya neba sul sula, yiib yiib tι b yãk sags n kẽ. Dẽ
b na n kosa Sιιg-Sõng tι b sιιs neba sũyã tι
b reeg koe-nooga. B tõe n datame n maan sιιg pʋgẽ zabre n
loe zĩn-dãmba sẽn gãd neba tι b be sιιg ne yĩng
pʋgẽ yembda.


Sulã sã n wa be saka pʋgẽ n pʋʋsdẽ,
b sã n paam zu-noog n na n pʋʋs la b pʋι koe-nooga b tõe n
maana tʋmame. Kẽn ne pʋʋsga yaa so-sõng sẽn tõe n tũ
n sɛgl wẽn-do-paal yẽbgre.


Radyo la tele-rãmba pʋs koe-moonego


Yãmb wẽn-dooga sã n tara ligd sõma y
tõe n yãka yam n kẽng zĩig ning neb wʋsg sẽn get wall b
kelgdẽ wã n tι pʋι koe-nooga. Yaa radyo la televizõ rãmbã.
Entɛrneta me tõe n tall n togsa koe-nooga neere. Y sã n maan tʋʋm-kãnga
y sɛgd n bãnga vẽeneg fasι t’a sã n pa yι sõma a tõe n
talla neba n zãag ne wẽn-dooga.


Wẽn-doog yẽbgre


Vaeesgã wilgame tι wẽn-doog yẽbgr
pa sor sẽn tõe n tũ n maan koe-mooneg sẽn tar pãng ye. Neb wʋsg
kota sugr wẽn-do paalẽ n yιιd wẽn-do kʋdẽ
wã. Wẽn-dota yẽbgr pʋgẽ, pa tι yaa wẽn-dotã sõor
n paasd bal y. la a yaa zĩig ning b sẽn ning wẽn-doogã me tara
wẽn-doogo.[128]



So-tũuds a taaba


Yãmb sẽn yaa Pastɛɛr dãmb sẽn
vι la y kẽnd wa Sιιga sẽn datã, y sã n dat n paam
koe-moonega so-tũuds a taab n paase,wakat fãa y tog n basame tι Sιιga
tae yãmb ne tʋm paala.


ZU-NOOG SẼN TÕE N TŨ N MOON KOƐƐGA


 A Poll sagla Efɛɛs tẽedba
tι b rιk zu-noog fãa
n tʋm la b ra bas tι loog ye «(Efɛ 5: 16).
Yɛla la wakatã sẽn tekda koe-nooga zu-no-paal me n pukdame. Yãmb sẽn
yaa Pastɛɛr sẽn tẽed Sιιg-Sõngã yaa Sιιga n tog n tae yãmb
la y sɛgl n sɛ tι leok wa a sẽn
datã. A rιka mamsg ne zu-nood a naasã: 


Manesem zu-loeesã wakate


Dũni wã sẽn sãama, wa zabã,
koma, bãasã, warã, tẽn-digimdgã, sʋι nins sẽn dιt
koodã la zu-loees a taaba kõta wẽn-dooga zu-noog t’a pʋι a
Kiris Koe-nooga. Zũnglgã sẽn be wakat kãngã neba baooda b yɛla
tιιm. Dẽ kιtame tι b sũyã pak tι b rat Zu-soaba.
Wakat kãnga tẽedba nonglem koees kõta b rãmb nins sẽn poglã raoodo.
Wakat kãnga yãmb ne y wẽn-dooga fãa sɛgd n gãda taab nug ne nug nimbãanzoeer
pʋgẽ. Yãmb tog n baoa soay nins yãmb sẽn na n tũ tι neba yɛl paam manegre. Dẽ gãd-y wakat sõng ning sẽn
tõe n tu n togs Koe-nooga ta ra loog ye.


Tι sιιs moeemba sulli


Afirik ka Moẽmba sulla tara yalgre
bala. Moẽmba sull sẽn yaa wẽnga reegda zĩis wʋsg ãndũni
wã pʋgẽ. Dẽ kιtame tι moẽmb wʋsg suur pa noom ne b tũudma ye. yãmb wẽn-dooga
tõe n bãnga a sẽn maanega n wog misõneerẽndr na-kendr sẽn na
n tõog n moon moẽmb kãense.


Tik ninsaal ne a to lagem-n-taarã 


Ninsaal ne a to sẽn wẽnd zaka rãmba,
zo-rãmba, yagsa la tʋmd-n-taasã n tõe yιι sor n tũ n togs koe-noogã. A yaa bũmb sẽn yaa vẽeneg
fasι ne Afirik tẽn-kιrensã. Bee neba vιι ne taab
lagem-n-taar pʋgẽ n pʋιt bũmba
fãa ne taaba. Dẽ sull taoor soab a ye sã n kos sugri a sulla neb a taab
me tõe n kosa sugri. Koe-moon kãnga tara pãng wʋsg Afirik ka.


Pak-n-taar na-kẽndre 


Tι paam zood ne wẽn-dot bι
sullã sẽn tar tõnd yãaba buud tõe n yιι sor a to sẽn yaa
sõma b rãmb nins sẽn menema koe-mooneg yĩnga. woto yaa sιd neba
sã n naag taab n maan tʋʋmd a ye ne yamleoogo. Yãmb wẽn-dooga tõe
n naaga ne wẽn-dot a taab la sull a taab sẽn pa be tẽeba pʋgẽ
n maan tʋʋmd t’a yãaba yaa tι sιιs b rãmb nins sẽn
wẽnd wa b basa bãmba, kιιbsã, koamb nins sẽn be sora zugã,
wall zu-loees sẽn tar b rãmba (koom sẽn sãam b rãmba).


BŨMBLI SẼN TAR YÕODO


 Ba so-tũuds wʋsg sã n bee
koe-moonega yĩng Pastɛɛr sẽn tẽed Sιιg-Sõngsẽn
tõe n tũ n moon koɛɛgã, bũmb a tãab n be n yaa ra lugds n
tog n zĩndi: Koe-nooga togsgo, Sιιg-Sõng pãng la pʋʋsgo.


Koe-nooga togsgo


Tι tõog n togs sẽn menem-bã koɛɛga,
Koe-nooga togd n mooname (Mar 16: 15; 1 Ko 9: 16). A Poll gʋlsame:
«Bala,
yaa ne sũur la ned tẽed n paamd tɩrlem, la a yaa ne noor la a kɩt
kaset n paamd fãagre» (Rom 10: 13). A kẽnga taoor ne sʋkds sẽn
tar pãnga: «Dẽ, b na n yɩɩ wãn n pʋʋs
ne b sẽn nan ka tẽ-a soabã yʋʋre, La b na n yɩɩ
wãn n tẽ soab ning b sẽn nan ka wʋm a kιbare? La b na n yɩɩ wãn n wʋm
tɩ ned ka togs koɛɛga? (v. 14). Ned sã n
pa wʋm la a tẽ Fãagr kae ye. Yãmb sẽn yaa Pastɛɛr sẽn
tẽed la a vι ne Sιιg-Sõnga y tog n sɛglame n sɛ
tι moon koɛɛga b rãmb nins sẽn menema (Rom 1: 15-16).
La yãmb tog n sõnga y neba me tι b maan a woto.


Sιιg-Sõng pãnga


Koe-mooneg sull ba a ye pa tog n sιng
tι Sιιg-Sõng pãng kaẽ ye. A Zeezi yeela B karen-biisa: «Bɩ y kẽng n maan nebã buud fãa tɩ b yɩ
mam karen-biisi» (Mat 28: 19). La sẽn deng rẽ
«Bɩ yãmb pa Zerizalɛm hal n deeg pãng sẽn
yit yĩngri.» (Luk 24: 49; ges Tʋm 1: 4-8).
Na-kẽnd kãnga buud ket n bee rũnda rũnda pipi tõog n tʋm m
toorã, la koɛɛga togsg pʋgẽ.


Kãab-Paalga koe-mooneg na-kendr tũuda
ne banã la bõn-bãna (Mat 10: 7-8; Mar 16: 17). Dẽ Koe-nooga tog n togsame
la a pãnga me togd n pukame. La Bõn-kãng yaa vẽeneg Afirik ka. Afirik
neba wʋsg fãa yita maan-kʋʋdb sʋka, tι-saoodba, la lik
tẽn-tʋmdba. B baooda tũudum sẽn tar lik tẽn-tʋmdba.


Yãmb sẽn yaa Pastɛɛr dãmb sẽn
tẽed Sιιg-Sõngã y sɛgd n goma Sιιg-Sõng pidba
yelle, a pãnga la kũuna pukr yell sõma koe-moonega pʋgẽ. La y
tog n gũusa y meng a da rιk koe-moonegã n tek ne bõn-bãna maaneg ye.


Pʋʋs ne suur fãa


Tι baase koe-mooneg tʋʋmd sẽn
be wẽn-doogẽ wã fãa tog n tũu ne pʋʋsg sõma. Pʋʋs-kãng
yaa koe-moonega tõogr kʋlen-biiga. Koe-moonega tʋʋm fãa tũuda
ne pʋʋsgo. Pʋʋsga pʋgẽ tõnd kota Wẽnnaam tι
B yelg neba ne pãnga, n tae-ba, n kιt tι b koe-moonega tall pãnga, n
maan bãn la bõn-yaeesds la b pak b rãmb nins sẽn na n wʋm Koe-nooga
sũyã (Tʋʋma 4, 29-30).


____________________


 Wẽn-dooga
sẽn be wã yaa koe-moonega yĩnga. Wẽn-doog ba a ye ka tõe n
yeel t’a tẽeda Sιιg-sõngo n yaool n ka tõe n sιιs
neba ne Sιιg-Sõng pãng ye. Dẽ yãmb sẽn yaa Pastɛɛr
sẽn tẽed Sιιg-Sõng sιd sιdã yãmb tog n talla y
wẽn-dooga t’a tõog n bao sẽn menem-bã tι b wa a Kiris pʋgẽ.

ιιg-Sõng
tusa Afirik wĩndg sẽn yitẽ Wẽn-do bil a ye Pastɛɛr
t’a pak kom-bãooneg lekoll a wẽn-doog pʋgẽ. A kιsa kaset
n yeel tι: «tõnd datame n sõng saka koamb tι b paam wub-sõngo. Tõnd
dat n maana d sẽn tõe n zab ne bãngra kaalem la zιιlma tõnd
sulla pʋgẽ.» Ba ye sẽn pa tar ligd la m ka tar bãngr lekoll zãab
wɛɛngẽ wã, pastɛɛra ra tẽedame tι yaa Wẽnnaam
n gom ne-a. Dẽ yaa ne tẽeb la a ning a tʋʋmda a na-kendr
zugu. 


Pastɛɛra sẽn wa n mik tι
lekolla rata armoar sẽn na n ning kaorenga teedã a tι rιka yẽ
menga rẽnd n wa-ne. La a koosa a menga paong n tι
ra pupitre, sɛba, la meeb teedo. A kẽnga taoor n na n tʋm sẽn
na n yιlẽ t’a yãaba pidi. Lekolla sẽn
pa tar ligd n tõe n yao gardyẽ wã yĩng kιtame
tι yẽ menga kõ a meng n maan tʋʋm-kõngo.
Wakat kẽnsa fãa a kιsa sιd ne Wẽnnaam tι B tae-a la
B sõng-a. Bilf bilfã lekollã yidgame la a kẽnga taoore.


Neba sẽn ges pastɛɛra kõ-n-menga la a sẽn
maood ne bãmb na yι neerã sιιs-b
lame. B sιngame n kõt ligd lekolla sõngr yĩnga.
Dẽ Wẽnnaam wa n maana sor tι wẽn-dooga
tõog n me karen-dot a taab n paase. La ro-kãens meeba tũu nao wa guvɛrnema
wã sẽn datã. Lekolla ye paama zĩ-paal n paas be, la a le tõe n kẽnga
taoore. Pastɛɛra yeelame: «tõnd datame n me
kaoren-dot a taab la koamba reem zĩig n paase. Tõnd na n pa ta zĩig
ning Wẽnnaam sẽn dat tι tõnd ta wã ye. La Wẽnnaam yaa sιd
soab la B na n sõnga tõnd tι d kẽng taoore. Tõnd lekolla bee reezõ wã
lekoll sõmsa sʋka.» 


Bũmb ning sẽn maana fãa pʋgẽ
pastɛɛra ne neb nins sẽn tʋmd lekolla pʋgẽ
yalsa sιd ning zug sẽn yaa tι togs a Kirist koe-nooga b rãmb
nins sẽn menema. Dẽ yĩng kιtame tι kaoren-biis wʋsg
lebg tẽedba. Yam tags-sõng ning lekolla sẽn talla paka roagdb wʋsg
sũyã tι b rιk b vɩɩma n kõ a Zeezi. Wẽnnaam
talla lekolla n pak kaset kʋleng meeb nins sẽn pẽ be wã yĩnga.



Yaa mamsg a ye yãmb sẽn yaa Pastɛɛr
sẽn vι la y tʋmd wa Sιιg-Sõng sẽn data sẽn
tõe n dιk n tõog n sõng zĩig ning a sẽn be wã neba. Sapιt
kãngã na n goma koe-zu kãng yelle. A na n sigla Wẽnnaam tʋʋmd vɩɩma
kιrensa fãa sẽn zemsd ne Sebra. Tʋʋmd sẽn get
ninsaal vɩɩma nensa fãa yaa tʋʋmd sẽn get Sιιga,
yam, la a yĩngã yelle. Sapιt kãnga na n wilga tõnd so-tũuds sẽn
vẽneg-a yãmb wẽn-dooga sẽn tõe n tũ n tõog n ning a toog
neb nins yãmb vι ne wã na yι neerã wɛɛngẽ.


TƲƲMD WẼNNAAM SEBERÃ SẼN TOOGE 


Gom-n-kιιs taab misõ wã wɛɛngẽ
d mi n sʋkda sʋk-kãngã: «yaa bog n yaa tιlae wall tar yõod n yιιda,
tι moon sẽn menem-ba koɛɛga bι sõng b rãmb nins sẽn
dat sõngre?» leokrã la woto: Bũmb sã n ka be t’a yõodã ta tall yel-wẽnã
soab t’a wa a Kiris pʋgẽ, wẽn-dooga tog n kẽesa toog
koe-moonega pʋgẽ la a tog n gesa neb nins yẽ sẽn be ne wã
yelle. Gom-biis a yiiba fãa gomda Wẽnnaam soolem waoong tõnd sʋka.
Ba Afirik wẽn-dooga sã n talla neb wʋsg n wa a Kiris nengẽ la
a lugl wẽn-do paala a pa tõog n ges neb nins sẽn be zu-loeesa pʋgẽ
wã wa sẽn sɛgd ye. 


Yãmb sẽn yaa Pastɛɛr sẽn
tẽed la y vɩ wa Sιιg-Sõng sẽn datã yãmb tog n gũusa
y meng ne Bũmb a yiibu. Pipi yãmb pa tog n moon koɛɛgã n yĩm
b rãmb nins sẽn pẽ yãmb n namsd yĩng pʋgẽ wã ye. La
y tog n gũusa y meng me n da wa ges neba yĩng yell n yĩm
koe-nooga togsg ye. Dẽ, ned n yet tι: «tõnd sã n pa wilg a Kiris
nonglma yaa wa tõnd sẽn na pa moon koe-nooga, la tõnd sã n pa moon koɛɛgã
yaa wa tõnd sẽn pa wilg a Kiris nonglma.» D ges Wẽnnaam sebra sẽn
yet Bũmb sẽn kẽed ne koe-zu kãnga. 


D rιk a Zeezi mamsgo


A Zeezi yaa mamsg tõnd yĩng tʋʋmda
pʋgẽ. A gesa ninsaal nensa fãa yelle, Sιιga, yama,
la yĩnga. A Zeezi sẽn wa n sɩngd b tʋʋmdã,
a togsa a yãabã. «Zu-soabã Sɩɩg bee mam zugu, bala, bãmb kõo maam
pãng tɩ m moon Koe-noogã naong rãmb sʋka. Bãmb tʋma maam tɩ
m bels sũ-sãoong rãmba, la m moon koɛɛgã tɩ yembs paam
fãagre, tɩ zõens paam b nini, la m kõ namsdbã lohorem, la m moon Zu-soabã bark
wakat koɛɛga. «r» (Luk 4: 18-19). Dẽ a Zeezi tʋʋmda
da yaa tι togs koe-nooga la B ges neba zu-loees yelle. Tʋʋma sebrã
pʋgẽ wẽn-dooga rιka a Zeezi mamsgo. B moona koe-nooga, n
maag bãase, n dig zĩn-dãmba la B sõng sẽn dat-b sõngre. B sẽn
ges Gɛrk pog-kõapa Zeruzalɛma yaa mamsg tι b geta neb nins sẽn
dat sõngra yelle (Tʋm 6.1). Antiyos wẽn-dooga sẽn ges b rãmb
nins sẽn da be Zeruzalɛm tι kom tar-bã yellã yɩɩ
mamsgo. B sẽn wʋm bãngr gomd a Agabus sẽn kõ wã loogr poore, «Dẽ,
karen-biisã yeelame tɩ ned kam fãa yãk a sẽn tara, sẽn zems yẽ
pãng tɛka n tʋm sõngr ba-biisã sẽn be Zude soolmã nengẽ. La bãmb ninga bõn-kãng
a Barnabaas ne a Soll nusẽ tɩ b kɩs kãsem-dãmbã.» (Tʋm 11,
29-30)


Tʋʋm kasens a yiibu 


A Zeezi basa B wẽn-dooga ne tʋʋm
kasens a yiibu. A ye wã b boonda yẽ tι Komisõ Kasenga (Mat» 28: 18-20);
la ye wã b boonda yẽ tι tõog Kasenga (Mat 22: 34-40). Yãmb sẽn
yaa Pastɛɛr sẽn vɩ la y maand Sιιg-Sõngraabã y
tog n kιtame tι wẽn-dota maan bõn-kasẽns b yiibã. Tʋʋm
kasenga pʋgẽ a Zeezi yeela tõnd tι d «keng dũni wã tɛk
fãa n maan neba tι b yɩ bãmb kaoren-biisi». Tõog kasenga pʋgẽ, b yeela tõnd tι
d nong Wẽnnaam n yιιd fãa la d nong d yak wa d menga. Samaritẽ
wã yel-bũnd pʋgẽ a Zeezi rat n zãmsa tõnd tι tõnd yak yaa
soab ning tõnd sẽn na n sɛg t’a rat tõnd sõngre ba a sẽn yaa
buud ning la tũudum ninga. Samaritẽ wã sẽn yals n sõng nedã sẽn
pogla wilgame t’a ra yaa yag-sõngo. A Zeezi yeta tõnd: «Bɩ yãmb me kẽng n maan woto.» (Luk 10: 37).


Yãab a taab sẽn yit Wẽnnaam sebrã pʋgẽ


Zĩis wʋsg Wẽnnaam sebra pʋgẽ
b yeta tõnd tι d ges b rãmb nins sẽn be zu-loees pʋga yelle.
Makre a Zak gʋlsame tι: «Tẽeb sẽn ya sõma, sẽn
ka tar yell tõnd Ba Wẽnnaam nifẽ yaa tɩ kẽng n sõng kɩɩbs
ne pʋg-kõap bãmb toog pʋgẽ, la y gũus ne dũniyã wẽnga.»
(Zak 1: 27). A Zeezi zãmsame tι d sã n tʋm n kõ b rãmb nins sẽn
dat sõngrã (sẽn dat n yeel tι kom, ko-yũudu, sẽn ya-b bɛɛla,
bãad rãmba, sẽn pa tar-b rot n gãyã, la sẽn be bi-bees roto), ya a
Kiris la tõnd maanda (Matιye 25: 31-40). D sã n pa ges b yelle, ya
a Kiris la tõnd paoogda (v. 41-46). Yãmb sã n ges neba yĩng bõn-datι
yelle y pa tog n yĩm tι ned kam fãa tara Sιιg sẽn na
n vɩɩmd wakat fãa arzãn wall bugtẽnga yell ye. Yãmb pa tog n yĩm
tι pʋy koe-nooga la y kõ-b zu-noog tι b tõe n paam fãagre ye.


TƲƲM N KÕ NEB NINS YÃMB SẼN VƖ NE WÃ YÕODO 


Wẽndoog sẽn vɩ la a tʋmd wa Sιιg-Sõngsẽn
data sã n n tʋm n kõ neb nins a sẽn vɩ ne wã yaa yõod Kaseng n
be be. D ges yõod a yiibu: 


Woto nooma Wẽnnaam


Wẽnnaam sũura nooma B koamba sã n tʋmd n kõt
b rãmb nins bãmb sẽn vɩ ne wã n maand ninbãanzoeer ne b rãmb nins sẽn
gubg bãmbã. Tõnd sã n maand woto d pukda Wẽnnaam nonglma la d rɩkd a Zeezi mamsg sẽn maagd bãad rãmb nins sẽn
wat b nengẽ wã wakat kẽere (Mat 8: 16). A Zeezi yeela b tãnga zug zãmsg
tι: «Yãmb wʋmame tɩ b
rag n yeelame yaa: «Nong f yaka, la kisg f bɛya. «La mam yeta yãmb
tɩ y nong yãmb bɛɛba, [la y ning neb nins sẽn tʋʋsd
yãmbã zut barka, la y maan neb nins sẽn kis yãmbã neere,] la y pʋʋs
neb nins sẽn maand-b yãmb wẽngã, la sẽn namsd-b yãmbã
yĩnga, tɩ
yãmb tõe n yɩ yãmb Ba sẽn be arzãnã kamba. Bala, bãmb kɩtdame tɩ
bãmb wĩntoog zẽk nin-wẽns la nin-tɩrs yĩnga, la bãmb
tʋmda saag nin-tɩrs la nin-wẽns yĩnga.» (Mat 5: 43-45). A Zeezi yeelame tι d tog n nongame la d bao tι
ning neba fãa bark ba ne tõnd bɛɛba fãa. D sã n maan a woto d na n yɩɩ wa tõnd ba wã la tõnd tʋʋma
na n taa Wẽnnaam yam


A pagda kʋɩlensẽ


Sõngra tʋʋmd pa Wẽnnaam bal
sũur n noom ye, la sũuri, kɩtdame me, tι ratem sõng be neb nins tõnd sẽn vɩ ne wã
ne wẽn-dooga sʋka. Wẽnnaam neba sã n maand neba neere neba
getame la b sɩngdame n gelgd wẽn-dooga la b nand-a. Daar a ye a
Zeezi maaga wʋng la muka. Neba sẽn wʋm tι b gomd tι
ninbãanzoeer tʋm kãnga: «Bãmb yɛɛsa hal
wʋsg n yeele: «Bãmb maanda tʋʋmã fãa neere, bãmb kɩtdame tɩ
baa wʋms wʋm tɩ mugsã gome.» (Mar 7: 37). Yãmb wẽn-dooga sã n wa sɩng
n tʋm la a ning neb nins yẽ sẽn vɩ ne wã barka neba na n
yeelame: «yaa neb sẽn yaa sõma.» Kɛɛng neba sã n sɩng n
get yãmb wẽn-dooga ne ne-sõngo, koe-moonega kʋlens na n pakame.


BÃNG B SẼN DAT BŨMB NINSÃ


Tι tʋm n kõ neb nins yãmb sẽn
vɩ ne wã sɩngda ne bãng b sẽn dat bũmb ninsã n yaool n
maane. Ad yãmb sẽn tʋm n kõ neb nins yãmb sẽn vɩ ne wã
to-to: 


Tẽedb lekollse 


Tẽedba lekollsã yaa sor sẽn tõe
n tũ n tʋm n kõ neb nins tõnd sẽn be ne wã la d kιt tι
koe-nooga kẽnga taoore. Afirik pãntkot wẽn-dota wʋsg ningda
neb nins b sẽn vɩ ne wã bark b sẽn pakd lekoll dãmba yĩnga.
Kẽere pakd-b lame n na n sõng ne wubrã yelle zĩis nins sẽn wẽnd
wa b bas-b lame wã. Kẽer me pakame n na n wilg tẽed mamsg wubra wɛɛngẽ
wall zĩis nins moeemda sẽn tar pãngã. Lekollsa tara yõod zĩis
nins neba sẽn pa rat koe-nooga n wʋma sʋka. Wẽn-doog sẽn
pa mi a sẽn na n maan to-to n pak lekoll tõe n sɩngame n bao neb sẽn
be bãmb sʋka n tõe n sõng kaoren-biisã zaalem tι b wa sõng
kaoren-biisã b kaorenga wɛɛngẽ.


Porze sẽn tõe n sõng neb sulli


Pãntkot wẽn-dot kẽer ningda neb
nins b sẽn vɩ ne wã bark ne porze rãmb tʋʋma. B yãta bõn-datem
sulla sʋk n yaool n bao sor n tõog n sõnge. Makre wẽn-doog tõe n yãka
yam n tɩ ning logtoor yir roog pẽntiir. A leb n tõe n tɩ manega
lekoll vɩtr rãmb sẽn sãame. A le tõe n tɩ manega pog-kõor roog
sẽn yũndi. Wẽn-doog a ye pʋgẽ raopa maana sull a
yembr sẽn boond tι sibr samaritẽ rãmba. Daar fãa sibri wẽn-dooga
neb kẽngd n sõngda pog-kõap la neb a taab sẽn dat sõngr tʋʋm
buud toor toor pʋgẽ. Wẽn-dooga tõe n talla na-kenda wʋsg sẽn
tũud ne porze n sõng neb nins yẽ sẽn vɩ ne wã.


Tιpgã laafɩ wã wɛɛngẽ


Afirik tẽns wʋsg pa tar tιp-rot
sẽn yaa sõma ye. Sẽn na n yιlẽ maneg bõn-kãnga wẽn-doog
tõe n yãka yam n me loog-tor yir n kõ neb nins yẽ sẽn vɩ ne wã.
A tõe n maana a sẽn tõe fãa n paam laafɩ tẽn-tʋʋmdb
log-toor yira yĩnga. la sẽn deng rẽ y tõe n paasa y neba raood
tι b yɩ neb sẽn kelgda sõma. B tõe n kẽe sakã n bao neb sẽn
pa tar laafɩ, b tõe n pʋʋsame n paas-b raood la b kõ-b ligdi. 


Ko-yɩlgemde


Yãmb wẽn-dooga pãng sẽn ta
to-to ligd wɛɛngẽ y tõe n baoa ko-yιlemd n kõ nebã, y le tõe
n manega bulg sẽn sãam n kõ-ba.


Rιιbo, la koamba yelle
gesgo


Kom-yõbdã yell ya zu-loe-kaseng Afirik tẽns
wʋsg pʋgẽ. A zabda ne koamb ne kom-pogd milyõ rãmb yĩng la
b kalkõta wall b yama pʋg la bõn-kãng paada ne-b b vɩɩma tɛka.
Wẽn-dot kẽer rιka na-kendr tι rasem a yopoe fãa daar a ye
b boonda koambã n tigim n kõ-b rιιbo. Kẽere yãka yam n na n gũ
koamba. Bõn-kãng sõngdame tι b roagdba tõe n tʋm tι b yam gãe
bala b miime tι b geta b koamba yelle neere. Wẽn-doog sẽn kõt
koambã rιιb la b gũud-b sõngd-b lame tι b paam n pʋι
koe-nooga ne koamba la roagdbã. La bõn-kãens kõta wẽn-doog zu-noog t’a zãms
koamba vɩɩm sẽn yaa sõma. 


Ges koamba kaoreng yell yaood wɛɛngẽ


Koamb la kom pogd wʋsg afirik ka tara
bãngr sõma la b tar ratem tι karem la b roagdba pa tar pãng tι ges b
yaoda yel ye. yãmb wẽndooga tõe n yãka yam tι ges kom kãens kaorẽnga
yaob yelle. Yãwã na n sõngam tι b pidis b yãaba la b paam b sẽn tog
n paam Bũmb n tõog ning n keng taoorã la a kit tι kominote wã keng
taoore. 


Kom-biisã yidgri


Afirik kom-biisã n so b beoog na yι
neerã. La zu-bʋkã wʋsg fãa basdame tι tab-toaagã yũub la
yel-manesem sẽn pa sõma soog-ba. Yãmb wẽn-dooga tõe n maana tʋʋm
sẽn yaa sõma b yĩnga. Tʋʋm kãens tõe n naaga koralle, yĩn-wιsgr
sull la tʋʋm a taaba sẽn yaa sõma. Tẽn-tʋmdba tõe n
tũnuga ne sull kãens n zãms-b vɩɩm sẽn yaa sõma. A le kõta
tẽn-tʋmdba zu-noog tι moon koɛɛga n tall kom-biisã n
wa a Kiris nengẽ.


Kom-kasensã wubri


Kom-kasemsã wʋsg n be Afirik n pa paam
zu-noog b yãadem wakat b karen-do-bãoneg la b bɛd zĩisẽ n paam
wubr sẽn yaa sõma ye. Yãmb wẽn-dooga tõe manega zu-loe kãnga. A tõe
n maana tʋm-kãensã: 


Kaoreng zãmsgo. Wẽn-dooga tõe n maana kom-kasmes karen-doog tι b tõe n
zãms tι karem la b gʋlse. B zãmsga na n kιtame tι b paam yam la a song-b tι b paam tʋʋm-sõmyã. Yãoa na n kιtame tι kominote wã fãa kẽng
taoore. A na le sõngame tι b tõog n karem Wẽnnaam
sebra la sɛb a taab wẽn-dooga sẽn na n kõ-ba. Wẽn-doogã
le tõe n maana karen-dooga sẽn tõe n sõng tι
b zãms buud goam a yiib soab sẽn yaa gilemdu, farẽnde, wall portugɛ.


Kιt-y
tι kãadma tall noosem. Afirik yi-kãadem wʋsg fãa ra pa sõma la kãadma kaoob lebga wʋsgo.
Sẽn kẽ-b kãadma tog n bãnga na-kendr ning Wẽnnaam sẽn
dat yi-kãadma wɛɛngẽ. Bõn-kãng yaa sιda wẽn-dooga pʋgẽ la yĩng pʋgẽ me.
Sẽn na n yιlẽ n tõog n maneg yel-kãnga
yãmb wẽn-dooga tõe n maana semineer n kõ neba lohorem tι b wa sẽn na n zãms yi-kãadma vɩɩm. Yãmb wẽn-dooga
neb tõe n boola b zo-rãmb sẽn na n ka paam fãagre tι b wa. Woto b na n bãnga Wẽnnaam daab ne bãmb vɩɩma
la b yi-kãadma. La zãmsga wakate koɛɛga tog n mooname la y kõ zagsa rãmb
zu-noog tι b reeg a Zeezi wa b fãagda. 


Tʋʋm noyã na-kẽng taoor
zãmsgo. Sã n tõe yãmb wẽn-dooga tõe n maana zãmsg
n kõ nin-bɛda b sẽn na n maan to-to n tõog n pak tʋʋmd la
a sẽn na maan to-to t’a kẽng taoore. Y tõe zãms-b-la Wẽnnaam
sebra tags sẽn kẽed afɛɛr dãmba la laogã zãab la tʋʋm
sẽn tog n zã to-to tι yι sõma.


Sẽn na n maan to-to tι kooda
yι sõma. Kιrenga, wẽn-dooga tõe n
maana semineer yʋʋmd fãa n wilg neba b sẽn tõe n maan to-to tι
kooda yι sõma. Y tõe n baoa ned sẽn mi kooba yell sõma t’a wa maan zãmsgã.



Yãab a taaba


Yaa na-kenda bilf bal wẽn-dooga sẽn
tõe n tũ n sõng neb nins yẽ sẽn vɩ ne wã. Sιιg-Sõng
tõe n wilga tõnd tʋʋm a taab sẽn pa sõdg ka n yaool n tõe n sõnge.


D YÕGEN WẼN-DOOGA


Yãmb tõe n sʋkda y mens tι: «mam
sẽn yaa Pastɛɛr sẽn tẽed la m vɩ wa Sιιg-Sõng
sẽn datã m na n maana wãn n ning tʋʋm kãensã a na-kendr zugu?»
Yãmb sẽn yaa Wẽnnaam n yãk tι y yaa taoor soaba, yãmb tog n lʋya
taoor n wa ne yãabo, a sẽn na n kẽn to-to la y ges t’a tõog n yι.
Yãmb sã n dat n vigl tʋʋm na-kendr sẽn yaa sõma bι y ges
gom-duls nins sẽn pogda: 


D yã bõn-datgã


A Zeezi reng n yãa bõn-datgã. A yãa neb
nins sẽn da be Bãmb sɛɛgẽ wã namsgo tι B zoe b ninbãaneg
bala b ra yaa pe-bi sẽn pa tar gũud ye» (Matιye 9: 36). La B kẽnga
taoor n ning B tʋʋmdã a na-kendr zugu. B sagla B kaoren-biisã: «kos-y
tigsgã taoor soab t’a wa ne tigsdb pʋʋga pʋgẽ (v. 38).
Wakat a to a Zeezi yeelame ya: «puk-y y nin n ges pʋtã ! B pelgame n dat kẽebgo»
(Zã 4: 35). 


Yãmb sã n ning y tʋʋmdã a
na-kendr zug wa a Zeezi, yãmb tog n deng n bãnga sullã sẽn dat bũmb
ningã. Yãmb sã n maan woto n sɛ y tõe n sõnga y wẽn-dooga neb me tι
b maan woto.


Bãng Wẽnnaam daabo


Yãmb sã n wa mik tι yãmb sẽn be
zĩig ning rãmba tara bõn-datι wʋsgo, y tog n sʋka Wẽnnaam:
«bõn-datι kãens sʋka yaa bog la yãmb dat tι tõnd wẽn-doogã
maane?» Yãmb sã n pak y sũyã n kõ Sιιg-sõngo b na n taya yãmb. B
na n ninga sũur zιιb kaseng yãmb pʋgẽ la a wilg yãmb
Bũmb ning yãmb wẽn-dooga sẽn tog n maane. 


Ra keng-y Bũmb ba a yeyn ye


Yãmb sã n sɩng y tʋʋmdã a sẽn
na n kẽn to-to wã viglgu a yaa sõma tι y ra keng bũmb ye. Yaa sõma
tι y maan tι neba wʋm yãmb naana naana sɩngra wakate.
Togame tι y sɩng ne porze yãmb sẽn na n
maane. Wẽn-dooga neba sã n yã porze kãnga sẽn yaa sõma wã, b na n
paama yãab tι maan porze bɛda.


Sɩng tʋʋmda mosã


Sιιg-Sõngsã n wa yeel tõnd tι wakatã taame, yãmb tog n yii tao-tao n kõ tʋʋmdã
na-kendre sẽn na n yι to-to la y kιs Wẽnnaam sιd tι B tae yãmba. 


Lʋɩɩs Sɩɩga taoore


Yãmb sẽn wat n taet nebã tι b na n maneg zĩnd-n-taasa bõn-datma yĩng pʋgẽ
wã d tog n gesa vẽeneg fasι d sã n ka yĩm
Sιιgã yelle. Tʋʋmd fãa pʋgẽ
a Kiris n tog n yι pipi. Yãmb ne y tʋmd-n-taasa tog n naagda taab n pʋʋsd
wakat wakat n miẽ tι Sιιg-Sõng ket n pita yãmba. 


D keng wẽn-doogã tι b kẽes
b meng wʋsgo


Yãmb pa tog n mak tι maan tʋʋmd
a yembre ye. Y tog wilga y wẽn-dooga neb tι
b naage. Neba fãa tõe n kẽesa b toogo ne Bũmb ning a sẽn tara.
Yãmb sẽn yaa pastɛɛrã y tog n paasa neba raood tι b kõ ne
b sũur fãa, la y tog n yika b ratma tι b kõ b weera la b pãnga. Yãmb
sẽn Pastɛɛr sẽn vɩ la y kẽnd wa Sιιg-Sõng
sẽn datã y tog n bãnga wẽn-dooga ned fãa ne a kũun n paas-b
raood tι ned fãa tõe n dιk a kũuna n tʋm tι Wẽnnaam
tʋʋmda keng taoore.


Kis-y sιd ne Wẽnnaam Bũmb
ning y sẽn na n tall n tʋma wɛɛngẽ


Baasgo, yãmb tog n kιsa Wẽnnaam
sιd tι b tõe n leok y sẽn data fãa. Yãmb pa tog n gũ tι
bũmba fãa pid tι y yaool n sɩng ye. Yãmb sã n maan woto yãmb sã
n pa gũusi y pã na n tol n sɩng ye. A wa pastɛɛra sẽn
maan to-to sapιtra sɩngrã yãmb tog n maana yãmb sẽn tõe ne yãmb
sẽn tara la sẽn keta Wẽnnaam n na n maane. Yãmb sã n sak Wẽnnaam
n yals yãab ning zug B sẽn wilg yãmbã B na n leoka yãmb sẽn data fãa
(Filip. 4: 19).

Wẽnd-do paal luglgu

 Sarle ra ya
karen-biig lekoll biblik ninsables tẽng wĩndg sẽn yitẽ.
Daar a yembre, a yeela a karen-saamba yaa: «Sẽn deng mam kũum, m na
n lugla wend-dot koabg m tẽngẽ wã.» Tags kãngã sιnga m sũura
pʋg wakat ning tõnd sẽn wa n be sor zug n togd sor ne m
karen-bi-taase. Tõnd sulla ra zoẽ lugla wend-dot wʋsg tẽn-zãrs
pʋsẽ la koɛɛga sẽn na n pa ta zĩis ninsa.


Asãmble de Die sulla sẽn ta mam tẽngẽ
wã, b sιnga b tʋʋmdã neba sʋka; la baasg zãnga, ne sẽn
kaoosã, yaa wẽn-dot a wãn bala la b tõog n lugli. Yʋʋm piig la
a yoob rõanda, a Sarle sẽn paam a bãngr kaset sebr lekoll biblike, la rũnda
rũnda, a Sarl tõog n lugla wẽnd-do sẽn yιιd pis-tã.
A modgra yĩnga, la a sẽn da yaa Asãmble De Diye taoor soab yĩng
me, a tõog n sõngame tι b pags wẽn-dot piis-nu n paas tι fãa
lebg wen-dot sẽn yιιd piis-nii. Rũnda, a Sarl lebg n teema
a yãabã t n yeele: «yʋʋm piig sẽn wata pʋga, m dat n pagsa
wen-do-paal kobessi.»


Wa pagb sẽn tar laafι kamb sẽn
yaa sõma wã, woto me wen-dot sẽn tar laafι pagsda wen-dot a taaba. Wẽn-doog
fãa sɛgd n pagsa wen-doto. Tõnd sẽn na n gom bũmb ning yella na
n goma karen-saamb sẽn yẽbgd wen-doog to-to.


LƲƖƖS WẼNNAAM GOAMA TAOORE


A Zeezi yeelame: «mam na n vigla m kaorenga»
(Mat 16: 18). B yeelame: «Bι y kẽng n maan neba buud fãa tι b yι
mam karen-biisi» (Mat 28: 19). Ned a yembr yeelame: «a Zezi pa yeel tõnd tι
d pags wen-dot ye; B yeelame tι d kẽng n maan neba buud fãa tι
b yι mam karen-biisi. «La yãmb sã n gese, a Zezi goam a yiibã pa kιιsd
taab ye, b loeya taaba. Wãn-wãn la d tõe n bao karen-biis n pa pak wen-doog
wala pak wen-doog tι karen-biis kaẽ?» Tι bao karen-biis n pa
tilg wẽn-doog, yaa wa fo sẽn paam bi-pɛɛlg n bas-a weoogẽ.
Wẽn-doog pakr yaa tιlae sιιsa fãagr la tẽedba bιʋʋng
yĩnga.


Kãab-Paalga tʋm-tʋmdb ra pa reemd
ne wen-dota pagsg ye. A Piyɛɛre, a Zã, a Filip, Sipr la Sirɛn
neb wa a Barnabas, a Poll, a Zã-Mark, a Silaas, a Luk, a Tιmote, a
Prisill, a Akila, a Gayuus, a Aritark, a Erast ne a Tιt nengẽ lsk, fãa
ra yaa neb sẽn pagsd wen-doto. A Tιtus me ne neb a taabã ra yaa neb
sẽn kẽes b toog wend-dota pagsg pʋga. Pog-kãens ne rao-kãens
ra sakda K-ris koɛɛgã n moond n baood karen-biisi la b pagsed
wend-doto. Tõnd sẽn ya Sιιg-Sõng karen-saam dãmba tog n maana
woto.


WẼND-DOT PAGSG NENS TOAY TOAYA


Karen-saamb bil a yembr goma ne a
taoor-soab a sẽn dat n pak wend-doog tẽng a yembre. A taoor-soaba
leok-a lame: «Wẽnnaam pa yeel maam tι m ning wẽn-doog tẽn-kanga
pʋg ye, la f sã n dat n pake, bι f kẽng taoore. Sã n zemse, d
na bang tι yaa Wẽnnaam daab; la sã n pa zemse, d na bang tι ra
pa Wẽnnaam daab ye.» Wẽnnaam sιιga sẽn taet karen-saamb
bila, a kẽnga zĩigẽ wã n tι lugl a pipi wend-doogã. Sẽn
sιng wakat kãng tι ta rũndã, a pagsa wend-dot sẽn yιιd
pisi.


Ninsabls tẽmsẽ, pagb la roap wʋsg
Wẽnnaam sẽn ning b sũyẽ tι b pags wend-dot maana
woto. B pagsa wend-dot ne bãmb meng tõogo, n pa paam sõngr sẽn yit kɛɛng
ye. D tõe n boola manesem kãng tι «rugbu» Yaa wa biig baaba sẽn dat
n zãms a biig koom rugb, n dιk-a n lob ko-zulenga pʋg n ye t’a tẽb
n põse. Baa tι wend-dot wʋsg luglg sã n yιι woto, a pa a
nen-sõngã ye.


Wẽn-do tilgdã kιta kaset n yetẽ
«t’a paama zãmsg wʋsgo yel kãnga pʋga: «zãmsg ning mam sẽn
paama yaa tι m kõ la tilg wẽnd-doog m yembr n pa bao neb a taab sõngr
ye.» 


Tilg wẽnd-doog ne neb a taab sõngr
tara yõod wʋsgo. Neba sã n ta piig bι yιιd woto yaa sõama n
yιιd nin-yend bι neb a yiibu. Neb nins sẽn tõe n zĩnd
be wã tõe n yιι karen-saamb paalg ne a paga, korall naaba, bι-kaseng
ne a pag sẽn tõe n wa ne saglse, la neb a taab sẽn tõe n tʋm
ne kambã la kom-biisã. Sull a woto tõe n paasa tʋm-tʋmdba raoodo la b
sõng ne b nug bũmbu. 


Wẽnd-doog luglg sull sã n beẽ,
a sõngda wẽnd-dooga t’a bι tao tao la a na n kõo wẽnd-dooga
minung tι pagsd wend-doto.


Wẽnd-dotã luglg sul yaa nens ka tɛka.
Wẽn-do-ma tõe n paka wẽnd-doog n tʋm a karen-saamb bil ne
wend-dooga neb kẽer be. Sull kãng na n sõngda ne tʋʋmdã, la
sagles t’a wa tõog n tilg sõama. A Poll ne missõneer dãmba sẽn da gilgd n
moond koe-nooga nin-zẽms sʋka ya mams sõngo tι koɛɛga
tõe n ta a sẽn nan pa taẽ wã.


Neb kẽer yãka yam n sõngd ne b nug bũmb
koe-moondbã la wend-do pagsdbã yʋʋm tore wala yʋʋma a
yiibu. Wẽnd-dooga luglg poore, b teelgã boogdame, n wa yals wakat ning
wen-do paalga karen-biis sẽn na n bι, n bãng tι yãk piig-pʋιιr
tʋʋmda teelg yĩnga. Wẽnd-doog pakr nens toɛ-toɛy
la woto: 


·        
Wẽnd-do ma sẽn dog a biiga: Yẽ yaa wen-do ma sẽn tι
yẽbg a biig wa sẽn gom yĩngrã.


·        
Sɩngdba: pipi
wẽn-doogã tʋmda neb zĩ-paalẽ tɩ b tog n pages 


·        
Welgre: Yẽ yaa tẽedb sẽn yit tẽng a to n wat n kẽed
tẽn-taaga. Tẽedbã tõe n kosa wẽnd-dooga noor n pa b sẽn
beẽ wã tι b pak wend-do paalg n kõ-ba.


·        
Pʋʋsg sula: Sags nins sẽn zãr ne wend-doogã
tõe n maana pʋʋsg zĩis n pʋʋsd bilf bilf tι wa
lebg wẽnd-doogo.


·        
Wend-doog lagem-n-taar: Wẽnd-dot toɛy-toɛya,
su-reezõ rãmb toɛy-toɛya, soolem dãmb toɛy-toɛya tõe n
naaga taab n pak wẽnd-doogo.


·        
Ekoll biblik: Ekoll biblik rãmba tõe n yõgna Karen-biisa tι b tι pags wẽnd-doto.


·        
Soɛy a taaba: Soɛy a taab bee yãmb sẽn tõe
n tags n pags wẽnd-doto. 


Yãmb sẽn na
n tũ sor ning fãa, ya y bãng tι wẽnd-dot pagsg pa nana ye.
Karen-saamba, a zaka rãmba, a wẽnd-dooga rãmb sɛgd n kõo b menga. Wẽng-soaba
pa rat tι b lugl wen-do paals ye, bala a sãamda yẽ soolem. (Mat 12: 29).
A na n zaba me tι yãmb ka tõog ye. (Efɛ 6: 12). La bũmb n be wẽnd-do
pagsd sũur pʋga t’a tõogdẽ. (1 Zã 4: 4).


Karen-saamb fãa Sιιg-Sõng sẽn
taet sɛgd n pʋʋsame la a gãneg nao-kẽndr a sẽn na n
maan to-to yẽ ne a wẽnd-doogã rãmba, n pags wẽnd-dot ba sẽn
yaa zĩig ninga: sẽn pẽ, wall soolma a to pʋga, yaa
ninsabls tẽng a to, wala dũniyã kιrens fãa.


PIPI WẼN-DOOGÃ


Wẽnd-doog sẽn ka yell ya wẽnd-doog
sẽn kõt a sẽn tare. N tik Wẽnnaam goama. Wẽn-do tιrg
yaa wẽnd-doog sẽn wẽnemd n tees Wẽnnaam tʋʋmdã.
Wẽn-do tιrg yaa wẽnd-doog sẽn kιt a Kris kaseto. Wẽn-do
sõng yaa wẽnd-doog sẽn dogd wẽndo sõama. Wãn wãn la
karen-saamb na n maan n lugl wẽnd-doogo?


Ãntiyos wẽnd-dooga yaa wend-doog sẽn
tar kaset-sõng bala a yãaba ra yaa koe-moonego. Yaa Zerizalɛm tẽedbã
sẽn yaa zʋιf rãmba n lugl Sipr la Sirɛn. (Tʋm 11: 19-20).
Yaa wend-doog Sιιg-Sõng sẽn da taete. (vɛrse 21). B ra
tara taoor-dãmb sõama (vɛrse 22-26). Ra yaa wend-doog sẽn kõte (vɛrse
27-30). B ra pʋʋsdame, n loet noor la b waoogd Wẽnnaam. (Tʋm
13: 2).


Sιιg-Sõng yeel-b lame: «welg-y-yã
a Barnabas ne a Poll toor koe-moonega yĩng tι yaa rẽ yĩng
la mam bool-ba.» B kell n tʋma tʋʋm kãnga. (Tʋʋma 13: 1-2).
Wẽnd-doogã sak n kõo b nin-tιrs a yiib tι b na n yi wẽnd-doogẽ
wã n na tι tʋm tʋʋmd Wẽnnaam sẽn ning b zugu. B
tʋma a Barnabas ne a Poll koe-mooneg la wẽnd-dot pagsg yĩnga. (Tʋm
13: 3-4).


Yãmb sẽn yaa karen-saambã, Wẽnnaam
rat n tũnuga yãmb «n tik neb tʋʋmda yĩnga» (Efɛ 4: 12).
B rat n tũnuga yãmb n pags wẽnd-dot yambẽ, yãmb tẽnga pʋga
la dũniyã ween-vιιs a naasã. Wẽnnaam kõo yãmb zu-noogo la
lohorem tι ning ratem kãngã tẽedba vιιm pʋg sẽn
kẽed ne koɛɛga togsgo la wẽnd-dota pagsgo. Yãmb tõe n
maanda zãmsg la pʋʋsgo missõneer tʋʋmda yĩnga. Yãmb sã
n maan woto, Wẽnnaam na n yãka b neb tʋʋmda yĩnga.


Ninsabls tẽnsẽ, roap la pagb wʋsg
pagsa wend-dot ne b meng tõog tι sõngr wʋsg pa yi kɛɛng n
wa ye. Tʋʋmda neng kãng la b sẽn boond tι «lisg wall rugbu.»


Yãmb sɛgd n kenga y wẽnd-dooga
neb ratem tι b teel tʋʋmda ne yamleoogo la Wẽnnaam na tʋm
ne yãmba. Wẽnnaam tõe n kιtame tι y yãk y wend-dooga nin-tιrs tι b yι koe-moondba. Kũun kaseng yãmb
sẽn tõe n kõ Wẽnnaam yaa yãmb sẽn na n zẽk Wẽnnaam
neba, n kõ-b noor tι b maan tʋʋmd Wẽnnaam
sẽn ning b zugu. A Barnabas teela a Poll. (Tʋm 9: 26-27; 11: 25). Rẽ
poore, a kõ-a la lohorem t’a lugl a meng missõneer sull n moond koɛɛgã.
(Tʋm 15: 36-41).


Yãmb sẽn yaa karen-saamb Sιιg-Sõng
sẽn taetã, karen-biis nins yãmb sẽn zãada na n bιιιme
n baood neb a taaba. Koe-moandb sull yaa neb sẽn zems taab n tʋmd Wẽnnaam
soolma na yalg b sẽn beẽ wã la dũniyã tɛka. Neba sã n yã
Wẽnnaam sιιga sẽn tʋmd yãmb wẽnd-doogẽ wã
b na n baoome tι kẽes b meng tʋʋmda pʋga.


Tʋʋma yoobã pʋga, zu-loɛɛg
n zĩnd pʋg-kõpa rιιb pʋιιb poorẽ; tʋm-tʋʋmdba
manega yellã n yãk neb a yopoe sẽn pid ne Sιιg-Sõngo tι
ges yel kãng. Kaset kãng yιι neba noogo wẽnd-dooga pʋg la
yιnga. A kιtame tι Wẽnnaam koɛɛga saag n yιιιιg
pĩnda Zeruzalem soolem la maan-kʋʋdba wʋsg saka tẽeb
kãnga. (Tʋʋma 6: 7). Yãmb sã n kιt tι yãmb wẽnd-dooga
moond koɛɛga ne nonglem, neba na n deega Kris ne sũ-noogo. Wẽnd-dooga
na n bιιme la a na n kιtame tι wend-dot a taab pagsg yι
nana. 


WẼND-DOT SẼN YAA MISÕNEER-DÃMB SẼN PID
NE SIIG SÕNGO


Tʋʋma sebr gomda Zeruzalɛm
wend-dooga yelle. Karen-biis 120 wã sẽn deeg Sιιg-Sõngã neba yãa
bũmb sẽn yaa bõn-bãnde. Karen-biisa sιng n gomda gom-zẽna
ne Sιιg-Sõng pãnga (Tʋm 2: 1-4). Yaa a Zezi kãabg tʋʋma
sebr 2: 1-8. Neba sẽn yaeese, b kolga karen-biisã. Yιι zu-noog
n kõ a Piyɛɛr t’a na moon koe-noogã ne Sιιg-Sõng pãnga la
neb sẽn kolg tus a tãab n kos sugr.


Wẽnnaam tũnugda bãna la bõn-bãna
n togsd b koɛɛgã. Yãmb sã n ges koe-nooga sɛb pʋg la tʋʋma
sebr pʋga, Wẽnnaam maana bõn-bãn yĩngã n yιιd
wend-dooga pʋga. Tʋʋma sebrã pʋga, bõn-bãnd n mi n deng
koe-moonegã. Yaa yel-kãng la sẽn maan Zeruzalɛm ne a Piyɛɛrã
(Tʋʋma 2). Sipr ne a Poll la a Barnabas (Tʋm 13: 4-12) Efɛɛs
ne a Poll la a Silaas (Tʋm 16: 11-40) la zĩis a taaba (Tʋʋma
9: 32-35; 9: 36-43; 10: 1-18; 14: 1-7; 14: 8-20; 19: 1-20).


Wẽnnaam datame tι neb nins sẽn pa tẽedba
yã wẽnnaam pãnga ne b bõnbãna la b nonglema n wẽnemd n tũ bãmba.
Wẽnnaam sã n maan bõnbãnde, gelg-yã wa tι b ratame tι b gom a
Zezi yelle.


A Zezi yeela b karen-biisã: «Wa Ba sẽn tʋʋm
maama, ma me tʋmda yãmb» (Zã 20: 21). Ba tʋʋma B Biigã tι
b wa tʋm B tʋʋmdã ne Sιιg-Sõng pãnga. B tʋʋmda
sιngre, a Zeezi yeelame: «Wẽnnaam sιιga bee mam zug tι
bõe, bãmb kõo maam pãng tι m moon koe-noog naong rãmb sʋka. Bãmb tʋma
maam tι m bels sũ-sãong rãmba la m moon koɛɛgã tι
yembs paam fãagre, tι zõens paam b nini la m kõ namesdba lohorem la m moon
Zu-soaba bark wakat koɛɛga.» (Luk 4: 18-19). A Zeezi tʋma b tʋʋma
ne Sιιg-Sõng pãnga. (Tʋm 10: 38) la b tʋma
b karen-biisa me woto. (Luk 24: 46-49; Tʋm 1: 8).


Yãmb sẽn yaa karen-saambã, yãmb tog n basa y meng Sιιg-Sõng nugẽ n kιt
tι y wẽnd-doogã yι
koe-mooneg roog ne sιιg pãnga. Yãmb sɛgd
n pagsa wẽnd-dot sẽn tar yãab ne koe-moonego tʋʋmd la sẽn
pid ne sιιιg pãnga. A Zeezi ra yẽbgda
wẽnd-dot a woto. Yaa wẽn-do bãmb yell la b sẽn gomd tʋʋma
sebr pʋgã.


A Zezi gomda wẽn-do kãng yell Tʋʋma 1: 8 pʋg
n yetẽ: «La Sιιg-Sõng sã n wa yãmb
zutu, yãmb na reeg pãnga. La yãmb na n yι mam kaset rãmb Zeruzalɛm ne
Zude la Samari ne dũniyã tɛk fãa.» 


Wẽnd-doog ning sẽn tar-a misõ wã yãabã tara yalẽ
a yiibu: Sιιg-Sõng n taet b nebã la b fãa kẽesa b meng Wẽnnaam
tʋʋmda pʋga. Yaa wẽn-doog sẽn pagsd wẽn-do vιιs
a taaba; yaa wẽn-doog sẽn dιkd sard n dat n taas koɛɛgã
bu-zẽms sʋk dũniyã tɛk fãa. Yaa wẽn-dot a woto la d
sɛgd n lugli.


WẼND-DOOG SẼN GET A MENG YELL NA-KẼNDA


Dũniyã gilli, Sιιg-Sõng wẽn-dota
bιta tao tao. Wẽn-doog fãa sẽn tog n gesa a meng yell yĩng
kιtame tι wen-doog fãa sẽn pak get a meng yelle. Yãmb wẽn-doogã
sã n tι pak wẽn-doogo, yãmb sɛgd n pʋgame n ges a sã n bιtame
n tõe n wa yι wen-doog sẽn tõe n wa ges a meng yelle, n tar yãab ne
koɛɛga moonego la wen-dot pagsg ne Sιιg-Sõng pãnga.


Bi-pɛɛlg sã n wa zak pʋgẽ,
a roagdba modgdame n get a bũmb fãa yelle; la biigã sã n wa bιtẽ,
a roagdba zãmsd-a-la ges-m-meng yelle. Biigã sã n wa lebg kasma, a roagdba
welgd-a lame t’a zã a menga.


Yaa woto me ne wẽn-do paalle; sιngrã,
wẽn-do ma wã rιkda weer wʋsg n get yẽ yelle; n sõngd ne
ligdi, neba, la yɛl buud toor toore; la b gũudame tι wẽn-do
paallã bι n tõog n wa zã a menga.


WÃN WÃN LA D SƐGD N TƲM MOASÃ?


Yãmb sʋkda y mens n na n gese y na n maana wãn wãn n
ning wẽn-doog lugl yalẽ kãensã nao-kẽndr zug tõnd wẽn-dooga
pʋga? D sẽn sɛgd n maan la woto: 


Pʋʋsgo


D Tog n sιnga ne pʋʋsg
ne sũur fãa n kos Wẽnnaam tι b kõe-y yãab
wẽn-dota luglg wɛɛngẽ. D tog n kosa a Zeezi sẽn yaa
tigsga soabã t’a puk y nina. (Zã 4: 35). Maan-y pʋʋsg neb nins sẽn
be koe-moonega sull pʋga tι Wẽnnaam Sιιga tõe n tall-b n tʋme. (Mat 9: 38). La rẽ
pa sek ye; maan-y pʋʋsg neb nins sẽn nan pa wʋm koɛɛga
yĩnga, yãmb tẽnga yĩng la tẽns a taaba yĩnga. Yãmb sã
n pʋʋsdẽ, sʋk-y Wẽnnaam n bãng bãmb sẽn dat tι yãmb tees zĩig ning ne a Kiris koe-noogã.


Kõ-m-menga


Rẽ poore, karen-saamb ne a wẽn-dooga rãmb sɛgd
n kõo b meng zãng Wẽnnaam la tʋʋmdã yĩnga. Rιk-y sard tι yãmb wẽn-dooga
na n yιι wẽn-doog sẽn pagsd wẽnd-doto.


Zãms-y nebã


Yãmb sẽn yãk yam n na n pagsd wẽn-dotã, bι y sιng tι
zãms y wẽn-dooga neb tι b yι
neb sẽn na n kõ b meng zãng tʋʋmda yĩnga. Gom-y la y kõt-b
zãmsg misõneer tʋʋmdã zugu. Kiris meng n kõ noor n yet tι d saag n maan neba fãa tι
yι bãmb karen-biisi. Lugl-y koe-mooneg sull wẽn-doogẽ
wã. Kõ-y sullã taoor dãmb noor tι b moond la b
soogd tʋʋma n tʋmdẽ.


Maan-y sulli


Wakat sã n wa n ta, yõgen-y koe-mooneg sula. Yãk-y ned fãa
ne a tʋʋmde, sẽn na n yιlẽ tι Pastɛɛrã ges wẽn-do paallã, Yãk-y neb
sẽn na n sõng karen-saambã b sẽn yãkã, yãmb sɛgd n bãnga tʋm-tʋmdba
sã n pida ne Sιιg-Sõngo, yãmb sɛgd n
lugla pʋʋsg sull sẽn na n tebl-b ne pʋʋsgo, sagles la
ligdi.


N gãneg nao-kẽndre 


Ne yãmb sulla neba, gãneg-y nao-kẽndre wẽn-do
paalga yĩnga. Yãmb na n zĩnd n tagsa wakat bʋg la zĩ-bʋg
la y na n pak wẽnd-doogã? Ãnd dãmb n na n ges tʋʋmdã, bõe ne bõe
la d na n maane? Ligd wãn n na tebl tʋʋmdã la te bõe la d na n bao n
ning zĩigẽ wã.


Sɩng-y tʋʋmdã


Yãmb sã n pʋʋsame la y gãneg y nao-kẽndrã, bι
y sιng tʋʋma. Tʋm-y ne tẽeb la y bãng tι Wẽnnaam
sιιgã na n kõ-y la pãng la tõogre tι yι kaseto. Kιs-y
sιd ne Wẽnnaam n tõog n pids b gomdã ne bãna la bõn-bãna. Ned sã n
kos sugri, bι y modg t’a pid ne Sιιg-Sõngo, la a paam tẽeba
zãmsgo. Sagl-y-b tι b gom fãagrã yell ne b zo-rãmb la b yir dãmba.


Magbo


Yãmb sã n pak wẽn-doogã n sɛ, yãmb
tigisda koe-moonega sull neb fãa tι y zĩnd n
mage. Yãmb sʋkd-b lame: «Bõe la tõnd tʋm tι yaa sõama? Bõe la tõnd ra tog n maan tι sõmlma yιιg woto? Yɛl-kẽer
sẽn pa yι sõama wã, karen-saamba paasd-b-la
raoodo. La y gom yãmb sẽn tõe n maan nindaare.»


____________________


Tι moon Wẽnnaam koɛɛgã la tilg wẽnd-doog yaa a
Zeezi Kiris tʋʋmdã yalgr dũniyã zugu. A wilgdame tι yãmb wẽn-doogã vιιme. Sιιg-Sõng sẽn taet karen-saamb ning fãa sɛgd n kẽesa a
meng ne sũ-noog koe-mooneg la wẽn-dot pagsgo. 

akat taa ne a
Zeezi, tι puk Bãmb sẽn yaa ned ninga, la bũmb ning yĩng sẽn
kιt tι B wa wã.Bãmb karen-biis piig la yiib sã n da tog n kẽnga
taoor ne tʋʋmdã bãmb tʋʋmdã loogr poore, b ra tog n bãnga sιd
kãense.Bãmb sẽn ta kɛɛnga, Sezaare Filip tẽnga, a Zeezi zĩda
ne bãmba. Bãmb wẽnegame n tees bãmb n sok bãmb yaa: «B yetame tι mam
sẽn yaa Ninsaal Biigã yaa ãnda?»yembr-yembre, karen-biisa leokame: «Kẽer
yetame tι Yãmb yaa a Zãmbatiisi. Kẽer yetame tι Yãmb yaa a Eli.
La kẽer leb n yetame, tι Yãmb yaa a Zeeremi bι Wẽnnaam
no-rɛɛsa.» 


A Zeezi sʋka bãmba tιrga: «La yãmba? Yãmb yetame tι mam yaa ãnda?»
Ne vẽenem sẽn yit yĩngri, a Pιyɛɛr yeelame: «Yãmb
yaa Mesι wã, Wẽnnaam sẽn vι !» Bãmb sẽn ges a Pιyɛɛre, a Zeezi leoka
yẽnda: «Fo tara barka, Sιmo, a Zonaas biiga,
tι bõe yãmb Ba sẽn be Arzãna n vẽneg bõn-kãnga.»
A Zeezi yeelame n paase: «Mam yetame tι fo yaa kugri,
la mam na n yẽbga m kaorenga kug-kãng zugu, la kιιm-kulg ka na n tõog-a ye» (Mat 16, 13-20).


A Zeezi puka B karen-biisã Bãmb sẽn
yaa ned ninga: Bãmb ra yaa Mesι wã b sẽn kãabã,
Wẽnnaam Biiga. Bãmb leb n puk-b-la bũmb ning yĩng Bãmb sẽn
wa wã: Bãmb waame n na n me B Wẽn-doogã. B leb n pukame tι Wẽn-doog ning Bãmb sẽn na n me wã yιιda ninsaalb tʋʋmde; a na n yιι sull sẽn yaa Wẽnnaam n taet-a. A na n sɛga zĩ-toos
kιιsgo, la na n baas n tõogame.


LOEES NE WẼNNAAM MISÕ WÃ


Tõnd Zu-soaba pipi bũmb B Wẽn-dooga
yĩnga, yaa t’a moon dũni sẽn wã wã a Kirist pʋgẽ fãagrã
koe-noogo, sẽn deng B lebg n wa wã. A Zeezi goma woto: «Wẽnnaam
soolem koe-no-kãnga na n moona dũniyã tɛk fãa, tι yι kaset
ne buuda fãa, tι dũni wã saab yaool n ta» (Mat 24: 14). Bõn-kãng sẽn
yaa sιda yĩnga, Pastɛɛr sẽn kẽnd ne Sιιg-Song
tog n taee Wẽn-doogã t’a kẽes a meng Wẽnnaam tʋʋmda
pʋgẽ zãnga. Sapιtr tagsgã yaa a wãn-wãn la yãmb tõe n pids Wẽn-doogã
tʋʋm-kãngã sõma.


Meng sɛglgo


Sẽn deng tι loe Wẽn-doogã
ne Wẽnnaam tʋʋmdã, yãmb tog n sɛgla y meng tʋʋm-kãnga
yĩnga. Yãmb tõe n maan-a-la wa sẽn pʋgdã: 


1. Tι wʋm Wẽnnaam misõ võore. Yãmb tog n deng talla tʋlsem tι paam Wẽnnaam tʋʋmdã
võor wʋmb vẽenega. Tι maan bõn-kãnga, yãmb togndeng n bãnga Wẽnnaam
tʋʋmdã sẽn yaa bũmb ninga, l a a sẽn loe ne Wẽn-doogã.
Wẽnnaam tʋʋmdã b sẽn boond tι missio Dei wã, n yaa Gʋlsg-sõamyã
koe-zu-yɛnga.Yaa Wẽnnaam saagr tι ra la bool buud fãa, sẽn
gomd goam buud fãa la dũniyã soolem fãae (Vẽn 5,9; 7,9).Yaa Wẽnnaam
saagr t’a Kirist pʋgẽ, sẽn yaa a Abrahaam bõn-buudu, «dũniyã
buud fãa paam barka» (Sιn 12: 3; 22: 18; Gal 3: 16). Wẽnnaam sebrã
yaa Wẽnnaam kιbar Wẽnnaam sẽn kιbarã pʋga, n
na n pids tʋʋm-kãnga.. 


2. Bãng Wẽn-doogã yõod tʋʋmdã
pʋga. Sẽn paase, yãmb sã n yaa Pastɛɛr sẽn sιd
kẽnd ne Sιιg-Sõngo, yãmb tog n bãnga
Wẽn-doogã tʋʋmd meng Wẽnnaam tʋʋmda pidsg pʋga.
A Zeezi tõka Wẽn-doogã ne Wẽnnaam tʋʋmdã Bãmb sẽn kõ
B karen-biisa noor tι: «Kẽng-y, n maan neba buud fãa tι b yι
Mam karen-biisi, n lis bãmb ne Ba la Biiga la Sιιg-Sõng yʋʋre,
a y zãms bãmb tι sak bũmb nins fãa Mam sẽn da zãms yãmbãt» (Mat
28: 19-20; ges Mar 16: 15; Luk 24: 46-48;Zã 20: 21;Tʋm 1: 8).B mi a Zeezi
tõog kãngã wa tʋʋm-kasenga. Tʋʋmdã ka Wẽn-doogã
porogarem bal ye, a yaa Wẽn-doogã menga. 


3. Tι sak Pastɛɛɛr tʋʋmdã. Baasgo, yãmb sã n Pastɛɛr sẽn kẽnd ne Sιιg-Sõngo,
yãmb tog n saka y tʋʋmde, n yõgneg Wẽn-doogã t’a kẽes a
meng Wẽnnaam tʋʋmdã.Yãmb tog n yι «tʋm-tʋmd ning
sẽn tũud sιd la sẽn yamã» t’a zu-soabã kõ-a noor t’a ges
a zaka yell «n kõ-a rιιb wakat ning a sẽn datã» (Mat 24: 45).Ra
yĩm-y tι daaar n be tι yãmb na n togs Wẽnnaam yãmb sẽn
zã Kirist Wẽn-doogã to-to wã ye (Luk 16: 2).


Wẽnnaam goama mamsgo 


Wẽnnaam goama kõta tõnd mams-vẽenega,
Wẽn-doog sẽn kẽnd ne Sιιg-Sõng sẽn wẽnd
a soaba. A tog n yιι Wẽn-doog sẽn tar misõ yãabo.Wẽn-doog
sẽn tar misõ yãab yaa Wẽn-doog sẽn kõ a meng tι t tι
Wẽnnaam tʋʋmdã kẽng taoor dũniyã zugu.Antiyoos sẽn
be Siiri Wẽn-doogã ra yaa Wẽndo-kãng buudu (Tʋm 11: 19-20; 13:
1-4). A Luk naaga wẽndo-kãng kιbara Tʋʋma sebr pʋga,
wa Wẽn-doog sẽn yaa mams-sõngo, Wẽn-doog sẽn tõe loe sõma
ne Wẽnnaam tʋʋmdã. A yaa mamsg Wẽn-doog sẽn kẽnd
ne Sιιg-Sõng sẽn tog n kẽn rũndã. Zĩ-kãensa
ayiibã gesg pukda yalẽ a yopoe sẽn wilgd Wẽn-doog sẽn sιd
tar misõ yãabo: 


1. Sιιga belem la B pãnga. Wẽn-doog sẽn sιd tar misõ yãab na n gada Sιιg-Sõng belem la B pãnga. Wẽnnaam sebra
yeelame tι Ãntiyoos Wẽn-doogã: «Zu-soaba nug ra bee ne bãmba.» (Tʋm 11:
21).B ra tõe yeelame tι Sιιg-Sõng ra tʋmda ne pãng bãmb sʋkã
(2 Rĩm 3: 15; Eze 3: 14). Sιιg-Sõng sẽn da tʋmd ne Ãntiyoos tẽedbã, la bãmb datem tι paam sẽn menem-bã yĩnga, neb
wʋsg tẽeme n wẽneg n wa Zu-soaba nengẽ.»


2. Taoor sobend sẽn zoet wẽnde,
n pid ne Sιιg la
ne tẽebo.Wẽn-doog sẽn sιd tar misõ yãab yaa Taoor dãmb sẽn
yaa sõma, n paam Sιιga tikr
la pid ne tẽeb n taet bãmb wala a Barnabaas ne a Solle (Tʋm
11: 22-26).Wẽnnaam sebra yeelame t’a a Barnabaas ra yaa nin-sõng sẽn
pid ne Sιιg-Sõngo la ne
tẽebo» (v. 24). A Solle, soab ning me sẽn tae Ãntiyoos Wẽn-doogã,
ra pida ne Sιιg-Sõngo la ne tẽebo (13: 9;
ges 9: 17-18).. 


3. Yãab sẽn tees yιngã.
Wẽn-doog sẽn sιd tar misõ yãaba tẽegda
a nug a tẽngã bι a menga tẽng yĩnga.
Yaa woto la Ãntiyoos Wẽn-doogã maan-yã. Sẽn paase, a tʋʋmdã
ra buuda toay-toaya, n gãd tẽebã Zιιf-rãmb
ne zãtιy rãmba yĩnga (Tʋm 11: 19-21). Ãntiyoos
Wẽn-doogã leb n pagsa Wẽndot a taab soolmã pʋgẽ (15: 41).
Sẽn le paase, a leb n tʋma koe-moaandb tẽms a taaba pʋsẽ
(13: 1-4). Rẽ poore, kell n paa tõkr pʋg ne b rãmb nins b sẽn
tʋma (14: 27). 


4. Mooneg ne ratem. Wẽn-doog sẽn sιd tar misõ yãab na n moona ne ratem kasenga,
«Zu-soaba a Zeezi Kirist koe-noogã» wala Ãntiyoos Wẽn-doogã sẽn
moona (Tʋm11: 20). Koe-noogã mooneg ne ratem yaa yalẽ sẽn
talle, Tʋʋma sebra woglem tɛka (ges 8: 4-5; 16: 30-32; 28: 31). 


5. Zãmsg sẽn yaa pʋk pʋk misõ wã wɛɛngẽ.
Wẽn-doog sẽn tar misõ yãabã zãmsdaa karen-biisã Wẽnnaam tʋʋmda
nao-kẽnda. Wẽnnaam sebra yeelame: «Hal yʋʋm-tõre, a
Barnabaas ne a Soll tigma ne Wẽn-doogã, n zãms neb wʋsgo» (Tʋm11:
26). Bãmb sιd zãmsa tẽeba vιιm
yẽbgre.Sẽn le paase, d sã n na n ges Ãntiyoos Wẽn-doogã sẽn
da kẽnd to-to wã, yaa vẽeneg tι b zãmsa
Wẽnnaaam tʋʋmdã, la sor ning tẽedbã sẽn tõe n kẽes
b mens tʋʋm-kãng pidsg wa sẽn zemse.


6. Sιιg-Sõng kũunã
tʋʋm ne lohorem. Wẽn-doog sẽn sιd
tar misõ yãabã paasda Sιιg-Sõng kũunã tʋʋm
pãng b tigims wakato. Ãntiyoos Wẽn-dooga ra tar raood paasg ne bõn-kãense
(Tʋm 11: 27-28). Tẽn-kãng tẽedba ra teega Wẽnnaam Sιιga tι B yãag-b Wẽnnaam
daaba pʋga. Bãngr goam kũun togsg Wẽn-dooga pʋg kιtame tι b yãk a Barnabaas
ne a Soll n tʋm bãmb tι b tι
moon koɛɛg bu-zẽmsa nengẽ (13,2).


7. Sõngr kũuni, Wẽn-doog sẽn sιd tar misõ wã yãab yaa Wẽn-doog sẽn kõte. Ãntiyoos
Wẽn-doogẽ wã, tẽedba kõo kuuni, sẽn yιlẽ
tι Wẽnnaam Soolem tʋʋmdã kẽng
taoore. Bãmb leoka a Agabus bãngr goama n na n tʋm sõngr ba-bi-pogsã ne
ba-bi-raopã sẽn vι Zuude (Tʋm 11: 29).
Bõn-kãng tẽegda tõnd bũmb ning sẽn Sιιga
waoong poor Pãntkota daarã (2: 44-45).


Yãmb sẽn yaa Pastɛɛr sẽn kẽnd ne
Sιιg-Sõngo, yãmb tog n dιka
Ãntiyoos Wẽnd tι yι mamsgo.Yãmb tog n kιsa sιd tι yalẽa yopoe kãensã
sẽn kẽed ne Wẽn-doog sẽn tar misõ yãabã tog n tʋma
Wẽn-doog ning yãmb sẽn taetã pʋgẽ..


N NING WẼNNAAM MISÕ WÃ A NAO-KENDR ZUGU


Tõe tι yãmb sʋkda y menga: «Wãn-wãn
la mam na n tõog n gãneg misõ wã porgarem-sõng mam Wẽn-doogẽ wã?
Mam na n dιka nao-kẽndr bʋg n tõog n yiis mam Wẽn-doogã a
sẽn be zĩig ning rũnda wã n tall-a t’a ta zĩig ningã Wẽnnaam
sẽn dat t’a ta wã?»


Tι tõog n maan bõn-kãnga, yãmb tog n bãngame
tι Wẽn-doog sẽn sιd tar misõ yãab ka tõe n maan zĩig
pʋgẽ ye. A pa wẽnd wa yãmb sẽn tõe n dĩ bug-widg zĩig
pʋgẽ tι «misõ wã bugum» widg Wẽn-dooga pʋg ye. Tι
tιʋʋs misõ yãab sull pʋgẽ yaa nao-kẽndr sẽn
dat raood la weere. A rata nao-kẽndr gãnegre. La b tog n ning-a-la a
nao-kẽndr zugu. 


Ad so-tũudsa a nu sẽn yaa sõma yãmb
sẽn tõe n tũ n kẽes misõ wã yãab yãmb Wẽn-dooga pʋga.Yãmb
sã n maan so-tũuds kãensa wa sẽn zemse,ne wakatã, yãmb Wẽn-doogã
wat n yi Wẽn-doog sẽn tika a menga yell bala, n lebg Wẽn-doog
sẽn tik tʋʋmdã.


N yi Wẽn-doog sẽn tik a mengã
yelle, n lebg Wẽn-doog sẽn tik tʋʋmdã yιnga, Wẽn-doog
ning buud sẽn tat Wẽnnaam yamã. 


Koe-mooneg sẽn pid ne ratem


Pipi so-tũudg yãmb sẽn tõe n tũ
n kẽes misõ wã yãab yãmb Wẽn-doogã pʋgẽ, koe-mooneg ne
ratem.Yãmb tog n moonda Wẽnnaam tʋʋmda zugu, la Wẽn-dooga
tʋʋmde, sẽn yaa tι kẽes tʋʋm-kãng pʋgẽ.
La yãmb tog nbasame tι yãmb ratmã tʋʋmda yĩng puk yãmb
koe-moonegã pʋgẽ.Yãmb ratmã ne koe-zugã na n sιιsa nebã n
yιιd yãmb bilgrã.Yãmb koe-moonegã saab poore, ning-y Wẽnnaam nebã
taogsgẽ tι b togn kẽesa b mens Wẽnnaam tʋʋmda
pʋga. Rẽ poor bι y maan bool la y gũ leokr sẽn yaa
toor zall ne koɛɛgã.[129]


Pʋʋs-teesdem


So-tũudg a yiib soab yãmb sẽn tõe
n tũ n pʋdg tʋʋmdã yãab yãmb Wẽn-dooga pʋg yaa pʋʋsg
sẽn tik tʋʋmdã zugu. Yãmb tog n mi n tae yãmb Wẽn-doog pʋʋsg
pʋga, tiugsga yĩnga (ges Mat 9: 37-38).Yãmb tog n yãk weer dιmaasa
tʋʋmd fãa pʋẽ n kõ misõ wã yĩnga.Wãkat kãnga, yãmb bι
ned a tao b sẽn kõ tʋʋmd tõe n tae Wẽn-doogã pʋʋsg
pʋga, koe-mooanda bι koe-moonega porgarem yãmb Wẽn-doogã sẽn
teend yĩnga.Yãmb le tõe n pʋʋs n kõo buud la zĩis nins
koe-noogã sẽn na n ka ta yãmb meng tẽngẽ wã, la dũniyã pʋgẽ.



Sẽn le paase,yãmb tog n tae yãmb nebã
pʋʋsg pʋgẽ, tι Wẽn-doogã pid ne Sιιg-Sõngo.
La bilf-bilf n paasdẽ, neb wʋsg sẽn deegd Wẽnnaam Sιιga
pãngã ʋʋmdã yĩngã,bãmb sũyã na n pida ne ratem b rãmb sẽn
menma yĩnga.La Sιιga na n tusa bãmb tι b maan bãmb sẽn
tõe n paam sẽn menem-bã bãmb sẽn beẽ wã la hal tι ta dũniyã
tɛk fãa (Tʋm 1: 8).[130]



Zãmsg sẽ pogd taab pʋk pʋka


Tãabo, yãmb tõe n pʋdga tʋʋmda
ratem Wẽnnaam neba sũur pʋgẽ, ne Wẽnnaam tʋʋmdã
zãmsg nao-kẽndre. Tι tõog n maan bõn-kãnga, yãmb tog gilga Gʋlsg-sõmyã
vũk-vũk n ges kιbara woglem tɛka yaa wãn-wãn la Wẽnnaam
tʋm n tõog n pids B tʋʋmdã dũniyã zugu. Yãab-paalg kãngã Wẽnnaam
sebrã zugã na n waa ne wʋmb neba sũyã pʋs sẽn yaa vẽeneg
ne Wẽn-doogã tʋʋmde. Wʋm-kãngã na n yika b ratmã tι b
maneg n kẽes b mens zãng Wẽnnaam tʋʋmda pʋgẽ.[131] 


Yõgneg sẽn tar tikri 


Bũmb a naasẽ soab yãmb sẽn
tõe n zãms y nebã misõ wã yãab yaa tι yõgnege (bι n maneg n yõgneg) yãmb
Wẽn-doogã t’a kẽesa meng tʋʋmda pʋga. Tι tõog n
maan bõn-kãnga, yãmb tog n maga ne tagsg n ges yãmb Wẽn-doogã sull fãa tʋʋmd
porgarem sã n wilgda yãmb Wẽn-doogã kõ-m-meng Wẽnnaam tʋʋmda
wɛɛngẽ. Woto, yãmb sẽn yaa Wẽn-doogã sull taoor
soabã, tog n soka Wẽn-doog tʋʋm sula: «Wãn-wãn la porgarem kãngã
sõngd tõnd wẽn-doogã Wẽnnaam tʋʋmdã pidsg wɛɛgẽ?»
Porgarmã sã n ka sõngd Wẽn-doogã t’a pigs Wẽnnaam tʋʋmdã,
b tog n yẽes-a lame, wall b maneg n yõgen-a. 


Tʋmd-n-taar na-kẽndr sẽn tar tikri


Na-kẽndr a nu soab yãmb sẽn tõe
n tus y wẽn-doogã n kẽes misõneer tʋʋmdã pʋg yaa tι
y ning Tʋmd-n-taar na-kẽnda ne misõsõneer dãmb misõneer dãmb sul b sẽn
mi sõma. Wẽn-doog ba a ye ka be n tõe n maan misõ tʋʋmd a yembr
ye. Misõ wã tʋʋmd yaa bũmb sẽn yaa a Kiris yĩngã tõr
tʋʋmde. Rẽ wã, wẽn-doogã pʋg tʋʋm loogr
poore, yãmb tog n kẽesa y wẽn-doogã tʋmd-n-taar pʋg ne
misõ wã sul tʋʋm-noyã b sẽn mi tĩirã. Bõn-kãng pʋgẽ,
yãmb tog n maoome tι y wẽn-ddogã teel misõ wã tʋʋmde. Yãmb
wẽn-doogã neb sã n yã bũmb nins sẽn maana, b na n paama
yamleoog kaseng tι misõ wã tʋʋmd pʋgẽ. 


Tι ning nebã tʋʋmdã
zugu


Tι baase, yãmb tõe n ninga misõneer tʋʋmdã
yaabã b wẽn-doogã pʋg n yiisd b nebã n tʋmd tʋʋmdã pʋgẽ.
Ad na-kẽnda a nu sẽn yaa sõma: 


1. B sẽn bool b rãmb misõ wã tʋʋmd
pʋga. Sor a yembr yãmb sẽn tõe n tũnug
n kẽes nebã misõ wã tʋʋmd pʋg yaa tι bool-b tι b
wa moon neba sʋka. Misõneer kãens na n pʋιι
wẽn-doogã ne tʋʋmdã yãab sẽn na yιlẽ n paam sẽn
menem-bã, la b tʋʋmdã sẽn ya a soaba tʋʋmdã pʋgẽ.
Bilf bilf nebã sẽn kelg misõneer dãmbã, misõ wã tʋʋmd ratem na
n puka b sũyã pʋsẽ. Yãmb sã n bool misõneer t’a wa rιk koɛɛga,
yãmb tog n maoome tι nebã maan nonglem kũun n kõ-a, yam-yãkr sõngr sẽn
yaa ligd kiuug yaood pʋgẽ wɛɛngẽ.


2. Misõ raya. Na-kẽndr a to sẽn yaa sõma tɩ kẽes nebã tʋʋmdã
pʋg yaa tι bao dιmaas daar kiuug pʋgẽ wa «misõneer dare.»
Misõneer daarã, yãmb wall ned y sẽn yãk n tʋme, karemda misõ wã
rapoor la ya pʋʋs b yĩnga. La y moon koɛɛgã misõ wã
zug la y reeg nonglem kũuni misõ wã yĩnga. Na-kẽnd kãng na n sõnga
yãmb tι misõ wã tʋʋmd tõog n zã a menga.


3. Kõnferãans rãmb misõ wã yĩnga. A yaa sõma tι y maan kõnferãans rãmb misõ wã yĩnga. Misõ
wã kõnferãans rãmb yaa zãmsg sẽn pogd taab wẽn-doogã neb yĩng
sẽn na yιlẽ n paam sẽn menem-bã. Kõnferãansã wakate,
bool-y misõneer dãmbã tι b wa moon la tʋʋmdã sẽn ya a soab
ne wẽn-doogã. Sẽn paase, kõnferãansã wakate, bι y wilg bũmb
nins wẽn-doogã sẽn zoe n maane sẽn kẽed ne misõ wã tʋʋmd
pʋgẽ sẽn kẽed ne yʋʋmd sẽn wate. Rẽ
zugẽ, yãmb tog n kõonebã ligd lobr kiuug fãa wẽn-doogã misõ wã
porgarem yĩnga.


4. Misõ wã sulli. Yãmb tog n kẽesa wẽn-doogã tʋʋmdã pʋg n
maan porgarem n kol taablo zĩig nebã fãa sẽn tõe n yã. Taablo kãng
zug bι y ning misõneer dãmba foto rãmb la b tʋʋmd sẽn yta
a soab misõ wã pʋgẽ. Misõ wã sɛba, la kιbay buud a taaba y
tõe n ningame n paase.


5. Misõ wã tʋʋm a taaba. Neng a to y sẽn tõe n kẽes nebã misõ wã tʋʋmda
pʋg yaa keng b pɛlg tι tebl misõ wã wẽn-dot sẽn be
ten-zẽmse. Makre, wẽn-doogã misõ wã depagtema tõe n maana tʋʋma
saagr reezõ pʋg wall buud b sẽn yĩm a yell yãmb tẽnga pʋgẽ.
B tõeeme n maan porgarem sẽn yaa wẽn-doog pakr reezõ pʋg b sẽn
maan koe-moonego. Tʋʋm-kãng sẽn yaa vẽenegã na n sõngame
tι Wẽnnaam soolma yalge, la a paas yamleoog tʋʋmdã yĩng
nebã sũy pʋs la b wʋm a võore.


Tι SÕNG MISÕNEER DÃMBÃ


A Poll tẽega misõneer dãmba tι,
sẽn na yιl tι misõneer dãmba tõog n tι moon sẽn
menem-bã koɛɛgã, ned n tog n tʋm-ba (Rom 10: 13-15). Rẽ wã,
wẽn-doogã tʋʋm-kaseng a yembre misõ wã pʋg yaa tι
teel misõneer dãmbã tʋʋmdã zugu. Wẽn-doog tõe n maan-a-la nens
a tãabo: ne ligd sõngr pʋ-peelem pʋgẽ, teblg pʋʋsg pʋg
la saglg pʋgẽ, a wa sẽn pogdã: 


Tɩ tebl ne ligd wakat fãa


Pipi, yãmb wẽn-doogã tog n sõnga misõneer dãmba ne
ligdi. A Poll keooga Korent tẽedbã bõn-kãng wɛɛngẽ, n
kos-ba: «sodaag mii a tʋʋmde?» (1 Ko 9: 7). A tẽeg-b lame tι sẽn moond-b koɛɛgã tog n dιι koe-noogã pʋgẽ» (1 Ko 9: 14). 


Sẽn na yιlẽ tι misõneer dãmba tõog tõog n tʋme, b tog n paama sõngr
ligd wɛɛngẽ ne b sẽn yi zĩig ningã. Sõng-kãng sẽn
yιιd fãa tog n yii wẽn-do maẽ wã.
Naoor kẽere wẽn-dotã kõta misõneer dãmba sõngr sẽn tũud
ne misõ wã depagtema nasonallẽ wã. Yãmb sẽn yaa pastɛɛrã,
yãmb tog n gesame tι nonglem kũun ning sẽn
yaa misõ wã yĩng tʋm bõn-kãng yĩnga.. 


Teblg pʋʋsg pʋgẽ


A yiib soaba, wẽn-doogã tog n tebla misõ wã pʋʋsg
pʋgẽ wakat fãa tʋʋmdã zugu. A Poll ra tẽegda
wẽn-dotã tι b pʋʋs a yĩnga.
Makre, a bõosa Tesalonik wẽn-doogã: «m ba-biisi, pʋʋs-y tõnd yĩnga,
tι koe-noogã tõog n saag la b reeg-a» (2 Tes 3: 1).
Zĩis a taab a Poll sẽn kos tι b pʋʋs
bee Rom 15: 30-32, Efɛ 6: 19, Kol 4: 3-4, et 1 Tes 5: 25. Ne pʋʋsgo,
tẽedbã tõe n tebla misõneer dãmbã ne tʋʋmdã zug la b sõng-b tι b zab tẽebã zab sõngo. Misõ wã pʋʋsg yĩng yaa
wakat fãa yelle (Efɛ 6: 11-18; Mat 12: 29).


Sõngr saglg wɛɛngẽ


Tι baase, wẽn-doogã
ton n yãaga a misõnneer dãmba ne saglg la pãn-paasgo. Misõneer dãmba kẽer
vιι zĩis sẽn zãre. Wakat kẽere
b getame tι vιι
b yembre, la b rata raood paasgo. Tẽedb nins sẽn pa yirã tog n yãag-b-la
ne raaood paasg sɛb gʋlsg pʋgẽ sẽn yaa lɛta
wall ẽntɛgnet. 


TIK-Y BUUD NINS KOEGA SẼN NA N PA TA WÃ


A Poll tʋʋmdã tiçka buud nins sẽn
nan ka wʋma zugu. A gʋlsame tι: «La
mam maoome n moon koe-noogã zĩis nins b sẽn nan ka wʋm Kirist yʋʋrã,
tɩ mam da me ned a to yẽbgr zug ye» (Rom 15: 20). 


A woto me, wẽn-doog fãa misõ porgarem
tog n tika buud nins sẽn nan pa wʋma. Neb sull sẽn na n pa wʋm
yaa sull wall buud sẽn sẽn pa tar wẽn-doog kιbare.
Vaeesdbã bilgame tι sẽn yιιd buud tus a yopoe na n pa wʋm
rũndã rũndã. Bu-kãens tõe n taa neb milyaar a a tãab sẽn nan pa
wʋm a Zeezi fãagr koɛɛgã. La bãmb wʋsg sʋkã bee
Afirik. La Afirik wẽn-doogã tog n tika bu-kãens sẽn menema n maan
misõ wã tʋʋmdẽ.[132]

Kãadem loeese, la kũum mumbu

ẽn pa kaoos wʋsg
yẽ sẽn paam a bãngr kaset sebra poore, a Sãmwɛll kosa a Estɛɛr
t’a wa tι b kẽ kãadem, la a sakame. Kom-bιιs a yiibã sẽn
yaa sõma wã, yãka yam tι b na n talla b mens yιlmã n tãag b yi-kãadmã
daare. Zu-bʋko, kãadmã kõom daare, tẽng-n-biilim zabr n yik bãmb tẽngẽ
wã. Bãmb ned fãa zak zoeeme n kẽng tẽms a taab pʋsẽ n na
n bao soondg zĩiga. Yʋʋm a yiib poor bãmb sẽn welg n bas
taaba, a Sãmwɛll ne a Ɛstɛɛr lebg n leba b meng tẽngẽ
wã, n le tι sɛg taaba. Bãmb Kãadmã yιι nana, la Wẽnnaam
Sιιga belmã ra yaa vẽeneg kãadmã loees wakato. Hal tι ta
ka, a Sãmwɛll ne a Ɛstɛɛr tũu Zu-soaba ne pʋ-peelem
la b wub b koamb sẽn yaa kom-sõmse. 


Kιbar a to pʋga, a Kiristofɛɛr
ne a Ɛstefɛn ra yaa ba-biis a yiib sẽn pẽ taab wʋsgo.
A Ɛstefɛn sẽn ki tao-tao wã yĩnga, a Kiristofɛɛr
sũurã sãama wʋsgo. Ba ne yẽ sẽn ka tẽed tι yaa
yẽ ba-biigã n yaa tẽedã. A Ɛstefɛn ra yιι yel-gɛt
sẽn tʋm ne pʋ-peelem a wẽn-doogẽ wã. Wẽn-doogã
sẽn nan a Ɛstefɛn rãmba yĩnga, ne Pastɛɛr dãmba sẽn
yãag kũumã mumbã, a Kiristofɛɛr ne a yirã rãmb fãa rιka b vιιmã
n kõ a Kirist n lebg wẽn-dooga neba. Rũndã, a Kiristofɛɛr
yaa yel-gɛt wẽn-dooga pʋga. Yẽ me maanda tʋʋmd
ning a ba-biig a Ɛstefɛn sẽn da maana. 


Sapιtr kãngã gomda bũmb nins Wẽnnaam
sebrã sẽn gomd yi-kãadem ne kʋyã zugu, b yõod ne zagsã, wẽn-doogã,
ne nin-buiidã sẽn naag taabã. A na n leb n kõo Pastɛɛr dãmb
nins sẽn sιd kẽnd ne Sιιg-Sõngã vẽenem ne sɛglgo,
yi-kãadem dãmbã ne kʋyã pʋgb sẽn tog n yι to-to. Baa ne Pastɛɛr
sẽn tog n tall nao-kẽndr nins n maan-bã sã n yaa toor-toor tẽng
ne a to, la buud ne a to sʋk me, sapιtr kãngã na n kõo nao-kẽnd-yalems
sẽn kẽed ne kãadem ne kʋy maaneg sẽn yaa bõn-kasengã.


YI-KÃADEM LOEESE 


Wẽnnaam sebrã ka kõt zĩig ba a
yembre, nao-kẽndr toor zall kãadem loees wɛɛngẽ ye. A
yaool n kõta mamsg wʋsg Wẽnnnaam sẽn kõ sιbgre. Nao-kẽnda
sẽn yit kãadem kaens pʋsã na n sõnga Pastɛɛr sẽn sιd
kẽnd ne Sιιg-Sõngã yi-kãadem sɛglg la a loees pʋgẽ.



Mamsg a yembr sẽn be Wẽnnaam
sebra pʋg yaa Wẽnnaam sẽn lagem a Ãdem ne a Ɛɛv wa
paga ne a sιda (Sιngre 2: 18-25). Bãmb sẽn naan-ba poore, Wẽnnaam
lagem-b-la taab d sẽn tõe n bool wa sẽn zemse, «pipi kãamdem loeese».
La bãmb sẽn lagem taabã zugẽ, Wẽnnaam sebra yeelame tι bãmb
lebga «yĩng a yembre» (v. 24; ges Mat 19, 5-6). 


Hal taoore, sιngr sebra pʋga, Wẽnnaam
sebra ggomda a Izaak ne a Rebeka kãadma yelle (Sιn 24, 1-67). A bilgda Wẽnnaam
sẽn tae a Abrahaam tʋm-tʋmdã n kẽng Kallde bi-pugl yʋʋr
sẽn boond t’a Rebeka nengẽ. La yẽ sẽn bilg yẽ a
waoonga võore, pʋg-sada sakame n na n tũ yẽnda n lebg n leb
Kaana n na n tι yι a Izaak paga. Yẽ sẽn sɛg a Izaak
pipi wã, a rιk a peenda ne waoogre, n pili, wa sẽn zems bãmb zamaanẽ
wã minungu. Tʋm-tʋmda kẽnga taoor n bilg a Izaak sẽn sõng
yẽnda to-to t’a tõog n paam a Rebeka. A Izaak talla a Rebeka n tι kẽes
a ma a Saara roogẽ, n peeg-a n maan a paga. Yẽ nonga a Rebeka wʋsgo,
la a kõo yẽ belsgo. A Izaak ne a Rebeka kιbara wilgdame tι d sã
n pʋʋsd n baood Wẽnnaam, Bãmb taeta tõnd tι d sɛg zĩid-n-taag
sẽn yaa sιd soab d sẽn tõe n pʋι d kãadmã sũ-noogo
la belsgo. 


A Salmo yeelame: «Sẽn paama pag paama
sũ-noogo, la a paama Zu-soaba barka» (Ylb 18: 22). A neng a to sẽn
yaa sιda: pag sã n paam sιda, a paama sũ-noogo, la a paama
Zu-soaba barka. A Salmo wilga sιd kãng a Salmo yιιla pʋgẽ,
zĩig ning a sẽn gomd nonglem kãadem pʋgẽ yelle. Tι yãk
yam kãadem pʋgẽ, yaa bũmb sẽn tar barka.   . 


A Zeezi ninga yi-kãadem barka 


A Zeezi ra tara bũmb wʋsg sẽn
na n gom kãadem yalẽ wɛɛngẽ (Mat 5: 31-32; Mar 10: 1-12).
Bãmb yãame tι kãadem loees yaa sõma, n zĩnd kãadem loees sẽn zĩnd
Kaana, sẽn be Galilẽ soolem. Be, Bãmb ninga kibsa barka, n maan bõn-bãnd
n tek koom tι lebg vẽ, n yiis yi-kãadmã soab yãnde (Zã 2.1-11). Ba
ne sẽn ya a Zeezi pipi bõn-bãnd Zã koe-noogã sebr pʋgã, wilgda Bãmb
sẽn nand kãadma loeese.


Sẽn le paase, Wẽnaam sebra
tallda yi-kãadem ne fur-loees mamsd lagem-n-taar ning sẽn be Bãmb ne B
nebã sʋkã. Mamsgo, Kãab-Kʋdgã pʋga, Wẽnnaam sebra bilgda
Israyɛll wa Wẽnnaam pʋg-paala (Ezayi 62: 5; Zeremi 3: 14). Yaa
woto me la Kãab-Paalga pʋga, a Poll me bilgda Wẽn-doogã, wa Kirist pʋg-paala
(Efɛ 5: 23-32). No-rɛɛsdba ne Tʋm-tʋmdba rιkda
mams-kãensã n togsd Wẽnnaam nonglmã ne B yam-yãkr ne B nebã. Ka, b togsda
vẽeneg Wẽnnaam sẽn tar naneb ning ne yi-kãadem loees wɛɛngẽ.


Yi-kãadem loees yõodo


Wẽn-tũudmã kãadem dãmb paasda kãadba
taogsg pãng ne tẽedba sull pʋgẽ belem. A leb n paasda kãadba yam-yãkr
ned ne a to sʋka. Wẽnnaam naana a Ɛɛv n na n woog a Ãdem
namsgã. A Ãdem wɛɛngẽ, Wẽnnaam yeelame: «A ka neere tι
rao zĩnd a yembr ye» (Sιn 2,18).A yaa woto me ne yi-kãad-paalsã. A ka
neer ne bãmb tι b zĩnd b yeyn-yeyn ye, sẽn dat n yeel tι b
ka sɛgd n welg n bas tẽedba sull ye. A wa Wẽnnaam sẽn
yaa ned a yembr n be Ba la Biiga la Sιιg-Sõng pʋgẽ wã, Bãmb
nana ninsaalba tι b vι lagem-n-taar pʋgẽ. 


Afirk tenga pʋgẽ, rao ne pag kãadem
ka nin-yend yell ye. A yaa bũmb sẽn tog n tigim kʋʋng n
loe ne sũ-noog tι sullã neb fãa naage. Kãadem loees wilgdame tι
kãadba lagma tẽedba sulli, wẽn-doogã. Sιdã bι paga sã n
yita tẽn-zãrgẽ, naneb ning ne nonglem ning wẽn-doogã sẽn
puka kõt-b-la taogsg tι b reega bãmb sõma.


Kirist tẽedba kãadem kõta zãmsg võor
sẽn tar pãng sulla fãa pʋgẽ.[133] Kãad-paalg
fãa sẽn loe yĩ-kãadem wẽn-dooga pʋgẽ fãa yikda a
taaba ratem tι rιk bãmb mamsgo. Rũnda dũni wã pʋga,
lebga bũmb sẽn yaa yãnde, tι rao ne pag vι ne taab n kẽed
ne taaba n yaool n ka loe kãadem ne taab ye. Kãadb sẽn loe kãadem wa sẽn
zems Wẽnnaam goama paasda sull pãng taogsg pʋgẽ sẽn yaa
soma, la a kõta mames-sõng a taaba yĩnga.


Kãadem loees sɛglgo


Kãadem loees sẽn yaa sõma, a tũuda
ne a sɛglg sẽn yaa sõma. Yãmb sẽn yaa Pastɛɛr sẽn
sιd kẽnd ne Sιιg-Sõngã, yãmb ne kãadbã tog n sɛgla y
meng bũmb a naase pʋgẽ: 


1. Sιιg pʋgẽ sɛglgo.
Nanda, yãmb tog n deng n gesa neb nins sẽn na n zĩnd-b kãadmã pʋgẽ
Sιιg pʋgẽ sɛglg yelle. Kãadem
yιιda sard sẽn dιke, wa dũni wã sẽn dat tι
tõnd tẽ wã. Wẽnnaam yãaba pʋgẽ, a yaa kaool raoa ne paga
la Wẽnnaam sʋka. A yaa sẽn kõ rao ne pag sẽn maan kaool
n vι ne bãmb Zu-soaba. Kãadmã loees tog n puka sιd-kãense. 


Yãmb sẽn yaa pastɛɛrã, yãmb
tog n sagla kãadba, la y bao n bãng b sã n wʋmda pʋlens nins bãmb sẽn
sɛgend n na n togsã võore. Yãmb le tog n bãnga raoã, la pagã sã n paama
rogem paalga. Yãmb sã n bãng tι bãmb sʋkã ned a yembr n ka kos sugr ne
sιda, yãmb tog n baoome tι tall-b n wa a Kirist nengẽ. B sã n
paama fãagre, la b ka kẽnd vιιm sẽn yaa tιrg pʋga,
yãmb tog n tall-b lame tι b maneg n lebg n yãk yam paalg n tũ a
Kirist.


2. Buud pʋgẽ sɛglgo.
Yiibẽ soaba, yãmb sẽn yaa Pastɛɛrãr, yãmb tog n gesa buudã pʋgẽ sɛglg yelle. Afirik pʋgẽ,
buud toay-toaya tara minind toor-toor kãadmã loees wɛɛngẽ.
Makre, Afirik buud keer sʋka, kãadem sẽn zems wa a yʋʋrã,
pʋg-pʋʋsem n tog n deng n maane. Yãmb sã n be zĩ-kãense, yãmb
tog n deng n bãnga kãadba sã n tũu minind nins sẽn sɛgdã sẽn
deng kãadmã loees daare, sã n yaa tι minind kãens sã n ka kιιsd Gʋlsg-sõmyã,
wall wẽn-doogã minungu. A tõe n yιι toogo, tι bao n bang
mining yɛla b sã n tũu kãadma loees wakat wẽn-doogã pʋgẽ.



3. Tẽngã tõod pidsg sɛglg wɛɛngẽ.
Tãabẽ soaba, yãmb tog n deng n bãnga yãmb
mengã, ne kãadmã rãmb sã n gesa sɛb nins sẽn tũud ne kãadma
loeese. Makre, yãmb tog n bãnga yãmb sã n paama y kãadmã sebr kadenga sẽn
kõ. Yãmb tog n bãnga neb a yiibã ned a yembr sã n ka tar zĩnd-n-taag sẽn
ket n vι. Tẽns kẽer pʋse, b tõe boola Pastɛɛr
fãa sẽn kιιs tõog sẽn kẽed ne kãadem loees wɛɛngẽ.



Pastɛɛr a yembr n lebs tʋʋm-kãng
kɛɛnga, n lebg kug-lakdg yẽ ne a wẽn-dooga yĩnga. Kãadema
loees wakate, a yeelame: «Ned sã n tõe n wilg bũmb sẽn tõe tι
rao-kãngã pa loe kãadem ne pʋg-kãngã bι a soab gom masã, wall a mum a
noorã n da tol n gom ye.» A yιι lingr ne neba
fãa, tι pʋg-bιιg a yembr zẽk a nugu. A yeelame: «Mam ka rat n gιdg kãadmã loeese, tι bõe yaa mam tão la
b sẽn loet kãadmã. La, rao ning a sẽn na n loe ne kãadmã yaa mam
biiga baaba. A pʋlmame t’a na n loee kãadem ne maam, n yaool n tek yam n
na n loe kãadmã ne yẽnda». Zũnglg kaseng poore, b viiga kãadmã
loeese. Yãn-kãngã b ra tõe gil-a lame, Pastɛɛrã sã n da reng n maana
vaeesg kãadba zugu. 


4. Tigrã sɛglgo. Sẽn na n baase, yãmb sẽn yaa Pastɛɛrã, yãmb
tog n deng n bãnga kaoreng sẽn zems zĩis sẽn deng kãadmã
loeese. Yãmb tog n deng n sɛga kãadbã n bãng b sã n miime tι tẽedbã kãadem loees yaa kaoreng sẽn maand Wẽnnaam
taoore. 


Pastɛɛrã kãadem loees te-yeendem,
rao wã, pagã, la yãagdbã tog n waa a wakate. Rao wã ne bi-ribl-tũudungã
yelgr tog n yιι wa sẽn zemsa. B
sagendame tι d ning vɛsde, la a pa tõog ye. Pʋg-paalã,
pʋg-sad-yãagdbã ne b sẽn bool-b rãmbã tog n yeelgame tι yaa neere, wa sẽn zemse. Kãadbã ne b yãagdba sã n yãk yam n
na n yeelg wa bãmb buudã faongo (futu), Pastɛɛrã me futã tog n togla
ne rẽnda. 


Yãmb tog n lebga bũmb a yembr ne kãadmã
loees rãmba, sẽn yaa yi-kãadem yãmb yõgendã. Yãmb le tog n gesa kãadmã
loees yɛl fãa ne kãadbã, n yẽs ne bãmb bũmb fãa yembr-yembr
ne-ba. Woto, bãmb na n wʋma pʋleng ning bãmb sẽn na n pʋlem
ne taab vẽeneg sã n yι bilfã. wẽn-doogã
pʋg ne zĩiga fãa tog n pιιsame n maneg
n nagse.


Yi-kãadmã loeese


Kãadmã loees tʋʋmd maanda na-kẽndr
a tãab sẽn tar yõod pʋgẽ: koe-mooneg bι saglse, pʋlemsã ne kãadmã sɛb nug-tikr n pʋgda: 


1. Koe-moonegã. Koe-moonegã bι saglsã, tog n tika kãadba ne taab
loeese, kιs-sιd ne
taaba, ne koamba wubri. Yaa sιd tι yaa yi-kãadbã zug la b tik n moondẽ, la koɛɛga
teesda neb nins fãa sẽn be be wã, sẽn kẽ-b kãadem la sẽn
nan pa kẽ-b kãadem. Koe-moonegã tog n yιι koɛɛga, sẽn pa yιιd minit piig la nu bι minit pisi.


2. Loeesã. Kãadmã loees menga sẽn yaa
pʋleng la nug-bĩnga pidbã, tog n yιι ne waoogr la nanebo. Sẽn deng kãadmã
loees tʋʋmde, yãmb tog n kelga pʋlenga ne kaoolã ne kãadbã. Bõn-kãng
na n sõngame tι y gil tudgr kẽer kãadmã meng
loees wakate. 


3. Nug-tikri. Yãmb sẽn yaa tʋm-tʋmd
sẽn tar noorã, Pastɛɛr sẽn kẽnd ne Sιιg-Sõng tʋʋmd kãadmã loees wakat yaa Sιιg pʋgẽ ne pãn-soaagbã tõog sakr pʋgẽ la a tʋmda.
Yãmb tog n pidsa tʋʋm-kãensaa a yiibã ne tʋʋm-minim. Sẽn
deng loeesã, yãmb tog n deng n kõo sιd tι sɛb nins fãa sẽn tũud kãadem loeesã tũuda
taaba. Neb nins sẽn tog n tik nusã, b tog n deng n togsa bãmb pĩnda.
Yãmb tog n bãnga nin-bãmb dãmb sã n beeme, la b sã n mii b tʋʋmdã
tiiri. 


Tι baase, y
tog n maana nug tikr yi-kãadbã sebr zugu. Nug-tigsa wã fãa sã n sa, yãmb tog n
dιka sɛbã n kιs raoã
kʋʋnga taoore, sẽn yaa yẽ n yaa kãadmã na yι neerã taoor soabã yĩnga. Y sã n zẽk sɛbã n wilg n
sa, yãmb tõe n zẽka y koɛɛg n yeel mosã tι kãadba lebga sιd ne paga la pag ne sιda. Rẽ poore, yãmb tõe n kosa kãadba tι b yĩgimd Wẽnnaam taoore, pĩy sẽn yaa yιlem la bogsg zutu. Tι yãmb yaool n tik bãmb
ne y nus n ning-b barka. Kãadmã loees baasda ne kãadbã mogs-taab la bark
ningri. 


KŨUM MUMBU


B sẽn wa n togs a Gerturde kaalmã, tẽnga
fãa rãmbame. Pa a zaka sẽn tar sũ-sãoonga bal ye, la Sulla gill yãmbda
b sẽn paam boogrã yĩnga. Ropa, pagba, kom-biis la koamb wiisdame. A Gerturde
ra yaa Asãmble de Diye yel-get-poaka. A sẽn da tar tẽebã sẽn
yaa sõma la a kõtẽ wa yĩnga, neba fãa ra nong-a lame. 


A mumba wakate Pastɛɛrã moona
belsg koɛɛga. A leb n moona tẽeb gũudum koɛɛg a
Kirist pʋgẽ. Koɛɛga mooneg baasgẽ, Pastɛɛrã
boola nebã tι b wa reeg-a a Kirist tι yι Fãagda. Wʋsg rιka b vιιm n kõ a Kirist. A
Gerturde vιιmã kaset yĩng la a Pastɛɛrã sẽn maan
mumba tʋʋmd ne yamã yĩnga, tʋʋm-kaseng n maane, pa a vιιmã
wakat bal ye, la ba a a kũuma daare. 


Kũum kaoreng yõodo


Afirik nebã vιι lagem taab vιιm.
Bãmb ned fãa yõod yaa sẽn gũbg-b yẽ wã n kõt kaseto. Woto,
Sulla ned a yembr sã n maan kaalem, a mumba tigimda neba fãa. Neb sẽn yit
zĩiga fãa, ba ne wẽn-tũuduma sẽn ya a soab fãa, b tigimdame
n yãag kiidã a yaoolem gãagẽ. B leb n watame n wilg-b lagem-n-taar ne zakã
sẽn tar sũ-sãoongã. 


Afirik ka, kũum mumb tara tʋʋm
wʋsgo. Nanda, a reng n kõta zaka ne zo-rãmba weer tι b tigim taab n yãb
b sũ-sãoongã. B sã n maan woto, bãmb sũyã na n paama belsg la sũ-keelem.
Rẽ poore, mumba tʋʋmd na n sõnga sũ-sãoonga rãmb tι
bas tι looge. A kõta bãmb weere, tι b tõe n sak b bõnã, Wẽnnaam
pãnga pʋgẽ, n kell n kẽng taoor ne b vιιmã. 


Sẽn na n baas, kũum mumb tʋʋmd
yaa we-sõng n kõ Pastɛɛr sẽn kẽnd ne Sιιg-Sõngo
t’a pʋι Kirist koe-noogã ne neb nins sẽn nan ka mi Bãmbã. Wʋsg
sẽn ka tol n wat Wẽn-doogẽ wakat fãa na n waa kũumã mumbẽ.
Pastɛɛr sẽn kẽnd ne Sιιg-Sõng sẽn paam kιkr
na n zaeega ne we-kãngã, ne yam, ne tẽebo, ne Fãagrã koɛɛga. 


Tι ges sẽn tar-b sũ-sãoonga
yelle


Yãmb sẽn yaa Pastɛɛr sẽn
kẽnd ne Sιιg-Sõngo, Yãmb tʋʋmd
sẽn tar-b sũ-sãoonga sɛɛgẽ sιngda wakat ning yãmb sẽn wʋm nedã kũuma. Yãmb sɛgd
n sɛgl n sɛɛme tι bas y daarã tʋʋma
gãnegr tʋʋma, la y tẽeg-y nug zĩig pʋgẽ kiidã pẽts
yĩnga. Na n yιι pipi bãnd zaka yĩnga,
tι yãmb tagsda b yelle. Baa ne goam kẽer sẽn
yaa belsg goam sẽn tar yõodã, sιngrã, yãmb tõe
n maana y sẽn tõe tɛka. Yãmb tõe n datame bal n zĩnd n naag
zaka rãmb n yãb b sũ-sãoongã. Yãmb belmã, belsg goam a wãn n paas pʋʋsg
seka wakat kãnga. 


Sã n wa kaoose, yãmb tõe ndat n tι ges zak rãmb yɛsa, wakat kãnga ne Wẽn-dooga neb kẽere.Gesg
kãng pʋgẽ tẽ tι yãmb dat n tae yιιl a ye bι a yiibu, n kõ sagl-koɛɛga,
la y leb n pʋʋs nkõ zaka rãmba. Yãmb tõe n karma Wẽnnaam sebra
pʋg zĩis sẽn zemsd ne yellã. Sẽn le paase, yãmb ne wẽn-dooga
neb sẽn tũ yãmba tõe n yãka ligd sõor y na n sẽn sõng ne Wẽn-dooga
yʋʋre. Bõn-kãng tara yõod wʋsgo, sã n mikame tι zaka sẽn be sũ-sãoong pʋga ka tar tõog sẽn na
n ges mumba yelle. 


Kaorengã sɛglgo


Yãmb ne sulla taoor dãmb tog n dιka weer n mag mumba tʋʋmd ne taab n gãnege.Yã-taab kãng pʋgẽ,
yãmb tõe yãmb tõe n beoola Gʋlsg-sõmyã kaorengo,la kiida vιιm kιbar sebre (vιιma kιbar sẽn kʋmse). Yãmb
tog n tũ zaka rãmb kosgo, tʋʋm-kãens pʋιιbã wɛɛngẽ.


Wa sẽn zemse, yaa kiida Pastɛɛrn
tog n moon mumba koɛɛga.Baasgo, bũmb a to uĩng tι zaka rãmb sã n kos tι yι tʋm-tʋmd a to sẽn yaa tẽed moon mumba koɛɛgã,
yãmb tog n wilga y sakre. 


Mumbã 


Mumba tog n talla bũmb wʋsgo.
Pipi, yιιl sẽn zemsd ne wakatã la b tog n yãk rẽ yĩnga.
Sẽn pʋgde, tʋm-tʋmd sẽn paam zãmsg la b sẽn
waoogd n tog n moon mumba koɛɛga. Kiidã sã n talla vιιm sẽn
kõt mams-sõngo, koe-moonega tõe n goma a vιιma yelle. Sã n ka woto, b
moonda koɛɛg bala, n tik fãagrã, la sιd ning sẽn be-a kũum
poorã. 


Wẽn-dooga neba la zo-rãmba tog n
paama noor tι yãag kiidã wa sẽn sɛgde, la tι kõ zaka rãmb
belsgo. D tog n kõo sẽn yãagd-b kũumã, tι maan koɛɛg-koɛɛg
tι mumba tʋʋmd ra wa lebg zιιb n kõ zaka rãmba, la pa
bark yɛs ye. 


Mumba (solgrã) tʋʋmd me tog n yιι
koɛɛga. Tʋʋm-kãng tog n yιι yιιll a
yembre, pʋʋsgo la solgra tʋʋmde ne Pastɛɛr sẽn
tar noore. Yãmb sɛgd n gũusa wakatã n bãng kiidã yĩnga b sã n
solg-a-la sẽn deng zĩ-sobdã.


Pʋg-n-gɛsga


Yãmb sẽn yaa Pastɛɛrã pa
sat mumba tʋʋmd zĩigẽ yẽ. Solgra poore, yãmb ne Wẽn-dooga
kasem-dãmb tog n yãag zaka rãmb n kul yiri. Be, yãmb kõt-b-la yaoolem belsg
goam la y pʋʋs b yĩnga. Rasma sẽn pʋgda, yãmb tog n kẽnda
wakat-wakat n get zaka sẽn be sũ-sãoonga pʋgã. La yãmb sɛgd
n baoo weer tι pʋι koe-nooga ne zak ning neb sẽn ka mi
Zu-soabã.


____________________


Kãadem dãmda ne kʋya
yaa we-sõms ne Pastɛɛr sẽn kẽnd ne Sιιg-Sõng ne
a Wẽn-doogã tι b wilg b nonglem ne b yõod wẽn-dooga neba la
sulla neb a taaba yĩnga. Rao bι pag tog n gũusame la a gãneg
nao-kẽndr n tũ minin-kãensã ne nonglem la waoogre.


 







~ Sapιtr
42 soaba~ 



Koarengã tʋʋma, neb wall teed buud Bark ningri, la rιk-n-kõ
Zu-soabã nao-kẽnda

astɛɛr sẽn
kẽnd ne Sιιg-Sõngo tar boolg tι moon Wẽn-doogã kũum
kaoreng la tũ a mininda a taaba la karme. Tʋʋm-kãens tog n pidsa
ne tõog la waoogr wa b sẽn sɛgd ne.Sapιtr kãngã yaa sẽn
na n sõng Pastɛɛr sẽn kẽnd ne Sιιg-Sõng tʋʋmdã
ween-kãnga pʋgẽ sẽn tar yõodã. 


KOOM-LISGU


Kooma-lisg yaa pipi tõod a yiibã a yembr a
Zeezi sẽn zĩnigi. Bãmb meng reega koom lisgu, n kõ mamsg ne sẽn
na n pʋglg Bãmbã (Mat 3.13-17).B le kẽnga taoor n kõ B Wẽn-doogo
noor tι b kẽng n maan neba buud fãa tι yι Bãmb
karen-biisi, «n lis bãmb ne Ba la Biigala Sιιg-Sõng yʋʋre»
(Mat 28,19-20; ges Mar 16,15-16). 


Pipi Wẽn-doogã tũ a Zeezi saglsa
neere, n lisd sug-kot paalsa b sugra kosg loogr poor bilf bala (Tʋm 2: 37-41;
8: 12-13, 36-38; 9: 17-18; 10: 47-48; 16: 13-15, 31-33; 18: 8; 19: 5). Koom lisgã
sẽn yaa tõog sẽn yit yĩngrã, a pa yam-yãkr ye. Sẽn yιιdã,
yãmb sẽn yaa Pastɛɛr sẽn kẽnd ne Sιιg-Sõngã
tog n sɛglame n pids tõ-kãngã ne sιda la tõogre. 


A võorã


Koom-lisgã yaa sakr tʋʋmde, sẽn
yit tʋm-tʋmda ne sug-kot paalga nengẽ. A yaa kʋʋnga
taoor tẽeb kaset kιsg ne sug-kot paalgã a Kirist pʋgã la a
yam-yãkr tι tũ a Zu-soabã. Koom lisg meng ka fãagd ye. A yaa «kaset sũur
pʋgẽ vẽeneg Wẽnnaam wɛɛngẽ» tι d
zoe n paama fãagre (1 Pιy 3.21).Kooma lisg mamsda a Zeezi kũum, mumbu
la B vʋʋgre (Rom 6: 3-11). A mamsda sug-kot paalg kũum ne dũniyã
wɛɛngẽ, la a vʋʋgr ne vιιm paalg a Kirist pʋgẽ
(2 Ko 5: 17). Sẽn paase, kooma lisgã wilgda sug-kot paalg yam-yãkr tι
lagem ne Kirist tʋʋmdã pidsg pʋgẽ (Mat 3: 15).


Neb nins sẽn deegd lisgã


Ned ning fãa sẽn ningda a tẽeb
sιd a Zeezi Kirist zug wa a Zu-soab la a fãagd tõeeme, la a tog n deega koom
lisgu. Minin-kãngã tog n pidsa sugra kosg zugẽ bala. Wakat fãa, sẽn
deng tι y lis ned koom pʋgẽ, yãmb tog n deng n sʋkame n bãng
a sã n sιd paama rogem-paalga la a sã n wʋmda tõoga võor sõma. 


A nao-kẽndrã


Lisga nao-kẽndr sẽn tik Gʋlsg-sõmyã
pʋgẽ wã yaa bõr zãng koom pʋgẽ. Gom-bil ning sẽn
yet tι «lisã» võor yaa bõre wall ludi. Sẽn yιιdã, bõrã
gom-bil n yekd ne a võorã sẽn mamsd kũuma, mumbã la vʋʋgã minunga
(Rom-dãmba 6: 2-4). 


Yãmb tõe n tũ nao-kẽndr ning sẽn
pʋgdã n lis sug-kot paalsã koom pʋgẽ.Yãmb kẽeda koomã pʋg
ne lisdã. Yãmb sokda lisdã t’a togs yẽ sẽn tũ sor ning n deeg
a Zeezi wa aa fãagda.Yãmb le tõe n le sogsa lisdã sokds nins sẽn pʋgdã:



·        
«Yãmb kιta ne yameoog t’a Zeezi Kirist yaa
yãmb Zu-soaba la y fãagda?»


·        
«Yãmb na n basa dũniyã, yĩnga ratem ne
Sʋtãana, n kõ-y y meng zãng a Kirist ne Bãmb daabã yãmb vιιma pʋga?»


·        
«Yãmb yãkda yam Wẽnnaam ne Wẽn-dooga
taoor tι y nan kẽna ne vιιm paalga sẽn waoogd Zu-soaba?»


·        
«Yãmb kõ-y y meng zãng a Kirist ne B tʋʋmda
yĩng n baood n tall neb a taaba n wa Bãmb tẽeba pʋgẽ?» Sẽn
deegda lisgã tog n leoka sokdg fãa tι n-yẽe».


Yãmb bõrda sẽn
deegda lisgã koomẽ wã n yeele: «Yãmb sẽn kιs-y tẽeba
kaset wa y Zũ-soab la fãagda yĩnga, la y sẽn kõ-y meng zãng n
na n tũ Bãmba, mam lisda foom (a soab yʋʋrã zãnga), ne Ba la
Biiga la Sιιg-Sõngo. Ammiina.» 


Zĩis sẽn be Wẽnnaam sebra pʋgẽ



Tõe tι yãmb dat n karma zĩis kẽere
bι Wẽnnaam sebrã zãng sẽn pʋgda koom lisg tʋʋmd
wakate: 


·        
A Zeezi koom lisgu (Mat 3: 13-17; Mar 1: 9-11)


·        
Tʋʋm-kasengã (Mat 28: 18-20; Mar 16: 14-20)


·        
Pãntkota daare (Tʋm 2: 36-41)


·        
Eiyopi balem naabã (Tʋm 8: 36-39)


·        
A Poll zãmsg koomã lisg zugu (Rom 6: 3-11; Gal 3:
26-29; Kol 2: 11-15).


A KIRIST KŨUM TẼEGR DιιBÃ


A Kirist kũum tẽegr dιιbã
yaa tõog a yiib soab Zu-soaba Zeezi sẽn vigli (Mat 26: 26-29; Luk 22: 14-20;
1 Ko 11: 23-26). B leb n boond-a lame tι «bur kaoobo» (Tʋm 2: 42) ne «Zu-soaba
kũum tẽegre» (1 Ko 11: 20). Gom-bil ning sẽn yet tι «tẽegr
dιιbã communion» yii latẽ gom-biis pʋgẽ t’a võor yaa
«zaabr dιιbo». A Zeezi zĩniga tõ-kãngã b yaoolem dιιbã
ne B karen-biisã yĩngr doogã pʋgẽ. Koomã lisg reegda vũgr
bal la mamsda tẽed vι-paalg pʋgẽ kõom a Kirist pʋga,
la tẽegr dιιbã maanda wakat fãa, n tẽegd daar fãa tẽed
kẽndã ne a Zu-soabã. 


A Kirist kũum tẽegr dιιbã võore


Tẽegr dιιbã tẽegda tẽed
Kirist maoongã da-pιka zugã. Bura kaoob tẽegda Bãmb yĩngã sẽn
sãam, la bõn-yũudla B zιιmã sẽn daagã (Luk 22: 19-20). 1
Korẽnt-rãmba 11 pʋga, a Poll wiligida bũmb a nu tõnnd sẽn
tog n maan tẽegr dιιba pʋιιb wakate: 


1.       Tõnd tog n tẽega a Kirist kũumã da-pιkã zugu (v.
24-25).


2.      
Tõnd togd n gesa Kãab-Paalga Kaoolã võore (v. 25;
ges Mat 26,28).


3.      
Tõnd tog n sɛgla sẽn deng B lebg n wa
wã (v. 26; ges Mat 26: 29; 

Luk 22: 16-18).


4.      
Tõnd tog n lagma taab zĩig a yembr n nand
taaba (v. 18-21, 33).


5.       Tõnd tog n kõo d mens Kirist fãagrã tʋʋmd pʋgẽ
(v. 26). 


Neb nins sẽn deegd tẽegr dιιbã


Wẽn-dot nins sẽn kẽnd ne
Sιιg-Sõngã naagda taab n dιkd tẽegr dιιbã. Bõn-kãng
võor yaa tι b reegda b rãmb nins fãa sẽn sιd deeg Kirist wa b
Zu-soab n tũud Bãmb ne sιda Zu-soaba taabl zugu. Ned ning sẽn
deegdã ka tιlae t’a yaa wẽn-do-kãng bι sul-kãn karen-biig bal
ye. Wẽn-dot kẽere, yaa b rãmb nins sẽn deeg koom lisga bal n
deegd tẽegr dιιbã. Yãmb tog n bãnga yãmb tẽngã wẽn-doogã
so-tũuds bõn-kãng wɛɛngẽ n tõog n tũ minin-kãnga. Ned
ning sẽn deegd Zu-soaba kũum tẽegr dιιb tog n gesa a
meng sũurã yell n da wa ning bʋʋd a menga zug ye (1 Ko 11: 27-29).


A maanegã wakat-rãmba


Wẽnnaam sebra ka kõt saglg toor zall
ne wẽn-doog sẽn tog n maand tẽegr dιιbã ye. La a
yaool n wilgdame tι tẽegr dιιb tog n maanda wakat fãa la
wakat-wakat me. Wẽn-dot kẽer maanda tẽegr dιιbã dιmaas
daar fãa yibeoogo, tι kẽer yaa kiuug fãa, kẽer me kiuug a tãab
fãa. Sẽn yaa sõma yaa tι tẽegr dιιba maan wakat fãa
yãmb wẽn-doogẽ wã. 


A maanegã


A Kirist kũum tẽegr dιιbã
maaneg yaa bũmb sẽn tar barka. Sẽn yιιdã,
b ka tog n maan-a ne yãgb ye, la b tog n maan-a-la ne naneb la waoogre. Yãmb tõe
n yãka y wẽn-dooga raop la pagb sẽn pid Sιιg-Sõng
tι b sõng yãmba. A tõe n yιι
yãmb wẽn-doogã kasem-dãmba, yel-gɛtba wall Pastɛɛr pʋgdse.
Yãmb tog n deng n wilga pʋιtbã tẽegr dιιbã sẽn na n pʋι
to-to.


Yãmb sιngd-a-la ne Wẽnd
gomdã sẽn kõt vẽenem ningã, sẽn yaa Wẽnnaam sebra pʋg
zĩig b sẽn gomd a yellã. Rẽ poore, y pʋʋsdame, n kõ
yel-gɛtbã burã ne bõn-yũudlã tι b pʋι. Yel-gɛtbã na n pʋι
nebã. Neba fãa sã n wa reeg burã ne bõn-yũudlã n sa, yãmb karemda vɛrse
rãmb sẽn zemsd ne bõn-kãnga (makre, 1 Ko 11: 23-26). Rẽ poore, neba
naagda taab n dι la b yũ. 


Yãmb sã n tũ a Zeezi makr ning sẽn
be Matye 26: 26-29, yãmb tõe n kẽesa bũmb a nu tẽegr dιιbã maaneg pʋgẽ: bark pʋʋsgo, Gʋlsg-sõmyã
kaorengo, tẽegr dιιba pʋιιbo, yιιll a yembr yιιla sebr pʋga ne pʋʋsgo. Tẽegr dιιbã maaneg tõe n zĩnda wakat fãa wa sẽn zems a tʋʋmdã.



A Kirist kũum tẽegr dιιbã rιιbo


Yãmb tõe n karem zĩis nins sẽn pʋgdã
tẽegr dιι bã pʋιιb wakate: 


·        
A Zeezi zĩniga tẽegr dιιbã (Mat 26: 17-29; Mar 14: 12-25; 

Luk 22: 7-20)


·        
Pipi Wẽn-doogã sẽn da maand to-to (Tʋm
2: 42-46; 20: 7)


·        
A Poll bilgda tẽegr dιιbã (1 Ko 10: 16; 11: 18-31).


KOAMB RΙK N KÕ WẼNNAAM


Afirik, sẽn kolg fãa, Wẽn-dot
nins sẽn kẽnd ne Sιιg-Sõngã
maanda koamb rιk n kõ Zu-soabã. Baa ne sẽn
ka Wẽn-dooga tõog wa koomã lisg ne TẼEGR DƖƖbã, yaa tʋʋmd
sẽn tar võore.


Kãab-Kʋdga pʋga, b ra rιkda koambã n kõt Zu-soabã, la b kẽesd-b bãong wa sẽn
zems a Moyiiz tõogã (ges Yik 13: 2, 12-13, 15; 22: 29; 1 Sa 1: 20, 24-28; 3: 19).A
Ãnd rιka a biiga a Sãmwɛll n kõ Zu-soabã n
yeele: «Masã, mam dιk-a lame n kõ Zu-soabã. A vιιma tɛka, tι Zu-soaba soog-a (1 Sa
1: 28). A Zeezi roagdba me tũu minin-kʋd kãngã, n dιka a Zeezi n kõ Zu-soabã (Luk 2: 22-38, 40). A Zeezi meng «rιka kom-bãoneg b nusẽ, n tik bãmb ne nus n ning b barka» (Mar
10,16).


A võorã


Koamba rιk n kõ
Zu-soaba wakato, yaa sõma tι d bãng tι
koamba rιk n kõ Zu-soaba ka a
yembre, ne koamb lisg ye. Koamb rιk n kõ ka fãagd
biig ye, la ka kιtd tι biig lebg tẽed ye. A yaa tʋʋmd roagdbã sẽn dιk biig n kõo, sẽn wilgd b yam-yãkr sẽn kẽed ne «wub
biig ne Zu-soabã saoglgã» (Efɛ 6: 4). 


Bi-pɛɛlg rιk n kõ Zu-soaba yaa Wẽnnaam zaame n be pʋʋg kʋʋnga
taoore, ne kũun-sõng ning B sẽn kõ-a a roagdbã. Yaa sasa neba fãa sẽn
tõe n lagem roagdbã n kιdme.B tõ n naaga taab n yãk
yam, tι gũbg biig ne nonglem, la tι zãms biigã tẽeba pʋga. 


A maanegã


Biig rιk n kõ
maaneg tõe n yι toor-toor Wẽn-doog bι buud ne a to sʋka.B maand-a-la wa sẽn zems tẽeba hat
daar (dιmaas) yibeoogo. A tõe n kẽna sagsa a
naase: (1)Pastɛɛrã tikda biiga ne a nus n pʋʋs tι Wẽnnaam ning-a barka; (2) Pastɛɛrkelld n kẽnga
n kos Wẽnnaam tι B kõ a roagdba yam tι b wub biiga t’a tõog n maan Wẽnnaam tʋʋmde; (3)
Pastɛɛrã kõta roagdba sagls koɛɛga, n kos –b tι
b wub biiga nonglem la Zu-soaba tʋʋmda pʋgẽ;
la (4) Pastɛɛrkota Wẽn-dooga tι b
tebend roagdbã tι wub biigã Zu-soabã soaya pʋsẽ.



A Zĩis Wẽnnaam sebra pʋga


Wẽnnaam sebra zĩ-kaensa tõe n
karma biig rιk n kõ Zu-soaba wakato: 


·        
Wẽnnaam kãabg ne a Abrahaam (Sιn 18: 19)


·        
Biig wubri (Ylb 22: 6)


·        
Rιk Wẽnnaam tõodã n taas koambã (Tdo
6: 6-9) 


·        
A Ãnd rιka a Sãmwɛll n kõ Zu-soabã (1
Sa 1: 20-2: 26) 


·        
A Zeezi ninga koamb barka (Mat 19: 13-15; Mar 10:
13-16; 

Luk 18: 15-16) 


·        
A Maari ne a Zozɛf rιka a Zeezi n kõ
Zusoabã (Luk 2: 22-38, 40)


·        
Zãms koambã (Efɛ 6: 4). 


TAOOR-DÃMB ZĨNIGRI


Kãab-Kʋdga ne Kãab-Paalg fãa yiib gomda taoor dãmb b sẽn
zĩng b tʋʋme yelle.Zu-soaba kõ a Moyiiz noor t’a welga a Aarõ ne
a koamba tι b yιmaan-kʋʋdba (Yik 29: 1-27;Mkr 8: 1-36; Sdb 3:
3). Kaoosg zugẽ, Bãmb kõ a Moyiiz noor t’a maan woto buud ne Levi nebã, sẽn
da tog n tʋm Wẽn-dooga tʋʋma (Sdb 8: 5-22). 


Pipi Wẽn-dooga pʋga, Tʋm-tʋmdba tika
pipi yel-gɛtba ne b nus n zĩng-b b tʋʋme (Tʋm 6: 6).
Yaa woto ma Ãntiyoos Wẽn-doogã tika a Barnabaas ne a Soll ne b nusi, n
welg bãmb tι b maan
Zu-soaba tʋʋmde (Tʋm 13: 2-3).Sẽn paase a Poll kõ a Tιt noor t’a yãk kasem-dãmb Wẽndota pʋse tẽng
fãa (Tit 1: 5). Gɛrk gom-bil ning b sẽn lebg tι
b boond tι «yãkã» yaa kathistēmi, sẽn
dat n yeel tι «kõ noore»
wall «zĩnigi» tʋʋmd pʋgẽ.» 


Zĩnigrã na n sõnga Wẽn-dooga t’a tõog n bãng ãnd
n maand tʋʋmd toor zall Wẽn-dooga pʋga.A na n leb n sõngame
tι b bãng tʋʋm-kãng tʋʋm sẽn
bũmb ninga.A na n paasa tʋm-tʋmd paalga raood neba nini.Zĩnigrã
leb n yaa weer b sẽn na n tẽeg b sẽn yãka a soabã t’a yaa
Kirist tʋm-tʋmda, tι woto, b kõ-a-la
noore.Sẽn yιιdã yẽnda ka naab ye,
la a yaa Zu-soaba tʋm-tʋmd sẽn zãad rũm-bãgre (1 Pιy
5: 1 4). 


Zĩnigrã


Yãmb sẽn yaa Pastɛɛrã, yãmb na n sιngame n bool neb nins b sẽn yãk paalma tι wa Wẽn-dooga neba taoore.Yãmb na n karma Gʋlsg-sõmya
pʋg zĩig sẽn zemsd ne rẽnda la y wilg tʋm-tʋmd
paalsã nebã. Yãmb na n bilga neba koɛɛg-koɛɛga, zĩig fãa
ne a tʋʋm sẽn yaa bũmb ninsi, n tik-b ne y nus la y kos Wẽnnaam
tι b pid-b ne B Sιιgã,
la B ning-b barka, b tʋʋmda maaneg pʋgẽ.


Nug-tikrã wakat kãngã yιιda
sẽn ketã. Kãab-Paalga sebr pʋga, neba ra mi n pita ne Sιιg-sõngo nusa tikr wakate (Tʋm 8: 17; 9: 17-19;
19: 6). A Poll tẽega a Tιmotι «t’a wιng
ne Wẽnnaam kũunã sẽn be fo pʋgẽ wã, fo sẽn
deeg ne mam nug-tikrã» (2 Tι 1: 6).Tʋm-tʋmda
ra wilgda Sιιg-Sõngkũuna a Tιmotι sẽn da deeg nug-tikrã sasa wã. Yãmb tog n deng n
sɛgla nebã n yeel-ba: «Mam sã n tik foo ne m nusã bι f pak f sũurã n tees Wẽnnaam, tι
B Sιιga tõe pi-fu.»


Zĩis Wẽnnaam sebra pʋga


Yãmb tõe n karma zĩiga bι
zĩis wʋsg Wẽnnaamm sebra pʋg Wẽn-dooga taoor dãmb zĩnigr
wakato: 


·        
Neb a yopoe wã yãkre (Tʋm 6: 1-7) 


·        
A Kirist tʋʋma kũuni (1 Ko 12: 28-31)


·        
Wẽnnaam kũunã yel-gɛtba (1 Pιy.
4: 10-11)


·        
Ra paoog fo kũuna ye (1 Tι 4: 9-16)


·        
Tall Wẽnnaam kũunã (2 Tι 1: 1-8).


ROT RΙK N KÕ WENNAAM


Roog rιk
n kõ Wẽnnaam yaa tʋʋmd sẽn yaa rιk roog n kõo
Wẽnnaam tʋʋmd maaneg yĩnga.Roog rιkn kõ
Zu-soaba tʋʋmd yĩng tar a võor WẽnnaamsebraGʋlsg-sõmyã
pʋga. Naoor wʋsgo, Israyɛll kamba rιka rot n kõ
Zu-soabã.Weooga pʋga, a Moyiiz ne nebã rιka sɛ-roogã
n a Zeoova Wẽnnaam (Yik 40: 1 38).B lebn welga tẽn-kugrã Zu-soaba yĩnga
(Sdb 7: 10-11, 84-88).Yʋʋm wʋsg rẽ zugẽ,a Ɛsdraas
«maana Wẽnnaam rιk n kõ kibs ne sũ-noogo» (Ɛsd 6: 16).


Zeruzalɛm pipi Wẽn-doogã
rιk n kõ n yaa mams-sõng n yιιd Wẽnnaam
sebra pʋga.A Salmo sẽn wa n me Wẽnnaam doogã n sa wã, a maana
kibs kasenga (1 Rĩm 8). Kibs kãng pʋgẽ, rĩm maana rιk
n kõ tʋʋmd n kos Wẽnnaam tι B wa zĩnd
rooga pʋgẽ (1 Rĩm 8, 13-53). 


A võore 


Rũndã, tõnd sã n rιkd Wẽnd
n kõt Zu-soabã, tõnd weld-b-la toor Bãmba ne B tʋlma yĩnga, wa a
Moyiiz, a Ɛsdraas la neb a taabã sẽn maana. 


A Moyiiz, a Ɛsdraas ne a Salmo.Tõnd yeta Wẽnnaam:
«Tõnd kõta Yãmb ro-kãngã, la d na n tall-a lame n waoog-Y yʋʋra la kιt tι Yãmb tʋʋmda
kẽng taoor dũni wã».


Tõnd sẽn yaa tẽedb sẽn kẽnd ne Sιιg-Sõngã, tõnd miime tι
Zu-soab Sιιga bee B nebã pʋsẽ (1
Ko 3: 16),la B kõt tõogr tι tʋme (Tʋm 1:
8).Wakat kãnga, tõnd miime me tι Wẽnnaam belmã
tõe n wa pida rotã.Yaa bũmb ning sẽn maan Pãntkota daarã «zĩig
pʋgẽ, bʋrg sẽn wẽnd seb-kaseng yii yĩngr n pid
rooga ne neb nins sẽn da zĩ-b a pʋgẽ wã» (Tʋm 2: 2).A
Kirist kãaba B belmã, neb a yiib bι a tãab sã n
tigim taab ne Bãmb yʋʋre (Mat 18: 20).


Rιk n kõ wã
tʋʋmd yaa tι pʋʋs Wẽnnaam barka, B sẽn sõng tι
b tõog n me ro-paalã n sa wã. Leb n yaa tι kõ
ro-paalgã tι b
maan Bãmb tʋlsem. Tʋʋmda wakato, nebã boonda Zu-soaba tι
sig ne B belmã, wa B sẽn maan Gʋlsg-sõmyã pʋgã. Sẽn le
paasde, Wẽn-dooga nebakõta mens yɛs Wẽnnaam ne B fãaagrã tʋʋmd.


Rιk n kõ wa kaorengo


Yaa Pastɛɛr bι ned b
sẽn bool t’a wa n tog n lʋι kaorenga taoore. Yaa sõma tι yõgend
tʋʋmdã daar toor zalle, tι neb nins b sẽn
bool b rãmb tι b wa wã tõog n zĩnd be. B tõe
n yõgna tʋʋmda n ning tʋʋm-kãensa sʋk a yembre wa sẽn
pʋgdã: 


·        
Peend wãagre


·        
Rιk n kõ pʋʋsgo 


·        
B sẽn bool-b rãmb tι wa toor zallã regere


·        
Gʋlsg-sõmyã kaorengo


·        
Kaset rãmb togsgo


·        
Wẽnnaam waoogre


·        
Nonglem kũuni


·        
Koe-moonego


·        
Zĩ-paalgã gesgo


·        
Naag-taab rιιbo wall bõn-yũudla.


A Zĩis Wẽnnaam sebra pʋga


B tõe n karma zĩ-kãensã roog rιk
n kõ Zu-soaba tigr daare: 


·        
Wẽn-doogã bark ningri (2 Kιbaya.
6: 1-2, 17-20, 40; 7: 1-5)


·        
Zu-soaba samande (Yιιl-sõmyã 84)


·        
D kẽng Zu-soaba roogẽ (Yιιl-sõmyã 122).


_____________________


Bark ningri, koamb rιk n kõ
Zu-soabã, Wẽn-dooga taoor dãmb zĩnigri la Wẽn-doog roog rιk
n kõ Zu-soaba gesgo, tʋʋmd fãa naaga Wẽn-doog sẽn kẽnd
ne Sιιg-Sõngã vιιm pʋgẽ.Pastɛɛrã tog n
tũu minin-kãensa ne naneb la waoogr nins a sẽn sɛgd ne wã. 


 







SEB-TONGDSE


 







~ Pipi seb-toanga 1~ 

Asãmble de Diye tẽebã tikr dũni wã gill pʋgẽ 


 


Tẽebã tikr tʋʋmd vẽenegã yaa t’a yaa yẽbgr
tẽebã yĩnga, lagem-n-taar la zĩnd-n-taar tõnd ne taab sʋka.
Goam nins b sẽn tall n goma pa sẽn yit Sιιg-Sõng nengẽ
ye, la sιd ning yell a sẽn gomdã yaa bũmb sẽn yaa vẽeneg
pãntkotisma minstɛɛr tʋʋmd pʋgẽ. 


D pa yeel t’a tara sιd ning sẽn yit Wẽnnaam
goama pʋg zãng ye, la a yaa t’a yẽta vιʋʋg ning sẽn
be ratem ning sẽn be dogtrĩndã zugu...


1. GƲLSG-SÕMYÃ
SẼN YAA WẼNNAAM N KÕ


Tõnd tẽedame tι gʋlsg sõme wã, Kãab-Kʋdgã
ne Kãab-Paalgã yaa Wẽnnaam n kõ ninsaala, sẽn yaa tẽeb tõog
la vιιm na-kẽndr sẽn pa menemsd ned la a tar noore. B sẽn
gʋls b sɛb nins fãa ne Sιιg-Sõng yalẽ pãngã yaa sɛb
sẽn pa tar tudgr ba bιlfu (2 Tι 3: 15-17; 2 Pιy. 1: 21).


2. WẼNNAAM
SẼN YAA SɩD SOABA? N YAA YEMBRE LA SẼN Vɩ WAKAT FÃA WÃ 


Tõnd tẽedame tι Wẽnnaam a yembr bal be sẽn
yaa sιd soab la B vι n ka tar saab ye, n be B meng yĩnga, n puk
B meng n yaa tãab-n-yembre sẽn yaa: Ba, Bιιg 


a. Wẽnnaam sẽn yaa Ba. Tõnd tẽeda Wẽnnaam
sẽn yaa Ba wã, sẽn yaa pipi tãab-n-yembrã pʋgẽ, sẽn
be wakat sẽn pa sɛt n yaa yĩngr la tẽnga naanda, n yaa
soab ning sẽn kõ tõogã, soab ning bũmb fãa sẽn sakda, sẽn
na yιlẽ tι bãmb fãa yι yembre (Sιngr. 1: 1; Maankʋʋr.
6: 4; 1 Ko 15: 28).


b. Zu-soab a Zeezi Kiris. Tõnd tẽeda Zu-soab a
Zeezi Kiris, yiib soab tãab-n-yembrã pʋgẽ, sẽn da yaa la B yaa
Wẽnnaam Bι-rιbla; sẽn puk-B meng ne Sιιg-Sõng
maasem yĩnga a Maari sẽn yaa pa-kulã sẽn doge.


Tõnd tẽeda B vιιma sẽn pa tall yel-wẽnde,
B tʋʋmdã sẽn pid ne bõn-bãna, B kũuma sẽn yi
maoongo, la B sẽn vʋʋg ne yĩnga, B sẽn dʋ arzãn
ne tõogr la B se-yõkrã sẽn yaa wakat fãa yĩnga (Ezy 7: 14; Ebr 7: 25-26;
1 Pιy 2: 22; Tʋm 1: 9; 2: 22; 10: 38; 1 Ko 15: 4; 2 Ko 5: 21).


c. Sιιg-Sõngo. Tõnd tẽeda Sιιg-Sõngo,
sẽn yaa Tãab soab tãab-n-yembrã pʋgtẽ, sẽn pogd Ba wã ne
Bi-rιblã, sẽn ket n be la B tʋmd yel-wẽna soab yel-wẽn
vẽnegr yĩnga, la tι yιlg soab ning sẽn tẽedã,
la soab ning sẽn tẽedã yιlgr sιdã pʋgẽ (Zã 14:
26; 16: 8-11; 1 Pιy 1: 2; Rom 8: 14-16).


3. NINSAAL
LUΙΙSE


Tõnd tẽedame tι dũni wã naana sõmblem la tιrlem
pʋgẽ. Wakat kãnga, a yel-wẽna lʋιιs pʋgẽ
ne yamleoog zãag-a-la ne Wẽnnaam, n kιt t’a lʋι yĩng
la sιιg kũum pʋgẽ, sẽn yaa welgr ne Wẽnnaam
(Sιn 1.16-27; 2.17; 3.6; Rom 5.12-19).


4. FÃAGR ZU6SOAN A ZEZI KIRIS PƲGẼ


Tõnd tẽeda fãagr a Kiris pʋgẽ,
sẽn ki tõnd yel-wẽna yĩnga, tι b
mum Bãmb tι B vʋʋg rasem a tãab pʋgẽ.
Ne B maoongã sẽn yiisd yel-wẽna, dũni wã fãa tõe n paama fãagr
a Zeezi maoongã yĩng kũum dapιkã zugu.
La bõn-kãng yaa Kãab-Paalgã maasem yĩnga, la yaa bũmb sẽn yaa zĩig
pʋgẽ yell Sιιg-Sõng sẽn maan
tι sẽn deeg-a tẽeb fãa paamda tekr zĩig
pʋgẽ, n paam zemsg la a paam noor tι
lebg Wẽnnaam neda, n lebg paalg Kiris pʋgẽ, la tõe n paam vιιm sẽn ka sɛta (Zã 3: 5-6; Rom 10: 8-15; Tit 2: 11, 3: 4-7;
1 Zã 5: 1).


5. WẼNNAAM
MAAGRE


Tõnd tẽedame tι lokr ne bãag yaa bũmb sẽn tũud ne maoong tι tẽedbã fãa tõe n paam-a (Ezayi 53: 4-5; Mat 8: 16-17; Zak 5: 14-16).


6. WẼN-DOOGÃ
LA A TƲƲMDE


Tõnd tẽedame tι wẽn-doogã ya a Kiris yĩngã la Wẽnnaam doog Sιιg pʋgẽ, la a kιta Wẽnnaam
belem kaset dũni wã pʋgẽ la b rãmb nins sẽn tar
dogem-paalgã bee a pʋgẽ (Efɛ 1: 22-23; 2: 22; Rom 14: 17-18; 1 Ko
4: 20).


Tõnd tẽedame tι wẽn-doogã tʋʋmd yaa tι (1) moon fãagr koɛɛgã dũni gilli, (2) n me la tι zãms tẽedbã sιιg pʋgẽ
tʋʋmdã, (3) n waoog Zu-soabã ne kaoreng maanego, et (4) n maan tẽeb
tʋʋma ne b rãmb nins sẽn be namsg pʋgẽ wã (Mat 28: 19
20; 10: 42; Efɛ 4: 11-13).


7. WẼN-DOOGÃ
TƲƲMA


Tõnd tẽedame tι koom lisg bõrb pʋgẽ la b rãmb nins fãa sẽn kos
sugr la b tẽ wã tog n paame. Woto yĩnga, b wilgda dũni wã gill
tι b kii ne Kiris la b vʋʋga ne Bãmb n
lebg vι-paalg neba (Mat 28.19; Tʋm 10.47-48; Rom
6.4).


Tõnd tẽedame tι tẽegr dιιbã yaa mamsda
Zu-soabã namsg B kũum dapιkã zugu, b sẽn
tog n maand wakat fãa hal n tãag Bãmb waoongo (Luk 22: 14-20; 1 Ko 11: 20-34).


8. YΙLG-N-MENGA


Tõnd tẽedame tι yιlg-n-mengã yaa welgr tʋʋmd
ne wẽngã, la kõ-n-meng zãng Wẽnnaam. A yaa bũmb sẽn yaa
wakat fãa tʋʋmde. A maanda tẽedã vιιm pʋg sẽn tũud ne a yam-yãkre a Kiris zιιma pʋg Sιιg-Sõng pãng maasem
yĩnga. A takda tẽedã n wat a Kiris nengẽ, n zãmsd-a ne Gʋlsg
sõmyã n kõt-a a Kiris mamsgo (Rom 6: 1-11; 8: 1-2, 13; 12: 1-2; Gal 2: 20; Ebr
10: 10, 14).


9. SΙΙG-SÕNG PIDBU


Tõnd tẽedame tι lisg Sιιg-Sõngpʋgẽ yaa tẽedã sẽn
na n deeg pãng a vιιma pʋg la tʋʋmdã a Kiris yĩnga.
Tʋʋm-kãng soabã welga ne rogem-paalgã tʋʋmd la a yaa sιιg
pʋgẽ tʋʋmde; yaa ne tẽeb la b reegd-a tι gom-zẽna
yaool n yãag-a, sιιgã pukda ne pipi bãnde (Luk 24: 49; Tʋm 1: 8;
2: 1-4; 8: 15-19; 11: 14-17; 19: 1-7).


10. SΙΙG-SÕNG KŨUNA


Tõnd tẽeda Sιιg-Sõng
kũun a wae-yã (1 Ko 12) la kũun tι maan tʋʋm a Kiris pʋgẽ
wã (Efɛ 4: 11-13) wẽn-doogã bιʋʋng la a yalgr yĩnga.


11. WAKAT SƐƐBO


Tõnd tẽeda waoong a yiib soab, sẽn
pa na n vaal tõnd Zu-soab a Zeezi Kiris sẽn na n wa tι tigim b nebã.
Tõnd sẽn tar tẽeb gũudum kãng la gũub sιd sιdã,
tõnd yιlgda d mense, a wa Bãmb meng sẽn yaa yιlemdã, sẽn
na yιl n sɛgl n sa tι sɛg Bãmb B waoongã wakate (Zã 14: 1-3;
Tit 2: 13; 1 Tes 4: 15-17; 1 Zã 3: 2-3; Vẽn. 20: 1-6).


Tõnd tẽeda ninsaal buud fãa kũum
vʋʋgre, tι b rãmb nins fãa sẽn tẽed
Zu-soab a Zeezi Kiristã na n paama fãagre, la b rãmb nins fãa yʋy sẽn
pa gʋls vιιm sebrã pʋg na n paama sιbgre, (Zã 5: 28-29;
1 Ko 15: 22-24; Vẽn. 20: 10-15).


 







~ Seb-toang a 2 soaba~

Kũuna toor toore 1 Korentẽ 12: 8-10


 


Vẽnegr kũuna
toor toore (b sẽn kõ tι bãng Wẽnnaam daabo)


·        
Bãngr goama: sẽn
yaa Sιιg-Sõng sẽn vẽnege sẽn yaa Wẽnnaam bãngr
pʋgẽ


·        
Yam goama: sẽn
yaa Sιιg-Sõng sẽn vẽnege sẽn yaa yam sẽn yit
Wẽnnaam nengẽ.


·        
Sιιs buud bãngre: vẽnegre, sẽn yaa Sιιg -Sõng n vẽnegde, sιιg
ning sẽn tʋmd wall a pukdẽ wã.


Bãngr goama (b sẽn kõ tι rees
Wẽnnaam noore)


·        
Bãngr goam kũuni: gomd sẽn yit Wẽnnaam nengẽ
Sιιg-Sõng sẽn kõ.


·        
Gom-zẽna: a
goama, sẽn yaa SιιG-Sõng n kõte, sẽn yaa Wẽnnaam koɛɛga
wall pʋʋsgo, sẽn gomd-a wã sẽn gomd buud gomd a sẽn
pa mi.


·        
Gom-zẽn deesgo: a bilgri, sẽn yaa ne Sιιg-Sõngo, gomd võor bilgr
wall wall pʋʋsg ne gom-zẽna.


Pãng tι maan tʋʋma (sẽn
kõ tι maan Wẽnnaam tʋʋma)


·        
Tẽebo: tẽeb
na-yemd tι pisd Wẽnnaam tʋʋmde.


·        
Maagr kũuni: bãas maagr la la komes rãmb maagr Sιιg-Sõng maasem yĩng.


·        
Bõn-bãn maanego: pãng
tʋʋm sẽn yit Wẽnnaam nengẽ tι maan tʋʋmd
Wẽnnaam yĩnga.. (d bãnge: d tõe n boola kũun-kãng tι pãng
tʋʋma «a wa gɛrkã pʋg a sẽn yaa (energemata dunameon)
«pãng tʋʋm maanego.»


 







~ Seb-toang a 3 soaba~




Wẽnnaam sebrã sɛb gʋlsg gʋls-koees pʋgẽ


 


Kãab-Kʋdgo


Sιngre                     Sιn


Yikri                               Yik


Maankʋʋre                   Mkr


Sõdbo                            Sbd


Tõodo                            Tdo


Zozoe                             Zos


Bʋkaoodba                   Bkb


Rut                                 Rut


1 Samwɛll                      1 Sa


2 Samwɛll                      2 Sa


1 Rĩmdãmba                 1 Rĩm


2 Rĩmdãmba                 2 Rĩm


1 Kιbaya                       1
Kι


2 Kιbaya                       2
Kι


Ɛsdraas                          Ɛsd


Neemi                            Nmi


Ɛstɛɛr                              Ɛst


Zoobe                            Zbe


Yιιl-Sõmyã                   Ysy


Yel-bũna                       Ylb


Koɛɛg soaba                 Kgs.


A Salmo yιιla               Sly


Ezayi                              Ezy


Zermi                             Zer


A Zeremi iisgu              Zrw


Ezekɛll                           Eze


Dãnyɛll                          Dan


Ooze                               Ooz


Zowɛll                            Zow


Amoos                           Amo


Abdyaas                         Abd


Zonaas                          Zon


Mise                               Mse


A Nahum                      Nah


A Habdyaas                 Hbk


A Sofoni                        Sof


A Aazez                         Aaz


A Zakari                         Zkr


A Malasi                       Mal


 


Kãab-Paalgã


Matye                            Mat


Mark                              Mar


Luke                               Luk


Zã                                   Zã


Tʋʋma                           Tʋm


Rom-dãmba                  Rom


1 Korẽnt-rãmba           1 Ko


2 Korẽnt-rãmba           2 Ko


Galat-rãmba                 Gal


Efɛɛs-rãmba                 Efɛ


Filip-rãmba                   Flp


Koloos-rãmba              Kol


1 Tesalonik-rãmba      1 Tes


2 Tesalonik-rãmba      2 Tes


1 Tιmote                       1 Tι


2 Tιmote                       2 Tι


Tit                                   Tit


Filmo                              Film


Ebre                                Ebr


Zake                               Zak


1 Pιyɛɛre                        1
Pιy


2 Pιyɛɛre                        2
Pιy


1 Zã                                1 Zã


2 Zã                                2 Zã


3 Zã                                3 Zã


A Zʋʋde                         Zʋʋ


Vẽnegre                         Vẽn


 













[1] B goma sʋkds kãensã
yell Sapιtr 37 wã pʋgẽ: “sẽn yaa moon sẽn menem-bã
koɛɛga” la sapιtr 39 wã pʋgẽ: “Sẽn yaa wẽn-dot
luglgu.” 







[2] Sẽn na yιl tι d paam vẽenem
koe-moonegã ne zãmsgã pʋgẽ, d ges sapιtr 16 pʋgẽ:
“Koe-mooneg sẽn maand ne Sιιg-Sõng panga” Sapιtr 17:
“Koe-mooneg sẽn tar pãnga.”







[3] Sẽn na yιllẽ tι d
paam vẽenem sẽn kẽed ne pastɛɛrã pʋʋsg
vιιm, D ges sapιtr 8 pʋgẽ: “Pʋʋsgã pipi tʋʋmde”
Sapιtr 15: “Tι minim n pʋʋsd f yembre.”







[4] B goma bõn-kãens yell sapιtr 19 pʋgẽ:
“Tι tae tẽedbã n kẽes Sιιg-Sõng lisg pʋgẽ”
Sapιtr 21: “Maan Wẽnnaam tʋʋmdã Sιιg-Sõng pãnga
pʋgẽ.”







[5] Sẽn na yιl tι d paam vẽenem
koe-zu-kãng zugu, d ges sapιt 10 pʋgẽ: “Pãntkotisma koglgo” la
Sιpιtr 11 soabã: “Sιιg-Sõngã tʋʋmdã maaneg wilgr
la a tʋʋma.”







[6] Sẽn na yɩl tɩ d paam vẽenem
koe-zu-kãngã zug, d ges Sapɩtr 16 pʋgẽ: “Koe-mooneg Sɩɩg-Sõng
pʋgẽ” la Sapɩtr 21: “Wẽnnaam tʋʋmdã Sɩɩg-Sõng
panga pʋgẽ.”







[7] Sẽn na yɩlẽ tɩ d paam
vẽenem miosõneer dãmba wẽn-dot luglg pʋgẽ Sɩɩg-Sõng
taeebã pʋgẽ, d ges sapɩtr 39: “Wẽn-do-paalã luglgu.”







[8] Sẽn na yɩlẽ n paam vẽenem
pastɛɛrã pʋʋsg vɩɩm pʋgẽ, d ges sapɩtr
8 pʋgẽ: “pʋʋsgã pipi tʋʋmde.”







[9] Tõnd tõe n paama vẽenem n paas Sɩɩg-Sõng
sẽn kõ tʋʋmd ningã pʋg sapɩtr 21 wã pʋgã: “Wẽnnaam
tʋʋmd Sɩɩg-Sõng panga pʋgẽ.”







[10] Sɩɩg-Sõng kũuna b kõo vẽenem
a zug sapɩtr 19 pʋgẽ: “Wẽnnaam tʋʋmd Sɩɩg-Sõng
panga pʋgẽ.” B sõdg-b lame la b kõ b bilgr seb-toang a yiib soabã pʋgẽ
2: “Pang tɩ maan tʋʋma 1 Korentẽ 12: 8-10.”







[11] Wẽnnaam sebr sẽn yaa sõma zãmsg
yĩng yaa Full Life Study Bible, tι b nong n boond tι the Life
in the Spirit Study Bible, or the “Fire Bible.” Wẽnnaam seb-kãnga b
lebg-a-la buud wʋsg goma pʋgẽ.







[12] Sẽn na yιl tyι d paam vẽenem
n paas Pastɛɛr-pãntkotist Wẽnnaam misõ wã pʋgẽ, d
ges sapιtr 31 pʋgẽ: “Misõneer sẽn yaa taoor saoba” la
sapιtr 40: “la tι yẽbg misõ tʋʋmd wẽn-doogã pʋgẽ.”







[13] Sẽn na yιl tι d paam vẽenem
ne d na n maana a wãn n paam sẽn menem-bã, d ges sapιtr 37 pʋgẽ:
“Moon sẽn menem-bã.”







[14] Sẽn na yιlẽ tι d paam
vẽenem Pastɛɛr-pãntkotistã ministɛɛr pʋgẽ,
d ges sapιtr 16 pʋgẽ: “Tι moon ne Sιιg-Sõng
pãnga.”







[15] Sẽn na yιl tι d paam vẽenem
sẽn kẽed ne Pastɛɛr-pãntkotistã vιιm, d ges
sapιtr a 8 wã: “pʋʋsgã pipi tʋʋmde.”







[16] Sẽn na yιl tι d paam vẽenem
sẽn kẽed ne pãntkotisma pãnga, d ges sapιtr 10: “pãntkotisma
sιdã koglgo”; Sapιtr 11: “A yaa tι yadg pãntkotisma tʋʋmdã
la pãngã”; Sapιtr 12: “D pẽg pãntkotisma sẽn kõ tõnd bũmb
ninsã.” 







[17] Sẽn na yιlẽ tι d paam
vẽenem Wẽnnaam nebã todeng wɛɛngẽ, ges-y
Sapιtr 16 soabã pʋgẽ: “Zãmsg sẽn yaa sõma” la Sapιtr
25 soabã: “Paas-y yĩngã pãnga.”







[18] Seb-sõng sẽn kẽed ne Wẽnnaam
misõ wã b sẽn yiis yaa A Biblical Theology of Missions, a Poll
York sẽn gʋlse, Africa’s Hope seeri dekuvɛɛrtã n yiisi. 







[19] Sẽn na yιl tι d paam vẽenem
sPastɛɛ rẽn tẽed Sιιg-Sõng pʋʋsg vιιm, d ges Sapιtr 8 pʋgẽ:
“Pʋʋsgã pipi tʋʋmde.”







[20] Sẽn kẽed ne yam-dãmb nins d sẽn
tõe n tũ n tʋma, Dges Sapιtr 20 pʋgẽ: “Tι tae tẽedbã
n kẽes Sιιg-Sõng pidb pʋgẽ.”







[21] Sẽn na yιlẽ tι bãng
soay nins d sẽn tõe n tũ n pẽneg Wẽnnaama, d ges
sapιtr 15 wã pʋgẽ: “A yaa mining sẽn tar pang pʋʋsgã
yĩnga.”







 







[23] Sẽn kẽed ne vẽenem buud
toor toor nebã yembr yembr pʋʋsg yĩnga, d ges sapιtr 20:
“Tae tẽedbã n kẽes Sιιg-Sõng pidb pʋgẽ”;
Sapιtr21: “Wẽnnaam tʋʋmdã maaneg Sιιg-Sõng panga
pʋgẽ”; la Sapιtr 22: “Tι yãk yam tι kẽ
sιιg pʋgẽ zabrã pʋgẽ.” Wall, d ges seber, Pang
segb: Ministering in the Power and Anointing of the Holy Spirit, a Denzil
R. Miller sẽn gʋlse, sẽn kõt sagl-sõms pʋʋsgã
yĩng tι pʋʋs n maag neba (PDF) sẽn be ẽntɛgnet
pʋg ka DecadeofPentecost.org. 







[24] Koe-moonegã
ne zãmsgã so-kasemsã bee sebr ning b sẽn boond tι, Interceding
for the Nations: 100 Sermon Outlines on Missional Prayer pʋgẽ,
b sẽn tõe n paam ẽntɛgnetã zug n yãk (PDF) ne liyẽ
kãngã DecadeofPentecost.org. 







[25] Y tõe n paama neb sul sẽn pa paam
koe-noogã ẽntɛgnetã zug ka (UPGs) 

www.JoshuaProject.net. 







[26] D ges pipi seb-toangã 1: “Sẽn yaa A
sãmble Diye sẽn dιk noor tẽebã yĩng dũni wã fãa
yĩnga.”







[27] Sẽn na yιlẽ tι d paam
vẽenem koe-zu-kãens pʋg n paase, d ges Sapιtr 15: “A yaa pʋʋsg
mining sẽn tar pãnga.” 







[28] Wẽnnaam seb-kãng yʋʋrã yaa,
Life in the Spirit Study Bible. B boond-a lame tι “Bug-vιleng
sebre,” la b yiis-a-la sẽn ta buud goam pissoob dũni wã tõre. Y sã n dat vẽenem n paase, ges-y ka https: //www.firebible.org/. 







[29] B sõdga Asãmble De Diye lekoll bibligsã
l'Africa Theological Training Service sitã zug ka (ATTS) website: https: //africaatts.org/.








[30] Sẽn na yιlẽ n paam vẽenem
ne Wẽnnaam misõ wã, d kẽ vaeesg pʋgẽ seeri dekuvɛrtã
sɛb pʋgẽ sẽn yaa Afirik fãagr sorã, sẽn yaa A
Biblical Theology of Missions, a Poll York sẽn gʋlse.







[31] Sẽn na yιlẽ n paam vẽenem
sẽn kẽed ne piisã gũubu, d ges sapιtr 27: “Gũ mam
piisã.”








[32] Gom-kãngã yii Asãmble De Diye noy nins b sẽn
dιkã pʋgẽ, sẽn yaa no-rιkr a 9 soaba: “sẽn yaa
lisg Sιιg-Sõng pʋgẽ” (Ges-y seb-toang a 2 soabã).







[33] Gom-kãngã yii Asãmble De Diye noy nins b sẽn
dιkã pʋgẽ, sẽn yaa no-rιkr a 9 soaba: “sẽn yaa
lisg Sιιg-Sõng pʋgẽ” (Ges-y seb-toang a 2 soabã).







[34] Vẽenem sẽn kẽed ne pʋʋs
ne nebã tι b paam Sιιg-Sõng pidbu, Ges-y Sapιtr 20: “Tae
nebã Sιιg-Sõng pidb pʋgẽ.”







[35] Sebr ning b sẽn boond tι, In
Step with the Spirit, sẽn yaa a Denzil R. Miller n gʋlsã, d tõe
n paam-a-la ẽntɛgnetã zug ka www.decadeofpentecost.org.







[36] Sẽn na yιl tι d paam vẽem
ne nebã zãmsg pʋʋsgã wɛɛngẽ, d ges Sapιtr a 8
wã: “Pʋʋsgã pipi tʋʋmde.”







[37] Ges-y seb-toang a 2 soabã: “Kũuna toor
toor pukr sẽn be 1 Korentẽ 12: 8-10.”







[38] Sẽn na yιlẽ tι d paam
vẽenem n paas koe-zu-kãng pʋgẽ, ges-y Sapιtr 40 soabã pʋgẽ:
“Sigl-y misõ wã tʋʋmd wẽn-doogã pʋgẽ.”







[39] Sẽn kẽed ne koe-mooneg kʋmsg
koe-zu-kãng pʋgẽ, ges-y seb-kãngã pʋgẽ, Proclaiming
Pentecost: 100 Sermon Outlines on the Power of the Holy Spirit, koe-mooneg
a yiib soaba 2: “Lisg Sιιg-Sõng pʋgẽ.” D tõe n paama
seb-kãng ẽntɛgnetã zug (PDF) ka www.DecadeofPentecost.org. 







[40] Sẽn na yιl n tõog n zãms nebã
tι b tι b sɛgl n deeg Sιιg-Sõngo, ges-y seb-kãngã, Mobilizing
for Mission, Sapιtr a 7 wã pʋgẽ: “Sιιg-Sõngã pidb
koe-mooneg sẽn moond to-to.” D paam-a-la ka www.DecadeofPentecost.org. 







[41] Sẽn na yιl tι d paam vẽenem
koe-zu-kãens pʋgẽ, d ges Africa’s Hope seeri dekuvɛrtã sɛb
pʋgẽ, Ministɛɛr sẽn tar pãnga: soay nins d sẽn
na n tũ tι ministɛɛrã tall pãnga, Sapιtr 11:
“Bãasã maagr soaya.”







[42] Sẽn na yιl tι d paam vẽenem
koe-zu-kãens pʋgẽ, D ges Sapιtr 40 pʋgẽ: “Wẽn-doogã
misõ wã porgarem maanego.”







[43] Sẽn na yιl tι d paam vẽenem
ministɛɛrã boolg pʋgẽ, D ges pipi Sapιtrã: “Ned sẽn
tar tʋʋmdã minim.” Soay piig koe-mooneg pʋg sẽn wilgd Wẽnnaam
boolgã d sẽn tõe n yã seb-kãngã pʋgẽ, Moon Buudã Fãa A
Kirist Koe-Noogã: Koe-moones 100 Sιιg-Sõng panga pʋg Misõ wã
yĩnga, Sak a 5 soaba: “Wẽnnaam Boolgo.” D tõe paama seb-kãngã ka
www.DecadeofPentecost.org. 







[44] Sẽn na yιl tι d paam vẽenem
koe-zu-kãngã pʋgẽ, D ges Sapιtr 20 wã pʋgẽ:
“Kõ-n-meng sιιgã zabr pʋgẽ.” D la ges Africa’s Hope seeri
dekuvɛɛrtã pʋgẽ, Ministɛɛr sẽn tar
pãnga: soay nins d sẽn na n tũ tι ministɛɛrã tall
pãnga, Sapιtr 12 soaba: “Zĩn-dãmb digbu.”







[45] Sẽn na
yιl tι d paam vẽenem koe-zu-kãngã pʋgẽ, ges-y
Sapιtr 18 pʋgẽ: “Wẽn-doogã taeeb kaorengã maaneg pʋgẽ.”







[46] Ges-y sebtoang a 2 soaba pʋgẽ:
“Kũuna pukr 1 Korentẽ 12: 8-10.”







[47] Sẽn na yιl tι d paam vẽenem
koe-zu-kãngã pʋgẽ, ges-y Sapιtr 21 pʋgẽ: “ministɛɛrã
maaneg Sιιg-Sõng pãnga pʋgẽ.”







[48] Sẽn na yιl tι d paam vẽenem
koe-zu-kãngã pʋgẽ, ges-y sapιtr a 8 saoba pʋgẽ: “Pʋʋsgã
pipi tʋʋmde.”







[49] Sẽn na yɩl tɩ d paam vẽenem
nekr ning sẽn zĩnd Azuza sẽn gom Afirik yellã, ges-y seb-kãngã
pʋgẽ, koɛɛg sẽn yi Azusa n kõ Afirik buudã toor
toor yĩnga, sẽn yaa yiib a yiib soab, a Denzil R. Miller sẽn
gʋlse, d tõe n paam-a-la ka zaalem www.DecadeofPentecost.org. 


 







[50] Sẽn na yɩl tɩ d paam vẽenem
Pastɛɛr-pãntkotistã meng vɩɩma la a ministɛɛrã pʋgẽ,
ges-y sapɩtr a 4 pʋgẽ: “nedã meng pipi bõn-datɩ,” Sapɩtr
a 5 wã pʋgẽ: “Ministɛɛrã pipi tʋʋm tɩlae.”







[51] Sẽn na yɩl tɩ d paam vẽenem
koe-zu-kãngã pʋgẽ, ges-y Sapɩtr a 7 wã pʋgẽ: “Zakã
pipi bõn-datɩ.”







[52] Sẽn na yɩl tɩ d paam vẽenem
koe-zu-kãngã pʋgẽ, ges-y Sap Sẽn na yɩl tɩ d paam vẽenem
koe-zu-kãngã pʋgẽtr a 5 wã pʋgẽ: “Ministɛɛrã
pipi tʋʋm-tɩlae.”







[53] Sẽn na yɩl tɩ d paam vẽenem
Pastɛɛr-pãntkotistã ne a weerã zãabã wɛɛngẽ, ges-y
sapɩtr 13 pʋgẽ: “Vɩɩm zãab sẽn yaa sõma.”







[54] Yãmb tõe n paama vẽenem sõma
Sιιg-Sõngã pidb wɛɛngẽ Sapιtr 20 wã pʋgẽ:
“Tae nebã Sιιg-Sõng pidb pʋgẽ.”







[55] Ges-y seb-toang a 2 soabã pʋgẽ:
“Sιιg-Sõng kũuna pukr pʋgẽ 1 Korentẽ12: 8-10.”







[56] Africa’s Hope belma yaa tι kõ
zãmsg sιd sιd sẽn yaa kasem-dãmb dιmaas kaoreng sẽn
yaa tι sõng karen-biisã tι b karem Wẽnnaam sebrã yʋʋma
yopoe pʋgẽ. D tõe n paama zãmsgã ka https:
//africaatts.org/resources/.







[57] Africa’s Hope zãmsgã na-kẽndr yaa
Wẽnnaam sebrã porgarem d sẽn tõe n paam-a ẽntegnet zug ka
https: //africaatts.org/resources/. 







[58] Ges-y seb-toang a 2 soabã: “Sιιg-Sõng
kũuna pukr 1 Korentẽ 12: 8-10.”







[59] Sẽn na yιlẽ tι d paam vẽenem
Pastɛɛr-pãntkotist tʋʋmdã minim Sιιg-Sõng
pʋgẽ, ges-y pipi sapιtrã pʋgẽ 1: “Ned sẽn tar tʋʋmdã
minim.”







[60] Sẽn na yιl tι d paam vẽenem koe-zu-kãng
pʋg koe-moonegã pʋgẽ, ges-y sapιtr 16 pʋgẽ: “Koe-mooneg sẽn
pid ne Sιιg-Sõngo.”







[61] Sẽn na yιl tι d paam vẽenem ne ministɛɛr
ning sẽn tʋmd nin sẽn pa ne wã pʋgẽ, ges-y seeri dekuvɛɛrtã sɛb
pʋgẽ, Ministɛɛrã pãng: Soay nins d sẽn na n
tũ tι ministɛɛrã
tall pãng sιιg pʋgẽ, a
Denzil R. Miller sẽn gʋlse, d tõe n paam-a-la Africa Theological
(ATTS) zãmsgã zug ka, https: //africaatts.org/. 







[62] Sẽn na yιl tι d paam vẽenem
sẽn kẽed ne pʋʋs tι nebã reeg Sιιg-Sõngã,
ges-y Sapιtr 11 pʋgẽ: “tι vιιmd pãntkotã
vιιm la a tʋʋma” Sapιtr 20 saoba: “tae tẽedbã
tι paam Sιιg-Sõng pidbu.”







[63] Sẽn na yιl tι d paam vẽenem
sẽn kẽed ne wẽn-doogã zãab koe-moonegã pʋg
Sιιg-Sõng pʋgẽ, ges-y sapιtr 36 pʋgẽ:
“tι wʋm Kãab-Pãalgã koe-mooneg võore” Sapιtr 37: “n moon sẽn
men-bã.”







[64] Wẽn-doogã taeeb sιιg pʋgẽ,
ges-y sapιtr a 8 soabã: “Pʋʋsgã pipi ratem.”







[65] Sɛb sẽn yaa memoaar pʋgẽ
sɛba, Pãntkotã koe-moonego: koe-moones 100 sẽn yaa kʋmsg sẽn
gomd Sιιg-Sõng pãngã yelle, d sẽn tõe n paam zaalem ka:
DecadeofPentecost.org website. D tõe n paam-a-la buud goam wʋsg pʋgẽ.







[66] Sẽn na yιl tι d paam vẽenem
koe-zu-kãensã zugu, ges-y sapιtr 37 pʋga: “moon sẽn menem-bã”
sapιtr 39: “wẽn-do-paal luglgu.”







[67] Sẽn na yιl tι d paam vẽenem
koe-zu-kãensã zugu, ges-ya sap Sẽn na yιl tι d paam vẽenem
koe-zu-kãensã zugutr a 2 pʋga: “Ned sẽn vι ne
Sιιg-Sõng” Sapιtr 20: “Tae nebã n kẽes Sιιg-Sõng
pidb pʋgẽ.”







[68] Y tõe n paama vẽenem ne sõng nebã
tι b paam Sιιg-Sõng pidbã sapιtr 20 wã pʋgẽ:
“Tae nebã n kẽes Sιιg-Sõng pidb pʋgẽ.”







[69] Kũuna toor toor ne b bilgr la b ratem,
ges-y seb-toang a 2 soabã: “Kũuna sẽn pukd to-to 1 Korentẽ 12:
8-10.” 







[70] Sẽn na yιl tι d paam vẽenem ne Wẽnnaam
soolma waoongo, d ges Africa’s Hope seeri dekuvɛɛrtã pʋgẽ,
Wẽnnaam soolem: A Pentecostal Interpretation a Denzil R. Miller sẽn
gʋlse, Africa Theological Training Service sẽn yiisi tv be ka
(https: //africaatts.org/).







[71] Sẽn na yιl n sõngd tι d
paam vẽenem ne Pastɛɛr-pãntkotist vιιm ne Wẽnnaam
goama, ges-y sapιtr a 9 wã: “Bι y tẽ Wẽnnaam goama.”







[72] Sẽn na yιl tι d paam vẽenem
ne Sιιg-Sõng pidbã, ges-y Sapιtr 20 wã: “Tae nebã tι b paam
Sιιg-Sõng pidbu.”







[73] Ges-y seb-toang a 2 soabã: “Kũuna pukr
sẽn be 1 Korentã 12: 8-10.”







[74] Sẽn na yιl tι d paam vẽenem ne zĩn-dãmba
rigbu, ges-y Africa’s Hope seeri dekuvɛɛrtã sɛb pʋgẽ,
Ministɛɛr sẽn tar pãnga: Ministɛɛr sẽn tʋmd
ne Sιιg-Sõng pãnga, Sapιtr 11: “zĩn-dãmba sẽn
digd to-to” Sapιtr 12: “N dig soolma zĩn-dãmba.”







[75] Sẽn na yιl n paam vẽenem
Pastɛɛr sẽn tẽed Sιιg-Sõng tʋʋma pʋgẽ,
ges-y Spιtr 23-27 pʋga.







[76] Sẽn na yιl n paam vẽenem
Pastɛɛr sẽn tẽed Sιιg-Sõng koe-mooneg pʋgẽ,
ges-y sapιtr 16 pʋgẽ: “Koe-mooneg sẽn yit ne
Sιιg-Sõng pãnga.”







[77] Sẽn na yιl n paam vẽenem
ne sιιgã vιιm, ges-y Sapιtr 20 wã pʋgẽ:
“Tae nebã n kẽes Sιιg-Sõng pidb pʋgẽ.”







[78] Sẽn na yιl n paam vẽenem
ne Pastɛɛr-pãntkotist sẽn tog n kõ zãmsg to-to, ges-y
Sapιtr 17 wã pʋgẽ: “Zãmsg sẽn yaa sõma.”







[79] Sẽn na yιl n paam vẽenem ne kaorengã tʋʋma,
ges-y Sapιtr 42 pʋgẽ: “Kaorengã tʋʋm maanego, tiginsã
toay toaya, wall tilgr buud toor toore.”







[80] Sẽn na yιl n paam vẽenem
ne Pastɛɛr-pãntkotist vιιm ne pʋʋsgo, ges-y
Sapιtr a 8 soabã: “Pʋʋsgã pipi tʋʋmde.”







[81] Sẽn na yιl n paam vẽenem
ne nin sẽn pa ne wã tʋʋm ministɛɛrã pʋgẽ,
ges-y Sapιtr 21 wã pʋgẽ: “Ministɛɛrã tʋʋm
pang sιιg pʋgẽ.” 







[82] Sẽn na yιl n paam vẽenem
ne keng nebã pɛlg tι b kιs kaseto, ges-y Sapιtr 37 pʋgẽ:
“N moon sẽn menem-bã koɛɛga.”







[83] Sẽn na yɩl n paas nebã kaset kɩsg pãng wẽn-doogã pʋgẽ, d ges Saptr 37 pʋgẽ
37: “Moon-y sẽn menem-bã.” 







[84] Sẽn na yιl n paam vẽenem
ne sιιg pʋgẽ zabrã, ges-y Sapιtr 22 pʋgẽ:
“yãk yam tι kẽ sιιg pʋgẽ zabr pʋgẽ.”







[85] Sẽn na yιl n paam vẽenem
ne sug-kot-paalsã tall tι b paam Sιιg-Sõng pidbu, ges-y
Sapιtr 20 wã pʋgẽ: “Tae nebã n kẽes Sιιg-Sõng
pidb pʋgẽ.”







[86] Sẽn na yιl n paam vẽenem
ne Pastɛɛr-pãntkotist taoor sobendã Wẽnnaam goama zãmsg pʋgẽ,
ges-y Sapιtr 17 wã pʋgẽ: “Zãmsg sẽn yaa sõma.”







[87] Sẽn na yιl n paam vẽenem
ne wẽn-doogã sẽn kogend to-to, ges-y Sapιtr 27 pʋgẽ:
“Gũ-y piisã.”







[88] Sẽn na yιl n paam vẽenem
ne Pastɛɛr-pãntkotist saglgã ministɛɛre, ges-y Sapιtr
26 pʋgẽ: “Tι sagl Wẽnnaam nebã.”







[89] Sẽn na yιl n paam vẽenem
ne tae nebã n kẽes Sιιg-Sõng baoobã pʋgẽ, ges-y
Sapιtr 20 wã: “Tae nebã n kẽes Sιιg-Sõng pidb pʋgẽ.”







[90] Sẽn na yιl n paam vẽenem
ne d na n maana a wãn n paam sẽn menem-bã, ges-y Sapιtr 37 wã pʋgẽ:
“Moon sẽn menem-bã” Sapιtr 39: “Wẽn-dot luglgu.”







[91] B gom koe-zu-kãngã yell sapɩtr 38 wã pʋgẽ: “Tʋm n kõ nebã.”







[92] Sẽn na yιl n paam vẽenem
koe-zu-kãngã pʋgẽ, ges-y Sapιtr 15 wã pʋgẽ: “Mining
sẽn yaa sõma tẽebã pʋgẽ.”







[93] Sẽn na yιl n paam vẽenem
koe-zu-kãngã pʋgẽ, ges-y Sapιtr 16 wã pʋgẽ:
“Koe-mooneg sẽn pid Sιιg-Sõngo” Sapιtr 17: “Koe-mooneg sẽn
yaa sõma.” Karen-biisã zãmsg porgarem “Tι vιιmd sιdã” la “Tẽebã
yãgã” d tõe n paam-a-la zaalem ka: www.africaatts.org/resources. 







[94] Sebr ning sẽn yaa, Pãntkotã
koe-moonegã: Koe-moones 100 Outlines on the Power of the Holy Spirit, d tõe
n paam-a-la zaalem PDF e-book sebr pʋgẽ zĩ-kãngã:
www.DecadeofPentecost.org website. Sõsg sẽn yaa zulung ne pʋʋs
n deeg Sιιg-Sõngã, ges-y sapιtr 20 wã pʋgẽ: “Tae nebɛã
tι b paam Sιιg-Sõng pidbu.”







[95] Sιιg-Sõng kũuna toor toor
bilgri, ges-y seb-toang a 2 soabã: “Kũuna pukr toor toore 1 Korentẽ
12: 8-10.” 







[96] B goma tʋʋm-kãngã yell
Sapιtr 17 wã pʋgẽ: “Zãmsg sẽn yaa sõma.”







[97] Sẽn na yιl n paam vẽenem
ne Pastɛɛr-pãntkotist vιιm ne Wẽnnaam goma, ges-y
Sapιtr a 9 soabã: “Tẽ-y Wẽnnaam goama.”







[98] Sẽn na yιl n paam vẽenem
ne sõng nebã tι b paam Sιιg-Sõng pidbã, ges-y Sapιtr 20 wã:
“Tae nebã tι b paam Sιιg-Sõng pidbu.”







[99] Sẽn na yιl n paam vẽenem
ne Sιιg-Sõng kũuna, ges-y seb-toang a 2 soabã:
“Sιιg-Sõng kũuna pukri 1 Korentẽ 12: 8-10.”







[100] Sẽn na yιl n paam vẽenem
ne Sιιg-Sõng kũuna, ges-y seb-toang a 2 soabã:
“Sιιg-Sõng kũuna pukri 1 Korentẽ 12: 8-10.”







[101] Sẽn na yιl n paam vẽenem
ne Wẽnnaam misõ wã, ges-y Africa’s Hope seeri dekuvɛɛrtã sɛb
pʋgẽ, Misõ rãmba teolozi biblik, a Paul York sẽn gʋlse.








[102] Sẽn na yιl n paam vẽenem
ne tae nebã Wẽnnaam misõ wã pʋgẽ, ges-y Sapιtr 31:
“Misõneerendã taoor sobendo.”







[103] Sẽn na yιl n paam vẽenem
ne tẽn-tʋmd sẽn tar taoor soab yalẽ, ges-y Sapιtr
29 wã pʋgẽ: “Tẽn-tʋmd sẽn yaa taoor soaba.”







[104] Sẽn na yιl n paam vẽenem
ne, ges-y Sapιtr 30 wã pʋgẽ: “Taoor soab sẽn tar yãabo.”







[105] Sẽn na yιl tι d paam vẽenem
ne Wẽnnaam nebã zãabo, d ges sapιtr 24 soabã: “Ges-y pιιsã
yelle” ne sapιtr 27 soabã: “Gũ-y pιιsã”. 







[106] Sẽn na yιl tι d paam vẽenem
ne nebã zãabo, d ges sapιtr 38 soabã: “Tʋm n kõ nebã”.







[107] Sẽn na yιl paam vẽenem ne
misõ wã yãabo, ges-y Sapιtr 31 wã pʋgẽ: “Taoor saob sẽn
tar yãabo.”







[108] Sẽn na yιl paam vẽenem ne
kẽng wẽn-doogã pɛlg misõ wã yãab pʋgẽ, ges-y
Sapιtr 40 wã pʋgẽ: “Sigl-y misõ porgarem wẽn-doogã pʋgẽ.”







[109] Sẽn na yιl n paam vẽenem Wẽnnaam
misõ wã yãab pʋgẽ, ges-y Africa’s Hope seeri dekuvɛɛrtã sɛb
pʋgẽ, Misõ wã teolozi biblik, a Paul York sẽn gʋlse,
d tõe n paam-a-la Africa Theological Training Service ẽntɛgnet zugu:
(ATTS), www.africaatts.org. 







[110] Sẽn na yιl n paam vẽenem
SιιgSõng lisgã pʋgẽ, ges-y Sapιtr 10, 11, la 20 wã pʋgẽ.







[111] Sẽn na yιl n paam vẽenem
ne keng wẽn-doogã pɛlg ne misõ wã tʋʋma, ges-y Sapιtr
40 pʋgẽ: “Tι sigl misõ wã porgarem wẽn-doogã pʋgẽ.”







[112] Sẽn na yιl tι d paam vẽenem
ne yãabã pʋgẽ, ges-y Sapιtr 28 wã pʋgẽ: “Taoor soab sẽn
tar yãabo.”







[113] Africa’s Hope (sebrã gʋldã) tilga yɛl
a tãab sẽn tar pang Afirk wẽn-dot nins sẽn tẽed
Sιιg-Sõngã yĩnga. Pipi soabã yaa Vιιmd sιdã,
sẽn yaa dιmaas kaoreng zãmsg sẽn na n sõng karen-biisã tι
b karem Wẽnnaam sebrã n sa yʋʋm a yopoe pʋgẽ. Sẽn
pogd-a wã yaa Tẽebã yãga sebre. A yaa porgarem sẽn gomd
koe-zut yell sẽn kẽed ne tẽebã vιιma wɛɛngẽ,
makre wa “pipi na-yakma: Yãmb vι-paalgã a Kiris pʋgẽ,” “Wẽnnaam
goama dogtrind,” “Sιιg pʋgẽ vιιm,” la yɛl a
taaba. Seb-kãensã b yiis-b-la Afirik buud goam wʋsg pʋgẽ. Y sã
n dat vẽenem n paas bι ges ẽtegnetã zug ka: https: //africaatts.org/resources/. 







[114] Sẽn na yιl n paam vẽenem
ne pʋʋsgã ministɛɛre, ges-y Sapιtr a 8 wã pʋgẽ:
“Pʋʋsgã pipi tʋʋmde.”







[115] Sẽn na yιl n paam vẽenem
ne misõ wã tʋʋm siglg wẽn-doogã pʋgẽ, ges-y
Sapιtr 40 wã pʋgẽ: “Tι sigl misõ wã tʋʋmd wẽn-doogã
pʋgẽ.”







[116] Sẽn na yιl n paam vẽenem
ne ninbãan-zoeerã tʋʋma Min istɛɛre, ges-y Sapιtr 38
wã pʋgẽ: “Tʋm n kõ nebã.”







[117] Soay d sẽn tõe n tũ n maan ministɛɛr
karen-biisã yĩng bee ka ẽntɛgnet pʋgẽ https:
//chialpha.com/resources/.







[118] Sẽn na yιl n paam vẽenem
ne zãmsdb wẽn-doogã yĩnga, ges-y Sapιtr 33 pʋgẽ:
“Tι bao zãmsdb sẽn yaa layik rãmba.”







[119] Sẽn na yιl n paam vẽenem
ne koom lisgã, ges-y Sapιtr 42: “Kaorengã tʋʋma, tiging buud
toor toore, zĩnigr bι silgl buud toor toore.”







[120] Sẽn na yιl n paam vẽenem
ne tae nebã tι b kẽn Sιιg-Sõng pʋgẽ, ges-y
Sapιtr 11: “Tι kẽn pãnkotã tʋʋma la a na-kẽndr
zug ningr pʋgẽ “ Sapιtr 20: “Tae nebã Sιιg-Sõng pidb
pʋgẽ.” 







[121] Tι paam vẽenem kaorengã tʋʋma
gãnegr pʋgẽ, ges-y Sapιtr 18: “Kaorengã taeebo.”







[122] Ges-y Sapιtr 24: “Ges-y piisã yelle.”







[123] Tι paam vẽenem Pastɛɛr-pãntkotist
ne pʋʋsgã vιιm yelle, ges-y Sapιtr 8: “Pʋʋsgã
pipi tʋʋmde.”







[124] Sẽn na yιl n paam vẽenem ne Pastɛɛr-pãntkotist
sẽn yaa zãmsdã, ges-y Sapιtr 17: “Zãmsg sẽn yaa sõma.”
Porgarem dãmb nins sẽn yaa vιιmd sιdã ne tẽebã yãgã
yaa so-sõms pãntkot tẽedbã yĩnga. B tõe n paam-a-la Africa Theological Training Service
(ATTS) ẽntɛgnetã zug ka: https: //africaatts.org/resources/. 







[125] Sẽn na yιl n paam vẽenem
ne wẽn-doogã koglg ne zãmb porfɛt rãmbã, ges-y Sapιtr 27:
“Gũ-y piisã.”







[126] Y sã n dat vẽenem koe-zutã zugu,
ges-y Africa’s Hope seeri dekuvɛɛrtã sɛb pʋgẽ, Tʋʋma:
Wẽnnaam Sιιgã misõ wã tʋʋmd pʋga, a Denzil
R. Miller sẽn gʋlse. 







[127] Sẽn na yιl n
paam vẽenem ne kẽng nebã pɛlg tι b bao
Sιιg-Sõngã, ges-y sapιtr 19 soabã pʋgẽ: “Tall wẽn-doog
n kẽes Sιιg-Sõngã Nekr pʋga.” Sẽn na yιl n paam
vẽnem ne Tall nebã tι b vιιmd Sιιg-Sõng
vιιm, ges-y sapιtr 20 soabã pʋgẽ: “Tall-y tẽedbã
n kẽes Sιιg-Sõng lisg pʋgẽ.” 







[128] Wẽn-dotã luglgu b goma a yell
sapιtr 39 soabã pʋgẽ: “Wẽn-do-paal luglgu.” 







[129] Sebr ning sẽn yaa, Moon a Kiris
koe-noogã buudã fãa sʋka: koe-moones 100 sẽn gom misõ yell
Sιιg-Sõng sẽn taete, d tõe n paam-b-la Africa’s Hope sɛbã
pʋgẽ, Tʋʋma 1: 8 bũmb ning sẽn maana pʋgẽ.
D tõe n paam-a-la ka: www.DecadeofPentecost.org.







[130] Sẽn na yιl
n paam vẽenem koe-zutã zugu, ges-y Sapιtr a 8: “Pʋʋsgã pipi tʋʋma”
Sapιtr 11: “Tι vιιm Sιιg-Sõng tʋʋma la a na-kẽndrã
zug ningr pʋgẽ.”







[131] Yãmb tõe n paama Wẽnnaam misõ wã kιbay
n karem Africa’s Hope seeri dekuvɛɛrtã sɛb pʋgẽ, Misõ
wã teolozi biblik, a Paul York sẽn gʋlse.







[132] Sẽn na yιl
n paam vẽenem ne neb nins sẽn koe-noogã sẽn na pa ta wã,
ges-y sit kãngã zugu: www.JoshuaProject.net. 







[133] Yikãadma maanego d tõe n yãa bõn-kãens Tʋʋma
ministɛɛr dãmb sebr pʋgẽ, a Myer Pearlman sẽn kʋmse.
Yãmb tog n paama seb-kãng sẽn zemsd ne yãmb tigingã sẽn tõe n
tũ zãmsgã.

